
EXECUȚIA DIN PIAŢĂ 


— La o parte, băiete! 

O lovitură dată cu patul puştii, şi 
Kolea scoase un țipăt de durere, 
prăbuşindu-se în şanţ; dar în aceeaşi 
clipă sări în picioare, se strecură 
printre soldaţii din escortă şi se agăţă 
cu mîinile tremu- rînde de gîtul mamei 
sale. Cu un gest deznădăj-duit, ea îi 
cuprinse umerii firavi, strîngîndu-l la 
piept, şi îi şopti cu glas sugrumat: 

— Du-te la unchiul  Nikita!... La 
unchiul Nikita!... 

Băiatul simţi pe obraz atingerea 
buzelor fier-  binţi şi aspre. Mirosul 
greu şi acru din închisoare, care în 
cîteva zile pătrunsese în hainele şi în 
părul mamei lui, îl înăbuşea. Vedea 
dunga vinătă şi umflată care îi brăzda 
obrazul, de la coada ochiului la bărbie. 

Cineva din spate strigă cu glas 
strident: 

— Încetaţi odată!... Mai repede! 

Băiatul simţi două mîini, cu degetele 
ca nişte cîrlige, care i se înfipseră în 
umăr. |ipă de durere, însă nu se 
desprinse de lîngă mama lui. 

În mulţime se auziră glasuri de femei: 

— Lăsaţi-l să-şi ia rămas bun! 

— E copilul ei! 


Dar mama nu-i dădea drumul şi-l ţinea 
la piept. 

— Adio, copilul meu, adio! şopti ea. 

Peste o clipă, un poliţai îl smulse de la 
pieptul mamei şi-l îmbrînci spre 
mulțimea de oameni. În întîmpinarea 
băiatului se întindeau zeci de miîini. 


Kolea nu striga, nu se zbătea... 
Poliţaiul îl îmbrînci în şanţ şi, grăbind 
pasul, porni spre spînzură-  toarea 
înălţată în mijlocul pieţei. 

Cei din oraş ştiau încă de dimineaţă, 
din anunţurile lipite pe porţile caselor şi 
pe stilpi, că în cursul zilei va avea loc o 
execuţie. Comunicatul spunea că va fi 
spînzurată o  spioană. Meyer, co- 
mandantul oraşului, dăduse ordin ca 
toţi locuitorii să asiste la execuţie. 

Piaţa uriaşă era ticsită de oameni 
aduşi cu forţa. Un pluton de S.S.-işti, 
formînd un pătrat bine strîns, înconjura 
spînzurătoarea. Şi acolo, escor- tată de 
soldaţi, stătea o femeie tinără, de vreo 
treizeci de ani. Pe faţa ei chinuită se 
citea concentrare şi indiferenţă. O 
şuviţă de păr blond îi scă-pase de sub 
broboadă şi flutura în vînt. Privea 
liniştită şi demnă, Cu mîinile legate la 
spate, cu umerii drepţi, părea cioplită în 
piatră. 

Fuseseră condamnaţi mulţi la moarte 
prin spîn- zurătoare, şi, de fiecare dată, 
Kurt Meyer, comandantul oraşului, silea 
pe locuitori să asiste la aceste crime. 
Acum umbla de colo-colo în spatele 
soldaţilor, ca un adevărat stăpîn. Era 
înalt, bine legat. Mantaua neagră de 
piele şi chipiul îi dădeau un aer trufaş. 
Tot aici se afla şi Blinov, primarul 
oraşului, un om între două virste, cu 
sprincenele  stufoase şi întotdeauna 
încruntate. Primarul se străduia să nu 
se uite nici la spinzurătoare, nici la 
condamnată. În oraş se vorbea că nu-i 
place să asiste la execuţii. 

Pe femeia care urma să fie spînzurată 
peste cîteva minute o cunoştea tot 

oraşul. Pînă la răz- boi fusese crainică 
la postul de radio. Glasul Eka- terinei 
Ohotnikova, cu timbrul cald, catifelat, 
era cunoscut de către toţi cei de faţă. 
Acum, cînd stătea tăcută în faţa 
spînzurătorii, mulţi o vedeau pentru 
prima oară. 

Kolea rămase în mijlocul mulţimii. Nu 
vedea  spînzurătoarea din pricina 
oamenilor care stăteau 

în faţa lui, buluciţi unul într-altul. 
Două femei ne- cunoscute, cu 
broboadele pe cap, îl ţineau de miini. 
Una dintre ele îl mîngiia pe creştet, cu 
mişcări grăbite. 

— Duceţi-l de-aici! spuse un bătrîn, 
făcîndu-şi loc prin mulţime. De ce să 
vadă toată grozăvia asta?... Fie-vă milă 
de băiat şi luaţi-l cu voi! 

Bătrînul, care ţinea în mîini un trepied 
pentru aparatul fotografic, îl privi o 
clipă pe Kolea şi porni încet mai 
departe,  tîrşiindu-şi picioarele  slă- 
bănoage. Era fotograful  lakuşkin, 
Atelierul lui se afla tot aici, în piaţă, 
într-o gheretă veche, căzută într-o rînă. 
Hitleriştii îl obligau întotdeauna să fo- 
tografieze execuțiile. Pe lakuşkin, copiii 
din oraş îl cunoşteau cu mult înainte de 
izbucnirea războiului. „,Uite-aici, uite- 
aici, uite păsărica!” spunea el micilor 
clienţi, scoţind de pe obiectiv un 
căpacel negru. Şi cîte perechi de ochi 
de copil, larg des-chişi şi miraţi, nu se 
întipăriseră pe fotografiile făcute de el! 
Da, lakuşkin era un bătrîn de treabă. 

Femeia îl trase pe Kolea spre ea: 

— Hai, băiete! Să mergem... 

Băiatul o urmă supus, fără s-o întrebe 
cine e şi unde îl duce. Aici se petrecea 
ceva îngrozitor. Mama lui va fi 
spînzurată şi nimeni nu-l va putea 
împiedica pe călău să  săvirşească 
crima. 

Chinuit de nopţile de  nesomn 
petrecute în odaia lui pustie şi rece, 
Kolea nu mai plingea. Din cînd în cînd 
sughiţa. Cînd se apropiată de colţul 
ulicioarei, băiatul se întoarse şi o văzu 
pe mama lui, înălțată deasupra 

mulţimii. Alături de ea stătea călăul. 
Rumen, lat în spete, calm, el trăgea 
încet de laţul din jurul gitului femeii. 
Cîteva şuviţe de păr i se agăţaseră în 
ştreang. Călăul le scoase cu grijă, de 
parcă i-ar fi fost teamă să nu-i strice 
pieptănătura... 

Deodată mama se smuci înainte şi, 
peste mulţimea din piaţă, răsună vocea 
Ekaterinei Ohotni- kova: 

— Tovarăşi! Fiţi curajoşi!... Fiţi... 

Călăul făcu o mişcare bruscă şi capul 
femeii se legănă fără viaţă... 

— Mamă! strigă băiatul, cu glas 
sălbatic. 

Strigătul lui Kolea răsună în toată 
piaţa. Cineva din mulţime scoase un 
țipăt înăbuşit. Un altul în- cepu să urle. 
Femeia îl strînse pe Kolea de mină şi-l 
trase după ea: 

— Să mergem!... Haide!... Nu mai 
sta... 

Mulțimea părăsea piaţa şi Kolea se 
văzu înconjurat din toate părţile de 
oameni. Femeia îi dădu drumul o clipă 
şi el o luă la fugă înapoi. Făcîndu-şi loc 
cu coatele, se străduia să ajungă din 
nou lîngă spînzurătoare, dar nu reuşi. 
Cineva îl înşfăcă zdravăn: 

— Stai, băiete, opreşte-te! 

Fără să-şi dea seama ce face, Kolea 
începu să se zbată, însă lakuşkin, 
fotograful, îl ţinea strîns. 

— Nu trebuie să te duci acolo... Nu 
trebuie... 

Luptindu-se din răsputeri, el îl 
întoarse din drum pe băiat, care se 
împotrivea cu îndiîrjire. Într-o mînă 
ţinea trepiedul cu aparatul, iar cu 
cealaltă trăgea îndărăt copilul, vrînd să- 
l scoată din piaţă. La o răscruce îi 
ajunse din urmă femeia cu broboada şi 
se apropie de Kolea: 

— În sfîrşit!... Te pierdusem... Hai! 

— Nu! o opri cu asprime lakuşkin. La 
mine, Klavdia Feodorovna, are s-o ducă 
mai bine... sînt singur şi, oricum, cîştig 
mai mult decît dumneata... O să-mi ţină 
loc de nepot... 

Dar Klavdia Feodorovna nu se lăsa: 

— Nu se poate, Ivan Mitrici, băiatul 
are nevoie de mîngiiere şi de căldură 
maternă. Eu mai cresc unul. În doi, o 
să-i fie mai uşor... Şi-apoi i-am cunoscut 
şi părinţii... 

lakuşkin se înfurie. Lăsă mîna 
băiatului şi se apucă să-şi îndrepte 
cureaua aparatului fotografic, care-i 
căzuse de pe umăr. 

— Cum ai să poţi hrăni doi? strigă el. 
Pe timpurile astea, nici singură nu 
reuşeşti să mănînci ca 

să te saturi, darămite-n trei! Şi eu l-am 
cunoscut pe taică-său. A fost un om de 
ispravă... Hai, Kolea!... lakuşkin se 
întoarse să ia băiatul, dar Kolea dispă- 
ruse! 

— Ei, drăcie! Unde s-o fi dus? Chiar 
acum a fost aici — spuse descumpănită 
Klavdia Feodorovna. 

Şi porniră în fugă amindoi, în direcţii 
diferite, să caute băiatul. 

NOAPTEA 


Kolea era singur şi stătea culcat pe 
patul desfăcut. Imbrăcat cu paltonul, cu 
căciula trasă adînc pe frunte, privea cu 
ochii larg deschişi în întuneric. Într-un 
colţ strălucea palid faianța sobei reci. 
Era noapte... noaptea asta cumplită, 
după execuţia mamei sale... 

Frigul din cameră sporea parcă şi mai 
mult singurătatea. O dată cu mama 
plecase de aici şi căldura. Casa îi părea 
străină. 

„Ce-o să se întîmple acum? Ce-o să 
fac?” se gindea Kolea. De cîte ori nu 
văzuse la cinema cum, în ultima clipă, 
în oraş intrau ostaşii roşii, care-i salvau 
pe cei condamnaţi la moarte. Fără să 
aibă timp să scoată scăunelul de sub 
picioarele celui ce urma să fie 
spînzurat, călăul cădea secerat de un 
glonţ bine ţintit, iar duşmanii fugeau 
care-ncotro. Da, în filme se întîmplă 
aşa... dar acum... 

Cît timp trecuse oare de cînd în 
camera asta locuise împreună cu tatăl 
şi cu mama lui? Parcă a fost ieri... Tatăl 
lucra la depoul de locomotive. Uneori îl 
lua şi pe Kolea cu el. La depou erau 
foarte multe lucruri interesante de 
văzut. Şi lui Kolea îi plăcea să privească 

mai ales platoul rotund pe care se 
întorceau locomotivele. Uriaşe, scoţind 
fum, ele veneau rînd pe rînd pe platou 
şi, asemenea unor jucării mecanice, 
începeau să se rotească în jurul propriei 
lor axe. 

Tata era un om înalt şi mustăcios. 
Părea întotdeauna ursuz. Copiii din 
vecini se cam temeau de el. Uneori el 
ieşea în curte să-i vadă cum se joacă cu 
porumbeii. Stătea cît stătea, şi deodată 
îşi vîra două degete în gură şi fluiera ca 
un haiduc. Speriaţi, porumbeii îşi luau 
zborul în înaltul cerului. Cît se străduise 
Kolea să fluiere şi el haiduceşte, dar nu 
reuşise... Tata nu-l certa niciodată cînd 
sărea jos de pe acoperişul magaziei. Se 
făcea că nici nu bagă de seamă 
ştrengăriile lui. Maică-sa, în schimb, era 
severă. „Alexei — îi spunea ea tatălui — 
ai să faci din băiatul nostru un derbe- 
deu”... „Cîte nu se-ntîmplă în viaţă! îi 
răspundea tata. Dacă Kolea o să rămînă 
vreodată singur, să nu-i fie teamă de 
nimic”... „Vorbeşti prostii!” se supăra 
mama şi pleca la bucătărie. Kolea 
asculta atent şi, în adîncul sufletului, 
era convins şi el că tata vorbeşte 
prostii. Cum, adică, ar putea el să 
rămînă singur? Toţi vecinii spun că 
părinţii lui sînt oameni tineri. Odată, 
într-o prăvălie, un vînzător bătrîn i-a 
spus mamei: „Nu-i frumos! Pentru 
dumneata cumperi şuncă, iar frăţiorului 
nu-i iei nimic! Ia-i şi lui nişte 
bomboane!” Mama a zimbit, îmbujorată 
la faţă, şi-a scuturat părul blond şi i-a 
cumpărat lui Kolea un baton de 
ciocolată. Cînd i l-a dat, i-a zis veselă: 
„Poftim, frăţioare!” Kolea s-a întors 

spre vînzător, spunîndu-i grav: „Mi-e 
mamă, nu soră!” Toată lumea care era 
în prăvălie a ris. „De ce m-ai trădat?” a 
protestat mama, rîzînd şi ea. 

Cînd se întorcea seara de la şcoală — 
căci era în seria de după-amiază — îl 
găsea întotdeauna acasă pe tatăl lui, 
care îşi lua cina. După ce stătea la 
masă, tatii îi plăcea să povestească cele 
în- tîmplate în timpul zilei. Mama cosea 
sau spăla vasele, ascultind fără să-l 
întrerupă. „Ei, ce-ai adus?” îl întreba de 
obicei tata, cînd Kolea trecea pragul 
casei. Asta însemna: „Ce note ai primit 
astăzi în carnet?” Dacă vedea vreun 3, 
se poso- mora şi începea să-şi 
răsucească mustaţa, ceea ce dovedea că 
era supărat. Kolea se dezvinovăţea: 
învăţătoarea Maria Pavlovna i-a pus 
notă mică nu din cauză că n-a ştiut 
lecţia — spunea el — ci pentru că a avut 
o pată pe caiet... 

„Să ai grijă de mama! i-a spus tatăl în 
ziua cînd a venit acasă îmbrăcat în 
uniformă militară nouă şi l-a îmbrăţişat 
pentru ultima oară. Ai grijă de ea! Tu ai 
rămas acum singurul bărbat în familie!” 

Zimbetul de pe faţa tatălui nu l-a putut 
înşela pe Kolea; băiatul a surprins 
tremurul din ochii lui şi, o clipă, i s-a 
părut că a zărit o lacrimă. Mama l-a 
sărutat îndelung, vorbindu-i aproape în 
şoaptă, în timp ce tata o mîngiia pe păr, 
cu mîna lui mare şi aspră. 

„Aşadar, bagă de seamă — i-a spus el, 
cu un aer foarte serios — e greu, ştiu, e 
foarte greu, dar trebuie să fii tare şi 
înţeleaptă... Totul e să ştii să te 
stăpineşti”... Din prag s-a întors spre 
ea: „Poate totuşi ar fi bine să pleci?”... 
„Nu, nu plec — i-a răspuns mama 
repede — rămîn aici”... 

Cînd tata şi-a mai luat încă o dată 
rămas bun de la ea şi de la Kolea, faţa 
lui era atît de gravă, încît băiatul nu s-a 
putut stăpîni şi a izbucnit în hohote de 
plins. 

În stradă îl aştepta o maşină. Peste 
cîteva clipe, maşina a dispărut după 
colţ... 

La o săptămînă, în oraş au intrat 
hitleriştii. De atunci a început o altă 
viaţă, neobişnuită. Se dăduse ordin ca 
toţi porumbeii să fie omoriţi, iar dacă 
Kolea nu s-ar fi supus, hitleriştii l-ar fi 
împuşcat şi pe el, şi pe cei din casă. 
Inima lui de copil tremura văzînd 
porumbeii care cădeau ca nişte 
ghemuleţe calde în cerdac. Poliţaiul le 
sucea gitul... 

Mama devenise şi mai severă. Nu-i 
dădea voie să iasă din curte, de teamă 
să nu i se întîmple ceva. 

În casa vecină se instalase un ofiţer 
german, pe care-l chema Karl Werner. 
Purta o tunică cenuşie, cu multe 
insemne, şi un chipiu cu cozoroc negru, 
lucios. Ofiţerul avea o faţă mare, veselă. 
Dimineaţa, în timp ce se îmbrăca, îi 
plăcea să  fredoneze. Suna foarte 
caraghios în nemţeşte „Katiuşa”.. 

Odată, ofiţerul, cu cămaşa descheiată, 
de sub care i se vedea pieptul păros, 
scoase capul pe fe- 

reastră şi-l văzu pe Kolea călare pe 
gard, strădu- indu-se să apuce un pisoi 
cafeniu care mieuna într-un copac. Îi 
făcu semn cu mîna să se apropie: 

— Junge! Junge!! 

Cînd îl auzi, Kolea sări speriat de pe 
gard şi se îndreptă spre cerdac, dar îşi 
dădu deodată seama că este cu 
neputinţă să nu asculţi un ofiţer neamt, 
şi se apropie timid de fereastră. Ofiţerul, 
mijindu-şi ochii, se uită la el şi clătină 
binevoitor din cap: „Nu te ţine de 
pozne!”, iar apoi, fără veste, cu un gest 
nepăsător, îi aruncă un baton mare de 
ciocolată. Kolea încercă să refuze, dar 
ofiţerul se încruntă şi închise furios 
fereastra. 

Băiatul o luă la fugă spre casă cît îl 
ţineau picioarele şi, tulburat, aşteptă 
întoarcerea mamei, care se dusese la 
primărie să-şi găsească ceva de lucru... 

Din cînd în cînd, Kolea se uita cu 
coada ochiului pe scrin, la batonul de 
ciocolată înfăşurat în poleială 
strălucitoare. Nu, ar fi fost cu neputinţă 
să refuze! Şi aşa, ofiţerul s-a supărat... 

El, Kolea, răspunde doar pentru 
întreaga familie şi trebuie să fie 
prudent şi prevăzător. 

Se întîmplă însă un lucru de neînțeles 
pentru Kolea. Ofiţerul începu să vină 
cam des pe la ei pe acasă. Era vesel tot 
timpul şi de fiecare dată îi aducea 
bomboane. Pînă la sosirea lui, mama îi 
spunea lui Kolea să stea în casă şi să nu 
plece nicăieri. Neamţul o rupea puţin pe 
ruseşte. Cînd vorbea, amesteca atît de 
caraghios cuvintele nemţeşti cu cele 
ruseşti, că te prăpădeai de ris. Cuvin- 


1 Tinere! (în limba germană în text), (n t.) 

tele ruseşti le schimonosea de tot şi, în 
loc de „,„muncă”, spunea „munchen”, iar 
puilor de găină le spunea „curche”. 

Cînd venise pentru prima oară la ei, 
Werner adusese un pachet cu mîncare. 
Kolea îl privise curios, ascuns în spatele 
maică-si. Emoţionată şi binevoitoare, ea 
îl poftise pe oaspete să-şi scoată 
mantaua şi să ia loc la masă. Werner îşi 
ştersese cu 

grijă picioarele, îşi scosese mantaua 
şi, multumind politicos, se aşezase pe 
locul unde de obicei stătea tatăl lui 
Kolea. 

In seara aceea, Werner fusese amabil 
şi atent. Îl îmbia mereu pe Kolea să 
mănînce bomboane; băiatul vorbea 
puţin şi, din cînd în cînd, se uita 
stingherit la maică-sa. Ea era îmbrăcată 
cu rochia lucioasă de mătase pe care şi- 
o făcuse anume pentru Anul nou. Părul 
blond şi lung îi sta răsfirat pe umeri în 
bucle, din care pricină părea şi mai 
tînără ca de obicei. Mama bea vin şi 
ridea tot timpul... 

Treptat, în mima băiatului se cuibări o 
nelinişte apăsătoare. „De ce oare 
neamţul ăsta s-a aşezat chiar pe locul 
tatii? De ce oare mama s-a îmbrăcat atît 
de frumos? Pentru el?... De ce bea vin şi 
ride? De ce se uită tot timpul la neamt?” 
Fără să vrea, Kolea îşi ridică ochii spre 
peretele pe care, într-o ramă de culoare 
deschisă, atîrnase întotdeauna portretul 
tatii. Şi acum, în locul lui, văzu un 
pătrat întunecat, cuiul îndoit, iar rama 
şi portretul nicăieri... 

Asta a fost ultima picătură. Simţi o ură 
atît de înverşunată împotriva maică-si şi 
a oaspetelui, încît nu se putu stăpîni. Cu 
ochii plini de lacrimi, se ridică şi ieşi 
repede din odaie. 

— Kolea! îl strigă mama. 

Băiatul trînti uşa în urma lui şi se 
căţără furios în hulubăria rămasă 
pustie. Aici, totul îi amintea de trecut; 
în grilaj rămăseseră agăţate pene mici 
şi moi, iar într-un colţ, cutia ruginită de 
conserve, cu puţină apă pe fund, 
mirosea acru a porumbei, şi lui Kolea i 

se părea că mai aude încă gunguritul 
lor molcom... 

Se ghemui într-un colţ. De jos se auzi 
trîntin- du-se uşa şi glasul mamei care-l 
striga încet: 

— Kolea! Kolea! 

În sufletul băiatului se dădea o luptă 
grea. Se petrecea ceva complicat şi de 
neînțeles pentru el. Totul se schimbase. 
O ura pe maică-sa... Dacă tata ar fi fost 
acasă, neamţul n-ar mai fi îndrăznit să 
se aşeze pe scaunul lui! De ce mama 
dăduse jos 

portretul de pe perete? Cum 
îndrăznise? Niciodată nu se îmbrăcase 
aşa, cînd era tata acasă. Numai de Anul 
nou se gătea. Şi acum îşi pusese rochia 
asta pentru afurisitul de neamţ! Bea cu 
el vin şi ride... Nu, el, Kolea, nu mai 
poate să rămînă aici; trebuie să fugă. Să 
plece pe front, să-l găsească pe tata şi 
să-i povestească tot... tot... 

Jos, în cerdac, mama continua să-l 
cheme. Din nou se auzi uşa triînlindu-se. 
Era Werner, care ieşise din casă şi-l 
striga şi el cu voce scăzută: 

— Kolea! Kolea! 

Băiatul nu răspunse. În curte era 
întuneric şi prin grilaj vedea în capul 
scării două siluete întunecate. Werner 
şi maică-sa vorbeau încet şi el nu înţele- 
gea nimic. 

— Dummer Knabe!! spuse deodată 
neamţul. 

— Prost! Prost de tot! întări maică-sa. 

Şi faptul că mama lui fusese de acord 
cu Werner îl convinse o dată mai mult 
pe Kolea că ea îi trădase pe el, pe tatăl 
său şi pe toţi ceilalți... 

Inecîndu-se de furie, îşi  înfipse 
degetele în grilaj cu atita putere, încît îi 
veni să plîngă de durere. De îndată ce 
vor pleca ei doi, el va fugi, se va îneca 
în rîu şi va muri. Cum putea mama să se 
poarte în felul ăsta? Dar mai înainte 
trebuie să-l omoare pe Werner. Va intra 
pe fereastră în camera neamţului şi-i va 
zdrobi capul cu toporul. 

Mama şi Werner mai stătură încă 
puţin de vorbă, pe urmă se auziră 
treptele trosnind: Werner cobori şi 


1 Băiat prost! (în limba germană în text). (n.t.) 

porni pe cărare. Portiţa se închise 
scîrţiind uşor. Apoi se lăsă linişte. 

Era pentru prima oară cînd Kolea se 
simţea singur şi neajutorat. Nu ştia ce 
trebuie să facă... încotro s-o ia... Mama 
rămase nemişcată în întuneric, 
frāmîntată de gînduri, şi părea că uitase 
că el, Kolea, băiatul ei, e aici, aproape 
de ea. 

Pe cer strălucea clipind puzderie de 
stele. Dinspre Don adia un vînticel cald. 
Kolea îşi amintea de serile cînd, 
împreună cu părinții, pleca să se plimbe 
pe malul apei. Mama şi tata se aşezau 
pe o bancă, iar el, chincindu-se la 
picioarele lor, asculta ţiriitul greierilor 
în iarbă, fără să-şi dezlipească ochii de 
pe întinderea netedă, tainică şi 
întunecată a fluviului. 

Era fericit pe-atunci; nu bănuia că-i va 
fi dat să trăiască o atare durere; să stea 
aici, în hulubăria pustie, şi să simtă că o 
forţă plină de cruzime, cu neputinţă de 
biruit, îi desparte pentru vecie. 

Deodată mama cobori scările. Silueta 
ei întunecată se apropia de hulubărie. 
Kolea îşi ţinu răsuflarea. 

— Kolea, dă-te jos! spuse mama. 

Băiatul nu răspunse. 

— Dă-te jos! repetă mama, cu aceeaşi 
severitate cu care îi vorbea cînd Kolea 
făcea vreo poznă. Imediat să ieşi de 
acolo! M-auzi? 

— Nu ies şi gata! îi răspunse răguşit 
Kolea, li- pindu-şi obrazul de grilajul 
ruginit. 

Atunci mama, cu o agilitate pe care 
Kolea nu i-o bănuia, luă scara, o propti 
de portiţa hulubăriei şi se urcă repede 
sus. Cînd ajunse la el şi îi văzu ochii în 

care străluceau încordarea şi obida, 
mama îi spuse încetişor: 

— Trebuie să ai încredere în mama ta, 
Kolea! Aşa ţi-a spus şi tata şi aşa 
trebuie să fie. Cînd ai să fii mare, ai să 
înţelegi... 

Era atît de tulburată şi de gravă, încît 
Kolea o crezu... Era pentru prima oară 
că mama vorbea cu el cum vorbeşti cu 
un om mare... 

Da, mama nu-l minţise. Dar ar fi fost 
mai bine dacă el ar fi zdrobit atunci 
capul neamţului. Cu siguranţă că mama 
lui ar fi trăit azi. 

Cu o săptămînă în urmă, Werner 
plecase la Belgorod, la statul major al 
armatei din care făcea parte. La 
întoarcere fusese atacat pe drum şi se 
comunicase oficial că Werner a fost 
omorît. Din maşina lui dispăruse o 
geantă cu documente importante. 

La două zile după întîmplarea asta, 
comandantul oraşului, Kurt Meyer, i-a 
ordonat mamei să se prezinte la 
gestapo, la interogatoriu. S.S.-iştii bă- 
nuiau că ea ştia ceva în legătură cu 
plecarea lui Werner şi  furnizase 
informaţii ilegaliştilor... 

„„Începuse să se lumineze de ziuă. În 
cameră, lucrurile îşi căpătară treptat 
contururile reale. 

Kolea nu ştia ce să facă şi încotro s-o 
apuce. Să se ducă la unchiul Nikita? Nu 
greşise oare mama cînd îl trimisese la 
el? Poate că atunci nu-şi mai dădea 
seama ce vorbeşte. Despre unchiul 
Nikita se povesteau în oraş lucruri 
îngrozitoare. Încă din prima zi el se 
vînduse nemților. lar acum lucrează la 
primărie, şi primarul Blinov n-are în 

preajma lui o slugă mai devotată. Chiar 
în seara cînd veniseră s-o ia pe mama, 
unchiul Nikita era în curte, înarmat cu 
un automat. Şi-atunci cînd mama tre- 
cuse pe lîngă el, îndreptîndu-se spre 
furgonul acoperit cu prelată care o 
aştepta, Nikita o înjurase şi o ame- 
ninţase cu pumnul lui mic şi zbîrcit. Nu, 
de data asta mama greşise. El nu se va 
duce la Nikita; pentru nimic în lume nu 
se va duce la omul ăsta! 

Istovit de toate întimplările zilei, Kolea 
adormi. Cînd se trezi, era ziuă. Sări iute 
din pat şi nu-şi dădea seama de ce-i aşa 
de frig în cameră, de ce în jurul lui e 
atîta dezordine, de ce e singur... Într-o 
clipă însă îşi aminti şi i se făcu şi mai 
frig. Se simţea părăsit... 

Scotoci în bufet şi găsi cîţiva pesmeţi 
— asta era tot ce mai rămăsese din 
proviziile lor. Apoi fierse pe lampa de 
gaz nişte apă, o turnă într-o cană şi bău 
apa fierbinte, frigindu-şi buzele, cu 
gîndul să se mai încălzească cît de cît. 

De afară se auziră strigătele sacadate 
ale unei comenzi. Se zări o clipă silueta 
unui cavalerist neamţ. Apoi răsună 
tirşiit de paşi. 

Kolea se sculă de la masă şi aruncă o 
privire pe stradă. Îşi puse iute căciula în 
cap şi, uitînd să încuie uşa, o zbughi în 
curte. La poartă se  îngrămădise 
mulţime de oameni, privind coloana de 
prizonieri de război care înainta încet, 
escortată de S.S.-işti. 

Erau vreo două sute. Mulţi dintre ei 
erau răniţi şi se sprijineau unul de 
celălalt. Femeile le aruncau bucăţi de 
pîine. S.S.-iştii nu dădeau voie pri- 


28 


zonierilor să le ridice şi călcau plinea cu 
cizmele lor grele. 

— Kolea! strigă Anna Nikolaevna, 
vecina lor, o femeie bătrînă, căruntă, 
care fusese cîndva profesoară. (Cînd 
mama lui Kolea avea vîrsta pe care o 
are el acum, bătrina îi fusese 
profesoară de geografie.)  Unde-ai 
umblat haihui pînă la miezul nopţii? Am 
fost de vreo cinci ori să te caut. Hai, 
vino să-ţi dau să mănînci... 

Dar Kolea n-o auzea. I se păru că 
printre prizonieri a zărit un chip ce-i era 
tare cunoscut... Uite, prizonierul acela 
înalt, care  şchioapătă de piciorul 
drept... Capul şi-l ţine puţin aplecat... 
Kolea fugi ca să depăşească coloana, 
scrutînd feţele istovite şi cenuşii ale 
prizonierilor. 

Şi deodată îl văzu pe rănitul acela 
înalt. Tata!... Era tatăl lui! Cît slăbise şi 
ce îmbătrinit arăta? Carimbul cizmei 
din piciorul drept era spintecat; de sus 
pînă jos, şi glezna, înfăşurată în nişte 
cîrpe murdare, semăna cu un butuc 
gros. Se citea pe fata lui că fiecare pas 
îi pricinuia o suferinţă cumplită. 
Prizonierul închidea ochii şi îşi muşca 
buzele. 

— Tată!... strigă Kolea. 

Tatăl se întoarse şi se opri năucit din 
mers. 

— Kolecika! strigă el. Unde-i mama? 

Dar S.S.-istul, înfuriat, strigă ceva şi îl 
îmbrînci pe rănit. Acesta începu din nou 
să şchiopăteze: porni privind tot timpul 
spre Kolea, care continua să meargă 
alături de coloană. Ce n-ar fi dat băiatul 
să se poată apropia de taică-su, să se 
ghemuiască la pieptul lui, să plingă... 

— Unde-i mama? întrebă din nou tatăl, 
cînd S.S.-istul se îndepărtă şi nu-i mai 
putea auzi. 

Kolea tăcea. Cum să-i spună adevărul? 
Se împiedică în mod intenţionat şi căzu 
ca să poată ră- mine puţin în urmă şi să 
se gindească ce trebuie să facă. Pînă 
azi, Kolea nu ştiuse că sînt lucruri care 
pot fi spuse, şi lucruri care nu trebuie 
spuse. Maică-sa îl poreclise chiar „gură- 
spartă”. Acum însă îşi dădea seama că 
nu trebuie să spună adevărul: tata era 
şi aşa destul de nenorocit. 

Coloana străbătu cîteva străzi. S.S.- 
istul rămase în urmă şi Kolea fu 
bucuros că nu poate să răspundă. lar 
tata se uita mereu la el, zîmbind 
chinuit, şi parcă nu mai şchiopăta chiar 
atit de tare. 

Lagărul de prizonieri „Ost-24” se afla 
la marginea oraşului. Acolo fuseseră 
înconjurate cu sîrmă ghimpată cîteva 
cvartale. De obicei, prizonierii erau duşi 
în lagăr pe străzi dosnice; de data asta 
însă fură duşi prin piaţă, ca să vadă 
spînzurătoa- rea şi să ştie ce-i aşteaptă 
dacă vor încerca să fugă sau să se 
revolte împotriva hitleriştilor. 

Cînd coloana coti în ulicioara care 
dădea în piaţă, Kolea, în culmea 
deznădejdii, izbucni în plins. Mergea 
alături de prizonieri şi-şi ştergea repede 
lacrimile, ca să nu le vadă tata. Dar el le 
văzu şi simţi că s-a întîmplat ceva 
neobişnuit. Cînd atenţia S.S.-iştilor era 
atrasă în altă parte, el îi făcea semn lui 
Kolea să se apropie. Şi băiatul se 
apropia, dar nu apuca să-i spună nici o 
vorbă, deoarece îl opreau hitleriştii. 

— Unde-i mama? întrebă tata pentru a 
treia oară. 

În timpul acesta, coloana ieşi din 
ulicioară şi intră în piaţa acum pustie. 
Toate gheretele erau bătute cu scînduri. 
În stînga, la capătul pieţei, în dreptul 
unor tejghele acoperite, se vedea un 
pilc de oameni: acolo se făcea schimbul 
cu haine, pentru o bucată de piine sau o 
sticlă de ulei rînced. 

Era cu neputinţă să nu vezi 
spînzurătoarea... Se înălța chiar în 
drum şi-ţi atrăgea privirile fără să vrei. 
Şi tatăl o văzu... Se opri din mers, îşi 
ridică îngrozit braţele în sus, se dădu 
un pas înapoi şi se prăbuşi la pămînt. 
Coloana de prizonieri se opri, şi atunci 
Kolea, făcîndu-şi loc printre oameni, se 
aplecă asupra tatălui său, căzut în 
nesimţire. 

— Tată! 

— Ridicaţi-l mai repede! strigă 
alarmat cineva. Altfel îl împuşcă 
hitleriştii! 

În spate se auziră paşi grăbiţi şi 
glasurile furioase ale S.S.-iştilor care 
înjurau. 

— Pleacă, pleacă de-aici! N-auzi? îi 
spuse cineva. Ei, drăcie! Cin’ te-a pus 
să-l necăjeşti pe taică-tu? 

Cîţiva prizonieri îl ridicară pe tatăl lui 
Kolea şi-l puseră repede pe picioare. 

— Hai, vino-ţi în fire... Ce Dumnezeu, 
eşti bărbat! Trebuie să pornim... 

Cu încetul, tata îşi reveni. Din gură i 
se prelingea o şuviţă subţire de sînge. 
Doi prizonieri îl luară de subsuori, 
sprijinindu-l, şi coloana porni din nou la 
drum. 

Kolea fugi după coloană pînă la lagăr, 
dar poarta se închise grea în urma 
prizonierilor.  Tîrîndu-şi picioarele, 
băiatul porni înapoi spre oraş. 

URMĂRIREA 


Pe stradă, cineva îl strigă încet pe 
nume. Se întoarse şi în faţa lui se afla 
unchiul Nikita. 

— Mergi după mine! îi spuse el, 
privind neliniştit în jur. De bună seamă 
că maică-ta ţi-a vorbit despre mine. 

— Mi-a vorbit... 

— Ei, atunci haide... Dar să nu intri pe 
poarta din stradă, du-te prin dos şi sari 
gardul în dreptul magaziei. Nu trebuie 
să fii văzut cu mine... Ai înţeles? 

— Am înţeles. 

Nikita îl bătu uşurel pe umăr şi porni 
cu Kolea prin piaţă, spre strada 
Iaroslav, unde locuia într-o căsuţă 
împrejmuită cu gard înalt. La capătul 
străzii începea mahalaua. 

Pînă la război, unchiul Nikita fusese 
responsabilul băii publice. Munca lui nu 
era grea, dar, aşa cum îi plăcea lui 
însuşi să spună, era „fierbinte”. Nimeni 
nu s-a mirat cînd, la venirea 
hitleriştilor, el a rămas în oraş. 
Continua să facă foc la baie, de data 
asta însă pentru soldaţii hitlerişti, şi 
comandantul Kurt Meyer îl considera 
un om folositor. 

Dar cînd Nikita Kuzmici Borzov a fost 
numit ajutor de primar, oamenii şi-au 

dat seama că în omul acesta, cu 
înfăţişare atît de firavă, sălăşluieşte un 
diavol. Nimeni nu ştia mai bine ca el să 
organizeze o razie atunci cînd trebuia 
trimis în Germania încă un lot de 
oameni.  Mobilizase pe ingineri şi-i 
forţase să refacă centrala electrică 
distrusă; iar în ceea ce priveşte baia, 
funcţiona fără întrerupere. 

Nikita  Kuzmici nu era iubit de 
locuitorii oraşu-lui. Inainte i se adresau 
respectuos, după numele patronimic; 
acum însă îl porecliseră cu dispreţ 
„băieşul”. Nikita Kuzmici ştia şi le 
răspundea cu un zîmbet răutăcios. „Nu- 
i nimic, lasă — spunea el — o să le-arate 
el, «băieşul», ce poate! Sînt pe- aici unii 
care vor face o baie straşnică la mine, 
poate că se vor scălda chiar în sînge”... 

Kolea mergea puţin mai în urma lui 
Borzov, care păşea grav, străduindu-se 
să arate, în pofida înfăţişării lui firave, 
că este o persoană importantă şi un 
temut reprezentant al autorităţilor. 

Kolea nu s-ar fi dus la „băieş” pentru 
nimic în lume, dar îşi aminti de sfatul pe 
care i-l dăduse mama lui atunci cînd o 
văzuse pentru ultima oară. De altfel, 
după cît se pare, nici Nikita nu doreşte 
din cale-afară să-l ia cu el. Se teme, 
desigur, să nu fie şi el suspectat. 

Se apropiaseră de casa lui Nikita 
Kuzmici cînd, deodată, de după colţ, 
apărură doi soldaţi care duceau sub 
escortă un arestat la închisoare. 

Arestatul era un tînăr care n-avea nici 
30 de ani. Vinjos, nebărbierit, îmbrăcat 
cu nişte pantaloni negri, uzaţi, şi cu un 
veston cafeniu de sub care se vedea o 
cămaşă cenuşie de murdară ce era, 

mergea fără grabă, urmîndu-l supus pe 
soldatul din faţa lui. Deodată, în clipa 
cînd unul din escortă se opri ca să-şi 
aprindă o ţigară, arestatul se năpusti 
înainte, fugi spre casa vecină cu cea a 
lui Nikita Kuzmici şi într-o clipă dispăru 
după poarta ei. Soldaţii îşi ridicară 
automatele,  traseră, dar... minune, 
gloanţele nu-l nimeriră pe fugar... 

Pe Borzov parcă-l pocnise cineva în 
cap. Uită într-o clipă de situaţia lui sus- 
pusă şi porni în goană în urma 
soldaţilor. Judecînd după împuşcăturile 
care se auzeau din ce în ce mai slab, 
soldaţii se aflau destul de departe. 
Fugarul se străduia să se strecoare prin 
nişte curţi dosnice. 

Impreună cu alţi băieţi care ieşiseră 
alarmaţi din casele învecinate, Kolea 
alergă şi el spre poartă, dar nu mai 
văzu pe nimeni. 

Trecu un sfert de oră. Oamenii 
începură să se împrăştie pe la casele lor 
şi Kolea rămase singur, în dreptul 
porţii. Atunci se hotări să sară peste 
gard, ca să ajungă înaintea unchiului 
Nikita şi să-l aştepte în curte. 

Sări gardul scund de nuiele al curții 
vecine, străbătu grădina de zarzavat şi 
se pomeni în dreptul unui alt gard 
destul de înalt. Judecînd după forma 
ascuţită a acoperişului şi a giruetei care 
se înălța deasupra, casa din spatele 
gardului era a lui Borzov. 

Kolea se uită în toate părţile, ferindu- 
se să nu fie văzut de careva, şi se lăsă în 
urzicile ce creşteau înalte şi dese pe 
lîngă  uluci. Aici, gardul avea o 
crăpătură şi băiatul încercă să treacă 
prin ea, dar locul era prea îngust şi 

umplut cu sticlă spartă. Kolea se hotări 
să caute altui mai potrivit, dar oriunde 
încercă să sară, dădu peste sîrmă 
ghimpată pusă pe trei rînduri. Atunci îl 
ocoli şi, îngîndurat, se întoarse înapoi. 
Numai într-un singur loc, între gard şi 
magazie, află un spaţiu îngust unde nu 
era sîrmă. Ciudat lucru! Chiar acolo 
unde puteai sări mai uşor, gardul 
rămăsese fără apărare! Kolea se căţăra 
pe magazie, îşi trecu piciorul peste 
ulucă, dar, speriat, îl trase repede 
înapoi. În curte, din coteţ, sărise un 
dulău negru, uriaş. Dacă ar mai fi 
întîrziat o clipă, cîinele l-ar fi înşfăcat 
de picior. 

Animalul lătra furios. 

— Taci! strigă Kolea. Taci odată, cînd 
îţi spun! 

Băgă de seamă că lanţul lung de care 
era legat cîinele fusese calculat exact 
pentru această dis-tanţă a gardului. 
Dacă ar fi sărit ceva mai la stînga sau 
mai la dreapta, cîinele n-ar mai fi fost 
primejdios. Totuşi, acolo unde nu putea 
ajunge cîinele era pusă blestemata aia 
de sîrmă. Ce să facă? Nu, trebuie să se 
întoarcă înapoi la spărtura din gard şi 
să încerce să treacă. Dacă va reuşi să 
rupă mă-car o şipcă, atunci va putea să 
se strecoare în curte. 

Kolea sări jos de pe magazie şi căzu cu 
picioarele pe ceva moale. În urzici 
zăcea un om care scoase un strigăt de 
durere. Era arestatul fugit de sub 
escortă cu cîteva minute în urmă. Faţa 
îi era miînjită cu sînge şi noroi, părul, 
încîlcit. Frecîn-  du-şi piciorul lovit, îl 
privi speriat pe Kolea. 

— Nu-ţi fie teamă — spuse băiatul — 
nu te trădez! 

— Dar tu cine eşti? 

— Kolea! 

— Soldaţii au plecat? întrebă fugarul, 
conti- nuînd să-şi frece piciorul. 

— Au plecat. 

— Dar se vor întoarce cu siguranţă. Şi 
vor veni cu cîinele... A cui e casa asta 
din spatele gardului? 

— A „băieşului” — răspunse Kolea. 

Fugarul zîmbi amar: 

— Zău? la te uită ce noroc! M-aş 
ascunde chiar în curtea lui. Acolo e 
sigur că n-o să mă caute nimeni. 

— Hai cu mine! spuse încetişor Kolea. 
Am văzut aici, în gard, o crăpătură. 

— Ţie ţi-e uşor să spui „hai cu mine”! 
oftă fugarul. Cum de-ai brodit să sări 
tocmai pe piciorul meu? Numai să nu 
mi-l fi rupt... Da' unde-o fi crăpătura?... 
Ia arată-mi-o! 

Kolea se strecură spre crăpătură şi nu 
mai simţea băşicile care, din pricina 
urzicilor, îi apăruseră ca o constelație 
roşie pe miîini. În spatele lui, respirînd 
greu, se tîra fugarul. 

— Poate că ar fi mai bine să rămii în 
urzici pînă la noapte — spuse Kolea. 

— Nu, nu, aici dau ei uşor de mine. 
Arată-mi unde-i crăpătura. Să încercăm. 
Poate aşa am să pot scăpa... 

Kolea se tîri pe brinci pînă la gard şi 
văzu că prin crăpătură ar fi putut să se 
strecoare numai bine un motan mare, 
dar pentru el, locul ăsta era prea 
îngust. 

— Ia să văd ce-i acolo — spuse fugarul 
şi, dîn- du-l pe Kolea la o parte, se uită 
în curte. Da, şi cîinele e destul de 

departe... Aha, uite şi magazia! Bine ar 
fi să pot ajunge acolo... Deodată se 
învioră; 

l-ascultă, măi băiete, caută tu pe 
undeva un bolovan şi, cu ajutorul lui, 
scoatem noi o scîndură din gard! 

Nu era mare lucru să găseşti un 
bolovan, şi Kolea îl dădu fugarului. 
Acesta Îşi scoase cămaşa,  înveli 
bolovanul în ea şi începu să lovească cu 
putere, dar fără zgomot, marginea de 
jos a scîndurii. După cîteva lovituri, 
uluca se desprinse din cuie. Mai lovi de 
cîteva ori şi scoase încă una. 

— Intră tu întîi — îi spuse lui Kolea — 
şi vezi dacă nu-i cineva prin curte. 

Kolea desfăcu scîndurile şi, cu inima 
bătînd să-i sară din piept, se strecură 
prin crăpătura care acum era destul de 
largă, dar dădu iar de urzici. 

In dreapta, chiar aproape de gard, se 
afla o magazie mică de lemne, care era 
descuiată, iar în stinga, în dosul 
copacilor, se vedea coteţul cîinelui. Zăn- 
gănindu-şi lanţul, dulăul lătra furios. 

Căsuţa lui Nikita Kuzmici se înălța în 
mijlocul curţii. La uşă atîrna un lacăt, 
ceea ce dovedea că nu era nimeni 
acasă. Pentru orice eventualitate însă, 
Kolea ocoli cu băgare de seamă casa. 
Toate ferestrele erau închise şi 
perdelele lăsate. 

Linişte. 

Băiatul se întoarse la gard şi strigă 
încetişor: 

— Treci repede! Nu-i nimeni! 

— Saltă puţin scîndurile... Uite-aşa... 
Şi fugarul îşi strecură cu greu umerii 
prin crăpătură. Dă-mi mîna... Trage-mă 
puţin... 


38 


Kolea apucă cu ambele miîini palma lui 
lată, cu degetele scurte, şi începu să-l 
tragă din răsputeri. 

— Haide, haide! Mai iute! şoptea 
fugarul, stră- duindu-se să se strecoare 
printre scînduri. Reuşi în sfîrşit şi. sleit 
de puteri, căzu pe pămînt. Se opri o 
clipă, respirînd greu şi sacadat. 

— Ascunde-te! Nu mai sta! Ascunde-te 
mai repede! îl grăbea Kolea. Acuşi 
poate să se-ntoarcă... 

Fugarul se ridică cu greu şi porni 
şchiopătînd spre magazie. 

— Ar fi bine să baţi cuiele la loc — îi 
spuse el, trecînd pragul. 

Dar Kolea nu avu timp să bată cuiele. 
Se auzi scîrţiitul portiţei şi băiatul abia 
apucă să se depărteze de magazie. Pe 
cărare, cu paşi repezi, Borzov se 
îndrepta spre casă. Se vedea că e 
nemulţumit de ceva şi, cu vîrful băţului 
pe care-l ţinea în mînă, reteza tulpinile 
florilor. 

Kolea încremeni. I se părea că stă 
prea aproape de magazie şi de locul de 
unde fuseseră scoase scîndurile din 
gard. Dacă fugea înapoi, putea să-l 
trădeze pe omul care îi încredinţase 
viaţa. Dacă rămînea pe loc, trebuia să 
explice cum a reuşit să intre în curtea 
păzită cu atîta străşnicie de dulăul acela 
fioros. 

Se auzi zgomotul lacătului pe care îi 
descuia Nikita Kuzmici şi uşa se dădu în 
lături. Cînd „băie- şul” o să intre în 
casă, Kolea va putea să fugă. „Să fugă, 
să fugă!” — numai la asta şe gîndea el 
acum. 

Dar Nikita Kuzmici nu se grăbea. 
Stătea întors cu spatele şi se gîndea la 

ceva. Apoi Kolea îi auzi glasul abia 
şoptit: 

— Vino după mine! 

Uşa se trînti şi Nikita Kuzmici dispăru 
în dosul ei. Kolea se ridică de jos şi urcă 
cu teamă treptele pridvorului, ezitind 
multă vreme înainte de a intra. Inima îi 
bătea cu putere. 

— Da’ intră odată! auzi el vocea surdă 
a lui Nikita Kuzmici. 

Cu pălăria în cap şi îmbrăcat cu 
paltonul, „băieşul” stătea în mijlocul 
camerei. Faţa lui ascuţită era numai 
răutate, iar mîinile răsuceau cu gesturi 
nervoase băţul. 

— Cum de-ai nimerit aici? întreba el, 
străduin-du-se să vorbească liniştit. Ţi- 
am spus să sari gardul! 

— Păi am sărit! răspunse Kolea. 

— Uită-te-n ochii mei... Minţi! Te-ar fi 
sfişiat cîinele! Cum ai ajuns aici, 
răspunde? 

— Am sărit gardul — răspunse băiatul, 
străduindu-se să privească drept în 
ochii pătrunzători ai lui Borzov. 

— Haide, Haide rise Borzov. Văd eu că 
eşti tare la minciuni. Ei, nu-i nimic. De 
ce nu m-ai aşteptat? Ai văzut doar că nu 
m-am dus acasă! 

— Am văzut! 

— Şi eu ce ţi-am spus? Să sări gardul 
atunci cînd am să fiu eu acasă. Te-ar fi 
putut muşca dulăul! 

— Da’, cîinele e-n lanţ! 

— Aha, asta înseamnă că te-ai căţărat 
pe magazie! 

— Da. 

— Aşa, aşa... Atunci n-ai sărit în curte, 
urcîn- du-te pe magazie... Şi eu care 
credeam că te-a cruțat cîinele! Eh, ia te 

uită... Prin urmare, în gard există o 
crăpătură... Haide să mi-o arăţi... 

— Nu, nu! strigă înspăimîntat Kolea. 
Să nu te duci acolo! 

— De ce să nu mă duc? întrebă 
Borzov, privin- du-l printre gene. Doar 
crăpătura nu-i în gardul tău, e într-al 
meu! Hai să mi-o arăţi! 

— Nu, nu, nu merg... 

Deodată Borzov se îmbună parcă: 

— Ce-i cu tine, Kolea?... Bine, nu te 
duce, am s-o găsesc eu şi fără tine. 
Uite, am aici nişte plăcinte, ia şi 
mănîncă! 

Puse o farfurie cu plăcinte pe masă şi 
ieşi în curte. Cu inima cît un purice, 
Kolea se apropie de fereastră şi-l urmări 
cu privirea. Borzov mergea încet de-a 
lungul gardului, cercetiîndu-l cu atenţie. 
Deodată se aplecă şi ridică ceva de jos. 
Kolea văzu cu groază că în miiniie 
„băieşului” era cămaşa fugarului, în 
care fusese învelit bolovanul. 

Mai departe, totul se desfăşură cu o 
iuţeală uluitoare. Borzov se repezi spre 
ciine, îl scoase din lanţ, şi cîinele, 
lătrînd furios, se năpusti spre magazie. 
Borzov deschise uşa, dar o trînti repede 
la loc, închizînd-o cu zăvorul. 

— Păzeşte-l! strigă el cîinelui şi ieşi în 
fugă. 

Kolea se repezi în curte şi, în clipa 
aceea, şi-ar fi dat viaţa ca să-l poată 
ajuta pe fugar. Cîinele se năpusti însă 
asupra lui şi-l trînti la pămînt. Botul 
uriaş îi atinse faţa şi Kolea îi simţi 
umezeala fierbinte. 

Inchis în magazie, fugarul bătea cu 
putere în uşă, străduindu-se s-o spargă. 

— Dik, înapoi! Culcat! strigă Borzov, 
care intrase în goană în curte, împreună 
cu doi soldaţi. Am dat de el... e aici, în 
magazie! Luaţi-l... 

Cîinele, ascultindu-şi supus stăpinul, 
se culcă alături de Kolea, privindu-l cu 
ochii injectaţi. Soldaţii scoaseră din 
magazie fugarul, care se zbătea înjurînd 
de mama focului; ei îl loveau peste miîini 
şi peste picioare. 

— Pleacă, ticălosule! Hai, cară-te! îi 
strigă Borzov. Plinge ştreangul după 
tine! 

Fugarul îl potopi cu un torent de 
înjurături: 

— Trădătoruie! Băieş blestemat! Nu se 
ştie care din noi doi o să crape mai întîi! 

În sfîrşit, fugarul fu luat pe sus. 
Borzov închise magazia, îşi şterse 
sudoarea de pe frunte şi răsuflă adînc. 

— Hai să mergem! spuse el cu glas 
liniştit lui Kolea. 

Dar Kolea, plin de ură, se strînse 
ghem. Ochii lui Borzov deveniră 
înfiorători. Îl apucă de mînă cu degetele 
lui tari ca nişte cîrlige şi-l trase în casă. 

— E prea devreme, căţelandrule, să 
poţi judeca! 

Kolea îl muşcă de mînă: 

— Lasă-mă-n pace, dă-mi drumul! 

— Ţi-arăt eu ţie „lasă-mă-n pace”! 
Borzov îm- brînci băiatul în cameră şi 
încuie uşa cu cheia. Rămiîi puţin aici şi 
pe urmă stăm noi de vorbă! 

L IV 


ÎN CASA LUI NIKITA BORZOV 


Ceva mai tîrziu, Nikita Kuzmici îi aduse 
lui Kolea demîncare: o bucată mare de 
carne fiartă, piine cu unt şi ceai 
fierbinte. Puse gospodăreşte farfuriile 
pe masă şi se aşeză alături de băiat, cu 
aerul unei gazde ospitaliere: 

— Hai la masă, nepoţele!... 

Din cauza războiului, oamenii se 
împrăştiaseră care încotro. Rudele erau 
despărțite. Unii se evacuaseră departe, 
în spatele frontului, alţii plecaseră pe 
front: Kolea, după moartea mamei lui, 
nu mai avea pe nimeni în oraş, afară de 
unchiul Nikita. Cine altul ar fi putut să 
poarte de grijă orfanului? Dar Kolea se 
ghemuise într-un colţ şi-l privea pe 
unchiul său cu ochii încărcaţi de ură. De 
ce îi poruncise oare mama să vină la el? 
De bună seamă, el este acela care a 
trădat-o, numai că ea n-a ştiut. 

— Măniîncă, Kolea! insistă Nikita 
Kuzmici şi trase farfuria mai aproape de 
băiat. Mănîncă, dacă-ţi spun! Ce-ţi bagi 
nasul unde nu-ţi fierbe oala?... 

Dar Kolea nu se atinse de mîncare. 
Trecuse prin atitea încercări în ultimele 
zile, încît se maturizase dintr-o dată. 
Pînă acuma, inima lui curată şi 
încrezătoare de copil ar fi fost gata să-l 

creadă pe Nikita, dar din clipa aceasta 
se temea de el şi-l ura. „Mai repede, 
cum să fug mai repede de-aici!” se 
gîndea el, pitindu-se în colţul camerei. 

Nikita Kuzmici şedea posomorit, cu 
mîinile pe masă, şi privea băiatul. 

— Ia ascultă, mucosule, mult timp ai 
să te mai joci cu nervii mei? bombăni el. 
Prea mă scoţi din sărite şi-o să-ţi trag o 
mamă de bătaie cu cureaua, de-o să mă 
ţii minte cîte zile oi avea! 

— Tata nu m-a bătut niciodată — îi 
răspunse duşmănos băiatul. 

— Păcat! Văd că nu prea asculţi. 
Năravul din fire... Cîţi ani ai? 
Treisprezece? 

— Încă n-am împlinit... 

— Aşadar, treisprezece ani! Nu mai 
eşti un copil! Trebuie să înţelegi... 

Kolea îi aruncă o privire răutăcioasă: 

— Ce să-nţeleg? 

— Uite ce! Mama ta te-a trimis la 
mine? 

— Da — răspunse încet Kolea. 

— Mergea la moarte şi te-a trimis la 
mine! Aşadar, ţi-a vrut binele. Da sau 
ba? Hai răspunde, de ce taci? 

— Nu ştia ce rău eşti! 

Nikita Kuzmici sări în sus şi izbi atit 
de tare cu pumnul în masă, încît 
farfuriile zăngăniră, 

— Eşti prea crud la minte încă. Da! Nu 
eşti decît un căţelandru. Cum poţi tu să- 
i judeci pe cei mari?! Nu ştii nimic 
despre viaţă şi nu-i cunoşti preţul. Nu 
ştii cît sînge se varsă pentru ea! Borzov 
îşi duse mîna la inimă şi, cu paşi tîrşiiţi, 
trecu în odaia vecină, prăvălindu-se pe 
pat. 

— Apă, dă-mi apă! îngiînă el. 

Pesemne avea un atac de inimă. Întins 
pe pat, părea atît de mic, de bătrîn şi de 
lipsit de apărare, încît Kolea simţi cum 
îi tresare inima. 

li aduse repede din tindă o cană cu 
apă rece şi scoase din dulapul pe care i- 
l arătă unchiu-său nişte prafuri. Luîndu- 
şi doctoria, Nikita Kuzmici rămase 
cîteva clipe nemişcat, cu ochii închişi. 
Kolea şedea tăcut pe marginea patului 
şi privea ţintă faţa palidă şi zbircită. Se 
gîndea ce să facă mai departe. În lagăr, 
la tatăl lui, nu se putea duce, pentru că 
n-o să-l lase nimeni să intre. E chiar 
primejdios să se ducă pînă acolo. Dacă 
hitleriştii vor afla că femeia spînzurată 
în piaţă a fost nevasta prizonierului... s- 
ar putea să-l omoare şi pe tata. Să-i 
spună toate astea unchiului Nikita, sau 
nu? Poate să aibă încredere în el? O să-l 
ajute oare? 

Peste vreo zece minute, Nikita 
Kuzmici deschise ochii şi, cu privirea 
tulbure, se uită la Kolea. 

— Mi-a trecut! răsuflă el, uşurat. Cît 
pe-aci să-mi dau duhul... Bine c-ai fost 
tu lîngă mine. 

Borzov mai stătu puţin întins pe pat, 
apoi se ridică în capul oaselor şi începu 
să-şi încheie cămaşa la piept. 

— Un” te duci, unchiule Nikita? 

— Nu mă duc nicăieri, stau acasă. Dar 
nu se poate să rămîn multă vreme 
culcat; mă sufoc şi mi se opreşte inima. 
Fi, hai, du-te şi mănîncă! 

Ascultător, Kolea se duse la masă şi-şi 
tăie o bucată de carne. 

— Mănîncă mai mult — îi spuse 
unchiul Nikita, aşezîndu-se de cealaltă 
parte a mesei. Unge pîinea cu unt... 

Kolea mînca repede, iar unchiul Nikita 
îl urmărea tăcut. Deodată, el observă în 
ochii lui Kolea o licărire şireată. Băiatul 
aruncă o privire bătrînului, iar apoi îşi 
lăsă din nou ochii în jos. 

— Unchiule, de ce l-ai predat pe omul 
acela poliţailor? întrebă el, cu glas 
scăzut. 

Nikita Kuzmici se aprinse. 

— Ia ascultă — îi strigă el, pierzîndu-şi 
răbda-rea — nu cumva îmi iei un 
interogatoriu? Spu-  ne-mi, mai bine, 
cum de-a nimerit el în curtea mea? 

— Eu l-am ascuns. 

— Tu? Dac-ar fi aflat gestapoul, ne-ar 
fi împuşcat pe loc pe amindoi! 

— Dar n-ar fi aflat nimeni, dacă nu 
spuneai dumneata. 

Nikita Kuzmici se enervă şi schiţă un 
gest larg: 

— Ce să mai vorbesc cu tine? Eşti un 
prost! E o mare fericire că l-am găsit eu 
în magazie... Că dacă s-ar fi făcut aici, 
seara, percheziţie, cum aş fi putut să le 
explic? Mi s-ar fi spus cu siguranţă: „L- 
ai ascuns înadins”. 

— Dar ai fi putut să-l laşi să plece. 

— „Să plece!” îl îngină Nikita Kuzmici. 
E uşor de zis, da' greu de făcut! 

Kolea împinse farfuria deoparte. 

— Ce-i cu tine? îl întrebă alarmat 
Nikita Kuzmici. 

— Eşti un om rău, unchiule Nikita. 
Asta e! Mai bine am să plec de la 
dumneata. 

— Ai să pleci? 

Kolea continuă cu îndărătnicie: 

— Da! Mai bine mă duc în lagăr, să 
stau acolo cu tata! 

— În lagăr?! se miră Nikita Kuzmici. În 
care lagăr? 

— Ei, în lagărul acela care-i la 
marginea oraşului, în dosul sîrmei 
ghimpate. 

Cutele de pe fruntea lui Nikita 
Kuzmici se adîn- ciră şi mai tare. Privea 
încordat faţa băiatului şi se străduia să 
înţeleagă ce-i spune. 

— Tata? Care tată? Tatăl tău? E acolo? 

Kolea nu-i răspunse. Nu, n-o să-i 
spună nici un cuvînt mai mult. 

— De ce-ai pomenit de tata? L-ai văzut 
cumva? 

Kolea se ghemui din nou în colţul lui. 
Cum de scăpase vorba asta? Acum o să 
moară şi tata. Nu, nu, unchiul lui nu va 
mai afla nimic. Nici un cuvînt! 

— L-ai văzut în coloana prizonierilor? 
întrebă Nikita Kuzmici, apropiindu-se 
de băiat. Spune! L-ai văzut? 

Kolea se străduia să nu-şi plece ochii 
sub privirea scrutătoare a lui Nikita 
Kuzmici. 

— Nu, nu l-am văzut... Am spus-o aşa, 
într-o doară... Am născocit... 

Nikita Kuzmici clătină cu îndoială din 

cap: 
— Astfel de lucruri nu se spun aşa, 
într-o doară... mai ales acum, cînd ţi-ai 
pierdut mama... Se aşeză din nou şi-şi 
aprinse o ţigară. Uite ce-i, nepoate — 
zise el după ce se gîndi puţin — îţi 
interzic să ieşi din curte! Va veni 
vremea potrivită şi am să-ţi spun eu 
unde să te duci şi ce să faci... Ei, şi- 
acum, sper că ne-am înţeles? 

— Ba am să fug — răspunse cu 
încăpăţinare şi ură băiatul. 

— Bine, dacă-i aşa!... Atunci... 

Se auzi cheia răsucindu-se de două ori 
în broască. A 

Kolea se repezi la fereastră. In ramă 
erau înfipţi drugi groşi de fier. Nici cu 
ferăstrăul, chiar dac-ai tăia la ei o zi 
întreagă, şi tot nu-i puteai răzbi. 

Peste cîteva minute, unchiul Nikita, în 
palton, cu gulerul ridicat, ieşi din curte, 
după ce dădu drumul cîinelui din lanţ. 

Kolea rămase singur şi-l cuprinse 
deznădejdea. Trăgea de uşă cît îl ţineau 
puterile, se arunca în ea cu tot trupul, 
străduindu-se s-o spargă, izbea cu 
picioarele, dar în zadar. Uşa masivă de 
stejar nu ceda de loc şi ar fi putut să 
reziste asaltului unui om mult mai 
voinic. Se zguduia numai şi vuia surd 
sub loviturile lui. Nu, din odaia asta nu 
va putea ieşi niciodată. Kolea îşi băgă 
capul în sobă, însă hornul era prea 
îngust. Se alese doar cu nasul şi obrajii 
mâînjiţi de funingine. 

Unde se dusese oare „băieşul”? 
Plecase, de bună seamă, la gestapo, să 
anunţe ceea ce aflase despre tatăl lui 
Kolea. „,Ce-am făcut, ce-am făcut! se 
căina băiatul. Cum să-l ajut pe tata? 
Cum să-l salvez?” 

Numai de s-ar întoarce odată unchiul 
Nikita! O să-l omoare, da, o să-l omoare 
cu cuțitul ăsta care stă pe masă. Şi 
Kolea apucă un cuţit mare de bucătărie, 
cu vîrful ascuţit. Da, da, o să-l omoare... 

Se întuneca repede. În curtea pustie 
lătra plictisit cîinele. Copacii, pe care 
toamna îi văduvise de frunze, îşi 
legănau trist ramurile înnegrite. În ca- 
mera alăturată se auzea tic-tacul ritmic 
al unui ceas de perete... 

Cît timp să fi trecut oare? O oră, două, 
trei? Kolea şedea cu ochii deschişi şi se 
gîndea încordat. Îşi aminti de copilăria 
lui, îşi aminti de tatăl şi de mama lui... 
Tot timpul avea în faţa ochilor dunga 
vîinătă de pe obrazul mamei, pe care o 
văzuse atunci cînd ea se aplecase să-l 
sărute pentru ultima oară... Imaginea i 
se întipărise în minte şi-l obseda. De 
porumbei, de jocurile cu prietenii nu-şi 
mai amintea de loc. Era un biet omuleţ 
asupra căruia năvăliseră dintr-o dată 
toate necazurile şi care se străduia să 
înţeleagă ce trebuie să facă de acum 
încolo. 

Deodată, cîinele începu să latre furios. 
Kolea se apropie de fereastră şi văzu o 
siluetă neagră ce venea dinspre poartă. 
Unchiul Nikita A tras zăvorul... In 
coridor se auziră paşi târşiiţi. Ţăcăni 
întrerupătorul şi, prin crăpătura uşii, în 
odaie pătrunse o fişie îngustă de 
lumină. Borzov rămase în tindă, să-şi 
scoată paltonul, apoi se apropie de uşă. 

Kolea se lipi de pervaz. De îndată ce 
unchiul Nikita va deschide uşa, el îl va 
da lovitura. Dar liniştea din cameră îl 
făcu pe Nikita Kuzmici să devină 
bănuitor. 

— Dormi? întrebă el de după uşă. 
Bine, dormi, nu te mai tulbur. 

Unchiul Nikita ţăcăni iar 
întrerupătorul şi plecă în camera 
vecină, care-i servea drept sufragerie. 
Umblă multă vreme prin odaie, trăgînd 
la o parte mobilele, făcînd zgomot: 
parcă mişca dulapul din loc... sau poate 
masa? Kolea trăgea cu urechea la 
zgomotele ce veneau din încăperea 
alăturată şi se gradea ce să facă: să-l 

cheme pe unchiul Nikita sau să aştepte 
pînă ce va deschide el uşa? 

Se hotări să aştepte ca unchiul Nikita 
să intre singur în cameră. 

După un timp, „„băieşul” trecu în tindă. 
Se auzi iar zăvorul şi Nikita Kuzmici 
trinti uşa. Apoi linişte. Se dusese în 
curte. Dar zadarnic se strădui Kolea să-i 
desluşească umbra în partea aceea a 
curţii unde era poarta, că tot nu reuşi 
să vadă nimic. Auzi numai zăngănitul 
lanţului de care sta legat cîinele, şi 
lătratul lui. I se păru ciudat însă că 
acum cîinele lătra în cealaltă parte a 
curţii. „Acolo oare ce păzeşte?” se 
întrebă el. 

Nikita  Kuzmici nu rămase multă 
vreme afară. Peste cîteva minute se 
întoarse, încuie bine uşa pe dinăuntru şi 
stinse lumina. Judecînd după liniştea 
care se lăsase în casă, Kolea fu convins 
că bătrinul se culcase şi adormi şi el, 
dar fu trezit de nişte voci înăbuşite. Era 
o noapte întunecoasă. Pe sub uşă nu 
străbătea nici cea mai slabă rază de 
lumină. Pesemne că uşa odăii vecine, 
care dădea în tindă, era bine închisă. 

Somnul îi pieri pe loc şi Kolea îşi lipi 
urechea de gaura cheii. Da, fără 
îndoială, se auzeau două voci. Una 
surdă, necunoscută, cealaltă piţigăiată, 
a unchiului Nikita. Dar băiatul nu putu 
să desluşească nici un cuvînt. 

Kolea îşi lipi urechea de perete, mai 
aproape de soba care încălzea două 
camere: aceea în care se afla ei, şi 
odaia vecină unde unchiul Nikita dis- 
cuta cu necunoscutul. Faptul că această 
discuţie avea loc în toiul nopţii îi făcu 
pe Kolea să devină atent. Despre ce 

vorbesc oare? De bună seamă că 
uneltesc ei ceva. Aici, în colţ, la 
peretele de lingă sobă, se auzea ceva 
mai bine, dar cuvintele nu se desluşeau 
totuşi. 

Deodată, pe Kolea îl străfulgeră un 
gînd: ce-ar fi dacă şi-ar vîrî capul în 
sobă? Zis şi făcut. 

Într-adevăr, aşa se auzea bine. De 
cealaltă parte a peretelui, soba avea 
probabil o răsuflătoare, oarece glasurile 
răsunau acum foarte limpede. 

— Eşti convins? întrebă vocea groasă, 
care i se păru cunoscută lui Kolea, 

— Absolut convins — răspunse unchiul 
Nikita. 

— Ai controlat? 

— Am controlat. 

Urmă un moment de linişte. 

— Şi cine l-a mai văzut în afară de 
Kolea? întrebă iar vocea groasă. 

— Încă trei oameni... Dar ăştia tac... 
Era cît pe-aci să se trădeze cînd a 
căzut în piaţă, 

— Cîţi prizonieri sînt acum în lagăr? 

— Vreo şase sute. 

— Şi cînd o să-i ducă de-aici? 

— Meyer spunea că vor începe să 
construiască fortificațiile peste cîteva 
săptămîni. Dar, bineînţeles; prizonierii 
vor fi trimişi acolo mai înainte. 

— Şi tu ai să ştii din timp? 

— E foarte greu, dar am să-ncerc. 

Kolea înţelese că era vorba despre 
tatăl lui. Poate că omul care vorbeşte cu 
unchiul Nikita este un ilegalist? Dar 
atunci de ce vorbeşte cu unchiul Nikita 
despre un lucru atît de important? Şi 
deodată Kolea sări ca ars. In ajunul 
arestării sale, mama se întilnise şi ea cu 

unchiul Nikita. Nu, ea nu se dusese la el 
acasă, fusese la el la primărie, iar cînd 
se întorsese, era tare tulburată. Acum e 
sigur că unchiul Nikita atrage oamenii, 
apoi îi trădează. Trebuie să-l prevină pe 
cel care se află în odaia alăturată. Omul 
ăsta habar n-are că unchiul Nikita l-a 
trădat astăzi pe fugarul acela! 

— Acţiunea asta trebuie s-o ducem la 
capăt cu orice preţ — spuse din nou 
vocea groasă. Va trebui să pornim cu 
tot grupul pentru îndeplinirea ei! Dar 
înţelege şi tu: cea mai mică greşeală ne 
poate fi fatală. E nevoie de multă 
prudenţă, ca să nu cădem în cursă... 

— Da, trebuie să acţionăm prin 
surprindere — răspunse Nikita Kuzmici, 
şi lui Kolea i se păru că-l vede zimbind. 
Tăcură din nou. Dar ce să fac cu 
băiatul? întrebă Borzov. 

— Ţine-l deocamdată la tine. 

— Nu vrea. Spune că va fugi... 

— Acum, în nici un caz nu-l putem lua 
cu noi. Să stea vreo lună la tine. 

— Voi fi nevoit să-l ţin încuiat. 

— Ei, asta-i prea de tot! 

— Văd eu cum fac. Dacă se 
obişnuieşte aici, atunci e altceva... Bea- 
ţi ceaiul că se răceşte. 

— Nu, nu-mi arde mie de ceai! Trebuie 
să plec. Dik e legat? 

— Legat. 

— Rău cîÎine mai ai! 

Nikita Kuzmici rise: 

— Da, într-adevăr! Dar pentru 
asemenea viată, e cel mai potrivit 
paznic. 

Se auzi zgomotul unui scaun împins la 
o parte. 

— Uite ce-i, Ghenadi Andreevici... 

— Nu Ghenadi Andreevici, ci Pavel 
Martînovici — îl corectă Ghenadi pe 
interlocutorul său. 

Kolea îşi reţinu cu greu un strigăt de 
bucurie. Cum de nu şi-a dat seama pînă 
acum? Sigur, ăsta era glasul lui 
Ghenadi Andreevici, profesor la şcoala 
unde învățase el. 

Poate că ar fi bine să strige, să bată 
din picioare, să-l cheme în ajutor! Să-i 
povestească tot adevărul despre unchiul 
Nikita! Ei, dar dacă unchiul Nikita o să-l 
omoare pe Ghenadi Andreevici cînd o să 
vadă că acesta ştie tot adevărul despre 
el? Nu, trebuie să tacă, să rabde şi să 
asculte mai departe... 

— Şi-acum, Nikita Kuzmici, ţine minte 


locul de întîlnire — spuse Ghenadi 
Andreevici — satul Ma- linovka. 
— Aşa! 


— Casa  Poloznevei. La marginea 
satului... 

— Aşa... ţin minte. 

— Parola: „Se poate să beau puţină 
apă?” Şi ţi se va răspunde: „Apă e 
multă, poţi să bei cît vrei!” Ai înţeles? 
Repetă! 

Şi Nikita Kuzmici repetă: 

— „Se poate să beau puţină apă?” 

— Ştii acuma care-i sarcina ta? întrebă 
Ghenadi Andreevici. Nu trebuie să-ţi 
repet nimic? 

— Am înţeles tot, Pavel Martinovici! 

— Acţionează, dar cu multă prudenţă! 
Rămii cu bine... Du-te şi ţine cîinele 
pînă sar eu gardul... 

În tindă răsunară surd paşii celor doi 
oameni. Se auzi trîntindu-se uşa de la 
intrare. În fundul curţii, cîinele începu 
să latre şi lătratul lui deveni din ce în ce 

mai puternic. Nikita Kuzmici mutase 
cîinele la locul lui... Peste o clipă se auzi 
din nou zăvorul. Borzov rămase cîteva 
minute lîngă uşa în dosul căreia, 
tremurind de încordare nervoasă, 
stătea Kolea. Ascultă puţin şi, văzînd că 
e linişte, Nikita Kuzmici se întoarse în 
camera lui. 

Kolea îşi vîri din nou capul în sobă. 

— Dumneata eşti, domnule Blinov? 
auzi el glasul unchiului Nikita. lartă-mă 
că-ţi telefonez în toiul nopţii, dar 
trebuie să-ţi comunic ceva extrem de 
important... Da, aş putea să aştept şi 
pină dimineaţă... Am înţeles... mîine, fix 
la ora 9, sînt la dumneata... 

Cuvintele acestea spulberară toate 
îndoielile lui Kolea. 

Pe Ghenadi Andreevici şi pe ceilalţi 
ilegalişti care luptau împreună cu el îi 
pindea, fără îndoială, o mare primejdie. 

O ZI GREA 


Kolea se răsuci pe divanul îngust şi 
tare, fără să poată adormi; spre 
dimineaţă, răpus de oboseală, căzu într- 
un somn adînc şi greu. Se trezi însă 
brusc.  Presimţirea unei primejdii 
apropiate, care se cuibărise dintr-o dată 
undeva în tainiţele conştiinţei lui, îl făcu 
să se dezmeticească repede. Sări în sus 
ca ars. Zvirli cît colo mantaua ruptă cu 
care se învelise şi rămase în mijlocul 
camerei, cu părul zbiîrlit şi cu obrazul 
brăzdat de dira roşie pe care i-o lăsase 
perna aspră. 

În uşă, fără să treacă pragul, stătea 
Nikita Kuzmici, îmbrăcat cu paltonul şi 
cu şapca în cap. 

— Tu, Kolea, ar fi bine să lucrezi la 
pompieri — spuse el, zimbindu-i cu 
blîndeţe. 

Kolea îşi holbă ochii cîrpiţi de somn, 
simțind în tot corpul o amorţeală 
neplăcută. La fereastră se iţea o 
dimineaţă însorită şi luminoasă. În 
vîrful gardului se foia un cocoş mare şi 
frumos, care-şi scutura semeţ penele. 

— Nu te teme, nu m-ating de tine — îi 
spuse liniştit Nikita Kuzmici. Şi nici n- 
am să te-ncui... Eşti liber să umbli prin 
toată casa. Mîncarea-i pe masă. Dar în 

curte să nu ieşi, că te sfişie cîinele... Şi 
să fii cuminte... Cînd mă-ntorc deseară, 
vedem noi ce-i de făcut... 

Şi Nikita Kuzmici ieşi fără să mai 
încuie uşa în urma lui. Kolea îl văzu 
cum dă drumul cîinelui din lanţ, apoi 
cum, îndreptîndu-se cu paşi grăbiţi spre 
poartă, părăseşte curtea. Se opri puţin 
în loc, îl ameninţă sever cu degetul şi 
păşi în stradă. 

Băiatul se trînti din nou pe divan. 
Undeva, dincolo de perete, se auzea tic- 
tacul ritmic al ceasului. In curte, 
cocoşul cînta vesel, iar cîinele, care 
alerga sub ferestre, îi răspundea cu un 
miriit furios. 

Casa lui Nikita Borzov avea trei 
camere. În prima, cea mai spațioasă, 
era o sobă mare de cărămidă, acoperită 
cu o plită groasă de fontă, cu trei 
ochiuri. În dreapta, în colţ, se afla un 
bufet pentru vase, iar în mijloc, o masă 
grea de stejar, cu picioarele scurte. La 
masa asta mînca unchiul Nikita şi tot la 
ea scria seara, punînd în faţă vechiu-i 
registru de contabilitate, cu coperţile 
negre. Uşa din stînga dădea într-o 
cameră mică, din care aproape trei 
părţi erau ocupate de un pat lat. 
Deasupra patului, într-o ramă neagră, 
atîrna o fotografie mare a unchiului 
Nikita. Fotografia asta fusese făcută 
încă în ajunul revoluţiei, cînd lucra tot 
la baia  orăşenească, pe atunci 
proprietatea negustorului Trifonov. 
Fotograful îl pusese să stea în picioare, 
lîngă o etajeră pe care fusese aşezat un 
vas frumos, cu trandafiri mari de hîrtie. 
Umerii înguşti ai unchiului Nikita erau 
strînşi într-un surtuc negru, împrumutat 

anume pentru această ocazie, iar faţa, 
şi aşa destul de mică şi inexpresivă, 
părea şi mai mică din pricina mustăţilor 
cu virfurile ascuţite şi răsucite în sus ca 
nişte săgeți. 

În a treia cameră, în care stătea acum 
Kolea, se afla un divan, iar pe pereţi 
atîrnau cîteva litografii tăiate din 
reviste vechi. Camera asta n-avea o 
destinaţie anume, şi unchiul Nikita o 
punea la dispoziţia rudelor care veneau 
cîteodată la oraş. 

De cînd ajunsese însă o personalitate 
importantă în oraş, angajase o femeie în 
vîrstă, care venea de două ori pe 
săptămînă şi-i avea grijă de gospodărie. 
Unchiul Nikita îşi încălzea singur 
mîncarea pe o lampă de gaz care afuma 
toată casa. 

Kolea găsi pe masă un castron cu 
carne fiartă, nişte castraveți muraţi, 
pline neagră şi plăcintă cu varză. 
Văzind aceste bunătăţi, nu rezistă şi luă 
un cuţit, repezindu-se lacom asupra 
mîncării. Înghiţea bucăţile de carne pe 
nemestecate şi muşca din castraveți de- 
i trosneau dinţii. 

Bucata mare de carne şi osul cu 
măduvă care rămăseseră mai puteau 
sătura vreo cinci oameni. Plăcinta, cu 
toate că nu era proaspătă, i se păru 
deosebit de gustoasă. li lipsea numai 
ceaiul. Dar, la urma urmei, după ce 
mîncase castraveți muraţi, putea să bea 
o cană cu apă rece. La virsta lui Kolea, 
astfel de lipsuri nu-ţi strică buna 
dispoziţie, şi băiatul se simţi mult mai în 
putere. Îşi luă inima în dinţi şi deschise 
uşa spre pridvor. De cum îl zări, cîinele 
începu să miriie surd, rînjindu-şi colții 

albi şi uriaşi şi, în salturi mari, se 
năpusti spre el. Kolea trînti uşa chiar în 
clipa cînd labele păroase ale cîinelui 
atinseră pridvorul, apoi alergă la 
fereastră. Dulăul şedea pe treapta de 
sus, privind spre uşă cu ochi flămînzi şi 
răi. Kolea întredeschise uşa. Dulăul 
începu să latre prelung. Nu, cu animalul 
ăsta nu te poţi înţelege! Dac-ar încerca 
să-l cîştige totuşi cu ceva? Tăie o bucată 
de carne, fluieră şi i-o aruncă. Cîinele 
adulmecă bucata şi se  îndepărtă 
nepăsător. 

Da, fără îndoială, unchiul Nikita ştia în 
paza cui îşi lăsase nepotul! Unui 
asemenea paznic poţi să-i încredinţezi 
liniştit toată casa. 

Orele se scurgeau chinuitor de încet... 
Soarele scăpăta spre asfinţit. Kolea 
umbla agitat de colo pînă colo, 
străduindu-se în zadar să găsească o so- 
luţie de a ieşi din casă. Intr-un colţ, 
după sobă, găsi o fringhie lungă şi-i 
făcu un laţ la un căpăt. lIncercă de 
cîteva ori să-l zvirle pe  gitul 
blestematului de cîine, dar dulăul se 
ferea cu dibăcie sau apuca frîn- ghia cu 
dinţii, încercînd s-o rupă. Acest joc 
enervant continuă timp îndelungat. Pînă 
la urmă, Kolea obosi şi se urcă pe 
pervazul ferestrei. 

Ce să facă? În timp ce el zace închis 
aici, unchiul Nikita i-a şi povestit, 
desigur, lui Meyer despre vizita din 
timpul nopţii. Acum hitleriştii cunosc 
parola şi vor trimite un spion la văduva 
Poloz- neva. Iar mai departe... Deodată 
parcă-l văzu pe Ghenadi Andreevici 
zăcînd la pămînt, cu un glonţ în cap... Şi 
băiatul se gîndi la taică-su: „Ce-o să se 

întîmple cu tata? Unchiul Nikita a aflat 
că este în lagăr. Cu siguranţă că tata va 
fi spînzurat... Doamne, ce prostie am 
făcut că i-am spus unchiului Nikita!” 

Trebuie să scape cît mai repede din 
casa asta blestemată, dar ce te faci cu 
afurisitul de cîine?... Ce-ar fi dacă s-ar 
înfăşura în plapumă şi ar ieşi în 
goană?... Nu, nu se poate, cîinele, 
oricum, se va năpusti asupra lui şi-l va 
sfişia cu colții. Ah, să-l otrăvească, dar 
cu ce? Dacă l-ar pocni în cap cu vătraiul 
din dosul sobei? Kolea cobori de pe per- 
vaz şi luă vătraiul plin de funingine: 
vătraiul avea coada arsă în două locuri 
şi abia se mai ţinea. Toporul... Dacă ar 
lua toporul? Kolea se repezi să-l caute 
prin toată casa. Dar nu-l găsi nici în 
odaie, nici în cămară, nicăieri. Probabil 
că unchiul Nikita îl ascunsese în 
magazie. 

În tindă, Kolea se opri deodată locului. 
Între uşa care dădea afară şi uşa care 
dădea în casă era un spaţiu destul de... 
Ce-ar fi să ademenească dulăul acolo, 
apoi... O, dac-ar reuşi! 

Intră în cameră, luă laţul, îl desfăcu, 
apoi se întoarse în tindă, legă capătul 
fringhiei de clanţa uşii de afară, iar 
restul funiei îi trecu, prin tindă, în casă. 
Apoi închise uşa dinăuntru, însă nu de 
tot, ci numai atita cît să rămînă o 
crăpătură îngustă, şi trase fringhia spre 
el. Asta e! Uşa de afară se trînti. Kolea 
împinse apoi uşa dinspre odaie şi o 
închise bine, strîngînd frînghia de 
pervaz! Ca să fie mai sigur, Kolea legă 
capătul funiei de un picior al mesei. 

Aşa! Daca dulăul va nimeri în tindă, 
din capcana asta n-o să mai poată 
scăpa. 

Acum rămăsese de făcut ceea ce era 
mai important, şi anume să-l 
ademenească în casă, iar el, Kolea, să 
aibă timp să închidă şi uşa dinăuntru. 
Da, dar cum? Să-i mai arunce nişte 
carne? Cîinele n-a mîncat nici bucata 
aceea; uite-o, mai zace şi acum în praf, 
lîngă scară. Nu, trebuie să născocească 
altceva. 

Kolea stătu puţin şi se gîndi. Cine ar fi 
putut bănui că acest băieţandru firav, 
cu obrajii palizi şi ochii mari, cenuşii e 
gata să se încaiere cu un dulău 
puternic, mare şi rău, dresat anume 
pentru a prinde oameni! 

leşi în pridvor şi se opri pe treapta de 
sus.  Cîinele stătea culcat pe cărarea 
care ducea spre poartă, cu labele 
întinse înainte, şi-l privea cu atenţie. 
Părea obosit, dar, conştient de forţa sa, 
îşi alesese o poziţie favorabilă. Poftim 
de încearcă să treci pe lîngă el, dacă 
poti! 

Kolea stătu puţin locului, făcîndu-şi 
curaj. Hotărîrea pe care o luase s-ar fi 
putut termina pentru el într-un mod 
îngrozitor. Ieri îl salvase unchiul Nikita, 
acum însă, dacă-l prinde, cîinele nu-l va 
cruța. Deodată băiatul îşi scutură capul, 
se strînse ghem de parcă s-ar fi pregătit 
să se arunce într-o apă rece ca gheaţa 
şi sări de pe pridvor pe cărare, nă- 
pustindu-se spre cîine. 

Surprins, dulăul se ridică în picioare, 
se dădu speriat înapoi, dar în aceeaşi 
clipă, rînjindu-şi colții, îşi făcu vînt ca 
să-i taie calea. Kolea mai făcu vreo zece 

paşi în fugă, se întoarse şi se repezi 
spre pridvor, auzind în urma lui 
răsuflarea grea a cîine- lui. 

Năvăli ca năuc în pridvor, apoi în 
tindă, observă cum îl urmăreşte umbra 
neagră, trînti uşa dinăuntru şi se lipi de 
ea, pierzîndu-şi aproape cunoştinţa. 
Infuriat, cîinele zgiria uşa cu labele. 
Venindu-şi puțin în fire, Kolea 
întredeschise uşa şi trase de frînghie. 
Uşa de afară se trînti şi cursa se 
închise. 

Urlînd înfiorător, cîinele se zbătea ca 

turbat în spațiul îngust dintre cele două 
uşi, dar acum nu mai era periculos. 
Peste cîteva minute, Kolea se caţără pe 
gard, chiar prin locul pe unde sărise în 
ajun. Uff! Iată-l în curtea vecină! Nu 
îndrăznise să iasă pe poartă, de teamă 
că-l va întâlni în drum pe unchiul Nikita. 
Se strecură prin curţi dosnice şi ajunse 
în strada vecină. Simţindu-se scăpat de 
primejdie, se aşeză pe o grămadă de 
lemne, să mai răsufle puţin. 
_În sfîrşit e liber! Ce să facă acum? 
Incotro s-o ia? Toată ziua fusese atit de 
preocupat de dorinţa de a fugi, încît nici 
nu se gîndise măcar unde se va duce 
după aceea. 

Acasă la el nu voia să se mai întoarcă. 
Prea îi stăruia în minte noaptea aceea 
îngrozitoare, noaptea cînd rămăsese 
singur, după uciderea mamei lui. 
Trebuie să ajungă cît mai curînd în sat. 
Işi aminteşte bine parola. „Se poate să 
beau puţină apă?” Dacă va merge mai 
repede, pînă se înserează va fi acolo. 

Kolea se îndreptă spre poarta din 
dosul căreia se vedea strada. Ajuns aici, 
se uită cu prudenţă în jur. Se părea că 

nu-l pîndeşte nici o primejdie. Nişte 
femei veneau de la piaţă. Pe cealaltă 
parte a străzii trecea încet un poliţai. 
Cu ăsta ar fi mai bine să nu se 
întîlnească. 

Kolea se întoarse şi porni în sens opus. 
La colţul străzii auzi în urma lui nişte 
paşi tirşiiţi; se uită îndărăt şi dădu să 
fugă, dar era prea tirziu. O mînă osoasă 
şi puternică îl înşfăcase de umăr. 

— Incotro fugi, băiete? spuse un 
bărbat cu glasul blînd. Hai, nu te zbate! 
Nu trebuie să-ţi fie teamă de mine! Ia te 
uită în ce hal eşti! Istovit de-a binelea... 
Hai cu mine! Nu trebuie să rămii pe 
stradă. Ai să te prăpădeşti. 

Şi, striîngîndu-l zdravăn de mînă, îl tîrî 
cu sila după el. Nu-i era uşor bătrînului 
să ducă în mîna stingă trepiedul 
aparatului fotografic, iar cu dreapta să 
tragă băiatul, care se împotrivea din 
răsputeri. Dar fotograful din piaţă nu 
voia să lase nici trepiedul, nici mîna 
băiatului. Fără trepied, n-ar mai fi avut 
din ce trăi, iar băiatul... Cum ar fi putut 
lăsa omuleţul ăsta, părăsit de toţi, să se 
descurce singur? 

NOI ÎNCERCĂRI 


lakuşkin mergea încet,  tîrîndu-şi 
anevoie picioarele, şi ofta adînc. Avea 
aerul unui om bolnav şi istovit de 
puteri. Deodată se opri. 

— Ei, Kolea — spuse el — n-am să te 
iau cu sila. Dacă vrei, poţi să pleci, uite 
drumul, dar la mine, să ştii, ai s-o duci 
bine. Dacă rămii singur, te prăpădeşti 
cu zile. Hai vino! N-o să-ţi pară rău. 

Ochii spălăciţi, cu pleoapele zbircite, îl 
priveau blind. În toată înfăţişarea lui 
era ceva care te făcea să ai încredere în 
el. 

— Dă-mi trepiedul! zise Kolea. i-l duc 
eu. 

— Na, du-l tu! răspunse lakuşkin, 
bucuros, şi-i întinse trepiedul de lemn. 
Dar bagă de seamă, du-l cu grijă! Să nu- 
l scapi... 

Kolea nu se aşteptase la atita 
încredere din partea bătrînului. De cîte 
ori a dorit să pună şi el mîna pe 
aparatul în jurul căruia oficia bătrinul 
fotograf, dar lucrul acesta i se părea 
atit de imposibil, încît nici măcar nu 
încercase s-o facă. Şi-acum, poftim, 
duce el singur trepiedul! Cînd îl priveai, 
trepiedul părea greu şi masiv, dar de 

fapt era uşor, fiind făcut din lemn de 
frasin uscat. 

Kolea mergea ţanţoş alături de 
Iakuşkin, închi- puindu-şi că e scutierul 
lui. 

— Ai să locuieşti la mine — îi spuse 
bătrinul —: şi-am să te învăţ multe 
lucruri... 

— Să şi fotografiez? 

— Bineînţeles. 

— Şi e greu tare? 

— Greu, dar dac-ai să fii sîrguincios, ai 
să în-veţi. 

Kolea îl privi atent: nu cumva 
glumeşte? Dar bătrînul îl bătu uşurel pe 
umăr. 

— Ai să devii un bun fotograf... Şi-ai să 
vezi cum o s-o ducem noi doi! Eu am să 
stau la casă, iar tu o să fotografiezi. 

— Cu un aparat mare? 

— Da, cu cel mai mare. 

Merseră în tihnă pînă la casa lui 
lakuşkin, aflată pe una din străduţele 
lăturalnice. Gardul strimb, care fusese 
cîndva verde, acum era de un cenuşiu 
murdar. Căsuţa mică părea crescută din 
pămînt. Construită încă la mijlocul 
veacului trecut, schimbase mulţi stăpîni 
care, după cum se vedea, nu prea se 
îngrijiseră de ea. Zidurile deveniseră 
vine-ţii din pricina intemperiilor, 
pridvorul scîrţiia din toate încheieturile 
de îndată ce puneai piciorul pe el, iar 
uşa de la intrare avea prinse pe margini 
fişii de pislă. Şi-năuntru, casa era la fel 
de neîngrijită şi avea un aspect jalnic. 
Ciudat lucru însă: nimic din interiorul ei 
nu trăda profesiunea stăpînului. Pe 
pereţi nu atîrnau fotografii, nu se vedea 
nici un album. Numai m cămăruţa 

întunecoasă, lipită de bucătărie, se 
aflau borcane cu lichid fixativ şi felurite 
ustensile, de care un fotograf nu se 
poate dispensa. 

În căsuţa aceasta, Kolea se simţi 
uimitor de liber, lakuşkin puse aparatul 
pe o măsuţă aşezată în faţa unei oglinzi 
vechi, cu ramă neagră, şi luă trepiedul 
din mîna lui Kolea. N 

— Ei, iată că am ajuns! Îndată o să-ţi 
dau să măniînci şi să bei ceai... 

Kolea simţi că-l cuprinde un val de 
energie. 

— Dumneata stai jos spuse el, făcînd 
pe gospodarul. Unde-i samovarul? Las’ 
că-l pun eu sin- gur... 

lakuşkin zîmbi: 

— N-am samovar. Am numai un 
ceainic. Apa-i în căldare, după uşă, iar 
lampa de gaz, pe plită... După cum văd, 
eşti un băiat isteţ. Frumos din partea ta 
că ajuţi un om bătrîn... 

Cît timp Kolea se ocupă de ceainic, 
lakuşkin. puse masa. Scoase din dulap o 
bucată de brînză, pîine şi puţin unt. 

— Să-mi spui Ivan Mitrici — zise 
lakuşkin, bă- gînd de seamă că băiatul, 
neştiind cum să i se adreseze, se simţea 
stingherit — şi acum nu te mai agita 
atita, stai jos şi odihneşte-te... Unde ai 
fost toată ziua şi toată noaptea? Te-am 
căutat de-am căzut din picioare de 
oboseală. Credeam că te-ai rătăcit pe 
undeva,.. 

Kolea îi povesti ce i se întîmplase din 
clipa cînd îl luase unchiul Nikita. Nu-i 
pomeni însă de discuţia pe care o auzise 
în timpul nopţii. Deşi i se părea că 
poate să aibă deplină încredere în 
lakuşkin, îşi dădea totuşi seama că 

secretul ăsta nu trebuie să-l 
destăinuiască nimănui. 

Ascultind cu atenţie cum unchiul 
Nikita predase gestapoului pe 
prizonierul fugar,  lakuşkin rămase 
multă vreme tăcut, dus pe gînduri. 

— Ce ticălos! izbucni el deodată. 
Trădătorul! S-a vîndut pentru o cutie de 
conserve! Ai făcut foarte bine că ai fugit 
de la el. 

— Dar dacă unchiul Nikita o să vină 
aici? întrebă Kolea. 

— Nu vine — răspunse ferm lakuşkin 
— e un laş! Ia zi, cum te-a dus la el, pe 
furiş, ai? 

— Mi-a spus să nu mă apropii de el, ci 
să merg în urma lui. 

— Păi vezi! N-a vrut să te lase să ieşi 
din casă, temîndu-se că poliţaiul o să 
afle că eşti rudă cu el... Nu-i nimic, 
există oameni care ţin socoteală de tot 
ce se petrece... 

— Şi dumneata îi cunoşti? întrebă 
Kolea. 

În naivitatea sa, băiatul credea că 
bătrinul ştie adevărul despre Ghenadi 
Andreevici şi vorbeşte tocmai despre el. 
Dar, spre mirarea lui, lakuşkin deveni 
dintr-o dată tăcut,  încruntindu-şi 
sprînce- nele stufoase, care îi acoperiră 
aproape complet ochii. 

— Ei, asta n-are nici o legătură cu 
treaba noastră —îi răspunse el pe 
ocolite. Iar unchiul ăsta al tău va 
răspunde pentru tot ce unelteşte. 
Pentru tot! Şi făcu un gest 
ameninţător cu degetul. Şi pentru viaţa 
mamei tale va răspunde, bestia! 

Kolea simţi cum i se fringe inima de 
durere. Lupta greu cu ispita de a-i 

povesti lui lakuşkin totul, pînă la capăt: 
şi despre discuţia pe care o auzise în 
timpul nopţii, şi despre locuinţa conspi- 
rativă din casa văduvei, şi despre tatăl 
său care se chinuia în lagăr, şi despre 
faptul că vrea să ajungă pînă la Ghenadi 
Andreevici, ca să-l roage să-i ajute. 

— Ia vezi, parc-a fiert apa — grăi Ivan 
Mitrici — aud cum saltă capacul 
ceainicului. Caută ceaiul în dulap. | 

Kolea se duse în bucătărie. Intr- 
adevăr, apa fierbea şi din ceainic ieşeau 
şuviţe  cîrlionţate de aburi. Băiatul 
apucă mînerul de fier, dar îşi arse două 
degete. 

— Aoleu! 

— Ce-ai păţit? îl întrebă Ivan Mitrici 
din camera cealaltă. 

— M-am fript la degete — se văită 
Kolea. 

Dar strigase nu numai pentru că-şi 
arsese degetele. In curte, sub plopi, 
stătea unchiul Nikita. Cînd apăruse? 
Doar în clipa asta s-a uitat pe fereastră, 
şi în curte nu era nimeni! Observînd că 
băiatul îl vede, unchiul Nikita îi făcu 
semn, ducîndu-şi degetul îa buze. Ce 
înseamnă asta? Un avertisment? Sau 
poate trebuie să tacă... 

Fără să-şi dea seama, Kolea se 
întoarse: lakuşkin îl văzuse oare şi el pe 
unchiul Nikita? Fotograful se dusese în 
cămăruţa de lîngă bucătărie şi umbla la 
nişte borcane, tuşind într-una 
bătrineşte. Cînd Kolea privi din nou, 
unchiul Nikita dispăruse. Pe cărarea ce 
ducea spre gard nu mai era nimeni. In 
acelaşi timp se auzi scîrţiitul treptelor şi 
cineva care  orbecăia în tinda 
întunecoasă, în faţa uşii, căutînd clanţa. 

Deoarece nu nimerea, deschise uşa 
trăgind-o de fişia de pislă. 

Unchiul Nikita! Să se salveze, să fugă 
cît mai repede de omul ăsta afurisit! 

Se, auzi scîrţiitul balamalelor ruginite 
ale uşii şi zăngănitul geamului, care 
abia se mai ţinea în rama cu chitul 
uscat şi căzut pe alocuri. Kolea era gata 
să sară pe fereastră cînd deodată, din 
spatele magaziei aflate în fundul curţii, 
apăru un poliţai roşcovan, înalt, cu un 
automat în mînă, care strigă: 

— Ei, înapoi! şi ridică automatul. 

Speriat, băiatul se întoarse în 
bucătărie. În camera vecină, Ivan 
Mitrici ieşise în întîmpinarea unchiului 
Nikita şi începură să discute. 

Kolea se frămînta să-şi găsească un 
loc unde să se poată ascunde... Ca să se 
caţăre în pod, trebuia să iasă în tindă şi 
să treacă neapărat prin odaia unde îl 
aştepta unchiul Nikita. Dar beciul? 
Poate că există vreun chepeng în 
podea? Nu, toate scîn- duriie erau bine 
aşezate una lîngă alta şi nu se vedea 
nici urmă de chepeng. Deznădăjuit, 
Kolea se ghemui lîngă uşorul uşii 
întredeschise, ascultind ce vorbea Ivan 
Mitrici cu „,„băieşul” acela blestemat, 
dar nu discutau despre el. Ivan Mitrici îl 
ruga cu insistenţă pe unchiul Nikita să 
se dezbrace şi să ia loc la masă, dar 
acesta refuza, pretinzînd că e ocupat. 
Trecînd pe strada asta, spunea Borzov, 
îşi adusese aminte că nu se mai 
fotografiase de mult, şi cum primarul 
Blinov ceruse ca toţi funcţionarii să 
aducă fotografii, intrase la lakuşkin. 

Ivan Mitrici întrebă ce dimensiuni să 
aibă fotografiile şi se plinse că e tare 

greu să facă rost de hîrtie bună. N-are 
nici un fel de legături cu ofiţerii 
hitlerişti şi, dacă uneori i se mai aduce 
hirtie, el se fereşte s-o cumpere, de 
teamă să nu fie învinuit că a furat-o. 
Nikita Kuzmici făgădui să-i facă rost de 
tot ce are nevoie, mai ales că, pentru el, 
lucrul ăsta nu prezintă nici o 
dificultate, deoarece îndeplineşte 
funcțiuni cu totul speciale la primăria 
oraşului. 

Vorbeau ca doi oameni care îşi cunosc 
valoarea şi care ocupă în societate un 
loc de prim rang. Pînă şi în tonul lui 
Ivan Mitrici era multă demnitate. El îl 
roagă, dar dacă-i este greu, nu insistă. 
La rin-dul său, Nikita Kuzmici îi 
promite, însă nu se obligă să-l 
servească negreşit. 

Ivan Mitrici îl pofti pe Borzov să 
treacă a doua zi dimineaţă pe la atelier, 
şi el va face tot ce trebuie. Apoi se lăsă 
tăcere. Se părea că totul a fost aranjat, 
iar lui Nikita Kuzmici nu-i mai rămînea 
decît să plece. Într-adevăr se auzi 
zgomotul scaunelor împinse la o parte. 
Nikita Kuzmici se ridică şi se apropie de 
uşă. Kolea răsuflă uşurat. In sfirşit 
pleacă! 

Dar Borzov parcă-şi aminti de un lucru 
care n-avea prea multă importanţă: 

— Ah, da, Ivan Mitrici... Uitasem. Ştii, 
băiatul acela care s-a luat după 
dumneata trebuie să vină cu mine. 

Kolea simţi că dincolo de uşă se lăsase 
o tăcere apăsătoare. Pesemne că Ivan 
Mitrici căuta să-şi adune gîndurile. 
Lovitura fusese prea neaşteptată. 

— Vorbeşti de Kolea? întrebă el, cu 
nelinişte. 

Dar tonul era al unui om hotărît să nu 
cedeze. Şi băiatul crezu că bătrînul 
poate să-l apere. leşi din bucătărie şi se 
repezi spre unchiul Nikita: 

— Dumneata să pleci, pleacă de-aici! 

Unchiul Nikita făcu un semn cu capul 
spre uşă: 

— Să mergem! Hai mai repede! 

lakuşkin îl acoperi pe Kolea cu trupul 
lui. 

— Băiatul ăsta va rămîne aici! spuse 
el, foarte hotărit. 

— Ba nu, băiatul ăsta va merge cu 
mine! 

lakuşkin zîmbi: 

— Mi se pare că eşti unchiul lui? Nu? 
Şi dumneata ştii care pot fi 
consecinţele... 

— Da, ştiu tot, domnule lakuşkin. E 
nepotul meu şi de aceea îl iau cu mine. 
De altfel am şi un ordin al lui Blinov... 

— Ordinul lui Blinov? întrebă alarmat 
lakuşkin. Şi ce nevoie are, mă rog, 
Blinov, de băiatul ăsta? 

Unchiul Nikita îi aruncă lui Kolea o 
privire răutăcioasă: 

— Băiatul ăsta ştie prea multe! Şi are 
limba cam lungă. Vorbăria-i de prisos, 
va merge cu mine. E arestat! 

lakuşkin îşi  desfăcu mîinile a 
neputinţă şi se dădu un pas înapoi: 

— Dumnezeu o să te pedepsească, 
Nikita Kuzmici! Omori oamenii pentru 
nimica toată!... Vino aici, băiatul meu, 
să te sărut. N-am putere să te apăr, dar 
am să umblu peste tot ca să fii 
eliberat... 

Nikita Kuzmici deschise larg uşa. 

— Treci înainte! i se adresă el cu 
brutalitate lui Kolea. Să nu cumva să-ţi 

treacă prin cap să fugi! Cînd sînt în 
exerciţiul funcţiunii, nu ţin seama de 
nici un fel de legături de rudenie. 
lakuşkin îl conduse pe Kolea pînă la 
poartă, şi acolo îşi luară rămas bun. 
Poliţaiul cel roşcovan aştepta în mijlocul 
curţii şi, la un semn al lui Borzov, 
îmbrînci băiatul cu patul automatului: 

— Hai, mişcă-te mai repede! 

Kolea porni în faţa poliţaiului, iar 
unchiul Nikita îl ajunse din urmă. 

— Dracu” să te ia, că multă bătaie de 
cap mi-ai mai dat! îl ocări el cu 
jumătate glas. De ce-ai fugit? Cine te-a 
pus? Acum va trebui să stai la beci. Un 
singur lucru te rog: să taci chitic. Auzi? 
Măcar cît ai să fii la beci să taci... că de 
nu... 

Poliţaiul mergea foarte aproape de ei, 
aşa că unchiul Nikita nu mai spuse 
nimic; din cînd în cînd arunca doar cîte 
o privire semnificativă arestatului. 

Curînd, Kolea fu aruncat în beciul 
depozitului de făină, unde fusese 
înjghebată un fel de închisoare de 
tranzit. Aici erau aduşi toți cei arestati, 
şi tot aici se hotăra soarta lor: care să 
fie trimişi la gestapo, care să fie 
judecaţi pe loc. In beci mirosea a făină 
şi a şoareci. Din stradă, printr-o 
ferestruie murdară aşezată chiar 
aproape de plafon, se strecura cu 
zgircenie o lumină tulbure. Ferestruia 
asta era atît de îngustă, încît n-avea 
nevoie nici de gratii; un om mare nici 
nu s-ar fi putut strecura pe acolo. Nu 
vedeai decît un crimpei de cer şi 
bocancii grei din picioarele santinelei. 

De-a lungul peretelui se înşirau paturi 
de lemn din scînduri groase, înnegrite 

de vechi ce erau. Acolo şedeau doi 
bătrîni, îmbrăcaţi cu nişte pufoaice 
jerpelite, şi o fetiţă slăbuţă, de vreo 
cincisprezece ani, care plîngea; de sub 
băsmăluţa cu care era îmbrobodită 
ieşeau două codițe subţiri, blonde. 
Paltonaşul vechi şi rochiţa peticită îi dă- 
deau un aer şi mai trist. Intr-un colţ 
întunecat zăcea un om învelit cu o 
manta murdară. 

Kolea auzi cum se trinteşte uşa în 
urma lui, şi zăvorul îl izolă de restul 
lumii. Porni încet spre pat şi se aşeză pe 
margine. 

Bătrînii îl priviră uimiţi. 

— Ei, drăcie, acum s-au luat şi de 
copii! spuse unul dintre ei, cu faţa 
ciupită de vărsat. 

Fetiţa se opri din plins şi privi uimită 
la Kolea. Faptul că aici, în beci, se afla 
şi băieţandrul ăsta pirpiriu, care era tot 
atît de nefericit ca şi ea, o mai linişti. 

— Vino să stai lîngă mine! zise fetiţa şi 
se dădu mai spre perete, făcîndu-i loc. 
Cum te cheamă? 

— Kolea! Dar pe tine? 

— Maia. 

— Eu te cunosc, te-am văzut pe stradă. 

— Şi eu te-am văzut. 

— Locuieşti pe Kostromskaia? 

— Pe Kostromskaia. 

— Tatăl tău lucra la depou? 

— La depou. w 

— Şi al meu tot la depou... Mecanic... 

— Al meu e lăcătuş. Cum te mai 
cheamă? 

— Ohotnikov. Kolea Ohotnikov. 

— Pe mine mă cheamă Şubina. Tatăl 
meu povestea adeseori despre tatăl 
tău... E mustăcios şi, cum să zic, aşa, 

cam morocănos. Tot timpul îi ocăra pe 
lăcătuşi. 

Dar Kolea nu voia să vorbească despre 
tatăl lui şi o întrebă: 

— Pe tine de ce te-au luat? 


73 


— Au vrut să mă trimită în Germania 
şi m-am ascuns. 

— Cîţi ani ai? 

— Paisprezece... Dar la comandatură 
mi-au spus că nu e adevărat şi că am 
şaisprezece. 

— Eu am cincisprezece — minţi Kolea, 
deoarece nu voia să fie mai mic decît 
fetiţa. 

— Dar pe tine de ce te-au luat? 
întreibă ea. 

Kolea se posomori. 

— Pe mine... Mie mi-au omorît mama 
— spuse el — iar eu am fugit de la 
unchiul Nikita. El este acela care m-a 
prins şi m-a adus aici. ? 

— Care unchi Nikita? Ala care 
lucrează la primărie? 

— Chiar el — confirmă Kolea. A vrut 
să mă ţină închis, dar eu am fugit... Şi 
de aici am să fug. 

Maia oftă: 

— De-aici n-ai cum să fugi! şi-i arătă 
din ochi cizmele negre ce patrulau în 
dreptul pătratului luminos al ferestruii, 
bocănind ritmic pe pavajul din curte. 

— Ba tot am să fug! repetă cu 
îndărătnicie Kolea. 

Omul care zăcea în colţul întunecos îşi 
scoase capul de sub mantaua ce-l 
acoperea şi se sprijini într-un cot. 

— Vocea asta mi-e foarte cunoscută — 
rosti el şi Kolea recunoscu fugarul pe 
care încercase să-l salveze în curtea 
unchiului Nikita. Şi tu eşti aici? Ei, asta- 
i bună! La orice, dar la asta nu m-aş fi 
aşteptat! Cum de te-au înhăţat? 

— Uite-aşa, m-au înhăţat şi gata! 
răspunse posomorit Kolea. 

Omul clătină din cap. 

— Nu, nu m-aş fi aşteptat să te văd 
aici — repetă arestatul şi, coborind de 
pe patul de lemn, se aşeză lîngă Kolea 
şi îi întinse mîna. Şi-acum, tinere, hai să 
facem cunoştinţă! Spune-mi Mişa... Nu 
cumva din cauza mea te-au adus aici? 

— Nu — zise Kolea — pe mine m-a 
vîndut un- chi-meu. 

— Şi ce vor să facă cu tine? 

— Habar n-am. 

Mişa zimbi: 

— Ei, hai, nu te pierde cu firea! 
Principalul e să te ţii tare. Pe urmă 
vedem noi ce-o să mai fie... 

Unul dintre bătrîni oftă: 

— Cîndva, în beciul ăsta vindeam făina 
negustorului Dorofeev. Dar pe-atunci nu 
ştiam că tot aici o s-aştept să-mi sune 
ceasul din urmă... 

SE ÎNCURCĂ IŢELE... 


Primarul Blinov apăruse în oraş curînd 
după ce acesta fusese ocupat de 
hitlerişti. Ce făcuse pînă în ziua cînd 
comandantul oraşului, Kurt Meyer, îl 
adusese la primărie, era pentru toţi o 
taină. Blinov singur spunea că ani de-a 
rindul fusese învăţător la Belgorod. Dar 
într-o zi, cînd a fost întrebat cum se 
numeşte strada principală din acest 
oraş, el a mormăit ceva şi a evitat să 
răspundă. 

Chiar în primele zile, noul primar dădu 
a înţelege populaţiei că el nu este 
adeptul măsurilor aspre. Raziile din 
piaţă şi din oraş deveniră mult mai rare. 
Autorizaţiile de plecare în alt oraş se 
eliberau mai uşor. Cînd începură să-i 
stringă pe tineri pentru a fi trimişi în 
Germania, el dădu dispoziţii medicilor 
ca, în măsura posibilităţilor, să-i 
scutească pe toţi acei cu sănătatea mai 
şubredă. 

Curînd, în tot oraşul se răspîndi zvonul 
că primarul este în legătură cu 
ilegaliştii. Dar după ce în piaţa 
oraşului fură spînzuraţi trei partizani, 
iar mai pe urmă şi Ekaterina 
Ohotnikova, zvonul încetă. 

Într-un fel sau altul, populaţia oraşului 
simţea diferenţa dintre Blinov şi Kurt 
Meyer. În timp ce Meyer nu-şi ascundea 
de loc cruzimea, Blinov, cu o grijă 
deosebită, scotea în evidenţă faptul că, 
şi în cele mai grele împrejurări, el 
continuă să apere interesele 
locuitorilor. Tocmai de aceea nu-i 
plăcea să asiste la execuţii. Cînd Kurt 
Meyer îl silea totuşi să vină, pe chipul 
abătut al primarului se citeau chinurile 
sufleteşti îndurate de el în timp ce 
privea la această cumplită cruzime. 

Blinov era un bărbat de vreo 45 de 
ani. Faţa lui lată, bine bărbierită, avea 
întotdeauna o expresie de bunăvoință şi 
corectitudine. Ţinuta mîndră, cu umerii 
drepţi, impunea. Cînd ieşea pe stradă (îi 
plăcea să umble fără escortă), îşi scotea 
pălăria, salutînd pe toţi aceia care 
fuseseră în audienţă la el, chiar dacă-i 
primise numai o singură dată. 

Se spunea că este un bun cunoscător 
al operelor de artă. Părăsind în grabă 
oraşul, autorităţile sovietice nu 
avuseseră timp să evacueze galeria de 
tablouri din muzeul local. Toate 
tablourile fuseseră  împachetate cu 
grijă, însă omul căruia i se încredinţase 
misiunea să le scoată din oraş întirziase 
pe undeva, pierzînd mult timp. Cînd, în 
sfîrşit, veniră camioanele, nu mai era 
nimic de făcut, deoarece tancurile 
hitleriste se apropiau de Seima. 

Un timp, lăzile cu tablouri rămaseră în 
subsolul muzeului orăşenesc. Cînd fu 
numit primar, Blinov găsise pe unul din 
vechii lucrători ai muzeului, Grigori 
Fomici Trapeznikov, care trudise mai 
bine de 40 de ani în meseria ce îi era 

atît de dragă. Blinov îi dădu ordin să se 
întoarcă la muzeu şi să pună exponatele 
la locul lor. 

În curînd, muzeul se deschise din nou. 
Tablourile atîrnau în aceeaşi ordine ca 
şi mai înainte. Primarul venea şi, cu 
aerul unui cunoscător, admira extaziat 
pinzele. Odată trimise la muzeu o 
comisie, care făcu o inventariere 
amănunţită a tablourilor şi le evaluă pe 
fiecare în parte, în mărci nemţeşti. 

La cîteva zile după această întîmplare, 
în muzeu apăru comandantul oraşului, 
Kurt Meyer. Înalt, bine legat, în tunică 
de colonel S.S., el trecu ca o vijelie prin 
anfilada de camere, întovărăşit de adju- 
tantul său şi de ajutorul primarului, 
Nikita Borzov. Pe faţa lui plină, cu 
fruntea dreaptă, cu bărbia masivă, nu 
se putea citi nici un fel de interes 
pentru operele de artă expuse. 

Adjutantul abia reuşea să se ţină după 
el. Şi undeva, mult în urma lor, 
străduindu-se să nu-i piardă din vedere, 
mergea iute, cu paşi mărunți, 
pipernicitul Nikita Borzov. 

După ce străbătu camerele şi se 
întoarse din nou la intrarea principală, 
Kurt Meyer se opri brusc, îşi scoase 
batista şi îşi şterse năduşeala de pe 
ceafa grasă. 

— Reu, forte reu! zise el, clătinînd din 
cap. Unde este portret de la Adolf 
Hitler? Asta întreb eu la voi! 

Borzov recunoscu pripit: 

— E o greşeală a noastră, domnule 
Meyer. O să-l punem numaidecit... 

— Gut!! spuse Meyer şi, fără a-şi lua 
rămas bun de la Grigori Fomici, ieşi ca 
o furtună. 

Cînd cei trei urcară în maşină, Grigori 
Fomici îi telefonă lui Blinov, ca să-l 
anunţe despre această vizită 
neaşteptată. 

Primarul îl ascultă şi-i mulţumi cu 
răceală. 

Nu, era imposibil să-ţi dai seama ce 
gîndeşte şi ce vrea acest Blinov! Işi 
făcea jocul, în care nu iniţia pe nimeni. 
Chiar şi Kurt Meyer, căruia i se 
ordonase de sus să-l numească primar 
pe Blinov, încetase să mai aibă 
încredere în el. Curînd, Meyer înţelese 
că Blinov avea la Berlin proptele foarte 
puternice. Dar cine-l sprijinea oare pe 
primarul oraşului? Se pierdea în fel de 
fel de supoziţii, şi informaţia pe care o 
ceru la Direcţia centrală a gestapoului 
nu-i adusese decît neplăceri. I se răs- 
punsese scurt: „Nu vă băgaţi în treburi 
care nu vă privesc!” Din atitudinea 
îndrăzneață a primarului se vedea 
limpede că nu intenţiona de loc să 
recunoască autoritatea lui Kurt Meyer 
şi, dacă ar fi fost nevoie, ar fi scris 
oricînd un denunţ împotriva lui. 

Relaţiile dintre primar şi comandantul 
oraşului nu erau de fel cordiale şi se 
înrăutăţiră mai ales după ce Kurt Meyer 
află că Blinov îl trăsese pe sfoară, 
momindu-l să facă evaluarea 
tablourilor, care, după cum s-a 
constatat, valorau milioane de mărci. 

Încearcă de le mai ia dacă poţi! Blinov 
ar fi comunicat de îndată la Berlin, şi 
Meyer nu putea să înţeleagă cu nici un 


1 Bine! (în limba germană în text). (n.t.) 


80 


preţ de ce rusul se bucură sus de 
acelaşi sprijin ca şi el, neamţ sadea, 
care in-trase în rîndurile hitleriştilor 
încă înainte de lovitura din '33! Se 
străduia să pătrundă misterul vieţii 
primarului, şi trimise special un om la 
Belgorod, ca să verifice dacă într- 
adevăr Blinov lucrase acolo ca profesor. 
Peste trei zile îi fură prezentate dovezi 
incontestabile. Blinov spunea purul 
adevăr. 

Kurt Meyer încercase să-l 
supravegheze, dar peste o săptămînă 
primi o mustrare aspră din Germania. 
De unde şi cum se aflase acolo, Meyer 
nu putea pricepe. I se puse numai în 
vedere că Blinov are împuterniciri 
speciale şi, cu toate că e rus, se bucură 
de toate drepturile unui neamţ. 

Comandantul ştia că în oraş rămăsese 
o puternică organizaţie ilegală. Uneori i 
se părea că ţine în mînă toate firele 
care l-ar putea duce la ea, dar firele 
acestea se rupeau pe neaşteptate. Din 
cînd în cînd reuşea să prindă cîte un 
ilegalist, dar acesta nu-şi trăda tovarăşii 
chiar dacă era supus la cele mai 
cumplite torturi. 

De cîte ori afla despre un nou eşec al 
lui Kurt Meyer, Blinov se mulțumea să 
stringă din umeri, şi pe faţa lui lată 
apărea un zîmbet răutăcios. Nu, hotărît 
lucru, metodele lui Kurt Meyer sînt prea 
grosolane. In Rusia trebuie altceva. El, 
Blinov, merge pe alte căi. Mai încet, 
poate, dar mai sigur. Va cuceri inimile 
oamenilor, şi atunci cînd aceştia vor 
înţelege că le e prieten, vor veni singuri 
la el. 

Şi Ekaterina  Ohotnikova a căzut 
victima concurenţei în lupta surdă care 
s-a dat între comandant şi primar. 
Maiorul Werner nu fusese omorit, aşa 
cum se spusese în comunicatul oficial. 
Fusese doar grav rănit şi trimis de 
urgenţă departe, în spatele frontului. În 
ultimul timp, Werner se împrietenise cu 
Blinov şi, prin informatorii săi, Meyer a 
aflat că Blinov intenţionează s-o 
cunoască mai de aproape pe 
Ohotnikova. Comandantul avea 
informaţii că ea rămăsese în oraş cu o 
anumită misiune, dar aceste informaţii 
erau departe de a fi verificate. Probabil 
că Blinov poseda date mult mai precise, 
pentru că atunci cînd se întimplase 
accidentul cu Werner, Blinov cruţase 
femeia şi tot el a fost acela care i-a 
ordonat lui Nikita Borzov s-o cheme şi 
să-i propună o muncă mai uşoară, o 
muncă în care să se poată evidenția. În 
aceeaşi noapte, Meyer a arestat-o pe 
Ohotnikova, şi cum n-a putut obţine nici 
un fel de mărturisiri de la ea, a 
spînzurat-o a doua zi. 

Cu toate acestea, Kurt Meyer şi Blinov 
se comportau ca cei mai buni şi mai 
vechi prieteni, se vizitau des şi-şi 
pierdeau ore întregi, rostogolind bilele 
de fildeş pe postavul verde al mesei de 
biliard, 

În dimineaţa asta, Kurt Meyer s-a 
trezit devreme. Se simţea uşor ca o 
pasăre. Orice s-ar spune, cînd ai 
aproape 50 de ani, trebuie să te 
gîndeşti la sănătate. 

De zece ani, Meyer nu mănîncă 
dimineaţa decît varză crudă, iar seara, 
bea lapte. Scleroza, boala bătrînilor, nu 

l-a atins încă. O memorie minunată, 
nervi tari şi o uriaşă rezistenţă fizică, 
iată răsplata tuturor  privaţiunilor 
impuse. Se gindea la toate bucuriile de 
care s-a lipsit, dar nu-i părea rău. 

Meyer se bărbieri cu grijă, se îmbrăcă 
şi, după un dejun frugal, se apucă de 
lucru. 

Locuia într-o casă cu etaj, aşezată în 
fundul unei grădini. Prin fereastră se 
vedea pistolarul care se plimba prin 
faţa porţii. Meyer se gindi cît de diferită 
este soarta oamenilor. lată, soldatul 
acesta, care face de pază, este supus în 
fiece clipă unei primejdii mult mai mari 
decît el însuşi. Şi totuşi, dacă ai putea 
citi în sufletul lui, de bună seamă ai afla 
că e fericit că se află aici, în spatele 
frontului, şi că nu stă nopţi de-a rîndul 
sub bombardament, în vreo cazemată 
infernală... Fiecare om cu bucuriile şi 
necazurile lui... 

Meyer îşi aprinse ţigara şi deschise un 
dosar din care scoase o foaie de hîrtie. 
Era nota trimisă de agentul său T-A-87. 
Da, agentul T-A-87 este un om 

de nădejde. Asta-i neîndoielnic... Chiar 
atunci cînd rămînea singur cu el însuşi, 
Meyer nu-şi aducea aminte adevăratele 
nume ale celor care lucrau cu el. 
Obişnuinţa lui de agent cu experienţă îi 
intrase în sînge şi-l făcea să-şi ţină 
gura, lucru care se manifestă şi de data 
asta. 

T-A-87 îi scria că, conform 
informaţiilor pe care le deţinea, în 
timpul execuţiei Ohotnikovei, în piaţă 
fuseseră nişte oameni suspecți. Printre 
alţii îl văzuse pe fostul învăţător 
Stremeannoi, care — consideră el — 
este în legătură cu organizaţia ilegală. 
Mai tîrziu, Stremeannoi fusese văzut pe 
drumul care duce la Malinovka. Trebuie 
să se stabilească ce face şi unde 
lucrează omul acesta. Agentul mai 
releva devotamentul lui Borzov, ajutorul 
primarului, care denunţase pe arestatul 
ce fugise de sub escortă şi se ascunsese 
în curtea lui. 

Citind aceste rînduri, Meyer zîmbi 
dezamăgit. Cine altul ştia mai bine decît 
el însuşi cele petrecute în curtea lui 
Nikita Borzov! Făcuse mai întîi o 
verificare temeinică a unora dintre 
oamenii cei mai apropiaţi de Blinov. 
Despre înscenarea cu fuga ştiau numai 
el, doi soldaţi din escortă şi omul care 
fugise. Dar soldaţii nu puteau divulga 
nimic, deoarece fuseseră trimişi pe 
front cu primul batalion de marş, iar 
arestatul şade acum la beci. 

Inainte de a lichida organizaţia ilegală, 
Meyer trebuia să strecoare în rîndurile 
ei un om de nădejde, care ar fi putut să 
stabilească structura organizaţiei. După 
părerea lui, T-A-87 nu era omul potrivit. 


84 


Pentru această misiune avea nevoie de 
un agent care să cîştige încrederea 
ilegaliştilor. 

După îndelungate căutări, Meyer îşi 
opri alegerea asupra lui Mihail lurenev, 
un tînăr actor. Acest lurenev îi 
solicitase de altfel lui Meyer o 
întrevedere absolut secretă şi urgentă. 
În timpul acestei discuţii fără martori, 
Meyer constată că tînărul vorbea bine 
germana şi avea motive temeinice să fie 
nemulţumit de Puterea sovietică. Talen- 
tul lui nu fusese prețuit. In teatru 
fusese ţinut mult timp deoparte şi nui 
se dăduse nici un rol impor-tant. În 
trecut, tatăl său avusese o mare moşie 
lîngă Vitebsk, şi acum lurenev cerea ca, 
de îndată ce armata germană vă ajunge 
acolo, să fie repus în drepturi. 

Meyer era prea şiret pentru a crede 
dintr-o dată în această spovedanie. 
Cerceta cu atenţie faţa frumoasă şi arsă 
de soare a tînărului. În toată înfăţişarea 
actorului era ceva atrăgător; avea un fel 
de a privi care-l făcea pe dată simpatic 
interlocutorului său. 

lurenev se comporta cu oarecare 
stîngăcie, dar se vedea că este 
inteligent, perspicace şi destul de 
curajos de vreme ce se hotărise singur 
să ceară o întrevedere şefului 
gestapoului. 

Meyer îl rugă să treacă peste o 
săptămînă şi, în timpul acesta, îl 
verifică. Da, lurenev nu minţea. Fusese 
într-adevăr angajat la teatrul din 
localitate, şi odată, în ziar, apăruse o 
cronică nefavorabilă la adresa lui. În 
zece ani nu i se încredinţase nici un rol 
important. 

La cea de-a doua întîlnire, care avu loc 
exact la data fixată, Meyer încredinţă 
noului său colaborator misiunea de a 
cerceta loialitatea lucrătorilor de la 
centrala electrică a oraşului. Timp de o 
lună, lurenev lucră acolo ca secretar. 
La scurt timp îi trimisese un raport, 
indicînd cu exactitate pe toţi cei în care 
nu se putea avea încredere. 

La cererea lui Meyer, trei dintre ei 
fuseseră concediaţi, iar altul, care lucra 
la secţia unde se făceau înscrieri pentru 
trimiterea la muncă forţată în Germania 
a cetăţenilor sovietici, fu chiar internat 
în lagăr: lua mită şi în schimb dădea 
adeverinţe de scutire. 

Cea de-a doua misiune a fost mai grea. 
Meyer aflase că la depoul căilor ferate 
avuseseră loc, unul după altul, trei 
sabotaje. Prima dată, cineva turnase 
nisip în uleiul cu care se ung osiile. A 
doua oară, din pricina unor cauze care 
n-au putut fi stabilite, se înţepenise 
platforma rotativă, ceea ce a făcut ca 
locomotiva care trebuia să transporte 
un eşalon cu muniţie să întirzie două 
ore; a treia oară, pe neaşteptate, s-a ars 
transformatorul şi depoul a rămas în 
întuneric timp de trei zile şi trei nopţi. 

Nimic nu l-ar fi putut convinge atît de 
mult pe Meyer că agentul este un bun 
actor, ca deplina transformare 
petrecută cu lurenev. atunci cînd acesta 
se prezentase pentru a primi ultimele 
instrucţiuni. In faţa lui Meyer se afla un 
muncitor tînăr, într-o scurtă vătuită, 
veche, plină de pete de ulei. De sub 
şapcă îi cădeau şuviţe de păr nepiep- 
tănat, privirea îi era stinsă, iar faţa 
pierduse orice expresie. „Da — aprobă 

în gînd Meyer — tînărul ăsta o s-ajungă 
departe.” 

Pentru noua lui misiune, lurenev n-a 
avut nevoie decit de două săptămîni. 
Lucra foarte conştiincios ca salahor. 
Căra cărbuni, transporta cu căruciorul 
piesele grele ale locomotivelor, făcea 
focul la cuptoare. Nimeni nu dădea 
atenţie tinărului cu faţa mînjită de 
unsoare, care trăgea din greu la munca 
cea mai murdară. Şi cu toate acestea, 
numai datorită lui, Meyer a putut să 
raporteze şefilor săi că în depou s-a 
restabilit cea mai deplină ordine şi că 
cel care punea la cale sabotajele era 
lăcătuşul Ser- gheev. Prins asupra 
faptului tocmai cînd voia să ascundă în 
cuptorul unei locomotive o grenadă 
antitanc, Sergheev a început să tragă şi 
a fost omorît de agentul care-l urmărea. 
Agentului i s-au adus mulţumiri, 
primind şi o răsplată în bani. 

Da, într-adevăr, aşa se petrecuseră 
lucrurile.  lurenev îl împuşcase pe 
lăcătuşul Sergheev în timp ce acesta 
scosese din geanta cu scule grenada şi 
o băgase în cuptorul locomotivei. 

Temîndu-se de pedeapsa ilegaliştilor, 
lurenev se hotărise să dispară, aşa că îl 
rugase pe Meyer să-l aresteze şi să 
lanseze zvonul că el, chipurile, ar fi 
acţionat împreună cu Sergheev. Întrucît 
la omori- rea lăcătuşului nu mai fusese 
nici un martor, lucrul acesta îl putea 
feri pe lurenev de suspiciunea de a fi 
învinuit de trădare, creîndu-i chiar 
reputaţia unui om  năpăstuit de 
hitlerişti. 

_ Ideea i se păru interesantă lui Meyer. 
În pre-zența tuturor, doi S.S.-işti îl 

scoaseră pe lurenev din depou şi, 
îmbrincindu-l cu brutalitate într-o 
maşină, îl duseră cu ei. O săptămînă 
încheiată lurenev stătuse într-o celulă 
unde, între altele, trebuie spus că 
fusese hrănit foarte bine. 

În timpul acesta, Meyer se gîndi că n- 
ar strica de loc să-l verifice pe Nikita 
Borzov. Atunci a fost pusă la cale şi 
înscenată fuga arestatului, rolul prin- 
cipal fiind jucat de lurenev, care se 
ascunsese intenţionat în curtea 
„băieşului”. Borzov se dovedi a fi în 
afară de orice bănuială, deoarece chiar 
el îl prinsese pe lurenev şi ordonase să 
fie arestat. 

Aşa se întîmplă că agentul fu închis 
din nou. Acum Meyer îşi spărgea capul 
să găsească o soluţie, ca să poată 
încredința ajutorului său o altă misiune. 
Să-l lase să plece, era exclus: risca să 
fie demascat. Ţinîndu-l închis, pierdea 
un timp foarte, preţios, şi comandantul 
se frămînta fără să găsească soluţia. 

Toate încercările lui de a da de urma 
organizaţiei ilegale se soldaseră pînă 
acum cu un eşec. Între timp, în oraş 
actele de diversionism se ţineau lanţ: 
lucrurile ajunseră atît de departe, încît 
fuseseră tăiate pînă şi antenele de pe 
avioane. În timpul unui zbor, un 
avion „Junkers”, nemaiavînd legătura, 
era cît pe-aci să se prăbuşească, 
întrucît sîrma antenei se încurcase în 
aparatele de bord şi pilotul o dibuise cu 
mare greutate, riscîndu-şi viaţa. 

Nu, lucrurile nu mai puteau să meargă 
aşa! La virsta lui i s-ar fi cuvenit o 
muncă mai uşoară! Meyer ceruse de 
mult să fie mutat în altă parte, într-un 


88 


centru mare, unde experienţa şi 
cunoştinţele lui şi-ar fi putut găsi, într- 
adevăr, o întrebuințare eficace. În 
ultimul timp ceruse să fie trimis din nou 
în Belgia — acolo îşi petrecuse ultimii 
trei ani şi n-o dusese de loc rău — dari 
se răspunsese că oraşul O. era foarte 
important din punct de vedere strategic 
şi că el, cu experienţa pe care o are, 
este foarte indicat să rămînă acolo. 

Soneria telefonului îl trezi la realitate. 
Suna ofiţerul de serviciu pe gestapo, 
care-l înştiinţa că Mihail lurenev cerea 
să fie chemat imediat la interogatoriu. 

Peste cincisprezece minute, Kurt 
Meyer intra în cabinetul său de lucru; o 
cameră nu prea mare şi foarte modest 
mobilată, cu un birou, o călimară 
masivă, o casă de fier şi, într-un colţ, o 
măsuţă cu citeva scaune. Pe măsuţă se 
afla o carafă cu apă. Lui Meyer nu-i 
plăcea ca la serviciu să aibă lucruri 
inutile. 

În afară de colaboratorii cei mai 
apropiaţi, nimeni nu ştia care sînt 
adevăratele relaţii între arestat şi şeful 
gestapoului, de aceea lurenev fu adus 
sub o pază foarte severă. 

Cînd intră în cabinet, cu părul ciufulit, 
nebărbierit, cu mantaua ruptă atirnînd 
pe el, agentul avea aerul unui deţinut 
trecut prin multe încercări, 

— Ei — îi spuse Meyer în limba 
germană — văd că te-ai obişnuit repede 
cu noul dumitale rol. 

lurenev se lăsă în fotoliu şi întinse 
mîna să ia o ţigară din pachetul 
desfăcut, aflat pe birou. 

— Oricum, e mai bine decît să simţi 
cum ţi se trag gloanţe în spate — spuse 
el, zîmbind cu amărăciune. 

— Da, dar gloanţele zburau pe-alături. 

— Din păcate, soldaţii din escortă au 
fost nişte proşti ţintaşi şi puţin a lipsit 
să nu mă omoare. 

Meyer rise înveselit: 

— Mi s-a spus că adversarul dumitaie 
cel mai periculos a fost un cîine. 

— Blestemat dulău! răspunse lurenev, 
dînd din cap. Din cauza lui m-au prins! 

— Ţi-a fost greu să pătrunzi în curte? 

Iurenev trase adînc din ţigară. 

— Am avut noroc c-am dat acolo de un 
băiat, care m-a ajutat să rup o scîndură 
din gard; s-a strecurat întîi el, şi pe 
urmă m-a tras şi pe mine. 

Meyer se însufleţi: 

— Ia te uită! Aşadar, ai avut şi un 
aliat? 

— Da, şi încă unul foarte activ. 

— Cine e? Cine-s părinţii lui? 

— După cum am reuşit să aflu, este 
băiatul Eka- terinei Ohotnikova, care a 
fost executată de curind. 

— Băiatul Ohotnikovei?! întrebă 
Meyer, ridicînd mirat din sprîncene. Ce 
căuta el în curtea lui Borzov? 

— Borzov e unchiul lui: e văr cu tatăl 
băiatu-lui... 

— Bravo! Dumneata îmi spui nişte 
noutăţi foarte interesante! Şi unchiul îşi 
iubeşte nepotul? 

— Ei, asta nu mai ştiu, dar în schimb 
ştiu altceva... 

— Ce anume? 

— Că nepotul îşi urăşte unchiul... 

— Il urăşte? Şi de ce, mă rog? 

— Consideră că e un trădător şi nu-i 
poate ierta că m-a trădat. 

Meyer tăcea. Părea înduioşat: 

— Un copil, ce vrei! Copilul tot copil 
rămîne!  însufleţit de sentimente 
nobile... Probabil că salvatorul dumitale 
nu e băiat rău? 


— Nu — răspunse lurenev, zîmbind 
obosit. Băiatul ăsta nu-i dintre cei 
fricoşi. 


— Şi ce vîrstă să aibă? 

— Ştiu şi eu! Vreo treisprezece- 
patrusprezece ani. 

Meyer oftă. 

— Ei, ce să-i faci, băiatul a rămas 
orfan; unde putea să se ducă în altă 
parte, decît la unchi-său! Rămase pe 
gînduri, bătind darabana cu degetul pe 
marginea mesei. Hm, ciudat, în timpul 
interogatoriului Ohotnikova mi-a spus 
că nu are rude în oraş! De ce n-a 
pomenit oare de Borzov? 

lurenev îşi dădu pe spate părul care-i 
căzuse în ochi: 

— Asta nu-i de mirare. De cînd a 
început să lucreze pentru noi, Borzov e 
renegat de toată lumea. 

Pe Meyer îl enervă cuvintul „noi, 
rostit atit de calm, în treacăt, şi care-i 
punea parcă pe picior de egalitate. De 
aceea urmă iritat: 

— Cu atît mai mult! Ce a împiedicat-o 
să-l  compromită în ochii noştri? 
Pronunţîndu-i numele, ar fi făcut să 
devină suspect. Şi asta ar fi fost cea mai 
grozavă răzbunare. 

lurenev zise: 

— Nu-mi pot explica, dar ceea ce ştiu, 
e că Borzov a căutat să ţină băiatul la 
el, însă puştiul a fugit. 

Meyer stătea în faţa lui lurenev şi îl 
cerceta cu o privire scrutătoare. Işi 
formase această deprindere de a-şi privi 
ţintă interlocutorul, vrind parcă să-i 
pătrundă în suflet. 

— Nu pot să înţeleg un singur lucru — 
începu el — dumneata îmi povesteşti 
despre acest băiat atitea amănunte, de 
parc-ai şti foarte bine ce s-a întîmplat şi 
mai departe cu el. Nu cumva ţi-a po- 
vestit tot ce i s-a mai întîmplat şi după 
ce v-aţi strecurat prin gaura gardului? 

lurenev rise. Într-adevăr, întrebarea 
fusese bine ţintită. 

— De mult n-am mai fumat ţigări atât 
de bune — zise el, aprinzîndu-şi o altă 
ţigară. Aşadar, domnule Meyer, 
important este că băiatul se află acum 
împreună cu mine. 

— Cum, împreună cu dumneata?! se 
miră Meyer. 

— În beci. 

Meyer ridică sprîncenele, mirat: 

— Şi cum a ajuns acolo? 

— L-a adus Borzov. 

— Pe propriul lui nepot? Dar chiar 
dumneata mi-ai spus că băiatul a fugit 
de la el. 

— Da... şi totuşi... probabil că n-a ştiut 
să se ascundă bine... Borzov l-a găsit la 
fotograful acela bătrîn şi l-a adus la noi. 

— Bine, dar ce l-a îndemnat s-o facă? 

— Din păcate nu mi-a explicat — rise 
lurenev. Cred însă că a făcut-o din prea 
mult zel. 

— N-aş vrea să am un astfel de unchi 
— spuse Meyer. Şi-acum dumneata ai 
venit să-mi comunici lucrul acesta? 

— Nu, domnule Meyer — răspunse 
lurenev. Am conceput un plan 
interesant. 

Meyer se întoarse la locul său şi se 
sprijini greoi cu mîinile de masă, 
gîndindu-se încordat: 

— La care fotograf spui că s-a ascuns 
băiatul? 

lurenev arătă cu capul spre fereastră: 

— La acela care lucrează în piaţă. Vă 
amintiţi de el, un bătrînel cărunt, ştirb. 
li place să fotogra- fieze copiii în 
barcă... 

— Parcă l-am văzut —  murmură 
Meyer, încre- ţindu-şi fruntea. De altfel, 
asta n-are nici o importanţă. Expune-mi 
acum planul dumitale. 

lurenev îşi trase scaunul mai aproape 
de masă. Deşi în cabinet nu era nimeni, 
începu să vorbească pe şoptite: 

— Vedeţi, domnule Meyer, eu nu cred 
că băiatul va fi lăsat singur. 

— Cine să-l lase? întrebă Meyer, 
ciulindu-şi urechile. 

— Prietenii  Ohotnikovei. Nu mă 
îndoiesc nici o clipă că cineva dintre ei 
o să-l adăpostească. 

Meyer se lăsă pe speteaza fotoliului. 

— Da, da, adevărat — spuse el — asta 
e o idee interesantă! 

— Şi încă nu e tot — continuă lurenev. 
L-am auzit pe băiat pomenind de cîteva 
ori de satul Malinovka... ştiţi, satul care 
se află la cincisprezece kilometri de 
oraş, mai departe de şosea. 

„La naiba! se gîndi Meyer. Pentru a 
doua oară aud azi de Malinovka!” 

Dar, fără să-şi trădeze uimirea, zîmbi 
sceptic: 

— Ce legătură ar putea să aibă el cu 
Malinovka? 

— E posibil ca acolo să-l aştepte 
cineva... 

Meyer privi îngîndurat spre fereastra 
pe care jucau pete de soare. 

— Ei, bine — spuse el — în cazul 
acesta vom elibera băiatul. Dar cu ce-mi 
garantezi că el o să se ducă acolo? Doar 
nu-l putem lua de mînă şi duce noi! 

— Păi asta e! exclamă cu însufleţire 
lurenev. Trebuie ca puştiul să tragă pe 
cineva după el... Pe mine, de pildă! 

— Pe dumneata?! Meyer izbucni în ris, 
Propunerea i se părea absurdă. 
Dumneata, se ştie, ai mai fugit o dată şi 
ai fost prins... Ei, dacă şi a doua oară 
vei face la fel, atunci chiar şi idiotul cel 
mai idiot îşi va da seama cine eşti! Dar 
ce-ar fi dacă te-am împuşca? întrebă 
deodată Meyer. Da, da, să te- 
mpuşcăm! lurenev păli şi se clătină. 
Apoi, noaptea, ai să ieşi din şanţ... 
bineînţeles, n-ai să fii mort de-a binelea 
— glumi sinistru Meyer — şi vei bate la 
uşa primei case care-ţi va ieşi în cale. 
Vei apărea acolo plin de sînge şi numai 
în rufăria de corp. Zvonul acesta se va 
răspîndi ca fulgerul în tot oraşul. 

— Şi după aceea? Vocea lui lurenev 
tresări. 

— În drum te vei întîlni întîmplător cu 
băiatul, pe care noi, între timp, îl vom 
lăsa să plece unde vrea... Meyer se 
aşeză picior peste picior şi-l privi ironic: 
Unde preferi să primeşti glonţul? În 
mînă sau în gleznă? 

— Mai bine în mînă, ceva mai sus de 
cot, în aşa fel ca glonţul să nu-mi atingă 
osul. 

— Modestă dorinţă! Şi-acum, ia să ne 
gîndim cine poate garanta totuşi că 
băiatul se va duce la casa conspirativă? 
Dacă ştie ceva, îl putem face să 
vorbească cu mijloace mult mai simple! 

— Mi-e teamă că nu ştie nimic. 

— Şi-atunci, la ce bun toată 
înscenarea asta? 

— Cum la ce bun?! spuse enervat 
lurenev. Nimeni nu se va mai îndoi că 
sînt o victimă a gestapoului, şi atunci 
ilegaliştii mă vor căuta ei pe mine... 
Băiatul o să-mi fie cel mai bun martor: 
m-a salvat din curtea lui Borzov şi acum 
stă împreună cu mine în beci. 

Meyer îşi muşca îngîndurat buzele. În 
planul ăsta era ceva ce nu-i plăcea de 
fel! I se părea prea greoi. Şi experienţa 
lui îndelungată îi dovedise că cei mai 
bun plan este întotdeauna cel mai 
simplu. 

— Ia-ţi ţigările şi du-te înapoi! îi 
ordonă el, grosolan. Am să mă mai 
gîndesc. 

lurenev privi cu părere de rău 
pachetul cu ţigări şi, fără să-l ia, porni 
spre uşă. 

— Dar ţigările? îi strigă comandantul 
din urmă. 

— Nu uitaţi că stau într-o celulă 
comună, domnule Meyer. 

işi duse mîinile la spate, aşa cum sînt 
obligaţi să facă deţinuţii, şi împinse uşa 
cu piciorul. 

Meyer îl urmări cu privirea pînă ieşi, 
apoi se plimbă tăcut o vreme dintr-un 
capăt într-altul al camerei. Pe urmă, 
luînd brusc o hotărire, deschise larg 
fereastra, luă de pe masă carafa cu apă 
şi o puse pe pervaz. Era semnul 

convenţional pentru T-A-87, care 
însemna că Meyer vrea să-l vadă 
imediat. 

Peste vreo două ore, cînd începuse să 
se întunece, pe poarta gestapoului ieşi o 
maşină în care, în afară de Meyer, nu 
mai era nimeni. Maşina străbătu multe 
străzi pînă cînd ajunse la şosea. 

Nu departe de oraş, pe un dîmb înalt, 
se aflau ruinele unui mare siloz ce 
semăna cu un castel părăsit. Silozul 
fusese bombardat cu un an în urmă şi 
acum  sălăşluiau acolo doar liliecii. 
Drumul care ducea spre el şi care 
înainte fusese foarte umblat începuse să 
fie năpădit de iarbă. Odată, pe o pantă a 
dimbului, sărise în aer o capră din 
pricina unei mine ce explodase. De 
atunci, nici unul dintre locuitorii 
oraşului nu se încumeta să se 
aventureze pînă acolo. 

Spre locul acesta pustiu se îndreptă 
Kurt Meyer. Opri maşina în spatele unui 
morman de bolovani, ca să nu poată fi 
văzută din drum. Sărind din piatră în 
piatră, se strecură pînă la o crăpătură 
între doi pereţi care, în prăbuşire, 
alcătuiseră un fel de arcadă. Făcu cîţiva 
paşi, deschise o uşă joasă într-un 
perete ce ducea spre pivniţă, aprinse o 
lanternă şi,  ţinînd pentru orice 
eventualitate în cealaltă mînă un pistol 
cu cocoşul ridicat, păşi pragul. 

Cine şi-ar fi putut închipui că în 
pivniţa asta, cu ziduri groase de beton, 
Kurt Meyer se întilnea din cînd în cînd, 
în cea mai mare taină, cu agentul T- 
A-87, şi că aici, sub o lespede a 
pardoselei de piatră, se află un fel de 
„cutie de scrisori” în care T-A-87 îşi 

depunea rapoartele, iar Kurt Meyer îi 
lăsa instrucţiunile? 

Cine era T-A-87 ştia numai el, Meyer, 
şi cîţiva dintre şefii lui superiori. 
Rapoartele, scrise cu litere ruseşti de 
tipar, erau iscălite cu semnul con- 
ventional „I-A-87”. Chiar dacă cineva 
de la gestapo ar fi bănuit ceva despre 
existenţa acestui informator, tot n-ar fi 
aflat mare lucru. Meyer avea propria sa 
reţea de informaţii, a cărui conducere 
n-o încredința nimănui. 

Comandantul se întoarse în oraş seara 
tirziu. Era foarte bine dispus şi ordonă 
ca lurenev să fie adus imediat în biroul 
lui. 

Discuţia dintre cei doi a fost scurtă: 
trebuia precizat planul de acţiune. 
lurenev va fi rănit uşor, aici, între 
zidurile gestapoului, şi mîna îi va fi ban- 
dajată. Va sta între condamnaţii la 
moarte. După ce se va trage, el se va 
prăbuşi în şanţ şi va fi acoperit, cu un 
strat subţire de pămînt. Înainte de-a ieşi 
din şanţ, îşi va rupe bandajul. Dacă 
locatarii caselor din vecinătate îi vor 
refuza, de frică, ajutorul, lurenev îşi va 
găsi îmbrăcămintea sub o căruţă 
stricată ce se va afla în apropierea 
şanţului unde va avea loc execuţia. 

lurenev ascultă cu un aer liniştit 
expunerea planului. 

— Dar băiatul? întrebă el. 

— Pe băiat îl vom elibera — spuse 
Meyer. lar dumneata vei rămîne în 
clădirea asta. Am să-ţi trimit un om cu 
care vei pune la punct toate amănuntele 
acţiunii... 

O CONVORBIRE SECRETĂ 


În timp ce la gestapo Kurt Meyer 
vorbea în taină cu Mihail lurenev, în 
clădirea mare de piatră din apropierea 
gestapoului primarul oraşului discuta şi 
el în taină cu ajutorul său, Nikita 
Borzov. 

Blinov avea un cabinet spaţios, care 
pină înainte de război aparținuse lui 
Morozov, preşedintele Sovietului 
orăşenesc. Primarul şedea într-un foto- 
liu, deasupra căruia atîrna un portret 
uriaş al fuhrerului. Cînd intra un 
hitlerist, Blinov se scula în picioare şi, 
cu o mişcare repezită, îşi arunca mîna 
înainte. În această mişcare erau 
anumite nuanțe pe care un ochi 
neexersat nu le-ar fi putut prinde: 
înălţimea pînă la care ridica braţul, felul 
în care ţinea palma întinsă, maniera în 
care saluta, toate acestea determinau 
rangul vizitatorului său. Blinov cunoştea 
foarte bine toate regulile ierarhiei 
militare. Dacă persoana pe care o 
saluta era un om neînsemnat, mişcarea 
miinii lui avea ceva ocrotitor. Dacă era 
însă un reprezentant al autorităţilor, 
mişcarea era avîntată şi energică. 

Blinov îndeplinea foarte multe 
funcțiuni. Elibera autorizații pentru 

deschiderea prăvăliilor particulare din 
localitate, a brutăriilor şi a băcăniilor, 
fixa impozitele. El confirma şi listele cu 
cei care erau trimişi în Germania, la 
muncă. Avea şi multe alte sarcini tot 
atît de urgente şi importante, dar toate 
avind acelaşi caracter: măsuri de 
represiune împotriva locuitorilor 
oraşului. 

După felul în care Blinov iscălea multe 
din dispoziţiile sale — se pare că o 
făcea cu o oarecare silă — se putea 
presupune, că vrea să fie un pă-rinte 
blînd al oraşului, şi dacă nu reuşea, era 
oare vina lui? Aşa erau vremurile, aspre 
şi neînduplecate... 

Acum Blinov avea o convorbire 
importantă cu Nikita Borzov. De bună 
seamă că discutau de multă vreme: în 
scrumiera de pe masă crescuse un mor- 
man întreg de mucuri de ţigară. 
Amiîndoi fumau pe întrecute şi, după 
aerul lor preocupat, se vedea că ceea ce 
discutau era o treabă foarte complicată. 

— Nu înţeleg de ce a procedat aşa — 
spunea Blinov. 

Nikita Kuzmici morfolea între dinţi 
capătul ţigării, cu un aer foarte 
concentrat. Faţa lui mică şi ascuţită, 
ochii întunecaţi şi holbaţi exprimau o 
mare nedumerire. 

— Nu ştiu, Ilia Ilici. Ce să zic? Nu mai 
pricep nici eu nimic. 

— Hai să ne mai gindim — îl îndemnă 
Blinov, sorbind din paharul cu ceai 
rece. Să presupunem că nu tu l-ai fi 
găsit pe fugar în magazie. Ce s-ar fi 
întîmplat? 

— În timpul nopţii ar fi avut loc o 
percheziţie, omul ar fi fost găsit la 

mine, iar eu, pentru că l-am ascuns, uite 
asta aş fi păţit! Şi Nikita Kuzmici făcu 
un gest semnificativ, rotindu-şi palmele 
în jurul gîtului de parcă ar fi înnodat un 
laţ, apoi îşi repezi mîna în sus şi plescăi 
din limbă. 

— Şi ce-ar fi cîştigat cu asta? întrebă 
Blinov. 

Nikita Kuzmici dădu din umeri: 

— Păi tocmai ăsta-i tot secretul, Ilia 
Ilici. Eu nu mă simt vinovat cu nimica. 

— la stai niţel — interveni din nou 
primarul, ridicînd un deget în sus — mi 
se pare că încep  să-nţeleg... Ascultă... 

Borzov se apropie de el şi ridurile 
mărunte din jurul ochilor i se strinseră 
ca o armonică. [igara pe care o ţinea 
în mîna stîngă tremura mărunt. 

— A vrut să te înlăture pe tine — 
continuă încet Blinov — şi-n locul tău, 
să pună un om de-al lui! Ei, cum ţi se 
pare, n-o fi cumva ăsta adevărul? 

Blinov se lăsă pe speteaza fotoliului şi- 
l privi zîimbind pe Borzov, satisfăcut de 
impresia pe care o produsese asupra 
acestuia presupunerea lui, care era cel 
puţin a zecea la număr. 

— S-ar putea — zise Nikita Kuzmici, 
dînd din cap şi răsuflînd uşurat. S-ar 
putea chiar foarte bine. Peste tot numai 
intrigi şi iar intrigi... 

Blinov tăcu, apoi se gîndi din nou, 
cîntărind ideea care-i venise în minte. 

— Eu cred că am dreptate — reluă el, 
cu mai multă siguranţă de data asta. 
Dar dacă-i aşa, atunci tu, Nikita, trebuie 
să fii cu ochii în paişp'ce. Să nu vorbeşti 
mai mult decît trebuie şi să faci numai 
ce-ţi poruncesc eu. 

— Am înţeles, Ilia Ilici!  consimţi 
Borzov, cu un aer mulţumit. Fără 
dumneata, n-am să fac nici o mişcare... 

— Ei, asta ar fi cam exagerat! Eşti 
ajutorul meu totuşi şi ai şi tu oarecari 
împuterniciri... Prudenţa nu strică, dar 
nici nu trebuie să te laşi cuprins de 
panică. Blinov vorbea cu siguranţa 
omului care-şi cunoaşte puterea. Şi- 
acum, despre nepotul tău. La ce dracu' 
l-ai lăsat să-ţi scape din mînă? M-ai 
trezit în toiul nopţii, spunîndu-mi că ai o 
treabă urgentă, şi cînd colo... 

Nikita Kuzmici zîmbea cu un aer 
vinovat: 

— Eu am vrut să influenţez, ca să zic 
aşa, starea lui psihică! Dar el nu m-a 
dus numai pe mine, a dus de nas şi 
cîinele... 

Blinov rîse cu toată gura. Era risul 
sănătos al omului care stă bine înfipt pe 
picioarele lui. 

— Zici că a dus şi cîinele! De bună 
seamă că dulăul tău e mai deştept ca 
tine! A 

Nikita  Kuzmici se  burzului. Işi 
încruntă sprince- nele şi, cu un aer 
ofensat, se îndepărtă de masa la care 
şedea primarul. 

— Haide, haide, am glumit — spuse 
împăciuitor Blinov. Nu te supăra... 
Spune-mi totuşi de ce l-ai băgat pe 
repotu-tău la zdup? 

— Cum de ce? Cine ştie ce ar fi fost în 
stare să mai trăncănească prin oraş! 

— Ei bine, şi ce eşti de părere să 
facem cu el? 

Nikita îşi desfăcu mîinile în lături a 
neputinţă: 

— Nu mă duce mintea. Dar ceva 
trebuie să născocim totuşi. 

Blinov făcu şiret cu ochiul şi se 
apropie de Borzov: 

— Uite ce-i, Nikita, băiatul ăsta nu 
trebuie să se prăpădească aşa, de 
pomană. Trebuie să-l dăm în grija 
cuiva... 

— Cine e nebun să-l ia?! se miră Nikita 
Kuzmici, 

— II vor lua cei care au nevoie de el. 
Uite care-i propunerea mea! Hai să-i 
dăm drumul şi să întrebăm dacă nu 
vrea să-l înfieze cineva. Mi-ai spus că 
împreună cu el mai stă şi o fetiţă. 

— Da, una Maia Şubina, de vreo 
paisprezece ani. 

— Şi pe ea trebuie s-o eliberăm; de ce 
să trimitem un copil în Germania?... 
Ehei, peste vreo doi ani... Tare ne mai 
place să sărim peste cal! Eu, unul, sînt 
pentru dreptate. O să punem fata în 
libertate. 

Nikita îl privi cu înţelegere: planul 
primarului i se părea bun. 

— Ş-apoi, nimeni n-o să pună la 
îndoială faptul acesta — zimbi el. Adică 
faptul că purtăm de grijă copiilor... 

— Asta-i! îl susţinu Blinov. Noi nu ne 
răzbunăm pe copii. Dacă părinţii lor ne 
sînt duşmani, îi pedepsim! Dar ce vină 
au copiii? Despre asta trebuie să scriem 
şi în ziarul local. Un articol mare! Să-l 
citească toţi. Nu, zău, Nikita, spune, nu 
sînt eu un om bun? întrebă primarul şi 
se aplecă spre Borzov. 

— Chiar foarte bun — rosti cu căldură 
Nikita Kuzmici. Un om inimos, Ilia Ilici! 
Asta eşti! 

— Vezi de ţine-mi parte! Cu mine n-ai 
să te pierzi niciodată! Noi doi o să mai 
punem la cale treburi mari. Stai să se 
termine războiul, şi atunci, bineînţeles, 
hitleriştii nu vor pleca de-aici. Cine o să 
conducă ţara? Noi, Nikita! Noi o să 
plecăm împreună la Moscova, o să 
mergem la Kremlin, eu am să fiu 
membru în guvern şi n-am să te uit. Am 
să te fac primar la Harkov... 

— Nu, mai bine la Saratov — spuse 
Nikita Kuzmici — că de-acolo sînt... 

— Fie şi la Saratov. E un oraş destul 
de frumos! Şi noi o să fim sprijinul noii 
ordini!  Închipuie-ţi,  băieşul Nikita 
Borzov, primarul Saratovului! Asta o să 
fie răsplata pentru că ai slujit cu 
credinţă... Şi-o să mai primeşti şi 
Crucea de fier. Ştii tu ce înseamnă să 
primeşti Crucea de fier? Înseamnă că o 
să devii cetăţean al Vaterlandului şi o să 
ai drepturi depline. 

Blinov se aprinse vorbind. Sări de pe 
scaun şi se apropie de un cufăr nu prea 
mare, ferecat, care stătea într-un colţ 
şi-i ţinea loc de casă de bani. 

De cîte ori nu cercetase Nikita 
Kuzmici cufărul ăsta uimitor, cu diferite 
tinte şi ornamente în forma de scoică, 
dar nu văzuse nici o broască, şi cu toate 
acestea cufărul se închidea perfect. 
Blinov nu-i povestise niciodată cum 
ajunsese cufărul la el şi cum de-l 
adusese de la Belgorod. Borzov nu 
apucase să vadă niciodată cum îl 
descuie Blinov. Şi nici de data asta, cînd 
primarul se aplecă deasupra cufărului şi 
începu să caute ceva la marginea lui, 
Nikita Kuzmici nu reuşi să vadă nimic: îl 
împiedica spatele lat al lui Blinov. Se 

auzi un scîrţiit, un ţăcănit şi Blinov săltă 
capacul greu. 

Borzov crezu că se va petrece un lucru 
extraordinar, dar Blinov scoase din 
cufăr o cărticică subţire, cafenie, care 
era statutul Ordinului Crucea de fier. 
Citi îndelung nenumăratele lui 
paragrafe, de parcă şi căpătase ordinul 
şi nu-i mai rămăsese decît să-şi 
precizeze drepturile. 

Pe neaşteptate, uşa se deschise şi în 
prag apăru Kurt Meyer. Se opri o clipă 
în loc, cercetînd cabinetul cu aerul unui 
om care îşi cere scuze pentru faptul că 
a intrat neanunţat. 

Blinov sări de pe scaun şi, plin de 
bucurie, îşi desfăcu braţele. 

— Domnule Meyer! Ce plăcere! 
Intraţi, vă rog. Chiar acum voiam să vă 
dau un telefon, să vă poftesc la o cafea. 

Ocoli repede masa şi ieşi în 
întîmpinarea  musafirului. Meyer îşi 
scoase chipiul, îl aruncă cu un gest 
obosit pe scaunul din apropierea lui şi 
strînse prieteneşte mîna lui Blinov. 

— Pe cuvîntul meu, cred c-aş fi murit 
de plictiseală în oraşul ăsta, dacă n-aş fi 
avut un prieten atit de bun ca 
dumneata! spuse el. 

Faţa lui Blinov se lăţi într-un zîmbet 
de mulţumire: 

— Da, domnule Meyer, şi eu credeam 
că adevărata prietenie se poate naşte 
numai în tinereţe. Dar, după cum se 
vede, încercările războiului îi apropie 
pe oameni şi mai mult. 

Meyer se aşeză la masă şi se uită cu 
un aer vesel la Nikita Borzov, care nu 
cunoştea bine limba germană şi se 
străduia să înţeleagă ce vorbesc, dar 

pină la urmă tot nu înţelese nimic. 
Totuşi, după tonul cu care se ducea 
discuţia, îşi dădu seama că nu-l 
ameninţă nici un pericol. 

— Tumneata este un om braf — îi 
spuse deodată Meyer în limba rusă. Eu 
ştii ce faptă vites făcut. Tumneata prins 
criminal! Mulţumesc! Noi împuş- cam la 
el! 

În timp ce neamţul vorbea, găsindu-şi 
cu greu cuvintele, Nikita Kuzmici se 
chirci şi întreaga lui făptură pirpirie 
exprima un nemaipomenit zel şi un 
devotament fără margini. 

— Bine, poţi pleca, Borzov! îl concedie 
Blinov.  Unde-ai să fii? In biroul 
dumitale? Dacă va fi nevoie, am să te 
chem. 

Borzov se sculă şi ieşi în grabă: „E 
mult mai sănătos să fii cît mai departe 
de oamenii ăştia, mai ales cînd sînt 
împreună”... 

— O slugă devotată! spuse Meyer, 
după ce Borzov închise uşa. Aici, în 
Rusia, întilneşti rar astfel de oameni. 

— Astăzi sînteţi foarte obosit, domnule 
Meyer — începu Blinov şi, deschizînd 
uşa biroului, scoase de acolo o sticlă cu 
coniac şi două păhărele. Bem? 

— Cu plăcere — rosti Meyer. Am avut 
o zi foarte grea... Toate mi-au mers de- 
a-ndoaselea. Mi-a telefonat 
reprezentantul „Todt”l-ului, 
Schwartzkopf. Ăsta a înnebunit de-a 
binelea: vrea să construim o sută 
douăzeci şi două de cazemate, într-o 
lună şi jumătate... 

— Imposibil! sări Blinov, dînd din 
umeri. Nu ne-ajung oamenii. In, lagăr 
n-au mai rămas decît vreo şase sute. 
Jumătate din ei sînt bolnavi şi răniţi... 

— Ei, desigur! zîmbi răutăcios Meyer. 
I-am spus şi eu lui Schwartzkopf, dar el 
a început să strige că am la dispoziţie 
un oraş întreg. 

— Da, dar noi i-am expediat pe toţi cei 
apți de muncă. 

— Crezi că lui îi pasă? Zice că ăsta 
este ordinul fuhrerului şi trebuie 
executat. 

Tăcură amîndoi, plini de respect. 

— Prea bine — murmură Blinov — o să 
facem tot ce se poate, pentru ca treaba 
să meargă din plin. 

Meyer îşi descheie vestonul, scoase 
din buzunarul dinăuntru o hartă 
împăturită cu grijă şi o întinse pe masă: 

— Uite-aici, Ilia Ilici. Felul în care îi 
pronunţa numele părea ciudat, dar lui 
Meyer îi făcea plăcere. Raionul 
fortificat se găseşte la şaizeci de 
kilometri vest de oraş. Uite Malinovka, 
iar mai departe, Novii Oskol. Aici sînt 


1 Todt — societate de construcţii care deservea 
armata hitleristă. (n. a.) 

cinci sate, din care se evacuează acum 
locuitorii. Bineînţeles că toţi cei apți de 
muncă sînt lăsaţi pe loc. Oamenii noştri 
vor locui în casele celor evacuaţi. Atit 
locul unde se găseşte cît şi planul 
raionului fortificat constituie cel mai 
strict secret. Schwartzkopf a spus că, în 
cazul cînd ruşii vor ataca pe 
neaşteptate, trebuie făcuţi inofensivi 
toţi aceia care sînt bănuiţi că ar 
cunoaşte locul unde se află fie şi numai 
o singură cazemată. 

Blinov cerceta cu atenţie harta. 

— Da — spuse el, oftînd. Se vede că 
situaţia de pe front nu este dintre cele 
mai strălucite, dacă trebuie să ne 
grăbim în halul ăsta! 

Meyer îl privi cu asprime: 

— Te îndoieşti de victoria fuhreralui? 

— Nu, vai de mine! Se poate! îi 
răspunse repede Blinov. Mă gindesc pur 
şi simplu că noi doi va trebui să muncim 
foarte mult... 

Tăcură din nou. Pleoapele umflate ale 
lui Blinov îi acoperiseră apiroape 
complet ochii. Se aplecă şi mai mult 
asupra hărţii şi Meyer nu-i mai văzu 
faţa. În birou se lăsă o linişte grea, plină 
de încordare. 

— Ei — zise după cîteva minute — te 
rog să mă ierţi, Ilia Ilici, poate că am fost 
cam brutal... Trebuie să privim însă 
adevărul cu bărbăţie. E drept că pe 
front situaţia este grea şi pe Volga 
lucrurile merg destul de prost... Îşi 
trase scaunul mai aproape de masă şi 
se aplecă şi el deasupra hărţii. Ar fi de 
dorit ca raionul fortificat să apere 
oraşul spre est —: spuse el, înfigîndu-şi 
creionul în hartă, undeva pe lîngă Don 

— dar asta este imposibil, frontul e prea 
aproape. După cum mi-a explicat 
Schwartzkopf, dacă ruşii pornesc 
ofensiva, avem prea puţin timp pentru 
manevre. 

— Cînd trebuie să trimiteţi acolo 
oamenii? întrebă Blinov. 

— Ăsta-i cel mai important lucru — 
vorbi Meyer, observînd răceala cu care 
fusese pusă întrebarea. Schawartzkopf 
cere ca fiecare grup care va construi o 
cazemată să fie perfect izolat de 
grupurile de la celelalte cazemate. 
Nimeni nu trebuie să ştie mai mult decît 
strictul necesar. Pe toţi care vor mani- 
festa o curiozitate nelalocul ei îi vom 
împuşca! Numai în aceste condiţii vom 
putea păstra secretul. 

— Cînd trebuie s-ajungă oamenii la 
locurile respective? repetă Blinov 
întrebarea. 

— Cel mai tirziu în şaptezeci şi două 
de ore de la primirea ordinului. 

— Dar n-am maşini. Cu ce să-i 
transport? 

— Dacă n-ai maşini, să meargă pe jos. 

Pentru prima oară de cînd discutau, 
Blinov se uita la el şi Meyer îi surprinse 
privirea dură. 

— Nouă nu ne convine asta — spuse 
primarul. Mai înţelept este să le cruţăm 
forţele. 

— Bine, o să vedem, o să vedem cum 
facem. Meyer se sculă şi începu să se 
plimbe prin cameră. Poate c-am să fac 
rost de nişte maşini la intendenţă. 
Pentru asta nu merită să ne certăm! Hai 
mai bine să bem ceva. 

Băură cîte un pahar de coniac, apoi 
Meyer strinse cu grijă harta şi o puse în 

buzunar. Blinov mai turmă cîte un 
pahar. Işi recăpătase calmul. 

— N-aţi ştiut să preţuiţi coniacul ăsta 
— spuse el. Imi pun capul că habar n- 
aveţi ce-aţi băut. 

— Martini? întrebă Meyer, străduindu- 
se să vadă eticheta pe care Blinov o 
acoperise cu mîna. 

— N-aţi ghicit! Este un coniac din 
Caucaz, vechi de zece ani! Am făcut 
rost de două sticle. Una din ele e numai 
pentru dumneavoastră. Şi Blinov puse 
alături de sticla începută alta 
nedesfundată, cu dopul ceruit: Asta-i a 
dumneavoastră, domnule Meyer, şi nu 
mă întrebaţi de unde am făcut rost de 
ea, pentru că altele nu mai există. 

Meyer izbucni în ris. 

— Ei, ai vorbit ca un adevărat stăpîn al 
oraşu- lui! Nu cumva îţi închipui că eu, 
în căutarea coniacului, o să-ncep să fac 
percheziţii în masă? 

— Deh, ar fi fost un prilej admirabil! 
zimbi Blinov. Nu se ştie... Poate că aţi 
avea succes... 

— Şi fiindcă veni vorba, vreau să-ţi fac 
şi eu un mic dar — spuse Meyer. Il privi 
ţintă pe Blinov, care dădea din mînă, 
vrind să arate că refuză. Nu, nu te 
grăbi, un astfel de dar nu se poate 
refuza. Iţi ofer minunata posibilitate de 
a arăta încă o dată locuitorilor oraşului 
cît de curată este inima dumi- tale. Am 
aflat că în beciul poliţiei se află doi 
copii: o fetiţă şi un băiat: băiatul e al 
Ekaterinei Ohotnikova. N-am să-i mai 
ţin la mine. Dă-le drumul! Copiii rămîn 
tot copii! 

Ochii lui Blinov străluciră, dar se 
stinseră îndată: „Ce-o fi pus la cale Kurt 

Meyeir? Nu cumva e o cursă? Ştie oare 
că băiatul este nepotul lui Nikita 
Borzov?” 

— Mulţumesc, domnule Meyer — zise 
el cu căldură. Fără îndoială că trebuie 
să-mi întăresc cît mai mult autoritatea... 
Vă sînt foarte recunoscător... Dar unde 
să-i duc? 

— Cred că vor şti ei singuri unde să se 
ducă. 

În clipa aceea sună telefonul. Blinov 
luă receptorul, răspunse şi, în timp ce 
asculta, Meyer observă că primarul se 
schimbă la faţă, căpătind treptat o 
expresie dureroasă. În sfîrşit, Blinov, 
parcă preocupat de ceva, puse fără 
grabă receptorul în furcă. 

— Au fugit — răspunse el la întrebarea 
mută a lui Meyer. 


— Cine? 

— Copiii! 

— Au fugit?! zbieră Meyer, cuprins de 
furie. Ia ascultă, domnule Blinov, ce 


fel de ordine e asta? Cine răspunde de 
poliţie, eu sau dumneata? 

Luîndu-şi în grabă chipiul de pe scaun, 
ieşi trîn- tind uşa în urma lui. Coniacul 
rămase neatins. 

De îndată ce ecoul paşilor lui se 
stinse, Blinov ridică receptorul 
telefonului interior: 

— Borzov, vino imediat la mine! strigă 
el. 

IX 


FUGA 


Beciul casei vechi şi trainice, 
construită în urmă cu un veac, îi păruse 
şefului gestapoului cel mai sigur loc 
pentru arestaţi. Şi pînă acum, într- 
adevăr, nimeni nu reuşise să fugă de 
acolo. Uşi grele, ferecate, o ferestruie 
prin care un om mare nu s-ar fi putut 
strecura pentru nimic în lume! Dar un 
copil? Cine s-ar fi gîndit la una ca 
asta?... 

Cînd poliţaiul îl duse pe lurenev la 
interogatoriu, bătrinii se priviră între ei 
şi răsuflară uşuraţi. 

— Măcar de nu te-ai mai întoarce, 
secătură! se oţări ciupitul şi scuipă. 

Kolea se supără şi-i luă apărarea lui 
Mişa: 

— De ce-i zici aşa? Ce-a făcut? 

— Eşti încă mic şi n-ai minte! Cînd ai 
să mai creşti, ai să-nţelegi. 

Maia era de partea lui Kolea. 

— Dar de ce-i rău Mişa, bunicule? E 
un om vesel — spuse ea. 

— Păi vezi, tocmai asta-i, e chiar prea 
vesel — bombăni al doilea bătrin, cel cu 
barba roşcată şi răvăşită, pe care-l 
chema Stepan Lukici. După o atare 
veselie, oamenii pling de obicei cu 
lacrimi de sînge. 

Bătrinii tăcură posomorîţi. După unele 
semne, ei îşi dădură seama că Mihail 
fusese adus în mod special în beci. Prea 
era liniştit! Dormea mult şi, ciudat, nu 
era cuprins de acea stare de aşteptare, 
plină de nelinişte, prin care treceau toţi 
deţinuţii. lar cînd fusese chemat la 
interogatoriu, sărise ca ars de parcă 
atita ar fi aşteptat. 

Prost actor! N-a ştiut să-şi joace rolul! 
Bătrînii şi-au dat repede seama că e 
suspect. În ultimele zile nu reuşise să 
afle nimic de la ei. Şi toată tărăşenia cu 
fuga lui pe care le-o povestise Kolea nu-i 
impre- sionă pe bătrini cîtuşi de puţin. 
Dacă e un om cinstit, atunci trebuie să 
fie într-adevăr un mare dobitoc că s-a 
ascuns în magazia ajutorului de primar! 
Să te încrezi într-un astfel de om, e ca şi 
cum te-ai duce să te denunţi singur. 

Kolea şedea lîngă Maia şi se gindea. 
Complicată mai e viaţa! Inainte, totul i 
se păruse foarte simplu. Se juca în 
curte cu copiii, iar cînd a crescut mare, 
a început să meargă la şcoală. Fusese 
făcut pionier în faţa statuii lui Lenin. Îşi 
amintea şi acum ziua aceea de 
primăvară. Văzîndu-l cu cravata roşie, 
tatăl ridicase mîna, plin de veselie: 
„Kolea, fii gata întotdeauna „Gata 
oricînd!”  răspunsese băiatul. Tata 
muncea, el învăţa, iar mama lucra şi ea; 
dar oriunde ar fi fost — pe terenul de 
joc, în grădină sau pe malul lacului — 
auzea mereu glasul mamei răzbătind 
din megafon. Era o voce calmă, şi lui 
Kolea i se părea oarecum străină, dar se 
mîndrea că mama lui e crainică la radio 
şi că numele ei e cunoscut în tot oraşul. 
Faptul că avea şi tată, şi mamă i se 

părea tot atît de firesc ca şi casa în care 
locuia, ca şi şcoala unde învăţa, ca şi 
strada unde cunoştea fiecare copil. 
Viitorul i se înfăţişa foarte limpede: va 
creşte, va deveni operator de cinema 
sau, mai bine chiar, mecanic de 
locomotivă. Şinele aleargă departe, iar 
trenul goneşte, goneşte mereu! Şi pe 
locomotivă, alături de tata, e el, Kolea. 
Pe lingă ei trec în goană stilpii de 
telegraf, haltele, iar hăt-departe se 
întind  nesfiirşite  ogoarele... fumul 
zboară din coş şi se risipeşte în 
pămătufuri albe prin tufişurile de pe 
marginea terasamentului... Şi 
locomotiva  goneşte, goneşte mereu, 
luînd viteză!... 

Da, nu demult mama mai avea încă 
grijă de Kolea, ocrotindu-l de toate 
primejdiile şi necazurile. Acum însă 
fusese aruncat în plină viltoare. Va 
putea el oare să iasă la liman? Oamenii 
nu erau de loc aşa cum şi-i închipuise 
el; se schimbau chiar sub ochii lui. 
Kolea nu-l iubise niciodată pe unchiul 
Nikita, însă nu ştia că e un trădător. Îi 
fusese frică de fotograful din piaţă, şi 
cînd colo, tocmai bătrinul acela se 
arătase a fi un om bun şi voise chiar să-l 
salveze. Mişa suferise din pricina 
hitleriştilor, dar bătriînii ăştia răi nu 
aveau încredere în el. Băiatul nu mai 
înţelegea nimic. 

Ingîndurat, privea prin  ferestruie 
bucata de cer pe care atîrna, gata parcă 
să cadă, un nor cenuşiu. lată şi 
santinela care trece cu pas rar. Acum 
nu mai are bocancii negri, cu talpa 
groasă, ci nişte cizme vechi de iuft. 

Maia moţăia într-un colţ. Părea că 
doarme. Şi faţa ei cenuşie trăda multă 
oboseală. Codiţele despletite şi rochiţa 
mototolită făceau ca întreaga-i 
înfăţişare să pară mai jalnică, mai 
lipsită de apărare. 

Dis-de-dimineaţă, poliţaiul aduse 
fiecăruia dintre ei cîte o strachină cu o 
zeamă lungă şi o bucată de piine 
aproape crudă. Era puţin, dar Kolea îi 
mai dădu din porţia lui şi Maiei. Prea 
era slabă fetiţa. El nu observă că, după 
asta, ochii celor doi bătrîni deveniră 
mai blînzi, iar ei mai puţin bănuitori şi 
mai vorbăreţi. 

Trecuseră cîteva ceasuri de cînd Mişa 
fusese dus din beci, şi băiatul începu să 
fie îngrijorat. Bătrinii ăştia pot să spună 
ce vor. Peste tot li se năzare numai 
spioni! 

Maia se trezi şi începu să-şi 
împletească codiţele. Avea nişte miini 
foarte subţiri şi părea uimitor de firavă. 

— Maia, tu eşti pionieră? întrebă 
deodată Kolea. 

Bătrînii din colt zîmbiră. Maia îl privi 
mirată: 

— Bineînţeles că sînt! Am fost chiar 
preşedintă de detaşament. La toamnă 
urma să intru în Com- somol! spuse ea. 

— Vorbiţi mai încet — le zise ciupitul 
— că v-aude poliţaiul şi vă dă el vouă 
Comsomol! 

—Nu ne-aude — răspunse Kolea — şi 
chiar dacă ne-aude, ce poate să ne 
facă? 

— Găseşte el ce! bombăni ciupitul şi 
tăcu. 

Apoi se aşeză la fereastră şi începu să 
privească cu grijă în ulicioara îngustă, 

de-a lungul căreia se întindea zidul 
cenuşiu de piatră. li făcu semn celuilalt, 
cu barba roşcată, să se apropie de el. 
Se aşezară amîndoi pe paturile de lemn 
de lîngă fereastră şi începură să 
vorbească în şoaptă. Cînd în dreptul 
ferestruii apăreau cizmele de iuft, 
bătrinii se trăgeau la o parte. Cînd 
cizmele se-ndepărtau, ei se apropiau 
din nou de fereastră. 

— Ce crezi tu? Ce poate să ni se- 
ntîimple? întrebă Kolea. 

Fata îşi încreţi fruntea: 

— Nu ştiu. Pe mine s-ar putea să mă 
trimită în Germania. 

— Ar fi bine dacă pe mine m-ar trimite 
în lagăr — zise Kolea, oftînd. Aş sta 
împreună cu tata... 

— N-o să te trimită — vorbi Maia cu 
hotărire. Tu nu eşti prizonier. 

— Da’ ce-o să facă cu mine? 

— O să te ţină cît o să te ţină, pe urmă 
o să te trimită la unchi-tu. 

Kolea se aprinse: 

— Degeaba, că iar am să fug de la el! 

— Şi unde ai să fugi, mă rog? 

— Treaba mea! La lakuşkin! Sau poate 
la Malinovka! Şi plecîndu-se spre ea, îi 
şopti pe un ton conspirativ: Eu ştiu un 
cuvînt pe care, dacă-l rostesc, partizanii 
mă primesc imediat! 

— Ce cuvînt? întrebă Maia, curioasă. 

— Ei, un cuvînt! Nu pot să-ţi spun. E 
secret! 

Ciupitul deveni foarte atent: 

— Dar pe cine cunoşti tu la 
Malinovka? 

— Ehe, multă lume! răspunse 
misterios Kolea. 

Iar îşi vîră moşii ăştia nasul unde nu le 
fierbe oala! 

— Pe cine, de pildă? insistă ciupitul. 

— Ei, ştiu eu o mătuşă care stă la 
marginea satului. 

— Da’ cum o cheamă? 

Kolea îl privi bănuitor: 

— De ce mă-ntrebi, bunicule? 

— Păi, foarte simplu, pentru că şi eu 
sînt din Malinovka. Tot satul mi-e neam 
şi cumătru... 

— Ei, da’ de Polozneva ai auzit? 
întrebă Kolea cu prudenţă. Nici el nu 
era sigur că reţinuse bine numele. 

Bătrinii se priviră încremeniţi. Pe 
feţele lor brăzdate de vîrstă îşi făcu loc 
spaima. Îl priveau pe Kolea cu 
curiozitate şi, în acelaşi timp, cu 
neîncredere. „Cine eşti tu? grăiau 
parcă ochii lor. Îţi dai tu oare seama ce 
trăncăneşti?” 

— Am auzit eu de femeia asta — zise 
Stepan Lukici — numai că ea a plecat 
de mult din sat... 

— Unde-a plecat? se nelinişti Kolea. 

— Ei, asta-i bună, să-ţi spun şi unde-a 
plecat! se posomori bătrinul. A plecat, 
şi-atita tot! Da’ tu ce fel de rudă eşti cu 
ea? 

Kolea tăcu. 

— Ia zi, pe cine mai cunoşti în sat? 
continuă ciupitul. 

— Nu mai cunosc pe nimeni! se oţări 
Kolea şi se întoarse cu spatele la 
bătrînii ăştia curioşi, apro- piindu-se de 
Maia. 

Fata îşi împletise codiţele şi stătea 
tăcută, cu un aer obosit, sprijinită de 
zidul murdar. 

— Afară plouă! rosti ea, gînditoare. 

— Mie-mi place cînd plouă — răspunse 
Kolea. După ploaie cresc ciuperci 
multe. 

Maia se învioră: 

— Ce bine e să umbli prin pădure! 
Mergi şi vezi fragii la picioarele tale! O 
puzderie de fragi! Îi culegi şi ai 
impresia că de după fiecare tufă poate 
să iasă un urs! [ie ţi-e frică de urşi? 

— N-are de ce să-ţi fie frică de ei — 
zimbi Kolea. Nu numai de urşi, da’ nici 
de lupi nu mă tem! Cînd vezi un lup, 
fluieri o dată şi el vine spre tine ca un 
cîine... 

Ciupitul rîse  înveselit de curajul 
băiatului: 

— Tu ai văzut vreodată un lup viu? 

— Am văzut! 

— Şi cum arată? 

— E mare şi cenuşiu! 

— Tu eşti cenuşiu! rise iar bătrinul. 
Lupii care au fost pe la noi erau cafenii. 
Şi pe ultimul, dacă vrei să ştii, l-au 
omorît în 1925. Tu nici nu erai încă pe 
lume! 

Kolea mormăi ceva, neştiind cum să 
răspundă la asemenea umilinţă. Dar 
Maia îi luă apărarea: 

— Asta nu-i adevărat, bunicule, şi- 
acum mai sînt lupi pe la noi. Nu cafenii, 
cum spui matale, ci cenușii. Am văzut şi 
eu unul, l-a adus chiar fratele meu de la 
vînătoare. 

— Ştii ceva, Timoşa — spuse deodată 
bătrînul cu barba roşcată, adresîndu-se 
celui ciupit — şi eu am cunoscut odată 
un vinător, care a omorî un lup 
cenuşiu. A fost învăţător la noi, unul 
Ghenadi Andreevici! N-ai auzit de el? 

Acela care avea o barcă. Venea deseori 
pe la noi pe-acasă... 

Kolea ciuli urechile. De ce o fi pomenit 
oare  moşul tocmai de Ghenadi 
Andreevici? Să-i spună că-l cunoaşte şi 
el? 

— Da, mi-aduc aminte — răspunse 
Timofei — era un om de treabă. Unde-o 
fi oare acum? 

— Nu ştiu. Se spune c-a rămas... Dar 
poate c-o fi plecat... Mai ştii?... 

Tare ar fi vrut Kolea să spună că el 
ştie unde se află acum Ghenadi 
Andreevici şi să arate cît este de bine 
informat. Dar în ultimele zile învățase 
să tacă. 

— La şcoala ta a fost Ghenadi 
Andreevici învăţător? întrebă deodată 
roşcovanul, adresîndu-se lui Kolea. Ei, 
da’ de ce taci? Răspunde! 

Bătrînii îl priviră cu încordare şi Kolea 
înţelese: toată discuţia aceasta nu 
începuse întîmplător. Aşteptau ei ceva 
de la el... 

— Ei, şi ce dac-a fost învăţător la 
şcoala noastră? zise el, încruntîndu-se. 

— Dacă l-ai vedea, l-ai recunoaşte? 

— Cred că da. 

Bătrînii şuşotiră între ei, apoi Stepan 
Lukici, ră- suflind greu, se tiri spre 
colţul cel mai îndepărtat al patului şi 
făcu semn copiilor să se apropie. 

— Ia veniţi aici! le şopti el. 

După expresia feței, părea că 
întineriseră dintr-o dată şi Kolea 
înţelese că bătrinii luaseră o hotărire 
foarte importantă. Băiatul îi făcu semn 
Maiei cu capul şi amîndoi se aşezară 
lîngă moş Stepan. În timpul acesta, 
Timofei nu-şi lua ochii de la fereastră. 

— Ascultaţi, băieţi, voi vreţi să ieşiţi 
de-aici? întrebă cu un aer serios Stepan 
Lukici. 

— Bineînţeles că vrem — răspunseră 
Kolea şi Maia. 

— Măi copii, voi trebuie să fugiţi de- 
aici, pentru că altfel, vai de pielea 
voastră! 

— Cum să fugim? întrebă Kolea, 
privindu-l neîncrezător. Bătrinul ăsta i 
se părea cam ţicnit. 

— Foarte bine. Numai dacă n-o să vă 
fie frică. 

— N-o să ne fie! se oţări Kolea. 

Timoşa, care nu-şi lua ochii de la 
fereastră, făcu deodată un gest repezit 
cu mîna. 

— Ia veniţi aici! O să vă puteţi voi 
strecura prin golul ferestrei? 

Kolea se căţără în genunchi pînă sus 
şi, săltîn- du-se puţin, măsură din ochi 
spaţiul. Da, putea să treacă. Şi Maia, cu 
atît mai mult. 

— Dar ţie, Maia, nu ţi-e frică? întrebă 
Stepan Lukici. 

— Mi-e teamă, dar am să pot trece. 

— Uite ce, măi copii — şopti Stepan 
Lukici. Peste o jumătate de oră poliţaii 
se duc la masă. Urcă la etaj, şi în post 
nu rămîne decît o singură santinelă... 
Eu am să bat în uşă, cerînd să vină 
şeful. Şi atunci va trebui să faceţi lucrul 
cel mai important. În timp ce santinela 
de pe ulicioară se va repezi spre uşa 
noastră — pentru treaba aceasta el 
trebuie să coboare în beci — Timoşa va 
sparge geamul şi voi o să vă strecuraţi 
pe fereastră. Numai să nu fugiţi, ca să 
nu atrageţi atenţia asupra voastră. 
Mergeţi liniştiţi. Dar de îndată ce cotiţi 

după colţ, fugiţi în curtea aceea cu două 
ieşiri. 

— Curtea care-i alături de lăptărie... — 
spuse Kolea. 

— Chiar aşa. După cum văd, cunoşti 
bine oraşul... Intraţi acolo, şi apoi luați- 
o la fugă cît vă ţin picioarele. 

Kolea îl asculta plin de însufleţire, dar 
deodată faţa lui se posomori: 

— Şi după aceea, unde să mergem? 

— Cum, tu n-ai pe nimeni? întrebă 
bătrinul. 

Kolea se gîndi: 

— Am să mă duc la unchiul lakuşkin. 
Elosă m-ascundă. 

— Dar tu, unde ai să te duci? o întrebă 
Stepan Lukici pe Maia. 

Fata îl privi descumpănită: 

— Eu, bunicule, n-am unde să mă duc. 
Eu n-am casă n-am pe nimeni... 

— Dar părinţii tăi unde sînt? 

— Tata e arestat — spuse Maia — iar 
mama s-a rătăcit nu ştiu pe unde. 
Mergeam spre Voronej şi, într-o gară, 
mama a coborit din tren să ia apă, dar 
chiar atunci trenul a pornit... 

— Şi cum ai nimerit aici, în oraş? 

— Trenul nostru a fost bombardat. 
Toţi care au rămas în viaţă au plecat 
care-ncotro, iar eu m-am întors aici. 

— Mare dandana! se necăji Stepan 
Lukici. În-  tr-adevăr, unde o să vă 
duceţi? Ei, ce zici, Timoşa, putem avea 
încredere în ei? 

— Da' dac-o să fie prinşi? spuse cu 
îndoială ciupitul. 

— Adevărat, la asta nu m-am gîndit — 
răspunse Stepan Lukici, oftînd din greu. 
Deh, ce să-i faci, Timoşa, fără risc nu se 
poate ieşi din încurcătura asta. 

— Lucrurile trebuie făcute cu 
chibzuială — răspunse celălalt. Dacă n-o 
să ne gîndim bine, copiii au să se 
prăpădească, noi vom pătimi şi mai 
băgăm şi pe alţii în belea... 

Stepan Lukici cercetă atent copiii de 
parcă le-ar fi cîntărit puterile. Kolea 
tremura ca varga. Îi era teamă şi, în 
acelaşi timp, tare ar fi vrut să scape din 
beciul ăsta blestemat! Maia, dimpotrivă, 
şedea liniştită şi indiferentă. Părea că 
se pregătise pentru lucrul cel mai grav 
care i se putea întîmpla şi n-o mai 
înspăimînta nimic. 

— Văd eu că sînteţi nişte copii cuminţi 
— vorbi Stepan Lukici — dar, ca să vă 
spun drept, de voi depinde un lucru 
mare. Noi, totuna, o să murim. Astăzi o 
să fim confruntaţi cu un trădător. După 
aceea, nici n-o să putem spune măcar 
cine e. În zori, probabil că vom fi 
împuşcaţi... Maia, dă-te puţin mai 
încolo! Vreau să-i spun lui Kolea ceva la 
ureche... Tu nu trebuie să auzi. 

Maia se îndepărtă spre celălalt colţ al 
beciului. Nu se supărase. Dacă nu 
trebuie să ştie, înseamnă că nu trebuie: 
ori nu vor să-i spună, ori nu au în- 
credere în ea. 

Intre timp, Stepan Lukici îi şoptea lui 
Kolea: 

— Uite ce: dac-ai să-l vezi pe Ghenadi 
An- dreevici, să-i spui c-am nimerit într- 
o cursă... 

— Dar unde să-l văd? întrebă încet 
Kolea. 

— Nu ştiu unde, dar dac-ai să-l vezi 
cumva... Să-i spui c-am fost trădaţi. 

— Am să-i spun. 

— Şi-acum ascultă aici! Pe strada 
Spartacus, la numărul 6, locuieşte 
Klavdia Feodorovna. Pînă la război a 
lucrat la Casa copilului. Cînd ai să scapi 
de-aici, caută să te strecori, împreună 
cu Maia, pină la ea. E o femeie de 
treabă şi o să v-ascundă. Dar bagă de 
seamă, este o adresă foarte secretă! 
Stepan Lukici ridică mîna în sus: Şi- 
acum, jură-mi pe cuvîntul tău de pionier 
că, în afară de Ghenadi Andreevici, n-ai 
să dezvălui nimănui tot ce-ai aflat de la 
mine. Jură! 

— Jur! şopti Kolea. 

— Chiar de-ai să fii faţă în faţă cu 
moartea, să nu sufli o vorbă! Secretul 
acesta să moară o dată cu tine! 

— Jur! repetă Kolea. 

Afară se auzi scîrţiind poarta de fier, şi 
în curtea închisorii intră un camion. 

— Au adus masa! rosti Timofei. 

În spatele uşii răsunară glasurile 
poliţailor şi zăngănitul gamelelor mari, 
pe care le urcau sus, în sala de mese. 
Se auzeau paşi tropăind pe scări. 
Poliţaii fluierau, se ocărau între ei şi 
făceau mare tărăboi. Apoi din nou se 
lăsă linişte. 

Uşa care dădea în beci rămase pentru 
scurt timp fără pază. La ieşirea din 
coridor stătea o  santinelă care 
supraveghea şi beciul, şi scara ce ducea 
sus, spre camerele anchetatorilor; la 
vremea prinzului, postul acesta rămînea 
fără pază. Arestaţii erau bine zăvoriţi. 
Santinela care patrula tot timpul afară 
în stradă, în caz de nevoie, intra în 
curte şi cobora pe scara dreaptă care 
ducea la beci. Timp de două- trei 

minute, pe stradă nu mai rămînea nici 
un poliţai. 

Tocmai pe acest lucru contau bătriînii. 
Spartul geamului era chestie de-o 
secundă, iar un minut, un minut şi 
jumătate le trebuia copiilor să se poată 
strecura în ulicioară, aşa că, în timp ce 
santinela va fi lîngă uşa beciului, copiii 
se vor şi afla în libertate. 

Desigur, riscul era mare. Dar în cazul 
cel mai rău, copiii vor fi din nou închişi 
în beci. La pedeapsa care-i aştepta 
pentru faptul că i-au ajutat să fugă, 
bătrinii nu se mai gindeau acum. Din 
discuţia anchetatorului cu şeful poliţiei 
ei înţeleseră că a doua zi îl vor vedea pe 
cel ce i-a trădat. După confruntare vor fi 
desigur împuşcaţi. Trebuie să fie 
împuşcaţi, pentru ca trădătorul să poată 
acţiona în linişte, fără pericolul de a fi 
demascat. 

Stepan Lukici îşi frămînta nervos 
barba roşcovană. Îl mai privi încă o dată 
pe Kolea din cap pînă-n picioare. 
Băiatul şedea ghemuit pe pat, şi 
concentrarea îi ascuţise parcă 
trăsăturile feţei. Maia stătea alături de 
el şi privea ţintă la fereastră. 

— Hai — zise bătrinul — pregătiţi-vă! 
Cînd am să bat în uşă, voi urmăriţi 
picioarele santinelei şi, de îndată ce se 
va repezi spre dreapta, tu, Timoşa, 
numără pînă la trei şi sparge geamul cu 
gamela... Scoate fereastra cu totul, iar 
voi, copii, căţăraţi-vă în linişte, nu vă 
agitaţi... 

Timofei luă gamela de aluminiu în care 
li se dădea supa şi se lipi de zid, lingă 
fereastră. Kolea şi Maia încremeniră pe 
loc. 

Stepan Lukici se apropie de uşă şi 
începu să bată cu pumnii, cu picioarele, 
apoi apucă scăunelul şi-l izbi atît de 
tare, încît se făcu ţăndări. 

— Santinela a fugit, vine! strigă 
Timofei şi, cu faţa lividă de emotie, 
aşteptă cîteva clipe, apoi, repezindu-şi 
braţul, aruncă gamela: geamul se făcu 
ţăndări. 

— Gata! comandă Stepan  Lukici, 
întorcîndu-se spre copii. 

Kolea se  săltă, se sprijini cu 
genunchiul de o ieşitură a zidului şi se 
strecură cu agilitate prin fereastră. 

— Să nu fugi! Stai niţel! îi şopti 
Timofei. Aş- teapt-o şi pe Maia... 

Santinela coborise şi, uitîndu-se prin 
vizetă, striga. 

— De ce baţi în uşă? Ia vezi, că acuma 
trag! 

Stepan Lukici acoperise însă 
gemuleţul cu capul lui şi striga şi el: 

— Cheamă şeful! Să vină şeful aici! 

Timofei o săltă pe Maia spre fereastră. 
Uşoară ca un fulg, fetiţa fu într-o clipă 
alături de Kolea. Acesta îi strînse mîna 
cu putere şi amîndoi ieşiră din ulicioară, 
în stradă. 

Era o zi posomorită şi ploioasă. Pe 
străzi, oamenii mergeau grăbiţi, fiecare 
cu treburile lui. Două maşini trecură în 
viteză mare. De după colţ se iviră 
poliţaii care probabil fuseseră schimbaţi 
din post. Dar de unde să le dea lor prin 
cap că băiatul ăsta, în hainele lui vechi 
şi ponosite, şi fetiţa slăbuţă, cu codițe, 
care îl însoțea, evadaseră chiar atunci? 
Aşa că trecură pe lingă copii fără să le 
dea nici o atenţie. 

Kolea se străduia să meargă încet, dar 
inima-i bătea să-i sară din piept. 
Văzîndu-i pe poliţai, vru să fugă, însă 
Maia îl opri. 

— Mergi încet — Îi şopti ea — şi 
ascultă-mă pe mine! li strînse mîna cu 
atita putere, încît fără voie, el se 
supuse. 

Dădură colţul. Lîngă lăptărie era un 
şir lung de oameni. Trecură încet pe 
lîngă ei, intrară pe poarta curţii cu două 
ieşiri şi de-abia aici o luară la fugă de 
parcă i-ar fi plesnit cineva peste 
picioare. 

Alergau prin fundături, prin grădini, 
săreau garduri. În oraşul ăsta în care se 
născuse, unde totul îi era atit de 
apropiat, Kolea se simţea ca o fiară 
hăituită care trebuie să se ascundă, să 
stea la pîndă, ferindu-se şi de umbra ei. 

Se opriră tocmai la rîpa din marginea 
oraşului. Aici, în tufărişul des, la o 
depărtare destul de apreciabilă de 
ultimele case, putură în sfîrşit să se 
odihnească. 

— Voiai să te duci la nu ştiu care 
fotograf! îi spuse Maia după ce-şi mai 
traseră puţin sufletul. 

Kolea se gîndi: 

— Nu se mai poate. O să fim prinşi 
îndată. Acolo va fi primul loc unde o să 
mă caute unchiul Nikita. 

O rafală de vînt aduse cîteva picături 
de ploaie. Copiii şedeau alături, pe o 
piatră mare, năpădită de muşchi, lipiţi 
unul de altul ca să le fie mai cald, şi se 
sfătuiau ce trebuie să facă de acum 
înainte... 

LOCUINŢA CONSPIRATIVĂ 


Klavdia Feodorovna Şuhova făcea 
parte dintre oamenii care primesc cu 
dîrzenie loviturile soartei. Mulţi tineri i- 
ar fi putut invidia energia. „De căzut, e 
uşor — spunea ea — să te ridici e greu.” 
Şi în împrejurările cele mai vitrege, ea 
nu-şi pierdea niciodată cumpătul. 

Avea aproape 50 de ani. Înaltă, bine 
făcută, cu părul cărunt, pieptănat lins 
spre spate, impunea tuturor respect, 
chiar şi duşmanilor. În primele zile ale 
războiului, Casa copilului, a cărei 
responsabilă era, se evacuase, iar ea 
rămăsese pe loc din pricina unui băiat 
bolnav. Băiatul acesta trebuia evacuat 
cu o maşină sanitară. Dar s-a întîmplat 
ca şoferul, în grabă, să încurce adresa, 
aşteptînd pe altă stradă. In timp ce 
Şuhova alerga deznădăjduită să caute 
un mijloc de transport, tancurile 
nemţeşti au năvălit în oraş şi hitleriştii 
au alungat băiatul din spital. Şuhova îl 
luă la ea acasă şi-l îngriji, ca pe copilul 
ei. Se lipsea de multe, îşi vindea lucru- 
rile, împletea broboade, numai să-l 
poată hrăni. 

În noaptea aceea nu putu să adoarmă 
multă vreme. Vintul zgilţiia obloanele. 
În curte urla prelung cîinele... După ce 

camuflă bine ferestrele, Klavdia 
Feodorovna începu să împletească nişte 
ciorapi pentru  Vitea, care dormea 
liniştit. Andrelele lungi sclipeau la fiece 
mişcare a miinilor ei. Era linişte. Nu se 
auzea decît tic-tacul ritmic al ceasului. 

Deodată, cîinele încetă să mai urle, 
dar începu să latre scurt şi răguşit. Ce-o 
fi asta?... Klavdia Feodorovna lăsă 
lucrul din mînă şi ascultă cu atenţie. 
Cineva se furişa încet pe sub fereastră, 
străduindu-se să păşească fără zgomot. 
Pietrişul îl trăda însă. 

Femeia se uită la ceas: două şi 
jumătate. Poate că vreunul dintre 
poliţai văzuse lumină în camera ei? Nu, 
pătura groasă acoperea bine fereastra 
şi nu lăsa să treacă nici o rază. Vecinii? 
Dar nici unul dintre ei n-are permis să 
circule noaptea! 

Foşnetul de sub fereastră încetă de 
parcă omul se pitulase, aşteptiînd ceva. 
Klavdia Feodorovna cobori fitilul lămpii, 
se apropie cu paşi uşori de fereastră şi, 
ridicînd puţin pătura, privi în curte. În 
lumina lunii, pe cărare, se zări o umbră 
care dispăru după colţul casei. Treptele 
pridvorului scîr- ţiiră încetişor şi cineva 
bătu abia auzit cu degetele în uşă: cioc- 
cioc-cioc! Fiecare bătaie era ca o lo- 
vitură de ciocan în tîmpla ei. 

— Cine-i acolo? 

— Aveţi o cameră? întrebă încet o 
voce de bărbat. 

— Toate camerele sînt ocupate — 
răspunse ea. 

— Lăsaţi-mă să mă încălzesc puţin! 

Zăvorul zăngăni şi Klavdia Feodorovna 
se dădu la o parte. În cameră intră un 
om într-un palton negru. IÎnchise repede 


127 


uşa în urma lui şi, trăgîn- du-şi cu greu 
răsuflarea, se apropie de masă. 

— Ce s-a întîmplat? întrebă ea, 
alarmată. Ştii că nu trebuie să vii la 
mine! 

— Ştiu — răspunse omul — dă-mi 
puţină apă, sînt tare obosit! 

Klavdia Feodorovna scoase din dulap o 
cană, turnă apă din ceainic şi i-o 
întinse. Omul bău cu sete, apoi se aşeză 
obosit pe scaun. Lumina slabă făcea ca 
trăsăturile feţei lui să se desluşească 
anevoie. Din gulerul ridicat al 
paltonului se vedea numai nasul şi 
ochii, care străluceau ca aprinşi de 
febră. 

— E ceva care nu suferă amînare — 
spuse el cu glas răguşit de tulburare şi 
oboseală. Chiar acum au fost împuşcaţi 
la gestapo Stepan Lukici Vla- senko şi 
Timofei Petrovici Skurihin. 

— Ingrozitor! şopti Klavdia 
Feodorovna. 

— În timpul  interogatoriului — 
continuă bărbatul — s-a aflat că ei au 
stat în  beciul poliţiei orăşeneşti 
împreună cu băiatul  Ohotnikovei, 
femeia aceea pe care au spînzurat-o, şi 
cu o fetiţă. Azi, copiii au fugit... 

— la te uită! se miră Klavdia 
Feodorovna. Şi unde sînt? 

— Nimeni nu ştie nimic. Meyer 
turbează. I-e frică să nu le fi transmis 
ceva ilegaliştilor... 

— Ascultă — spuse Klavdia 
Feodorovna — în oraş se vorbeşte că 
dumneata însuşi ai dus băiatul la 
poliţie. E adevărat? 

Nikita Borzov — căci el era misteriosul 
vizitator — dădu înciudat din mînă: 

— Am fost nevoit s-o fac! Meyer a 
trimis la mine un spion, care l-a văzut 
pe Kolea în curtea mea... 

— Trebuia să găseşti altceva. La 
poliţie, pe băiat îl pindea o primejdie 
îngrozitoare. 

— Oricum, i-ar fi dat drumul! Mai mult 
chiar: în clipa cînd a fugit, se hotărise 
ca aceşti copii să fie lăsaţi în libertate... 
Voiau să-i pună sub urmărire. Meyer se 
gîndea că se vor duce de-a dreptul la 
ilegalişti... 

— Ingenios! exclamă Klavdia 
Feodorovna. Şi mai departe? 

— Oraşul se află în stare de alarmă... 
Şi ceea ce mă nelinişteşte mai mult este 
faptul că Meyer a trimis trei maşini cu 
soldaţi spre Malinovka... 

Klavdia Feodorovna se plimba tăcută 
prin cameră. 

— Poate că Vlasenko şi Skurihin n-au 
putut rezista la interogatoriu şi au 
recunoscut ceva? 

— Nu, nu, exclus! vorbi cu căldură 
Borzov. Am fost acolo aproape tot 
timpul, n-au scăpat nici un cuvînt, bieţii 
bătrîni! 

—Atunci, ce-i de făcut? întrebă Klavdia 
Feodorovna. 

— Dumneata îl cunoşti pe Kolea 
Ohotnikov? Ştii cum arată? întrebă 
Nikita Kuzmici. 

— Da. În ziua execuţiei am vrut să-l 
duc la mine, dar m-a împiedicat 
fotograful din piaţă. Voia şi el să ia 
băiatul şi, în timp ce ne certam, Kolea a 
dispărut. 

— Pînă la urmă, fotograful a pus totuşi 
mîna pe el! Vezi bine, are nevoie de 
mîini tinere şi zdravene. A vrut probabil 
ca băiatul să-i ţină loc de femeie de 
serviciu. 

— Vorbeşti cu păcat, Nikita Kuzmici — 
replică Klavdia Feodorovna. Bătrinul 
lakuşkin nu-i om rău. 

— Dacă zici dumneata... — răspunse 
Borzov — dar acum cel mai important 
lucru este să găsim copiii, pentru că 
altfel vor încerca să se strecoare spre 
Malinovka şi vor nimeri într-o cursă. 

— De ce crezi că se vor duce tocmai 
acolo? 

— Datorită unui cuvînt pe care l-a 
scăpat Blinov, am înţeles că băiatul a 
pomenit cuiva de Malinovka. 

Deodată, speriată, Klavdia Feodorovna 
îl apucă de mînă, 

— Taci! şopti ea şi, la lumina slabă şi 
tulbure a lămpii care aproape se 
stingea, se vedea cum pălise. Vin! 

Cu mişcări repezi, Nikita Kuzmici 
scoase pistoletul şi se lipi de uşorul uşii. 

— Dacă vin aici, trag — rosti el. 

Klavdia Feodorovna arătă cu capul 
spre Vitea, care dormea: 

— Nu se poate! Nenoroceşti băiatul! 

Faţa lui Nikita se schimonosi de ură. 
Strinse cu putere la piept pistoletul, 
care lucea palid. Se făcu linişte şi nu se 

mai auziră paşi. Apoi din nou scîrţii 
pietrişul. Ciudat însă, cîinele încetase 
să mai latre! 

Klavdia Feodorovna privi încordată pe 
fereastră,  cercetind întunericul, şi 
deodată, oftînd încetişor, porni repede 
spre uşă. Cînd trecu pe lîngă el, Borzov 
se dădu în lături fără să vrea. O clipă 
avu 

impresia că a nimerit într-o cursă. Se 
lipi şi mai tare de perete, pregătindu-se 
pentru tot ce poate fi mai rău. Niciodată 
nu ar fi putut explica lui Kurt Meyer sau 
lui Blinov ce căuta el acolo, în toiul 
nopţii. 

— Nikita Kuzmici, uite cine-a venit! 
răsună glasul liniştit al  Klavdiei 
Feodorovna. 

Borzov ieşi cu prudenţă din ungherul 
unde se pitise. În faţa lui stăteau 
istoviţi, dar vii şi nevătămaţi, Kolea 
Ohotnikov şi Maia Şubina. 

XI 


O NOUĂ ÎNCERCARE 


Dacă n-ar fi izbucnit războiul, Ghenadi 
Andreevici Stremeannoi ar fi rămas 
profesor la şcoala unde preda istoria. 

Puțin adus de spate, într-o haină 
neagră, uzată, cu pantalonii lustruiţi, 
intra liniştit în clasă şi întotdeauna îşi 
începea lecţia cu aceeaşi întrebare: 
„Aşadar, copii, unde am rămas data 
trecută?” După aceea făcea o pauză 
lungă şi aştepta să i se răspundă. Nu 
era un pedant, dar îi plăcea să se con- 
vingă că elevii lui nu uită repede 
materia predată de el. 

După moartea soţiei sale, Ghenadi 
Andreevici locuia împreună cu cei doi 
băieţi. Viaţa lui se scurgea în linişte. 

Cînd hitleriştii au început să se 
apropie de oraş, comunistul 
Stremeannoi a fost chemat la comitetul 
raional de partid. Credea că i se va 
încredința o muncă în legătură cu 
evacuarea... Dar secretarul comitetului 
raional îl pofti într-o maşină şi-l duse la 
comitetul orăşenesc. Aici a stat de 
vorbă cu secretarul comitetului 
orăşenesc şi cu reprezentantul secției 
de cercetare. I se propunea să rămînă 
în oraş şi să treacă în ilegalitate. 
Nimeni nu i-a ascuns primejdia legată 


133 


de această muncă. Cea mai mică 
greşeală putea să-i fie fatală. El era 
acela care trebuia să hotărască dacă 
rămîne sau nu. A doua zi dimineaţă 
pleca un eşalon spre răsărit, şi dacă nu 
voia să rămînă, putea să plece o dată cu 
eşalonul. 

Ghenadi Andreevici acceptă pe loc. 
Fiii lui se aflau pe front. Nu mai avea 
nici un fel de obligaţii. Prima misiune 
pe care trebuia s-o îndeplinească nu era 
prea dificilă. După venirea hitleriştilor 
trebuia să deschidă o mică papetărie pe 
una din străzile principale. Această 
prăvălioară urma să fie locuință 
conspirativă. Pentru ca nemţii să nu 
bănuiască nimic, el va spune că, înainte 
vreme, tatăl său a fost un mare 
negustor; pentru mai multă siguranţă i 
se întocmiră acte care dovedeau că el, 
Streme- annoi, fusese prost văzut de 
bolşevici. Învăţă pe dinafară cifrul şi 
adresele de care avea nevoie, verifică 
străzile din jurul prăvălioarei, în caz că 
va fi silit să dispară pe neaşteptate. Îşi 
întipări bine în minte adresa unde, în 
caz de nevoie, va fi ascuns şi de unde va 
fi trimis într-un loc lipsit de primejdii. 

Cunoştea numai doi-trei oameni din 
viitoarea organizaţie ilegală, dar intuia, 
îşi dădea seama că se creează o 
organizaţie puternică şi că el nu este 
decît una din verigile ei. 

Totuşi, chiar din primele zile ale 
ocupaţiei, ilegaliştii primiră o grea 
lovitură. S.S.-iştii l-au prins pe stradă 
pe Losev, conducătorul organizaţiei ile- 
gale din oraş, singurul om căruia 
Ghenadi An- dreevici trebuia să-i dea 

ascultare. Cauza arestării şi soarta lui 
Losev au rămas necunoscute. 

Ghenadi  Andreevici se aştepta ca 
noaptea hitle- riştii să vină să-l ridice, 
de aceea se pregăti să-şi vîndă scump 
pielea. Totuşi gestapoul nu se atinse de 
el. După ce şi-a mai revenit, a început 
să-şi înjghebeze prăvălioara. Dar nici de 
astă dată nu avu noroc; casa în beciul 
căreia fuseseră ascunse din timp 
topurile de hîrtie, creioanele, gumele şi 
caietele, în sfîrşit, toată marfa pe care 
el trebuia s-o expună pe tejghelele 
„mMagazinului” său atunci cînd va veni 
vremea,  arsese. Fu cuprins de 
desperare. Ce să facă? Unde să se 
ducă? 

Singurătatea şi inactivitatea erau de 
nesuportat. Dezorientat, nu ştia dacă e 
bine să recurgă la adresa secretă. Nu-i 
prea devreme? Mai există oare 
organizaţia? Dar peste cîteva zile i se 
dădu de ştire că a fost numit alt 
conducător —  tovarăşul  Sergheev, 
lăcătuş la depoul de locomotive. 

La o întîlnire conspirativă, Sergheev, 
un tînăr cu haină neagră, plină de pete 
de ulei, care avea o ţinută gravă şi 
vorba domoală, îi propuse să intre ca 
salahor la depou. 

Cu tot regimul aspru pe care îl 
înstăpîniseră acolo hitleriştii, Ghenadi 
Andreevici mai prinse curaj. Era 
împreună cu tovarăşii lui. După regulile 
conspirației,  Sergheev nu vorbea 
niciodată cu Stre- meannoi în prezenţa 
altora, dar acesta îi simţea pretutindeni 
privirea atentă şi ajutorul. La indicaţia 
lui  Sergheev, Ghenadi  Andreevici 
turnase în uleiul cu care trebuia să se 

ungă osiile vagoanelor nisip amestecat 
cu pămînt. Era o treabă grea, dar cel 
mai greu a fost să-l înşele pe inginerul 
hitlerist, un om foarte bănuitor, care 
controla orice amănunt. Trebuia să ai 
dibăcia unui scamator sau a unui 
jongler, ca să-i arăţi butoiul cu ulei 
curat şi, în acelaşi timp, să torni în 
ungător uleiul cu nisip. Era jocul cu 
moartea. Şi totuşi Ghenadi Andreevici 
duse misiunea la bun sfîrşit. 

Dar nu-i fu dat să stea multă vreme 
împreună cu Sergheev, deoarece n-a 
trecut mult şi acesta a fost omorit. Cine 
a făcut-o şi cum? Mister. A doua zi după 
căderea lui, gestapoul l-a arestat pe 
Mihail, tînărul acela chipeş care pînă la 
război fusese actor de mîna a treia la 
teatrul orăşenesc, iar acum lucra la 
depou ca secretar. Cineva lansase 
zvonul că  Sergheev şi Mihail 
colaboraseră şi că Mihail ar fi un activ 
ilegalist. 

Istoria se repeta. Ghenadi Andreevici 
se trezi din nou cu totul izolat de 
organizaţia ilegală. Crezu că a fost 
uitat. Să se ducă la locuința 
conspirativă? Aceasta trebuia folosită 
numai în cazuri extreme şi el nu se 
putea hotărî. Din nou începu o perioadă 
de inactivitate forţată. 

Dar iată că fu chemat la o întîlnire 
secretă. Dis- de-dimineaţă, în drum spre 
depou, cobori în rîpă; aici, într-o carieră 
părăsită, îl aştepta  reprezen-tantul 
comitetului regional ilegal, care-l 
înştiinţă că a fost numit conducătorul 
organizaţiei ilegale din oraş. Numirea 
aceasta îl găsi nepregătit. Era gata să 
îndeplinească orice misiune, oricît de 

grea, era gata să-şi rişte viaţa, dar să 
conducă întreaga organizaţie, să ţină în 
mîinile lui toate firele, să dispună de 
soarta atîtor oameni... Nu-l vor depăşi 
toate astea?... Va putea el oare face 
faţă? Niciodată nu ocupase posturi de 
răspundere. Işi dădu seama însă că în 
felul acesta raţiona înainte de război. 
Acum împrejurările cer de la oameni 
altă atitudine. Şi Ghenadi Andreevici 
primi sarcina. 

llegaliştilor li se cerea să facă o 
recunoaştere a raionului fortificat pe 
care nemţii aveau de gind să-l 
construiască. Deocamdată aflaseră 
exact locul unde va fi amplasat, 
deoarece locuitorii din cîteva sate din 
apropiere fuseseră evacuaţi de 
cotropitori. Urma să se afle lucrul cel 
mai important: planul fortificațiilor, 
capacitatea lor şi armamentul cu care 
vor fi înzestrate. 

În aceeaşi noapte, Stremeannoi se 
întîlni cu alţi trei membri ai organizaţiei 
ilegale. În timpul discuţiei, Ghenadi 
Andreevici înţelese că avea un sprijin 
credincios şi sigur. Acum, cînd cunoştea 
în amănunt felul cum sînt dispuse 
forţele, putea să-şi dea mai bine seama 
de valoarea oamenilor care activau 
împreună cu el. Multă vreme nu-şi 
putuse reveni din uimire, aflind că 
Nikita Borzov reuşise să ajungă ajutorul 
primarului,  cîştigîndu-i chiar în- 
crederea. 

Dacă planurile şi acţiunile lui Kurt 
Meyer puteau fi aflate de către 
ilegalişti, Blinov şi acţiunile lui 
rămîneau pentru ei un mister. Nici 
Nikita Borzov n-ar fi putut spune ceva 

precis despre primar. Ce fel de om e? 
Ce urmăreşte? O fi un prieten ascuns 
sau un duşman viclean? După anumite 
indicii, pri- marul Blinov era oarecum în 
opoziţie cu Meyer. Uneori primarul 
reuşea să uşureze soarta oamenilor. 
Datorită faptului că numise o comisie 
medicală, cîteva zeci de femei fuseseră 
scutite de a fi trimise în Germania. Ce 
vrea, la urma urmei, acest Blinov? Nu 
cumva caută legătura cu organizaţia 
ilegală, pentru ca să-i poată da un 
ajutor direct? 

Ulterior, Ghenadi  Andreevici a 
discutat mult cu Borzov această 
problemă. Tare ar fi vrut să dea cărțile 
pe față şi să se stabilească o dată 
pentru totdeauna adevărul! Dar de fiece 
dată hotărau că trebuie să mai aştepte, 
să mai verifice, să mai adune dovezi. 
Într-o astfel de treabă, o greşeală cît de 
mică, o imprudenţă, duce la moarte 
sigură. Şi membrii organizaţiei ilegale 
continuau jocul complicat cu primarul, 
silindu-l să dea dovadă de compătimire 
şi punîndu-l în situaţia de a face 
concesii. 

În lupta ascunsă, plină de neprevăzut, 
organizaţia ilegală obținuse multe 
succese. Asupra unui curier care fusese 
atacat s-au găsit nişte documente de 
mare importanţă, printre care şi un cod 
radio. Timp de cîteva zile, pînă cînd 
nemţii au schimbat codul, partizanii au 
descifrat toate comunicatele lor. La 
marginea oraşului, în apropiere de 
depozitul de bombe, nişte mine care 
fuseseră puse pe drum au făcut să sară 
în aer patru camioane Krupp, de 10 
tone fiecare, care transportau lăzi cu 

explozibil. Ilegaliştii urmăreau mişcările 
trupelor germane, numărau maşinile, 
notau numerele regimentelor, şi toate 
acestea le transmiteau prin radio, peste 
linia frontului. Staţia de radio, ascunsă 
într-o carieră de piatră părăsită, fusese 
interceptată de cîteva ori. Nemţii 
înconjurară raionul de unde se 
transmiteau informațiile, dar toate 
cercetările lor au rămas zadarnice. 
Staţia de radio portativă se afla în 
fundul unui puț de explorare, acoperit 
cu un bolovan uriaş. Pietrişul din 
carieră nu păstra nici o urmă. 
Radiotelegrafistul dispărea înainte ca 
maşinile cu soldaţi venite din oraş să 
poată ajunge aici. 

Cu toate astea, în ultimele săptămîni 
pierdură cîţiva oameni: după Sergheev 
urmă Ekaterina Ohotnikova, care nici 
nu avusese timp să-şi desfăşoare 
activitatea aşa cum ar fi trebuit. Ea nu 
ştia nimic în legătură cu atacul asupra 
lui Werner, avînd cu totul altă misiune. 

Într-o seară, plimbîndu-se pe malul 
apei, Ghenadi  Andreevici se opri 
deodată, lăsîndu-se pradă amintirilor de 
demult.  Privea pinza albastră a 
fluviului, pe care o încreţea uşor vîntul, 
ogoarele ce se întindeau pînă hăt- 
departe, căsuţele albe ale satului care 
se vedeau în zare şi care coborau parcă 
în fugă panta unui deal. Şi în faţa 
ochilor îi apăru copilăria... 

„„„Odată, tare demult, tata îl luase cu 
ei afară din oraş. Merseseră multă 
vreme prin cringuri şi văgăuni. Lui 
Ghenadi îi plăcea, deoarece i se părea 
că se ascund de cineva şi se furişau de 
parcă s-ar fi jucat. Dintr-un tufiş răsări 

un muncitor cu mustăţile negre, care îl 
opri pe tata şi-i spuse cu dojană: „,Se 
poate să vii cu copilul? Dacă scapă vreo 
vorbă?” Şi tatăl, simțindu-se vinovat, 
stătu cît stătu locului, apoi făcu cale- 
ntoarsă. Tata mergea tăcut, iar Ghenadi 
îl urma, cu capul plecat. Aşa s-au întors 
în oraş. 

De atunci trecuseră mulţi, foarte mulţi 
ani. Nu-şi mai amintea locul unde se 
afla crîngul, nici văgăuna, dar era sigur 
că pe undeva pe acolo, departe, dincolo 
de fluviu. După revoluţie, pe ogoarele 
arse, împleticindu-se în cernoziomul 
gras, înaintau în lanţ de trăgători şi 
atacau cînd albii pe roşii, cînd roşii pe 
albi, iar cavaleria, chiuind sălbatic, 
trecea şi ea în goană. 

Nesfirşitele  cîmpii ruseşti văzuseră 
multe bătălii... 

Ghenadi Andreevici avusese o familie 
numeroasă şi unită. Dar unde sînt acum 
toţi ai lui? Unde-i băiatul cel mare, 
Konstantin? Unde-i Egor? Egor 
întîmpinase războiul la graniţă... Pînă 
acum nu aflase nimic despre el... Nu, nu 
trebuie să se mai gîndească la toate 
astea... 

Pe front, o zi face cît trei, iar în 
ilegalitate, o oră face uneori cît un an 
întreg. Ghenadi Andreevici cîştiga 
experiență şi, o dată cu ea, şi încredere 
în forţele sale. Multe din firele 
organizaţiei le ţinea cu fermitate în 
mîna lui. 

Pe neaşteptate, într-o noapte 
întunecoasă de septembrie sosi la el un 
agent de legătură, cu un ordin din 
partea comitetului regional ilegal. 

Trebuia să se prezinte la detaşamentul 
de partizani. 

Cu foarte multă prudenţă, Ghenadi 
Andreevici încredinţă locţiitorului său 
conducerea organizației şi aşteptă 
căderea nopţii în crîngul din marginea 
oraşului. Cînd se întunecă, trecu Donul, 
tinîndu-se de o buturugă pe care o găsi 
pe mal. 

Ud pînă la piele, tremurînd de frig, 
porni peste ogoarele care duceau spre 
Malinovka, străduin- du-se să nu iasă la 
drum. In spărturile dintre nori, luna se 
juca de-a v-aţi ascunselea. Undeva, 
departe, raza luminoasă a unui reflector 
pipăia cerul. Din cînd în cînd, la orizont 
se ivea o lumină care tremura cîteva 
clipe înroşind norii, apoi se stingea 
repede. Şi abia după aceea, vîntul 
aducea ecoul unei explozii îndepărtate. 

În sfîrşit apărură nişte căsuțe abia 
conturate. Ghenadi Andreevici ajunsese 
la capătul drumului, întîlnirea trebuia 
să aibă loc la ora trei dimineaţa, într-o 
casă părăsită, la marginea Malinovkăi. 

Cîndva, în această casă veche, cu 
ferestrele bătute în scînduri, locuise 
văduva Polozneva. În primele zile ale 
războiului, ea plecase la fiică-sa, care se 
măritase cu un an în urmă şi locuia cu 
soţul ei la Tambov. Casa asta, lăsată 
într-o rină, o aleseseră ilegaliştii drept 
loc de întîlnire cu partizanii. Din cînd în 
cînd se adunau aici pentru a discuta 
acţiunile ce urmau să fie executate. Uşa 
şi ferestrele rămîneau tot timpul bătute 
în cuie şi ei se strecurau în casă printr-o 
gaură nu prea mare, făcută în peretele 
de lut, pe care o acopereau cu fin 
putred, rămas de anul trecut. 

Pentru şi mai multă siguranţă, se 
apropiau de casă numai cînd erau pe 
deplin convinşi că adăpostul lor n-a fost 
descoperit. Omul care fixa întîlnirea 
venea cu mult timp înainte şi stătea la 
pîndă în tufişuri, observînd dacă prin 
apropiere nu li s-a întins vreo cursă. 

Dacă Kolea ar fi reuşit să se strecoare 
pină aici, de bună seamă că n-ar fi găsit 
pe nimeni. Casa Poloznevei nu era 
locuită şi nici la parolă nu avea cine să-i 
răspundă. 

Ghenadi Andreevici privi multă vreme 
micul ca- dran al ceasului, străduindu- 
se să vadă dacă a ajuns la timp. Vedea 
numai cadranul alb, dar nu putea 
desluşi acele. În sfîrşit îl ajută luna, 
care lumină pentru o clipă marginea 
crîngului. În raza ei rece care luneca 
printre ramurile desfrunzite străluciră 
acele. Două şi jumătate! Ghenadi 
Andreevici oftă uşurat: nu întîrziase! 
Pînă la întîlnire mai avea încă o 
jumătate de oră. 

Asculta foarte atent zgomotele nopţii. 
Din locul unde se afla el şi pînă la locul 
de întîlnire erau vreo două sute de 
metri. Casa era izolată ca o fermă. Un 
loc mai bun pentru asemenea întîlnire 
nici că s-ar fi putut găsi. 

Dar unde-i omul care trebuia să-l 
întîmpine? Să fie în casă? Sau poate că 
s-a pitit prin apropiere şi aşteaptă ora 
stabilită? 

De departe, vîntul aducea zvon de 
pădure. Undeva trosni o ramură. Paşi? 
Nu... E vremea, care-şi deapănă 
mersul... Unei rămurele uscate i-a sunat 
ceasul să cadă şi a căzut... 

Auzi glasuri ce se apropiau. Ghenadi 
Andreevici rămase nemişcat. El nu 
vedea oamenii, dar, jude-cînd după voci, 
se părea că-s numai doi. Mergeau 
grăbiţi spre sat şi vorbeau între ei. 
Ghenadi se afla prea departe, de aceea 
nu putea desluşi cuvintele. Ţărani nu 
erau, pentru că noaptea nimeni n-avea 
voie să iasă din sat. Nu puteau fi decit 
poliţai sau soldaţi nemti. Dar ce căutau, 
la o oră atît de tîrzie, pe drumul de 
ţară? 

Întorcîndu-şi privirea, cercetă 
întunericul, să vadă dacă nu zăreşte 
vreo umbră lunecînd în jurul casei. Nu, 
nu era nimeni. Vocile se stinseră, paşii 
se îndepărtară. Undeva, departe, se 
auzea lătratul unui cîine, care se stinse 
şi el, cu încetul. 

Cît timp trecuse oare? Ghenadi 
Andreevici nu-şi dădea seama. 

Luna se ascunsese din nou în nori. 
Nimic nu trăda prezenţa unui om prin 
apropiere. Din casă nu străbătea nici o 
rază de lumină, nici un zgomot. lată că 
se iviră primele semne firave ale 
răsăritu-lui. Ghenadi Andreevici se uită 
la ceas. Era patru fără un sfert! 
Întîrziase cu patruzeci şi cinci de 
minute; fără îndoială că omul, dacă e în 
casă, n-o să mai aştepte mult timp. 
După ce se va lumina de ziuă, nu va mai 
putea ieşi neobservat. 

Străduindu-se să păşească cu cit mai 
multă grijă, îşi părăsi adăpostul şi porni 
spre casă. Pretutindeni domnea linişte. 
Pînă şi ciinii tăceau în ceasul pre- 
vestitor al zorilor. 

O adiere uşoară îi atinse faţa, şi 
Ghenadi Andreevici strînse înfrigurat 

din umeri. A obosit. A obosit cumplit. 
Ce n-ar da să se triîntească pe un braţ 
de fin uscat şi să doarmă! 

Atinse în sfîrşit gardul de nuiele. Făcu 
cîţiva paşi şi, găsind o prăjină ruptă, 
sări gardul. Călcă pe un ciob care se 
sparse, iar Ghenadi Andreevici mergea 
repede spre casă, strîngînd pistoletul în 
mînă. Dacă nimereşte într-o cursă, va 
trage şi se va apăra pînă la ultimul 
glonţ. 

Rămase o clipă în pridvor, căutînd să- 
şi  reamintească parola, ale cărei 
cuvinte parcă-i zburaseră din minte. Era 
rezultatul încordării nervoase şi al 
nopţii de nesomn. În aceeaşi clipă intui 
că nu e singur. Cu toate simţurile 
ascuţite la maximum, îşi dădu seama că 
este urmărit, că în dosul ferestrelor 
bătute în scînduri stă cineva la pîndă... 

Ghenadi Andreevici se lipi de zid. Da, 
dincolo de perete se desluşea foarte 
limpede un foşnet. Cineva se strecura 
spre uşă... apoi iar se apropia de 
fereastră! Işi dădea seama probabil că 
poziţia din faţa geamului e mai bună. 

Ghenadi Andreevici îşi simţi gura 
uscată şi îşi umezi buzele cu limba. 
Deodată îşi aminti parola. Cum de o 
uitase? Urcă treptele strimbe ale prid- 
vorului şi bătu încetişor cu mînerul 
pistoletului în uşă. 

Dinăuntru îi răspunse o voce groasă: 

— Cine-i? 

— Se poate să beau puţină apă? 

Vocea îi răspunse: 

— Apă? Apă e multă, poţi să bei cît 
vrei! Stai niţel că vin îndată! 

Şi Ghenadi Andreevici auzi cum omul, 
care acum nu se mai ferea, păşea prin 

cameră. Peste o clipă apăru de după 
colţul casei. leşise probabil prin gaura 
din perete. Era greu să-i desluşeşti faţa 
şi nu i se vedea decît barba. 

— Să mergem mai repede, Pavel 
Martînovici! spuse omul. Acuşi răsare 
soarele şi n-avem de ce mai zăbovi pe- 
aici. 

Crîngul se afla aproape. 

Cînd se lumină de ziuă, Ghenadi 
Andreevici văzu că însoţitorul lui nu mai 
era un om tinar, dar în schimb era 
robust; avea o barbă blondă, faţa lată şi 
ochii cenuşii, adînc înfundaţi în orbite, 
cu o expresie inteligentă şi puţin 
ironică. Spuse că-l cheamă Haritonov şi 
se arătă a fi foarte vorbăreţ. 

Pădurar bătrîn, slujise încă în anii 
războiului civil în regimentul Bogunsk, 
sub comanda lui Şciors. În ultima vreme 
nu mai lucra. Locuia la familia fiului său 
mai mare, care-i luase locul, iar el, 
bătrinul, ajuta în gospodărie. Băiatul nu 
era acasă, plecase la război, iar bătrînul 
rămăsese cu noră-sa, care se dusese la 
o mătuşă în satul vecin. 

Inainte de retragerea trupelor 
sovietice, lui Haritonov i se propusese 
să-i ajute pe partizani. În pădurar se 
trezi setea de muncă. Rămăsese în casa 
lui, care devenise locuinţa conspirativă 
a partizanilor. 

Ca şi casa Poloznevei, casa lui 
Haritonov era mai răzleaţă, chiar la 
marginea pădurii. În nopțile în- 
tunecoase de toamnă te puteai strecura 
neobservat pînă la staul, iar de acolo în 
casă.  Locuinţa lui Haritonov era 
trainică, făcută din bîrne. Din horn se 
strecura printre copaci un fum subțire. 

Totul îţi dădea impresia de linişte şi 
izolare de furtunile vieţii. 

De îndată ce păşi pragul, Ghenadi 
Andreevici fu învăluit de căldură. 1 se 
păru că miroase a lapte proaspăt muls, 
care îi plăcea atît de mult. 

Haritonov închise uşa şi se aşeză la 
masă. 

— Stai jos, Pavel Martinovici — spuse 
el — şi arată-mi actele dumitale! Ia să 
vedem dacă nu-i nevoie să mai 
schimbăm ceva prin ele... 

Cercetă îndelung şi cu atenție 
permisul de liberă trecere şi adeverinţa 
pe care i le dăduse Borzov. Toate aveau 
un aspect foarte convingător. Borzov 
făcuse rost de ele încă de mult, şi nu 
rămînea decît să fie completate cu 
datele pe care le scrisese chiar Ghenadi 
Andreevici. După acte, numele lui era 
Pavel Martînovici Tokariov. 

— E bine — zise Haritonov, cercetînd 
cu luare- aminte fiece rînd. Totul e-n 
ordine. Nu poţi să  te-agăţi de nimica. 

— Dar despre ce este vorba, totuşi? 
întrebă Ghenadi Andreevici. 

Bătrinul părea preocupat de nişte 
probleme foarte importante. 

— Mi s-a ordonat să vă transmit 
itinerarul — spuse Haritonov, 
adresîndu-i-se cu „dumneavoastră”, şi 
după felul cum devenise dintr-o dată 
serios, Ghenadi Andreevici înţelese că 
bătrinul nu e chiar atît de blind cum 
pare la prima vedere. 

Dar Haritonov nu trecu imediat la 
miezul problemei. Se sfătuiră mult timp 
în şoaptă cum să procedeze. Ghenadi 
Andreevici îl asculta, privin- du-i faţa 
severă, brăzdată de cute. Da, bătrinului 

îi venea foarte greu... dar ordinul 
trebuia îndeplinit. 

— Mă doare sufletul — grăi Haritonov 
— ştiu că trebuie, dar nu pot... Ce vrei? 
Nu pot... 

Ce-l putea sfătui Ghenadi Andreevici? 
Fiecare îşi are calea lui, grea, 
primejdioasă, pe care trebuie să meargă 
pină la capăt, pentru că altă soluţie nu 
există. 

Adunîndu-şi gîndurile, Haritonov 
începu să-i arate amănunţit pe ce drum 
şi pe ce cărări avea să ajungă la tabăra 
partizanilor. 

— Şi-acum dormi şi te odihneşte — 
spuse el, cînd se convinse că cel care-i 
fusese dat în grijă cunoaşte bine 
drumul. Că e lungă calea... Să mergi şi 
să tot mergi... pînă te saturi... Eu mă 
duc în sat şi mă-ntorc îndată... Şi oftînd 
amarnic, ieşi din casă. 

Ghenadi Andreevici se trînti pe pat, 
scoţindu-şi numai cizmele. Deodată îl 
cuprinse un somn atit de adînc, cum 
numai în copilărie i se întîmplase. Se 
trezi tot atît de repede, simțind parcă 
un gol lăuntric, şi sări în picioare. 
Haritonov era îmbrăcat, gata de drum. 

— E timpul? întrebă Ghenadi 
Andreevici, privind pe fereastră. În 
zare, deasupra pădurii, zburau libere 
păsările. Am dormit mult? 

— Trei ceasuri — răspunse Haritonov. 

— Ai fost în sat? 

Haritonov  încuviinţă din cap şi se 
aşeză la masă. 

— Agentul de legătură a venit la 
dumneata — zise el. 

— De unde? 

— Din oraş. Nikolai, fecioraşul femeii 
care a fost spînzurată... Ohotnikova! 

— Cum se poate?! se miră Ghenadi 
Andreevici. Cine l-a trimis? 

— Cred că Nikita. Băiatul se cam 
fereşte, mie nu vrea să-mi spună nimic. 

— Unde-i? 

— L-am minţit că nu eşti aici, dar el nu 
vrea să creadă. „Eu, zice, am s-aştept! 
Cum vine Pavel Martînovici, spune-i să 
iasă la marginea pădurii... Mă găseşte 
el...” 

— E prudent, diavolul! zimbi Ghenadi 
Andreevici. 

— Şi slab de-i numeri coastele, da' ce 
ochi! Te privesc de te străpung, nu alta! 
Haritonov îşi scoase punga cu tutun şi 
începu fără grabă să-şi răsucească o 
țigară. Numai ştii ce? Simt eu că n-a 
venit el cu o veste bună la tine... Prea 
se grăbea, şi cînd a aflat că nu eşti aici, 
s-a întunecat tot... 

— Ştia doar că trebuie să vin! 

— Nu. Nu ştia nimic. La început l-am 
luat pe ocolite. ,,Du-te, i-am zis, cu 
Dumnezeu, că aici nu se găseşte nici un 
Pavel  Martinovici. Nici n-a fost 
vreodată!” Iar cu coada ochiului mă uit 
ce face. „Ai nişte lapte?” zice. „De unde 
lapte? îl întreb eu. Ce-i cu tine, ai picat 
din cer? Am uitat de mult cum arată o 
vacă, dacă are coarne”... Ei, dar el o 
ţinea una şi bună: ,Se poate să beau 
puţină apă?” Se vede că şi-a adus 
aminte de parolă şi mă lua la sigur... 
Bine, m-am gîndit eu, să te-ajut atunci 
puţin. „Apă e multă, poţi să bei cît 
vrei!” Cum am spus vorba asta, s-a 
înseninat şi s-a aşezat pe laviţă. 
„Bunicule, zice, nu mai am putere să 

merg mai departe”... S-a odihnit puţin şi 
atunci am intrat cu el în vorbă... 
Haritonov trase adînc în piept fumul de 
mahorcă şi dădu drumul unui nor de 
fum înecăcios. 

Fereastra era larg deschisă. Pe gardul 
de nuiele şedea o cioară flămîndă, cu 
aripile desfăcute, parcă  gîndindu-se 
încotro să-şi ia zborul după mîncare. Pe 
şoseaua  sţrinsă între două ogoare 
trecură nişte maşini. Dacă n-ar fi fost 
stilpii de telegraf, ai fi crezut că 
maşinile merg direct pe cer. 

— Auzi-i! Vin! Se grăbesc, diavolii! se 
necăji Haritonov. Trebuie să pleci, şi cît 
mai repede! 

— Bine, plec! zise Ghenadi Andreevici. 
Numai bagă de seamă, fii prudent! 

— Dar îmbrăcămintea? 

— Mă descurc eu într-un fel... 

Haritonov oftă şi-i strînse mîna lui 
Ghenadi Andreevici: 

— Atunci, mergi cu bine. Şi spune-i lui 
Kolesnik că am făcut întocmai cum mi-a 
ordonat el. Şi mai spune-i, te rog, că o 
fac împotriva inimii mele. 

— Am să-i spun neapărat! 

— Pleacă, hai, mai repede! îl grăbi 
Haritonov şi deschise uşa. 

Ghenadi Andreevici sări gardul de 
nuiele din spatele casei şi, făcînd un 
ocol, se îndreptă spre marginea pădurii. 
Cobori întîi într-o rîpă nu prea adîncă, 
de unde nu-l putea vedea nimeni. Coti 
apoi în crîngul dezgolit de vîntul 
toamnei Frunzele ruginii foşneau sub 
picioare. „Vine iarna — se gîndi 
Ghenadi Andreevici. O să fie şi mai 
greu. Trebuie să acţionăm repede”... 

Undeva, în desiş, cîntau păsărelele. 
Deodată un ghemotoc galben roşcat se 
căţără fulgerător pe un brad înalt. O 
veveriţă! Şedea pe o ramură groasă şi-l 
privea cruciş, cu ochişorii ei negri şi 
rotunzi... În natură, viaţa se desfăşura 
la fel, după legile ei. Acum să fi avut o 
puşcă şi să vineze rațe... lar apoi să stea 
lîngă foc şi, mijindu-şi ochii din pricina 
fumului, să privească cum se scurge 
răşina de pe crengile brazilor... 

lată şi marginea pădurii. Printre 
copaci, într-o poiană, zări o căpiţă de fin 
în formă de piramidă. Se uită împrejur, 
dar nu văzu pe nimeni. Ghenadi 
Andreevici se opri. Poate că băiatul îl 
caută. Se hotări să-l aştepte. Minutele 
se scurgeau chinuitor de încet. Deşi 
simţurile lui erau încordate la maxi- 
mum, nu simţi că cineva se furişează pe 
la spatele lui. 

Deodată auzi un glas care-l striga 
încet: 

— Pavel Martînovici... 

Tresări, se întoarse repede, şi mîna, 
singură, parcă smulse pistoletul din 
buzunar. 

La cîţiva paşi de el, între tufişuri, 
stătea un băieţandru slăbuţ, puţin adus 
de spate, într-o haină neagră, peticită. 
Faţa speriată avea un aer serios, de om 
în toată firea, iar în înfăţişarea lui era 
ceva grav. 

— Kolea! Ohotnikov! 

Cu toate că ştia că trebuie să-l 
întîlnească, Ghenadi Andreevici se miră 
totuşi. Era acelaşi Kolea Ohotnikov, 
care uita mai des decît ceilalţi copii 
lecţiile, şi totuşi acum parcă era altul: 
maturizat, trecut prin multe încercări, 

cu buzele strînse cu îndărătnicie, cu 
ochii căzuţi în fundul capului. 

— Ei, bună ziua, Kolea! 

Ghenadi Andreevici se apropie de el 
şi-i puse cu duioşie mîna pe umăr. 
Băiatul lăsă capul în jos şi oftă adînc: 
dacă alături de dînsul ar fi fost acum 
tatăl lui, i-ar fi spus: „Vai, tată, cît sînt 
de obosit!” Dar văzîndu-l pe Ghenadi 
Andreevici, se frămînta dezorientat. Era 
fericit că, în sfîrşit, îl vedea pe omul în 
care avea încredere mai mult decît în 
toţi ceilalţi. Ar fi vrut să rămînă pentru 
totdeauna alături de profesorul său. Dar 
cine ştie cum o duce acum Ghenadi 
Andreevici şi dacă lucrul acesta este cu 
putinţă! 

Şedeau într-o viroagă, acoperită din 
toate părţile de tufişuri dese. Ghenadi 
Andreevici scosese din buzunar o 
bucată de pîine cu slănină şi i le întinse 
lui Kolea. In timp ce băiatul mînca, 
Ghenadi  Andreevici citi cu atenţie 
raportul lui Nikita Borzov, care era 
destul de scurt: „Ost-24 va fi mutat 
curînd la Novii Oskol. Prizonierii vor fi 
duşi cu maşinile”. 

Rămînea însă necunoscut lucrul cel 
mai important: data. Dacă ar fi reuşit să 
stabilească ziua, ar fi putut să atace 
escorta şi, eliberînd prizonierii, ar fi 
întîrziat pentru o bucată de vreme 
începerea lucrărilor de fortificaţie în 
raion. 

Trebuia să transmită raportul cît mai 
repede la detaşament. 

— Uite ce-i, Kolea, să mergem, frate, 
că n-avem timp de pierdut — zise 
Ghenadi Andreevici şi se ridică hotărît 
în picioare. 

Dar Kolea nu-l urmă: 

— Ghenadi Andreevici, nu sînt singur 
aici. 

— Cum nu eşti singur? întrebă speriat 
Stre- meannoi. 

— Sînt cu Maia. 

— Care Maia şi unde e? 

Ghenadi Andreevici se aşeză din nou 
jos, alături de băiat. 

— Am să vă povestesc îndată tot... 

Şi Kolea, încurcîndu-se, începu să 
istorisească grăbit întreaga păţanie. Şi 
cu cît îl asculta, cu atît se neliniştea mai 
mult Ghenadi Andreevici. Cine este 
acest Mişa pe care l-a salvat Kolea? 
Nikita Kuzmici nu are încredere în el şi, 
probabil, nu degeaba. Ce este, în fond, 
cu acest lakuşkin, fotograful din piaţă? 
Cam ţicnit, dar de treabă. Poate că i-ar 
ajuta cu bucurie pe ilegalişti. La toate 
acestea trebuia să chibzuiască în mod 
serios. 

— Uite ce-i, Kolea — spuse el — o să 
fiu nevoit să vă duc, pe tine şi pe Maia, 
la partizani. Unde e ea? 

— Am  ascuns-o acolo, în fundul 
pădurii, Pavel Martinovici — răspunse 
Kolea. Dacă eu aş fi fost atacat, ea s-ar 
fi salvat şi ar fi transmis totul... 

Ghenadi Andreevici zimbi cu blindeţe: 

— După cum văd, eşti un adevărat 
conspirator! Adu-o şi pe ea aici! Am să 
vă explic la amîndoi cum trebuie să 
acţionaţi. 

Kolea se ridică şi începu să-şi scuture 
de pe pantaloni firele de iarbă uscată. 

— Dar nu-i numai Maia acolo — 
îndrăzni el — mai e şi Vitea Nesterenko! 

— Care Nesterenko? 

— Un băiat. E cu un an mai mare ca 
mine. Pe el l-a luat Klavdia Feodorovna 
din spital... 

— E bolnav? 

— Nu, acum e sănătos. A avut 
congestie pulmonară... Şi e tare slab. 

— Mai slab ca tine? 

Kolea zîmbi: 

— Eu sînt voinic! 

— Ei, hai, du-te mai repede! 

Kolea făcu cîţiva paşi şi se opri. 
Deodată se întoarse: 

— Pavel Martinovici, despre tata pot 
să vă povestesc? 

Ghenadi Andreevici dădu din mînă, cu 
o mişcare ostenită: 

— Ştiu, Kolea, ştiu tot!... 

Băiatul dispăru în spatele tufişurilor. 
Sub picioare îi trosneau ramurile 
uscate.  Vintul foşnea în pomii 
desfrunziţi. Undeva, în spatele pădurii, 
se auzi şuieratul răguşit al unei 
locomotive. Dinspre haltă  răzbătea 
scîrţiitul frinelor şi Ghenadi Andreevici 
ascultă cu atenţie. Dădu tufişurile la o 
parte şi privi cu încordare în amurgul 
care se lăsase. Casa pădurarului nu se 
mai desluşea. 

— Kolea! strigă Ghenadi Andreevici, 
cînd siluetele copiilor se iviră din 
spatele tufişurilor şi în faţa lui apăru o 
fetiţă mărunţică, cu două codițe blonde, 
care-l privea curajoasă drept în ochi. Cu 
ei, mai era un băieţandru înalt, bine 
legat, dar cam puhav, pe faţa căruia se 
aşternuse uluiala. 

— Iată-i, ei sînt, Ghenadi Andreevici! 
şi Kolea făcu un gest atît de larg şi de 
energic, încît ai fi zis că el era 

Cernomor!, iar în spatele lui mergeau 
treizeci şi trei voinici din basme. 

— Kolea — vorbi repede Ghenadi 
Andreevici — furişează-te spre casă şi 
uită-te dacă nu trece cineva pe drum! 
Dar să vii iute! Fă în aşa fel, ca să nu 
te vadă nimeni! Peste zece minute să fii 
înapoi! 

Kolea dispăru în tufişuri. Maia dădu să 
se repeadă şi ea după el, dar Ghenadi 
Andreevici o opri. Băiatul cel gras nu 
manifesta nici un interes. 

Kolea se întoarse peste cinci minute, 
abia răsu- flînd, obosit, şi-i spuse că în 
casa pădurarului erau poliţai şi soldaţi 
hitlerişti, care coborau chiar acum din 
camion. Împreună cu ei se afla şi 
bătrinul Haritonov, care vorbea ceva cu 
ofiţerul. 

Ghenadi Andreevici tăcu cîteva clipe. 
Da, Haritonov este într-o situaţie grea. 

— Să mergem, băieţi, veniţi după 
mine! Mai repede! Nu avem timp de 
pierdut! Aici este o apă nu prea 
adîncă... Hai s-o trecem prin vad, ca să 
ştergem urmele, să nu ne găsească cîini 
poliţişti. 

Şi se afundară repede în pădure. 


1 Personaj fantastic din Ruslan şi Ludmila. (n.t.) 

ÎN CĂUTAREA UNEI SOLUŢII 


Strecurindu-se împreună cu copiii prin 
desişul pădurii, Stremeannoi se gîndea 
că în împrejurări grele se dezvăluie cu 
adevărat caracterul unui om. Uite, 
aceşti doi băieţi care pină mai ieri 
fuseseră elevii lui, precum şi fetiţa asta 
orfană îşi încep viaţa în condiţii foarte 
grele. Ce fel de oameni vor deveni ei 
dacă vor mai rămîne în viaţă? Chiar 
acum, cînd merg unul în spatele 
celuilalt, fiecare se manifestă conform 
firii sale. Kolea Ohotnikov şi-a rupt un 
băț mare, cu noduri, şi păşeşte dirz în 
fruntea tuturor, fără grabă, ca un 
pelerin. El este avangarda micului 
detaşament. In spatele lui vine Maia. 
Umerii ei  înguşti se pleacă sub 
greutatea rucsacului. Dar ea merge cu 
îndărătnicie în urma lui Kolea, călcînd 
apăsat cu picioarele încălţate în cizme 
grele, soldăţeşti. Rucsacul cu alimente 
l-a luat ea la ultimul popas, şi pentru 
nimic în lume nu vrea să i-l dea lui Vitea 
Nesterenko, care-i mult mai voinic decît 
ea, şi nici lui Ghenadi Andreevici. Fetiţa 
asta o să ajungă departe. Vitea 
Nesterenko, care păşeşte în urma 
Maiei, i se pare lui Ghenadi Andreevici 
mai puţin activ şi mai puţin indepen- 

dent. Cu toate că e cu o jumătate de cap 
mai înalt decît Kolea şi mai lat în umeri 
decît el, întreaga lui înfăţişare e lipsită 
de siguranţă şi ascultă cu supunere tot 
ce-i spune Kolea. 

Au mers toată noaptea după busolă. 

Ocoleau satele. De cîteva ori auziră în 
depărtare soldaţi nemți vorbind între ei. 
În zori ajunseră la un drumeag ce 
străbătea  ogoarele şi se strecura 
printre dîmburi nu prea înalte, ale căror 
contururi se profilau tot mai limpede în 
lumina cenuşie a zilei care începea. 

Pînă în clipa asta, Ghenadi Andreevici 
îşi condusese grupul spre miazăzi. 
Acum însă cotiră brusc spre apus. 
Trebuia să mai meargă încă vreo 15 
kilometri prin mlaştină; era partea cea 
mai anevoioasă a drumului, dar, în 
schimb, aici nu se aflau posturi 
nemţeşti. 

Spre seară ajunseră în sfîrşit la 
detaşamentul partizanilor. Cînd 
santinela strigă la ei, lui Ghenadi 
Andreevici aproape nu-i veni să creadă 
că au ajuns. Refuzară miîncarea: de 
îndată ce intrară în bordeiul de pămînt, 
se prăbuşiră pe paturile de lemn şi 
căzură într-un somn adînc, fără vise. 

Comandantul detaşamentului de 
partizani era Anton Mironovici Kolesnik, 
un maior de vreo 27 de ani. Unitatea lui 
fusese încercuită lîngă Harkov. O mare 
parte a batalionului pierise, iar el, 
împreună cu un grup de ostaşi, începu 
să se strecoare spre răsărit. Dar drumul 
le era tăiat pretutindeni şi în toate 
satele se aflau puternice garnizoane 
nemţeşti. Atunci Kolesnik îşi duse 
oamenii spre nord, la Belgorod. Pe 

parcurs li se alăturară ostaşi şi ofiţeri, 
care se străduiseră să treacă unul cîte 
unul linia frontului, ce se îndepărta 
mereu spre răsărit. Li se mai alăturară 
şi locuitorii raioanelor prin care trecea 
drumul lui Kolesnik. De cîte ori nu fură 
nevoiţi să înainteze luptind! Avuseseră 
pierderi mari. Şi totuşi, cei care doreau 
să meargă împreună cu ei se dovediră a 
fi atit de numeroşi, încît Kolesnik 
organiză un adevărat detaşament de 
partizani. 

Ajungînd în desişul pădurii, partizanii 
aleseră un loc pentru tabără şi începură 
să acţioneze. Curînd li se duse vestea 
pină la comitetul regional ilegal, care 
trimise un reprezentant al comitetului 
spre a se întilni cu Kolesnik. 

In felul acesta, detaşamentul stabili 
legătura cu Marele Pămînt. Partizanii 
ştiau acum că acţiunile lor sînt 
cunoscute la Moscova, şi asta le dădea 
mai mult avînt şi îi făcu să se simtă şi 
mai uniţi. Comitetul regional îi 
ordonase lui Kolesnik să intre în 
legătură cu organizaţia ilegală din cel 
mai apropiat oraş şi să-i dea ajutor, aşa 
că ilegaliştii şi partizanii deveniseră 
verigile aceluiaşi lanţ... Locul unde se 
afla tabăra detaşamentului era 
înconjurat de jur împrejur de mlaştini 
aproape de nestrăbătut. 

Partizanii trăiau în bordeie de pămînt. 
Ca re-zultat al ultimului atac plin de 
îndrăzneală pe care-l dăduseră asupra 
unui tren regimentar german, 
detaşamentul avea provizii pentru vreo 
două săptămîni. Uneori făceau 
incursiuni în satele vecine, unde 
stabiliseră dinainte legături trainice cu 

cîţiva dintre primari. Partizanii încărcau 
căruțele cu făină, plecau, iar primarii 
dădeau fuga de îndată în satul vecin 
unde se afla gestapoul şi se rugau cu 
lacrimi În ochi să-i apere de 
„blestemaţii de partizani”, care-i pradă. 
În felul acesta  îndepărtau orice 
bănuială care ar fi putut să apese 
asupra lor. 

Natura îi dăruise lui Kolesnik o statură 
uriaşă; totul era uriaş la el: pieptul 
musculos şi foarte lat, pumnii grei şi 
păroşi. Pentru picioarele lui nu se 
găseau niciodată încălțări, şi cizmarii 
din detaşament îi făcură un calapod 
special. 

În Kolesnik se îmbinau în mod uimitor 
pedanteria şi exigenţa pentru cele mai 
mici amănunte, cu concepţiile largi în 
rezolvarea problemelor importante. El 
putea să ocărască pînă răguşea pe un 
partizan mai indolent care, temîndu-se 
de răceală, nu făcuse baie o lună 
întreagă, şi putea, în acelaşi timp, să 
ridice tot detaşamentul în picioare dacă 
vreunuia dintre ei i se întimpla o 
nenorocire. 

Nu se ştia dacă avea familie. Cînd de 
la comitetul regional se comunicase că 
există posibilitatea de a se trimite 
scrisori rudelor peste linia frontului, el 
n-a scris nimănui. 

În detaşament era respectat, dar 
oamenii se cam temeau de el. Era 
încăpăţinat ca un catîr. Vai de acela 
care n-ar fi îndeplinit ordinul lui! Îl 
judeca fără milă. Şi dacă îşi pierdea 
încrederea în cineva, Kolesnik făcea în 
aşa fel ca toţi să afle cauza pentru care 
se făcuse vinovat omul respectiv. 

Trebuie spus, pe bună dreptate, că 
maiorul Kolesnik posada o tărie de 
caracter rar întilnită. Poate datorită 
acestui fapt detaşamentul avea puţine 
pierderi. Simţind întotdeauna voinţa lui 
fermă, chiar şi cei mai slabi luptau cu 
dîrzenie în momentele ho- tărîtoare. 

..„.Dimineaţa, Kolesnik intră în bordeiul 
în care dormea Ghenadi Andreevici şi 
copiii. Fără pic de milă, trase de el ca 
să-l trezească. Scrişnind din dinţi din 
cauza cumplitei oboseli, Ghenadi An- 
dreevici se aşeză pe marginea patului, 
închizind ochii din pricina luminii 
puternice a soarelui care se strecura 
prin ferestruie, căzindu-i drept în ochi. 

— Scoală, scoală odată, Ghenadi 
Andreevici! bubui ca un tunet vocea lui 
Kolesnik. Stătea în faţa lui, în poziţia 
incomodă a omului înalt pentru care 
tavanul e prea jos. O să dormim destul 
pe lumea cealaltă! 

Peste zece minute, Ghenadi 
Andreevici cobora scara scîrţiitoare în 
bordeiul comandantului. Pe masă se 
aflau două străchini cu supă grasă, abu- 
rindă, şi căni cu ceai tare. 

Cu un gest larg, Kolesnik îl pofti pe 
Ghenadi Andreevici: 

— Stai jos, să mîncăm ceva. Pe urmă o 
să discutăm toate problemele! 

Se aşezară. Ghenadi Andreevici mîncă 
cu poftă şi aşteptă ca Kolesnik să-i 
vorbească. 

— Comitetul regional ilegal a hotărît 
să fii rechemat din oraş. S-au primit 
ştiri că  S.S.-iştii sînt pe urmele 
dumitale. 

Ghenadi Andreevici privi cu atenţie pe 
comandantul detaşamentului, dar nu 

spuse nimic. Kolesnik scoase din 
buzunar punga cu tutun, o bucată veche 
de ziar şi, după cum se exprima chiar 
el, începu „,să-şi construiască o ţigară”. 
Peste o clipă, în bordei pluteau valuri 
albăstrui de fum înecăcios. 

Ghenadi Andreevici îi înmînă raportul 
trimis de Borzov. 

— Dumneata ce crezi, o să putem 
pătrunde în raionul fortificat? întrebă 
Kolesnik. 

Ghenadi  Andreevici nu-i răspunse 
imediat. 

— Nu-i chiar atît de simplu. Pînă acolo 
sînt vreo patruzeci de kilometri, şi tot 
prin stepă deschisă...  Drumurile-s 
păzite cu  străşnicie de garnizoane 
puternice. 

Kolesnik dădu ginditor din cap: 

— Da, vorba  cîntecului: „Stepa 
nesfirşită!” Ceea ce este însă grav e că 
nu ştim ziua şi ora cînd hitleriştii vor 
trimite oamenii. 

— Dar Borzov ar putea să ne comunice 
— zise Ghenadi Andreevici. 

— Ar putea, deşi asta-i o treabă foarte 
riscantă — vorbi Kolesnik, clătinînd din 
cap. În jurul şoselei sînt numai cîmpii, şi 
acolo nu te poţi ascunde din vreme. 
Probabil că prizonierii vor fi escortaţi 
de un detaşament de pistolari. Riscul e 
foarte mare şi nu se ştie dacă vom 
obţine vreun rezultat. 

Argumentele lui Kolesnik erau 
convingătoare. 

— Atunci, ce propui dumneata? 
întrebă Ghenadi Andreevici. 

— Propun să mergem pe alt drum. Să 
luăm legătura cu prizonierii de război şi 

să organizăm un grup care să ne trimită 
informaţii direct de pe şantier... 

— Propunerea e bună — încuviinţă 
Ghenadi  Andreevici. În lagărul de 
prizonieri avem un om de nădejde: 
Alexei Ohotnikov. Nevasta lui a fost 
spîn- zurafă de hitlerişti. 

— Cum o să-l putem recunoaşte? 
întrebă preocupat Kolesnikov. Doar nu 
te poţi apropia de lagăr, împreună cu 
Nikita Borzov! 

— Treaba asta poate s-o facă fiul lui 
Ohotnikov. 

— Dar de unde să-l luăm? 

— E aici, în tabără. 

— Ei, ăsta mai zic şi eu noroc! exclamă 
Kolesnik. Este cumva unul din cei doi 
băieţi? Care din ei? 

— Cel slăbuţ. Pare mai mic decît 
celălalt, dar de fapt e mai mare ca 
vîrstă şi mai înţelept. 

Acum,  Stremeannoi era cel care 
conducea discuţia. El cunoştea foarte 
bine locul unde se afla la-gărul. Cu 
toată paza foarte severă, locuitorii luau 
totuşi legătura cu prizonierii de război 
şi le dădeau îmbrăcăminte şi mîncare. 
Propunerea lui Ghenadi Andreevici se 
reducea la aceea că băiatul, ameste- 
cîndu-se în grupul de femei care se 
apropiau în fiecare zi de gardul de 
sîrmă, să dea o legăturică cu pîine şi 
cartofi prizonierilor, strigîndu-l pe taică- 
su. În felul acesta îl va arăta ilegaliştilor 
aflaţi alături de el. După aceea, 
partizanii vor găsi un mijloc de a-i 
transmite lui Alexei Ohotnikov 
instrucţiunile necesare. 

Kolesnik nu fu de acord cu această 
propunere. Nu, riscul era prea mare, iar 

rezultatele, îndoielnice.  Gîndindu-se 
puţin, ajunseră la concluzia că omul 
care va merge în lagăr trebuia găsit 
chiar în oraş. După ce se gindiră la mai 
multe variante, alegerea lor se opri 
asupra  Klavdiei Feodorovna. Ea îl 
cunoştea bine pe Alexei Ohotnikov şi nu 
trebuia să se apropie prea mult de 
gardul de sîrmă. Putea să stea la 
distanţă, observind ce se petrece de 
cealaltă parte a împrejmuirii, şi să-i 
facă un semn lui Ohotnikov, ca el să 
înţeleagă: „N-ai fost uitat, tovarăşii se 
interesează şi au nevoie de tine”. 

Kolesnik propuse să se trimită un 
agent de legătură la Klavdia 
Feodorovna, ca să-i comunice misiunea. 
Dar îşi dădură seama că o hotărire 
definitivă nu poate fi luată chiar atit de 
repede. 

Ca să se strecoare pînă în oraş, 
agentul de legătură avea nevoie de o zi 
şi o noapte. O zi trebuia să stea acolo. 
În eventualitatea că i s-ar întîmpla ceva 
pe drum, urmează să mai adauge încă 
douăzeci şi patru de ore. Apoi va fi 
nevoie de două-trei zile, pentru ca, în 
sfîrşit, să-l poată vedea pe Alexei 
Ohotnikov. Deoarece va trebui să aş- 
tepte cu multă răbdare pînă cînd acesta 
va trece întîmplător pe lingă acea parte 
a sîrmei ghimpate de unde se va face 
observarea. Va mai trece o zi pînă cînd 
agentul de legătură o să comunice re- 
zultatele misiunii lui la detaşament. In 
felul acesta, pentru îndeplinirea 
misiunii, va fi nevoie de o săp- tămină 
întreagă. 

La naiba! O săptămînă numai pentru 
a-l putea vedea, dincolo de sîrma 

ghimpată, pe omul de care aveau 
nevoie! Dar cît timp le va trebui ca să 
poată lua legătura cu el şi apoi să se 
poată organiza un grup ilegal? Oare 
toate astea nu s-ar putea face mai 
repede? Într-o săptămînă, ehei, cîte nu 
se pot întîmpla! Şi dacă, pe neaşteptate, 
într-o dimi- neaţă se va afla că lagărul a 
fost evacuat şi toţi prizonierii au fost 
duşi într-o direcţie necunos-cută? 

Deodată uşa scîrţii şi în deschizătura 
ei se zări capul ciufulit al unui partizan. 
Probabil că cineva care stătea în 
spatele lui îl trăgea înapoi, nelăsîn- du-l 
să intre. Afară era învălmăşeală. Totuşi, 
tinîn- du-se zdravăn cu mîinile de uşor, 
partizanul nu se dădea dus şi faţa lui 
exprima o deznădejde fără margini. 

— Anton Mironici! zise el cu o voce 
răguşită. Vino o ţiră!... E ceva urgent! 

Kolesnik se ridică şi, păşind greoi, ieşi 
afară. 

„S-a întîmplat ceva!” se gîndi Ghenadi 
Andreevici. 

Prin pereții subţiri ai  bordeiului 
răzbăteau pînă la el glasurile enervate 
ale partizanilor, printre care se 
desluşea limpede vocea de bas a lui 
Kolesnik. Apoi vocile se îndepărtară. Cu 
încetul, nu se mai auziră de loc. 
Kolesnik se întoarse repede, în mînă cu 
un bilet boţit pe care-l citea foarte 
atent. 

— O comunicare importantă — spuse 
el. leri i-am ordonat lui Kulikov să se 
strecoare pînă în Strijevţi şi să afle dacă 
acolo sînt detaşamente de pedepsire. Şi 
ce crezi că-mi comunică el? Că în sat au 
apărut doi oameni suspecți, care spun 
că au fugit din lagărul de prizonieri... 

Totuşi, ziua-n amiaza mare, s-au ascuns 
într-o magazie aflată în apropiere de 
casa poliţaiului, şi nevasta lui le-a dus 
pe furiş demîncare. 

— Şi cine-i poliţaiul ăsta? întrebă 
Ghenadi Andreevici. Poate că e un om 
de-al nostru. L-aţi verificat? 

— L-am verificat noi — zise Kolesnik, 
aruncîn- du-i o privire posomorită. E o 
vulpe şireată... Una făgăduieşte şi alta 
face. La prima ocazie îl vom înlătura... 
Ei, ce să-i faci!... Se gîndi puţin, apoi 
continuă: Să-i aducă Kulikov aici. O să-i 
interogăm şi lucrurile se vor lămuri... 

— Şi lucrurile se vor lămuri... — 
repetă Ghenadi Andreevici. 

Kolesnik scoase din porthartă un 
blocnotes vechi şi începu să scrie 
răspunsul pentru Kulikov. 

C A P I T O L U 


LAGĂRUL „OST—24” 


Evadarea celor doi copii îl scosese din 
fire pe Kurt Meyer, nu numai pentru 
faptul că avea nevoie de ei, dar era pur 
şi simplu o totală lipsă de disciplină şi 
ordine. Asta denotă că poliţia lucrează 
prost. Astăzi au fugit copiii, iar mîine 
vor fugi ceilalţi arestaţi. 

Pentru orice eventualitate trimise în 
direcţia Ma- linovkăi un detaşament 
îmbarcat în trei maşini şi instală pe 
drum posturi întărite. Dar nu obţinu nici 
un rezultat. 

În ultimul timp, Meyer nu se mai 
putea lăuda cu succese. Cînd reuşise 
să afla numele conducătorului 
organizaţiei ilegale, acesta plecase la 
partizani. Acum trebuia să caute alte 
căi. Una dintre ele era să trimită la 
partizani doi oameni care, chipurile, ar 
fi fugit din lagărul de prizonieri. 

În zilele următoare, după ce agenţii 
plecară în pădure, el a cerut să i se 
comunice în permanenţă care este 
soarta lor. Şi cînd, în sfîrşit, în a cincea 
zi i se aduse un plic secret, cu un 
manifest al partizanilor, după ce-l citi, 
rămase mult timp pe gîn- duri, căutînd 
o soluţie; acţiunea nu reuşise: cei doi 
agenţi fuseseră prinşi şi împuşcaţi. 

Nici înscenarea cu executarea lui 
lurenev nu mai avea acum nici un rost. 
Era o prostie să rişte un agent atît de 
preţios, care îi va aduce mult mai multe 
foloase dacă va fi internat în lagărul de 
prizonieri. lurenev îl va informa cu 
regularitate despre starea de spirit a 
deţinuţilor. Acolo trebuie să aibă 
neapărat un om de nădejde. Pînă la 
începerea lucrărilor în raionul fortificat 
mai rămăse-seră doar cîteva zile. În 
curînd oamenii vor fi trimişi acolo şi 
Meyer se putea aştepta la orice sur- 
priză. 

Aflînd despre hotărîrea 
comandantului, lurenev începu să-l 
implore. Nu e cu putință ca un agent 
credincios ca el să ducă viața de sclav a 
celor închişi în lagăr, să muncească 
împreună cu ei, să mă- nînce toate 
lăturile; nu, el nu va rezista la toate 
umilințele astea. Altfel îşi închipuise el 
colaborarea cu Meyer. Nu concepea să 
fie supus unor încercări atît de 
degradante. Dar dacă nu va mai putea 
munci, şi supraveghetorul, neştiind cine 
este, îl va împuşca? Nu, nu, e prea 
mult... acceptă orice, dar în raionul 
fortificat nu se va duce. 

Kurt Meyer rămase surd la 
rugăminţile lui. Singura favoare 
acordată a fost aceea că a poruncit să i 
se dea mîncare bună în ultima seară. În 
celulă i se aduse cina de la popota 
ofiţerilor şi o sticlă cu vin. lurenev o 
bău şi, într-un acces de desperare, beat- 
mort, înjură şi lovi cu picioarele în uşă, 
cerînd să fie eliberat, dar gardianul nici 
nu-şi aruncă privirea prin vizeta celulei. 

Dimineaţa fu trimis sub escortă în 
lagărul de prizonieri. Îndată ce uşa 
barăcii se închise în urma lui, toate 
favorurile de care se bucurase pînă 
atunci luară sfîrşit. lurenev deveni 
deţinutul cu numărul 564. Toate 
informatiile trebuia să le transmită 
comandantului lagārului, căpitanul 
Berg, fără a lua însă personal legătura 
cu el. Pentru îndeplinirea acestei 
misiuni i s-a comunicat un cifru. 

Stînd pe patul de lemn acoperit cu 
paie putrede, blestema clipa cînd a 
intrat în slujba gestapoului, devenind 
astfel un criminal şi un trădător. Acum 
fusese trimis la moarte sigură. O să 
sape împreună cu toţi ceilalţi pămîntul, 
o să care saci cu ciment, o să îndure 
foamea. Şi dacă va fi persecutat, nu se 
va putea plinge, de teamă ca cei din jur 
să nu-i  bănuiască legăturile cu 
gestapoul. Va deveni un sclav la fel ca 
toţi ceilalți prizonieri. Dar, spre 
deosebire de ei, el era necinstit şi 
ticălos. Îşi va trăda tovarăşii şi, în 
fiecare clipă, se putea aştepta să fie 
demascat şi pedepsit. Judecata celor din 
ilegalitate este aspră şi neînduplecată, 
iar sentinţa poate fi numai una singură 
— moartea. 

Da, a nimerit într-o cursă de şoareci 
din care nu mai poate scăpa. E 
condamnat! Numai o minune îl mai 
poate salva. Cuprins de desperare, se 
trînti cu faţa în jos pe patul mizer. Stătu 
aşa mult timp. Părea căzut în nesimţire. 

— Nu te pierde cu firea, tovarăşe — 
auzi el o voce calmă, puţin răguşită — 
prin toate trebuie să treci în viaţă. 

Îşi ridică încet capul şi deschise ochii. 
Alături de el, pe marginea patului, 
şedea un bărbat înalt, slab, într-o tunică 
cîrpită cu grijă. Faţa lui prelungă, cu 
bărbia proeminentă, arăta foarte 
obosită, dar în acelaşi timp energică; îţi 
insufla putere şi hotă- rîre. Un astfel de 
om cunoaşte valoarea cuvîntului şi a 
faptei. Printre pleoapele mijite, ochii lui 
cenuşii priveau cu compătimire. 

Iurenev se săltă şi se sprijini în coate. 

— Nu-i nimic grav — biîigui el, 
stingherit. M-a cuprins o slăbiciune... 

Baraca în care se găseau fusese 
construită de curind, chiar de către 
deţinuţi, din plăci mari de stuf presat. 
Ea îi apăra de vînt, ce-i drept, dar nu şi 
de frig. De-a lungul pereţilor se înşirau 
pe două rînduri paturi înguste de lemn 
pe care dormeau deţinuţii. Stringîndu- 
se unul în celălalt, de-abia aveau loc să 
stea fiecare pe o rînă. 

În timpul nopţii, din două în două ore, 
cel care era de serviciu comanda: 

— Intoarce-te pe dreapta! Intoarce-te 
pe stînga! 

De voie, de nevoie, toţi se întorceau 
deoarece nu puteau dormi toată 
noaptea pe o singură parte. Mîn- carea li 
se aducea de două ori pe zi: la 7 
dimineaţa şi la 5 seara. Fiecare primea 
cîte o bucată de pîine şi o jumătate de 
gamelă de zeamă din crupe de mei, în 
care pluteau uneori bucățele de carne. 

Bucătăria se afla în celălalt capăt al 
lagărului şi supa o aduceau cei care 
erau de serviciu. 

La împărţirea mâîncării asista 
întotdeauna gefrei- terul Gunder, un 
bărbat înalt şi obez, care stătea cu 

picioarele  răşchirate, cu mîinile la 
spate, privind plin de îngîmfare la 
deţinuţi. Ritualul împărțirii mîncării 
fusese precizat pînă în cele mai mici 
amănunte. Se ridica o dată polonicul şi 
omul pleca. Următorul făcea un pas 
înainte şi întindea gamela. Din nou se 
ridica polonicul... Dacă primeai mai 
puţin, n-aveai cui să te plingi. Alături 
era un lighean mare de aramă, cu 
pîinea tăiată felii. Ia o bucată şi, hait, 
cară-te! 

În lagăr se aflau aproape şase sute de 
deţinuţi, printre care prizonieri de 
război, tineri de virsta recrutării, 
precum şi acei pe care hitleriştii îi 
considerau pur şi simplu suspecți. Cea 
mai mare parte dintre deţinuţi locuia în 
barăci. Dar întrucît nu era suficient loc 
pentru toţi, ceilalţi fuseseră închişi în 
casele de lemn de pe străzile din 
apropiere. Toată această parte a 
oraşului era înconjuraia cu un gard înalt 
de sîrmă ghimpată, iar la fiecare sută 
de metri stătea o santinelă. 

Iurenev privi pereţii galbeni, împletiţi 
din nuiele subţiri. Dacă în baracă ar fi 
luat foc ceva, ar fi ars cu toţii ca 
şoarecii. Nimeni nu s-ar fi putut salva. 
Da, n-are ce zice, la frumoasă treabă l-a 
trimis aici Kurt Meyer, fir-ar el 
blestemat să fie de nemţoi! 

Curînd, lurenev cunoscu oamenii cu 
care se afla împreună. 

In dreapta, vecinul lui de pat era 
Alexei Ohotnikov, omul care se purtase 
atît de prietenos cu el în clipa cînd 
fusese cuprins de desperare; în stînga, 
ostaşul Eremenko, un om tăcut, care 
suferea cumplit din pricina unei răni 

vechi la picior. Fusese luat prizonier 
lîngă Voronej, încă în iunie, şi pînă 
acum nu se putuse obişnui cu viaţa de 
lagăr: noaptea ofta, gemea şi înjura de 
mama focului. lurenev le povesti cum 
încercase să fugă şi cît de cumplite fu- 
seseră interogatoriile de la gestapo făcu 
şi unele aluzii la faptul că ar fi în 
legătură cu organizaţia ilegală. Faţa lui 
tinără, deschisă, cu privirea obosită, pe 
care se reflectau suferinţele îndurate, îi 
atrase simpatia celor din jur. Şi oamenii 
îl crezură. Se împrieteni repede cu 
Alexei  Ohotnikov. Amîndoi erau din 
acelaşi oraş.  lurenev îi povesti 
amănunţit lui Ohotnikov tot ce ştia în 
legătură cu moartea  Katiei. O 
cunoscuse foarte bine. O văzuse în 
studio atunci cînd lurenev făcuse 
imprimări pentru radio. 

Un singur lucru îl reţinea pe 
Ohotnikov să fie sincer pînă la capăt cu 
noua lui cunoştinţă. Orice-ar fi spus, 
orice-ar fi făcut, lurenev era stăpînit de 
o permanentă  nelinişte care nu-l 
părăsea de loc. Se uita tot timpul în jur 
de parcă i-ar fi fost teamă că toţi trag 
cu urechea; ba se pleca spre 
interlocutorul său, vorbindu-i în şoaptă 
despre lucruri pe care i le-ar fi putut 
spune foarte bine cu glas tare, ba şedea 
ore întregi dus pe ginduri, cu faţa 
posomorită, iar uneori, pe neaşteptate, 
devenea uimitor de vorbăreţ şi 
comunicativ. Alteori, fără nici un motiv 
serios, îl apucau furiile; faţa i se 
schimonosea îngrozitor şi înjura ca un 
surugiu, apoi privea în gol. Semăna cu 
un cîine gata să urle la lună... Schim- 
bările bruşte de dispoziţie, veşnica 

teamă din privire, ciudăţeniile în 
comportare îl făcură pe Ohotnikov să-l 
urmărească mai atent pe noul său 
vecin. 

În primele zile, artistul Iurenev reuşi 
să nu se dea în vileag, dar apoi, 
copleşit, îşi pierdu încrederea în viitor 
şi nu mai găsi în el forţe să se prefacă. 
Pierduse controlul. 

Ohotnikov se străduia să-i înţeleagă 
firea. Avusese întotdeauna un sentiment 
de admiraţie faţă de oamenii de artă. 
Ce fericit fusese cînd Katia, tînără 
actriţă, consimţise să se mărite cu el, 
un simplu maistru la depoul de 
locomotive! Majoritatea prietenilor ei 
făcea parte din lumea artiştilor. Şi cum 
să nu înţeleagă el starea de spirit a 
acestui tînăr actor care fusese rupt de 
teatru, de artă! lurenev îi amin- tea de 
Katia, şi el se strădui să-l ajute. Cît de 
de- parte rămăsese trecutul lui! Şi doar 
casa în care locuiseră Ohotnikovii se 
afla la vreo cinci minute de baraca asta, 
dacă ai fi luat-o de-a dreptul peste cîmp. 

Odată, lurenev povesti despre băiatul 
care îl ascunsese de urmăritori; dar 
cînd rosti numele băiatului, iar 
Ohotnikov îl rugă să-i descrie mai amă- 
nunţit înfăţişarea lui, actorul rămase 
uimit de schimbarea care se petrecu 
fulgerător la interlocutorul său: 
Ohotnikov păli, mîinile i se agăţară tre- 
murînd de haină de parcă nu mai avea 
aer. Se înăbuşea. 

— Păi ăsta-i chiar băiatul meu! rosti el 
anevoie. Kolea! Kolecika al meu! 

Cînd lurenev îi istorisi cele petrecute 
în curtea lui Nikita Borzov, lui 
Ohotnikov i se spulberară şi ultimele 


171 


îndoieli. Începu să rîdă înveselit, şi toţi 
deţinuţii amuţiră. Oamenii se 
dezobişnuiseră să mai audă un ris atît 
de vesel, pornit din inimă. Aici, în 
mijlocul atîtor suferinţe şi nenorociri, 
risul părea un sacrilegiu. 

— Încetează odată! strigă enervat 
cineva, din ce- lălalt colţ al barăcii. 

Ohotnikov amuţi, cu ochii pironiţi la 
lurenev, iar acesta, fără să vrea, se 
dădu înapoi: atît de pătrunzătoare era 
privirea mecanicului... 

Un timp rămaseră amîndoi tăcuţi; 
sentimentul de nelinişte punea tot mai 
mult  stăpînire pe  Ohotnikov. Se 
întîmplase ceva, dar nu putea să-şi dea 
seama ce anume şi nu dormi toată 
noaptea, fră- mîntat de griji. Îşi amintea 
de Katia şi în faţa ochilor îi revenea 
mereu scena povestită de lurenev. Ce 
îndrăzneţ era Kolea! Acum, băiatul 
acesta era toată viaţa lui! Dar îl va mai 
vedea oare vreodată? 

„„„Ziua aceea cumplită cînd fusese lovit 
de schijele unei bombe care explodase 
în timp ce trupele sovietice se 
retrăgeau... Cînd îşi revenise, era în- 
conjurat de duşmani... Şi din nou 
revedea mica siluetă a lui Kolea, care, 
împiedicîndu-se, mergea în urma 
convoiului de prizonieri... 

Simţea în ceafă răsuflarea regulată a 
lui Ere- menko, iar pe piept îl apăsa 
spatele lat al lui Ilurenev, care stătea 
nemişcat de parcă  încremenise. 
Ohotnikov avea impresia că tînărul nu 
doarme. Şi 

cind cel care era de serviciu 
strigă: „„Întoarce-te pe partea dreaptă!”, 
şi toţi se întoarseră în mod automat, lui 
Ohotnikov i se păru că în întuneric ochii 
lui  lurenev strălucesc. Sentimentul 
acela duşmănos, de nelinişte, de care 
actorul nu se putea descotorosi, deveni 
şi mai puternic, şi mai apăsător... 

Într-adevăr, lurenev nu dormea. Se 
gîndea încordat la ceea ce trebuia să 
facă. Kurt Meyer va fi, bineînţeles, 
mulţumit dacă el va da în vileag pe co- 
munistul Ohotnikov, bărbatul Ekaterinei 
Ohotni- kova, omul care se bucură de 
atita încredere printre deţinuţi. Dar 
oare, drept răsplată, va putea scăpa de 
aici? Nu. Kurt Meyer e prea viclean. Cu 
el trebuie să te tocmeşti ca la uşa 
cortului. Pentru asta e nevoie să ai cît 
mai multă marfă. „Răbdare — îşi 
spunea lurenev — răbdare, Mihail! Eşti 
pe drumul cel bun. Învață să taci şi vei 
învinge. Cu cît miza e mai mare, cu atît 
şi cîştigul va fi mai mare!” 

ÎN CERCETARE 


În zori, Kolesnik primi o comunicare 
din care află că în gara Sinelnici sosise 
un eşalon — vreo 30 de platforme cu 
fin. După grija cu care finul fusese 
presat şi aranjat în baloturi uriaşe, 
precum şi după alte indicii, nu încăpea 
îndoială că fînul sosea de departe, poate 
chiar din Germania. 

Ciudat! De obicei, nemţii aduceau 
pentru caii lor de tracţiune fin din 
satele vecine. E adevărat că pe Don se 
afla cavaleria ungurilor, dar nici pentru 
ei finul nu se aducea niciodată în 
eşaloane întregi. 

Peste o jumătate de oră, în bordei se 
tinu un consiliu militar. Kolesnik îl 
întrebă amănunţit pe unul dintre 
partizani, om de prin partea locului, ce 
reprezintă de fapt gara Sinelnici. 
Ghenadi Andreevici întinse harta pe 
masă şi studiară drumul ce ducea acolo. 

Partizanul cunoştea bine raionul: pînă 
la război, Sinelnici fusese o mică haltă, 
cu trei linii ferate care nu avea nici 
măcar pompă de apă. Dar acum această 
haltă căpătase o foarte mare 
însemnătate, devenind 9) bază 
importantă a  hitleriştilor, în spatele 
frontului. Drumurile de acces erau bine 

întărite. În multe locuri, jur împrejurul 
gării, fuseseră construite cazemate. În 
toate direcţiile se întindeau lungi şiruri 
de sîrmă ghimpată, iar terenul din 
vecinătate fusese minat. Fără luptă, 
nimeni nu s-ar fi putut apropia de gară. 

— Uite ce — zise Kolesnik, după ce-l 
ascultă. Trebuie să văd totul cu ochii 
mei. O să mergem în cercetare şi după 
aceea o să hotărim. 

Peste două ore, un grup de cercetare 
alcătuit din cinci oameni se înfundă în 
pădure. Pînă la gară, în linie dreaptă, 
nu erau mai mult de zece kilometri; în 
afară de Ghenadi Andreevici şi Kolesnik, 
din detaşament mai făceau parte trei 
partizani-pistolari. Kolesnik îi luase cu 
el pentru orice eventualitate: poate că 
va fi nevoie să trimită un agent de 
legătură înapoi în tabără. Cîte lucruri 
neprevăzute nu se pot întîmpla pe 
drum! 

Timp de o oră şi jumătate se 
strecurară prin mlaştini; partizanii îi 
duceau pe cărări ştiute numai de ei; sub 
picioare colcăia şi făcea băşici apa 
stătută, dar muşchiul gros reuşea totuşi 
să-i ţină la suprafaţă. 

Era o zi însorită de toamnă; una din 
acele zile cînd ţi se pare că vara încă n- 
a plecat şi chiar frunzele îngălbenite ale 
mestecenilor îşi recapătă culoarea. Prin 
copaci ţopăiau vesele veveriţele. Căţă- 
rindu-se în virful ramurilor, cercetau 
uimite oamenii. 

Partizanii mergeau în şir indian şi se 
opreau din loc în loc să se mai 
odihnească sau să  îmbuce ceva. 
Kolesnik obosise. Era dintre acei oameni 
foarte voinici, care pot să ridice o 

greutate de mai multe puduri, dar care 
îndură greu un efort fizic mai înde- 
lungat; în ceea ce-l privea pe Ghenadi 
Andreevici, acesta se străduia din 
răsputeri să-şi ascundă durerea ce-i 
săgeta tălpile rănite pînă la sînge. Se 
căznea să meargă drept, în urma 
tinerilor partizani, care vorbeau în 
şoaptă despre treburile lor de parcă n- 
ar fi fost ameninţaţi de primejdii la fiece 
pas. 

Deodată, undeva foarte aproape, 
dincolo de copaci, fluieră prelung şi 
răguşit o locomotivă. Fără să vrea, toţi 
se opriră ca şi cum fluieratul locomo- 
tivei ar fi fost un avertisment al 
primejdiei ce-i pîn- dea. Kolesnik 
trimise pe unul dintre partizani să vadă 
care-i situaţia. De bună seamă că de-a 
lungul terasamentului se aflau aşezate 
posturi. Lucrul cel mai important era să 
le ocolească şi să se apropie 
neobservaţi de gară. 

Partizanul plecă şi se întoarse după 
zece minute. Pe faţa-i plină, arsă de vînt, 
cu o mustăcioară scurtă, roşcată, pe 
care şi-o lăsase ca să pară mai în vîrstă, 
se citea îngrijorarea. Încă de departe 
făcu un semn deznădăjduit cu mîna şi 
Kolesnik bombăni printre dinţi: 

— Pe Kulikov ăsta n-o să-l mai trimit 
niciodată în cercetare! Intotdeauna 
aduce numai veşti proaste, îi place să 
exagereze! 

De data asta însă Kulikov nu exagera. 
Chiar atunci sosise o garnitură cu 
soldaţi nemți şi, de-a lungul 
terasamentului, la fiecare două sute de 
metri, fuseseră puse santinele. La o 
cotitură bruscă a drumului, acolo unde 

calea ferată începea treptat să coboare 
spre pod, se ivise o cazemată cu mi- 
traliere şi tunuri, care cu două-trei zile 
în urmă nu existase... 

Se hotăriră, să se afunde din nou în 
pădure şi, făcînd un ocol, să iasă direct 
la un dîmb înalt, acoperit de copaci, din 
virful căruia puteau vedea ce se 
întîmplă în gară. 

Mai tîrziu, Ghenadi Andreevici nu şi-a 
mai putut aminti cum a reuşit totuşi să 
meargă. Obielele din pînză aspră şi 
groasă, pe care nu ştia să şi le înfăşoare 
îi păreau nişte ferăstraie ce-i răneau 
picioarele. Kolesnikov, observînd cum 
şchioapătă, opri grupul şi îi porunci lui 
Ghenadi să-şi scoată cizmele. 

Privindu-i picioarele  însîngerate, 
clătină supărat din cap şi se întoarse 
spre partizani întrebînd: 

— Care dintre voi are cizme ce-i sînt 
prea mari? 

— Eu, Anton Mironici — răspunse 
Kulikov. 

— la schimbă-le iute cu tovarăşul 
Stremeannoi şi arată-i cum trebuie să 
se încalţe! 

La amiază, grupul de cercetare ajunse 
în vîrful dimbului. Agăţindu-se de 
copaci, toţi începură să urce panta 
abruptă. 

Tinerii făceau lucrul acesta cu mai 
multă agilitate decît comandanții lor 
mai virstnici, dar pînă şi Ghenadi 
Andreevici se prinse cu nădejde de 
trunchiuri şi nu alunecă de loc. Pe 
culme se opriră. 

Şi cu ochiul liber se vedeau garniturile 
lungi de tren şi cuburile gălbui de fin 
presat aşezate pe platforme. 

Kolesnik şi Ghenadi  Andreevici 
cercetară pe rind garniturile cu 
binoclul. Da, eleganța ciudată cu care 
erau întocmite cuburile ascundea ceva 
suspect. 

— La ce le trebuie atita fin? întrebă 
mirat Kolesnik. Asta le-ajunge pentru 
un corp întreg de cavalerie timp de un 
an de zile. 

— Cu siguranţă că aici e ceva necurat 
la mijloc, au ei un scop, nu se poate — 
observă Ghenadi Andreevici. 

— Ce-ar fi dacă am da foc finului? 
Grozav ar mai arde! rosti simplu 
Kulikov. Anton Mironici, zău, hai să-i 
dăm foc! 

— Întâi încearcă de te-apropie de el! îi 
răspunse supărat Kolesnik. 

Într-adevăr, dacă o singură garnitură 
cu fin ar fi luat foc, era puţin probabil 
că s-ar fi putut salva şi garniturile 
vecine, încărcate cu mine şi obuze. Or, 
pentru asta, ar fi fost de ajuns un singur 
chibrit! Dar cum să te-apropii de ele? 

Toţi se gindeau cu încordare. Gara era 
bine păzită, ceea ce se vedea şi dintr-o 
singură ochire: jur împrejur se aflau cel 
puţin opt cazemate, amplasate ca pe 
tabla de şah. De-a lungul vagoanelor se 
plimbau santinele, şi fără îndoială că 
mulţi soldaţi se găseau în adăposturi. 

Spre gară ducea un singur drum care 
înconjura dîmbul şi care apoi, făcînd un 
unghi drept, se întindea pînă la bariera 
de cale ferată. Drumul acesta era ţinut 
sub focul a patru cazemate, fără a mai 
pune la socoteală şi focurile ce puteau fi 
trase din punctele mascate. 


178 


Privind în jos, la poalele dimbului, 
Ghenadi Andreevici exclamă deodată 
uluit: 

— Ia priviţi! 

Toţi se uitară în direcţia în care el 
arăta cu mîna. De după dimb ieşise la 
drum o vacă costelivă, albă, cu 
pintecele supt. La început li se păru că 
vaca este singură. Apoi partizanii 
văzură doi flăcăiaşi, cu nuiele în mînă, 
mergînd agale în urma vacii şi vorbind 
între ei. 

— Interesant! se miră Ghenadi 
Andreevici. Unde-o duc oare? 

— După cît se pare, la gară — zise 
Kolesnik. 

— La gară? Dar ce să facă acolo?... 

Nimeni nu-i răspunse. Într-adevăr, ce 
rost avea ca flăcăiaşii să ducă vaca 
tocmai acolo unde le va fi în mod sigur 
luată? Va fi minune dacă ei înşişi vor 
rămîne în viaţă! 

— Merg totuşi cu destulă siguranţă — 
observă Ghenadi Andreevici — de parcă 
nu s-ar teme de nimic... 

— Da, asta-i adevărat — încuviinţă 
Kolesnik. Ar trebui să-i oprim. 

— Şi la ce-o să ne folosească? întrebă 
Kulikov. 

— Mult de tot! grăi deodată cu 
însufleţire Ghenadi Andreevici. li venise 
pe neaşteptate o idee îndrăzneață: Vaca 
asta ar putea s-o ducă altcineva, nu ei! 

— Mda! mormăi Kolesnik, gindindu-se 
la un plan care nu era totuşi pe deplin 
limpede. Ei, bine — se hotări el deodată 
— tovarăşe Kulikov, ia adu băieţii ăia 
aici! Dar bagă de seamă, să nu-i sperii! 

Kulikov şi încă un tovarăş alergară cît 
îi  ţinură picioarele spre poalele 

dimbului. Printre copaci se zăreau 
pufoaicele lor jerpelite. Partizanii îi 
ajunseră repede din urmă pe băieţi, 
care, de spaimă, aruncară nuieluşele 
din mîÎini. 

— Kulikov iar face pe nebunu'! zise 
supărat Kolesnik. li spui limpede „Nu-i 
speria”, şi el se năpusteşte ca o fiară 
asupra flăcăilor! 

Se aplecă deasupra ripei, ca să-i vadă 
mai bine. pe flăcăiaşii care urcau 
grăbiţi, mergînd înaintea partizanilor. 
Păreau să nu aibă mai mult de trei- 
sprezece-paisprezece ani. Îmbrăcaţi în 
zdrenţe, aveau ceva care-i făcea să 
semene între ei — poate nenorocirea 
comună care le nimicise copilăria. 
Mulţumiţi de faptul că au îndeplinit 
ordinul, tinerii partizani aduseră băieţii 
în poiană. 

— Iată şoimii, Anton Mironici! rosti 
vesel Ku- likov. Iar astea-s actele lor! 

— Actele?! se miră Kolesnik. Ia dă-le- 
ncoa'! 

— Cum te cheamă, mă băiete? se 
adresă Ghenadi Andreevici celui ce se 
afla mai aproape de el. 

Era un flăcăiaş înalt, slăbuţ, cu o 
expresie de concentrare şi isteţime în 
ochii albaştri ce trădau inteligenţa-i 
înnăscută. 

— Sioma — răspunse acesta şi se uită 
cu un aer ocrotitor la celălalt băiat, mai 
mic de statură, cu părul negru şi ochii 
căprui, în care nu se uscaseră încă 
lacrimile. 

— Şi unde vă duceaţi voi, Sioma? intră 
Kolesnik în vorbă. Nu te teme, nu-ţi 
facem nimic... 

— Ştiu că n-o să ne faceţi nimic — 
răspunse Sioma — numai c-o să ne luaţi 
vaca. 

— Da’ de ce să vă luăm vaca? 

— Pentru că voi sînteţi partizani... şi n- 
aveţi ce mînca! 

— Ei, aici ai cam greşit-o — rise 
Kolesnik. Vrei să-ţi dau slănină? 

Scoase dintr-un buzunar o bucată de 
slănină, plină de fire galbene de tutun, 
din celălalt, o bucată mare de piine, tăie 
totul cu un cuţit, pe care i-l întinse 
Kulikov, făcu două părţi egale şi le dădu 
băieţilor: 

— Miîncaţi! Partizanii au multe 
bunătăţi! 

Băieţii se fisticiră. Primul întinse mîna 
Sioma, iar după el, şi celălalt. 

— Voi sînteţi fraţi? întrebă Ghenadi 
Andreevici. 

— Nu, nu sînt fraţi — zise Kolesnik, 
fluturînd două hiîrtiuţe. Ia uitaţi-vă ce 
lucru interesant, tovarăşi! Priviţi ce 
scrie aici... 

li întinse lui Stremeannoi hiîrtiile, care 
erau des-tul de boţite. Se vedea că 
trecuseră prin multe mâini. 

Ghenadi Andreevici luă actele şi le citi 
pe fie-care în parte de cîteva ori. Unul 
era o foaie de însoţire, semnată de 
primarul satului Strijevţi. În ea se 
spunea: „Una vacă spre a fi tăiată 
pentru 

nevoile comandamentului gării 
Sinelnici”, celălalt act era un bilet de 
liberă trecere, cu ştampila co- 
mandaturii germane; cineva, cu un scris 
încîlcit, trecuse acolo numele şi 
prenumele celor doi bă- ieţi — Simion 
Buşuev şi Vasili Lomakin. 

Planul îndrăzneţ care se născuse în 
mintea lui Ghenadi Andreevici de îndată 
ce văzuse vaca şi pe cei doi flăcăiaşi 
devenea acum mai limpede. Profesorul 
îl chemă deoparte pe Kolesnik, în dosul 
tufişurilor, ca să nu-i poată auzi nimeni, 
şi-i expuse planul său. 

— lată ce zic eu — vorbi Kolesnik, 
după ce-i ascultă propunerea. Haide să 
mai cercetăm o dată băieţii. Să aflăm 
dacă ei ştiu unde se duc şi dacă au pe 
cineva cunoscut în gară. 

Se întoarseră în poiană, stăpînindu-şi 
cu greu tulburarea care-i cuprinsese. 
Băieţii înfulecau din slănină în timp ce 
tinerii partizani, rîzînd, priveau jos spre 
drum. 

— De ce rideţi? întrebă Kolesnik şi 
deodată băgă de seamă că sînt numai 
doi. Unde-i Kulikov? 

Partizanii  izbucniră într-un ris 
zgomotos. 

— E acolo, aleargă vaca! spuse unul 
dintre ei. Da' vaca vrea să-l ia în 
coarne! 

Kolesnik se supără: 

— Decît să rideţi atita, mai bine v-aţi 
duce şi l-aţi ajuta. 

— Se descurcă el şi singur. 

Comandantul se apropie de 
băieţandrii, care-l priveau fără pic de 
teamă. Numai ochii lui  Sioma 
deveniseră mai gravi. 

— Nene, dacă ne iei vaca — rosti el — 
să ne dai măcar o recipisă, că altfel ne 
omoară primarul în bătăi. 

Kolesnik zîmbi: 

— O să primiţi recipisă, băieţi, şi nu 
numai recipisă, ba chiar o să-i scriem o 
scrisoare primarului vostru. Cum îl 
cheamă? 

— Gordeev. Dar noi îi spunem „Cîrjă”. 

— De ce „,Cîrjă”? 

— Pentru că e beteag. Şchioapătă de 
piciorul stîng. 

—O să vină ea vremea şi o să-l 
betegim noi şi de celălalt. Dar a cui e 
vaca? 

— A colhozului. 

— Şi unde o duceţi voi, ştiţi cumva? 

— La gară. 

— De ce? 

— Să se hrănească soldaţii cu ea! 
spuse deodată Vasea, cu o voce 
subţirică. 

Toţi izbucniră în ris, atît de neaşteptat 
răsunase glasul băiatului. 

— Dæ’ ce, ei n-au ce mînca? întrebă 
Kolesnik. 

— Asta nu mai ştim — zise Sioma. 
Ştim numai că un ofiţer i-a poruncit lu' 
„Cîrjă” să i-o trimită. 

— Şi de multe ori aţi mai dus voi vaci 
la gară? 

— Nu. Acum e prima oară. 

— Da’ acolo vă cunoaşte careva? 

— Nu ne cunoaşte nimeni. 

— Ia spuneţi, nu vă e teamă? Dacă vă 
ares- tează? 

— „Cîrjă” ne-a spus că, dacă mergem 
cu vaca, ne lasă-n pace. Apoi ne-a dat şi 
comandantul bilet de liberă trecere. 

— Şi de cît timp sînteţi pe drum? 

— Am plecat azi dis-de-dimineaţă. 

— Şi cînd trebuie să vă-ntoarceţi? 

— Cînd ne-or lăsa nemţii. 

Kolesnik zimbi: 

— Înţelepte vorbe!... Voi aveţi părinţi? 

— Eu am un bunic, iar Vasea, pe mă- 
sa. 

— Şi cum de v-au lăsat să plecaţi? 

— Încearcă să te-mpotriveşti! „Cîrjă” 
are un băț, uite-atita! şi Sioma întinse 
braţul, cu pumnul strîns, arătînd cît e 
de lung ciomagul primarului. 

— Ajungem noi şi pîn' la el! vorbi cu 
răutate Kolesnik,  mijindu-şi ochii. 
Curînd îi venim noi de hac şi primarului 
vostru! 

Planul lui Ghenadi Andreevici fu 
acceptat cu unele modificări. 
Deocamdată, băieţii fură reţinuţi. 
Kolesnik scrise  locţiitorului său un 
ordin şi i-l dădu lui Kulikov, care, în 
sfîrşit, reuşise să lege vaca de un copac. 

— Ține — zise comandantul — îţi dau 
pentru treaba asta două ore. Înapoi, să 
vii în galop, călare. Şi bagă de seamă, 
totul depinde de tine! 

Lui Kulikov nu trebuia să-i spui de 
două ori un lucru. Băgă ordinul în 
buzunarul bluzei, se încheie cu grijă şi 
porni în goană spre tabără. 

X V 


O MISIUNE IMPORTANTĂ 


Din clipa în care Nikita Borzov şi 
Klavdia Feodorovna hotărîseră să 
trimită băieții la Ghenadi Andreevici, 
soarta lui Kolea se schimbă brusc. In 
ultimele săptămîni trecuse prin multe 
încercări şi se simţise îngrozitor de 
singur. 

Pe Kolea îl enerva moliciunea şi 
nehotărirea lui Vitea Nesterenko, noul 
său tovarăş. Pentru orice fleac se 
sfătuia cu Klavdia Feodorovna. lar Maia 
nu-l iubea din cauza urechilor lui mari 
şi îndepărtate de cap: îl 
poreclise ,„,Clăpăugul”. Vitea căuta să-l 
imite pe Kolea, dar nu reuşea. Se suiau 
amindoi pe acoperişul magaziei, însă 
Kolea sărea jos. Vitea îşi făcea multă 
vreme curaj, măsura din ochi distanta, 
căuta locul de unde să sară, ca să nu 
nimerească într-un copac, ci pe pămînt 
mai moale, însă pînă la urmă nu se 
putea hotărî. Toate acestea îi dădeau 
Maiei o mare satisfacţie; stînd jos, 
revărsa asupra lui Vitea un potop de 
batjocuri. 

Cînd Kolea află că Klavdia Feodorovna 
îi trimite pe toţi trei la Ghenadi 
Andreevici, se bucură foarte mult. 
Acum o să-i poată transmite tot ce i-a 

spus Stepan Lukici, şi-apoi va fi tot 
timpul alături de Ghenadi Andreevici — 
ce-şi putea dori mai mult! Fără îndoială 
c-o să-l poată ajuta şi pe taică-su să 
fugă din lagăr. Şi ce minunat va fi 
atunci cînd amindoi vor pleca la 
partizani! 

Multă vreme băiatul nu s-a putut 
obişnui cu ideea că unchiul Nikita nu 
este un trădător. Mereu vedea în faţa 
ochilor automatul lui şi seara aceea 
cînd S.S.-iştii veniseră s-o ia pe mama... 
Fi, şi dacă în-tr-adevăr unchiul Nikita 
este unul de-al lor, cum rămîne cu 
Mihail? Kolea îşi amintea cu cît dispreţ 
vorbiseră despre  lurenev  bătrînii 
partizani. Cum vine asta? Chiar în faţa 
lui, Mihail a fugit de sub escorta 
poliţailor! Înseamnă că e totuşi unul de- 
ai lor! Şi-apoi unchiul Nikita, care şi el e 
de-ai lor, îl predase gestapoului! Bietul 
Kolea, avea de ce să i se învirtească 
straşnic capul. În orice caz, după ce 
bătrînii se purtaseră fată de Mihail cu 
atita dispreţ, băiatul pierduse 
încrederea aceea nesfirşită pe care o 
avusese la prima lui întîlnire cu fugarul. 

Toate aceste ginduri începură să-l 
frămiînte pe Kolea abia cînd ajunse în 
tabăra partizanilor. Evenimentele care 
se petrecuseră nu demult păreau acum 
foarte îndepărtate... 

Trecuseră doar două zile de cînd în 
zori unchiul Nikita îi condusese prin 
toate fundăturile, pînă la marginea 
oraşului, explicîndu-le încotro trebuia 
să se îndrepte. De la oficiul de plasare li 
se dăduse o hirtie în care scria că se 
duc să-şi caute de lucru în satul 
Cernizovka. Într-adevăr, cu vreo cinci 

kilometri înainte de a ajunge în sat 
trebuia s-o ia la stînga şi să se îndrepte 
spre pădure. Apoi Kolea urma să-i lase 
pe ceilalţi doi în inima pădurii, iar el să 
plece în căutarea lui Ghenadi 
Andreevici. 

Copiii ajunseseră cu bine la pădure; pe 
drum, poliţaii îi opriseră de cîteva ori 
spre a le verifica actele, iar odată le 
porunciseră chiar să-şi dezlege sacul... 
Dar n-au fost arestaţi. Parcă puţini 
tineri plecau din oraş să caute de 
lucru... 

Pentru prima oară, după multă vreme, 
copiii se simțeau în siguranţă în tabăra 
de partizani. Aici li se găsi de îndată-de 
lucru. Maia fu trimisă la unitatea 
sanitară, la felcerul Miheev, care de 
mult cerea să i se dea un ajutor. Vitea 
fu dat la bucătărie, la dispoziţia 
bucătarului  Potapici, care lucrase 
cîndva la cel mai mare restaurant din 
oraş; înainte, Potapici avea o burtă 
uriaşă, care, după cum îi plăcea lui să 
spună, era „firma lui”, acum însă, 
bucătarul slăbise tare mult. Acesta îl 
luă pe Vitea cu el, îi dădu un cuţit mare 
şi-l puse de 

îndată la curăţatul cartofilor. Băiatul 
lucra conştiincios, dar încet, şi Potapici 
îşi cam ridea de el, zicîndu-i „mîrţoagă 
bătrină”. Cel mai bine nimerise Kolea. 
Locţiitorul comandantului taberei de 
partizani, cavaleristul Dudnikov, care 
suferea din pricină că trăieşte în 
pădure, departe de stepele nesfirşite, 
puse băiatul să îngrijească de cai. Şi 
Kolea primi o perie şi o ţesală. 

Viaţa din tabăra îşi urma cursul 
normal. Partizanii întăreau bordeiele, 
făceau de  santinelă, plecau în 
cercetare. Cu trei zile în urmă, un grup 
de partizani atacase o coloană de 
maşini încărcate cu muniţie. O parte din 
muniții explodase, iar restul de vreo 
treizeci de lăzi cu gloanţe pentru auto- 
mate fusese adus în tabără şi împărţit 
celor care aveau automate de captură. 

În  bordeiul statului major, şeful 
statului major, Velikanov, şi 
comandanții a două companii întoc- 
meau un raport privitor la acţiunile 
detaşamentului în ultimele trei luni, 
raport care era aşteptat la statul major 
al mişcării de partizani. Ei expuseră 
amănunţit toate operațiile: fusese 
azvirlit în aer un pod de cale ferată, din 
care pricină timp de o săptămînă fusese 
întreruptă circulaţia; au fost săvirşite 
atacuri asupra garnizoanei nemţeşti din 
cătunul Krutoi dar şi au fost aruncate 
grenade în casele unde locuiau soldaţii 
nemti; după o luptă scurtă, dar aprigă, 
partizanii se retrăseseră, iar hitleriştii 
îşi îngropaseră morţii timp de două zile; 
grupa de diversionişti aruncase în aer 
un depozit de muniţie şi trei depozite de 
combustibil; un eşalon cu trupe şi 

tehnică de luptă deraiase. Nu era 
întîmplător faptul că hitleriştii păzeau 
cu atîta străşnicie calea ferată. 

Trecuse de mult de amiază, cînd 
Kulikov ajunse în tabără. Scurta vătuită 
o ducea pe braţ, iar gulerul bluzei îi era 
descheiat. Automatul, care-i atîrna de 
curea, îl ţinea strîns la piept de parcă 
şi-ar fi găsit în el un sprijin. Se lăsă 
istovit pe o bîrnă, lîngă butoiul cu apă, 
dar nu avu putere să scoată o cană cu 
apă şi să bea. Se odihni puţin, apoi se 
ridică şi porni în căutarea lui Dudnikov. 
Il găsi lîngă conovăţ. Supravegheat de 
el, Kolea curăța singur un cal murg, cu 
burta mare şi coama neagră. 

— Copitele,  curăţă-i  copitele! îl 
dăscălea cu blindeţe Dudnikov. Stai 
aici, în dreapta, aşa, acum ridică-i 
piciorul... Nu te teme că nu te loveşte... 

Văzindu-l pe Kulikov, care se apropia, 
se întoarse alarmat: 

— Ce s-a întîmplat? 

Kulikov se sprijini istovit de copac, 
scoase din buzunar plicul şi i-l întinse. 

— L-a trimis Anton Mironici! Ceva 
urgent. 

— Tu du-te şi te odihneşte! spuse 
Dudnikov, desfăcînd plicul. 

Kulikov clătină din cap: 

— Trebuie să mă-ntorc iute. Pregătiţi 
calul! 

Dudnikov îşi ridică ochii de pe 
scrisoare. 

— Da” tu ştii ce scrie aici? întrebă el. 

— Nu, mi s-a ordonat să vă transmit, 
iar dumneavoastră să hotăriţi singur... 

Dudnikov se-ntoarse spre Kolea şi-i 
spuse sever: 

— Lasă ţesala! Şi cheamă-ţi prietenul! 
Plecaţi într-o misiune... Repede... 

Kolea îl privi uluit pe comandant. Nu, 
omul ăsta nu glumea. 

Dudnikov se uita la Kolea cu o 
expresie nouă, concentrată, străduindu- 
se parcă să înţeleagă la ce poate fi bun 
un băiat atît de pirpiriu. 

Kolea zvîrli ţesala în iarbă şi se 
năpusti valvir- tej spre bucătărie. În 
drum era cît pe-aci s-o doboare pe 
Maia, care ducea în bordeiul lui Miheev 
nişte sticluţe cu doctorii. 

— Plecăm în misiune! strigă el şi 
alergă mai departe. 

Plină de demnitate, Maia se dădu la o 
parte şi-l privi cu un aer grav în care se 
întrezărea totuşi mîhnirea. 

Bucătarul nu-l reţinu pe  Vitea 
Nesterenko. Mai bine zis, îl lăsă chiar 
să plece cu oarecare uşurare. Băiatul 
ăsta reuşise ca, în timp de două ore, să 
strice cel puţin o jumătate de sac de 
cartofi. Tăia coaja atit de groasă, încît 
dintr-un cartof mare ră- minea unul mic 
cît o alună. 

Auzind că-l cheamă Dudnikov, Vitea se 
însufleţi. Începuse să-l doară spatele din 
pricină că şezuse multă vreme aplecat 
deasupra cazanului de aramă, în 
mijlocul unui morman de coji de cartofi. 
Kolea îl trăgea cu atîta putere, încît 
Vitea nici n-apucă să-şi scoată din cap 
tichia albă de bucătar. Băiatul îşi veni în 
fire abia după ce făcură aproape 
jumătate de drum pînă la conovăţ. 

— Ei, stai oleacă, nu te grăbi aşa! 
spuse el cu glas rugător. Mă doare 
spatele! 

— la te uită ce cocuţă delicată! rise 
Kolea. Parc-ai fi un moşneag de 
nouăzeci de ani! 

— Să fi stat şi tu trei ceasuri încovoiat, 
şi atun- cea să vorbeşti! 

— Ajunge! Nu mai trăncăni! rosti cu 
asprime Kolea. Mergem într-o misiune 
de luptă. 

— la mai lasă-te de fleacuri! 

Kolea se opri sufocat de indignare. 
Mare nătîng mai e şi Vitea ăsta! 

— Scoate-ţi mai bine tichia, 
caraghiosule... Că altfel îi spun lui 
Dudnikov că eşti un laş! 

— Eu, laş?! şi Vitea se repezi la el cu 
pieptul înainte. 

Avea pumnii mai tari decît ai lui Kolea 
şi nu se ştie ce s-ar fi întîmplat dacă nu 
i-ar fi strigat Dudnikov: 

— Ei, voi, vitejilor! Veniţi aici! Ţineţi 
caii! 

Băieţii o luară la fugă spre el. 
Dudnikov dădu copiilor dîrlogii şi 
dispăru. Lui Kolea i se nimeri chiar 
calul pe care-l ţesălase adineauri. Calul 
stătea liniştit, privindu-l cu ochi mari şi 
umezi. Băiatul puse mîna pe şaua tare, 
galbenă, şi-şi închipui cum va galopa el 
prin pădure. Vitea avea un cal înalt şi 
roib, cu picioarele subţiri, care tot 
timpul juca neliniştit şi voia să-l muşte. 
Vitea îl trăgea speriat de dirlogi, 
strigîndu-i: 

— Stai, calu’ naibii... Acum ţi-arăt eu 
ţie... Afurisitule... 

— 'Ţine-l mai strîns! îl povătuia Kolea 
cu tonul unui cavalerist încercat. Să 
simtă că-l stăpineşti... 

Vitea bombănea şi se învirtea în jurul 
animalu-lui. În sfîrşit găsi o soluţie: îl 

duse în dreptul unui tufiş şi calul începu 
să rupă frunze cu dinţii lui gălbui. A 

Stătură aşa vreo zece minute. In 
depărtare se iţea silueta uscăţivă a lui 
Dudnikov, care intra cînd într-un 
bordei, cînd în altul, iar în urma lui, 
mişcîn- du-şi anevoie picioarele, umbla 
Kulikov, ronţăind un pesmet. 

În sfîrşit terminară toate treburile. 
Dudnikov dădu partizanului un rucsac 
ticsit şi amîndoi se întoarseră la băieţi. 

— Cînd ajungi acolo, să le dai să 
mănînce — spuse el şi, spre bucuria lui 
Vitea, Kulikov îi luă din mînă dirlogii 
calului nărăvaş. Şi-acum, plecaţi! 

— Dar unde mergem? întrebă Vitea. 

— În misiune — răspunse Dudnikov, 
urmărin- du-l pe Kolea cum se chinuia 
să se caţăre pe cal. Scara era prea 
înaltă şi băiatul nu nimerea de loc. Ei, 
hai să-ţi ajut! Te-ai urcat vreodată în 
şa? 

— Nu — mărturisi Kolea. 

— Chiar dac-ai fi minţit, tot nu te-aş fi 
crezut. 

Dudnikov trase de dirlogi şi săltă 
băiatul pe cal. 

— Să nu goneşti — zise el, aspru — şi 
să mergi în urma lui Kulikov! 

— Iar tu, aşază-te în spate! îi ordonă 
Kulikov lui Vitea. Uite aşa! Şi ţin-te 
bine! Ei, am plecat! 

Deodată Kolea se-ntoarse: 

— Dar armele? 

Dudnikov se mulţumi să le facă semn 
cu mîna. 

Faţă de timpul care-i fusese acordat, 
Kulikov în- tîrziase numai cu douăzeci 
de minute. Aducea pe cei doi băieţi, 
sacul cu merinde şi alte cîteva lucruri 

de care aveau nevoie pentru a îndeplini 
cu succes planul pus la cale. 

Curînd, Kulikov şi băieţii ajunseră în 
poiana unde-i aştepta Kolesnik şi 
Ghenadi Andreevici. Kolea sări sprinten 
din şa. Vitea încercă şi el, dar, spre 
hazul tuturor, se prăvăli în iarbă ca un 
sac de cartofi. Calul nărăvaş pe care 
călărise îl deşălase de tot. 

— Ei; acu’ văd şi eu c-ati ajuns vii şi 
nevătămaţi — rosti rizînd Kolesnik. 
Odihniţi-vă, mîncaţi, iar apoi o să stăm 
de vorbă. 

Pentru a păstra toate regulile 
conspirației, cei doi flăcăiaşi fuseseră 
duşi în pădure şi lăsaţi acolo în paza 
unui partizan. Se hotărise să li se dea 
drumul după ce operația va fi 
terminată. 

Indată ce Kolea şi Vitea miîncară, 
Ghenadi Andreevici le povesti cum 
partizanii opriseră băieţii din sat, le 
dădu să cerceteze hirtiile pe care le 
avuseseră asupra lor flăcăiaşii, iar apoi 
le arătă vaca priponită de un copac, 
lîngă drum. 

— Ce trebuie să facem noi? întrebă 
nerăbdător Kolea. 

— Va trebui să luaţi nuieluşele, să 
duceţi vaca la gară şi s-o predaţi 
comandantului. 

— Atita tot? 

— Nu — intră în vorbă Kolesnik. Cel 
mai important lucru urmează de-abia 
acum... Vedeţi voi acolo, în depărtare, 
cuburile alea galbene? 

Kolea şi Vitea priviră spre gară, unde, 
în lumina puternică a soarelui, 
străluceau nişte pătrate de aur. 

— Vedem — rostiră ei într-un glas. 

— Ce poate să fie, după părerea 
voastră? 

— Fîn — ghici îndată Kolea. 

— Aşa e! Ei, finul ăsta trebuie 
neapărat să ia foc. Aţi înţeles? Vedeţi 
eşaloanele care sînt alături? Dacă 
reuşiţi, vor sări în aer. 

— Da’ cum să facem treaba asta? 
întrebă Vitea. Să le aprindem cu un 
chibrit? 

Kolesnik clătină din cap: 

— Nu. Pentru aşa ceva, un chibrit nu-i 
bun. Acolo sînt multe santinele. Nici n- 
apuci să aprinzi chibritul, că te-au şi 
împuşcat pe loc. Avem noi aici, pusă 
bine, o jucărie. Şi el le arătă în palmă o 
cutie obişnuită de chibrituri. E 
încărcată. Peste un ceas se va aprinde 
singură şi flacăra ei va fi atit de pu- 
ternică, încît va putea să aprindă chiar 
o carcasă de fier. 

Kolea luă cutia şi o cîntări în palmă: 
era destul de grea. I-o dădu şi lui Vitea, 
care atinse cu virful degetului eticheta 
ştearsă, dar n-o luă în mînă, de teamă. 

— Cînd o să treceţi bariera — spuse 
Kolesnik — unul dintre voi, fie chiar tu, 
Vitea, va trebui să loveşti vaca atît de 
tare, încît ea să fugă spre platforma cea 
mai apropiată. Cînd vaca îşi va viri 
botul în paie, începeţi s-o trageţi de- 
acolo. Unul dintre voi îl va acoperi pe 
celălalt, care va trebui cu orice chip să 
bage cutia în fîn... Bineînţeles, dacă nu 
se va apropia vreo santinelă de voi. Nu 
trebuie să riscaţi! zise Kolesnik, ridicînd 
glasul. În caz de primejdie, zvirliţi cutia, 
şi atîta tot... Aţi înţeles? 

— "ţeles! spuse Kolea. 

Vitea  tăcea  încruntat, Ghenadi 
Andreevici îl privi cu îngrijorare: 

— Ce-i cu tine, Vitea, ţi-e teamă? 

— Nu sînt de acord — zise băiatul, 

— Cu ce nu eşti de acord?! 

Toţi se uitară la el. 

— Eu pot să mîn vaca — vorbi el, fără 
să ridice capul — dar cutia, daţi-i-o lui 
Kolea... Mie, toate celea-mi cad din 
mină. 

Ghenadi Andreevici răsuflă uşurat: 

— Dar bineînţeles, Vitea, Kolea o să 
ducă cutia! Asta-i tot! şi Ghenadi 
Andreevici se sculă în picioare. Acum 
am să vă spun cine sînteţi. Tu, Kolea, 
eşti Simion Buşuev. Repetă! 

— Simion Buşuev — repetă Kolea. 

— Iar tu, Vitea, Vasili Lomakin. 

— Vasili Lomakin — repetă Vitea. 

— Siomka şi Vaska — zise Ghenadi 
Andreevici. Iată actele! Nu uitaţi să 
cereţi o iscălitură pe foaia de însoţire! 
Şi acum am să vă spun cîte ceva despre 
rudele voastre, despre primar şi despre 
satul de unde veniţi... 

Peste o jumătate de oră, cei doi băieţi 
ştiau pe de rost noile lor biografii. 
Partizanii aduseră nuielele pe care 
flăcăiaşii le aruncaseră în drum. Cînd 
băieţii le luară în mînă, se văzu că nu 
sînt îmbrăcaţi ca la tară. Kolea avea o 
haină de oraş, iar Vitea, o cămaşă nouă, 
cadrilată. 

Ochiul experimentat al lui Kolesnik 
observă pe loc nepotrivirea. 

— Trebuie să vă schimbaţi hainele — 
spuse el. 

Toţi încuviinţară. Băieţii fură nevoiţi 
să tremure de frig pînă cînd partizanii 
schimbară hainele lor cu cele ale 

flăcăiaşilor peste cîteva minute însă, 
Kolea şi Vitea se transformaseră aşa de 
mult, încît erau de nerecunoscut. 

Kolea ascunse cutia în buzunarul 
pantalonilor. 

— Ei, copii, vă doresc succes! le ură 
Ghenadi  Andreevici şi-i sărută pe 
amindoi. Băgaţi de seamă, acţionaţi cu 
multă prudenţă. Şi nu vă grăbiţi. Ţineţi 
minte că v-a trimis starostele, iar 
celelalte treburi nu vă privesc pe voi! 
Să ştiţi că vă aşteptăm. 

— Nu uita, Kolea — îi aminti Kolesnik 
— peste o oră, cutia va exploda. Dacă 
nu vei reuşi s-o bagi în fîn, arunc-o, n-o 
tine la tine! 

— Bine, bine, ţin minte! Ei, noi am 
plecat! zise Kolea. 

Se întoarse şi îşi dădu drumul pe 
panta dimbului, în jos, spre drum. În 
urma lui îşi dădu drumul şi Vitea, dar cu 
mai puţină agilitate. Kolesnik îi făcu un 
semn lui Kulikov, şi acesta alergă după 
băieţi. 

Toţi îi urmăreau în tăcere: iată-i, au 
coborit; acum au ieşit la drum şi se 
opresc. Kulikov a dezlegat vaca şi a 
înghiontit-o în coastă. Dînd din cap, 
vaca iese la drum şi se opreşte, 
aşteptînd. Kolea o plesneşte cu nuieluşa 
peste greabăn. Vaca se întoarce supusă 
şi porneşte împleticindu-se spre gară. E 
bătrină şi tristă; are o culoare alb- 
murdară şi burta suptă, pe care se văd 
pete cafenii. Pesemne că primarul e un 
mare şmecher, de vreme ce a hotărît să 
trimită nemților o vită atit de slabă şi de 
bătrină. Vaca merge încet, cu capul în 
pămînt, de parcă şi-ar da seama de 
soarta ce-o aşteaptă. 

Un timp, băieţii tăcură. Le era cam 
teamă să meargă pe drumul ăsta, drept 
în mîna duşmanilor, în veşminte străine, 
cu acte străine, mînînd o vacă străină. 
Flăcăiaşii de la colhoz spuseseră că în 
gară nu-i cunoaşte nimeni, dar cîte nu 
se pot întîmpla în vremurile astea! Şi 
dacă primarului îi trăsneşte prin cap să 
vină aici, ca să-i facă pe plac şefului? 
Într-o asemenea treabă nu poţi să 
prevezi niciodată totul... 

— Ei, Vitea — spuse deodată Kolea — 
dar n-am aflat tocmai ce-i mai 
important! 

— Ce anume? întrebă Vitea şi se opri. 

— Cum o cheamă pe vacă! 

Dar Vitea n-avea chef de glumă. 

— la fugi de-aici, neseriosule! se 
stropşi el. Mai bine vezi să nu uiţi cum 
te cheamă pe tine! Te cheamă Siomka. 
E de ajuns să greşeşti o singură dată, şi 
te prăpădeşti din te miri ce!... 

— Vasea, noi vom trăi, noi nu vom 
muri... 

— Mie nici prin gînd nu-mi trece să 
mor — zise Vitea. Eu vreau să mă fac 
inginer! 

— Gura! strigă Kolea. Dacă ai plecat în 
misiunea asta, numai la vacă să te 
gîndeşti... Vorbeşte despre vacă... 

— Da’ ce vrei să vorbesc despre vacă? 
se supără Vitea. Ce faci pe deşteptu'?! 
Crezi că sînt mai prejos decît tine? 

— Mai prejos, mai neprejos, da' cutia 
n-ai vrut s-o iei! 

Vitea oftă din greu şi nu-i răspunse 
nimic. Kolea tăcu şi el. Vaca îi ducea 
spre drumul închis de barieră. Se 
vedeau santinelele care îi cercetau cu 
atenţie. 

Cînd mai rămăseseră doar vreo două 
sute de metri pină la barieră, şi 
santinela în tunică cenuşie le ieşi 
înainte,  îndreptîndu-şi pe piept 
automatul negru, Kolea trecu în faţa 
vacii. Simţea tot timpul greutatea 
cutiuţei în buzunar. I se părea că 
această nefericită cutie de chibrituri 
cîntăreşte cel puţin cinci puduri. 

„Trebuie să fiu tare! îşi spunea Kolea. 
Mă apropii, scot actele, le arăt 
santinelei, iar apoi Vitea loveşte vaca 
sub coastă, în dreapta”... 

Cu cît se apropiau mai mult de 
barieră, cu atît li se părea mai simplu 
de îndeplinit planul. Într-ade-văr, ultima 
platformă cu fin aproape că atîrna dea- 
supra barierei. 

Kolea răsuflă uşurat. Avea impresia că 
nu-i prea greu să joace teatru. Se 
întoarse şi-i spuse încetişor lui Vitea: 

— Ne apropiem! 

Vitea îşi ridică posomorit nuieluşa şi 
făcu gestul cu atita oboseală şi 
resemnare, de parc-ar fi spus: „Ei, de- 
acu' fie ce-o fi!” 

Neamţul îi privi vesel de sub casca de 
fier şi strigă cu un aer aproape paşnic: 

— Halt!! 

Apoi se apropie mai mult, mîngiie vaca 
pe git, îi cercetă botul şi clătină necăjit 
din cap. De bună seamă că nu-i plăcea 
halul ei de slăbiciune. O privi din nou cu 
atenţie, o ocoli, observă petele de pe 
coasta stingă şi spuse ceva cu dojană. 
Hotărînd probabil să explice băieţilor ce 
gîndea, rupse de pe marginea drumului 
un smoc de iarbă şi-l întinse vacii. 


1 Stai! (în limba germană în text). (n.t.) 

Aceasta îl apucă cu buzele ei umede şi 
începu să rumege alene. 

De cîte ori trecea pe lingă el, lui Kolea 
i se părea că soldatul îi cercetează cu 
atenţie buzunarul. Faţa tînără a 
neamţului, cu mustăcioara neagră, i se 
părea de  nepătruns. Intreaga lui 
înfăţişare — încins cum era în curele, cu 
automatul negru pe piept — părea 
misterioasă şi ciudată. 

În sfîrşit, soldatul se plictisi de acest 
joc, luă din mîna lui Kolea actele, le 
cercetă în fugă şi, neînţe- legînd 
probabil nici o iotă pe ruseşte, le 
acceptă ca absolut satisfăcătoare. 
Pentru el, biletul de trecere era vaca. 
Ştia pesemne că trebuie să fie adusă o 
vacă. 

Îi inapoie lui Kolea actele şi se 
îndepărtă ca să ridice bariera. Se 
apropia clipa hotăritoare. Kolea văzu 
cum faţa lui Vitea devine cenuşie şi el 
însuşi simţi un gust acru în gură. Totul 
începu să i se în- virtească în faţa 
ochilor. Vedea numai vaca, grămada 
mare de fin presat care se înălța pe 
platformă şi simţea greutatea 
nemaipomenită a cutiei de chibrituri în 
buzunar. 

Bariera scîrţii şi porni să se ridice 
îngrozitor de încet... Kolea se apropia 
de Vitea şi acesta ridică nuiaua să 
lovească vaca. Din locul unde stăteau şi 
pînă la platformă nu erau mai mult de 
zece metri. 

Şi deodată, într-o singură clipă, din tot 
planul lor elaborat cu atita migală se 
alese praful! Din partea opusă se 
apropie un soldat de statură uriaşă, cu 
baioneta la şold, care strigă ceva 

santinelei, iar aceasta îi răspunse 
rizînd. Uriaşul veni lîngă vacă, o apucă 
de coarne şi, rizîind în hohote, o trase 
după el. Abia tîrmdu-şi picioarele, 
băieţii îl urmară. Totul era pierdut. Nu 
le rămînea decît să se supună soartei. 
Singurul lucru pe care-l mai puteau face 
era să aducă înapoi recipisa de primire 
a vacii. Să treacă prin atitea emoţii, ca 
pină la urmă să nu facă nimic! 

Trecură dincolo de barieră şi soldatul 
coti spre gară. Apropiindu-se de clădire, 
el strigă ceva. La ferestre apărură 
capetele altor soldaţi. Pesemne că le 
spusese ceva vesel, deoarece, drept 
răspuns, toți  izbucniră în ris. 
Bineînţeles că era vorba de vacă. 
Imediat se adunară cîţiva soldaţi, care o 
cercetau şi făceau haz, 

În capul scărilor apăru un ofiţer înalt 
şi uscăţiv. Fără a arunca vreo privire 
copiilor, care, uitaţi de toţi, stăteau la o 
parte, se apropie de vacă şi o exa- mină 
eu dezgust. Îi dădu ocol de cîteva ori, 
apoi ofiţerul făcu semn copiilor să se 
apropie. 

— Ticălos! începu el. Spui primar că 
eu bate la el cu băț! 

— Am înţeles, domnule ofiţer! zise 
Kolea. 

Ofiţerul se întoarse din nou spre vacă. 

— Jmecher! Trimis vaca mortăciuni! 
Clătină supărat din cap cîtva timp. 
Deodată, pe faţa lui apăru o expresie de 
îndoială şi se întoarse brusc spre Kolea: 
Dai document! 

Kolea îi întinse biletul de liberă 
trecere şi foaia de însoţire, pe care le 
ţinuse boţite în mîna lui transpirată. 
Ofiţerul citi multă vreme, desluşind cu 

greu cuvintele ruseşti. Compară cu grijă 
numărul de pe sigiliul care atîrna de 
gîtul vacii, cu acela care era trecut în 
act. Nu, totul era în perfectă ordine. Nu 
era vorba de nici un fel de substituire, 
şi lucrul ăsta îl înfurie şi mai mult pe 
ofiţer. 

— Jmecher!... La el trebui fringhie!... 
şi-i întinse lui Kolea actele. 

Dar băiatul i le dădu înapoi. 

— Domnule ofiţer — zise el — aici 
trebuie să iscăliţi... 

— Ce?! 

— Aici trebuie să iscăliţi! Să vă puneţi 
numele... Că altfel, o s-o încasăm noi. O 
să ne bată... 

Ofiţerul tuşi, scoase stiloul şi iscăli 
repede, strin- gindu-şi cu răutate buzele 
subţiri. 

— La primar trebui frînghie — repetă 
el, arun- cîndu-i actele pe jos. 

Kolea le ridică, le netezi cu grijă şi le 
vîrî în sîn. 

— Noi am plecat — zise el. 

Ofiţerul dădu tăcut din cap. 

Băieţii se îndepărtară cîţiva paşi, şi 
deodată Kolea se întoarse. 

— Domnule ofiţer! începu el cu glas 
jalnic. N-am mîncat toată ziua nimic. 
Daţi-ne o bucăţică de piine! 

Ofiţerul privi atent şi mirat la băieţi şi 
faţa lui deveni mai omenoasă. Fie, ia să 
nu creadă ruşii ăştia că un ostaş neamt 
nu este în stare să hrănească un copil 
fiămînd! Îi spuse ceva soldatului de 
lîngă el, şi acesta dispăru în dosul uşii. 
Peste o clipă, soldatul se-ntoarse cu un 
codru de pîine. 

Luîndu-l, Kolea se plecă adine în faţa 
ofițerului şi, nu se ştie din ce cauză, 

izbucni chiar în plîns. Vitea îl privea şi 
nu înţelegea nimic. La ce le trebuie 
pîinea şi de ce se mai umileşte Kolea în 
faţa nemților, făcîndu-le temenele? 

Înfundîndu-şi lacom gura cu piine, 
Kolea porni repede înainte, iar Vitea se 
străduia să nu rămînă în urma lui. 
Astfel se apropiară de platformele cu 
fîn. 

— Smulge-mi pîinea, hai, smulge-o! Ia- 
o şi fugi cu ea! spuse încetişor Kolea. 
Haide, înşfac-o!... Şi fugi... N-auzi, mă? 
Eşti surd?... 

Nu era vreme de gîndit. Vitea se 
apropie de el şi îi smulse pîinea din 
mină. Kolea îi dădu un pumn între ochi. 
Lovitura fu atît de puternică, încît lui 
Vitea totul începu să-i joace dinainte. 

— Ce-i cu tine? Ai înnebunit? hîrîi 
băiatul, ne- înţelegînd ce se petrece. 

— Fugi, dacă-ţi spun! sîsîi furios 
Kolea. 

Şi Vitea o luă la fugă. 

— Aşa, aşa! îi striga Kolea din urmă şi, 
apucînd o piatră, o aruncă după el cu 
toată puterea, stră- duindu-se să-l 
nimerească în spate. 

Înţelegînd că Kolea nu glumeşte, Vitea 
fugea cît îl ţineau picioarele, dar 
pietrele zburau mereu în urma lui. 
Deodată, în cale apăru o santinelă. 
Desfă- cîndu-şi larg braţele, îl opri pe 
Vitea: 

— Halt, Junge! 

Kolea se apropie şi el în goană şi se 
agăţă de Vitea. 

— Dă-mi-o! Dă-mi-o înapoi!... 

— Ce-i cu tine, ai înnebunit? la-ţi 
pîinea şi du-te naibii! se înfurie Vitea şi 
aruncă pîinea jos. 

Soldaţii, nedumeriţi, se adunară în 
jurul lor. Santinela le povesti ce se 
întîmplase şi toţi se uitau cu duşmănie 
la copii. Kolea ridică pîinea, o curăţă de 
pămînt, o vîrî în buzunar, arătînd prin 
întreaga sa atitudine că pîinea îi 
aparţine lui şi că nu are de gînd s-o 
împartă cu nimeni. Santinela le dădu la 
amindoi cîţiva pumni  zdraveni, îi 
împinse dincolo de barieră şi le porunci 
cu străşnicie s-o şteargă cît mai iute. 

— Ce-i cu tine, ai înnebunit de-a 
binelea? strigă din nou Vitea cînd se 
îndepărtară vreo două sute de metri şi 
nimeni nu mai putea să-i audă. Cît pe- 
aci să mă omori! 

— Nu-i nimic, las’ că-ţi trece pin’ te-oi 
însura! Da’ ştii unde-i cutia? 

— Unde? 

— Am aruncat-o în fîn! 

Vitea îl privi uluit, scoase un strigăt de 
uimire şi uită pe dată toate jignirile. 
Istoviţi, dar fericiţi, ajunseră la dîmb şi 
Kolea povesti amănunţit toate 
peripeţiile. Vitea asculta şi se mira cu 
cîtă dibăcie  reuşiseră ei să-şi 
îndeplinească misiunea. Chiar şi 
vînătaia de sub ochiul stîng, pe care toți 
o cercetară cu atenţie, i se părea o 
decorație. 

Ghenadi Andreevici îi  îmbrăţişă 
bărbăteşte. 

— Vă mulțumesc, băieţi! rosti 
Kolesnik.  Sînteţi nişte adevăraţi 
cercetaşi! Cînd o să ne-ntoarcem în 
tabără, dau ordin să fiţi primiţi în 
detaşamentul meu! 

Băieţii îşi schimbară din nou hainele. 
În timp ce Kulikov căra de colo pînă 
colo îmbrăcămintea, cei din poiană 

aşteptau cu încordare: a nimerit cutia în 
fin sau n-a nimerit? lar dac-a nimerit, va 
exploda sau nu? 

— Chiar dacă va arde o singură 
platformă — zise Ghenadi Andreevici — 
şi tot e mare lucru. 

— Adevărat — încuviinţă Kolesnik — 
dar mie nu-mi vine a crede că acolo e 
fîn. 

— Dar ce poate să fie? întrebă 
Stremeannoi. 

— O să aşteptăm şi-o să vedem — 
răspunse Kolesnik în doi peri. Prea sînt 
egale şi uniforme cuburile alea... E 
foarte suspect! Se uită la ceas: mai erau 
încă cinci minute. 

Ultimele clipe se scurgeau încet. 
Soarele cobora la orizont: începuse să 
se însereze. 

Kolesnik dădea semne de enervare. 
Era nerăbdător. 

— La naiba! se necăji el. E timpul... 

Deodată, în depărtare, se aprinse o 
luminiţă. 

— Arde! strigă Ghenadi Andreevici. 

Dar luminiţa se stinse repede. Poate 
era o lanternă sau poate că vreun soldat 
îşi aprinsese ţigara cu bricheta. 

Se scurseră mai mult de cinci minute 
peste termenul stabilit. Kolesnik spuse 
că de fapt ar putea să treacă şi zece 
minute. La urma urmei, la explozibil 
există un oarecare procent de 
aproximaţie. 

— Ascultă, Kolea, eşti sigur că cutia a 
nimerit în fin? întrebă Ghenadi 
Andreevici, după ce băieții, îmbrăcîndu- 
şi din nou hainele lor, se apropiară de 
el. 

— Sînt sigur — răspunse încet Kolea. 
Am aruncat întîi două pietre, apoi cutia. 

Kolesnik aprindea ţigară de la ţigară. 
Fălcile i se mişcau nervos. Nu fuma, ci 
morfolea capătul ţigării. Aşa făcea 
întotdeauna în clipe de încordare. 

— Putem pleca. Degeaba ne mai 
pierdem timpul aici! spuse el. Dar 
surprinse privirea rugătoare a lui Kolea 
şi se întoarse. 

— Bine, să mai aşteptăm puţin — rosti 
cu blîn- deţe Ghenadi Andreevici. Am 
aşteptat noi altă dată şi mai mult... 

N-apucă să-şi termine vorba, că o 
flacără vie lumină totul în jur, 

— Arde! strigară Kolea şi Vitea. 

Flacăra se întinse repede prin fîn, şi 
peste cîteva secunde, toată platforma se 
prefăcu într-o torţă uriaşă. 

Kolesnik îşi duse binoclul la ochi. 

— Aleargă cu furcile! spuse el, repezit. 
Împrăştie fînul... S-a aprins şi cea de-a 
doua  platformă!... Priviţi! Ard şi 
cisternele! Aşa, aşa! Ce-o fi asta? Poate 
că nu văd bine? Ia uită-te şi dumneata, 
tovarăşe Stremeannoi, ce-i acolo în fin? 

Ghenadi  Andreevici luă repede 
binoclul, se uită şi zîmbi satisfăcut: 

— Aşa furaj, mai zic şi eu! Tancuri... 

— Da, frate, ai dreptate. Tancuri... — 
încuviinţă Kolesnik. Am dezlegat 
şarada! Pe aceste treizeci de platforme 
sînt treizeci de tancuri grele... Trebuie 
să comunicăm imediat la statul major al 
frontului, ca să trimită bombardierele... 
Bravo, băieţi, bravo vouă, vitejilor! Aţi 
acţionat ca nişte adevăraţi partizani! şi, 
plin de veselie, îi cuprinse şi-i îmbră- 
tişă cu mîinile lui mari şi calde... Şi 

acum, marş în tabără! Aţi obosit, nu? 
Las” că vă conduce Kulikov. 

Cînd flăcăiaşii fură aduşi în poiană, 
Kolea şi Vitea nu mai erau acolo. 
Kolesnik îi expediase, ca să nu fie daţi 
în vileag. 

— Uite, Sioma, ţine o scrisoare — 
spuse Kolesnik, întinzînd băiatului foaia 
de hîrtie. Aici scrie că partizanii v-au 
oprit. Numai despre un singur lucru n- 
am scris: că tu şi cu Vaska aţi schimbat 
vaca. Ştiu precis că primarul v-a dat o 
altă vacă. 

Speriaţi, băieţii se traseră îndărăt: 

— N-am schimbat-o noi! 

— Dar cine? 

Sioma tăcu, privi în jos şi, pînă la 
urmă, recunoscu: 

— Bunicu' a schimbat-o. La noi, 
oamenii au ascunse vacile colhozului. 
N-avem cu ce le hrăni, şi atunci el mi-a 
zis: „„Uite ce, vaca cea bună o păstrăm 
pentru colhoz, iar pe cea costelivă, las’ 
s-o mănînce nemţii”... 


— Spune-i lui bunică-tu — se oţări 
Kolesnikov,  ameninţindu-l sever cu 
degetul — să nu mai facă asemenea 


prostii. E bine că de data asta vina nu 
cade asupra voastră, pentru că, altfel, i- 
ar fi arătat lui primarul... 

Băieţii plecară, ascunzind cu grijă 
scrisoarea către primar, iar cei din 
detaşament porniră spre tabără. 

DIN NOU T-A-87 


În ziua aceea, Kurt Meyer plecase din 
oraş cînd se întunecase. În ultimul timp 
avusese foarte multe  neplăceri. 
Incendierea eşalonului s-a dovedit a fi 
un lucru mult mai serios decit s-ar fi 
putut crede. Era vorba nu numai de 
faptul că tancurile fuseseră descoperite 
— tancuri care aveau destinaţia Voro- 
nej, într-un punct cu totul secret — dar 
şi de faptul că la scurt timp după 
incendiul acela nenorocit, ale cărui 
cauze rămăseseră încă necunoscute, 
deasupra gării începuse să se 
învirtească o escadrilă de bombardiere 
grele. Bombardamentul fusese atit de 
puternic, încît de aproape o săptămînă 
se lucra la refacerea căii ferate şi încă 
nu se ştia cînd va fi gata. O altă 
escadrilă ajunsese din urmă eşaloanele 
care plecaseră în grabă din gară: 
dezastrul era mare. A fost nevoie să se 
trimită douăzeci de tancuri în spatele 
frontului, pentru reparaţii capitale. 

Bineînţeles că, în mod formal, Meyer 
n-avea nici o legătură cu cele întîmplate 
— calea ferată nefiind în subordinele lui 
— dar din rapoartele comanda- turii căii 
ferate s-a aflat că, înainte de incendiu, 
cu o oră, în gară au fost nişte băieţi 

care, după cum s-a constatat ulterior, 
s-au dat drept alţii. Probabil că ei 
puseseră focul. Trebuia să fii de o 
şiretenie diabolică, să poţi incendia un 
eşalon păzit de un batalion întreg de 
soldaţi! 

Şi totuşi, cea mai mare încurcătură 
consta în faptul că, după cum susţinea 
Blinov, trenul a fost incendiat de 
ilegaliştii care plecaseră din oraş şi se 
alăturaseră partizanilor. 

Meyer opri maşina la locul obişnuit, în 
spatele bolovanilor, şi, strecurindu-se 
printre cei doi pereţi prăbuşiţi unul 
peste altul, ajunse repede la uşa ce 
dădea în subsol. După anumite indicii 
pe care le cunoştea numai el, văzu că 
era aşteptat, şi asta îl linişti. T-A-87 este 
un agent de profesie şi e o adevărată 
plăcere să lucrezi cu el. Este 
întotdeauna punctual şi, ce-i mai 
important, are o minte extraordinar de 
ageră şi ingenioasă. Se felicita în sinea 
lui că reuşise să păstreze bine secretul 
în legătură cu acest agent. În nici una 
din cartotecile gestapoului, în afară de 
cea de la Berlin, nu figura numele lui 
adevărat; nimeni n-o să-i poată cere ca 
omul acesta să primească alte misiuni. 

Coborînd pe scara întunecoasă, Meyer 
îşi aprinse de două ori lanterna. Jos, 
cineva tuşi încetişor. 

— Eşti aici? întrebă Meyer. 

— Da, am venit de un sfert de oră — îi 
răspunse o voce groasă şi cunoscută. Te 
sfătuiesc, Kurt, să nu aprinzi lumina. Mi 
se pare că între dărimături s-a ascuns 
cineva... 

L-ai văzut dumneata? întrebă Meyer şi 
se opri încordat. 

— Am auzit paşi. 

Meyer şi T-A-87 se găseau unul în faţa 
celuilalt. 'T-A-87 vorbea nemţeşte cu 
accent străin, rostind moale consoanele. 
Judecînd după glas, se vedea că nu se 
simte la largul lui în acest subsol. 

— Nu prea cred că cel care ne 
urmăreşte ar fi putut observa unde 
anume am intrat — spuse Meyer. Uşa 
de la subsol nu se vede de afară. Iar 
dacă apare aici, eu cred că un singur 
glonţ îi ajunge... 

— Dumneata, Kurt, iei lucrurile prea 
uşor — vorbi T-A-87. Întîlnindu-mă cu 
dumneata, risc foarte mult. 

— Şi-atunci ce trebuie să fac, după 
părerea du- mitale? întrebă Mever, 
ridicînd glasul. Să caut eu însumi 
printre dărimături? 

— Nu, Kurt. Dumneata trebuie să pleci 
cît mai repede... Nu trebuie să mai 
zăboveşti nici un minut... 

— Dar dumneata? 

— Eu voi fi nevoit să aştept pînă cînd 
se va întuneca bine. Trebuie să mă 
conving dacă s-a strecurat cineva. 

— La dracu’!  ocări Meyer. Să 
schimbăm măcar două vorbe! Sînt 
hărțuit din toate părţile. Parcă n-am 
destule treburi în oraş! Mi-au impus să 
mă ocup şi de raionul fortificat. 

— Nu-l minia pe Dumnezeu, Kurt... 
Înseamnă că te bucuri de încredere! 

— Încrederea aceasta mă costă prea 
scump! Acum, în afară de ilegalişti, mi 
s-au adăugat şi partizanii. 

— În prezent, totul este adunat într-un 
singur ghem şi firele duc spre un singur 
loc — observă T-A-87. 

— Unde? 

— Acolo unde i-ai trimis pe cei doi. 

— Dar soarta lor... 

— Ştiu. Au fost omoriţi! 

Meyer tăcu. 

— Păcat totuşi că ne-am grăbit să-i 
împuşcăm pe bătrinii ăia! spuse el. 
Ştiau multe... 

— Da, dar mă cunoşteau şi pe mine — îi 
răspunse T-A-87. Nu, Kurt, tot n-ai fi 
aflat nimic de la ei. Sfatul pe care ţi-l 
dau este să suprimi partizanii prin 
foame, şi atunci o să poţi lupta mai uşor 
cu ilegaliştii. 

Deodată amuţiră amîndoi. Sus se auzi 
un zgomot şi foşnete suspecte. 

Meyer puse mîna pe pistol. 

— Ce-o fi? 

— Sînt şobolanii — rise încetişor T-A- 
87. Sint puzderie pe aici. Tare mi-e 
teamă că pînă la noapte îmi mănîncă 
nasul. 

Pipăind cu mîna împrejur, Meyer urcă 
cîteva trepte şi se împiedică! 

— Mare porcărie! Aici poţi să-ţi rupi 
gitul! 

— Mergi cu grijă! 

— Supraveghează fereastra mea — 
spuse Meyer, ajungind pe treapta de 


sus — curind o să am nevoie de 
dumneata. 
— Bine... — se auzi de jos. Deschide 
uşa încet. Vezi dacă nu-i cineva în 
spatele ei! 


In bezna din subsol licări o  fişie 
îngustă de lumină, care străbătu prin 
crăpătură. Strîngînd pistoletul, Meyer 
se furişă spre uşă şi ascultă. Era linişte, 
întredeschise încetişor uşa. În lumina 
amurgului se vedeau zidurile şi 
mormanele de pietre. Meyer privi cu 

încordare, cercetîndu-le pe rînd. Nu, nu 
era nimic suspect. Trecu pragul, 
continuind să  stringă  pistoletul. 
Nimeni! Trăgind adînc în piept aerul 
proaspăt, îşi veni treptat în fire. 

Băgă pistoletul în toc şi porni spre 
maşină pe cărarea cunoscută, cu mersul 
unui om bătrîn şi obosit. Deschise 
portiera, se aplecă vrind să se aşeze la 
volan şi deodată faţa i se schimonosi de 
spaimă. Scoase un țipăt şi se dădu 
înapoi: în maşină şedea Blinov şi-l 
privea printre pleoapele întredeschise. 

— Bună seara, domnule Meyer — îl 
salută el cu amabilitate. lartă-mă, te 
rog, că, fără să fiu invitat, am intrat în 
maşina dumitale. Am venit aici să cer- 
cetez ceva şi... poftim ce întîlnire 
fericită! M-am gîndit că n-o să refuzi să 
mă duci şi pe mine în oraş. 

— Dar bineînţeles că te duc! spuse 
Meyer, stă- pînindu-şi cu greu nervii. Ai 
însă o metodă foarte ciudată de a speria 
oamenii! Parc-ai fi făcut un post de 
pîndă din maşina mea. 

— Am vrut să-ţi fac o surpriză. 
Plăcută, nu?... 

Ce gind l-o fi adus oare aici pe Blinov? 
Meyer nu se hotăra să-i pună această 
întrebare, fiindcă ar fi trebuit să-i 
explice pentru ce venise el însuşi aici. 
Aşa că îşi făcea de lucru cu 
schimbătorul de viteză. Cînd scoase 
maşina la drum, Blinov întrerupse tăce- 
rea: 

— Ce zici, se mai poate reface aici 
ceva? întrebă el. Trebuie să depozităm 
pentru armată trei sute de tone de 
grîu, căci griul putrezeşte în magazie şi 


paul 


se mai şi fură din el. Bine-ar fi dac-am 
putea reface măcar o parte a silozului. 

— Da, n-ar fi rău — mormăi Meyer, 
privindu-l cu coada ochiului pe Blinov. 

Acesta se uita calm înainte. „,Se 
preface — se gîndi Meyer — sau, într- 
adevăr, e o întîlnire întîm- plătoare. Mai 
ştii?”... 

— De altfel, şi eu am venit să fac unele 
cercetări — zise el, în sfîrşit. Mi s-a 
spus că pe aici a fost cîndva o centrală 
electrică şi m-am gîndit că poate s-au 
mai păstrat niscai motoare. Le-aş 
trimite bucuros în raionul fortificat. Şi 
fiindcă veni vorba, Ilia Ilici, cum mai 
stai cu listele? 

— Le-am întocmit. 

— Cîţi oameni ai? 

— Aproape şapte sute. 

— Cam puţini. Ăştia de la ,Todt” ne 
cer o mie. 

— Nu, imposibil — răspunse Blinov, 
clătinînd din cap cu îndărătnicie — am 
mai primit un ordin prin care ni se cer 
încă două sute de oameni care, peste o 
săptămînă, trebuie să fie 1a Franckfurt 
pe Main... 

— Oare ce gîndesc cei de la Berlin? 
făcu Meyer, ridicînd nemulţumit din 
umeri. Ne iau toţi oamenii, şi după 
aceea tot noi o să fim vinovati!... Dar 
eşalonul cu armătura? A sosit? 

— Da, azi-dimineaţă Schwarzkopf l-a 
trimis la destinație. Douăzeci de 
vagoane de ciment şi douăzeci şi cinci 
de vagoane cu carcase de oţel. Sînt 
aşteptate încă trei vagoane. 

— Cine descarcă? 

— Localnicii. 

— Batalionul de pază a şi început să 
amenajeze lagărul — spuse Meyer. De 
îndată ce vom fi înştiinţaţi că oamenii 
pot fi primiţi acolo, vom începe imediat 
transportarea lor. 

— V-aţi hotărît cu ce-o să-i 
transportaţi? 

— Cu maşinile — rosti ferm Meyer. 
Numai cu maşinile. Operația este 
calculată să se efectueze în două serii. 

Făcînd serpentine bruşte, drumul se 
apropie de oraş. Santinele, cercetmd 
maşina şi pasagerii, îl recunoscură pe 
Meyer şi se dădură în lături. Maşina 
începu să se strecoare pe străzile 
înguste, îndrep- tîndu-se spre centru. 

Meyer tăcea, giîndindu-se la ale lui. 
Blinov se lipi de portieră, urmărind 
cum se mişcă acul vitezometrului. 
Primarul nu ştia să şofeze şi de aceea 
avea un deosebit respect pentru cei 
care ţineau volanul în mînă. 

Deodată Meyer micşoră viteza şi se 
întoarse spre Blinov: 

— Vreau să-ţi spun cîteva cuvinte, Ilia 
Ilici. 

Pe faţa lui Blinov apăru un zîmbet 
mieros. 

— Mi se pare că am toate motivele să 
fiu prieten cu dumneata, dragă domnule 
primar! spuse Meyer. 

— Incontestabil — răspunse Blinov. 
Nici nu pot să-mi închipui altfel de 
relaţii între noi. 

— Vreau să fiu foarte sincer — 
continuă Meyer, făcîndu-se că n-a auzit 
cuvintele primarului. Dumneata ai 
legături solide la Berlin şi n-aş dori să 
apelezi prea des la ele. 

Blinov îl privi uimit: 

— La ce te referi, dragă Meyer? 

— Hai, nu te mai preface! 
Comandantul întoarse brusc maşina, ca 
să nu se ciocnească cu un camion mare, 
încărcat cu lăzi. Blinov fu trîntit de 
portieră şi se apucă de clanţă. [in-te 
bine! îi spuse Meyer cu răutate. Uneori, 
la cotituri bruşte, te poate arunca şi 
afară!... Apoi readuse maşina la poziţie 
normală. Aşadar, domnule Blinov, 
discuţia noastră nu va avea loc dacă te 
vei comporta ca un diplomat. Eu sînt 
adeptul jocului cinstit, dar ştiu să joc şi 
cu trişorii... 

Blinov roşi puternic. 

— Şi care este jocul pe care îl joci 
acum, domnule Meyer? întrebă Blinov, 
neputîndu-şi stăpîni enervarea. 

— Ţi-am mai spus, vreau să vorbim 
cinstit. 

— Te-ascult! 

— Am să fiu scurt. Am făcut o greşeală 
că m-am băgat în muzeul dumitale. 
Trebuie să recunosc însă că unele 
tablouri mi-au plăcut. Ca şi dumitale, de 
altfel... — şi îl privi cu şiretenie pe 
primar — dar sînt gata să nu manifest 
nici un fel de interes faţă de ele. 

— Condiţiile? întrebă scurt Blinov. 

— Sînt foarte simple. Vei înceta să te 
mai interesezi de treburile mele. Vei 
înceta să mai faci jocul organizaţiei 
ilegale. Toate astea sînt, de alt- fel, şi în 
interesul dumitale. Mai ştii? S-ar putea 
să ne rupem amîndoi gîtul. Haide mai 
bine să lucrăm împreună! 

— Am să mă mai gîndesc, Meyer! 
răspunse serios Blinov. 

Meyer se uită în oglinda prinsă de 
parbriz, în care se reflecta partea de 

sus a feţei primarului: sprincenele 
încruntate, ochii întunecaţi... 

— Dacă te  hotărăşti să  accepţi 
condiţiile mele — spuse Meyer, frinînd 
în faţa primăriei — vino deseară pe la 
mine, am un coniac grozav!... 

Blinov dădu tăcut din cap şi cobori. 
Meyer acceleră şi maşina porni în 
goană mai departe. 


245 


UN MARŞ ANEVOIOS 


Da.  T-A-87 era bine informat: 
rezervele de pîine ale partizanilor erau 
într-adevăr pe  sfirşite. Kolesnik şi 
Ghenadi Andreevici se gindiră multă 
vreme cum să rezolve problema. În 
satele din apropiere nu mai puteau face 
rost de piine. În ultimul timp nu 
reuşiseră să captureze nici un tren 
regimentar. Peste trei-patru zile vor fi 
nevoiţi să micşoreze raţia, şi aşa destul 
de redusă. 

În sfîrşit, statul major luă hotărîrea să 
trimită un grup de partizani după piine. 
Kolesnik insistă ca, în drum, 
detaşamentul să treacă prin satul 
Strijevţi şi să se răfuiască negreşit cu 
primarul trădător. Se putea întîmpla ca, 
speriindu-se, primarul să le dea el 
însuşi grîul ascuns. Ghenadi Andreevici 
voia să treacă pe la bătrinul Haritonov. 
Şi această propunere fu acceptată. 
Misiunea principală fusese bine gîndită 
şi pregătită cu deosebită grijă. Grupul 
care urma să acţioneze trebuia să atace 
depozitul cu făină din apropierea morii 
şi să ia de acolo atita cît vor putea să 
încarce în căruţa la care erau înhămaţi 
doi cai. 

S-a hotărît ca din grupul respectiv să 
facă parte vreo cincisprezece oameni, 
sub comanda lui Stre- meannoi. În mod 
tacit, Ghenadi Andreevici îl acceptase pe 
Kolesnik drept conducător şi îndeplinea 
fără cricnire toate indicaţiile acestuia. Îi 
plăcea ca misiunile să fie date şi 
formulate cu precizie, iar felul cum vor 
fi rezolvate depindea numai de el. 
Kolesnik îi acordase toată încrederea. 

Bucuros că primise instrucţiuni pentru 
o misiune importantă şi de sine 
stătătoare, Ghenadi Andree-vici 
desfăşură, în Organizarea ei, acea 
agitaţie care nu-i plăcea de loc atunci 
cînd o observa la alţii. I se părea că 
partizanii se mişcă prea încet, caii nu 
sînt bine aleşi — unul e prea înalt, altu-i 
prea slab şi deci le va fi greu să tragă 
împreună la căruţă — că au prea puţine 
arme... 

Cunoştea bine toate căile de acces 
spre sat şi spre moară şi cunoştea 
foarte bine şi locul unde se afla 
depozitul, dar în problemele militare nu 
era chiar atît de priceput. Kolesnik îşi 
dăduse seama de acest lucru. Chemă în 
bordeiul său pe partizanul acela pe care 
îl ocăra mai mult decît pe toţi ceilalţi, şi 
tocmai de aceea îl preţuia mai mult 
decît pe toţi ceilalţi — pe Feodor 
Kulikov — şi-i ordonă să stea tot timpul 
în preajma comandantului grupului şi 
să-l sfătuiască la nevoie. 

Primul lucru pe care l-a făcut Kulikov 
a fost că şi-a ales zece flăcăi de nădejde 
cu care fusese de multe ori împreună în 
misiuni periculoase. Cînd îi rîndui în 
poiană, în faţa bordeiului 
comandantului, Ghenadi  Andreevici 

înţelese dintr-o privire că toţi sînt 
oameni verificaţi şi cu experienţă. 

Spre uimirea lui, observă în flancul 
stîng două chipuri cunoscute... Înarmaţi 
cu automate, Kolea şi Vitea stăteau unul 
lîngă altul, străduindu-se din toate 
puterile să aibă aerul acela indiferent, 
pe care, socoteau ei, trebuie să-l aibă 
partizanii încercaţi atunci cînd pleacă în 
misiuni primejdioase. 

— Da’ voi, băieţi, încotro? întrebă 
aspru Stre- meannoi, apropiindu-se de 
ei. Ce căutaţi aici? 

Băieţii se fisticiră şi lăsară ochii în 
pămînt; Kolea dădu să spună ceva, dar 
Kulikov i-o luă înainte: 

— Eu i-am pus, tovarăşe comandant — 
raportă el. Din ordinul lui Kolesnik 
trebuie să avem doi agenţi de legătură. 

— Ei bine, atunci lasă-i să meargă în 
eşalonul doi... 

Kulikov zimbi. „Se vede cît colo — îşi 
zise el — că omul nostru a studiat 
tactica la lada cu nisip. 

Nu-i nimica, o să mai lupte şi o să 
înţeleagă el cîte „eşaloane” sînt în lupta 
de partizani”... 

Privi cu duioşie băieţii şi nu-şi putu 
stăpîni emoția. Kolea şi Vitea stăteau 
drepţi ca nişte luptători încercaţi, cu 
căciulile date pe ceafă. In mîinile lor, 
automatele păreau uimitor de mari. 

După ce dăduseră foc eşalonului cu 
tancuri şi fuseseră primiți în 
detaşament, atitudinea partizanilor față 
de ei se schimbase. E adevărat că 
apariția lor în pădure păruse multora 
ciudată. La ce bun să cari aici nişte 
băieţi şi o fetiţă cu codițe? Şi fără ei, 
sînt destule griji şi greutăţi. Acum, 

tuturor le era limpede că băieţii aceştia 
sînt curajoşi şi pot să le fie de folos. Nu 
se vor pierde niciodată, nu ştiau ce-i 
frica. Şi faţă de Maia — care nu se 
evidenţiase în mod deosebit — 
partizanii începură să se poarte cu mai 
multă căldură şi atenţie. In ajutorul pe 
care-l dădea  felcerul la îngrijirea 
răniților, fata punea mult suflet. Tot ea 
spăla tifoanele şi făcea curăţenie în 
bordeiul sanitar. In afară de toate 
acestea, o parte din aureola de glorie a 
băieţilor trecuse şi asupra ei. X 

Kolea se gîndea mereu la tatăl său. Îşi 
închipuia că va pătrunde printr-un 
şiretlic în lagărul de prizonieri, se va 
întilni cu el şi-l va salva. În capul lui 
clocoteau zeci de planuri, pe care le 
împărtăşi lui Vitea, însă acesta nu era 
de acord cu nici unul. 

Şi Vitea se maturizase parcă în 
ultimele zile. Vi- nătaia de sub ochiul 
stîng amintea de întîmplarea petrecută 
nu demult, şi Vitea o considera drept o 
mărturie evidentă şi eroică a 
participării sale la misiunea aceea grea. 
Îi părea chiar rău că vînătaia păleşte 
treptat... 

Băieţii îi  povestiră Maiei de 
nenumărate ori, şi de fiecare dată cu 
amănunte tot mai noi, istoria misiunii 
lor. Pînă la urmă, ea se duse la Miheev 
şi îi ceru cu insistenţă să fie trecută la 
cercetare.  Felcerul o ascultă cu 
răbdare, oftă din greu, apoi îi puse în 
mînă o grămadă de tifoane şi-i porunci 
să le spele imediat. „Şi să-ţi scoţi din 
cap prostiile astea!  adăugă el, 
bombănind. Îţi ajunge treaba care-o ai 
aici!” 

Băieţii îl iubeau mult pe Ghenadi 
Andreevici şi aveau o încredere 
nemărginită în el, dar pentru ei el 
rămăsese totuşi profesorul lor, pe cînd 
tînărul partizan Kulikov devenise dintr- 
o dată tovarăşul lor. Se purta cu ei de la 
egal la egal. Era un flăcău curajos şi 
ingenios. În timp ce mergeau spre gară, 
calul pe care călărea Kolea făcuse un 
pas greşit, se zvîrlise în lături, părăsise 
cărarea şi nimerise cu burta într-o 
mlaştină. Kolea se speriase grozav şi se 
apucase cu amîndouă mîinile de coama 
bidiviului, neştiind ce să facă. Feodor 
sărise repede jos şi, cu un topor ascuţit 
ce-i atîrna la briîu, tăiase cîteva crengi 
subţiri şi le aruncase sub picioarele 
animalului, care, bătind din copite, 
căuta în zadar un sprijin. Cu ajutorul pe 
care i-l dăduse în grabă, Fedea salvase 
şi calul, şi viaţa băiatului. Proptindu-se 
cu picioarele de crengi, calul reuşise să 
se caţăre pe cărare. 

În urma acestei întîmplări, Kolea se 
ataşă foarte mult de salvatorul său. 

Pe copii îi atrăgea la Feodor Kulikov 
forţa lui şi faptul că întotdeauna era 
gata să facă orice şi izbutea să ducă la 
bun sfîrşit cele mai grele misiuni. Le 
plăcea şi cum umbla tînărul partizan. 
Era iute de picior şi trăgea tot timpul 
dintr-o ţigară groasă, răsucită de el. 
Niciodată nu-l vedeai abătut. Fedea 
Kulikov împlinise nu demult douăzeci 
de ani. La Belgorod îi rămăseseră doi 
frăţiori, de soarta cărora nu ştia nimic. 
Taică-su dispăruse fără urmă, iar maică- 
sa fusese omorită de un glonţ rătăcit, 
tras de un poliţai; acesta, urmărind un 
om pe stradă, începuse să tragă la 


220 


întîmplare şi o nimerise pe mama lui 
Feodor... 

Toată duioşia nesecată pe care Fedea 
o purta în inimă o revărsă asupra lui 
Kolea şi Vitea. Şi băieţii aceştia îşi 
pierduseră toate rudele şi rămăseseră 
singuri pe lume... 

Cînd s-a aflat că băieţii vor însoţi 
grupul care pleacă după făină, Feodor 
făcu rost de două auto-mate de captură 
şi începu să-i înveţe pe cei doi să tragă. 
Dar cînd Kolea apăsă prima oară pe 
trăgaci, automatul începu să tremure în 
mîinile lui, cuprins parcă de un acces de 
furie. Băiatul trăgea un glonţ după altul 
într-o buturugă înnegrită de vreme şi 
tresărea. Văzuse de multe ori cum trag 
alţii, acum însă trăia o senzaţie nouă şi 
foarte puternică. Automatul greu, a 
cărui curea lată îi tăia umărul, se supu- 
nea voinţei iui. Şi Vitea învăţă să tragă, 
dar asupra lui acest lucru n-a produs o 
impresie prea puternică. Poate din 
cauză că trăgea în gol şi nu vedea 
încotro zboară gloanţele. 

Grupul plecă pe la prînz. 

„„„Paisprezece partizani, înarmaţi cu 
automate şi puşti, doi agenţi de 
legătură şi comandantul lor. În total — 
şaptesprezece oameni. În urma lor 
venea o căruţă cu un vizitiu. Ghenadi 
Andreevici, încins în curele, ţinea în 
miîini un automat. Înainte de a pleca, 
chiar în clipa cînd grupul de partizani 
se ali- niase în faţa bordeiului unde se 
afla instalat statul major, Maia se 
apropie în fugă şi-i strecură lui Kolea şi 
lui Vitea nişte pachete cu pansament. 

— Drum bun! Să vă-ntoarceţi sănătoşi! 
şopti ea. 

Kolesnik le ură şi el drum bun şi 
strînse voiniceşte mîna lui Ghenadi 
Andreevici. Cu glas sugrumat de 
emoție, acesta comandă: „La drea-ap- 
ta!... Inainte-e-e, marş!” Şi grupul porni. 

Din tabără ieşiră în formaţie, dar cînd 
ajunseră la poteca din pădure, se 
înşirară unul în spatele celuilalt. Un 
grup mic de trei mergea înainte, sub 
comanda lui Fedea. În cazul unei 
ciocniri neaşteptate cu inamicul, 
avangarda va fi prima atacată. 

Băieţii mergeau în grupul din spate. În 
adincul sufletului său, Ghenadi 
Andreevici era nemulțumit că băieţii se 
află împreună cu el. Ar fi putut să se 
descurce foarte bine şi fără ei. Au 
îndeplinit o misiune şi le ajunge. Nu era 
cazul să-şi facă un obicei din 
participarea la operaţiuni. Se hotări ca 
la întoarcerea în tabără să discute cu 
Kolesnik chestiunea aceasta. 

Partizanii urmau să traverseze o şosea 
foarte bine păzită. Zi şi noapte treceau 
pe acolo camioane cu soldați, 
transportoare blindate şi chiar 
autoblindate. Deseori, fasciştii trăgeau 
asupra pădurii, ca să bage frica în 
partizani, în eventualitatea că aceştia s- 
ar fi aflat prin apropiere. 

Kolea şi Vitea obosiseră, dar se 
străduiau să nu arate. Nu aruncară nici 
o privire spre căruţă. Strin- gînd ca de 
obicei hăţurile între genunchi, căruţaşul 
fuma alene. Din cînd în cînd, roţile 
căruţei se împotmoleau şi atunci toţi 
săreau să scoată căruţa din mlaştină. 

Kolea rămase puţin în urmă, lăsîndu-l 
în mod vădit pe Vitea să i-o ia înainte. 
Nu voia ca vreunui dintre partizani să 

observe cît sînt de obosiţi, Nu-l scăpa 
pe Vitea din ochi, căci nu ştia ce-i poate 
da în gînd băiatului. Dacă începe să se 
vaite? Dar Vitea, simțind parcă 
neîncrederea prietenului său, se 
străduia să  păşească  voiniceşte, 
strîingînd cu putere la piept automatul. 

Soarele rece de toamnă se ridicase 
deasupra pădurii, aruncîndu-şi razele 
peste copacii  desfrunziţi. Plopii şi 
mestecenii îşi pierduseră frunzele. 
Numai verdele întunecat al brazilor nu 
suferise din pricina frigului. Liniştea 
pădurii care se pregătea de iarnă avea 
un farmec trist... 

Cînd ieşiră din mlaştini, începură să 
înainteze mai încet. Kolea continua să 
meargă în spatele lui Vitea, care de- 
abia îşi mai tira picioarele, împiedi- 
cîndu-se la tot pasul. Faţa lui rotundă 
era năduşită şi din cînd în cînd se uita 
în urmă, la Kolea, cerîn- du-i parcă 
sprijin. 

— Hai că-ţi duc eu automatul — îi 
propuse Kolea încet, ca să nu fie auzit. 

Dar Vitea cunoştea legile aspre ale 
războiului. 

— Arma nu se dă! rosti el cu un aer 
grav şi porni hotărît înainte. 

— Ei, băieţi! le strigă vizitiul Egorov. 
Hai urcati, vă duc eu cu căruţa! 

Partizanii izbucniră în ris; 

— Urcaţi-vă, băieţi, se  plictiseşte 
bietul om că n-are cu cine sta de vorbă! 

Vitea îl privi nehotărit pe Kolea, se 
apucă de loitre şi se prăvăli stingaci în 
căruţă. După el sări şi Kolea. El ar mai 
fi putut merge pe jos, dar nu voia ca 
Vitea să pară mai slab. 

— Ei, vulturilor, tot timpul se vorbeşte 
despre voi; sînteţi nişte băieţi tare 
curajoşi — începu Ego- rov, căruia îi 
mersese vestea că nu-i stă gura o clipă. 
În ce mă priveşte, eu numai pe cei viteji 
îi respect. Ceilalţi n-au ce căuta la noi. 
Să ştiţi de la mine, băieţi, că laşul este 
cel mai mare dintre ticăloşi. La noi, la 
uzină, era un magaziner, unul Mi- 
treaev. Lucra împreună cu mine... Ce 
mai discursuri îi plăcea să ţină! 
Măiculiţăă! Cel mai prima orator! 
Fusese ales în comitetul de 
întreprindere, şi cum se ţinea pe 
undeva vreo conferinţă, hop şi el! Era 
delegatul nostru... Ce mai!... lar cînd a 
început războiul, unde credeţi voi c-a 
dispărut oratorul nostru? Unde? Cum? 
Ce? Hm! A intrat ca poliţai! Să-şi 
scape şi el pielea. Deh! Ce să-i faci... 
Da’ las’ că vine ea vremea, şi ajung eu 
pîn’ la el... Ridicînd hăţurile, plesni 
calul care o luase la stînga: Ho, ho, fii 
cuminte!... 

Roţile  scîrţiiau alene, căruţa se 
hurduca încet peste hîrtoapele 
drumului, şi în toate astea sălăş- luia 
ceva foarte paşnic. Dacă n-ar fi fost 
automatele, ai fi putut crede că oamenii 
aceştia sînt nişte ţărani care se întorc la 
casele lor, după o zi de muncă... 

Deodată, din depărtare, se auzi 
ordinul lui Che- nadi Andreevici: 

— Sta-ai! 

Partizanii se opriră. Egorov trase de 
hăţuri. 

— Ptrrru! Am ajuns! Ce-o fi acolo? 
întrebă el pe cel din faţă. 

— Şoseaua! îi răspunse un glas 
înăbuşit. 


224 


— Ei, poftim, ne-am proţăpit aici! 
bombăni nemulţumit Egorov. Acum o să 
le trebuiască o zi întreagă să se 
hotărască cum să facă un pas şi jumă- 
tate. Din mers trebuia s-o trecem! In 
fugă! înainte, şi gata! 

Cobori din căruţă şi umblă posomorit 
în jurul ei. Băieţii îi împărtăşau necazul. 

— O să stăm aici atîta, pînă cînd or să 
vină poliţaii! îl susţinu Kolea. 

— O să stăm mult şi bine! Ehei! şi 
Egorov  scuipă de ciudă. Cu aşa 
comandanţi!... 

— Ştii, de Ghenadi Andreevici te rog 
să nu te-atingi! zise Kolea, serios ca un 
om mare. 

— Da' ce are el atit de deosebit, mă 
rog, că n-am voie să m-ating de el? şi 
Egorov se apropie de căruţă. Ia fă bine 
şi nu-mi închide tu mie gura! In faţa 
mea nu eşti decît un mucos! 

Kolea se supără. 

— Nici nu vreau să mai stau de vorbă 
cu un prost ca tine! se stropşi el şi sări 
din căruţă. Haide, Vitea! 

— Ei, voi! le strigă Egorov din urmă. 
Să nu dea dracu’ să-ndrăzniţi cumva să 
v-apropiaţi de căruţă, că v-arăt eu vouă, 
împieliţaţilor! 

— N-ai decit! îi strigă Vitea şi se 
întoarse sco- ţindu-i limba. 

Ghenadi  Andreevici şi Fedea se 
pitiseră în tufişurile aflate la marginea 
drumului. Pe şosea treceau mereu 
maşini. Unele erau încărcate cu muniții, 
altele transportau soldaţi, şi la fiecare 
cinci-zece minute goneau pe 
motociclete S.S.-işti înarmați cu 
mitraliere. 

— Da, e o treabă foarte grea — spuse 
Ghenadi  Andreevici,  petrecind cu 
privirea încordată doi motociclişti cu 
căşti de oţel. 

Îndată ce dispărură la cotitura şoselei, 
în întîm- pinarea lor ieşi o maşină plină 
cu soldaţi. 

— Fedea, vom fi nevoiţi să aşteptăm 
căderea nopţii. 

In aceste cîteva ceasuri, Ghenadi 
Andreevici se convinsese că tînărul 
partizan are multă experienţă şi este 
foarte prevăzător; se obişnuise cu viaţa 
de partizan şi pădurea devenise 
elementul în care se simțea la largul lui. 
Dacă n-ar fi răspuns decît de el însuşi, 
cu siguranţă că hiteriştilor le-ar fi lipsit 
la numărătoare cîţiva motociclişti. Dar 
îşi dădea seama că lucrul principal este 
îndeplinirea misiunii: cu orice chip 
trebuia să facă rost de făină. El nu are 
voie şi nu trebuie să rişte. 

— Bineînţeles, aici putem sta pînă 
noaptea tîr- ziu — întări Fedea, privind 
cu un ochi atent de cercetaş drumul — 
dar cînd oare vom reuşi să ajungem în 
sat? Dimineaţa, mai devreme în nici un 
caz. Şi acolo va trebui să stăm şi să 
aşteptăm din nou căderea nopţii. Doar 
n-o să intrăm în sat pe lumină. O să 
pierdem o zi şi o noapte. 

— Şi-atunci ce propui? 

— Haide să ne-mpărţim în două grupe 
şi să trecem în goană drumul prin două 
puncte. Dacă una din grupe va fi 
descoperită, va primi lupta, iar cealaltă 
va merge mai departe. 

— Să ne părăsim tovarăşii? se-ncruntă 
Ghenadi Andreevici. 

— De ce să-i părăsim? Grupul se va 
retrage În pădure, căci acolo 
hitleriştilor le e teamă să-şi bage nasul, 
iar noi, pe drum ocolit, vom face 
joncţiunea cu ei. 

— Dar asta n-o să ne facă să întîrziem? 

— Poate că o să întîrziem, poate nu — 
răspunse evaziv Fedea. 

— Şi căruţa? Doar n-o poţi viri în 
buzunar. Căruţa se vede de departe! 

Fedea cercetă cu atenţie pădurea care 
se înălța ca un zid de cealaltă parte a 
drumului. Da, cu siguranţă că n-o să 
poată trece pe aici, pentru că se va 
încurca în tufişurile din marginea 
şoselei. Trebuie să găsească o potecă, 
fie ea cît de îngustă. Ţinea minte că la 
vreo două sute de metri mai la stinga 
era un drum de pădure. Ce-i drept, 
drumeagul acesta e năpădit de brădet şi 
nu va fi lesne de mers pe- acolo, dar va 
fi mai puţin riscant decît să caute 
noaptea alt drum. Ghenadi Andreevici 
acceptă propunerea. Se afundară în 
pădure şi în curînd se apropiam din nou 
de şosea, în locul unde, după părerea 
lui Kulikov, le-ar fi fost mai uşor s-o 
traverseze. De cealaltă parte a şoselei 
se deschidea un drum îngust de ţară. 

— Permiteţi ca, împreună cu una din 
grupe, să trec pe aici — spuse Fedea — 
iar dumneavoastră, cu cealaltă grupă, 
treceţi pe la cotitura drumului. In felul 
acesta nu vom fi văzuţi decît dintr-o 
singură parte. O să trecem în aceiaşi 
timp, semnalul va fi cîntecul cucului. Şi 
Fedea cîntă de trei ori: Cucu! Cucu! 
Cucu! 

— Cînţi cu multă măiestrie, parcă ai fi 
cuc adevărat! zimbi Ghenadie 

Andreevici. Dar vezi, fii atent, toamna 
cucii nu prea cîntă... Ei bine, atunci ne- 
am înţeles. Ia căruţa şi cinci oameni cu 
tine, iar cu ceilalţi am să merg eu. Ne 
întîlnim, uite colo, unde drumul se 
pierde în adîncul pădurii. 

— Băieţii îi iau cu mine. 

— Bine. Dar bagă de seamă, ai grijă de 
ei... — spuse Ghenadi Andreevici. 

Nimeni nu se gîndea în clipa aceea că 
hotărîrea luată va avea consecinţe atît 
de importante pentru cele ce aveau să 
se petreacă în prima jumătate de oră 
care urmă. 

Grupele se despărţiră. Fedea îşi opri 
oamenii lui în tufişuri, le ordonă să se 
mascheze, mai ales să acopere căruţa 
cu ramuri. Dar cu deosebită grijă... 

Ca un făcut, pe şosea începu să se 
scurgă o coloană nesfirşită de camioane 
încărcate cu lăzi pline cu obuze şi mine. 
Fedea numără pînă la 47, apoi le pierdu 
şirul. Fără îndoială că undeva se 
pregătea o operatie. In urma 
camioanelor trecură tancurile. 

Fedea privea cu încordare fiecare 
punct negru de pe şoseaua care unduia 
peste dîmburi ca un şarpe. Cîteva 
minute însă, şoseaua rămase liberă. 
Părea că sosise timpul să acţioneze, dar 
mai aşteptă puţin, şi această întîrziere 
salvă detaşamentul de la o primejdie 
foarte mare. 

Pe neaşteptate, din spatele unui 
bolovan aflat la vreo trei sute de metri 
de locul unde se ascunsese Fedea, se ivi 
un motociclist din trupele S.S., care îşi 
întinse braţele în lături spre a-şi mai 
dezmorţi spinarea. Stătu ce stătu şi 
intră iar în tufiş, apoi reapăru cu 

motocicleta, care avea în faţă o 
mitralieră, în urma lui ieşiră din tufişuri 
încă trei motociclişti. Probabil că 
făcuseră un popas. Tuspatru îşi scoaseră 
motocicletele la drum,  discutară 
îndelung, dînd cu însufleţire din miini, 
apoi îşi luară rămas bun şi porniră doi 
cîte doi în direcţii opuse. Cînd zgomotul 
motocicletelor se pierdu în depărtare, 
Fedea se tîri pe brinci pînă la marginea 
şoselei, ca să cerceteze mai atent. În 
depărtare se zăreau, coborînd şi urcînd 
pe drum, două puncte întunecate. În 
sfîrşit,  motocicliştii se  mistuiră în 
depărtări. 

Fedea privea norii întunecaţi şi grei ce 
se tîrau jos, deasupra pădurii. El nu-şi 
dădea seama că norii aceştia acopereau 
cerul şi că din cauza lor toate culorile 
din jur se mohorau... Pînă atunci se 
părea că vara este în toiul ei. Dintr-o 
dată însă sosise toamna. O toamnă 
prematură... Aşa i se întîmplă şi omului: 
luptă  îndărătnic cu  bătrineţea, şi 
deodată, într-o bună dimineaţă, vede 
limpede că lupta cu anii este 
zadarnică... 

Fedea era foarte tînăr şi încă nu se 
gîndea că va avea vreodată părul 
cărunt. Dar chiar şi el, văzînd ramurile 
lăsate, frunzele veştede, care numai din 
depărtare păreau frumoase, privind 
zarea tristă şi cenuşie, pătată cu 
verdele brazilor, încercă un sentiment 
sfişietor care făcu să i se strîngă inima 
de tristeţe... 

lubea pădurea, se obişnuise cu ea, îi 
ştia potecile, cunoştea obiceiurile 
păsărilor, putea să desluşească toate 
zgomotele ei... Noaptea tîrziu se stre- 

cura prin desişuri, găsind instinctiv 
drumul cel bun. Pădurea îl apăra... 
Fiecare copac era o cazemată cu blinda- 
jul mobil... lar acum, pădurea obosise 
parcă şi stătea abătută. „Vine iarna — 
se gîndi Fedea — şi-o să ne fie greu; 
urma de pe zăpadă n-o poţi şterge”... 

Şoseaua era pustie. Nu mai aveau 
timp de pierdut... 

„„.Cucul cîntă de trei ori şi în tufişuri 
răsună pocnetul unui-bici; se auziră 
glasuri surde, apoi o înjurătură. Prin 
dreptul lui Fedea trecu ca o săgeată 
căruţa, pe care se hurduca silueta 
firavă a lui Egorov. Într-o clipă dispăru 
ca o nălucă în dosul copacilor. 

— Cîte unul!... Cîte unul!... comandă 
Fedea. 

Părea că e simplu să traversezi 
şoseaua, dar cîtă stăpinire şi cîtă 
încordare cerea acest lucru! 

Privind în dreapta, Fedea tresări şi se 
ascunse în dosul unui copac. 

— Culcat! strigă el. Căruţa la o parte! 

Nimeni nu ştia despre ce e vorba şi 
din ce direcţie vine primejdia. Pînă să 
ajungă la şosea, unii se trîntiră la 
pămînt, alţii se ascunseră pe după 
copaci. Egorov chiui atît de tare, încît 
caii îl purtară în goană, împreună cu 
căruţă cu tot, chiar în  desişul 
tufişurilor. Kolea şi Vitea se aruncară în 
şanţ, iar Fedea rămase în picioare, 
ascuns după un copac şi privind 
încordat şoseaua. 

Nu trecu mai mult de un minut şi se 
auzi zgomotul crescînd al motoarelor; 
din ascunzătoarea lor Kolea şi Vitea 
văzură o coloană lungă de camioane 
care apăru de după cotul drumului. 

În camionul din faţă, stînd cîte patru 
în rînd, cu căştile trase pe ochi, se aflau 
soldaţi hitlerişti înarmaţi. În celelalte 
camioane erau bărbaţi îmbrăcaţi ca vai 
de ei: unii cu scurte vătuite sau mantale 
vechi, alţii numai în bluze militare. Pe 
margini, escortind coloana, goneau 
motociclişti. 

Dintr-o singură privire îţi dădeai 
seama că în camioane se aflau 
prizonieri. De bună seamă că erau 
transportaţi în raionul unde se făceau 
fortificaţii. 

Ascuns după un tufiş, Ghenadi 
Andreevici numără camioanele. Erau 
treizeci şi două. În ele se aflau cel puţin 
patru sute de oameni. Probabil că ăsta 
nu era primul transport. 

Evenimentele îl depăşeau. Trebuia să 
comunice fără întîrziere la tabăra de 
partizani că Meyer a şi început 
transportarea prizonierilor. În timpul 
acesta, Kolea şi Vitea priveau cu atenţie 
camioanele care treceau prin dreptul 
lor. 

— Tata! strigă deodată Kolea şi îşi 
înfipse mîinile în pămînt. 

— Cine? întrebă Vitea, uluit. 

— L-au dus şi pe tata! Uite, în maşina 
aceea! 

Vitea privi cu atenţie. Deasupra 
oblonului lung şi verde al maşinii se 
vedeau capetele oamenilor. Unii erau 
legaţi cu  bandaje vechi, murdare; 
altora, vintul le flutura părul de pe 
capul descoperit. Feţele lor istovite, 
nebărbierite de multă vreme păreau că 
seamănă toate între ele. 

De după copaci se ivi Egorov. 

— Băieți! strigă el  încetişor. Vă 
cheamă comandantul... Repede! 

— Unde-i? întrebă Kolea. 

— În tufişuri, la cotitura drumului. 

Şirul de camioane se sfirşi. Şoseaua 
rămase din nou pustie. Dar partizanii 
nu se mişcau din loc. 

Băieţii îl  găsiră pe Ghenadi 
Andreevici.  Ţinind  portharta pe 
genunchi, el îşi nota ceva. După ce 
termină, reciti în grabă, făcu unele 
corecturi şi, împăturind hiîrtia, se ridică 
în picioare. 

— Uite ce-i, Kolea — spuse el repede 
— nu mai mergi cu noi. Şi tu, Vitea, la 
fel... Voi trebuie să vă-ntoarceţi la 
detaşament şi să duceţi raportul ăsta... 
Văzînd tulburarea de pe faţa lui Kolea, 
îl întrebă! Ce-i cu tine? 

— L-am văzut pe tata, Ghenadi 
Andreevici! 

— Pe tata? Nu cumva ţi s-a părut? 

— Nu! şedea lingă oblonul maşinii... 
Se uita înspre noi... 

— Aşadar, nu mai încape nici o 
îndoială, sînt chiar prizonierii... Asta 
înseamnă că trebuie să te grăbeşti! N-ai 
uitat drumul? 

— Nu l-am uitat — răspunse Kolea, 
luînd plicul din mîinile lui Ghenadi 
Andreevici. 

— Ascunde-l cît poţi mai bine; cel mai 
bun loc e la piept. lar în caz de 
primejdie, rupe-l... Şi-acum, plecaţi! 
Transmiteţi acolo, în tabără, că peste o 
zi-două ne întoarcem şi noi. După cum 
ne-or îngădui împrejurările... 

Kolea şi Vitea se repeziră în grabă la 
Fedea, să-i raporteze ordinul pe care l- 
au primit. Fedea se ne-căji, însă nu-şi 

arătă supărarea; tare n-ar fi vrut el să 
se despartă de băieţi!... 

— Ei, şi-acum luaţi-o la picior, şi cât 
mai iute! le spuse el cam aspru. Dar 
vedeţi să nu vă rătăciţi! 

— N-avea grijă, nu ne rătăcim noi — 
răspunse Kolea şi porni pe cărare, 
înapoi spre tabără. 

În urma lui, lăsîndu-se greoi de ne un 
picior pe altul, mergea Vitea. 

Spre seară, băieţii ajunseră la 
detaşament. 

C A P I T O L U 


UN JOC PRIMEJDIOS 


Seara, Blinov veni cu maşina la Kurt 
Meyer. În cinstea lui, gazda desfăcu o 
sticlă de coniac vechi, franțuzesc, foarte 
bun. Pînă la sfîrşit ajunseră la o 
înţelegere şi hotărîră să acționeze 
împreună. Blinov îi făgădui că va înceta 
jocul de-a democraţia şi că nu va mai 
căuta să cîştige populaţia de partea sa. 
Obligatiile pe care şi le luase Meyer 
fură îndeplinite pe loc. Acesta rupse în 
bucățele mici şi arse într-o scrumieră 
mare de argint inventarul tablourilor. 
De acum înainte nimeni n-o să poată 
stabili vreodată ce obiecte de valoare se 
păstrau în muzeu. 

Blinov privea printre pleoapele 
întredeschise flacăra, urmărind cum se 
mistuie hiîrtia care înrăutăţise atît de 
mult relațiile dintre ei. Cu capătul 
tigării de foi, Meyer împingea 
bucăţelele de hîrtie în scrumieră, 
pentru ca focul să ardă toate 
rămăşiţele. Ca im jucător cu experiență, 
ştia că trebuie să-ţi convingi adversarul 
de cinstea şi sinceritatea intenţiilor tale. 

— Sînt foarte fericit, Ilia Ilici — zise 
Meyer, turnînd coniacul în pahare — ai 
dovedit că eşti într-adevăr un om 
inteligent. De ce să ne certăm? Zimbi şi 

dădu din cap: Avem amîndoi nişte firi 
infernale, nu-i aşa? 

— Da — încuviinţă Blinov. Trebuie să 
acordăm respectul cuvenit părinţilor 
noştri. 

— Bine zis! reluă Meyer. Să bem în 
amintirea lor! Deşi eşti rus, Ivan Ilici, ai 
în dumneata totuşi ceva cu adevărat 
nemtesc. Aş spune, demnitatea şi 
noblețea spiritului! Se aplecă spre 
Blinov: Recunoaşte, eşti neamţ, nu-i 
aşa? 

Blinov schiţă un gest de regret: 

— Ehei, aş fi vrut eu, dar nu se poate... 
Sînt rus sadea, domnule Meyer! 

Meyer dădu din umeri, lăsă paharul şi 
se ridică în picioare: 

— La naiba, eşti tot atît de misterios 
ca şi lada aceea ferecată. Unde ai făcut 
rost de ea? 

— O, asta este o întimplare de demult 
— răspunse Blinov. Odată şi odată o să- 
ţi povestesc. 

Meyer se aşeză din nou în fotoliu şi 
mai trase un timp din ţigara care se 
stinsese, privindu-l cercetător pe 
Blinov. 

— Vezi — zise Meyer — dumneata faci 
ce faci şi-mi trezeşti curiozitatea. In 
ceea ce mă priveşte, dacă mă 
interesează ceva, merg pe urmele 
respective, adulmecînd ca un copoi... 
Uneori stau şi mă gindesc: „La ce naiba 
îmi irosesc atitea forţe? Ce folos am din 
toate astea?” Da’ nu mă pot stăpîni, aşa 
mi-e firea! şi Meyer izbucni într-un rîs 
forţat. 

Blinov îi puse mîna pe genunchi. 

— Dragă prietene — vorbi el cu acea 
simplitate cuceritoare care îl făcea 

întotdeauna pe Meyer să se pună-n 
gardă — noi ne-am întîlnit astăzi pentru 
a sărbători o alianţă... Recunosc că ti- 
am pricinuit destule neplăceri. Dar mi 
se pare că şi dumneata te interesezi 
prea îndeaproape de treburile mele. De 
altfel, împuternicirile mele sînt diferite 
de cele ale unui primar obişnuit. 
Dumneata, probabil, ai înţeles lucrul 
acesta. 

— M-am convins — rosti grav Meyer. 

— Te întrebi de ce am venit aici, în 
acest oraş? Să pun mîna pe tablourile 
din muzeu, ori să uneltesc intrigi 
împotriva dumitale? După umbra care 
trecu pe faţa lui Meyer, Blinov înţelese 
că nime-rise la ţintă. Meyer se lăsă pe 
speteaza fotoliului şi, fără să clipească, 
privi fix în ochii interlocutorului său. 
Blinov sorbi din pahar. Da — spuse el, şi 
vocea lui calmă răsună încet în camera 
mică, luminat slab de o lampă cu abajur 
albastru — ai avut o impresie foarte 
proastă despre mine, Meyer! Din 
păcate, deocamdată nu-ţi pot spune 
mare lucru... Nu ştiu ce-o să se întîmple 
în viitor, pentru că soarta mea nu se 
hotărăşte aici. 

— Dar unde? întrebă Meyer şi se 
aplecă cu tot corpul înainte. 

— La Berlin — zise Blinov. Şi mai mult 
să nu mă întrebi, că nu-ți spun. Crede- 
mă, este în interesul cauzei ca noi să 
mergem spre aceeaşi ţintă, însă fiecare 
pe drumul lui. Este absolut necesar ca 
locuitorii oraşului să aibă încredere în 
mine. Se aplecă spre Meyer şi, coborînd 
glasul, şopti: La un moment dat a fost 
vorba să se organizeze un detaşament 

de partizani. Eu trebuia să plec îm- 
preună cu acest detaşament în pădure... 

Meyer dădu înţelegător din cap. 

— Ei, şi? Mai departe? întrebă el. 

— Acum nu mai e timp: evenimentele 
de pe Don se precipită. 

Meyer trase adînc din ţigara de foi. 
Era dezamăgit. Primarul nu-i spusese 
de fapt mare lucru. 

ÎN MISIUNE 


Kolesnik nu putea să doarmă. Îl 
dureau şalele şi-l frămîntau gînduri 
negre. Ce se va-ntîmpla cu 
detaşamentul, dacă Ghenadi Andreevici 
n-o să facă rost de provizii? 

Ţăranii i-au informat că la Malinovka 
exista grîu, iar griul ăsta ei l-au 
îngropat într-un loc de care este foarte 
greu să te apropii. Groapa se găseşte 
chiar alături de casa unde înainte se 
afla Sovietul sătesc şi unde acum 
locuiesc poliţaii. Fără luptă nu vor reuşi 
să ia griul. Ei, şi! La urma urmei, acolo 
nu sînt prea mulţi poliţai. Important 
este să-i ataci prin surprindere. 

Kolesnik se gindea cu recunoştinţă la 
acei oameni simpli, mulţi la număr, 
care, înfruntînd primejdiile, se furişau 
pe potecile tăinuite ale pădurii, să 
aducă partizanilor veşti importante. 
Prin ochii lor, partizanii puteau urmări 
fiecare pas al hitle- riştilor, pînă în 
satele şi cătunele cele mai înde- 
părtate... 

Datorită acestui ajutor  nepreţuit 
reuşiseră ca în ultimele săptămîni să 
atace trei convoaie cu alimente pe care 
hitleriştii le trimiteau pe front. De 
asemenea, peste treizeci de camioane 

Krupp încărcate cu mine şi obuze 
fuseseră aruncate în aer. 

Kolesnik îşi dădea seama că toate 
acestea nu pot rămîne fără răspuns din 
partea  hitleriştilor. Se aştepta la 
detaşamente de pedepsire. Mai ales 
acum, după diversiunea de la gară, 
hitleriştii erau foarte înverşunaţi. Va 
trebui, probabil, ca detaşamentul de 
partizani să-şi caute altă ascunzătoare. 

Dar ceea ce-l îngrijora mai mult era 
faptul că nu ştia în ce fel să afle, cu 
ajutorul acţiunilor de cercetare, locul 
unde fasciştii urmau să construiască 
sistemul de fortificaţii. De cîteva ori, 
statul major al frontului ceruse 
partizanilor informații prin radio în 
legătură cu lucrul acesta. Dar pînă 
acum, la drept vorbind, n-aveau ce să 
comunice. 

„Ce-i de făcut? se gîndea Kolesnik. Să 
ne strecu- răm pină la raionul cu 
pricina? Bine, să presupunem că 
detaşamentul va reuşi să răzbată pînă 
acolo, deşi îl va costa multe jertfe. 
Totuşi, pînă la urmă, n-o să izbutim să 
aflăm ceea ce este mai important, şi 
anume: locul unde se construiesc 
cazematele, numărul cazematelor, cum 
va fi organizat sistemul lor de foc. 
Pentru ca ofensiva viitoare să se poată 
desfăşura cu succes, avem neapărat 
nevoie de aceste informaţii.” 

Cu o săptămînă în urmă, Kolesnik 
avusese o întîlnire conspirativă cu 
Borzov. Nikita Kuzmici aflase că Blinov 
păstrează la el documente importante 
în legătură cu raionul fortificat. Meyer i 
le dăduse pentru ca primarul să poată 
repartiza muncitorii după necesităţi. Se 

stia că Blinov se bucură de toată 
încrederea gestapoului. 

Nikita Kuzmici văzuse cu propriii săi 
ochi cum primarul încuiase harta în 
lada ferecată, în lada aceea din biroul 
lui... Dacă ar fi reuşit s-o spargă!... Ar fi 
fost de ajuns să fotografieze 
documentele! Dar Borzov nu ştia cum 
se deschide lada aia blestemată. Nimeni 
în afară de primar nu ştia să umble la 
ea. Blinov era convins că secretul 
încuietorii nu poate fi aflat, de aceea a 
refuzat şi paza specială. 

Din spusele lui Borzov, lada asta veche 
n-are nici măcar gaură pentru cheie, iar 
pereţii de oţel sînt atît de groşi, încît 
nu-i poţi topi nici cu flacăra 
oxiacetilenică. 

Nu le rămînea decît să afle pe alte căi 
locul unde se găseşte raionul fortificat, 
unde se construiesc cazematele, şi apoi 
să treacă pe hartă datele obţinute. 

Dar cum să ajungă pînă acolo? 
Lucrările se desfăşurau din plin şi 
fiecare om era ţinut în evidenţă. Dacă 
ar fi apărut vreun străin, ar fi fost 
arestat imediat. Şi chiar dacă n-ar fi fost 
împuşcat, ar fi fost pus cu forţa la lucru, 
iar de fugit de acolo era aproape 
imposibil. 


În zori, Kolesnik, trecînd pe la 
Dudnikov, îl trezi, se aşeză pe patul din 
ungher şi, înfrigurat de nesomn, îşi 
întinse mijnile îngheţate spre soba care 
mai era călduţă. 

— Ce tot umbli de colo-colo? bombăni 
Dudnikov, aprinziîndu-şi ţigara. 

— Nu pot să dorm... 

Tăcură. Dudnikov privea prin 
ferestruia din tavan, făcută din cioburi 
de sticlă. Razele soarelui, care se înălța 
din spatele pădurii, inundau bordeiul. 
Pînă la război, în oraş avusese arareori 
prilejul să vadă cum răsare soarele. 
Acum, deşi se obişnuise atit de mult, de 
fiecare dată era vrăjit de strălucirea 
zilei ce se năştea. 

Kolesnik sări deodată în picioare, dar 
se lovi cu capul de bîrna din tavan, din 
care pricină se-nfurie şi mai tare. 

— Oare n-o să putem găsi chiar nimic? 
se oţări el. Nu se poate! Trebuie să 
găsim o soluţie! Trebuie să pătrundem 
acolo cu orice preţ! M-aş duce singur, 
dar cu înălţimea mea, mă vede şi-un 
chior... 

Dudnikov fuma şi-l urmărea în tăcere. 
Fusese probabil un copil ca şi Kolea 
Ohotnikov! Îndrăzneţ, cu mintea ageră. 
A crescut, şi acum, poftim ce namilă e! 
Ridică în joacă cinci puduri. Şi totuşi e 
naiv ca un copil. 

Îşi aminti de discuţia din ajun pe care 
o avusese cu Kolea Ohotnikov. După ce- 
i povestise că-l văzuse pe taică-su în 
camion, băiatul începuse să-l roage să-i 
îngăduie să plece acolo unde fuseseră 


duşi prizonierii. Bineînţeles că 
Dudnikov refuzase: „Nu, nu, astea nu-s 
decît prostii — se gindea el — este 
imposibil!” 


Dar mai tîrziu, trecînd pe lîngă 
conovăţ, îl văzu pe Kolea, care, cu 
multă însufleţire, căuta să-l convingă de 
ceva pe Kolesnik. Băiatul îşi vîntura 
mereu ţesala, arătind undeva, într-o 
parte, iar Kolesnik, cu umerii puţin 
aduşi, îl asculta atent şi posomorit. 

Zărindu-l pe Dudnikov, Kolea se fistici 
şi se întoarse spre cal, care mesteca 
leneş nişte frunze. 

— Dudnikov, ia vino-ncoace! strigă 
Kolesnik şi-i făcu semn cu mîna. Ai auzit 
ce mă roagă? 

— Am auzit şi mă opun — răspunse 
tăios Dudnikov. 

Kolea se întoarse brusc şi în ochi îi 
străluceau lacrimi: 

— Faceţi foarte rău! Foarte rău! Aş 
vrea să ştiu şi eu ce au ei de gînd cu 
tata! 

— Da’ cum ai să poţi ajunge tu singur 
pină acolo, asta te-ntreb? se supără 
Dudnikov. Scoate-ţi prostiile din cap! 

— Nu mă duc singur, îl iau şi pe Vitea 
— replică băiatul. Şi vă asigur că n-o să 
ni se-ntimple nimic. Cunosc bine toate 
coclaurile. Cît am hoinărit eu cu tata... 
La pescuit, plecam întotdeauna 
împreună. 

Kolesnik îl privi cu coada ochiului pe 
Dudnikov. 

— Ei bine, isprăveşte de ţesălat calul 
— îi zise el lui Kolea — iar eu o să mă 
mai gîndesc... Hai, Dudnikov! Cînd se 
îndepărtară şi Kolea nu mai putea să-i 
audă, Kolesnik spuse: Tare mi-i teamă 
c-o să fugă băiatul ăsta! Prea îl iubeşte 
mult pe taică-su 

Dudnikov oftă: 

— Da, se prea poate... 

Apoi intrară amindoi în bordei şi 
discutară îndelung planul lui Kolea, 
străduindu-se să prevadă greutăţile 
care s-ar putea ivi. 

Se  întunecase de-a binelea cînd 
Kolesnik ieşi din bordei şi-i ordonă unui 
partizan care tocmai trecea pe acolo să- 

i trimită la el pe Kolea şi pe Vitea. Bă- 
ieţii veniră în fugă. Kolesnik îi pofti să 
stea jos şi puse pe marginea mesei un 
borcan cu lapte condensat. Era singura 
„delicatesă” de care reuşise să facă 
rost. Kolea refuză politicos, iar Vitea se 
aşeză pe un scăunel, cît mai departe de 
masă, deşi, dintre toate dulciurile, cel 
mai mult îi plăcea laptele condensat. 

Copiii aşteptau liniştiţi. 

— Uite ce este, băieţi! începu 
Kolesnik. V-am chemat aici ca să stăm 
de vorbă. Mai bine zis, nu să stăm de 
vorbă, ci să ne gindim împreună... Mi- 
siunea pe care vrem să v-o încredinţăm 
e foarte grea. Spune-mi, Kolea, ai putea 
să pleci la o distanţă de vreo treizeci de 
kilomerti fără să te rătăceşti? 

— Sigur, şi cu ochii legaţi! 

Kolesnik zîmbi: 

— lar misiunea este... ştiţi, trebuie să 
vă apropiaţi cît mai mult de locul unde 
se află prizonierii. Să aflaţi care este 
raionul destinat fortificațiilor şi să 
cercetaţi de departe dacă e bine păzit. 
Aţi înţeles? 

— Dar tata? întrebă Kolea, şi faţa lui 
palidă se îmbujoră. N-am să-l pot 
vedea? 

Dudnikov clătină din cap: 

— Nu, n-ai să poţi. Şi-acum, băieţi, hai 
să ne-nţe- legem: dacă e primejdios să 
vă apropiaţi de locul unde se află 
prizonierii, vă întoarceţi imediat înapoi. 
Să nu vă expuneţi! Aţi înţeles? 

— O să vă luaţi boccelele — continuă 
Kolesnik. Dacă o să fiţi opriţi pe drum, 
să spuneţi că mergeţi la nişte neamuri, 
la Belgorod. O să vă dăm şi acte în toată 
regula, aşa încît nimeni n-o să vă poată 

suspecta. Se sculă în picioare. Ei, 
deocamdată cam asta ar fi. lar acum, 
duceţi-vă la culcare. Astfel de lucruri nu 
se fac cît ai bate din palme. Trebuie să 
chibzuim bine. 

Băieţii plecară, dar, tulburaţi, nu 
închiseră ochii toată noaptea. Işi jurară 
unul altuia să rămînă pînă la moarte 
împreună şi să se ajute în caz că unuia 
dintre ei i s-ar întîmpla vreo nenorocire. 

Alături de Vitea se afla borcanul cu 
lapte condensat — darul lui Kolesnik, 
care-şi dăduse seama că Vitea este 
mare amator de dulciuri. Dar borcanul 
rămase neatins... 

Cc A P I T (0) L U 
L XX 


PLANUL EVADĂRII 


La început, Alexei Ohotnikov crezu că 
vor fi duşi în afara oraşului spre a fi 
împuşcaţi. Aşa se întimplase şi cu 
prizonierii din barācile vecine. La 
hitlerişti, asta se numea operaţia 
de „curățire “. Dar camioanele, după ce 
străbătură periferia oraşului, goneau 
acum pe drumurile de stepă. Se părea 
că moartea Îi ocolise deocamdată. Dar 
unde îi duc oare? Îi mută în alt lagăr? Îi 
trimit în Germania? Stringindu-se unii 
într-alţii, prizonierii vorbeau în şoaptă, 
făcînd tot felul de presupuneri. 

Dimineaţa fuseseră treziţi la alarmă. 
În faţa barăcilor se aflau camioanele 
gata pregătite pentru drum. Peste un 
sfert de oră, în lagăr nu mai rămăsese 
nimeni. 

În dreapta lui Alexei, ghemuit lîngă 
umărul lui, Eremenko tremura de frig. 
Încă nu-şi revenise de pe urma 
contuziei. Muncile grele îl istoviseră cu 
totul. În rîndurile din faţă se afla 
lurenev. Printre pleoapele lăsate pe 
jumătate privea cîmpiile care goneau 
prin dreptul lor şi se gindea cu 
încordare la ceva. În ochii lui întunecaţi 
licărea o luminiţă firavă. 

Relaţiile dintre lurenev şi Alexei erau 
foarte ciudate. Părea că actorul vrea să 
se împrietenească cu Ohotnikov, dar cu 
toate acestea deseori devenea ursuz şi 
aproape duşmănos faţă de acesta din 
urmă. Ba în momentele cele mai 
nepotrivite începuse să discute cu 
Alexei despre evadare. 

Alexei îl ironiza adeseori: 4 

— Fire de artist! Suflet gingaş... In 
schimb, de-ai să joci vreodată rolul unui 
deţinut, n-o să mai fie nevoie să 
născoceşti nimic: pe toate le-ai trăit din 
plin! 

Iurenev ofta amarnic şi nu răspundea. 
Şi totuşi îi legau multe lucruri: lipsurile 
pe care le îndurau împreună, amintirile, 
cunoştinţele comune... 

Kurt Meyer uitase parcă de existenţa 
lui lure-nev. Asta era, de fapt, o tactică 
vicleană: acorda agentului posibilitatea 
de a se acomoda cu viaţa deţinuţilor, de 
a-şi cîştiga simpatia celor din jur. Dacă 
lurenev ar fi început să acţioneze încă 
din primele zile, ar fi fost repede 

demascat. Meyer juca cu foarte multă 
prudenţă, însă lurenev, care îndura 
toate mizeriile laolaltă cu deţinuţii, se 
în- răia din ce în ce mai mult. Hitleriştii 
se purtau cu el cîineşte, transformîndu-l 
într-un  copoi fără prea mare 
însemnătate. În aceste condiţii, viitorul 
nu-i putea suride. 

„Bine că nimeni nu ştie ceva precis 
despre mine. Dacă Meyer o să mă dea 
uitării, pentru toţi cei de aici voi rămîne 
un om cinstit”... — se gîndea lurenev în 
clipele de deznădejde, care punea din 
ce în ce mai des stăpînire pe el. Asta 
era singura lui mîngiiere. 

Dar nu dura mult, căci îndată începea 
să se În- vinuiască de laşitate. Nu, el n- 
are voie să renunţe la scopul lui. 
Trebuie să scape de-aici cu orice preţ. 
În clipele acelea devenea ursuz, înrăit, 
pornit împotriva tuturor, gata de harţă. 

Zilele se scurgeau monotone, lurenev 
nu reuşise să afle nimic important 
pentru a-i raporta lui Meyer. Se 
hotărise să convingă un grup de 
prizonieri să evadeze, iar după aceea 
să-i denunțe. Dar lagărul era foarte bine 
păzit şi toţi îşi dădeau seama că, 
deocamdată, orice încercare de evadare 
este sortită eşecului. 

În timp ce camionul mergea, Ilurenev 
se întreba dacă va avea mai mult noroc 
în viitor. Toţi prizo- 

nierii erau la fel de nefericiţi. Istoviţi 
de răni, de foame, de munci grele, 
păreau zdrobiţi cu totul. Unii dintre ei 
însă, cu toate suferinţele prin care 
trecuseră, se ţineau tari. Dintre aceştia 
făcea parte şi Alexei Ohotnikov, care nu 
se plingea niciodată. In clipe deosebit 
de grele scrişnea din dinţi, dar tăcea, şi 
pentru asta lurenev îl ura de moarte. Ii 
făcea mereu impresia că Ohotnikov îl 
suspectează. Şi, ca să nu se mai 
chinuiască, se hotări ca la prima ocazie 
să-l piardă pe Alexei. 

Străbătînd drumurile de ţară, către 
prînz camioanele ajunseră aproape de 
un sat al cărui nume nu-l cunoştea 
nimeni. De întrebat n-aveai pe cine în- 
treba: în sat nu mai rămăsese ţipenie de 
om. Dar Alexei, care cunoştea bine 
meleagurile acestea, văzu imediat că de 
aici pînă la Oboian nu era departe. 

Coborînd din camion, cercetă cu 
privirea împrejurimile şi-şi dădu searna 
că erau aşteptaţi. Satul fusese 
împrejmuit cu două baraje dese de 
sirmă ghimpată. La colţuri străjuiau 
foişoare cu santinele. Nici aici nu-i 
aştepta o soartă mai bună decît în oraş. 

Prizonierii fură cazaţi, apoi li se dădu 
cîte o bucată de piine. Doar atîta au 
primit drept hrană în ziua aceea. Alexei 
căută să fie alături de Eremenko, pe 
care nu-l putea lăsa fără sprijin. 
Eremenko, care nu părea să aibă mai 
mult de 50 de ani, îşi atrăsese 
dragostea celor din jur, fără voia lui. 
Scund, uscăţiv, cu trăsături comune, 
avea nişte ochi ce păreau decoloraţi. În 
privirea lui stăruia întotdeauna mult 
calm. 

Chiar din primele zile, lui Eremenko, 
„actorul” — aşa îl numea el pe lurenev 
— îi devenise antipatic, dar nu-şi putea 
explica motivul. E drept că lurenev se 
purta cu el foarte distant, chiar cu în- 
gimfare. Şi astfel cei doi prizonieri cu 
care era prieten Alexei nutreau multă 
neîncredere unul faţă de celălalt. 

Cînd se însera, casele fură zăvorite. 
Prizonierii se culcară pe podeaua goală, 
pe care aşternuseră nişte paie rămase 
de anul trecut. Nu li se dăduse voie să 
facă foc în sobă. 

Alexei se înveli cu mantaua. Stătea 
culcat şi se gîndea la Kolea. Oare unde 
se afla băiatul lui, singura fiinţă care-i 
mai rămăsese pe lume? Cît de cumplită 
fusese ultima lor întîlnire! Cît de schilo- 
dit era sufletul copilului! „Ah, Katia, 
Katia! De ce-ai rămas în oraş? Ai murit 
printre primii, şi de bună seamă că n-ai 
reuşit să faci tot ce trebuia”... 

Trecuse o bună bucată din noapte, 
cînd cineva atinse uşor umărul lui 
Alexei. 

— Cine eşti? Ce vrei? întrebă el, 
speriat, des- chizînd ochii. 

— Taci! Eu sînt... 

Alexei recunoscu vocea lui lurenev. 

— Ce s-a întîmplat? 

— Trebuie să stăm de vorbă, Despre 
un lucru foarte important. Chiar acum... 

Ferestrele erau cufundate în bezna de 
nepătruns a nopţii. Alături de ei sforiau 
şi gemeau în somn ceilalţi prizonieri. 
Lîngă uşă, cineva delira şi chema o 
femeie cu numele de Anna... 

Alexei se apropie mai mult de lurenev, 
dar acesta îl trase de mînecă: 

— Să ieşim în tindă. 

Păşind cu prudenţă ca să nu-i calce pe 
cei culcaţi pe jos, Alexei porni în urma 
lui lurenev şi, cu multă greutate, 
ajunseră pînă la uşă. În tindă fu învăluit 
de frigul nopţii care-i cuprinse umerii, 
fu- rişîndu-i-se pe sub bluză, şi, ca o 
labă uriaşă de gheaţă, i se lăsă pe piept. 

— Vino aici! îl chemă lurenev, dintr-un 
colţ mai îndepărtat. Inchide uşa! 
Uşurel... 

Alexei, mai mult pe pipăite, îl găsi pe 
lurenev, dar călcă pe o scîndură 
desprinsă din cuie, care sciîrţii. 

— Stt!  şopti actorul, trăgind cu 
urechea. 

Pe drum, în fata casei, stăteau de 
vorbă  santinelele germane. Undeva, 
departe, urla trist un cîine părăsit de 
stăpîn. Prizonierul ce dormea lîngă prag 
continua s-o cheme pe Anna lui... 

— Am întocmit un plan, ca să putem 
fugi de-aici — şopti grăbit lurenev. Mă 
auzi? Alexei încuviinţă din cap şi 
Iurenev continuă: Trebuie să vorbeşti tu 
cu oamenii, să-i lămureşti... Cînd o să 
ne ducă la muncă, o să dezarmăm 
santinelele. Dar, bineînţeles, nu aici, în 
lagăr, ci acolo, pe cîmp... 

Actorul vorbea în şoaptă şi atit de 
repede, încît Alexei nu înțelegea 
aproape nimic. lurenev era de o 
nervozitate vecină cu isteria. 

— Haide să discutăm pe-ndelete — 
zise Alexei cînd Iurenev tăcu. E o treabă 
serioasă care trebuie bine gîndită. 

— N-avem timp de gîndit! S-ar putea 
să ne repartizeze în grupe diferite. 

— Ca să fugi fără să te pregăteşti 
temeinic, e ca şi cum ţi-ai trage singur 
un glonţ în tîmplă. Ne vor omori pe toţi 
dacă ne grăbim... 

— Atunci, ce-i de făcut? Să mai 
aşteptăm? 

— Să vedem mai întîi cum stau 
lucrurile. 

Ilurenev tăcu. Întunericul îi învăluia cu 
umbra lui ocrotitoare. 

— Degeaba tărăgănezi tu lucrurile, 
Ohotnikov: spuse Mihail cu răutate în 
glas. Se vede treaba că nu arzi de 
nerăbdare să fugi. 

— Vorbeşti prostii, Mişa! Vreau să 
trăiesc aşa cum vrei şi tu. Căută prin 
întuneric mîna lui lurenev şi i-o strînse 

cu putere. Linişteşte-te! Fii prudent! Şi 
despre asta, nici un cuvînt deocamdată! 

Pe drum, bocănind din cizme, trecea o 
patrulă. 

Prizonierii se înapoiară la locurile lor. 
Discuţia cu lurenev îl tulbură adînc pe 
Alexei. Ce noroc că alături de el sînt 
oameni atît de curajoşi ca Mihail! Ce-i 
drept, era el cam prea nerăbdător, dar 
şi Alexei ajunsese la concluzia că e mai 
bine să acţionezi repede şi cu hotărire, 
decît să mori lent, în fiecare 

zi cîte puţin, pierzînd orice speranţă 
de a te mai salva... 

Alături de el, lurenev zimbea prin 
întuneric. Zorile care mijeau la 
fereastră îi dădeau parcă putere. Va 
aştepta! Va avea răbdare! Iar la urmă, 
ceilalţi vor fi împuşcaţi şi nu va mai 
rămîne nici un martor. Atunci el îi va 
cere lui Kurt Meyer să-şi ţină 
făgăduiala. Da! Se apropie ziua cînd va 
începe o viaţă nouă. 

lurenev rise încetişor, Alexei îl auzi, 
dar crezu că Mihail ride în somn... 

LA DRUM 


În zori, din tabăra de partizani ieşiră 
doi băieţi de ţăran. Unul dintre ei era 
înăltuţ şi vînjos. Ochii luminoşi şi vii te 
făceau să-ţi opreşti privirea asupra feţei 
lui sincere şi arse de soare. Băiatul 
purta o cămaşă albastră, din pînză de 
casă, nişte pantaloni negri, cu 
manşetele zdrențuite, şi era încins cu o 
curea subțire de piele. În picioarele 
învelite în obiele avea nişte ghete vechi, 
peticite şi răspe- ticite, care Îşi 
pierduseră de mult culoarea. Pe spate 
i se legăna o desăguță cu pîine. 

Alături de el păşea legănat tovarăşul 
lui, un bă- iețandru gras şi bine legat. 
Imbrăcat la fel de prost ca şi prietenul 
lui, acesta purta peste cămaşă o haină 
veche, cu mîneeile peticite, iar în 
picioare n-avea ghete, ci nişte cizme 
scîlciate de iuft. Şi el ducea în spate o 
desagă cu pîine. In cap aveau amîndoi 
şepci, cenuşii, turtite ca nişte plăcinte. 

Băieţii mergeau tăcuţi, păşind grăbiţi. 
Plecaseră dintre prieteni, ascultînd 
cuvinte calde de îmbărbătare, sfaturi 
pentru drum, iar acum rămăseseră 
singuri, cu gîndurile şi neliniştea lor... 

Copacii se înălţau văduviţi de frunze, 
iar acelea care se mai împotriveau 

rafalelor de vînt erau unele vineţii, 
altele de un galben-aprins; de departe 
păreau tesute din fire de aramă. 
Pădurea vuia surd. Sub paşii lor, 
ramurile uscate trosneau în liniştea 
sihlei. 

— Ei, băieţi! 

Fără voia lor, amîndoi tresăriră. Se 
opriră, priviră în jur şi, la o cotitură a 
cărării, o zăriră pe Maia. Într-o bluză 
militară, cu fustă albastră, cu părul 
adunat la ceafă, părea mult mai mare 
decît vîrsta pe care o avea. 

— Ce vrei? o întrebă aspru Kolea. 

Maia întinse băieţilor o legăturică: 

— Luaţi-o cu voi... 

Vitea luă legăturica şi începu s-o 
cerceteze plin de curiozitate. 

— Ce-i aici? întrebă el. 

— Zahăr — răspunse Maia. 

— Zahăr? Dă-l imediat înapoi! M-auzi? 
îi porunci sever Kolea. De unde am 
putea avea noi, nişte copii de ţărani, 
zahăr? E periculos. 

Vitea oftă şi, cu părere de rău, îi dădu 
înapoi legăturica. 

— Luaţi măcar cîte o bucăţică! îi rugă 
Maia. Măcar cîte una! 

Vitea îl privi rugător pe Kolea, care nu 
rezistă şi consimţi în silă. 

— Ei, cîte una, fie, mai merge! Hai mai 
repede! 

Maia desfăcu tremurînd legăturica. 

— Fiţi cu luare-aminte — spuse ea — 
şi să vă întoarceţi împreună! 

Băieţii simţiră că li se strînge inima. 

— Bine — mormăi Kolea — om vedea 
noi! Ne întoarcem repede... Ei, Vitea, 
am plecat... 

Băieţii se aşternură la drum. La 
capătul potecii, Vitea se întoarse. Maia 
le făcu semn, fluturindu-şi mîna, şi 
porni încet înapoi... 

Kolesnik le spusese că trebuie să 
meargă cît mai mult prin pădure, iar 
cînd se va sfirşi pădurea, să iasă la 
drum. Să nu se ascundă, să nu fugă 
dacă întîlnesc pe cineva, ci să meargă 
aşa cum merg oamenii care n-au de ce 
să se teamă. 

Era o zi însorită, plină de lumină. Zile 
ca asta, vara le cucereşte cu greu... Işi 
mai ia o dată rămas bun de la toamnă şi 
te face să-ţi pară nespus de rău că 
pleacă... 

Copiii nu ştiau că în ajun Kolesnik 
trimisese un agent de legătură la Nikita 
Borzov. Trebuia ca „băieşul” să-şi 
aranjeze cu orice preţ o delegaţie şi să 
plece la fortificaţii. Acolo urma să se 
întîl- nească cu Ohotnikov. 

Kolesnik era nedumerit de ce 
hitleriştii fortifică un raion aflat atît de 
departe de linia frontului. Nu cumva se 
tem că trupele lor nu vor reuşi să ţină 
piept pe malul Donului? Dacă se 
grăbesc să se stabilească tocmai aici, 
înseamnă că aşteaptă ofensiva trupelor 
sovietice şi că le e frică de această 
ofensivă. Şi dacă într-adevăr aşa stau 
lucrurile, detaşamentul de partizani 
trebuie să fie gata în orice clipă pentru 
acţiuni hotăritoare. De îndată ce va 
începe ofensiva pe Don, partizanii vor 
trebui să distrugă spatele frontului 
hitlerist. Dar asta, ceva mai tîrziu... 

Băieţii ieşiră din pădure. Tufele din 
marginea drumului îi ocroteau, 
împiedicînd să fie văzuţi, în timp ce ei 

puteau vedea totul pînă departe. Dru- 
mul ducea peste cîmpuri, spre un sat 
întins, cu căsuțe mici, albe, iar printre 
ele, altele de cărămidă roşie... Satul 
Strijevţi. Pînă acolo mai erau încă vreo 
şapte-opt kilometri. 

Cît timp au mers prin pădure, copiii au 
fost relativ liniştiţi. În caz de primejdie 
puteau să se ascundă după primul 
trunchi de copac, să sară într-o groapă, 
să fugă; Pe drum deschis însă nu te poţi 
ascunde. Glonţul te-ajunge oricum... 

— Da’ noi de ce ne-am oprit? spuse 
Kolea, în- vingîndu-şi frica, pe care 
pentru nimic în lume n-ar fi vrut s-o 
recunoască faţă de Vitea. Hai să pornim 
mai departe! 

Şi, dînd la o parte ramurile tufişurilor, 
ieşi la drum. Vitea îl urmă, privind cu 
teamă în jur. 

Merseră cam un kilometru şi jumătate, 
şi abia după aceea se mai liniştiră. Nu 
se zărea nici ţipenie. Trupele foloseau 
foarte rar drumul ăsta vechi; la cea mai 
mică ploaie se desfunda atit de tare, 
încît pînă şi tractoarele se împotmoleau 
în noroiul cleios, care făcea ca totul să 
pară o mlaştină. 

Dar se vede treaba că tocmai acum un 
intendent neamt fu silit s-o ia pe aici! 
Băieţii auziră huruitul unui motor, care 
creştea din ce în ce, şi se uitară în 
urmă. Săltînd greoi prin hîrtoape, venea 
un camion Krupp, încărcat cu lăzi. 

Înspăimîntaţi, băieţii porniră care- 
ncotro. De- abia cînd ajunse pe cîmp, 
Kolea îşi mai reveni şi, făcîndu-şi curaj, 
se întoarse la şosea. Vitea se ascunsese 
într-un tufiş, dar, văzînd că tovarăşul 

său nu se ascunde, ieşi apropiindu-se de 
el. 

— Vitea, eu cred că e mai bine să 
mergem înainte. Dacă stăm pe loc, 
hitleriştii ar putea crede că cine ştie ce 
gînduri avem. Lasă-i să ne vadă. Nu-ţi 
fie teamă, n-or să ne facă nimic! 

Şi băieţii, străduindu-se din toate 
puterile să nu se uite în urmă, porniră 
liniştiţi mai departe, deşi tare ar fi vrut 
s-o ia la goană, să fugă cît mai departe 
de camionul uriaş care se îndrepta spre 
ei. 

Roţile masive  înghiţeau vertiginos 
şoseaua. lată, camionul a ajuns aproape 
de tot. În cabină, alături de şofer, sta un 
gefreiter cu faţa lată şi cînta la 
muzicuţă.  Amîndoi nemții zimbeau. 
Cînd maşina îi ajunse din urmă pe 
băieţi,  gefreiterul scoase capul pe 
geamul cabinei şi strigă ceva. Băieţii nu 
înţeleseră nici un cuvînt. 

Sus, în camion, pe lăzi, şedeau trei 
pistolari care nu dădură nici o atenţie 
copiilor. Maşina trecu, lă- sînd în urmă 
rotocoale mari de fum înecăcios. 

— Ei, vezi, ţi-am spus eu că n-are de 
ce să ne fie frică! zise Kolea. Ce sîntem 
noi pentru ei? la, doi flăcăiaşi, 
acolo, .care n-au cum să facă rău... 

Vitea tăcu şi-şi şterse fruntea năduşită 
cu miî- neca. Băieţii prinseseră curaj şi 
mergeau mai siguri, înainte de a ajunge 
la Strijevţi, copiii o luară peste cîmp, ca 
să ocolească satul. Era mai prudent să 
nu fie văzuţi. 

— Ia te uită, un avion! strigă Vitea. 

Un avion de vînătoare ţişni din nori şi 
zbură razant deasupra drumului, tăind- 
o apoi peste cîmp. 

— Un „Messerschmidt”? zise Kolea, 
mijindu-şi ochii. 

— Nu, ăsta nu-i un „Messer”! Ăla 
parcă-i mai scurt. 

— Ia te uită, se întoarce, vine spre noi. 
Culcă-te! strigă Kolea. 

Băieţii se aruncară în şanţul din 
marginea drumului şi, în aceeaşi clipă, 
avionul trecu vijiind pe deasupra lor... 
Nu, nu era un avion german. Copiii 
reuşiră să desluşească pe aripile lui 
stelele roşii. Săriră în picioare şi 
începură să-l urmărească cu privirea. 
Avionul se întoarse şi din nou o luă pe 
deasupra drumului. De data asta, copiii 
nu se mai ascunseră. 

Camionul reuşise să străbată probabil 
mai mult de un kilometru. Era vădit că 
avionul căuta să-l ajungă din urmă. 
Deodată se ridică în sus, apoi se repezi 
în picaj vijelios asupra maşinii. Pe drum 
se înălţă o trîimbă neagră de pămînt, 
însoţită de fum alb. Copiii desluşiră 
zgomotul surd al exploziei. Avionul luă 
înălţime şi dispăru în nori. 

Cîteva clipe, băieţii stătură locului, 
încremeniţi de spaimă. Îşi reveniră însă 
repede şi porniră în goană spre locul 
exploziei. Dacă ar fi fost mai mari, ar fi 
fost mai prudenţi. Dar care băiat la 
vîrsta lor putea să-şi refuze plăcerea de 
a sosi primul la locul unei explozii? Cu 
atît mai mult, cu cît pe drum, în afară 
de ei, nu se mai afla nimeni. 

Lui Kolea, care avea ghete, îi era mai 
uşor să fugă. Cizmele de iuft ale lui 
Vitea însă bocăneau pe lutul uscat de-ai 
fi zis că bate cineva, cu maiul în pămînt, 
dar el se străduia să nu rămînă în urma 

lui Kolea şi alerga, strîngînd în mîini 
desaga cu piine. 

Bomba nimerise în plin! Camionul sta 
răsturnat într-o rînă şi lăzile se 
rostogoliseră cît colo. Citeva se 
sfărimaseră şi în iarbă se zăreau nişte 
obiecte ciudate, de mărimea unui ou de 
găină. Pe o parte erau vopsite într-un 
albastru ţipător, iar pe cealaltă, într-un 
roşu foarte viu. Partea roşie era prinsă 
cu căpăcel metalic, nichelat. 

Şoferul şi gefreiterul fuseseră omoriţi. 
Gefieite- rul căzuse din cabină şi zăcea 
culcat pe spate în drum, strîngînd 
muzicuţa în mînă. Tot aici zăceau şi 
cadavrele a doi pistolari. Al treilea nu 
se  zărea nicăieri. Il  acoperiseră 
probabil lăzile. 

De-abia cînd ajunseră la camion, 
băieţii înţeleseră că n-aveau de ce să se 
mai grăbească. 

Vitea se aplecă şi ridică unul din 
obiectele acelea ciudate. 

— Ce-o fi asta oare? 

— Cred că sînt nişte călimări de 
campanie — spuse Kolea, fără să fie 
prea sigur. Partea albastră e pentru 
cerneală, iar cea roşie este capacul. 
Vezi, are un cerc, ca atunci cînd o duci 
în buzunar, să nu se verse cerneala. 

— Dæ’ la ce le-o fi trebuind oare atîtea 
călimări? se miră Vitea. Numai într-o 
singură ladă cred că sînt vreo două sute 
de bucăţi. 

— Nu ştiu — mărturisi Kolea. Poate că 
duceau nişte daruri. Ai văzut, 
gefreiterul cînta la muzi-cuţă! 

Băieţii începură să răsucească de zor 
„călimă- rile” în mînă. Tare ar fi vrut să 
vadă dacă nu cumva se deschid, dar le 

era cam teamă. Kolea auzise că 
hitleriştii lasă adeseori fel de fel de 

„Surprize”, aruncă ceasuri de mînă sau 
stilouri, care, de îndată ce le-ai atins, 
explodează. 

— Deschidem? propuse Vitea. 

Kolea dădu din mînă: 

— Mă rog, hai, deschide! 

— Da' se deschid oare? întrebă Vitea, 
şi deodată glasul începu să-i tremure. 

— Nici eu nu ştiu... Cred însă că 
trebuie scos căpăcelul. 

— Cum? 

— În partea în care se răsuceşte... 
Deşurubat... 

Vitea puse „călimara” în palma stingă, 
o strînse cu putere, iar cu degetul 
arătător şi cel mare al miinii drepte 
trase de căpăcel. În interiorul „căli- 
mării” se auzi un fisîit puternic. 

— Arunc-o, arunc-o imediat! strigă 
Kolea. 

Îngrozit, Vitea îşi făcu vînt şi aruncă 
cît colo „călimara”, apoi se ascunseră 
amîndoi în dosul maşinii răsturnate. 

„Călimara” explodă asurzitor, ca o 
bombă de o sută de kilograme. Cîteva 
schije zburară pe deasupra capetelor 
copiilor, iar una din ele se înfipse într- 
un cauciuc al camionului. 

— Ei, aşa „călimară”, mai zic şi eu! 
exclamă Kolea. Astea-s grenade de 
mină. Se săltă puţin din ascunzătoarea 
sa. Ia te uită, dinspre sat vine o maşină 
— zise el repede. Hai să plecăm! 

— Nu mai avem timp — îi răspunse 
descurajat Vitea. 

— Şi la ce ne-o fi trebuit să punem 
mîna pe grenadă? Ăştia care vin au 
văzut cu siguranţă explozia. 

— Hai să fugim! 

— Unde? 

— Pe cîmp... Să luăm şi grenade, ca să 
ne apărăm cu ele... 

Kolea se gîndi: „Nu se poate să călcăm 
ordinul lui Kolesnik. Dacă fugim, 
înseamnă că sîntem vinovaţi”. 

— Vitka, eu rămîn — zise el deodată. 
lar tu du-te şi ascunde-te în tufişurile 
acelea... Dacă nu-mi vor face nimic, 
atunci ieşi şi tu. 

— Şi dacă-ţi vor face? întrebă neliniştit 
Vitea. 

— Atunci nu mai ştiu. Cred că cel mai 
bun lucru ar fi să te întorci înapoi... În 
tabără... 

— Ba n-am să m-ascund de loc — 
răspunse Vitea, hotărit. O să stau aici la 
pîndă. Dacă o să ai nevoie de mine, îţi 
vin în ajutor... Încep să arunc cu 
grenade în ei şi gata! 

Vitea îşi desfăcu desaga, băgă în ea 
vreo cincisprezece „călimări” şi fugi în 
tufişurile care creşteau în marginea 
drumului. Tufişurile acestea alcătuiau 
un fel de insuliţă pe întinsul cîmpiei. În 
altă parte nu se putea ascunde, iar aici 
era oarecum în siguranţă, deoarece nu 
i-ar fi fost prea uşor cuiva să se apropie 
de tufişuri, dacă de acolo ar fi început 
să zboare grenadele. 

Kolea îşi potrivi desaga pe spate. Se 
aplecă să ridice grenadele, dar se opri. 
Dacă-l percheziţionează? O să-l întrebe 
de ce le-a luat?... N-o să aibă nici o 
scuză. 

Biruind ispita, se întoarse şi porni în 
întîmpina- rea maşinii care se apropia 
repede. Era un turism ticsit de soldaţi. 
Unul din ei şedea călare pe roata de 

rezervă din spate şi era cu un cap mai 
înalt decît ceilalţi. 

Kolea mergea grăbit pe marginea 
drumului; apucase să parcurgă vreo trei 
sute de metri de la locul unde fusese 
bombardat camionul, cînd maşina 
ajunse în dreptul lui şi şoferul frină 
brusc. 

Alături de şofer sta pistolarul care 
scăpase cu viaţă şi care acum avea 
capul bandajat. Pe scaunul din spate, cu 
tot trupul aplecat înainte, şedea un om 
cu cogeamite căpăţina acoperită de un 
păr rar şi zbirlit, lăsînd să i se vadă 
chelia. Purta o haină veche, neagră, o 
cămaşă boţită şi o cravată legată 
strimb. După cum a aflat Kolea mai 
tirziu omul era primarul din satul 
Strijevţi. Alături de el, ţinînd 
automatele în miîini, şedeau doi poliţai 
care priveau speriaţi, iar cel de-al 
treilea, cocoţat pe roata din spate, n- 
avea, de bună seamă, decît un singur 
gînd: să nu cadă jos. 

— Ei, flăcăule! Ce-a explodat acolo? 
strigă primarul. 

Kolea era pregătit pentru această 
întîlnire, dar, văzînd atiţia oameni 
înarmaţi, simţi că i se usucă gura. 

— N-auzi? Pe tine te-ntreb, 
împieliţatule! ocări primarul. Putem să 
ne apropiem? Nu arde nimic? 

— Nu — răspunse încetişor Kolea. 

— Dar ce-i cu explozia asta? 

— Nu ştiu, nene. 

Primarul se uită la poliţai şi din nou se 
adresă furios lui Kolea: 

— Pe tine te-ntreb, mă prostule: acolo 
nu mai explodează nimic? 

— Nu — îngînă Kolea, simțind aţintită 
asupra sa privirea pistolarului care 
şedea alături de şofer. 

— Ei, am plecat! zise primarul, 
satisfăcut de acest interogatoriu, şi făcu 
semn şoferului să pornească. 

Dar chiar în clipa aceea, pistolarul 
deschise portiera maşinii şi sări în 
drum. Se apropie încet de Kolea şi se 
opri în faţa lui, cu picioarele larg des- 
făcute. Kolea îl privi şi înţelese deodată 
că totul este pierdut, că n-o să mai 
poată pleca. Işi amintea bine de 
soldatul acesta, care fusese de santinelă 
atunci, la barieră, lingă gară. Trebuie să 
fugă! Dar unde? Soldatul o să tragă 
îndată o rafală în urma lui... Nu-i 
rămîne decît un singur lucru: să stea şi 
să-şi aştepte soarta. Ce păcat că n-a 
luat cîteva grenade cu el! Ar fi aruncat 
acum una în maşină, iar cealaltă şi-ar fi 
zvirlit-o la picioare... Ar fi murit şi el, 
dar ar fi omorît şi duşmanii. 

Hitleristul rămase o clipă locului. Pe 
faţa lui slabă, cu obrajii supţi, se întinse 
un zîmbet acru. Apoi se apropie fără 
grabă şi îl lovi pe băiat cu toată puterea 
peste obraz. Kolea se prăbuşi la pămînt 
şi, acoperindu-şi faţa cu palmele, începu 
să strige cît îl ţinea gura: 

— Nu da, nene! Ce-ai cu mine? Ce ti- 
am făcut? 

Fără să înţeleagă despre ce-i vorba, 
primarul urmărea uimit scena. Ce-o fi 
asta?... La urma urmei, băiatul nu părea 
de loc suspect! Cîţi din- tr-ăştia nu 
bat azi drumurile! 

— Herr Soldat!! spuse el, amestecînd 
cuvintele ruseşti cu cele nemţeşti. Dă-l 
dracului de Knabe!... Bitte?!... Sîntem 
grăbiţi! 

Hitleristul se întoarse spre maşină şi 
începu să strige înfuriat la primar, 
arătînd cu degetul în direcţia băiatului: 

— Partizan!...  Vacal... şi ridică 
amîndouă mîi- nile în sus. Bandit! Zwei 
jungen’?! Vaca batrin, răpciugos! 

În sfîrşit, primarul înţelese despre ce-i 
vorba. Se vede că soldatul recunoscuse 
pe unul din băieţii care adusese vaca la 
gară. Aşadar, iată ce pasăre rară i-a 
picat pe neaşteptate în mînă! O să 
scoată de la băiatul ăsta toate 
informaţiile de care are nevoie şi o să-l 
ducă chiar el în oraş, la gestapo. 

Primarul sări din maşină, şchiopătind 
de piciorul stîng, se apropie de Kolea şi- 
l înşfăcă de ceafă. Kolea se smulse şi-l 
muşcă de mînă atît de tare, încît 
primarul scoase un strigăt de durere şi-i 
dădu drumul. Dar peste o clipă, legat 
burduf, Kolea fu urcat în maşină şi 
zvirlit la picioarele poliţailor, care-l 
priveau batjocoritor. 

— Stai tu, pui de căţea! ocăra 
primarul, ame- ninţîndu-l cu pumnul 
muşcat. Aşteaptă numai puţin! Ai să 
vezi tu acuşi pe dracu’... Impieliţatule... 

Kolea tăcea. Curelele cu care fusese 
legat îi intrau în carne. Nu şi-ar fi putut 
închipui niciodată că ar putea să rabde 
asemenea durere. Înainte, cînd se 
zgiria puţin la genunchi, alerga acasă 


1 Domnule soldat (în limba germană în text). 
(n.t.) 

2 Vă rog (în limba germană în text). (n.t.) 

3 Doi băieţii (în limba germană în text). (n.t.) 

să-şi ungă zgirietura cu iod. Şi cînd 
iodul începea să-l usture, ţipa ca-n gură 
de şarpe, căci durerea i se părea 
insuportabilă. Dar acum răbda. Răbda 
şi tăcea... 

Maşina mai merse puţin şi se opri. 
Primarul, pistolarul şi poliţaii coborîră 
şi începură să cerceteze resturile care 
mai rămăseseră din camion, încărcătură 
şi soldaţi; şoferul îşi aprinse o ţigară şi 
se lăsă pe speteaza scaunului. Treaba 
lui era să conducă maşina. Şi-apoi, 
trebuia să rămînă careva să păzească 
partizanul ce fusese prins... 

„„„Şoferul fuma şi, cu coada ochiului, 
privea peste umăr spre băiat. Poate că 
undeva, în Germania, avea şi el un 
băieţaş ca ăsta... Se încrunta, morfolea 
ţigara între buze şi ofta. 

Pistolarul şi poliţaii traseră corpurile 
celor ucişi la marginea drumului şi le 
aşezară unul lîngă altul. Primarul trecea 
şontic-şontic de la o ladă la alta. Era 
înciudat nevoie mare! Nimic interesant! 
De-ar 

fi fost cel puţin niscai conserve! Cînd 
colo, ce să vezi, nişte grenade! Dracu’ 
să le ia de grenade! Doar nu poţi să faci 
supă din ele... 

Cu toată durerea ascuţită pe care o 
simţea, Kolea să săltă un pic şi se lăsă 
pe speteaza scaunului. De aici vedea 
bine şi maşina distrusă, şi tufişul în care 
se ascunsese Vitea. „Ce mai aşteaptă? 
se gindea amărit Kolea. De-ar arunca 
odată grenadele! N-ar scăpa unul! îi e 
frică să nu mă nimerească pe mine!...” 

Ar fi vrut să strige: „Vitea, aruncă!”, 
dar se temea: dacă Vitea se fisticeşte şi 
comite vreo greşeală, vor muri amindoi! 

Poate că Vitea are totuşi dreptate. De 
ce să  rişte? Nici n-are dreptul s-o facă. 
Cine o să se întoarcă înapoi, la 
partizani, să-i raporteze lui Kolesnik tot 
ce s-a întîmplat? Dacă Kolesnik o să afle 
că i s-a întîmplat o nenorocire, o să 
trimită alt partizan. Dar tata n-o să-l 
mai vadă niciodată pe Kolea al lui... 

O explozie puternică răsună aproape 
de el. Ţi- pînd, poliţaii se trîntiră la 
pămînt. Pistolarul şi primarul fugiră 
care încotro. Şoferul, speriat de moarte, 
apucă volanul şi, fără să-şi dea seama 
ce face, începu să meargă înapoi. 
Lucrul acesta îl salvă de cea de-a doua 
explozie, care omori pistolarul ce fugise 
spre tufiş. 

Kolea făcu un efort şi, adunîndu-şi 
toate puterile, se răsturnă peste bordul 
maşinii, căzînd la pămînt. Se zbătea 
neputincios, străduindu-se să-şi dezlege 
curelele. 

Şoferul bombănea şi înjura de mama 
focului Deodată primarul se apropie în 
fugă de maşină. Cu o singură mişcare îl 

zvirli pe Kolea pe ban-cheta din spate, 
sări în cabină, lingă şofer, trînti 
portiera, şi maşina, virînd brusc, porni 
în goană spre sat. 

Primarul înjură tot drumul. Nu putea 
să înţe-leagă ce s-a petrecut. De unde 
căzuseră grena- 

dele? Şoferul, care nu ştia nici un 
cuvînt rusesc, se străduia să-i explice. 
Văzuse el ceva... 

„Ei, aţi încasat-o, n-aveţi de ce vă 
plinge!” se gîndea Kolea, mulţumit că 
fusese răzbunat. De fapt se pregătise 
pentru tot ce poate fi mai rău, dar era 
fericit că nu se înşelase în privinţa lui 
Vitea. Nu degeaba se spune că numai în 
împrejurări grele se verifică adevărata 
prietenie! 

C A P I T O L U 


VITEA ACŢIONEAZĂ 


Vitea intră în desişul tufişurilor şi se 
piti într-o groapă nu prea adîncă. 
Deasupra lui foşneau încetişor ramurile 
aproape golaşe. Fiecare rafală de vînt 
desprindea şi ultimele frunze, care 
cădeau pe gîtul şi pe mîinile băiatului. 
Frunzele astea voiau parcă să-l acopere, 
să-l ferească de primejdii... 

Sprijinit în coate, Vitea urmărea cu 
încordare automobilul care gonea 
repede în întîmpinarea lui Kolea. „De ce 
n-o fi rămas cu mine?” se gîndi 
deznădăjduit Vitea. „Ar fi trebuit să ne 
ascundem amîndoi!” Tare ar fi vrut să 
iasă din adăpost şi să-l cheme înapoi pe 
Kolea, dar era prea tirziu: maşina frină 
chiar lîngă băiat. 

Tot ce-a urmat a fost îngrozitor. 
Lovitura puternică a soldatului care l-a 
doborit pe Kolea, lupta scurtă şi inegală 
între Kolea şi bărbatul acela gras şi 
şchiop, toate astea l-au impresionat 
teribil pe Vitea. Neştiind ce să facă, 
începu să se agite pe loc. El, care de 
obicei era atît de nehotărit, acum voia 
să se  năpustească în ajutorul 
prietenului. În acelaşi timp însă, Vitea 
îşi dădea seama că un singur pas greşit 
îi poate pierde pe amindoi. Trebuia să 

găsească o soluţie! Chiar şi pentru un 
luptător încercat, cu experienţă, ar fi 
fost greu să rezolve această problemă. 
Darămite Vitea, care se vedea nevoit să 
ia o hotărire atît de plină de răs- 
pundere, prima hotărire mare din viaţa 
lui, fără ajutorul nimănui... 

El asculta întotdeauna supus de acela 
care îl conducea. Lucrul acesta îl scutea 
de răspundere pentru faptele sale. Din 
copilărie fusese crescut în acest spirit. 
Tatăl lui murise cînd Vitea nu împlinise 
încă trei ani, iar mamă-sa îşi luase 
asupra ei toate grijile şi nu-i dădea voie 
să bată măcar un cui în perete. Avea şi 
slujbă, ducea singură trebu- burile 
gospodăriei şi îngrijea de băiat. „„Invaţă, 
fiule — spunea ea. Asta este munca pe 
care trebuie s-o faci. Să înveţi!” 

Vitea urmărea cu înfrigurare pe 
soldatul neamţ, înalt, cu automatul 
atîrnat de git, mergea furios, arătînd 
ceva grăsanului aceluia şchiop, în haină 
neagră. Cînd se apropiară mai mult, 
grăsanul făcu un semn către poliţai şi 
amîndoi începură să cerceteze camionul 
cu multă atenţie. 

Vitea reuşi să-şi numere inamicii: trei 
poliţai, soldatul şi nenea acela în haină 
neagră, în total cinci; cu şoferul care 
rămăsese în maşină, şase... Destul de 
mulţi! Şi toţi înarmaţi pînă-n dinţi! 

Vitea se tiri printre tufişuri. Vedea 
cum poliţaiul cară lăzile, iar pe cei ucişi 
îi pune unul lîngă altul, la marginea 
drumului. Din întîmplare, mîna lui 
atinse  desaga, de care uitase cu 
desăvirşire. Sub pînza subţire simţi 
„călimările”. Şi deodată îl fulgeră un 
gînd. Ce-ar fi să ia o grenadă şi s-o 

arunce în oamenii aceştia vii!... Ar fi 
groaznic!... Privi în stînga şi, la 
marginea maşinii, zări faţa lui Kolea. 
Vitea simți o  împunsătură în 
inimă. „Numai de nu l-ar omori!” 

Scoase din desagă o grenadă, o ţinu 
nehotărit în mînă, apoi trase de căpăcel 
cu înfrigurare. Grenada începu să fisiie 
şi, fără să-şi dea seama ce face, dorind 
doar să scape de ea, o zvirli din toate 
puterile în drum, iar el se aruncă cu 
faţa în jos în iarbă şi închise ochii ca să 
nu vadă nimic. 

Explozia zgudui pămîntul. Răsunară 
tipete. Vitea auzi strigătele, dar îi era 
atît de teamă, încît nu îndrăzni să ridice 
capul şi să se uite. Rămase cul-cat cu 
faţa în jos. Un minut? Poate şi mai 
mult... Nu-şi dădea seama... In sfîrşit se 
hotări şi deschise ochii. Deasupra lui, 
atingîndu-i aproape obrazul, atîrna o 
frunză mare, galbenă, cu vinişoare sub- 

tiri, iar pe frunză se tîra încetişor o 
furnică nea- gră. Vitea privi spre drum. 
Poliţaii zăceau nemişcaţi acolo unde îi 
surprinsese explozia. lar hitleristul şi 
grăsanul cel şchiop se agitau de colo 
pină colo, neştiind unde să se ascundă. 
Deodată pistolarul se năpusti spre 
tufăriş. 

Cea de-a doua grenadă, mîinile o 
înşfăcară singure... Peste o clipă, ea 
zbură la picioarele  hitleris- tului. 
Explozia îl asurzi pe Vitea. Deasupra 
capului, retezind ramurile, şuierară 
schijele. Cînd îşi scoase din nou capul 
din adăpost, pe drum rămăsese numai 
grăsanul, care alerga înnebunit spre 
maşină. 

Dar ce se intimplă acolo?... Grăsanul 
se apleacă şi-l înşfacă pe Kolea! Il 
aruncă în maşină!... Maşina virează... 
Vitea fu cît pe-aci să arunce şi cea de-a 
treia grenadă, dar se stăpîni. O luă la 
fugă cît îl ţinură picioarele şi se năpusti 
asupra hitle- ristului care zăcea în 
apropiere, ca să-i ia automatul. Dar era 
prea tirziu. Maşina porni spre sat cu o 
viteză uluitoare, ducîndu-l într-acolo pe 
Kolea. 

De-abia acum pe Vitea îl apucă într- 
adevăr frica. Se întoarse şi începu să 
fugă înapoi spre pădure... Să ajungă cît 
mai repede la Kolesnik şi să-i po- 
vestească tot. Picioarele îl duceau tot 
mai departe de locul acela înfricoşător. 

Cînd în depărtare se zări pădurea 
îngălbenită de toamnă, îşi dădu seama 
că poate să se odihnească puţin şi se 
aşeză pe marginea drumului. Desaga cu 
pline şi grenade rămăsese acolo, în 

tufiş. Simţind că i-e foame, îşi aminti de 
ea. 

Vitea era chinuit de îndoieli... Chiar 
dacă va ajunge pînă la Kolesnik, ce se 
va întimpla oare? Kolesnik va trimite cu 
siguranţă un grup de partizani în 
ajutorul lui Kolea, dar pînă cînd vor 
ajunge la el, Kolea va fi, cu siguranţă, 
omorît. Pesemne că au mare nevoie de 
el, dacă şi în panica pricinuită de 
explozie nenea acela gras nu l-a uitat... 

Vitea privea cîmpiile largi, pălite de 
bruma toamnei... Îşi dădea seama că nu 
trebuie să se întoarcă în tabără. Trebuie 
să încerce totul spre a-şi ajuta 
prietenul. 

Se aplecă, luă automatul de jos, şi-l 
puse pe umăr şi porni. Încă nu ştia ce 
are de făcut. Să pătrundă în sat şi să 
afle unde e ţinut Kolea? Să se pitească 
şi să aştepte pînă-l vor duce la execuţie, 
şi atunci să tragă în santinele? Planurile 
lui Vitea erau copilăreşti: în adîncul 
sufletului, şi el îşi dădea seama de 
lucrul acesta. 

La o cotitură a drumului, cînd pînă la 
camionul distrus rămăseseră mai puţin 
de două sute de metri, Vitea se azvirli în 
şanţul din marginea drumului. Dinspre 
sat se întorcea în goană maşina care de- 
abia plecase. De data asta nu mai era 
singură. În urma ei venea încă una, 
ticsită de poliţai. 

Maşinile se opriră la o distanţă 
respectabilă de  tufişuri; poliţaii se 
desfăşurară în lanţ şi, trăgind din 
automate, începură sa le înconjoare... 
Primarul cel şchiop, ieşind din turism, 
le comanda, dar de astă dată se ţinea 
ceva mai la o parte... 

Furişindu-se, unul dintre  poliţai 
aruncă în tufişuri o grenadă, şi la scurt 
interval, încă una... Apoi, sărind cu toţii 
în picioare, se năpustiră unul după 
altul, luind cu asalt tufişurile şi rupîndu- 
le ramurile. 

Vitea văzu cum poliţaiul care aruncase 
grenadele ieşi din tufişuri, fluturînd 
desaga lui în mînă. Primarul o luă şi-i 
scutură conţinutul pe jos. Apoi scoase 
binoclul şi începu să cerceteze cu 
atenţie împrejurimile. 

Vitea se piti în şanţ. Dacă poliţaii se 
vor în-drepta spre pădure, îl vor 
descoperi  numaidecit. Pentru orice 
eventualitate controlă automatul. Da, 
avea destule gloanţe: se va apăra... 
Totuşi ce fac poliţaii acolo? Vitea se 
săltă puţin, privi spre drum şi-i văzu 
cum încarcă lăzile în maşină. Morţii nu 
mai erau acolo. Pesemne că îi puseseră 
în maşină. Băiatul se culcă din nou în 
şanţ, punînd automatul în faţa lui. Era 
hotărît să tragă de îndată ce poliţaii se 
vor apropia de el. 

Timpul se scurgea chinuitor de încet. 
În sfîrşit auzi huruitul surd al motorului. 
Încotro va porni oare maşina? Spre el? 
Nu, zgomotul se îndepărta. Vitea ar fi 
vrut să vadă ce se petrece pe drum, dar 
de data asta se stăpîni. Mai stătu culcat 
un timp, şi pe urmă se ridică. 

Scoase un suspin de uşurare. Una 
după alta, maşinile se îndepărtau, iar în 
urma lor mergeau poliţaii, în front. Pe 
marginea drumului, cu roţile în sus, 
rămăsese doar caroseria turtită a 
camionului şi resturile lăzilor sfărimate. 

Vitea aşteptă pînă cînd poliţaii se 
îndepărtară şi se apropie tiptil de locul 

unde primarul scuturase desaga lui. 
Grenadele nu mai erau acolo. In praf se 
zăreau doar bucăţile de piine. Ce 
fericire! 

Nisipul îi trosnea în dinţi, dar Vitea 
mînca lacom; tare îi mai era foame; 
parcă niciodată nu-l încercase o foame 
atit de straşnică. 

Amurgea... Nori grei, întunecaţi se 
lăsau tot mai jos deasupra cîmpiei. 
Vitea simţi cum i se prelingeau pe faţă 
picături reci de ploaie. Îşi ridică gulerul 
hainei şi o încheie mai bine. După ce 
mîncă pîinea, se simţi mai în putere 
spre a porni din nou... Încotro s-o ia? Ar 
fi vrut să se apropie cît mai mult de 
sat. „E cu neputinţă ca acolo — se 
gîndea el — să nu dau de oameni buni. 
Trebuie să ascund automatul undeva, să 
ajung pînă la prima casă din marginea 
satului şi să bat la uşă. Actele mele sînt 
în regulă, aşa că poate mă vor lăsa 
înăuntru”... 

Şi Vitea se hotărî să aştepte pînă se 
întunecă, apoi să intre în sat. Deodată 
văzu pe cîmp un bă- iat îmbrăcat într-o 
haină vătuită, veche şi pono-sită, cu un 
coşuleţ în mînă. Băiatul se oprea din 
cînd în cînd, se apleca, scormonea în 
pămînt, arunca ceva în coş şi pleca mai 
departe, privind mereu în jos. 

Vitea vru să se ascundă, dar se 
răzgîndi. La urma urmei este înarmat, 
şi dacă băiatul a fost trimis ca iscoadă, 
în timp ce se va întoarce în sat, Vitea va 
putea să fugă şi să ajungă în pădure. 

Dar ce-ar fi să intre în vorbă cu el? Lui 
Vitea i se părea că băiatul îl văzuse şi 
că doar se preface a căuta ceva. Puse 
automatul pe fundul şanţului, îl acoperi 

cu scînduri şi, ducîndu-şi mîinile pîlnie 
la gură, strigă: 

— Ei! 

Băiatul ridică iute capul şi privi în 
direcţia lui. 

— Ei, tu, de colo! strigă din nou Vitea, 
şi-i făcu semn cu mîna. 

Băiatul, care nu avea mai mult de 
treisprezece ani, îl văzu şi porni în 
întîmpinarea lui, dar se apropia cu 
multă prudenţă. Coşuleţul îl lăsase pe 
cîmp. Se temea să nu i-l fure. Era palid 
şi avea ochii albaştri, iar sprîncenele 
aproape albe. De sub şapcă îi ieşeau 
şuviţe de păr blond, cîrlionţat. Îl privea 
pe Vitea cu îndrăzneală şi curiozitate. 

— Ce vrei? întrebă el cînd se apropie. 

— Ce sat e ăsta? îl iscodi Vitea. 

— Dar ţie ce sat îţi trebuie? răspunse 
băiatul tot cu o întrebare, cercetîndu-l 
atent şi cu neîncredere: prin locurile 
astea nu prea găseai băieţi atît de graşi, 
şi ăsta venise desigur de undeva, de de- 
parte... 

— Ăsta-i Strijevţi? întrebă din nou 
Vitea. 

— Chiar Strijevţi. Dar tu ce vrei, la 
urma urmei? 

— Nu vreau nimic — zise Vitea, dînd 
din umeri. 

— Păi numai pentru atîta lucru m-ai 
chemat? întrebă ironic băiatul. 

— Pentru atita... 

— Ei, atunci, la bună vedere... şi hai, 
cară-te!... Eu n-am timp de pierdut — şi 
dădu să plece. 

— Dar tu ce faci aici? întrebă Vitea. 

— Ce, nu vezi? Culeg ciuperci... — şi 
zimbi batjocoritor. 

— Aici? Ce fel de ciuperci? Ciupercile 
nu cresc pe cîmp. Fără să-l mai asculte, 
băiatul se întoarse. Dar Vitea îl opri din 
nou: Ei, tu, ia stai niţel!... 

Însă băiatul nu se opri. Vitea înţelese 
că a pier-dut singura posibilitate de a 
afla cîte ceva despre soarta lui Kolea şi, 
în culmea deznădejdii, se hotări să facă 
ultima încercare. 

— Vino-aici, cînd îţi spun! strigă el, 
ameninţător. Trebuie să stau de vorbă 
cu tine! 

Flăcăul se întoarse. Pesemne că tonul 
cu care-i vorbise Vitea îl impresionase 
şi băiatul se apropie din nou. 

— Tu ştii cine sînt eu? spuse el, 
apăsat. 

— Nu. 

— Eu sînt partizan! 

Băiatul îl privi cu neîncredere: 

— Minti! 

— Ba nu mint de loc! Sînt într-adevăr 
partizan. 

— Da’ cu ce poţi să-mi dovedeşti? 
întrebă băiatul. 4 

Vitea tăcu descumpănit. Într-adevăr, 
cum ar putea să-i dovedească? Doar n-o 
să-i povestească despre misiunea 
pentru care pornise la drum! Deodată, 
privirea i se opri asupra locului unde, 
de sub scînduri, se zărea patul 
automatului. 

— Uite ce am eu! şi Vitea ridică 
automatul deasupra capului. Acum mă 
crezi? 

Arma îl impresionă la culme pe băiat. 
Se apropie şi mai mult de Vitea, se lăsă 
în iarbă, continuînd totuşi să fie foarte 
prudent. 

— Da’, la urma urmei, tu pentru ce ai 
venit aici? întrebă el, privindu-l cu 
bănuială. 

— Dacă am venit, înseamnă că am 
treabă — răspunse Vitea, misterios. Tu 
mai bine răspunde la întrebarea mea. 

— Întrebarea ta? Nu dau doi bani pe 
ea! i-o întoarse flăcăul. Ce, crezi că 
dacă ai un automat, mă sperii de tine? 

— Adică cum, tu n-ai încredere într-un 
partizan? se indignă Vitea. 

Flăcăul zîmbi: 

— Partizan... Îndrugi la minciuni de- 
ngheaţă apele! Nu eşti nici un fel de 
partizan! Poate că taică-tu o fi primar 
pe undeva, ia te uită ce gras şi umflat 
eşti! 

Vitea tăcea. Ce arţăgos mai e şi 
băiatul ăsta! Va trebui totuşi să rişte. 

— Ia ascultă! Din satul vostru nu s-a 
trimis la gară o vacă? întrebă el, 
tulburat. 

— Ba s-a trimis — murmură băiatul, 
tresărind. 

— Da’ pe însoțitorii vacii nu i-au oprit 
cumva partizanii? 

— Ba i-.au oprit... 

— Şi nu i-au dezbrăcat de haine? 

— Dezbrăcat — confirmă băiatul, cu 
desăvîirşire nedumerit; nu mai pricepea 
nimic. Dar ia spune şi tu, ce culoare 
avea vaca? Ştii? Nu cumva era roşcată? 
întrebă el la rîndul său. 

— Nu era de loc roşcată, era albă — 
zise Vitea. Numai botul îl avea negru, şi 
în frunte o pată. 

— Ghiar aşa-i! şi băiatul sări în 
picioare. Da' tu de unde ştii? 

— Cum să nu ştiu dacă am dus-o chiar 
eu! 

— Unde? 

— La gară. 

Flăcăiaşul se uită la Vitea cu o 
admiraţie demnă de o faptă atit de 
curajoasă. 

— Dar tu ai văzut băieţii care au adus 
vaca? întrebă el. 

— Nu, pe ei i-au ascuns în tufişuri. 

— De ce? 

— Ca să nu ne recumoască după 
aceea. Cite nu se pot intimpla în 
viaţă!... 

Băiatul se apropie de Vitea. 

— Ştii tu cine a stat în tufiş? întrebă 
el. Habar n-ai! şi, după ce făcu o 
pauză, se lovi cu degetul în piept: Ei 
bine, chiar eu! Pe mine împreună cu 
Vaska Lomakin, ne-au reţinut partizanii. 

— Ia te uită! Dar de, la primar aţi 
încasat-o zdravăn? 

— Ehei, şi încă cum! Atîta m-a bătut 
cu ciomagul, că şi acum mi-e tot spatele 
plin de vînătăi. 

— Cum te cheamă? 

— Sioma... Dar pe tine? 

— Spune-mi... Leoşa! Vitea se hotărise 
totuşi să nu-şi dea în vileag numele 
adevărat. Ia ascultă, Sioma — zise el, 
trecînd la ceea ce-l preocupa — tu ai 
văzut pe cine au adus astăzi în sat? 

— Văzut! „Cîrjă”, primarul nostru, a 
adus cu maşina un băiat aşa cam ca noi, 
dar slab şi înrăit al naibii... „„Cîrjă” l-a 
legat de miini şi de picioare şi l-a 
aruncat în beci. 

— În care beci? 

— Ala din casa unde stau poliţaii. Casa 
aia mare, cu gratii... 

— Tu ai putea să te strecori pină 
acolo? 

— Da’ de unde! Acuma poliţaii sînt 
furioşi ca nişte cîini turbaţi! Astăzi, pe 
drum, cineva era cît pe-aci să-i facă de 
petrecanie lui „Cîrjă”... 

— Grăsanul ăla şchiop este primarul 
vostru? 

— Al nostru... Gordeev! 

Vitea îşi aminti de un oarecare 
Gordeev cu care trebuia să se răfuiască 

partizanii; aşa îi auzise vorbind între ei 
pe Ghenadi Andreevici şi pe Kolesnik. 

— Păcat că n-am ştiut... 

— Şi dacă ai fi ştiut, ce s-ar fi 
întîmplat? 

— Nu şi-ar mai fi salvat el pielicica! 

Sioma îl privi atent: 

— Aşadar, tu i-ai... 

— Eu. 

— Ei, ştii că asta-i grozav... Cu 
automatul? 

— Nu, cu grenadele... Şi-acum, Sioma, 
ascultă, trebuie să salvăm un tovarăş! 

Sioma dădu din umeri: 

— Noi doi n-o să reuşim. Cu un singur 
automat nu poţi să porneşti împotriva 
tuturor! 

— Dar ei cîţi sînt acolo? 

— Cine? Poliţaii? Să tot fie vreo zece 
oameni. 

— Păi nu-s chiar aşa de mulţi — oftă 
Vitea şi se gîndi la Ghenadi Andreevici, 
care trebuia să fie undeva, pe-aici, prin 
apropiere, împreună cu detaşamentul 
său. Eh, dacă l-ar găsi! Ia ascultă, dar 
despre partizani n-ai auzit nimic nou? 
întrebă el. 

— Ba da. Am auzit. Azi-noapte se 
spune că au dat foc morii din Steblovka. 

— Steblovka? întrebă Vitea, devenind 
foarte atent. Acum îşi amintea bine că, 
după Steblovka, Ghenadi Andreevici 
avea de gînd să meargă la Malinovka, 
deoarece ţăranii îi înştiinţaseră că acolo 
se află nişte făină ascunsă într-o 
groapă. 

— De aici şi pînă la Malinovka e 
departe? 

— Nuu! E aproape. Să tot fie vreo 
şapte kilometri. Uite, o iei într-acolo — 


282 


şi Sioma arătă cu mîna spre apus. Dar 
să mergi numai drept înainte, că altfel, 
în întuneric, ai să te rătăceşti. Mergi 
pînă dai de un podeţ, iar de acolo, 
drumul te duce singur... 

Vitea se sculă în picioare: 

— Bine, am înţeles... Da’ tu ce faci 
aici? 

— Eu? Dezgrop cartofii care au mai 
rămas în pămînt. „,Cîrjă” nu ne dă voie 
să ieşim din sat şi am plecat pe furiş. Că 
doar n-am să crăp de foame... 

Vitea îşi puse automatul pe umăr şi-şi 
luă rămas bun. 

— Ei — zise el — eu am să plec. Poate 
că odată şi odată o să ne mai întîlnim... 

— Mergi drept înainte pînă la podeţ — 
îi strigă din urmă Sioma. Să nu coteşti 
nici la dreapta, nici la stînga... N 

Întunericul devenea tot mai des. În 
zare desluşea raza palidă a unui 
reflector plimbîndu-se pe cer. Vitea 
mergea anevoie prin noroiul cleios, dar 
grăbea mereu pasul. Voia să ajungă la 
Malinovka în clipa cînd va ataca grupul 
lui Ghenadi Andreevici... 

KOLEA, ŢIN-TE BINE! 


Şoferul gonea nebuneşte şi Kolea se 
lovea mereu cu capul de portieră, dar 
răbda. Primarul înjura de mama focului 
şi-l ameninţa că-l împuşcă îndată ca pe 
un „,cîine blestemat” dacă nu spune 
pentru ce a fost trimis. 

La marginea satului, maşina frînă 
brusc. Primarul sări jos şi intră ca o 
vijelie într-o casă de cărămidă, fără etaj, 
de unde ieşiră imediat două namile de 
poliţai, care-l înşfăcară pe Kolea de 
miini şi de picioare şi-l tîrîră în curte. 
Aici îl zvîrliră pe pămînt şi-i dezlegară 
curelele. 

— Hai, scoală! strigă unul din poliţai, 
uricios şi nebărbierit. 

Al doilea se căznea să tragă un zăvor 
ruginit, care încuia o uşă scundă, 
trainică. Uşa asta era de la beci. Pînă la 
urmă, zăvorul înţepenit cedă şi poliţaiul 
deschise uşa: 

— Marş înăuntru! 

Kolea se clătină şi, fără să vrea, se 
opri în prag. Din pivniţa întunecoasă 
răzbătea un frig umed. 

— Eşti surd? Intră odată, cînd ţi se 
spune! 

Poliţaiul îmbrinci băiatul şi acesta, 
împiedicîn- du-se, se rostogoli pe 

treptele de piatră. Uşa se închise cu 
zgomot şi Kolea se trezi într-o beznă de 
nepătruns.  Ţinîndu-se cu mîna de 
perete, porni de-a lungul lui. Intr-un 
colţ, se lovi cu genunchii de un pat de 
lemn. Pipăi patul şi se aşeză încetişor 
pe eL. Îl cuprinse frica. I se păru că 
aproape de tot aude pe cineva răsuflînd 
greu. 

— E cineva aici? întrebă el. 

Nu-i răspunse nimeni. Kolea mai 
ascultă o vreme, cu respiraţia oprită. 
Nu. I se păruse. Era singur în pivniţă. 
Sus, deasupra capului, se auzea bocănit 
de cizme. Treptat, băiatul începu să se 
liniştească. Se întinse pe patul tare, şi 
asta i se păru cea mai mare fericire. Nu- 
i păsa că stă în întuneric, închis în beci. 
Era atît de istovit, că nu mai dorea decît 
să doarmă... 

Şi adormi într-o clipă... Visă că se juca 
în curte, acasă, cu nişte porumbei ce se 
roteau în zarea albastră, plină de soare. 
Deodată de pe acoperiş sări tata. Kolea 
alergă pe cărare spre el: „Tată! Tată!” 
Şi tata îl cuprinse în braţe... 

„„„Cineva îl scutura de umăr: 

— Hei! Scoală! 

Kolea deschise ochii. Fusese numai un 
vis... 

Ţinînd în mina stingă un felinar cu 
geamurile murdare, o namilă de poliţai 
îl trăgea cu brutalitate jos din pat: 

— La interogatoriu! 

Era noapte tirziu. Afară bătea un vînt 
rece şi ploua. Scoţind băiatul din 
pivniţă, poliţaiul îi porunci să stea pe 
loc, iar el bombănea înfuriat, căci 
lacătul nu se încuia bine. De ce trebuia 
să zăvo- rască un beci gol, unde nu era 

nimeni, nici el nu pricepea, dar aşa era 
regula. 

Kolea privi repede în jur, să vadă dacă 
poate fugi. La poartă se desluşea silueta 
unei santinele care patrula. 

Ferestrele casei erau bine astupate, 
dar prin crăpături se zărea totuşi 
lumină. Înăuntru se auzeau voci surde. 
„Ce-o să facă oare cu mine?” se gîndi 
Kolea şi, amintindu-şi de chipul furios al 
primarului, se pregăti pentru tot ce 
putea fi mai rău. 

— Nene, unde mă duci? întrebă el. 

— Las’ c-ai să vezi tu! bombăni 
poliţaiul. Hai după mine! 

Urcară nişte trepte şi intrară într-o 
tindă întunecoasă. Poliţaiul împinse uşa 
şi o lumină puternică îl orbi pe Kolea. 
Camera nu era prea mare. Într-un colţ, 
la masă, şedea omul oare-l prinsese: 
primarul cel şchiop. 

Cu pleoapa stingă lăsată puţin, se uita 
batjocoritor la băiat: 

— la vin-aici, pui de căţea! Să mă uit 
şi eu niţel la tine! 

Kolea înaintă, oprindu-se în mijlocul 
încăperii. Poliţaiul rămase la uşă. 

— Domnule primar, ce-mi porunciţi să 
fac? întrebă el. 

— Du-te şi adu-mi-l pe poliţaiul de 
serviciu. Să ia cureaua şi să aştepte la 
uşă. Cînd o să am ne-voie de el, o să-l 
chem — zise Gordeev şi, întorcîndu-se 
spre Kolea: Vrei să-l chem? Dacă nu, 
vorbeşte... 

— Nu, nu vreau! bolborosi 
înspăimîntat Kolea. 

— Atunci să spui cine te-a trimis la 
gară! 

— La care gară? 

Gordeev sări în picioare: 

— Cum la care gară?! Faci pe 
nebunu'? Ţi-a-  răt eu ţie, mucosule! 
Vorbeşte! Hai! 

Kolea începu să urle cît îl ţinea gura: 

— N-am fost eu la gară, nene! 

Gordeev se apropie de el şi-l înşfăcă 
de guler: 

— Minti! Tu ai fost! Te-a recunoscut 
soldatul! Dar ia spune: cine a aruncat 
grenadele din tufiş? Ai? 

— Nu ştiu! 

— Nu ştii? Las’ c-o să ştii tu acuşica... 
— şi primarul îi dădu un pumn zdravăn 
după ceafă, încît Kolea se rostogoli pînă 
în colţul camerei. Şi asta aşa, ştii, 
pentru început! Primarul se întoarse, 
întredeschise uşa care dădea în odaia 
vecină şi strigă: Haritonov! 

— Aici, domnule primar! Glasul 
răguşit, de om bătrîn, care răsună 
dincolo de uşă i se păru lui Kolea foarte 
cunoscut. 

— Cureaua-i la tine? 

— Da. 

— Moaie-o în terebentină! Acuşi o să 
ai de lucru cu ea. 

— Am înţeles. 

Gordeev se întoarse spre Kolea: 

— Ai auzit? Acuşica începi tu să 
vorbeşti... Şi-ai să spui tot, 
drăguţule! Pui de năpîrcă! Deodată se 
aşeză în genunchi lîngă Kolea şi începu 
să-i zîimbească cu blindete: Haide, lasă, 
scoală-te, te-am speriat numai aşa, ca 
să glumesc! Pe-aici, băiatule, umblă fel 
de fel de lume, aşa că te-am speriat 
înadins. Scoală-te şi să nu-ți fie frică de 
mine, nu-ţi fac nimic! Deschise din nou 
uşa şi strigă: Haritonov! 

— Aici sînt, domnule staroste! 

— Dă o fugă pînă la gospodina mea şi 
spune-i că i-am poruncit să-mi trimită o 
găină friptă şi nişte castraveți muraţi... 
Şi nu uita de piine! 

— Am înţeles — răspunse supus glasul 
care i se păruse lui Kolea atît de 
cunoscut. In fundul coridorului se auzi 
trîntindu-se cu putere uşa de la intrare. 

— Ei, vezi, asta-i — se hlizi primarul, şi 
faţa lui mare şi roşie se lăţi toată într- 
un zîmbet mieros. Acum nimeni n-o să 
audă ce vorbim noi doi. Vino aici lîngă 
mine, puiule, să stăm niţel de vorbă! 
Kolea se sculă şi se aşeză pe scaun. 
Primarul se uita la el pe sub sprincenele 
stufoase, străduindu-se să-l privească 
cît mai blind şi înţelegător. Da — 
reîncepu el, după o tăcere mai 
îndelungată — mulţi copii ca tine 
umblă acum pe drumuri, fără nici un 
rost... Război! Cei mari se bat, iar copiii 
se prăpădesc de pomană... Şi eu am un 
băiat ca tine. Il cheamă Vovka... Dar tu 
încotro te duceai? 

— La Belgorod — zise Kolea, 
sughiţînd. 

De fapt nu se prefăcea, pentru că 
Gordeev îl lovise atît de tare, încît 
băiatul se izbise cu umărul de perete şi- 
l durea. 

— Aşa — făcu tărăgănat Gordeev. Da’ 
pe cine ai tu acolo? 

— O mătuşă... 

— Da’ părinţii tăi unde sînt? 

— Tata-i mort şi pe mama au dus-o cu 
sila în Germania. 


— N-au dus-o cu sila — îl corectă 
Gordeev — au trimis-o la muncă... 
Inţelegi? 

Kolea sughiţă din nou şi încuviinţă din 
cap. 

— Cîţi ani ai? întrebă Gordeev. 

— 'Treisprezece. 

— Şi cum te cheamă? 

— Stepanov Kostea. 

Gordeev se uită în actele lui Kolea, 
străduindu-se să compare răspunsurile 
lui cu cele scrise acolo. 

— Pentru tine ar fi fost mai nimerit să 
te joci de-a hoţii şi vardiştii, mă 
Kostea, şi cînd colo, uite în ce dandana 
ai intrat! Afurisită treabă! Ce-o să mă 
fac cu tine, zău că nu ştiu... Lovi cu 
degetele lui scurte în marginea mesei, 
mirii ceva şi deodată, încruntîndu-se, 
zise cu răutate: Şi pe tovarăşul tău l-am 
prins! 

— Care  tovarăş? întrebă Kolea, 
ridicînd capul şi simțind că i se stringe 
inima. 

— Pe ăla care a aruncat grenadele din 
tufişuri... L-am prins, derbedeul! 

— Nu-l cunosc — glăsui Kolea. 

Gordeev zimbi: 

— Ei, dacă nu-l cunoşti, ai să-l cunoşti 
acuma! Dacă vrei, am să-l chem aici. El 
o să recunoască tot... Mi-a povestit şi 
despre tine... Ştiu tot, conspi- ratorule! 
Scoase o ţigară şi o aprinse. Vorbeşte 
mai bine de bună voie! N-o să păţeşti 
nimic... Dimineaţa o să-ţi dau drumul. 
Ei, hai odată, nu te încăpăţina! 

— Nu ştiu nimic, nene — spuse încet 
Kolea, privind undeva, pe sub masă. 

— Nu ştii? Şi în glasul lui Gordeev 
răsună din nou ameninţarea: Gîndeşte- 
te bine, Kostea, gîn- deşte-te! 

Kolea tresări. Primarul îi spusese 
Kostea. Prin urmare, minte că Vitea a 

fost prins şi că a recunoscut tot. 
Primarul nu ştie nimic. Se crede viclean 
şi vrea să-l prindă în cursă. 

Ridică fruntea şi, privind fața 
încordată a lui  Gordeev, rosti 
străduindu-se să pară cît mai sincer: 

— Să mă lovească trăsnetul, dacă 
mint! Mergeam singur pe drum. 

Gordeev se ridică înfuriat şi zbieră cu 
glas sălbatic: 

— Haritonov! 

Ca din pămînt apăru un bătrîn cu 
mustăți roş-cate. Kolea îl recunoscu 
imediat. Era bătrînul la care se dusese 
în pădure, ca să intre în legătură cu 
Ghenadi Andreevici. Bătrînul îl privea 
posomorit, de parcă l-ar fi văzut pentru 
întîia oară. În mîini ţinea o curea. 

— Arde-l!  Snopeşte-l în bătăi pe 
afurisitul ăsta! Du-l dincolo! 

Haritonov îl înşfăcă pe Kolea de umăr. 

— Hai, nu mai sta! se răsti el; în prag 
se întoarse: Cite să-i trag? 

— Cincisprezece. 

Haritonov îl privi pe Kolea cu un ochi 
de cunoscător şi clătină din cap. 

— N-o să reziste, Serafim Timofeevici. 
Îşi dă duhul. Mai mult de opt, nu 
merge... Aşa scrie şi la regulament. 

— Bine! Da’ tu să nu-mi scoţi mie ochii 
cu regulamentul! Dac-o să crape, să-i 
fie de bine! N-are decît... 

Haritonov îl scoase pe Kolea în curte 
şi se îndreptă cu el spre o căsuţă de 
lîngă gard. De bună seamă că această 
căsuţă care odinioară servise drept baie 
poliţaii o transformaseră în cameră de 
tortură. 

Cînd ajunseră lîngă uşă, Haritonov 
privi grijuliu în jur şi şopti: 

— Uite ce e, mă băiete, de bătut, eu n- 
am să te bat, dar tu să tipi cît poţi de 
tare! Auzi? Cît mai tare! Să te-audă şi 
starostele... 

Deodată, în apropiere, chiar din dosul 
gardului, răsunară nişte împuşcături. 
Una, două!... Şi-apoi, lîngă el, a treia... 

— Ce-i asta? şi Haritonov se opri. Nu 
cumva ne-atacă? Culcă-te, culcă-te 
repede, că acuşi te-a-tinge un glonţ! Şi 
se  zvirli lîngă peretele  magaziei, 
trăgindu-l şi pe Kolea după el. 

Pe poartă intră în goană un om, 
îndreptîndu-se spre casă. 

— Alarmă! strigă el cu glas sugrumat. 
Alarmă! Partizanii! Mai repede! Uite-i, 
au şi ajuns! 

Poliţaiul, care reuşise să se urce în 
pridvor, se întoarse şi trase. 

Kolea se zbătea, străduindu-se să 
scape din mii- nile lui Haritonov, dar 
acesta îl îndesă şi mai tare lîngă 
peretele de bîrne. 

— Stai liniştit, mă prostule! se stropşi 
el. Vrei să mori degeaba? Stai să mă 
duc eu întîi, că altfel ne omoară chiar ai 
noştri! 

Dar Kolea izbuti totuşi să se smulgă 
din mîinile care îl ţineau cu putere şi se 
repezi spre poartă. Pe la urechi îi 
şuierau gloanţele. 

— Kolea! îl strigă cineva de după un 
copac. 

Kolea ar fi recunoscut glasul dintr-o 
mie: 

— Fedea, Fedenka! 

— Culcă-te mai repede! strigă Kulikov. 

În urma lui, cineva fugea în goană. 
Kolea îl văzu pe Haritonov, care mergea 

încet, cu cizmele lui grele, respirind 
anevoie, hîrîit. Kulikov ridică arma. 

— Nu trage! strigă Haritonov. Sînt de- 
ai voştri! Du-mă la comandant! 

Din fundul curţii, cineva trase. 

— Cine stă în casa asta? Poliţaii? 
întrebă Kulikov. 

— Chiar ei — răspunse Haritonov. 

— Şi primarul? 

— Gordeev?... Şi el tot aici este. 

Se trăgea din toate părţile. Kulikov 
alergă spre partizanii care înconjurau 
casa într-un cerc din ce în ce mai strîns. 
De undeva răsună apoi glasul lui 
sonor: ,„,Predă-te!” Şi iarăşi Împuşcături. 
O gre-nadă care explodă bubui surd şi 
din nou răpăiră rafale scurte de 
automat. Cineva striga cu glas 
deznădăjduit. Pe urmă totul se cufundă 
în tăcere. 

Kolea şi Haritonov ieşiră în drum şi o 
porniră spre locul unde se zărea prin 
întuneric un punct mişcător. Pe măsură 
ce se apropiau, punctul devenea tot mai 
mare: văzură o căruţă încărcată, caii, 
iar lîngă cai, pe Egorov. 

— Egorov! strigă Kolea. 

Bătrînul artilerist se întoarse: 

— Cine e? 

— Eu, Kolea. 

— Kolea! Chiar tu! exclamă Egorov. 
Viu? 

— Viu şi nevătămat! 

— Lui Vitka să-i mulţumeşti, că el ne-a 
găsit şi umflindu-şi plărnînii cu aer, 
Egorov strigă: Vi- teaaa! 

— Dar unde-i Ghenadi Andreevici? 
întrebă Kolea. Am adus aici pe cineva 
care vrea să vorbească cu el. 

— E în sat. Conduce operaţia. 

Partizanii rămaşi de rezervă pentru 
pază îi înconjurară imediat şi-i potopiră 
cu întrebări. Lui Haritonov toţi îi arătau 
încredere, dar puseră o santinelă de 
teamă să nu fugă pînă la venirea lui 
Ghenadi Andreevici. 

Imbrîncind oamenii, apăru şi Vitea. Se 
vedea că alergase. Abia mai răsufla, şi 
automatul greu, de captură, îi apăsa 
umărul. Se repezi spre Kolea şi-l 
îmbrăţişă: 

— Te-am salvat! E grozav, nu? Eu l-am 
găsit pe Ghenadi Andreevici! Cînd i-am 
spus că eşti în pericol şi că trebuie să se 
grăbească, a pornit îndată încoace, iar 
eu după el — turui Vitea pe nerăsuflate. 

Era foarte fericit că totul se sfirşise cu 
bine şi că el, Vitea, nu-şi pierduse 
cumpătul şi procedase aşa cum trebuie. 

— Iţi mulţumesc, Vitka! spuse simplu 
Kolea. 

Era atît de obosit, încît nu se mai 
putea gîndi la nimic. Egorov băgă de 
seamă şi îi propuse lui Kolea să se urce 
în căruţă. Ca să-i fie mai comod, mută 
sacii cu făină şi îi acoperi cu o foaie de 
cort. Culcuşul era bun şi moale. Egorov 
îl înveli cu mantaua lui şi băiatul 


adormi. Somn greu, fără vise... i se 
părea că, aşa dormind, căruţa îl duce 
departe... 


Kolea se trezi orbit de lumina soarelui, 
care-şi făcea loc printre nori. Se săltă 
din culcuşul lui şi dădu la o parte 
mantaua cu care era acoperit. Căruţa se 
afla în mijlocul unei curţi. Caii, 
deshămaţi, rumegau fînul aşezat în 
grămezi, lîngă un gard vechi de 
scînduri. Tot aici era şi Egorov, care îşi 
cosea mineca ruptă a bluzei. 

— Unde sîntem, Egorov? întrebă 
Kolea, 

— La Strijevţi. 

— Zău?! Mie mi s-a părut c-am mers 
mereu cu căruţa. Cît să fie ceasul? 

Egorov se uită pe cer, spre norul în 
spatele căruia se ascunsese soarele. 

— Aproape opt. Ei, ia spune, ai luptat 
pe cinste, care va să zică? întrebă el. 

— Am luptat — făcu vesel Kolea. 

— Şi te-ai săturat? 

— Pe dracu'! Acum aş putea s-o iau de 
la capăt! Dar ce căutăm noi la Strijevţi? 

— Ghenadi Andreevici a hotărît să 
înnoptăm aici. Oamenii erau din cale- 
afară de obosiţi. 

— Poliţaii unde sînt? Dar afurisitul de 
primar? 

Egorov rise pe sub mustăţi: 

— Toţi  poliţaii tăi, împreună cu 
primarul lor, sînt de mult în iad şi acum 
îşi completează formularele de anchetă. 

— L-au împuşcat? 

— N-a scăpat nici unul. Numai 
bătrinul tău e teafăr. S-a stabilit că e 
prieten cu Ghenadi Andreevici. 

— Dar noi am avut pierderi? 

— Doi răniţi, însă uşor. 

— Şi Vitka unde-i? 

— Unde să fie — răspunse alene 
Egorov — pesemne că-şi sporeşte pe 
undeva caloriile. O fi slăbit, sărăcuţul 
de el, din pricina încercărilor prin care 
a trecut. 

Kolea sări jos din căruţă. Somnul în 
aer liber îi împrospătase puterile. 
Miinile şi picioarele nu-l mai dureau; 
doar umărul îl mai supăra niţel. 

— Încotro? întrebă Egorov. 

— Mă duc să-l caut pe Vitea. 

Kolea ieşi pe poartă, şi de cealaltă 
parte a uliţei văzu ruinele casei de 
cărămidă unde petrecuse atî- tea 
ceasuri chinuitoare. Toţi partizanii erau 
adunaţi acolo. Văziîndu-l pe Kolea, 
Fedea se apropie de el şi-l bătu pe 
umăr. Kolea se schimonosi de durere. 

— Ce-i cu tine, eşti rănit? întrebă 
Fedea. 

— Nu, n-am nimic, m-am lovit niţel. 

Din curtea vecină, Vitea se repezi în 
întîmpina- rea lui. Dar unde era oare 
băiatul acela greoi şi timid de pînă 
acum? În douăzeci şi patru de ore, Vitea 
se schimbase atît de mult, că părea 
altul. Devenise mai vioi şi în toate 
mişcările lui se simţea încrederea. 
Numai pofta de mîncare rămăsese 
aceeaşi... Vitea ţinea în mînă o bucată 
mare de pîine. 

— Kolea! Te cheamă Ghenadi 
Andreevici — strigă el. 

Ghenadi Andreevici îi aştepta într-una 
din izbele din apropiere. Cînd intrară, îl 
văzură stînd la o masă veche, care se 
albise de atita frecat cu peria. În mînă 
ţinea o hîrtie, pe care se străduia s-o ci- 
tească la lumina slabă ce intra pe 
fereastra cu geamurile sparte. Tot aici îl 
găsiră şi pe Haritonov. După felul cum 
trăgea liniştit din ţigara răsucită din 
tutun de casă, Kolea înţelese că bătrinul 
nu minţea: era într-adevăr unul de-ai 
lor. 

Văzîndu-l pe Kolea, Haritonov îi făcu 
semn: 

— Ei, orice s-ar zice, ai avut noroc! Nu 
ti-a fost ţie dat să guşti din plăcerile 
băii! 

— Am avut, într-adevăr — zîmbi Kolea. 

— Stai jos şi povesteşte tot ce s-a 
întîmplat — îl întîimpină Ghenadi 
Andreevici. 

Kolea relată amănunţit toate 
evenimentele petrecute în ajun. 

— Da, mare greşeală ai făcut că nu te- 
ai ascuns şi tu! Ar fi trebuit să te piteşti 
în tufiş împreună cu Vitea — spuse 
Ghenadi Andreevici. În cel mai rău caz 
aţi fi omorit şi şoferul. 

— Dar nici prin cap nu mi-a trecut că 
pistolarul acela o să mă înşface şi o să 
mă ducă cu ei! oftă Kolea. 

Ghenadi Andreevici se sculă şi începu 
să se plimbe prin odaie: 

— În viaţă, multe se întîmplă. Chiar şi 
lucrurile cele mai neaşteptate. Dar, cum 
s-ar zice, bine că s-a sfîrşit cu bine! 
Bine că s-au ales poliţaii cu cîte un 
coşciug. Ghenadi  Andreevici tācu, 
privind copiii. Ei, acum o să vă 
întoarceţi cu noi în tabără. 

Kolea se uită la Vitea, încreţindu-şi 
fruntea. 

— Păi, dacă nu mai sînt poliţai — rosti 
el — n-are cine să ne mai prindă şi 
am putea merge mai departe. Ce zici, 
Vitea? 

Această întrebare era un lucru cu totul 
nou în relaţiile dintre cei doi băieţi. 
Înainte, lui Kolea nici prin gînd nu i-ar fi 
trecut să-i ceară sfatul, şi Vitea aprecie 
acest lucru. 

— Să mergem mai departe — spuse el. 

Ghenadi Andreevici îşi dădea seama 
cît de primejdios este ca băieţii să-şi 
continue drumul, dacă de la primii paşi 
pe care i-au făcut singuri au nimerit 
într-o poveste atît de încurcată. 

Stătu mult de vorbă cu ei, sfătuindu-i 
să acţioneze cu multă prudenţă şi 
chibzuială. Dar Stremeannoi era hotărit 
ca a doua zi dimineaţă, după ce băieţii 
vor fi odihniţi, să-i trimită înapoi în 
tabără. 

In vreme ce o parte din partizani 
efectuase acţiuni de cercetare în satele 
vecine, ceilalţi îşi pe- trecură restul zilei 
şi noaptea în inima pădurii. În timpul 
acesta, Kolea şi Vitea se odihniră şi 
dormiră pe săturate. Cînd se crăpă de 
ziuă, Kolea îl scutură pe Vitea, care 
dormea în căruţă, ca să-l trezească. 

— Scoală odată! Hai mai repede! 

— Ce s-a întîmplat? întrebă speriat 
Vitea, hol- bîndu-şi ochii cîrpiţi de 
somn, de sub scurta îmblănită cu care 
se învelise; căldura îi muiase oasele şi 
nu-i mai venea să se scoale. 

— Hai să plecăm! şopti Kolea. Dacă 
Ghenadi Andreevici ne găseşte, nu ne 
mai dă drumul! 

Vitea oftă şi cobori din căruţă. 

„„„Şi băieţii porniră din nou la drum, 
legănîndu-şi în spinare  desagii cu 
piine... Cînd să iasă din sat, îl întilniră 
pe Sioma, care, plin de bucurie, sări în 
întîmpinarea lor. 

— Luaţi-mă şi pe mine! se rugă el. 

— Nu se poate — zise Kolea. Noi avem 
o misiune militară. Şi, apropiindu-se de 
Sioma, îi şopti la ureche: Din clipa asta, 
uiţi cine sîntem şi uiţi că ne-ai văzut! Ai 
înţeles? 

— Am înţeles — repetă întristat Sioma. 

După plecarea băieţilor, Ghenadi 
Andreevici îşi conduse grupul spre 
tabără. Nici copiii, nici el nu ştiau că 
asta le-a fost ultima întîlnire... 

L XXIV 


PRIETEN SAU DUŞMAN? 


Reprezentantul „Todt”-ului — 
Schwartzkopf — se înţelesese cu şeful 
gestapoului ca toţi prizonierii şi 
localnicii mobilizați la fortificaţii să fie 
evacuaţi departe, în spatele frontului, 
sau omoriţi imediat după terminarea 
lucrărilor. Secretul fortificațiilor trebuia 
păstrat cu orice preţ. 

Meyer venise de cîteva ori acolo, 
privind cum se săpau fundaţiile, 
tranşeele, cum se instalau carcasele de 
oţel, cum se montau cupolele blindate şi 
cum fiecare din aceste construcţii se 
acoperea cu un strat gros de ciment. 

Şeful  gestapoului se străduia tot 
timpul ca Bli-nov să rămînă pe planul 
doi. Dar din clipa cînd autorităţile 
orăşeneşti trimiseră la construcţii ulti- 
mul lot de mobilizați se părea că Blinov 
îşi pierduse orice interes faţă de aceste 
fortificaţii. 

Lui Meyer i se raportase că Blinov 
venise o singură dată la construcţii. 
Primarul cercetase toate obiectivele, 
comparînd cu multă atenţie amplasarea 
lor cu cea de pe harta pe care o ţinea în 
mină. Lucrul acesta îi displăcu foarte 
mult lui Meyer. La urma urmei, acest 
Blinov îşi viră nasul acolo unde nu-i 

fierbe oala. În aceeaşi seară, întîlnindu- 
se cu Meyer, Blinov i-a spus că vizitase 
cazematele construite, demonstrindu-i 
chiar că unele — cazematele 11 şi 14 — 
nu sînt bine amplasate, deoarece se 
stingheresc una pe alta, limitează 
sectorul de tragere şi, în acelaşi timp, 
creează în faţa lor un spaţiu mort, unde 
inamicul va putea concentra forţe. 

Această greşeală trebuie neapărat 
îndreptată, şi pentru asta este nevoie să 
se construiască în spa-tele lor, pe un 
dimb, încă o cazemată care să acopere 
cu foc tot terenul dintre ele. Era pur şi 
simplu de neînțeles cum un primar se 
pricepea atît de bine la fortificațiile 
militare. Meyer fu nevoit să-l cheme 
imediat la telefon pe 
reprezentantul „Todt”-ului, care 
întocmise proiectul raionului fortificat. I 
se răspunse că maiorul Werner pleacă 
în aceeaşi clipă spre el. Acelaşi 
Werner, care, cu cîteva luni înainte, 
fusese rănit pe cînd mergea cu maşina. 
Bănuiala căzuse asupra  Katerinei 
Ohotnikova, şi femeia fusese spînzurată. 

Werner se însănătoşise şi ieşise din 
spital. Cunoştea bine împrejurimile şi 
putea să conducă lucrările în locul lui 
Schwartzkopf. 

De-abia acum se hotărî Meyer să ia 
legătura cu lurenev. Răspunsul primit 
din partea acestuia fu cît se poate de 
neaşteptat. lurenev îi făgăduia să-i dea 
în scurtă vreme informaţii foarte 
importante. Dar ce anume informaţii, 
nu-i spunea în raport. Acest lucru îl 
alarmă şi mai mult pe Meyer. Chiar a 
doua zi dimineaţă porni spre lagăr 
pentru a se întilni cu agentul său. 

La drept vorbind însă, lui lurenev nu-i 
mergeau treburile chiar atît de bine 
cum i se părea lui. Unul dintre 
grupurile de cetăţeni mobilizați la 
muncă fusese însoţit de Nikita Borzov. 
Trecînd pe lîngă Alexei, „,băieşul” îi 
spusese în grabă: „Feriţi-vă de lurenev, 
e un trădător!” Se înţelege că Nikita 
Kuzmici nu ştia nimic despre 
conspirația pusă la cale de prizonieri, 
însă cuvintele lui găsiră un teren 
pregătit. 

Nikita Kuzmici trebuia să-i transmită 
lui Ohotnikov un lucru şi mai important: 
Kolesnik îi dă- dea lui Alexei sarcina de 
a aduna date privitor la raionul 
fortificat. Dar oricît s-a străduit Borzov, 
n-a putut rămîne nici o clipă singur cu 
Ohotnikov. 

Alexei înţelese că, din moment ce 
Borzov l-a prevenit, înseamnă că are 
temeiuri foarte serioase. In acelaşi 
timp, lurenev le spunea că „băieşul” s-a 
vîndut hitleriştilor. Care din doi era 
prieten, şi care duşman? 

Cu cît se gindea mai mult la cele ce-i 
spusese Nikita Kuzmici, cu atît îşi 
dădea seama că în Borzov trebuie să 
aibă încredere. Şi totuşi era frămîn- tat 
de îndoieli. I se părea că cineva vrea să- 
i dezbine pe cei care făceau parte din 
grupa lor. Dacă hitleriştii ar fi ştiut ceva 
despre evadarea ce se pregătea, de 
mult ar fi fost toţi arestaţi. Dacă Iu- 
renev este un trădător, ei trebuie să ştie 
acest lucru, şi dacă este, de ce nu 
acţionează? Ce mai aşteaptă? Dacă, 
dacă, dacă... Oricît ţi-ai bate capul, nu 
poţi descurca iţele astea atit de 
încîlcite. 

Alexei păstra o taină mare. Sub o 
scîndură din izba în care locuia grupa 
lor găsise o bucăţică de hîrtie galbenă 
de împachetat şi un capăt de creion şi 
desenase pe ea amplasarea tuturor 
cazematelor pe care le  putuse 
determina. Erau destul de multe. 

Alexei nu ştia ce întindere va avea 
raionul fortificat, dar puţinele informaţii 
de care dispunea erau suficiente pentru 
a uşura considerabil sarcina trupelor 
sovietice în ofensivă. Dar cum să 
transmită acest plan peste linia 
frontului? Se hotărî să ia hirtia cu el, în 
cazul cînd va reuşi să evadeze. Dacă vor 
fi prinşi, va rupe hirtia, iar dacă aceasta 
va cădea totuşi în mîinile duşmanilor, e 
puţin probabil să-i treacă cuiva prin 
minte că liniile încîlcite, desenate parcă 
de o mînă de copil, au un anumit tîlc. 

Ferindu-se de Eremenko, nu-şi 
destăinui secretul nici lui Iurenev. Dar 
avea de gînd s-o facă în eventualitatea 
că ar fi rănit sau omorît. 

După întîlnirea cu Borzov, Ohotnikov 
se simţi apăsat de o grea povară. „Cum 
să procedez? se gîndea el. Să le spun 
tovarăşilor că Iurenev este un trădător? 
Ştirea ar putea provoca panică. S-ar 
putea ca într-un moment de furie cineva 
să-i arunce în obraz actorului tot ce 
gîndeşte despre el, şi atunci Iurenev, 
dacă într-adevăr este un agent 
provocator, va da cărţile pe faţă. Se va 
adresa pazei, ca să-i vină în ajutor, şi ne 
vor aresta pe loc!” Nu-i rămînea de 
făcut decît un singur lucru: să simuleze 
că nu ştie nimic. Important era ca Iu- 
renev să nu aibă nici cea mai mică 
bănuială că e privit cu neîncredere. 

Totodată va trebui ca el, Alexei, să ia 
iniţiativa şi, printr-o acţiune neaştep- 
tată, să-i dejoace toate uneltirile. 

Trebuie negreşit să afle de ce lurenev 
caută întotdeauna să se ducă el după 
mîncare. Ai de mers mai bine de un 
kilometru: poate că prin cineva de la 
bucătărie ţine legătura cu şefii lui. 

Cu  şalele frînte, Alexei aruncă 
pămîntul pe marginea şanţului. De mult 
ar fi trebuit să se odihnească, dar 
poliţaii adunaţi în jur discută cu în- 
sufleţire, rid şi nici nu le pasă că a 
trecut de amiază şi de ceasul de repaus. 

Lîngă el săpa şi lurenev. Dezbrăcat 
pină la briu, ridica în sus cazmaua, 
zdrobind bolovanii care îl împiedicau 
să-şi continue munca. Alexei privea 
mîinile lui puternice, brațele 
musculoase, faţa transpirată, cuta de 
oboseală şi buzele strînse, şi se întreba 
dacă omul acesta care trăieşte alături 
de ei, care împărtăşeşte cu ei toate 
greutăţile vieţii din lagăr ar putea fi un 
trădător. Cît de sus ridică el cazmaua! 
Cu cîtă putere o prăvăleşte peste bolo- 
vani! Sar scîntei! lată-l şi pe Eremenko, 
care îl ajută pe lurenev, spărgîind 
bucăţile mari de piatră cu o rangă. E cu 
putinţă oare ca Mihail să fie omul gata 
să-i împlinte un cuţit în spate? Sau 
poate Borzov... Poate că el e un 
trădător? Poate vrea să se înalțe în 
ochii şefilor, să vîre zizanii între prizo- 
nieri, să-i facă să se certe?... 

Da, hotărît lucru! În primul rînd 
trebuie să-l verifice pe lurenev, dar în 
aşa fel, încît acesta să-şi dezvăluie 
măcar pentru o clipă adevărata lui fire. 

În timpul unei pauze scurte, cînd 
lăsară din miîini cazmalele şi hîrleţele, 
prizonierii se aşezară pe iarbă să se 
odihnească; Alexei se apropie de Iu- 
renev şi-i ceru citeva fire de tutun. 
Iurenev consimţi bucuros. Îi dădu şi o 
bucăţică de ziar vechi. Peste o clipă, 
fumul albăstrui al ţigării se înălța 
deasupra ierbii pălite de brumă. 

— M-am hotărît... 

— Ce-ai hotărît? îl întrebă lurenev, 
privindu-l cu coada ochiului. 

— Vezi tu, situaţia mea s-a schimbat 
întrucîtva — zise Alexei. Eu nu pot... 
într-un cuvînt, eu trebuie să rămîn. Nu 
pot să fug cu voi... 

Mişa tresări: 

— Ţi-e teamă? Ochii lui erau plini de 
răutate. 

— Nu, dar asta nu-i o treabă pentru 
mine. Eu n-am dreptul să risc. Am un 
copil!... 

Mişa privi în jur, să vadă dacă nu 
trage cu urechea vreunul din paznici. 

— Asta-i trădare! şuieră el. 

— De ce? întrebă calm Alexei. Fiecare 
e liber să acţioneze cum vrea. 

— Da, dar oamenii te urmează numai 
pe tine! Te-ai întrebat ce-o să se 
întimple cu ei? La început i-ai convins 
pe toţi, şi acum dai înapoi... Nu, aşa nu 
merge. 

Mişa vorbea răspicat şi cu multă 
convingere: arăta că acum orice 
retragere nu mai este o slăbiciune, ci o 
trădare. În ochii lui întunecaţi care pri- 
veau ţintă, fără să clipească, căutind 
parcă să străpungă, era atita răutate, 
încît Alexei, fără să vrea, dădu înapoi, 

simțindu-se vinovat. Nu! Astfel de ochi 
nu mint! 

— Bine — zise el, stingherit — am să 
mă mai gindesc. 

lurenev trecuse prin clipe grele. 
Edificiul înălţat cu atita trudă ameninţa 
să se prăbuşească. Veriga cea mai 
importantă din planul lui era tocmai 
prinderea lui Alexei Ohotnikov, care 
avea schiţa fortificațiilor. Observase de 
mult unde îşi ascunde el hiîrtia. Şi din 
comportarea lui înţelese ce înseamnă 
de fapt aceste linii şi punctişoare, care 
păreau atît de nevinovate. Fixase şi ziua 
cînd trebuiau să evadeze. Curînd vor fi 
mutaţi în sectorul vecin, în satul 
Kuzneţovka. Un grup de prizonieri este 
escortat de obicei de doi-trei soldaţi. 
Oamenii, istoviţi şi dezarmaţi, n-au cum 
să fugă. Discutind planul acţiunii, 
lurenev le propusese să atace soldaţii 
din escortă în cîmp, să-i omoare, să le ia 
armele şi, îm-părţindu-se în grupuri 
mici de trei-patru oameni, să se 
strecoare spre linia frontului. 

Bineînţeles escorta va fi prevenită din 
timp. Opu- nînd rezistenţă, ei vor începe 
să tragă. De după movilele aflate acolo 
vor sări alţi soldaţi în ajutorul lor. Ceea 
ce avea să urmeze îl interesa pe lurenev 
numai din punct de vedere al relaţiilor 
lui cu Meyer. De aceea, simțind că 
planul poate eşua, pe lurenev îl 
cuprinse groaza şi acest lucru îl ajută 
să-l mai mintă o dată pe Alexei. 

Ohotnikov se îndepărtă îngîndurat: 
asta mai lipsea acum, ca lurenev să 
înceapă să-l vorbească de rău! E destul 
să-ţi pierzi încrederea tovarăşilor, ca să 
rămii singur. Toţi încep să te dispreţu- 

iască, şi pînă în ultima clipă a vieţii îţi 
merge faima de laş şi ticălos. 

Din depărtare se auzi deodată glasul 
răsunător al poliţaiului: 

— Sus! 

Asta însemna că în sector au sosit 
nişte mărimi, pe care deţinuţii trebuiau 
să le salute. Alexei se uită spre sectorul 
vecin, unde se afla o cazemată aproape 
terminată. De acolo venea spre ei un 
grup de ofițeri nemți. In fruntea 
grupului era un colonel înalt, uscăţiv, 
cu o mutră îngîmfată şi rea. Lîngă ei 
mergea Schwartzkopf, şeful şantierului, 
un om scund şi vînjos. Colonelul îi 
arunca priviri furioase. Pe colonelul 
acesta înalt, Alexei îl cunoştea bine. Era 
Kurt Meyer, şeful gestapoului. Venise 
de cîteva ori la ei în lagăr, şi de fiecare 
dată, după plecarea lui, deţinuţii aveau 
mai mult de îndurat, deoarece se luau 
măsuri foarte severe. 

— Vine încoace! auzi Alexei şoapta 
îngrijorată a lui Eremenko. 

lurenev continua să stea pe o movilă 
de pămînt, sprijinit în lopată şi mai sus 
decît toţi ceilalţi. Alexei îl privi fără să 
vrea şi rămase uimit de în- cordarea 
care i se citea pe faţă. lurenev se uita 
fix, dar fără teamă, la Meyer, care se 
apropia de el. Parcă aştepta să se 
întîmple ceva foarte important... 

Meyer se apropie, dădu tăcut din cap, 
privi în groapă, apoi în direcţia 
cazematelor vecine, contro- lind dacă 
sînt bine amplasate, pe urmă se 
întoarse şi plecă. Nu, Alexei era sigur 
că nu se înşelase. Văzuse limpede că 
Meyer schimbase o privire scurtă, dar 
semnificativă cu lurenev. Altă dată n-ar 

fi acordat nici o atenţie acestui lucru, 
dar acum fiecare amănunt căpăta 
importanţa unei dovezi. De ce lurenev, 
uitîndu-se la Meyer, ridicase impercep- 
tibil din sprinceană? De ce îl alesese 
Meyer, dintre toţi, tocmai pe el şi-l 
privise într-un fel deosebit de atent? Nu 
mai rămînea de controlat decît un sin- 
gur lucru: cine va fi trimis la bucătărie, 
după  mîn- care? Alexei aştepta 
nerăbdător ora mesei. Dacă va fi trimis 
lurenev, lanţul se va întregi cu ultima 
verigă şi nu va mai fi nevoie de alte 
dovezi. 

Cînd sună gongul — trei lovituri de 
ciocan în- tr-un tub mare de proiectil — 
se întîmplă un lucru la care Alexei se 
aştepta cel mai puţin: la bucătărie fu 
trimis chiar el, iar Mihail lurenev îi 
strigă glumeţ din urmă să se întoarcă 
mai repede şi să nu care cumva să 
mănînce pe drum din carne — dacă se 
va nimeri ca supa să aibă totuşi 
carne!... 

Şi Alexei plecă... Dar cînd se întoarse, 
radia atita fericire, încît toţi se mirară. 
Reuşise oare să capete o porţie dublă, 
înşelînd bucătarul? Era un vis pe care 
nu şi-l realizase încă nimeni. 

De îndată ce Alexei puse cazanul jos, 
lurenev ridică repede capacul şi privi 
înăuntru, dar rămase dezamăgit. Era 
mai puţină supă ca de obicei şi nici nu 
mirosea a carne. 

— Ce motiv ai să te bucuri? îl întrebă 
pe Alexei, uitindu-se cu răutate la el. 

Privirea lui Alexei era însă din nou 
rece ca întotdeauna, aproape aspră. 

Ce noroc că a fost trimis el după supă! 
Altfel poate că n-ar fi avut loc întîlnirea 

aceea importantă, care a schimbat atît 
de mult lucrurile... 

XXV 


O ÎNTÎLNIRE NEOBIȘNUITĂ 


...Din nou au pornit copiii la drum. Pe 
Kolea îl mai dureau şi acum umărul şi 
încheieturile mîini- lor, pe care poliţaiul 
i le strinsese zdravăn în curele, dar nici 
că-i mai păsa. Ce minunat e să fii liber 
şi sănătos! Kolea trecuse prin atitea 
încercări în ultimele 24 de ore, încît i 
se părea că s-a scurs un an. Şi „moliul” 
ăsta — aruncă o privire blîndă spre 
Vitea — s-a dovedit a fi un tovarăş bun! 
Nu s-a speriat, nu l-a lăsat singur în 
nenorocire, n-a fugit... 

Ei, ce să-i faci! După cum se spune în 
popor, datoria e frumoasă prin răsplata 
ei. Va veni ea ziua cînd Vitea va înţelege 
că şi el, Kolea, ştie ce înseamnă 
prietenia. Nici nu-ţi vine să crezi că bă- 
iatul ăsta care scîncea întotdeauna şi 
care se temea pină şi de propria-i 
umbră a dovedit atita curaj şi iniţiativă! 
A străbătut în fugă mulţi kilometri, pe 
drumuri necunoscute, şi a reuşit să 
ajungă la Ghenadi Andreevici. 

Există oameni care trăiesc o viaţă 
întreagă fără să dovedească însuşiri 
deosebite. Sînt cinstiţi, conştiincioşi, 
muncitori, dar le lipseşte tocmai 
scînteia care îi face să devină eroi. De 
fapt nu s-a ivit cremenea care să 


309 


aprindă scînteia în el. Dar de îndată ce 
un astfel de om e pus în situaţii grele, 
se constată că nici nu-şi pleacă supus 
capul, nici nu se sperie, ci porneşte 
curajos în  întimpinarea  primejdiei, 
biruind-o. 

Aşa se întimplase şi cu Vitea. Nici el 
însuşi nu bănuia ce forţe zac ascunse în 
el. Dar cînd a venit ceasul încercărilor, 
a dovedit că nu este slab din fire, ci, 
dimpotrivă, puternic şi sigur de el. 

Se poate spune că de-abia acum între 
cei doi băieţi se născu adevărata 
prietenie; căci prietenia nu poate exista 
dacă lipseşte egalitatea şi respectul 
reciproc. 

În situaţia grea în care se găseau 
băieţii, unul dintre ei trebuia să fie cel 
care să conducă, şi acesta era Kolea, 
desemnat de Kolesnik. Dar una este să 
porţi răspunderea îndeplinirii unei 
misiuni, şi alta să simţi alături de tine 
un tovarăş, să crezi în el şi să ştii că, 
împreună cu el, nu ţi-e teamă de nici un 
fel de greutăţi. 

Vremea se înrăutăţea. Vintul gonea 
deasupra  cîmpiilor, aducind nori 
întunecaţi. Se cernea o ploaie măruntă 
ce te pătrundea pînă la oase. Drumul se 
desfundase şi picioarele se 
împotmoleau în noroiul lipicios. Nu 
exista decît o singură soluţie: să mergi 
pe marginea drumului. 

Băieţii erau uzi pînă la piele. Mergeau 
tăcuţi, străduindu-se să-şi 
economisească forţele. Pînă la 
destinație mai aveau vreo 15 kilometri. 
De două ori au fost nevoiţi s-o ia pe alt 
drum pentru a ocoli bombele puse de 
hitlerişti. 

Într-un tîrziu văzură în depărtare 
grupuri de oameni care lucrau răzleţi 
pe o cîmpie nesfirşită. Probabil că erau 
cei ce munceau la construirea fortifi- 
caţiilor. 

Vitea se simţea sleit de puteri şi ceru 
să facă un popas. Se aşezară pe 
marginea drumului şi scoaseră din 
desagi pîinea presărată cu sare. Altceva 
nu aveau. 

— Ei, şi-acu' ce facem? întrebă Vitea 
după ce-şi termină porţia şi ar mai fi 
mîncat bucuros încă pe atit. 

— Mergem înainte — răspunse scurt 
Kolea. 

— Unde? 

— Vezi tu satul ăla? şi Kolea îi arătă în 
depăr-tare nişte căsuțe albe, înşirate 
de-a lungul unui deal cu panta lină. Hai 
să încercăm să ne apropiem de el. 

— Dar dacă iar or să pună mîna pe noi 
— zise Vitea — atunci ce ne facem? 
Ghenadi Andreevici e departe acum şi 
nu poate să ne mai scape. 

Kolea tăcu. De data asta Vitea avea 
dreptate. Trebuia să-l asculte pe 
Kolesnik, să nu intre în sat, ci să 
urmărească din depărtare lucrările de 
construcţie. 

— Atunci hai să căutăm undeva un 
stog de fin şi să dormim acolo — spuse 
Kolea. lar mîine dimineaţă o să ne tîrîm 
pe brinci cît mai aproape de locurile 
unde se lucrează şi o să ne uităm. 

— Şi la ce-o să ne uităm? 

Nu, Vitea ăsta e nesuferit! Trebuie să-i 
explici toate alea ca unui ţînc. Singur 
nu pricepe nimic. 

Kolea se supără: 

— Să ne uităm pe ce drum o să se 
ducă prizonierii la lucru. Şi dacă 
izbutim să ne furişăm mai aproape de 
ei, poate c-o să-l văd pe tata. 

— Asta s-o crezi tu! Parcă taică-tu 
umblă brambura pe cîmp! 

— la ascultă, mă Vitka — se răsti 
Kolea, ieşin- du-şi de-a binelea din 
sărite — tu ai auzit ce-a spus Kolesnik? 
Dacă nu reuşim, să ne întoarcem înapoi, 
înţelegi sau nu? 

— De înţeles, înţeleg — oftă Vitea. 
Atunci hai să mai stăm aici, iar la 
noapte să pornim din nou. 

— Nu — ripostă Kolea — de ce să 
mergem prin ploaie? O să găsim noi un 
stog de fîn şi-o să ne-ascundem. 

Vitea privi în jur. Aproape de drum se 
zărea un stog înalt de fîn, decolorat de 
ploi şi vînt. 

— Uite colo un loc potrivit! 

— Chiar potrivit! şi eu mă uitam drept 
spre el şi nu-l vedeam. Hai să mergem! 

Peste cîteva minute se căţăraseră în 
vîrful stogului, legat jos la poale cu o 
sîrmă. Îl legase probabil cineva, ca 
vintul să nu împrăştie fînul. Adăpostul 
era moale şi cald şi copiii se acoperiră 
cu fin, care mirosea pătrunzător. 
Oboseala îi cuprindea tot mai mult. 
Băieţii adormiră atît de adînc, încît se 
părea că nici ploaia torențială, nici grin- 
dina, nici zăpada, nimic pe lume nu i-ar 
fi putut trezi. 

„„.„Şi totuşi Vitea se trezi. Se trezi din 
pricina unui zgomot ciudat care se 
auzea jos, undeva sub stogul de fin. 

Ridică iute capul şi ascultă. Alături 
sforăia uşor Kolea şi vintul făcea să 
foşnească fînul... Da, în- tr-adevăr, nui 

se păruse. Chiar sub stog s-ar fi zis că 
umblă cineva, tropăind din picioare. Ce- 
o fi asta? Se auzeau şi voci înăbuşite! 
Da, este neîndoielnic că vorbeşte 
cineva. Dar unde? Poate că e numai o 
iluzie auditivă. 

Vitea dădu la o parte încetişor finul de 
deasupra capului şi se săltă să vadă ce 
se întîmplă. Se întunecase de-a binelea; 
căsuţele din depărtare se pierdeau în 
ceața amurgului; nu mai ploua, şi în 
luminişurile dintre nori se zăreau pe 
alocuri pete senine de cer. Străduindu- 
se să nu facă zgomot, ieşi din fîn şi se 
rostogoli jos. Privi în jur, dar nu zări 
nici ţipenie de om. Ciudat însă, aici jos, 
pe pămînt, vocile se auzeau mult mai 
limpede... 

Poate că oamenii se află de cealaltă 
parte a stogului? Vitea se tîrî spre 
stinga şi glasurile începură să se 
îndepărteze parcă. Atunci schimbă 
direcţia şi glasurile începură să răsune 
mai limpede, încă o mişcare, şi le auzi 
alături de el. Ciudat lucru: glasurile 
veneau din fundul stogului. Vitea atinse 
din întîmplare sîrma care lega stogul, şi 
deodată unul dintre snopi se mişcă din 
loc. Speriat, băiatul se trase înapoi: în 
faţa lui apăru o gaură rotundă. Vitea îşi 
dădu imediat seama că stogul era pus 
numai pentru a masca o cazemată, iar 
în cazemată se aflau probabil soldaţi. 
De bună seamă că sol-daţii nu fuseseră 
acolo cînd el se urcase în stog împreună 
cu Kolea. Ce să facă acum? Cum să 
plece? 

Vitea îndreptă în grabă finul pe care-l 
răvăşise, se culcă lîngă stog şi începu să 

asculte cu atenţie, înăuntru cineva 
vorbea ruseşte. 

— Da, într-adevăr, m-ai pus pe ginduri 
— se auzi o voce groasă de bărbat. 
Dracu’ să-i ia cu născocirile lor cu tot. 

Cel cu vocea subţire, care se frîngea la 
notele de sus, dînd impresia că omul se 
îneacă, continua probabil să 
argumenteze. 

— Trebuie să plecăm! Ne omoară, 
Vasili Dmi- trici, zău că ne omoară! 

— Da’ ţie cin’ ţi-a spus toate 
blestemăţiile astea? 

— Nici nu merită să mai vorbim! Ai 
auzit doar cu urechile tale, 

— Şi, cum s-ar zice, el vorbea despre 
prizonieri şi mobilizați — nu se lăsa cel 
cu glasul de bas. Da' noi ce sîntem, mă 
rog? 

— Înţelege odată că pentru ei nu este 
de loc important acest lucru! Ei vor ca 
nici un şoarece să nu ştie unde se află 
cazemata asta... Azi sîntem noi de 
santinelă, dar mîine, cînd se vor 
termina lucrările, vor începe să curete 
locul, şi împreună cu gunoiul or să ne- 
arunce şi pe noi... de-a valma... în şanţ... 
Înţelegi? 

— Care şanţ? întrebă basul, alarmat. 

— Ăla pe care l-au săpat nu demult, cu 
escava- torul, în spatele satului. 

— Nacţi-o bună! Păi şanţul e un şanţ 
antitanc! 

— Ce tanc? Prostule! De îndată ce se 
va construi ultima cazemată, acolo o să- 
i împuşte pe toţi cei care au lucrat la 
fortificaţii. Acum ai priceput? 

— Da' noi n-am lucrat! 

— În schimb ştim mai multe decît 
ceilalţi... 

Cei din cazemată tăcură. Vitea simţi 
miros de tutun, ce ieşea printr-o 
ambrazură a cazematei ca printr-o 
răsuflătoare. Pesemne că fumau pe- 
ntre- cute. 

— Da, zău! Să ştii că m-ai pus pe 
gînduri — repetă basul. Dar unde să ne 
ducem, nu mă taie capul... 

— Ba eu ştiu — răspunse celălalt. Hai 
să furăm nişte formulare, să ne facem o 
adeverinţă că plecăm în Ucraina, într-o 
delegaţie, şi s-o ştergem frumuşel... 

— Cred că ai dreptate, mă Petea. 
Altceva nu ne rămîne de făcut... Şi 
glasul se prefăcu în şoaptă: Da' ce-ar fi 
dacă am pleca noi la partizani? Să ne 
căim de ce-am făcut şi poate c-or să ne 
ierte... 

— Vai de mine, ce tot vorbeşti! 
exclamă îngrozit celălalt. Din lac în puț! 
Caută şi le dovedeşte că n-am fost 
trimişi ca iscoade. Ne-atirnă de-un pom, 
şi gata treaba... 

Cel cu vocea de bas oftă din greu: 

— Sîntem blestemaţi, Petka! Asta e! 
Noi n-avem loc pe pămînt. O să pierim 
şi nimeni n-o să-şi aducă aminte pe 
unde ne zac ciolanele... 

— Ei, poftim, altă belea, acum pune-te 
şi tu pe bocit ca o muiere!... Va să zică 
s-a hotărît, ple-căm? 

— Bine, bine, dar cînd plecăm? 

— Numai să aranjăm lucrurile şi 
plecăm. Peste vreo două săptămîni. 

— Bine! Dar trebuie să mai adunăm 
bani şi pro- vizii. 

— Asta negreşit... Ei, m-am dus, Vasili 
Dmitrici, curînd vine schimbul şi-o să ne 
caute. 

În fundul  cazematei se  auziră 
zăngănind două paturi de armă. Vitea 
încremeni de-a binelea. Acuşi vor ieşi 
de acolo! Dar pe unde? Şi îndată îşi 
dădu seama că, de vreme ce în partea 
asta este ambra- zura, ieşirea trebuie să 
fie în partea cealaltă. Băiatul nu 
greşise: ieşirea din cazemată se găsea 
în- tr-adevăr la vreo zece metri, chiar pe 
panta lină a dealului. Acolo se afla o 
trecătoare care dădea în tranşee, şi 
pentru a o camufla, fusese acoperită cu 
un  tufiş mare, plantat în mod 
intenţionat. 

Poliţaii ieşiră unul după altul, se 
opriră puţin locului, priviră în jur, pe 
urmă porniră mai departe. Vitea era 
îngrozit. Se temea că prietenul său se 
va trezi şi în felul acesta se va trăda. 

Poliţaii aveau o înfăţişare jalnică. Unul 
era înalt, cu un cap mic ca de pasăre, 
cu umerii înguşti, şi umbla clătinîndu-se 
pe picioarele-i lungi. Celălalt, scund, 
adus de spate, mergea lingă el cu paşi 
mărunţei, continuînd să gesticuleze. 
Probabil îi aducea noi argumente, ca să- 
l convingă. 

Vitea aşteptă pînă cînd siluetele se 
topiră în depărtare. Apoi se urcă în 
vîrful stogului şi îl trezi pe Kolea, care 
la început nu crezu nici o boabă din cele 
ce-i spunea tulburat Vitea. Povestea era 
foarte încîlcită. Dar cînd coboriră şi 
scormoniră împreună sub fin, nu mai 
rămase pic de îndoială. Sub fin se afla o 
cazemată în toată regula, dar care 
deocamdată nu fusese înzestrată cu 
armament. 

Copiii căzură pe gînduri. Acum 
misiunea lor nu se limita numai la 

întîlnirea cu tatăl lui Kolea; trebuia să-l 
avertizeze pe acesta şi pe toţi cei care 
construiau raionul fortificat ce soartă îi 
aşteaptă. 

— Ții minte cum îi cheamă pe cei doi 
poliţai? întrebă Kolea. 

— Da: pe unul Vasili Dmitrici, iar pe 
celălalt, Petka... Da’ de ce mă-ntrebi? 

— Poate că o să ne prindă bine să 
ştim! 

— Eu cred că e primejdios să mai 
rămînem aici! zise Vitea. 

— Ai dreptate... Trebuie să plecăm... 
cu siguranţă că santinelele intră în 
cazemată să se încălzească, şi lucrul 
acesta se poate întîmpla din clipă în 
clipă. 

Băieţii ieşiră la drum. Cît timp 
stătuseră ascunşi în stog se lăsase un 
frig pătrunzător. Sufla un vînt tăios 
dinspre miazănoapte. Deodată Kolea 
simţi pe obraji ceva rece. Ridică braţul 
şi în palmă îi căzu un. fulg alb de 
zăpadă. Şi dintr-o dată începu să ningă 
cu fulgi mari şi pufoşi. Zăpada le cădea 
în ochi, aproape orbindu-i. 

— Ce vreme cîinoasă! bombăni Vitea. 

— Pentru cercetaşi este timpul cel mai 
potrivit — rosti Kolea cu înţelepciune, 
deşi tremura de frig. Acum poliţaii se 
vor băga în birlog. La marginea 
drumului zăriră o şură veche, năruită. 
Acoperişul putrezit se prăbuşise pe 
alocuri. Uşile deschise se legănau şi 
scîrtiiau sub rafalele vîntului. Kolea se 
opri: Ia te uită! Un punct de observaţie 
cum nu se poate mai bun... Vom sta 
acolo pînă dimineaţă, şi după aceea 
vedem noi ce-o mai fi... 

— Dar dacă şi-n şură se află ascunsă o 
cazemată? întrebă Vitea. 

Abia rosti cuvintele astea, şi din 
spatele şurei ieşi o maşină deschisă, în 
care, alături de şofer, şedea un ofiţer 
hitlerist. Maşina traversă în goană 
distanţa pînă la drum şi frină la ciţiva 
paşi de băieţi. 

Ofiţerul se ridică şi strigă tăios: 

— Ei, băieţi, ia veniţi aici! 

Băieţii se apropiară. Ofiţerul îi privea 
uimit şi deodată Kolea recunoscu faţa 
asta mare, cu ochii aşezaţi departe de 
rădăcina nasului. Era chiar Werner! 
Acel Werner din cauza căruia murise 
mama lui. 

Şi Werner îl recunoscu imediat pe 
Kolea. Işi aducea bine aminte de băiatul 
care se supărase pe el şi care se 
ascunsese în hulubărie. O ţinea bine 
minte şi pe maică-sa. Intors de curînd în 
oraş, se informase despre ea. Aflase că 
fusese spînzurată! Păcat! Werner ştia 
că nu-i spusese nici un cuvînt despre 
călătoria pe care intenţiona s-o facă, şi 
cu atît mai puţin despre scopul 
călătoriei şi itinerarul ei. Kurt Meyer 
dăduse dovadă de prea mult zel! Păcat! 
Mare păcat! lată, băiatul ei hoinăreşte 
pe drumuri şi probabil că nici nu ştie 
încotro s-o apuce! La urma urmei, el, 
Werner, este vinovat de soarta 
copilului, şi pentru acest lucru se simte 
obligat să-l ajute cît de cît. O să-l ia cu 
el, şi băiatul o să-i ajute ordonanţei la 
treburile gospodăriei... Să vadă lumea 
că el iubeşte copiii. Şi de bună seamă 
că ruşii vor aprecia acest gest... 

— Încotro, băieţi? întrebă Werner, 
străduindu-se să le vorbească pe un ton 
prietenos. 

— La Belgorod — răspunse Kolea, 
privindu-l încordat pe sub sprincenele 
încruntate. 

— Atît de mult! (Werner voise să 
spună: „Atît de departe”!) Dar camarad 
de la tine? 

— Asta-i Vitea... Mergem la mătuşa 
lui. 

Werner căuta cu greu cuvintele. 

— Vrei treci la mine? Şi camarad de la 
tine. Eu dat la voi mîncare! 

Kolea şi Vitea se priviră, apoi Vitea 
dădu afirmativ din cap. 

— Bine — încuviinţă şi Kolea. 

Werner deschise portiera din spate. 
Băieţii ur-cară şi maşina porni. Tot 
drumul  pînă-n sat, Werner nu-şi 
întoarse capul spre ei. Tăcea şi se 
gîndea la ale lui. 

Revenea în locurile acestea, deşi n-ar 
fi dorit. I se făgăduise că va fi trimis în 
Germania. Dar cînd s-a constatat că 
există nereguli în raionul de fortificaţii, 
i s-a spus că aceasta este ultima 
misiune pe care o mai are de îndeplinit 
aici. Inspectase cazematele construite şi 
văzuse că mai sînt o sumedenie de 
lucruri de făcut. Cazemata ascunsă sub 
şură fusese adaptată numai pentru 
mitraliere, deşi ar fi trebuit să fie 
înzestrată cu tunuri. lar pentru alte 
modificări trebuia timp şi iarăşi timp. 
Asta înseamnă că va mai zăbovi încă o 
lună. Cine-i garantează lui că în 
decursul acestei luni n-o să-i treacă 
cuiva prin cap să repete atacul care era 
cît pe-aci să-l coste viaţa? 

Stind în spatele lui Werner, Kolea şi 
Vitea tă-ceau abătuţi. Ce-i aşteaptă oare 
acolo unde-i duce ofiţerul neamţ? Nu 
cumva le întinde o cursă? 

Intrară în sat şi Werner îi duse într-o 
casă nu prea mare, ocupată de el, şi 
spuse repede ceva ordonanţei care-i 
ieşise în întîmpinare. Acesta privi mirat 
băieţii, clipi din genele lui albicioase, 
apoi, cu mişcări repezi, le porunci să-l 
urmeze. li conduse într-o încăpere mică 
— care pesemne  slujise odinioară 
stăpînilor drept cămară — unde mirosea 
a şoareci şi a lină mucegăită. În schimb 
era destul de cald. Important că aveau 
un acoperiş deasupra capului. 

Băieţii aduseră din staulul din curte 
cîteva braţe de paie vechi, le aşternură 
pe jos şi li se păru că niciodată nu se 
instalaseră atît de bine ca acum. 
Ordonanţa, care le spuse că îl cheamă 
Richard, le dădu o cutie de conserve cu 
carne şi două bucăţi de piine. 

Pînă la ziuă, nimeni nu-şi mai aminti 
de ei, iar dimineaţă, Werner îi anunţă 
că Viktor va lucra la bucătăria 
lagărului, iar Kolea îi va ajuta lui Ri- 
chard. De dormit, Viktor poate să 
doarmă aici. Vitea oftă resemnat. Sa 
vede că asta e soarta lui, să nimerească 
mereu la bucătărie!... 

Werner era abătut. Avea numai 
necazuri. În timpul nopţii primise o 
telegramă prin care era numit şef al 
şantierului, iar fostul şef rămiînea la 
ordinele lui. Nu se îndoia cîtuşi de puţin 
că treaba asta fusese pusă la cale de 
Meyer, că era rezultatul intrigilor lui. 
Nu avea încotro, trebuia să se resem- 
neze. Pentru a scăpa cît mai curînd de 

aici, nu-i rămînea decît să-i pună pe toţi 
să lucreze în draci! Nu va cruța pe 
nimeni. Vor lucra zi şi noapte fără 
întrerupere. Şi chiar de-ar fi să crape 
toţi, el nu va întirzia nici un minut în 
locurile astea pline de primejdii. 

Richard îl duse pe Vitea într-o casă de 
cărămidă din centrul satului; acolo se 
afla instalată bucătăria: tocmai se 
fierbea terciul pentru prizonieri. 

Kolea, înarmat cu un cuţit, începu să- 
şi îndeplinească sarcina care-i fusese 
încredinţată: curăţatul cartofilor. 

Cînd Richard se întoarse, toţi cartofii 
erau curăţaţi cu grijă, puşi în ceaun şi 
acoperiţi cu apă. Ordonanţa dădu 
mulţumit din cap, spuse înveselit ceva şi 
îi arătă uşa. Kolea înţelese că 
deocamdată nu mai are nevoie de el şi 
ieşi în uliţă. Zăpada care căzuse toată 
noapfea se topise, şi numai pe alocuri, 
de-a lungul gardurilor de nuiele, se mai 
vedeau fişii albe, ce păreau nişte iepuri 
întinşi pe pămînt. În spatele caselor se 
desluşeau două rînduri de sîrmă ghim- 
pată. Din pricina asta, peisajul, şi aşa 
destul de trist, părea dezolant. Pe uliţă 
nu era aproape nimeni. Împroşcînd 
noroiul cu cizmele, trecu în goană un 
soldat neamţ, apoi o maşină ticsită de 
oameni. Erau prizonierii şi locuitorii din 
oraş mobilizați la lucru. Toţi care 
nimereau în lagăr erau supuşi aceluiaşi 
regim. 

Numai din cîteva hornuri ieşea fum: 
casele în care locuiau ofiţerii şi poliţaii. 
Kolea ştia unde se află bucătăria 
lagărului şi porni într-acolo, să vadă ce 
face Viktor. 

Şi iată că se întîmplă ceea ce 
aşteptase el cu atîta  înfrigurare, 
înfruntînd toate primejdiile... 

„„Văzu de departe şirul lung de 
prizonieri. Fiecare dintre ei ţinea în 
mînă un căzănel de tablă. Unul după 
altul băgau căzănelele pe fereastra bu- 
cătăriei şi apoi treceau la fereastra 
vecină ca să-şi ia căzănelul cu terci şi 
cîteva bucăţi de piine puse pe capac. Pe 
urmă plecau, ţinind cu amîndouă mii- 
nile căzănelul, străduindu-se să nu 
alunece şi să cadă în noroiul lipicios ce 
se lăţea sub picioarele lor. Cu paşi 
nesiguri şi încordaţi o porneau pe uliţă. 

Un om înalt, care de-abia îşi luase 
căzănelul, făcu un pas greşit şi fu cît pe- 
aci să verse  căzănelul. Kolea îl 
recunoscu imediat. Era tatăl lui 

Băiatul avea destulă experienţă şi nu 
alergă spre el. Ar fi însemnat să se 
trădeze. Ştia însă un singur lucru: că 
trebuie să-l ajungă cu orice preţ din 
urmă, înainte ca acesta să iasă din sat. 
Cît timp tata mergea prin sat, întîlnirea 
lor putea să pară întîmplă- toare. 
Dincolo însă va atrage cu siguranţă 
atenţia santinelelor. 

Kolea grăbi pasul şi trecu pe cealaltă 
parte a uliţei pentru a-i ieşi în faţă lui 
tată-său, dar fără să se apropie prea 
mult de el. 

Alexei mergea încet, ducînd căzănelul 
ca pe un lucru de mare preţ. Dac-ar 
cădea acum, zece oameni, şi aşa istoviţi 
la culme, vor sta flămînzi douăzeci şi 
patru de ore. Mai bine să meargă încet. 
Şi mergea alegînd cu grijă locul unde să 
pună piciorul. Dar oricît se străduia, din 

pricina slăbiciunii se clătina mereu cînd 
într-o parte, cînd într-alta. 

Văzîndu-şi părintele cum se chinuie, 
lui Kolea i se strînse inima de durere. 
Cît de mult îmbătrinise şi cît era de 
istovit!... lată, ca să se poată odihni 
puţin, tata a pus căzănelul lîngă gard şi 
îşi şterge cu mîneca năduşeala de pe 
faţă... 

Era clipa hotăritoare... Kolea îl ajunse 
din urmă. 

— Tată! îl strigă el încetişor, fără să se 
oprească, şi trecu mai departe. 

Alexei întoarse capul şi se apucă cu 
mîinile tre- murinde de gardul de 
nuiele. Fericit şi mirat, îl privea pe 
Kolea, dar totodată în ochii lui se citea o 
adîncă nelinişte. Cum a nimerit băiatul 
în locul acesta blestemat? Ce face el 
aici? 

Kolea încetini pasul, dar între timp se 
iviră doi ofiţeri, care nu erau de loc 
grăbiţi. Mergeau şi ei agale, apoi se 
opriră în dreptul porţii. Discutau pre- 
ocupați şi nu părea că se vor despărţi 
curînd. 

În prezenţa lor, Kolea nu putea să se 
apropie de tatăl lui. li făcu numai cu 
ochiul, zîmbind, şi coti în prima 
ulicioară care-i ieşi în cale. Mai privi 
multă vreme din dosul gardului. Tatăl 
său se îndepărtă, apoi dispăru cu totul... 

Oh! cît de greu a fost să nimerească 
aici. Dar şi mai greu era să 
îndeplinească ordinul lui Koles-nik. 

L XXVI 


SECRETUL LĂZII FERECATE 


De cîteva zile Nikita Borzov nu-şi mai 
găsea locul. 

Un agent de legătură îi adusese 
ordinul lui Kolesnik, şi anume de a afla 
cu orice preţ date amănunțite privitor la 
raionul fortificat. Dar cum? Borzov 
văzuse cum primarul, întorcîndu-se din 
călătorie, scosese harta din porthartă şi 
o ascunsese în lada lui. 

Cît timp Blinov umblase la ladă, Nikita 
Borzov îi urmărise cu atenţie mîinile, 
locul unde apasă, in- crustaţiile pe care 
le răsuceşte, dar pentru nimic în lume 
nu putu să memoreze ordinea şi direcţia 
în care trebuiau ele întoarse şi de cîte 
ori anume. 

Dac-ar pune mîna pe harta asta măcar 
o singură dată, de cîte eforturi ar fi 
cruţată armata! 

Agentul de legătură îi relatase şi 
faptul că Kolesnik trimisese copiii în 
raionul fortificațiilor, cu misiunea de a-l 
găsi pe Alexei Ohotnikov şi de a lua 
legătura cu el. 

Nikita Kuzmici îl cunoştea bine pe 
Alexei, care era un om de acţiune. Dacă 
Ohotnikov ar fi ajutat cît de puţin, ar fi 
în stare să facă multe... 

Cu mare greutate, străduindu-se să nu 
trezească bănuiala lui Blinov, Borzov 
reuşise să i se permită să însoţească un 
grup de cetăţeni mobilizați la con- 
struirea fortificațiilor. 

Trei zile căutase — fără succes de 
altfel — o posibilitate de a discuta 
neobservat cu Alexei. Prizonierii erau 
duşi în front, iar după mîncare venea 
mereu lurenev. Nikita Kuzmici îl văzuse 
în faţa bucătăriei, stînd la rînd. Privirile 
li se întilniră, dar lurenev întoarse 
capul. 

— A, ce plăcere să întîlneşti un vechi 
prieten! rise Borzov, apropiindu-se de 
el. Văd că nicăieri nu-ţi pierzi cumpătul. 
Cîinele meu urlă şi acum noaptea, 
amintindu-şi de tine. Plinge că n-a 
reuşit să-ţi rupă pantalonii... 

Probabil că nimeni, în afară de însuşi 
Nikita Kuzmici, n-a înţeles tilcul acestor 
vorbe. lurenev era convins că „băieşul” 
îl consideră o victimă a gestapoului, iar 
ceilalţi într-atit se obişnuiseră cu insul- 
tele, că nu le mai dădeau nici o atenţie. 

Dar această întîlnire l-a silit pe Borzov 
să rişte, şoptindu-i cîteva cuvinte lui 
Alexei, în prezenţa tuturor. E adevărat 
că trecuse foarte repede pe lîngă el şi 
reuşise să-i strecoare doar o singură 
frază, însă, după expresia speriată şi 
încordată a feţei vărului său, Borzov îşi 
dădu seama că vorbele lui au fost auzite 
şi înţelese. 

Dar oare îl crezuse Alexei? Nu bănuia 
cumva că este o provocare? 

Auzind că Vitea şi Kolea plecaseră 
într-o misiune atît de grea, se necăjise 
grozav: primejdia era prea mare. Dar 
în scurtă vreme îi ajunse la urechi 

zvonul că Werner adăpostise în lagăr 
doi băieţi. E adevărat că, nimerind 
dincolo de sîrma ghimpată, copiii erau 
izolaţi şi era foarte greu să iei legătura 
cu ei, dar cînd se vor întoarce în tabără, 
bineînţeles vor aduce multe informaţii 
preţioase. Kolea nu va sta cu mîinile în 
sin. Va găsi el o posibilitate să 
vorbească cu tatăl lui. Ceea ce pentru 
un om în toată firea este nespus de 
complicat, pentru un copil poate deveni 
un lucru foarte simplu. 

Cu cît se gindea însă mai mult la toate 
astea, Nikita înţelegea că, oriciîte 
eforturi ar face, nu va putea obţine 
decît informaţii parţiale despre raionul 
fortificat. El avea însă nevoie de date 
complete. Şi aceste date există aici, 
aproape de tot, în această 

ladă blestemată împodobită cu ţinte. 
Nici măcar nu trebuie să furi cheia 
pentru a o deschide. 

Într-o zi, plecînd după treburi, Blinov 
îl rugă pe Borzov să-l aştepte în cabinet. 
Plecase şi secretarul primăriei, care 
lucra tot timpul la masa din vestibul. 
Întredeschizînd uşa ca să-i audă paşii 
cînd vine, Nikita Borzov se apropie 
repede de ladă şi începu să răsucească 
incrustaţiile, făcînd eforturi desperate, 
imitîind mişcările primarului. În 
interiorul lăzii se auzi un ţăcănit, însă 
capacul nu se deschise. 

Broboane de sudoare rece îi năpădiră 
fruntea, iar mîinile îi tremurau, dar, nu 
nimerea de loc. Auzind paşi care se 
apropiau, Borzov se îndepărtă dintr-un 
salt de lingă ladă şi mai avu timp să se 
aşeze pe un scaun aflat la celălalt capăt 
al mesei. 

Blinov intră şi, după cum i se păru lui 
Nikita Kuzmici, aruncă o privire atentă 
spre ladă, iar apoi se aşeză la locul său 
şi începu să vorbească despre 
necesitatea de a reface silozul distrus 
pentru a putea depozita acolo giiu. 

Nikita Kuzmici privea cu atîta ură faţa 
lui lată, liniştită, şi cărarea bine aleasă, 
încît Blinov se întrerupse dintr-o dată şi 
îl întrebă uimit: 

— Ce-i cu dumneata, Nikita? De ce 
eşti supărat? 

Nikita se lăsă pe speteaza scaunului şi 
se apucă cu mîna de falcă: 

— Nu-i nimic, Ilia Ilici, mă doare o 
măsea. 

Blinov dădu compătimitor din cap: 

— Du-te la doctor. Pe mine niciodată 
nu m-au durut dinţii, dar îmi dau seama 
cît de neplăcut trebuie să fie. 

Nikita Kuzmici ieşi, ţinîndu-se cu mîna 
de falcă, îşi dădea seama că singura 
soluţie este de a-l ataca pe Blinov în 
drum, atunci cînd vor pleca din nou 
spre raionul fortificat. 

Dar şi acest plan se dovedi a fi greu de 
îndeplinit. Blinov încetase aproape cu 
totul să se mai intereseze de 
construcţie, îndreptîndu-şi toată atenţia 
asupra muzeului. Stătea zile întregi în 
depozitul muzeului, şi Nikita Kuzmici 
află că cele mai de preţ tablouri 
fuseseră scoase din rame, făcute sul şi 
pregătite pentru a fi evacuate. 

„Asta ce-o mai fi?” se gîndea Borzov. 
De ce a început Blinov să se grăbească? 
Unde şi ce fel de evenimente sînt în 
pregătire?” 

Nu putea să-i pună întrebări 
primarului, ca să nu-i trezească 
bănuieli, iar primarul tăcea cu 
îndărătnicie. Observîndu-l, Nikita 
Kuzmici îşi dădu seama că şeful lui e 
nervos şi aşteaptă să se întîmple ceva... 

C A P I T O L U 
L XXVII 
MISIUNEA TREBUIE 
INDEPLINITA 


Trecură cîteva zile, dar Kolea nu reuşi 
să-l mai vadă pe tatăl său. Richard n- 
avea de loc intenţia s-o facă pe 
milostivul. Nu ştia nici un cuvint ru- 
seşte, dar gesturile lui erau atît de 
elocvente, încît Kolea se obişnui repede 
să-l înţeleagă dintr-o privire: să spele 
vasele, să curețe cizmele lui Werner 
sau, înarmîndu-se cu un fel de perie, să 
măture pe jos. Însuşi Werner uitase 
parcă de existenţa băiatului. 
Majoritatea timpului şi-o petrecea de 
altfel la cîmp. Se întorcea seara tîrziu şi 
se culca imediat. 

Vitea pleca devreme şi se întorcea 
tirziu, mort de oboseală şi flămînd. La 
bucătărie se mînca prost, iar Kolea, 
cînd putea, ascundea şi pentru el din 
ceea ce reuşea să ia de la Richard, care 
se dovedea foarte gospodăros, dar 
foarte zgîrcit. 

Odată, într-o seară, Vitea se întoarse 
tare tulburat. li făcu lui Kolea semn să-l 
urmeze în cămară şi îi povesti în şoaptă 
că în cursul zilei la bucătărie se 
petrecuse ceva ciudat. Unul dintre 
prizonieri venise cu căzănelul după 
mîncare. Bucătarul — un gefreiter 

foarte sever şi care urmărea 
întotdeauna cu severitate ca porțiile să 
nu fie mai mari decît cele reglementare 
— îi aruncase în căzănel o bucată de 
carne şi în acelaşi timp îi făcuse cu 
ochiul. Ce-o fi însemnînd asta? 

— Dar cine-i prizonierul? întrebă 
Kolea. 

— Nu ştiu — răspunse Vitea. 

— Fl te-a văzut pe tine? 

— Nu m-a văzut, dar eu am simţit că e 
ceva necurat la mijloc şi m-am ascuns 
după maşina de gătit. M-am ascuns şi 
am aşteptat... 

— Ei — zise Kolea — poate că 
gefreiterului i-a fost pur şi simplu milă 
de el. 

— „l-a fost milă”! îl îngînă Vitea. Ţi-ai 
găsit! Ăstuia-i pare rău şi după nişte 
cartofi putrezi... Nu, aici e altceva la 
mijloc... 

— Ce crezi că poate să fie? întrebă 
repede Kolea. Incepu să-şi dea seama 
cam ce bănuieli îl frămîntau pe Vitea. 

— Prizonierul acela probabil că este 
un trădător şi din cauza asta i se dă mai 
multă mîncare — spuse Vitea. 

Lucrurile luau o întorsătură gravă. 
Cum să procedeze? Ei nu ştiau nici 
numele, nici prenumele prizonierului. 

— Ştii ceva? zise Kolea. Hai să ne- 
ascundem seara undeva, după vreun 
gard, şi cînd se vor întoarce de la lucru, 
tu să mi-l arăţi. Să vedem din care grup 
face parte. 

Vitea consimţi. 

Cu o jumătate de ceas înainte de ora 
cînd prizonierii erau aduşi de la lucru, 
băieţii se pitiră în nişte tufişuri dese din 
marginea drumului, în apropiere de 

casă. Chiar dacă i-ar fi găsit cineva 
acolo, nu i-ar fi trecut prin minte că 
acesta e un punct de observaţie. Nişte 
copii care se joacă... 

Pe drum se ivi, în sfîrşit, coloana de 
prizionieri. Mergeau încet, abia tîrîndu- 
şi picioarele; pe cei care erau istoviţi 
peste puteri, tovarăşii lor îi duceau de 
subsuori. 

Vitea îi urmărea cu încordare. Uneori i 
se părea că îl vedea pe omul care venise 
la bucătărie, dar de fiecare dată îşi 
dădea seama că se înşelase. Feţele 
pămiîntii, istovite ale prizonierilor se 
deosebeau prea puţin unele de altele. 

Iar Kolea îl aştepta plin de emoție pe 
tatăl lui. De două ori îl văzuse de 
departe şi de fiecare dată simţea cum 
dorul îi stringe inima. Să fii alături de el 
şi să nu te poţi apropia! 

— la te uită! Ăsta e! făcu deodată 
Vitea. Il vezi? Cel scund, cu părul 
negru. 

Kolea privi în direcţia indicată de 
Vitea şi simţi că i se taie picioarele cînd 
îl văzu pe Mihail, care mergea alături 
de tatăl lui. lurenev spunea ceva şi 
Alexei zîmbea posomorit. Pe feţele lor 
se citea fră- miîntarea şi păreau 
preocupaţi. 

Tata trecu la vreo trei paşi de Kolea. 
Ce-ar fi să-l strige şi să-l oprească? Dar 
iată că vine un S.S.-ist cu automatul... 
Nu, nu, acum nu se poate! 

Cînd prizonierii dispărură după gardul 
în dosul căruia se afla lagărul, copiii 
rămaseră descumpăniţi. Nu ştiau cum 
să acţioneze mai departe. Kolea îi 
povesti lui Vitea tot ce ştia despre 
Mihail, cum îl salvase, precum şi 


331 


comportarea bănuitoare a bătri- nilor 
din beci. 

Da, la mijloc e ceva necurat! Se vede 
că bătrînii aveau totuşi dreptate. 

Ziua fu lungă şi grea pentru Kolea. 
Avea senzația că pe tatăl său îl 
ameninţă o primejdie foarte mare şi se 
frămînta cum s-o înlăture. Richard îl 
ocări de cîteva ori pentru că se mişca 
încet şi neatent. În timpul nopţii, Kolea 
îi visă pe cei doi bătrîni. Se încruntau 
supăraţi la el şi îi spuneau ceva, dar atît 
de încet, încît nu putu să înţeleagă 
nimic. Se trezi în zori din pricina 
frigului şi nu mai adormi. 

Luă brusc o hotărire. Se va duce în 
fiecare zi la bucătărie pînă cînd se va 
întîlni cu tatăl lui. Trebuie ca într-o zi să 
fie trimis şi tatăl lui după mîn- care. 
Văzîndu-l de departe intrînd pe poartă, 
el îi va ieşi înainte. lar apoi, ca din 
întîmplare, se va întoarce. O să meargă 
aproape unul de celălalt, şi acest lucru 
nu va putea trezi nici o bănuială. 

În dimineaţa aceea, Richard nu se 
putu plînge de ajutorul său. Kolea se 
strădui din răsputeri să-i fie pe plac. 
Cizmele lui Werner străluceau ca 
oglinda. De pe veston fusese curăţat şi 
cel mai invizibil fir de praf. Farfuriile de 
pe masă erau spălate şi şterse cu grijă. 
Iar lui Richard, personal, Kolea îi făcu 
un serviciu nepreţuit: îi aduse din 
maşina intendenţei, care se împotmolise 
în noroi, o sticlă cu rom. Richard îl 
plesni peste spate şi strigă: 

— Sehr gut!! 

În gura lui, asta suna ca o laudă 
neobişnuită. 

În felul acesta, Kolea îşi cuceri dreptul 
de a ieşi la ora douăsprezece din casă. 
leşi pe poartă, ţinind în mînă un 
pacheţel care-i dădea aerul unui om 
plecat după treburi. În ultimele zile, 
soldaţii care  păzeau lagărul se 
obişnuiseră cu el, ştiind că lucrează la 
Werner. 

Kolea ieşi din casă chiar în clipa cînd 
răsuna tingirilor toaca. Peste vreo zece 
minute, pe poartă va intra primul 
prizonier cu căzănelul, iar după el vor 
urma şi ceilalţi. 

Băiatul porni agale, cercetind cu 
atenţie drumul. Porţile stăteau larg 
deschise. O  santinelă cu casca 
înfundată pe ochi se plimba de colo- 
colo. 

Pînă să ajungă la bucătărie, Kolea se 
opri lîngă un gard de nuiele. Mai 
departe era primejdios să meargă. Dacă 
şi astăzi va veni Mihail, el trebuie să se 
ascundă înainte ca actorul să-l observe. 

Timpul se scurgea chinuitor de încet. 
Drumul pustiu era plin de băltoace. In 
sfîrşit apărură siluetele întunecate ale 
prizonierilor. 

lată-l pe primul care, ţinînd căzănelul 
strîns la piept ca pe o pavăză, intră în 
curte. E un ostaş înalt, slab, într-o 
uniformă militară, peticită. Zimbeşte vic- 
torios: cel care ia primul supa o 
nimereşte totdeauna mai grasă. 

După ostaşul cel înalt venea un om cu 
paltonul rupt, încins cu o curea subţire. 
Probabil unul dintre cetăţenii mobilizați 


1 Foarte bine! (în limba germană în text). (n.t.) 

la lucru. Ţinea căzănelul pe cap, cu o 
singură mînă; avea o şapcă înfundată pe 
frunte, de sub care nu i se vedeau decît 
mustăţile negre. Kolea îl privi cu atenţie. 
Nu, ăsta nu-i Mihail. Mihail e mai tînăr, 
mai înalt şi nu are mustăţi... Pe urmă 
intrară şi ceilalţi. 

Pe tatăl său îl văzu în chip cu totul 
neaşteptat; el intrase pe poartă şi 
înainta încet pe cărarea care şerpuia 
de-a lungul gardului de nuiele. Ţinea că- 
zănelul în mîna stîngă, iar dreapta o 
băgase după reverul mantalei. 

Înainte de a ieşi în întîmpinarea lui, 
Kolea îi privi cercetător pe toţi care se 
aflau prin apropiere. Nu, Mihail nu era 
printre ei. 

Lucrurile se petrecură aşa cum îşi 
închipuise, sau poate că totuşi puţin 
altfel. Cînd se apropie de tatăl său, 
acesta se împiedică de o piatră, căzu şi 
căzănelul se rostogoli în noroi. Soldaţii 
de la poartă începură să ridă. Kolea se 
apropie, luă căzănelul şi-l dădu tatălui 
său, care îşi scutura mantaua de noroi. 
Santinelele se întoarseră la treburile 
lor, iar deţinuţii care veneau în urma lui 
se grăbiră să-şi ocupe rîndul. N-aveau 
ei timp pentru astfel de fleacuri... 

— De ce ai venit aici? întrebă încetişor 
tata şi, ca să mai cîştige timp, începu să 
şteargă cu mîneca poala mantalei. 

— M-au trimis — răspunse tot atît de 
încet Kolea. Tu ai o misiune importantă: 
trebuie să memorezi bine unde se află 
cazematele. 

Tata îl privi cu atenţie: 

— Unde locuieşti? 

— La Werner. Nu sînt singur. Am un 
tovarăş. Şi trebuie să-ţi mai spun 

ceva. Îi cunoşti pe poliţaii Vasili 
Dmitrici şi pe Petka? 

— Da. 

— Bine. Să ştii că vor să fugă. Le e 
teamă că vor fi omoriţi. 

— Ei ţi-au spus? 

— Nu, eu şi cu Vitea am auzit discuţia 
lor din cazemata de sub stogul de fin... 
Să ştii un lucru, tată — şi glasul lui 
Kolea tremură — trebuie să fugi! Te rog 
foarte mult, tăticule, să fugi! 

Era primejdios să mai rămînă acolo. În 
apropiere răsunară paşii poliţaiului. 
Ridicîndu-şi căzănelul, tata porni din 
nou. Kolea rămase puţin în urmă, dar se 
auzeau totuşi unul pe celălalt. 

— Şi unde să mă duc? întrebă tata. 

— În pădure. Ţii minte locul unde am 
adunat acum doi ani, vara, ciuperci, la 
răscrucea de drumuri? În fiece seară, 
două săptămîni la rînd, o să te aştepte 
acolo un om. Elo să te conducă. 

Tata îl întrebă repede: 

— Îl cunoşti pe Mihail lurenev? Zice c- 
a stat închis cu tine într-o pivniţă... 

— Fereşte-te de el, tată, se spune că e 
un trădător... Bucătarul îi dă o bucată 
de carne în plus. 

— Aşa... — zise tata, mijindu-şi ochii. 
Şi cînd pleci tu înapoi? 

— Cît mai repede! Cum reuşim să 
scăpăm. 

Alexei îl privi şi, grăbind paşii, 
adăugă: 

— Spune celor care te-au trimis că am 
să fac tot ce pot. Aşteaptă-mă pe-aici. 
Cînd o să mai vin din nou după mîncare, 
eu o să scap din miîini căzănelul şi pe 
urmă o să-l ridic. Pe jos va rămîne o 
hîrtie. Ascunde-o cum trebuie. Dacă o 

vor găsi, te- aşteaptă moartea... Voi 
căuta să fug, dar să ştii că e foarte 
greu... 

Tata îşi trecu căzănelul dintr-o mînă în 
cealaltă şi porni grăbit spre rindul care 
se înşiruise tăcut lingă bucătărie. 

Kolea privi spatele îngust al tatălui şi 
inima i se strînse din nou, încleştată de 
o durere cumplită. 

C A P I T O L U 
L XXVIII 


O LUPTĂ GREA 


Toate acțiunile lui lurenev, tot ce 
spunea, tot ce propunea şi toate 
insistenţele îi apăreau acum lui Alexei 
în adevărata lor lumină. Părea că aflase 
foarte puţin. Dar bucata de carne pe 
care gefreiterul i-o băga pe furiş sub 
capacul căzănelului întregea tabloul 
bănuielilor. Numai protecția unui 
personaj foarte sus-pus putea sili 
conducerea lagărului să-i facă astfel de 
concesii lui Iurenev. 

Astăzi, cînd dădu căzănelul prin 
fereastra bucătăriei, îşi aruncă privirea 
înăuntru şi observă într-un ungher 
întunecos un băiat voinic, cu capul 
rotund, tuns ca un arici, care şedea pe 
un scăunel şi spăla nişte ridichi. „Ăsta 
trebuie să fie prietenul lui Kolea. De- 
acolo vede el, probabil, toate mişcările 
bucătarului şi e sigur că băiatul n-a 
greşit.” 

Lui Alexei nu-i ieşea din cap scena 
aceea mută, dar atît de semnificativă, 
cînd de lurenev se apropiase ofiţerul 
hitlerist. Işi amintea de asemenea cu 
cîtă abilitate reuşise lurenev să schimbe 
discuţia în timpul convorbirii lor de 
acum cîteva zile. Întorsese în aşa fel 
vorba, de parcă Alexei ar fi fost un 

trădător. Cît era de viclean! Cu un 
astfel de om e greu să lupti, dar trebuie, 
este absolut necesar, pentru că altfel îi 
va omori el pe toţi. 

Alexei socoti că a sosit clipa cînd el nu 
mai are dreptul să tacă. Trebuie să 
împărtăşească şi  tovarăşilor săi 
bănuielile care-l frămîntă. Dar şi de astă 
dată trebuie să fie cît mai prudent şi 
mai prevăzător, căci e de ajuns un 
singur pas greşit, şi lurenev va înţelege 
că a fost demascat. 

Seara, Alexei îi şopti lui Eremenko că 
vrea să stea de vorbă cu el. Profitînd de 
un moment cînd toţi se pregăteau de 
culcare, ieşiră în curte şi, aprinzindu-şi 
ţigările, se rezemară de gardul de 
nuiele. Pînă la ora culcării mai aveau 
vreo zece minute şi de-a lungul satului 
se vedeau patrulele de noapte. 

Eremenko ascultă cu atenţie ce-i 
spunea în grabă şi încilcit Alexei, iar pe 
faţa lui istovită şi nebărbierită apăru o 
expresie de nelinişte. 

— Şi ce-ai de gînd să faci? întrebă el. 

— Vreau să-l verific pe lurenev pentru 
ultima oară. Ohotnikov îi expuse noul 
său plan. 

— E cam riscant — zise Eremenko, 
încreţindu-şi fruntea. Şi dacă n-ai să 
reuşeşti, ce-o să se întimple? 

— Oricum, nu avem altă soluţie. Dacă 
rămîinem pe loc, pierim. Dacă îl 
ascultăm pe  lurenev, tot în şanţ 
nimerim... Aşa că e mai bine să riscăm. 

— Ei, şi cu cine ai de gînd să mai 
vorbeşti? îl întrebă Eremenko. Pentru 
astfel de lucruri, două capete nu sînt de 
ajuns. 

— Da’ tu ce crezi, cu cine mai putem 
vorbi? 

— Cu Kravţov. 

Locotenentul Iuri Kravţov suferea 
îngrozitor din pricina detenţiunii. Foarte 
tînăr — n-avea nici douăzeci de ani — 
era un om cinstit şi plin de avînt. Nu se 
putea împăca de loc cu faptul că viaţa 
lui trebuie să se sfirşească în dosul unui 
gard de sîrmă ghimpată. Uneori îşi 
pierdea curajul, umbla posomorit şi 
abătut, dar sufletul lui tinăr biruia şi 
locotenentul redevenea vesel şi plin de 
viaţă. Avea încredere în Alexei şi, fără 
să stea pe gînduri, l-ar fi urmat oriunde. 

— Da, şi cu lura trebuie să stau 
neapărat de vorbă — rosti Alexei. Dar el 
e o fire prea înflăcărată şi mi-e teamă să 
nu ne facă vreo încurcătură. 

— Cu atit mai mult trebuie să-l 


pregătim. 
Doi poliţai se apropiară de gard. 
— Ei — strigă unul — intră în casă! 


Pînă la culcare mai sînt două minute! 

Eremenko se îndepărtă de gard, dar 
Alexei rămase locului. 

— Vasili Dmitrici, dă-mi te rog un foc! 
zise el, adresîndu-se unuia dintre poliţai 
care stătea cu picioarele răşchirate. 

— Ce, eu pentru tine sînt Vasili 
Dmitrici? urlă acesta. Nu cunoşti 
disciplina? Hai, cară-te, că acu’ ţi-arăt 
eu ţie! 

— Poate tu, mă Petea, faci rost de un 
foc? se adresă liniştit Alexei celui de-al 
doilea poliţai, care privea mirat la 
prizonierul ăsta atît de obraznic. 

— Du-te, hai, pleacă! zise Petea. Ce, ai 
chef de vorbă? Că doar nu eşti 
deopotrivă cu noi. 

— Poate c-o să fim deopotrivă. De 
unde ştii că nu? insinuă Alexei. Miine 
voi ne escortaţi? 

— Nu se ştie. S-ar putea ca noi să vă 
escortăm — răspunse Vasili Dmitrici. 
Dar ţie nu ţi-e totuna? 

— Pesemne că nu mi-e totuna, dacă 
întreb — spuse cu tîlc Alexei. Păsările 
zboară pe cîmp şi află multe lucruri 
despre oameni! Miine am să stau de 
vorbă cu voi — şi intră în urma lui 
Eremenko în casă, lăsîndu-i pe cei doi 
poliţai nedumeriţi şi îngrijoraţi. 

Ce să însemne aluzia asta ciudată a 
prizonierului? Ştie într-adevăr ceva? 
Despre ce vrea să vorbească cu ei? 
Umblînd prin satul adormit, se gîn- diră 
mult timp şi se hotăriră să nu înceapă ei 
discuţia; dar dacă prizonierul va insista 
să intre în vorbă cu ei, să-l asculte. Iar 
dacă va trăncăni cine ştie ce bazaconii, 
atunci îl vor împuşca pe loc pentru „ten- 
tativă de evadare”. 

Dimineaţa, Alexei nu reuşi să se 
apropie de Krav- ţov, deoarece a fost 
trezit mai devreme ca de obicei şi dus la 
cîmp, iar în timpul lucrului n-a putut 
vorbi din cauza lui Mihail şi a celor doi 
poliţai, care se învirteau mereu pe 
acolo. După privirile îngrijorate pe care 
i le aruncau lui Alexei, acesta îşi dădu 
seama că sînt neliniştiţi. „Frămîntaţi-vă, 
frămînta- ţi-vă — îşi spunea Ohotnikov. 
O să fiţi mai cumsecade după aceea!” 

Privind grupul de oameni care lucrau 
paşnic pe cîmpul nesfirşit, ar fi fost 
greu să-ţi închipui că aici au început să 
clocotească nişte patimi care poate se 
vor dezlănţui. Îi vedeai cărînd pămînt, 
montind scheletele de oţel ale 

cazematelor,  amestecînd  cimentul. 
Nimic nu trăda încordarea lor lăuntrică, 
acea tensiune care, dintr-o clipă într- 
alta, se poate transforma într-o 
explozie... 

Timpul se scurgea cumplit de încet. 
Din sat se auzi în sfîrşit mult aşteptata 
toacă. 

Petka strigă cu glas sonor: 

— Lasă lucrul! Pauză! şi-i privi pe toţi 
cu ochii lui severi. Iar tu, lurenev, du-te 
după mîncare! Grăbeş- te-te! 

lurenev apucă iute cu un gest obişnuit 
căzănelul care se afla deoparte şi, vesel, 
făcu din mînă tuturor, pornind în grabă 
spre sat. Alexei îl privi cu ură, gindindu- 
se: „„Du-te, nemernicule, şi ia-ţi bucata 
de carne pe care o-nfuleci pe drum!” 

Acum putea să stea de vorbă. Se aşeză 
alături de Kravţov, care se rezemase 
obosit de fundaţia de beton a unei 
cazemate, întinzîndu-şi palmele înguste, 
cu degete lungi. 

— Iura, trebuie să-ţi comunic un lucru 
foarte important — rosti el, zimbind, 
pentru ca poliţaii care mîncau în 
apropierea lor, stînd pe nişte bîrne, să 
creadă că îi spune o glumă. Ştim precis 
că lurenev e un trădător. 

La aceste, cuvinte, Kravţov sări împins 
parcă de un arc, păli şi întoarse spre 
Alexei o faţă atit de schimonosită, încît 
acesta se sperie. 

— Nu cred! Nu pot să cred! zise el, 
aproape ți- pînd. E o scorneală. Ai vreo 
dovadă? 

Alexei nu se aşteptase ca vorbele lui 
să provoace o reacţie atît de 
furtunoasă. 

— Mai încet, potoleşte-te! îl apucă pe 
Kravţov de mînă şi, cu forţa, îl sili să se 
aşeze la locul lui. Sînt fapte verificate. 
Eu n-o fac de dragul de a-l 
compromite... Dar să fii foarte prudent 
cu el. Alexei se abţinu să vorbească mai 
mult, deoarece nu ştia ce poate să facă 
băiatul acesta, care este foarte cin-stit, 
dar fără un pic de stăpînire de sine. 
Bagă de seamă — continuă sever Alexei 
— nu cumva să te trădezi fată de 
Mihail... Poţi să ne pierzi pe toţi, şi pe 
tine, şi pe noi. 

— Bine — şopti Kravţov — dar eu am 
să verific. Eu trebuie să mă conving. Nu 
pot să trăiesc dacă omul în care am 
avut atîta încredere e un trădător. 

Alexei se ridică şi se apropie de 
birnele pe care şedeau poliţaii. 

— Poftă bună, domnilor poliţai! zise el 
cu o uşoară ironie în glas. 

— Da’ tu, mă rog, ce pofteşti? întrebă 
supărat Vasili Dmitrici, privindu-l cu 
coada ochiului. lar ai venit să 
trăncăneşti? 

— Vai de mine, se poate? Am de 
discutat ceva serios. 

— Ce discuţii putem avea noi cu tine? 
rise batjocoritor Petka. Treaba ta e să 
sapi, iar a noastră, să privim... 

— Dacă nu vreţi să staţi de vorbă cu 
mine, treaba voastră — făcu Alexei, 
dînd din umeri. O să vină ea vremea şi-o 
să vă pară rău. 

— Da' cînd o să vină vremea aceea? 
întrebă Vasili Dmitrici, făcînd ochii 
mici. 

— Cînd o să terminăm toate 
cazematele. Atunci o să vină!... 

Poliţaii se priviră între ei cu înţeles. 

— Haide, haide, dă-i drumul! zise Vasili 
Dmitrici. Cu ce vrei să ne înspăimînţi? 

Alexei pricepu că în adîncul inimii 
amindoi sînt foarte speriaţi. Sînt ei 
grosolani, îngîmfaţi, dar de fapt le e 
teamă. Le e teamă fiindcă se aşteaptă 
să-şi primească plata pentru toate cîte 
au făcut. Da, Kolea îi dăduse cheia 
potrivită pentru sufletul acestor oameni. 

— După muncă, să mă opriţi să stăm 
de vorbă fără martori — grăi Alexei. 

Vasili Dmitrici clătină din cap: 

— Nu se poate. O să trezim bănuieli. 
Zi acuma, că nu te-aude nimeni. 

— Nu — se încăpăţină Alexei — acum 
nu e timp. Trebuie să lucrăm! şi se 
îndepărtă de poliţai, lăsîn- du-i şi mai 
nedumeriţi. 

Intre timp, lurenev se întorsese cu 
căzănelul cu mîncare. Observase că 
Alexei stătea de vorbă cu poliţaii. 

De data asta era foarte puţină supă, 
iar steluţele de grăsime şi boabele de 
mei se vedeau doar ici- colo. Mincau 
toţi, aşezaţi în cerc, luînd cu lingura pe 
rind din supă. 

Kravţov, care de obicei se aşeza 
alături de lurenev, îşi schimbă locul şi, 
ducîndu-şi lingura spre că- zănel, îl 
privea cu duşmănie pe fostul său 
prieten. „Nu cumva să ne facă 
pocinogul! se gîndea îngrijorat Alexei. 
Rău am făcut că i-am vorbit deschis!” 

Sfirşind de mincat, lurenev îşi băgă 
lingura în carimbul cizmei şi aşa, în 
treacăt, îl întrebă pe Alexei: 

— Ai tutun? 

— Am. 

— Hai şă fumăm! 

Se  îndepărtară amindoi şi Mihail 
începu să-l interogheze. 

— Despre ce-ai vorbit cu ei? întrebă el, 
arătînd cu capul spre poliţai. 

— Despre vreme — rise Alexei. 

— Eu nu glumesc! şi în glasul lui 
lurenev răsună ameninţarea. 

— Da', de fapt, de ce mă descoşi? Cu 
ce drept? 

Mihail aprinse chibritul: 

— Uite care-i adevărul: după cele ce 
mi-ai spus, nu mai pot avea încredere în 
tine! Discuţia ta cu poliţaii mă face să 
devin bănuitor... 

— Nu cumva crezi că, hotărindu-mă să 
trădez, aş fi săvirşit lucrul acesta în 
văzul tuturor? 

— Îţi cer în mod categoric să-mi spui 
despre ce aţi vorbit — repetă aspru 
lurenev. Sau ceea ce voi face de-acum 
înainte mă priveşte numai pe mine... 

— Adică ce vrei să spui? 

— Nu sînt obligat să mă destăinuiesc 
duşmanului meu... 

— Aşadar, iată cum ai început să 
vorbeşti! şi Alexei trase adînc din 
ţigară. Bine, fă cum vrei! 

Întorcîndu-se brusc, luă lopata şi 
cobori în cazemată... 

Aproape tot restul zilei lucrară alături, 
instalind cupola de beton. Uneori 
mîinile li se atingeau, dar amindoi şi le 
retrăgeau în grabă. O ură reciprocă, 
care pînă acum sălăşluise undeva, în 
adîncul fiecăruia dintre ei şi nu-şi găsise 
multă vreme o portiţă de ieşire, se 
aprinsese brusc şi într-o clipă atinsese 
paroxismul. 

„Dar dacă ăsta ştie locul unde-mi 
păstrez schiţele? Sau poate l-a văzut pe 


344 


Kolea?” îşi zise Alexei şi gîndurile cele 
mai negre încolţiră în mintea lui, 
învolburîndu-se ca un vîrtej. 

Din pricina muncii îndelungate îl 
durea spatele. Alexei se îndreptă din 
şale, scrişnind de durere. Cît de bine e 
să stai măcar cîteva clipe neîncovoiat, 
cu umerii drepţi, şi să respiri adînc 
aerul purificat de prima zăpadă! 

Deodată, privirea lui se opri asupra 
unei gropi întunecate din cazemata 
vecină. Armătura pentru această 
cazemată întirzia undeva, pe drum, şi 
Werner ordonase ca pentru o bucată de 
timp să se întrerupă lucrul. 

Alexei vedea parcă şanţul îngust şi 
scurt, o cotitură bruscă, apoi o mică 
distanţă şi altă cotitură. După aceea, 
fundaţia adincă, cu pereţii abrupți. Nu 
demult, în această fundaţie, grupul lui 
trecuse prin clipe foarte grele! Intr-o zi, 
profitînd de faptul că poliţaii plecaseră 
la treburile lor, Alexei îşi chemase 
tovarăşii la o scurtă consfătuire. Poliţaii 
plecau din cînd în cînd, considerind că 
nimeni nu poate fugi. Cîmpul neted se 
întindea pînă în zare şi n-aveai unde să 
te-ascunzi. Glonţul te-ajungea repede 
din urmă... Stînd cu spatele spre şanţ 
pe marginea fundaţiei,  Ohotnikov 
privea în urma poliţailor şi nu observase 
— cum de altfel nu observaseră nici cei- 
lalţi — că Kravţov ieşise tiptil din 
fundaţie pe cealaltă parte, ascultase 
discuţia lor, iar apoi se ivise în chip 
neaşteptat şi îi speriase pe toţi. Nimeni 
nu se gindea că acest şanţ este 
asemănător unui tub acustic! lurenev 
nu voise să creadă şi se dusese în mod 
special după cotitură, să asculte... 

Alexei zimbi posomorit. Ce-ar fi să 
repete acum acelaşi lucru, dar nu în 
glumă, ci în serios? „,O să se prindă el, 
sau nu?” şi Alexei îl privi cu coada 
ochiului pe lurenev, care aranja plăcile 
de beton. „,Ce-ar fi să-ncercăm? Dacă 
iese, bine. Dar dacă nu?”... şi Alexei 
căzu pe ginduri. Da, miza era în-tr- 
adevăr foarte mare... Propria lor 
viaţă!... 

„„„Şi deodată se simţi cuprins de o 
pornire răutăcioasă care-l ardea ca o 
flacără. Oricum, tot trebuie să moară! 
Ultima discuţie cu lurenev era de fapt şi 
ultimul avertisment. Acum actorul o să 
facă tot ce-i va sta în putinţă pentru a-l 
pierde pe Alexei, mai ales că are în 
mînă atuuri atît de puternice ca refuzul 
lui de a evada, precum şi discuţia cu 
poliţaiul. Nu, dacă tot trebuie să 
acţioneze, atunci să acţioneze imediat, 
fără nici o amiînare. Cite nu se pot 
întîmpla peste noapte! lurenev ar fi în 
stare să instige pe careva să-l omoare 
ca pe-un trădător sau îi va trăda el pe 
toţi. Lucru foarte posibil, de altfel, 
fiindcă ştie că viaţa lui atirnă de un fir 
de păr. Se poate întîmpla de asemenea 
ca cei doi poliţai să fie trimişi a doua zi 
în altă parte, şi atunci el, Alexei, n-o să- 
şi poată pune planul în aplicare. Şi 
chiar dacă va rămîne în viaţă, în ochii 
celor din jurul lui el nu va mai preţui 
nici cît o ceapă degerată, toţi se vor feri 
ca de un lepros. Încearcă şi 
demonstrează că tu ai avut gînduri 
curate şi planuri chibzuite spre binele 
lor! Pe marginea gropii, tovarăşii te vor 
blestema în răpăitul automatelor. Nu, 

el, Alexei, nu va lăsa ca lucrurile să 
ajungă pînă acolo! 

Alegînd un moment prielnic, cînd 
poliţaii, cărora li se urise să tot umble 
printre oamenii care munceau, se 
aşezară pe bîrne să fumeze, Alexei lăsă 
lopata şi se apropie de ei. 

— Uite ce e, Vasili Dmitrici — zise el — 
ai dreptate, îmi dau seama că nu se 
poate să mă opreşti după muncă... 

— Ei, spune, ce vrei? şi poliţaiul 
scuipă într-o parte. 

— Vreau să mă duceţi la cazemata de 
colo! Am lăsat înăuntru uneltele, nişte 
căldări şi nişte răngi... acolo o să putem 
sta liniştiţi de vorbă. 

Poliţaii se priviră între ei. 

— Ei, vezi — rosti alene Petka — asta 
se poate! Şi cînd să te ducem? 

— Uite ce e, eu mai lucrez puţin; pe 
urmă te apropii de mine şi mă strigi... 

— Bine, acum cară-te — grăi cu un aer 
ocrotitor Vasili Dmitrici. Văd eu că ai 
mîncărime la limbă. Deh, să stăm de 
vorbă, dacă aşa ţi-e cheful... Nu-mai 
bagă de seamă, să spui lucruri serioase, 
că de nu... — şi cu un gest elocvent 
puse mîna pe automatul de lîngă el. 

Alexei se întoarse şi, liniştit de parcă 
discuţia aceasta n-ar fi însemnat nimic 
pentru el, plecă... Nimeni nu putea şti 
cît de greu îi venea să joace rolul acesta 
cumplit, rol care-i cerea să joace mai 
bine decît un actor de profesie şi decît 
un trădător de profesie!... 

Din mijlocul celor ce lucrau se 
aţinteau spre el privirile pătrunzătoare 
şi încruntate ale lui lurenev, dar Alexei 
se prefăcu a nu-l vedea. Două discuţii 
tainice cu poliţaii în aceeaşi zi, în 

prezenţa tuturor! De bună seamă, 
Iurenev folosise din plin acest sistem de 
vreme ce se uita la el cu atîta 
neîncredere. Cînd Alexei se apropie, toţi 
amuţiră, prefăcîndu-se că muncesc. 
Numai după privirea tulburată şi plină 
de desperare a lui Kravtov, Ohotnikov 
îşi dădu seama că băiatul era complet 
dezorientat. 

Peste vreo cinci minute, poliţaii se 
sculară de pe biîrne, îşi puseră pe umăr 
automatele prinse de curea şi se 
apropiară de ei. 

— Ei,  Ohotnikov — strigă Vasili 
Dmitrici — ia vino-ncoa'!... 

— Iarăşi! auzi Alexei în spatele său 
exclamaţia surdă a lui lurenev. 

Alexei mai înfipse de cîteva ori lopata 
în pămînt. Vasili Dmitrici intrase însă 
bine în rol: 

— Ce, vrei să-ţi mai spun o dată? răcni 
el, înfuriat. 

Atunci Alexei înfipse lopata în pămînt 
şi începu să coboare de pe moviliţa 
unde lucrau. Toţi îl urmăriră într-o 
tăcere de mormmt. 

Poliţaii n-au spus pentru ce-l cheamă 
pe Alexei, şi lucrul acesta părea 
misterios. Ce caută el în cazemata 
neterminată? De ce l-au dus acolo? Şi 
deodată, toţi îşi aduseră aminte de 
consfătuirea pe care o ţinuseră nu 
demult. Un loc mai bun nici că se putea 
alege. Ohotnikov se va înţelege cu 
poliţaii. Dar ce anume? Acum e limpede 
de ce a refuzat să fugă împreună cu 
ceilalţi. Are cu totul alte intenţii. 
Probabil vrea să devină poliţai. De aceea 
s-a împrietenit cu ei... la te uită cum 

merg împreună de parcă nu l-ar duce ei 
pe el, ci el pe ei! 

lurenev căuta să stirnească şi mai 
mult, prin aluzii răutăcioase, 
neîncrederea faţă de Ohotnikov. Stătea 
în mijlocul prizonierilor şi îşi bătea joc 
de fiecare gest al lui Alexei. Eremenko 
încercă să-i ia apărarea, dar primi pe 
loc un pumn zdravăn în spate. 

— Ţine-ţi gura, mă! îţi aperi prietenul, 
ai? strigă Sviridov. 

Scund şi vînjos, se supunea fără 
cricnire la orice muncă oricît de grea; 
adeseori îl ajuta şi pe Eremenko. Dar 
acum nu mai avea încredere nici în el, 
nici în Ohotnikov, 

Cînd poliţaii şi Alexei dispărură din 
văzul lor, prizonierii tăcură un timp 
abătuţi. Lucrurile se petreceau exact 
cum afirmase lurenev. Omul în care 
avuseseră încredere desăvirşită trece 
chiar sub ochii lor de partea duşmanului 
şi se obrăzniceşte într-atît, încît nici nu 
caută să ascundă lucrul acesta. 

lurenev chibzuia cu ochii închişi. 
Deodată îi deschise, se uită la fundaţie 
şi se întoarse spre Kravţov, căruia, de 
enervare, îi tremura buza de sus: 

— Iura! la du-te şi trage cu urechea. 
Tu ai experienţă! 

Kravţov făcu un pas înainte, dar se 
opri nehotărit. 

— Măi, da’ laş mai eşti, frăţioare! 
spuse dispreţuitor lurenev, strimbîndu- 
se. Cînd lucrurile au luat o întorsătură 
serioasă, dai bir cu fugiţii! 

In timpul acesta, Alexei şi poliţaii 
şedeau în adîncul fundaţiei, pe o movilă 
de pietriş, şi discutau. Poliţaii voiau să-şi 
recapete autoritatea pierdută, dar nu 

reuşeau, din care cauză se înfuriau şi 
mai tare. Un nepricopsit de prizonier i-a 
tîrît pînă aici, în groapa asta afurisită, şi 
acuma stai şi aşteaptă pînă cînd va 
binevoi el să spună pentru ce a fă- cut- 
Om 
Iar Alexei tărăgăna, îndrugînd verzi şi 
uscate, dar nu sufla o vorbă despre 
motivul care-l adusese aici. Uneori 
tăcea, privind în direcția şanţului, de 
parcă ar fi tras cu urechea, şi calmul lui 
îi înfuria şi mai abitir. 

— Ei, hai, n-o mai întinde atîta! 
izbucni în cele din urmă Vasili Dmitrici. 
Zău, uite, îţi spun cu fru- mosu’: dacă 
nu începi, acu' îţi trag una cu patul 
armei! De ce ne-ai adus aici? Ce vrei de 
la noi? Vorbeşte! 

— Bine — făcu fără grabă Alexei. 
Nervii îi erau încordaţi la maximum: nu 
greşise cumva socotelile? Dacă-i aşa, 
atunci el nu va mai pleca de aici, îi va 
ataca pe poliţai, şi chiar dacă îl vor 
omori, altă soluţie tot nu exista. Luînd 
această hotărire, simţi că-l cuprinde o 
linişte desăvîrşită. Bine — repetă el 
încet. Incepem! Şi ascultă din nou, 
deoarece i se păruse că undeva, pe 
fundul şanţului, scîrţiise pietrişul. 

— Ce tot tragi cu urechea? se înfurie 
Petka. Haide, zi odată! 

— Aşadar, domnilor poliţai — începu 
cu glas tare Alexei — vă aduceţi aminte 
de cazemata de sub stog?... După cum 
păli Vasili Dmitrici şi după cum se 
rezemă moale Petka, cu spatele într-un 
colţ, el înţelese că lovitura nimerise în 
plin şi încă o dată îi mulţumi în gînd lui 
Kolea. V-aduceţi aminte sau nu? repetă 
el. 

— Da, cunoaştem noi o astfel de 
cazemată — zise prudent Vasili 
Dmitrici. Şi ce-i cu asta? 

Alexei se aplecă înainte, sprijinindu-şi 
coatele pe genunchi: 

— Uite ce-i cu asta! Acum cîteva zile, 
voi amindoi, aflindu-vă în această 
cazemată, v-aţi înţeles să fugiţi. 

Vasili Dmitrici sări în picioare, cu 
mîna pe automat: 

— Minti, ticălosule!... Aşa ceva nu s-a 
întîmplat... Acu’ te omor! 

Alexei rămase imperturbabil. 

— Haide, omoară-mă — zise el, calm. 
Ce mai stai? Omoară-mă... Dar chiar 
astăzi comandantul lagărului va afla tot. 
Inţelegi? Crezi cumva că sînt mai prost 
decît tine? Am lăsat într-un loc sigur o 
scrisoare. După moartea mea, 
scrisoarea va fi găsită imediat. Ei, poate 
acum ai înţeles, flăcăule, şi o să laşi jos 
jucăria asta. Petka, spune-i tu! Văd că 
eşti mai înţelept. Hai mai bine să 
vorbim liniştiţi! 

Petka se sculă şi-l trase pe Vasili de 
mînecă. 

— Bine! rosti el, împăciuitor. Să-l 
ascultăm. De împuşcat putem să-l 
împuşcăm oricînd... 

Vasili îşi roti furios ochii şi se aşeză 
din nou la locul său. 

— Da' ce treabă ai cu noi, mă? întrebă 
el cu glas surd. După cît văd eu, ţi s-a 
urit cu viaţa... 

— Nu, dimpotrivă — zîmbi Alexei. Şi 
eu vreau să trăiesc, cum vreţi şi voi... 
De aceea interesele noastre sînt 
comune. 

— Şi ce vrei de la noi? întrebă Petka. 

Alexei privi din nou spre şanţ; acum 
era aproape sigur că după cotul cel mai 
apropiat se află cineva. 

— Eu vreau să v-ajut — zise el. 

— Să ne-ajuţi! exclamă Vasili. Ah, a 
dracului pramatie mai eşti! 

Mai mult nu se mai puteau preface. 
Petka se apropie de Alexei şi-l întrebă 
cu un aer grav: 

— Ştii un loc unde am putea merge?... 

Alexei dădu din umeri: 

— Dacă plecăm împreună, atunci 
găsesc eu drumul! 

— Dar câţi o să fim? Numai tu şi noi? şi 
Petka ridică trei degete. 

— Nu, de ce? Se vor mai găsi şi alţii... 

— Ai auzit? se adresă Petka lui Vasili. 

Acesta încuviinţă tăcut din cap, şi pe 
faţa lui se ivi pentru prima oară o 
licărire omenească. 

— Eu, băieţi, vă propun să fugiţi 
împreună cu noi — zise Alexei. De 
aceea v-am chemat aici. Ştiţi foarte 
bine: dacă rămînem aici, şi pe noi, şi pe 
voi ne-aşteaptă aceeaşi soartă. Dar dacă 
o să mergeţi cu noi, o să spunem acolo 
că voi ne-aţi scăpat şi atunci o să fiți 
iertaţi... 

— Unde „,acolo”? întrebă Vasili. 

— Ei, prea multe vreţi să ştiţi — zise 
Alexei, ri- dicînd din sprinceană. Cînd o 
s-ajungi „acolo”, o să vezi... 

— Ehei, în primejdioasă treabă ne 
tragi tu, Ohotnikov! oftă Petka. Da. 
Chiar foarte primejdioasă. 

Alexei îşi desfăcu mîinile în lături: 

— Giîndiţi-vă şi... mă rog... cum vreti, 
că voi vă sînteţi stăpîni!... 

Vasili se ridică: 

— Ei, bine, am stat cam mult. Acum 
trebuie să plecăm! îşi potrivi automatul 
pe umăr. O să ne mai gîndim. Pentru 
treaba asta trebuie să-ţi pui mintea la 
contribuţie... 

— Şi cînd o să-mi daţi răspunsul? 
întrebă Alexei. 

— Miine dimineaţă cînd o să vă ducem 
la lucru — răspunse Petka. 

Alexei ridică mîna: 

— Dar hai să ne-nţelegem: dacă veţi 
refuza, socotiți că discuţia asta nici n-a 
avut loc... Că altfel, înţelegeţi şi voi... Şi 
tăcu semnificativ. 

Petka zîmbi posomori:t: 

— Atita lucru înţelegem! Degeaba ne 
înspăi- mînţi! Tu să-ţi ţii limba-n gură, 
că noi sîntem învăţaţi... Se apropie de 
Alexei şi întrebă încetişor: Da' cum de- 
ai aflat despre discuţia asta? Că atunci, 
în cazemată, am fost numai noi doi... 

Alexei făcu ochii mici: 

— Ia spune, ce crezi, cîţi sîntem noi 
aici? 

— Unde? 

— Aici! 

— Trei... 

— Aş! Nu ştii să numeri! la uită-te 
cine-i acolo, după cotitură. Şi mai 
repede, pînă n-apucă să fugă!... 

Pe faţa lui Petka se aşternu o spaimă 
cumplită. Ochii se holbară şi poliţaiul 
începu să tremure din tot corpul, 
cuprins subit de patima vîinătoarei. 
Strin- gîndu-şi automatul la piept, se 
năpusti în şanţ, îm- brincindu-l pe 
Alexei. În aceeaşi clipă se auzi tropăit 
de paşi. Pesemne că omul fugea spre 
ieşire cît îl ţineau picioarele. 

— Stai! strigă Petka cu glas subţire. 
Stai, că de nu, trag! şi dispăru în fundul 
şanţului. Vasili nu se putu stăpini şi 
porni în goană după el. Alexei auzi 
undeva, în fund, glasurile tulburate ale 
cîtorva oameni, dar nu putu să distingă 
nici un cuvînt. Dar cînd glasurile se 
apropiară, Alexei desluşi limpede vocea 
din pricina căruia  înfruntase o 
primejdie atît de mare. Era lurenev. 

Peste o clipă, Petka îl îmbrinci pe 
lurenev din şanţ în fundaţie şi rămase 
în urmă, fără a lăsa automatul din mînă. 
lurenev stătea liniştit, chiar provocator 
de liniştit, de parcă el ar fi fost aici cel 
mai mare. 

— Ai auzit tot? îl întrebă calm Alexei. 

— Da, tot — răspunse lurenev, cu glas 
tare. 

— Şi ai înţeles? 

— Tot. 

— Şi-acum mai susții că sînt un 
trădător? 

— Da! răspunse batjocoritor lurenev, 
privindu-l drept în ochi. 

— De ce? 

— Pentru că asta mă va salva pe mine! 

— Cîine!... 

Vasili se apropie de Alexei şi-i puse 
apăsat mîna pe umăr: 

— la ascultă, Ohotnikov! El zice că 
pînă acum ai îndrugat numai minciuni! 
Vrei să ne duci cu vorba! 

Alexei zvirli cît colo mîna lui Vasili de 
pe umăr: 

— La cine pleci urechea? Asta-i un 
provocator! E în slujba gestapoului! 

Petka tresări şi lăsă automatul în jos. 
Ia te uită în ce încurcătură au nimerit! 

lurenev se aşeză pe un morman de 
pietriş. 

— Şi-acum, Ohotnikov, să dăm cărţile 
pe faţă — zise el, gustindu-şi satisfăcut 
puterea. Da, tu ţi-ai dat seama cine sînt. 
Sînt într-adevăr în slujba gestapoului. Şi 
putrezesc aici, alături de tine, ca apoi 
să te predau! Da, sînt un trădător! Dar 
tu ai să mori, iar eu am să trăiesc... Şi 
uite, ăştia — continuă el, arătînd spre 
poliţaii, care, cuprinşi de spaimă, se 
stringeau lîngă perete — te vor împuşca 
chiar acum, din ordinul meu. Te vor 
împuşca pentru că ei vor să trăiască şi 
numai eu singur pot să le acord ier- 
tarea. 

— Dar ei pot să te ucidă şi pe tine! 
strigă Alexei. 

— Nu, nu pot! rosti liniştit lurenev, 
dînd din cap. Dacă mă vor ucide, vor fi 
şi ei împuşcaţi. Nimeni n-o să-i creadă 
că am fost omorit încercînd să fug sau 
pentru că nu m-am supus unui ordin... 
Nu! Nu pot! Tu însă ai să mori ca un 
trădător mîrşav, şi mormîntul tău se va 
acoperi de  scaieţi.  Ridică mîna, 
poruncind poliţailor: Ia trageţi o rafală 
în el! Şi deodată, întorcîndu-se, începu 
să  răcnească sălbatic: Trageţi, vă 
ordon!... Sau vă împuşc pe voi! 

Poliţaii ridicară automatele. O clipă 
încă, şi Alexei ar fi fost omorît. Dar în 
aceeaşi clipă, sus, pe marginea 
fundaţiei, apăru un om care strigă: 

— Staţi!... Nu trageţi! 

Toţi întoarseră privirile şi-l văzură pe 
Kravţov, care ţinea în miîini, deasupra 
capului, un drug de fier. Tînărul era 
înspăimîntător în furia lui nestă- pînită. 

— Am auzit tot! zise el. Şi de data asta 
am fost aici! Tu, cîine — şi se plecă spre 
Iurenev — nu poţi muri din pricina unui 
glonţ, dar poţi foarte bine crăpa printr-o 
întîmplare nenorocită! 

lurenev, cuprins de spaimă, se lipi de 
zidul fundaţiei. 

— Ce faci?!... urlă el. 

Dar chiar în aceeaşi clipă, drugul de 
fier zvirlit cu putere îi zdrobi capul. 
Iurenev se prăbuşi. 

Kravţov sări jos şi se năpusti spre 
Alexei. 

— Am să spun tuturor adevărul şi 
oamenii vor avea din nou încredere în 
tine — zise el, plin de însufleţire. 

Poliţaii, cu automatele lăsate în jos, 
rămaseră lîngă trupul neînsufleţit al lui 
Iurenev, apoi Petka zise: 

— Ce om imprudent! l-am spus doar 
să nu se bage sub drug, că poate să-i 
cadă în cap!... 

Vasili, oftînd adînc, adăugă şi el: 

— Uite aşa se întîmplă! S-apucă omul 
de un lucru care nu-l priveşte, bagă 
nasul unde nu-i fierbe oala, şi pe urmă 
pierde-ţi timpul cu înmormînta- rea iui! 

„„.Kurt Meyer, care în aceeaşi seară se 
pregătea să se întilnească cu lurenev, 
aflîind despre moartea lui neaşteptată, 
fu cuprins de o furie sălbatică. Dar şi 
cele mai minuţioase cercetări 
confirmară că lurenev căzuse victima 
propriei sale imprudente. 

Kurt Meyer nu făcea însă parte dintre 
oamenii care pot fi uşor convinşi... Şi 
luă anumite măsuri... 

L XXIX 


ŞI ACUM — LA TREABĂ! 


Kolea aştepta îngrijorat dimineața. 
Ştia că Mihail murise şi auzise cînd 
Werner interogase polițaii, ra- portîndu- 
i apoi la telefon lui Kurt Meyer cele în- 
tîmplate. Kolea nu ştia nemţeşte, dar 
Werner pomenise de mai multe ori 
numele lui Iurenev, aşa că nu trebuia să 
fii prea deştept, ca să-ţi dai seama 
despre ce vorbesc. 

Cei doi poliţai susțineau într-una că 
lurenev este victima unei întîmplări 
nenorocite, că ei nu pot avea grijă de 
fiecare om în parte şi, dacă unul im- 
prudent îşi bagă capul sub un drug de 
fier... ei nu sînt răspunzători... Kolea 
înţelese că tatăl său reuşise să scape de 
trădător, fără a fi bănuit. 

Numai de nu s-ar întîmpla ceva înainte 
de întîl- nirea lor! Vor hotărî ce trebuie 
să facă, apoi Kolea şi Vitea vor lua 
drumul taberei de partizani. 

Copiii născociseră un mijloc ca să 
scape din lagăr. Se vor ascunde în 
maşina care pleacă zilnic în satul vecin, 
după pîine. Vitea mai fusese de cîteva 
ori: bucătarul îi dăduse bucuros 
învoirea, căci lui nu-i plăcea să se 
hurducăne pe drumurile desfundate. Te 
pomeneşti că maşina se împotmoleşte 

în noroi, şi aleargă pe urmă de caută 
ajutoare! 

În afară de şofer, în maşină mai 
mergeau doi soldaţi sau poliţai, care 
luau pîinea de la brutărie, o puneau în 
camion, apoi se urcau pe ea cu cizmele. 
Pîinea fierbinte le ţinea cald, şi dacă se 
turtea, se rupea şi se murdărea, asta n- 
avea nici o importanţă — deţinuţii 
înfulecau şi firimiturile... 

Acum cîteva zile, gefreiterul îl căutase 
pe cel de-al doilea poliţai de serviciu, 
dar nu-l găsise, aşa că îi ordonase lui 
Vitea să plece, deoarece şoferul 
începuse să facă gălăgie. Vitea se achită 
onorabil, şi de atunci, plecarea după 
pline devenise una din obligaţiile lui. 
Copiii se hotărîră: dacă Vitea merge cu 
maşina, de ce n-ar merge şi Kolea? Vor 
pleca împreună în sat, vor lua piinea; 
iar la întoarcere vor sări din maşină. 
Cînd maşina va ajunge în la-găr şi cei 
de acolo îşi vor da seama că băieţii au 
fugit, abia atunci vor trimite pe cineva 
pe urmele lor. Sau poate nu vor trimite. 
Oricum, ei vor fi departe. 

Noaptea trecu într-o aşteptare 
înfrigurată, iar dimineața, aşteptarea 
deveni şi mai chinuitoare. Se apropia 
clipa întîlnirii cu tatăl lui!... „Va veni 
oare? se gîndea abătut Kolea. Dar dacă 
se întîmplă ceva, dacă-l arestează?!” 

Werner plecase în zori; Richard dormi 
pe săturate şi, cînd se trezi, îl puse pe 
Kolea să curețe cu praf de dinţi 
linguriţele, cuţitele şi furculiţele. Lui 
Werner îi plăcea ca tacîmurile să 
strălucească. 

Nu era mare lucru să cureţi două 
rinduri de ta- cîmuri, dar Richard îi mai 

găsi ceva de lucru. I se năzărise să 
repare aparatul de radio, care se stri- 
case, şi deşi Kolea nu se pricepea de 
loc, Richard îi porunci să stea lîngă el şi 
să se uite cum umblă cu şurubelniţa. 
Lui Richard nu-i plăcea singurătatea, 
iar prezenţa băiatului îi amintea de 
căminul lui îndepărtat... 

Timpul trecea. Pendula din perete 
arăta douăsprezece fără un sfert. În 
curînd va suna toaca pentru masă. Ce 
să facă? Cum să scape de Richard? 
Turba de furie că pierde un timp 
preţios, uitîndu-se cum Richard se 
moşmondeşte cu nişte piese şi sîr- 
muliţe afurisite, şi nu poate pleca. 

Pe  pervazul ferestrei se afla o 
muzicuţă. Lui Werner îi plăcea să cînte 
uneori. Kolea se sculă, o luă şi o duse la 
gură. Muzicuţa de nichel împodobită cu 
desene complicate scoase un sunet 
subţire şi puternic. Kolea o trecu 
repede peste buze, suflind cu nădejde, 
dar sunetele erau cu totul lipsite de ar- 
monie. Deodată îşi aminti de neamţul 
acela fălcos din maşină, care, de bună 
seamă, ştia să cînte bine la drăcovenia 
asta. 

Richard se strimbă şi clătină din cap. 
Nu trebuie! Dar Kolea suflă din nou cu 
putere în muzicuţă. Richard bătu cu 
pumnul în masă: 

— Stop! 

Kolea sufla cu furie şi desperare. 
Întîmplă-se ce s-o întîmpla! Oricine în 
locul lui Richard şi-ar fi ieşit din fire la 
auzul unui asemenea concert. Dar 
Richard era răbdător. Grumazul i se 
înroşea însă tot mai tare. În sfîrşit, cînd 
zgomotul deveni cu totul de nesuportat, 

sări în picioare, smulse muzicuţa din 
mîinile lui Kolea, se repezi spre uşă, o 
deschise cu piciorul şi-l lovi pe băiat cu 
putere ceva mai jos de şale... 

Kolea atita aştepta. Incepu să alerge 
cît îl ţineau picioarele. Era timpul: toaca 
sunase şi poarta care dădea spre cîmp 
sta larg deschisă. Temîndu-se ca 
Richard să nu-l caute, se ascunse după 
magazie şi, urcîndu-se pe o piatră mare, 
începu să privească peste gard. 

Zăpada care căzuse în timpul nopţii nu 
se topise încă. Învăluise cîmpul pînă în 
zare, şi doar drumul pe unde treceau 
maşinile şerpuia ca un rîu negru printre 
dimburile cu panta lină. Acum, pe 
drumul acesta veneau ca întotdeauna 
prizonierii: unul după altul, duceau în 
miîini căzănelele care străluceau. Ce 
minte bolnavă, rafinată în torturi, 
născocise oare acest pelerinaj umilitor 
şi plin de chinuri? Ar fi fost mult mai 
simplu să se pună cîteva cazane mari 
într-o maşină, şi masa să fie dusă la 
cîmp! Dar oamenii nu trebuia să aibă 
nici o clipă de linişte. Să-i istovească nu 
numai munca, dar şi aşteptarea 
chinuitoare! 

Tata! lată-l că se apropie de poartă. 
Ţine căzănelul în mîna stingă, iar 
dreapta o mişcă repede. Se grăbeşte! 
Ce îngrozitor e că nu se poate apropia 
de el, să-l cuprindă cu amîndouă 
braţele, să-i sărute obrazul neras de 
multă vreme. 

De data asta Kolea o luă pe cealaltă 
parte a uliţei. Cînd ajunse în dreptul lui, 
tata îi zimbi şi-i făcu semn cu ochiul. 
Băiatul merse în aceeaşi direcţie vreo 

douăzeci de paşi, apoi se întoarse brusc 
îndărăt. 

Ce tare îi bate inima! Acum trebuie să 
se în- tîmple lucrul cel mai important: 
va reuşi să-l ajungă neobservat pe taică- 
său? Dar oare de ce merge atit de 
repede? Pînă la bucătărie mai sînt doar 
cîţiva paşi. 

Deodată tata se opreşte, pune cu grijă 
căzănelul în noroi şi, îndepărtîndu-se 
puţin, într-un loc ce pare mai uscat, se 
apucă să-şi lege fără grabă şireturile la 
ghete. 

Kolea era la vreo cincisprezece paşi de 
el cînd, în sfîrşit, tata termină de legat 
şireturile, ridică binişor căzănelul şi, 
fără să se uite înapoi, îşi continuă 
drumul. 

A rămas oare ceva pe jos? ... Da! Sub 
un bulgăre de noroi se află o hiîrtiuţă. 
Dar cum s-o ridice? Cine poate să-l 
asigure că drumul nu este ţinut sub 
observaţie de la fereastra uneia din ca- 
sele învecinate? Deodată Kolea simte 
că-i trosneşte sub picioare un ciob de 
sticlă. Îl ridică. Priveşte prin ciobul 
colorat spre cer, apoi îl aruncă. Ia de’ 
jos o pietricică, se joacă cu ea şi o 
azvirle. Mai face un pas — ultimul pas 
— şi, în sfârşit, hîrtiuţa e în faţa lui!... 

Cît de greu este cîteodată să faci un 
gest firesc, să te apleci şi să ridici o 
hîrtie! Lui Kolea i se pă- rea că cineva 
pindeşte şi de-abia aşteaptă clipa cînd 
el va pune mîna pe hiîrtiuţa plină de 
noroi. 

Stătu cît stătu, îşi trase sufletul, apoi, 
cu o mişcare grăbită, se aplecă, luă 
hîrtiuţă şi o strînse în pumn. 


361 


Mai tirziu a trecut prin încercări şi 
mai grele în drumul pe care l-a 
străbătut. Dar întotdeauna aceea i s-a 
părut cea mai grea. 

Se opri doar cînd băgă de seamă că se 
află în faţa casei unde locuia Werner. 
Nu trebuie să mai alerge. Richard va 
ieşi în cerdac şi-l va striga, po- 
runcindu-i să intre în casă... Da, chiar 
aşa s-au şi petrecut lucrurile. 
Ordonanţa spărgea lemne lîngă gard şi, 
văzîndu-l pe băiat, îi făcu semn cu mîna. 
Peste cîteva minute, Kolea aţiţa focul în 
sobă. Nu avusese timp să ascundă 
hîrtiuţa în crăpătura pe care o ochise 
dinainte în staul. 

Prinzind un moment cînd Richard 
trecu în sfîr- şit în odaia vecină, se 
năpusti în cămăruţa lui şi, privind 
repede în jur, puse hiîrtia sub o lampă 
de gaz ce stătea pe o etajeră. 

Graba asta era cît pe-aci să-l piardă. 
Richard se înapoie în cameră, apoi 
trecu în bucătărie, ţinînd în mînă 
bidonul cu gaz. Îndată va căra aici toate 
lămpile, le va deşuruba capacele şi le va 
umple rînd pe rînd cu gaz. Kolea se 
repezi înapoi, dar ordonanța apucase să 
intre în cămăruţă înaintea lui, luă lampa 
de pe etajeră, o privi cu atenţie, apoi în- 
tinse mîna şi luă hiîrtiuţa. 

Kolea încremeni în prag. Totul s-a 
sfîrşit. Tatăl lui e pierdut, şi el... ce să 
mai vorbim!... 

Richard privi atent hiîrtia, apoi o 
mototoli, şterse cu ea funinginea de pe 
lampă şi o aruncă într-un colţ. Cînd 
trecu pe lîngă Kolea, cu lampa în mînă, 
băiatul simţi că-i tremură tot corpul şi 
că picioarele îl lasă. După ce uşa se 


362 


închise în urma ordonanţei, Kolea se 
prăbuşi istovit pe paie, ca un călător 
care cade în colbul din marginea 
drumului, simțind că nu mai poate face 
nici un pas. 

De-abia după ce auzi că Richard 
umblă cu lămpile în camera vecină, 
Kolea ridică de jos hîrtiuţa şi o desfăcu. 
Din fericire se murdărise numai pe dos. 
Desenul făcut cu un creion chimic se 
lăţise puţin, dar se vedea bine. 

Cînd Kolea reuşi să iasă din casă, intră 
în staul şi ascunse hiîrtia adînc în 
crăpătură. 

Werner se întoarse noaptea tirziu. Era 
prost dispus şi multă vreme îl ocări pe 
Richard. Kolea şi Vitea se culcaseră în 
cămăruţa lor; copiii ascultau glasurile 
ce răzbăteau surd pînă la ei şi se sfă- 
tuiau încetişor ce trebuie să facă. 

Azi, Vitea, văzind că Kolea întiîrzie, 
plecase singur după pîine. Şi cît de bine 
se aranjaseră lucrurile! Spre dimineaţă 
ar fi ajuns în tabără. Acum trebuie să se 
frămînte din nou, să aştepte, să rabde... 

Să rabde! Să aştepte!... Asta nu e prea 
uşor. Mai ales cînd ştii că de tine 
depind multe: schiţa care trebuia să 
ajungă la timp, viaţa tatălui său şi viaţa 
altora... 

Alexei nu-i spusese ce zi fixase pentru 
evadare. Probabil că nici el nu ştia încă. 
Vitea şi Kolea hotăriră să stea de strajă 
la marginea pădurii şi să aştepte trei, 
patru, cinci, zece zile, pînă cînd va veni 
tata cu tovarăşii lui. 

Băieţii adormiră tîrziu după miezul 
nopţii. Vitea era cît pe-aci să întirzie. 
Trebuia să se prezinte la bucătărie la 
oră fixă. Gefreiterul nu-i făcea nici un 

fel de concesii, aplicîndu-i chiar corecţii 
corporale... În ziua aceea însă trebuia 
să fie extrem de punctual, nu de teamă 
că ar încasa bătaie, ci pen-tru ca nimic 
să nu-i împiedice să-şi ducă la bun 
sfîrşit misiunea lor. Să scape din locul 
acesta blestemat. 

Fix la ora două maşina va pleca în 
cursa ei obişnuită şi băieţii nu trebuie 
să piardă prilejul. 

Se înţeleseră: Kolea se va urca în 
maşină în ultima clipă. Santinelele ştiau 
că maşina iese pe poartă în fiecare zi, la 
o oră anumită, şi o lăsau să treacă fără 
a o controla în mod deosebit; mai ştiau 
că toţi cei ce se aflau în maşină au 
dreptul să părăsească lagărul. Un vechi 
cîntec ostăşesc spune: „Planul a fost el 
alcătuit pe hirtie, dar au fost uitate 
ripele, şi tocmai peste ele trebuie să 
treci”. Aşa s-a întîmplat şi cu planul 
care părea atît de bine gindit, planul 
întocmit de copii. 

Cînd sosi în sfîrşit ora malt aşteptată, 
Kolea se afla în apropierea maşinii ce 
staţiona în spatele bucătăriei, lîngă 
hambar, ale cărei uşi erau date în 
lături. Şoferul şi poliţaii de serviciu 
cărau în maşină sacii şi lăzile goale, iar 
Vitea, nu se ştie de ce, nu apărea de 
loc. 

Kolea învelise într-o cîrpă schiţa şi o 
vîrîse în- tr-un bocanc, care-i stringea 
grozav piciorul. Bie-tul băiat nu mai 
putea de durere. Trebuia să plece cît 
mai iute din lagăr, căci nu se putea 
învirti fără rost în jurul hambarului. 
Pînă la urmă o să-l vadă cineva şi va fi 
vai de pielea lui!... 

În sfîrşit, şoferul şi poliţaiul terminară 
de încărcat. Şoferul, un tînăr uscăţiv, 
luă găleata şi plecă după apă, iar 
poliţaiul intră în cabină şi, sco- ţînd din 
buzunar punga cu tutun, începu sa-şi 
răsucească o ţigară. Maşina rămăsese 
fără nici un fel de supraveghere. 

„Ce-ar fi să mă urc chiar acum?” se 
gîndi Kolea şi, apropiindu-se de maşină, 
se apucă cu mîinile de oblon, îşi sprijini 
piciorul pe roată şi peste o clipă se 
prăvăli pe sacii murdari de făină, 
lovindu-se cu capul de colţul unei lăzi. 

Uitîndu-se în jur, Kolea îşi dădu seama 
că cei de jos nu-l pot vedea, dar prin 
ferestruica îngustă a cabinei se zărea 
capul poliţaiului. Dacă se va întoarce, îl 
va descoperi imediat pe musafirul ne- 
poftit din maşină. Kolea se tîri spre 
partea din faţă a maşinii şi se culcă 
chiar sub ferestruie. Acum se găsea 
într-o „zonă moartă”, care nu putea fi 
văzută din cabină. 

Se ivi însă o nouă complicaţie: cum să- 
l înştiinţeze pe Vitea că el s-a urcat în 
maşină? Vitea, vă- zînd că prietenul său 
nu este prin apropiere, s-ar putea să 
rămînă în lagăr. Şi atunci înseamnă că 
el, Kolea, a fugit, lăsîndu-şi tovarăşul în 
voia soartei. Aflînd de fuga lui Kolea, 
Werner îl va înşfăca pe Vitea, şi ce va 
urma nu-i greu de ghicit. 

Ar fi vrut să coboare, dar era prea 
tirziu!... Şoferul s-a şi întors şi îşi face 
de lucru la motor. Dacă o să-l vadă pe 
Kolea coborind, se va mulţumi să-l 
înjure, dar miine n-o să-l mai lase să se 
apropie de maşină. 

Da, nimic de zis, în frumoasă 
încurcătură a nimerit! lată ce se 
întîmplă cînd te grăbeşti. 

Se auzi  trintindu-se portiera — 
coborise poliţaiul, care vorbi în şoaptă 
cu şoferul, apoi plecă. 

Urmă o scurtă pauză. Şoferul ciocănea 
de zor, reparind ceva la motor. 
Pesemne că avea nevoie de o cîrpă, căci 
se urcă pe scara maşinii şi îşi trecu 
mîna peste oblon. Dacă s-ar fi săltat mai 
mult, l-ar fi văzut pe Kolea. Din fericire, 
şoferul ştia bine unde aruncase sacii şi, 
pe pipăite, trase unul. Apoi sări de pe 
scară şi trebălui mai departe la motor, 
iar Kolea rămase culcat, cu ochii 
închişi. Nu-i venea să creadă că n-a fost 
văzut. Aştepta plin de nelinişte ca 
poliţaiul să apară din clipă în clipă şi să- 
l înşface... De cîteva ori, cineva trecu pe 
lîngă maşină. Kolea trase cu urechea. 
Pesemne că e Vitea, care-l caută 
îngrijorat. 

— Ce-i cu tine, mă băiete? Ce tot te 
învirteşti de colo-colo? E timpul să 
plecăm! 

Din fundul curţii se auzi glasul 
desperat al lui Vitea: 

— Păi nici eu nu ştiu... 

— Ce nu ştii? Urcă-te odată! 

— Mă doare piciorul! 

— Las’ că nu ţi se întîmplă nimic, 
afurisitule... Urcă-te cînd îţi spun! 

Oftînd din greu şi gemînd, Viktor se 
apropie de maşină. 

— Zău nu pot! Mă doare piciorul! 

lată-l, se află chiar lîngă maşină. Doar 
scîndura subţire a oblonului îi desparte 
pe unul de celălalt... Dacă Kolea l-ar 
striga încetişor, prietenul său ar auzi. 

Vitea tropăi puţin pe lingă maşină şi se 
îndepărtă din nou. Şoferul însă se 
urcase în cabină; alături de el şedea 
poliţaiul. 

Să sară afară! Acum! Pînă nu-i prea 
târziu! 

Kolea se săltă, dar chiar în clipa cînd 
capul lui se iţi deasupra oblonului, Vitea 
îl zări, holbă ochii şi, dînd din miini, se 
năpusti spre maşină. 

— Stai! Merg şi eu! răcni el, 

Kolea se trînti din nou jos în maşină. 

Dintr-un salt, Vitea se urcă. În aceeaşi 
clipă maşina porni şi se îndreptă spre 
poartă. Stînd pe ladă alături de Kolea, 
Vitea privea posomorit pe deasupra 
cabinei, spre drum. Acum maşina va 
trece pe lîngă santinele! 

La poartă, şoferul frină, aruncînd 
cîteva vorbe în glumă soldatului care-i 
făcu semn cu mîna: „Ireci!” 

Şi iată că vîntul răcoros al cîmpiei îl 
lovi pe Vitea în faţă... Vîntul libertăţii... 

El se plecă spre Kolea. 

— Mă, mare nerod mai eşti! spuse 
înfuriat. De ce te-ai ascuns? Am fi putut 
merge amindoi, în văzul tuturor. Acum 
ce-i de făcut? 

— Sar din maşină şi am să te-aştept. 

— Dar eu? 

— Tu sări la întoarcere. 

Vitea se gîndi: 

— Bine, bine. Dar vezi tu, poţi să te 
schilodeşti sărind aşa... 

Şi, într-adevăr, şoferul, pentru că 
întîrziase, gonea cu o viteză de cel puţin 
60 de kilometri pe oră. Maşina se 
hurduca, lăzile săltau în sus şi una 
dintre ele era gata-gata să-i cadă pe 
piept lui Kolea. 

În timp ce băieţii chibzuiau ce să facă 
şi cum să dreagă, drumul începu să 
coboare lin şi în depărtare se iviră 
căsuţele satului. Peste cîteva minute va 
fi prea tirziu. 

Deodată Vitea spuse repede: 

— Am găsit! Am s-arunc jos un sac şi 
am să opresc, maşina. Am să le spun că 
l-a luat vîntul. 

— Şi cine-o să te creadă? 

— Uite cum am să fac! Vitea se aplecă, 
alese un sac dintre cei mai mari şi şi-l 
puse pe umeri, învelindu-se spre a se 
apăra de frig; vintul umflă deodată 
sacul ca pe-o pelerină. Vezi? Eu voi sta 
în dreptul ferestruiei şi o voi acoperi-o 
cu corpul meu, iar tu, cînd maşina va 
începe să frineze, sări jos... Hai, du-te în 
spate, lîngă oblon! 

Kolea făcu întocmai cum îi spusese 
Vitea, care se lipi de ferestruia cabinei 
şi îşi zvirli sacul din spinare. Asemenea 
unei păsări întunecate, sacul se înălţă, 
apoi se prăbuşi greu pe şosea. Vitea 
prinse să bată cu pumnii în acoperişul 
cabinei. Maşina frînă. 

Kolea sări lovindu-se cu genunchiul de 
un stilp de telegraf prăvălit în drum, 
dar în aceeaşi clipă se ridică şi se 
ascunse în şanţul adînc din marginea 
şoselei! 

— Ce s-a întîmplat? auzi el, aproape 
deasupra capului, glasul nemulţumit al 
poliţaiului. 

— Sacul! A zburat sacul! strigă Vitea. 

Se auzi trîntindu-se uşa cabinei şi 
glasul poruncitor al poliţaiului: 

— Hai mai repede! Dă-te jos şi adu-l! 

Vitea cobori, căută pe drum, apoi se 
întoarse. Motorul începu să huruie mai 


368 


puternic, frinele scîr- ţiiră şi maşina 
porni mai departe. 

Cînd zgomotul se stinse în depărtare, 
Kolea ieşi din şanţ şi privi în jur. 
Nesfirşite se întindeau cîm- piile 
acoperite de zăpadă, care pe alocuri se 
topise. Virfurile dealurilor păreau de 
cărbune. Pe cer pluteau grăbiţi nori 
zdrenţăroşi, prevestind vreme urîtă. 

Genunchiul se umflase şi îl durea, dar 
foamea îl chinuia mai tare decît 
durerea. Ca să nu trezească bănuiala lui 
Richard, Kolea nu luase nici o bucăţică 
de pîine. Dimineața, în  frigurile 
aşteptării, nu mîncase nimic... 

Maşina urma să se întoarcă peste un 
ceas. Trebuia să aştepte. Dar ce-o să 
facă  Vitea, cum o să iasă din 
încurcătură? Doar n-o să poată arunca a 
doua oară sacul, şi chiar în aceiaşi loc! 
Mare dandana! Dacă Viktor nu va reuşi 
să sară, şi maşina, în mare viteză, va 
trece pe lîngă el, situaţia va fi deznă- 
dăjduită. 

Trebuia să aştepte totuşi. 

La marginea drumului, Kolea găsi o 
moviliţă cu o adîncitură în ea şi se 
ascunse înăuntru. Aici vîn- tul nu mai 
sufla atît de tare şi băiatul putea să 
aştepte în linişte sosirea maşinii. 

Trecu foarte multă vreme. Simţind că 
îngheaţă, Kolea începu să sară într-un 
picior spre a se mai încălzi. Dar frigul 
se strecura tot mai nemilos pe sub 
paltonaşul lui. Oare cînd va sosi 
maşina? Nu i s-o fi întîmplat ceva lui 
Vitea? Dar dacă Richard l-o fi căutat 
pe el, şi în lagăr toţi sînt în stare de 
alarmă? Dacă au telefonat în sat, iar 
maşina a fost reţinută? Acum i se ia lui 

Vitea  interogatoriul şi se aşteaptă 
desigur venirea S.S.-iştilor... 

Kolea privi spre drum. Dinspre lagăr, 
în mare viteză, gonea o maşină mică. 
Cine era înăuntru, el nu putu să 
desluşească: în geamuri se reflecta 
lumina şi automobilul trecu prea 
repede. Băiatul simţi dintr-o dată o 
greutate pe inimă. 

Timpul se scurgea chinuitor de încet. 
Deasupra cîmpiilor cobora amurgul. 
Trecuseră cel puţin patru ceasuri. Kolea 
se hotărise să plece de îndată ce se va 
întuneca. Va pleca singur! La început 
spre miazăzi, apoi spre apus. Va merge 
toată noaptea. Cît îl vor ţine puterile... 

întunericul învăluia cîmpiile măturate 
de vînt. Undeva, departe, se aprindeau 
şi se stingeau nişte luminiţe. Lui Kolea i 
se păru că în apropiere, pe marginea 
drumului, se mişcă oameni, dar, privind 
mai atent, văzu doar nişte tufe şi se 
linişti. 

Cînd răbdarea lui ajunse la capăt, în 
depărtare, dinspre sat, se zăriră două 
lumini albăstrii cam chioare. 
Tremurînd, luminile se apropiau. Era o 
maşină, da, era sigur o maşină. Poate că 
se întoarce turismul, dar s-ar putea să 
fie şi maşina cu pîine, iar cu ea vine şi 
Vitea. 

Cum să-l ajute să sară, ca să nu se 
schilodească?! Deodată Kolea îşi aminti 
de stilp... Stilpul acela de telegraf de 
care se lovise el cînd sărise din maşină. 
Mai are încă timp!... Kolea se năpusti 
spre drum. Se împiedică, dar se ridică 
repede, găsi stilpul şi, apucîndu-l de 
ceşcuţele izolatoarelor sparte, îl tîrî de- 

a curmezişul şoselei... Şoferul va fi 
nevoit să oprească maşina. 

Abia apucă băiatul să se întoarcă în 
adăpostul lui, că maşina se apropie şi 
opri brusc, scîrţiind din frîne. Pe drum 
era linişte; nu se auzea decît huruitul 
motorului. Apoi, una după alta, 
răsunară cîteva salve de automat. 
Gloanţele trecură pe lingă el şi Kolea le 
auzi şuierînd. 

Nu, n-au putut să-l observe! Poliţaiul 
şi şoferul trag în neştire, ca să-i sperie 
pe cei care eventual s-ar fi ascuns în 
apropiere. Le e frică să nu-i atace 
partizanii. 

Farurile albastre se stinseră, motorul 
tăcu şi maşina încremeni. Da! Se pare 
că e chiar maşina pe care o aşteaptă el. 
Deodată, dinspre drum,  răzbătură 
glasuri şi înjurături. Cineva se certa în 
nemţeşte. Dar lui Kolea i se părea că 
aude glasul lui Vitea. Apoi se auzi un 
zgomot surd. Era pesemne stilpul pe 
care-l aruncau în şanţ. După aceea 
luminile albastre se aprinseră iar şi, 
smuncindu-se din loc, maşina începu să 
se îndepărteze cu viteză nebună. 

Din nou se lăsă liniştea. Kolea ascultă. 
Nimeni... Nu-i rămînea decît un singur 
lucru: să plece... să plece singur. 

— Koleaaa! răsună deodată dinspre 
drum. Ko- leaaa! Unde eşti, mă? 

— Aici! şi Kolea se repezi în 
întîmpinarea prietenului. 

N-o să mai povestim cum s-au întîlnit 
cei doi prieteni pe drumul acela pustiu, 
în noapte. Să spunem doar un singur 
lucru: a fost una dintre cele mai fericite 
revederi. Poate cea mai plină de 
bucurii!... 

Se întîmplă de multe ori ca lucrurile 
cele mai complicate să fie de fapt foarte 
simple. Şi de data asta era la fel. 
Şoferul întilnise în sat un prieten şi 
întîrziase cu el la un pahar de vin... 

PUTEREA PRIETENIEI 


Au mers toată noaptea. Ziua şi-au 
petrecut-o în-tr-o claie de fin, în mijlocul 
cîmpului. Vitea nu uitase să arunce din 
maşină două piini mari. Ceea ce era, din 
partea lui, o dovadă de mare 
prevedere... 

După întîmplările prin care trecuseră, 
claia asta rece, aproape îngheţată, li se 
păru băieţilor un adăpost foarte plăcut. 
Important era că sînt din nou împreună, 
că sînt în viaţă şi că în curînd vor fi în 
mijlocul prietenilor, care, bineînţeles, îi 
vor certa, însă nu încape îndoială că se 
vor bucura totuşi de venirea lor! Mai 
ales că aduc veşti foarte preţioase. 

De-ar ajunge mai repede la Strijevti, 
că de acolo pînă la pădure mai e doar o 
azvirlitură de băț. 

Cînd se întunecă, Vitea şi Kolea 
porniră la drum. Se hotăriseră să 
meargă mai mult pe cîmp, iar pîrî- 
iaşele să le treacă prin vad. In faţa lor, 
nu prea departe, se desluşea şerpuind 
prin întuneric un afluent al Donului. Era 
un rîu bogat în ape şi nu puteai să-l 
treci prin vad, aşa că se văzură nevoiţi 
să caute o barcă sau un pod. Se înţelege 
că ar fi fost mai bine să găsească o 
barcă. Era primejdios să treacă noaptea 

peste pod, căci aproape toate erau 
păzite de santinele. 

Ajungînd la rîu, băieţii umblară mult 
timp de-a lungul malului. La o cotitură 
văzură în sfîrşit umbra unui pod de 
lemn. 

— Să ne strecurăm mai aproape — 
şopti Kolea. 

Peste cîteva minute zăriră 
balustradele înalte şi groase ale 
podului. Se părea că pe pod nu-i nimeni. 
Deodată, în beznă se aprinse un chibrit, 
luminînd pentru o clipă o față bine 
bărbierită. Punctul roşu al ţigării 
aprinse descrise un cerc. 

Santinela stătea în mijlocul podului, 
apoi, fără grabă, trecu spre celălalt 
capăt. Da, pe sub nasul santinelei e cam 
greu să te strecori! 

Băieţii se îndepărtară puţin, se opriră 
în spatele unei gherete şi începură să se 
sfătuiască. 

Poate că cei mai bun lucru ar fi să 
meargă cu curaj drept spre santinelă? 
Şi dacă santinela nu se află în post 
pentru prima oară şi cunoaşte toţi copiii 
din împrejurimi? lar ei nici măcar nu 
ştiu cum se numeşte cătunul acesta şi 
care-i satul cel mai apropiat! 

— Ştii ceva? zise deodată Vitea. Uite 
cum cred că e bine să facem. Cînd 
soldatul se apropie, eu intru în vorbă cu 
el, iar tu, pe la spate, îl pocneşti cu o 
piatră-n cap! 

Planul era riscant, dar probabil că n- 
aveau altă soluţie. 

— Haide! spuse Kolea şi, aplecîndu-se, 
ridică de jos o piatră grea. Tu ţine-l de 
vorbă şi, în ceea ce mă priveşte... nu 
greşesc ţinta. 

Punctul de foc al ţigării se apropia 
încet, venind din partea opusă; se opri 
acolo unde se sfirşea podul şi începea 
drumul. 

— Du-te! şopti Kolea. 

Vitea ieşi din spatele gheretei şi se 
îndreptă spre pod. Trecuse prin atitea 
încercări grele în ultimul timp, încît 
sentimentul  primejdiei nu-l mai 
neliniştea. Mergea şi nici nu se gîndea 
măcar ce se va întîmpla în clipa 
următoare. 

Deodată răsună vocea tăioasă a 
santinelei: 

— Stai! 

— Vin la dumneata — răspunse Vitea. 

Auzind un glas de copil, soldatul se 
linişti în-trucîtva. În mîna lui se aprinse 
o lanternă şi lumina ei vie jucă pe faţa 
băiatului. 

— Wohin gehst du?... Unde tu mergi? 
întrebă  santinela, stîlcind cuvintele 
ruseşti şi amestecîn- du-le cu cele 
nemţeşti. 


SUS 


— Din sat! răspunse Vitea. 

— Warum? 

Vitea ştia că în limba germană 
„warum” înseamnă de ce. 

— M-am dus după der Brot! răspunse 
el. 

Soldatul îşi îndreptă automatul pe 
piept: 

— Der Brot? Warum? 

Discuţia asta ar mai fi continuat poate 
multă vreme, dar în aceeaşi clipă 
soldatul îşi prinse capul în mîini, scoase 
un urlet şi, făcînd cîţiva paşi, se prăbuşi 
greoi peste balustradă. d 

Vitea se năpusti pe pod. În faţa lui 
alerga Kolea. 

Mai repede!... Mai repede!... Of! 

De-ar ajunge odată pe celălalt mal! 

Se vede însă că strigătul soldatului 
atrăsese atenţia patrulei. Cineva alerga 
în urma băieţilor, bocănind pe 
scîndurile podului, cu cizmele-i grele. 
Se auzi o rafală de mitralieră, 

Înaintea lor se afla un tufăriş des. 
Kolea se năpusti într-acolo şi în spate 
auzi gemetele lui Vitea. Se întoarse: 
Vitea zăcea în drum şi plîngea. 

— Ce-i cu tine? 

— M-au rănit... 

— Unde? 

— La mînă. 

Kolea îl înşfăca pe Vitea de umăr: 

— Haide, Vitenka, scoală-te! Trebuie 
să fugim! Am să-ţi pansez mîna... 

Vitea se ridică anevoie şi Kolea îl duse 
drept spre tufărişul desfrunzit. Soldaţii 
trăgeau în neştire, dar nu se hotărau să 
se depărteze de drum. Pînă la urmă 
renunţară să-i mai urmărească. 


1 Brot — pîine. (n.t.) 

Ajungînd pe cîmp, băieţii se opriră 
istoviţi. Vitea, sleit de puteri, se prăbuşi 
la pămînt. 

— Unde eşti rănit? întrebă Kolea. 

— Uite-aici! 

Glonţul îi străbătuse braţul stîng, mai 
sus de cot, şi mîneca era năclăită de 
sînge. 

— Rabdă niţel, te pansez numaidecit. 

Kolea îşi scoase cămaşa, o rupse fişii 
şi, sufle- cîndu-i mîneca lui Vitea, îi legă 
strîns mîna. 

— Acum poţi să mergi? 

— Pot — răspunse Vitea abia auzit. 

— Mergi, Vitenka, încearcă, te rog 
mult de tot... 

Vitea pierduse bucata de piine, dar, 
din fericire, Kolea mai avea o jumătate 
din pîinea lui; rupse o bucată mare şi îl 
sili s-o mănînce. 

Şi din nou au mers toată noaptea... Se 
opreau din cînd în cînd, pentru ca 
Vitea să mai prindă puteri. Zorile îi 
găsiră în apropiere de Strijevţi. 

Băieţii  recunoscuseră satul după 
turnul înalt al silozului. Ziua o 
petrecură într-o carieră veche de piatră. 
Vitea suferea mult din pricina rănii, şi 
Kolea se temea să nu facă vreo infecţie. 
Cînd ajunseră în sfîrşit la pădure, se 
înnoptase. Puterile îl părăsiră cu 
desăvirşire pe Viktor. El se sprijini de 
un copac şi stătu multă vreme, 
respirînd greu. 

Kolea se văzu nevoit să-l ducă în 
spinare. Cînd obosea, se oprea în loc şi 
se aşeza alături de el, apoi din nou se 
întorcea cu spatele spre prietenul său, 
şi Vitea, apucîndu-l de git cu mîna 
teafără, se sălta în spinarea lui, iar 
Kolea îl ţinea de picioare. Şi-l ducea... 
şi-l ducea... 

„..În tabără ajunseră a doua zi pe la 
amiază. 


378 


Zărindu-i de departe, patrulele nu 
desluşiră la început ce fel de fiinţă 
ciudată, cu două capete, se îndreaptă 
încet, legănîndu-se, pe cărare. Dar cînd 
îi recunoscură, scoaseră exclamaţii de 
uimire şi alergară în întîmpinarea lor. 
Vitea fu dus imediat în bordeiul 
sanitar, şi Miheev, ajutat de Maia, îi 
dădu îngrijirile nece-sare. lar Kolea, 
învingîndu-şi cumplita oboseală, porni 
spre Kolesnik. Intră în bordei chiar în 
clipa cînd Kolesnik discuta înflăcărat cu 
şeful de stat major, trecîndu-şi creionul 
peste o hartă. Văzîn- 

du-l pe Kolea, tăcură amindoi. Erau 
obişnuiţi şi cu suferinţa, şi cu durerea şi 
cunoşteau preţul adevăratei bărbăţii. 
După felul cum intrase băiatul, cu 
umerii aduşi, abia tîrîndu-şi picioarele, 
după gestul indiferent şi obosit cu care 
aruncase pe scăunel o bucăţică de pîine 
uscată, după faţa lui chinuită, care nu 
mai avea nimic de copil, înţeleseră tot. 

Aşezîndu-se într-un colţ, Kolea îşi 
desfăcu greu şireturile de la ghete... 
Miîinile nu-l mai ascultau... Kolesnik 
urmărea tăcut mişcările lui obosite. În 
sfîrşit, Kolea îşi scoase gheata, şi din 
gheată, branţul. O dată cu branţul căzu 
şi hîrtia; băiatul o ridică şi o netezi cu 
grijă. 

— A trimis-o tata — spuse el. 

Kolesnik cercetă îndelung planul. Ca 
militar, înţelese semnele ce păreau 
aşezate în dezordine.  Cazematele, 
cîmpurile de mine, barajele antitanc. 
Denumirile satelor arătau cu precizie 
locul unde sînt amplasate. Era doar o 
parte a raionului fortificat, şi poate nu 
cea mai importantă. Dar şi ceea ce 
reuşiseră să facă băieţii constituia un 
act de mare eroism. 

Războiul este totuşi război şi nimeni n- 
are dreptul să încalce legile lui aspre. 
Kolesnik ar fi vrut să-l îmbrăţişeze pe 
Kolea, dar se stăpîni. În primul rînd 
trebuia să-l muştruluiască zdravăn, şi 
flăcăul merita asta. 

— la spune, pe unde-aţi umblat? 
întrebă Kolesnik,  împingînd  hiîrtia 
deoparte, cu indiferența omului pentru 
care lucrul acela nu prezenta nici un 
interes. Aţi fost în lagăr? 

— Am fost — răspunse posomorit 
Kolea. 

— Da: cine v-a dat voie? Ce vi s-a 
ordonat şi  ce-aţi făcut? întimplarea cu 
primarul nu v-a învăţat minte?... Unde-i 
Viktor? 

— E rănit! 

— Rănit?! Şi Kolesnik sări în picioare. 
Unde e? 

— Aici. Eu l-am adus. 

— Pleacă! îi porunci aspru Kolesnik. 

Şi strecurîndu-şi corpul uriaş prin uşa 
îngustă a bordeiului, se grăbi spre 
bordeiul sanitar. 

„„Peste cîteva zile, în poiană, în 
prezenţa tuturor partizanilor, Kolesnik 
înmînă lui Vitea şi lui Kolea Ordinul 
Drapelul Roşu... 

Dar în clipa asta măreaţă, cu ei nu se 
afla nici Ghenadi Andreevici, nici Fedea 
Kulikov. Oamenii care le erau atît de 
apropiaţi plecaseră, cu o săptămînă în 
urmă, împreună cu un grup de parti- 
zani, într-un marş îndelungat... 

AŞTEAPTĂ CU ÎNCREDERE! 


Kolea şi Vitea stau culcaţi alături, într- 
o  tranşee nu prea adincă, bine 
camuflată cu ramuri. Rana lui Vitea e 
vindecată şi el poate împărţi împreună 
cu prietenul său orele lungi de 
aşteptare. E cald. Miroase a fin. Sub 
cap, Kolea şi-a pus un rucsac. La şoldul 
stîng simte apăsarea unui automat nem- 
tesc. Nu e prea comod, dar senzaţia că 
are o armă îi dă mai multă siguranţă. 

De zece zile băieţii stau de strajă la 
marginea pădurii. Dar tata tot nu vine... 
Fiecare văioagă a fost cercetată de ei. 
Fiecare tufiş. Nici nu mai au ce să-şi 
spună. Şi-au povestit tot în zilele astea 
de aşteptare chinuitoare. Se pare că şi- 
au pierdut răbdarea. Şi totuşi trebuie. 
Dacă Kolea ar fi fost singur, de bună 
seamă că s-ar fi descurajat. Dar alături 
de el e Viktor, tovarăşul lui credincios şi 
încercat. 

Inainte, Kolea se purta cu Vitea cum te 
porţi cu un frate mai mic şi slab. Se 
străduia să-l ocrotească.  Incercările 
prin care trecuseră amindoi nu numai 
că îi apropiaseră, dar schimbaseră şi 
relaţiile dintre ei. Fără să-şi dea seama, 
Viktor se maturizase, devenind mai călit 
sufleteşte. Şi cînd pe Kolea îl 

cuprinseseră îndoielile, Vitea rostise 
atit de liniştit şi de hotărît: „Eu aştept”, 
încît Kolea îşi recăpătase încrederea... 

Copiii nu ştiau cît e ceasul. Se 
întunecase de mult şi noaptea părea 
nesfirşită. Undeva, în adîn- cul pădurii, 
urla un lup. Din cînd în cînd, vîntul se 
năpustea în desişul copacilor şi legăna 
coroanele. Apoi se lăsa iar liniştea... 

„„Kolea oftează şi se răsuceşte în 
culcuşul incomod. Acum e rîndul lui să 
doarmă, dar îl năpădesc gindurile... De 
cîte ori nu se plimbase în pădurea asta 
cu tatăl lui! Se temea să rămînă în 
urmă, ca să nu se rătăcească. Ciudat! 
Se pare că tocmai în această poiană 
găsise o familie întreagă de minătărci, 
cu pălăriile de un roşu-aprins. Erau atît 
de frumoase, încît îţi era milă să le rupi. 
Cînd tata şi băiatul aduseseră acasă un 
coş plin, mama nu-şi mai luase ochii de 
la ele. li plăcea atît de mult culoarea 
roşie... 

— De ce nu dormi? îl întrebă Vitea. 

Kolea se ridică şi bijbii după bidonul 
cu apă. 

— Tu vrei să bei? întrebă el. 

Vitea nu-i răspunse. Kolea bău o 
înghiţitură şi se culcă din nou. 

„In curind o să vină patrula... 
Vizitează băieţii de două ori pe noapte. 
Numai după îndelungate rugăminţi, 
Kolesnik îngăduise băieţilor să stea de 
strajă la marginea pădurii. Işi dădea 
seama ce înseamnă pentru Kolea 
aşteptarea. Dar tot el ordonase ca 
patrulele să-i supravegheze... 

În depărtare se auzi o bufniţă. 

— Nu ţi-e frică de bufniţe? întrebă 
Kolea. 

— Înainte mi-era — răspunse Vitea. Se 
plictisise să tot tacă, aşa că începu să 
vorbească repezit: Cînd eram mic, 
bunica mă speria întotdeauna: „Dacă n- 
ai să dormi mult, o să te ducă bufnița în 
pădure!” Eu eram prost şi credeam. 

— Pe mine bunica mă speria cu 
coşarul. „Acu' te înşfacă coşarul şi te 
bagă în horn.” Şi eu eram prost şi-o 
credeam... Ehei... 

Vorbeau, dar trăgeau tot timpul cu 
urechea. Zgomotele misterioase ale 
pădurii cufundate în beznă îi speriau. 

Se auzi trosnind o ramură. Parcă tuşea 
cineva... Fără voia lor, băieţii îşi 
strinseră automatele. Aşteptau venirea 
patrulei, dar cine ştie ce se poate 
întîmpla!... 

În depărtare cineva fluieră ascuţit de 
trei ori. După o scurtă pauză, mai 
fluieră de patru ori. 

— Să mergem! şopti Kolea. Sînt ai 
noştri. 

— Unde sînteţi, copii? întrebă liniştit 
un glas necunoscut. 

Feodor! în sfîrşit, s-a întors din marş! 
Băieţii săriră din şanţ şi porniră în 
direcţia glasului, dar atît de repede, 
încît Feodor, fără să vrea, sări la o 
parte. 

— Ei, diavolilor, mai încet, m-aţi 
speriat! Şi eu care credeam c-am dat 
peste o ambuscadă! 

— Ăştia au prins rădăcini aici — zise 
Haritonov, care venise împreună cu 
Feodor şi trăgea dintr-o ţigară groasă, 
acoperind din obişnuinţă luminiţa ei cu 
palma făcută căuş. Acum au tabăra lor 
de partizani. 

— Ei, băieţi, cum e? Tot mai aşteptaţi? 
întrebă Feodor. 

— Aşteptăm — răspunse Viktor. 

— Şi-o să mai aşteptaţi mult? 

— Pînă cînd vor veni. 

Feodor tăcu. 

— Poate că nu mai este nici o 
speranţă! Au trecut aproape două 
săptămîni. 

— Tata a spus că vine — rosti hotărit 
Kolea. 

— Bine. Către ziuă mai trecem pe la 
voi. Acum n-avem timp. 

— Dar unde-i Ghenadi Andreevici? 
întrebă Kolea. 

Feodor se codi puţin: 

— A plecat. 

— Unde? 

Fedea Întîrzie din nou cu răspunsul. 

— Într-o misiune care va dura multă 
vreme... — zise el abia auzit. Şi 
deodată începu să vorbească repede: 
Ei, noi am plecat, băieţi... 

După felul în care  întrerupsese 
discuţia, Kolea simţi că Feodor îi 
ascunde adevărul. 

— Şi cînd se întoarce? insistă el, 
străduindu-se să privească prin 
întuneric în ochii lui. 

— Cînd se întoarce? repetă Feodor, şi 
glasul lui deveni dintr-o dată răguşit. 
Mi-a fost milă de voi. Am vrut să vă 
mint, dar... nu se mai întoarce, copii. 
Ghenadi Andreevici nu se mai întoarce 
niciodată. Inainte de moarte şi-a amintit 
de voi. li părea rău că n-a apucat să vă 
mai vadă... 

Kolea ar fi vrut să-l întrebe cum a 
murit Ghenadi Andreevici, dar nu fu în 
stare... I se pusese un nod în git. Auzi 

alături un suspin şi înţelese că Vitea 
plingea. 

Mîna mare şi calda a lui Feodor se 
lăsă pe umărul lui Kolea. 

— Fiţi tari, băieţi! atita putu să le mai 
spună, înţelegind ce grea lovitură le 
dăduse... 

„„„Băieţii n-au dormit toată noaptea. În 
depărtare prinseră să se contureze 
tufişurile: soseau zorile.. Cerul era 
acoperit de ceaţă şi soarele nu putea 
auri vîrfurile copacilor, dar ziua biruia 
încet, însă cu insistenţă. 

O împuşcătură neaşteptată străbătu 
liniştea pădurii, făcîndu-i pe cei doi 
băieţi să sară în picioare. O rafală de 
automat! Incă una! 

— Tu rămii aici! Eu dau fuga după 
Feodor, la izvor! strigă Kolea şi se 
năpusti afară din adăpost. 

Dar se opri locului, deoarece îi auzi pe 
Feodor şi pe Haritonov foarte aproape: 

— Cine trage? şi Feodor, îngrijorat, se 
apropie în fugă de copii. Pe obrazul 
drept i se prelingea o diră de sînge: în 
grabă, nimerise peste un ciot ascuţit. 

— Iar trag! Acum îs foarte aproape... 
— zise Haritonov, ascultind cu atenţie. 
Trebuie să ne-as- cundem. 

Se pitiră în dosul copacilor, privind 
alarmaţi peste cîmp, în depărtare. 
Dincolo de tufişuri cineva traversa 
şoseaua şi împuşcăturile veneau din 
partea aceea. 

— Acolo! Acolo! strigă deodată Vitea. 

Din tufişuri ieşiră cîţiva oameni. Erau 
vreo zece. Alergau peste cîmp, spre 
pădure. De la prima aruncătură de ochi 
se vedea că nu erau soldaţi. Numai 
ultimul dintre ei purta o manta 

nemţească. Alerga şchiopătind şi se 
oprea mereu. 

Kolea îl căută din ochi pe tatăl său, 
dar nici unul dintre cei care alergau 
nu semăna cu el. Vitka privea ţintă 
spre omul în uniformă nemţească; ceva 
din înfăţişarea acestuia i se părea 
cunoscut: forma capului, trupul 
stîingaci, mîinile lungi. 

„Păi ăsta-i Petka poliţaiul!” 

Şi Kolea îl recunoscu în aceeaşi clipă. 
Se repezi spre Feodor, care se 
ascunsese după un copac. 

— Sînt din lagărul de prizonieri! Sigur 
din lagărul de prizonieri — rosti el, 
sufocat de emoție. li cunosc. I-a trimis 
tata! Pot să strig ca să vină spre noi? 

— Să nu care cumva să îndrăzneşti! 
Mai întîi să vedem cine sînt... — se răsti 
Feodor. 

Dar Kolea nu mai avea nici o îndoială. 
Erau oamenii lor! 'Tovarăşii tatălui său 
din lagăr! Nu aveau arme. Hainele, 
numai zdrenţe... lată, se disting feţele 
lor palide, chinuite. 

Dar de ce nu se grăbeşte Feodor? 
Trebuie să iasă mai repede în 
întîmpinarea lor, să-i întrebe despre 
tata... 

Kolea dădu să alerge spre ei, dar 
Kulikov îl opri: 

— Fără ordin, nici un pas! 

Cei care alergau ajunseră în sfîrşit în 
pădure şi se ascunseră după copaci. 
Acum Kolea era sigur: tatăl lui nu se 
afla printre ei. 

— Fedea, pot să mă duc acolo? întrebă 
Kolea, înfiorat de nerăbdare. Pe noi ne 
caută... Ei ştiu cu siguranţă unde-i tata! 

Dar Feodor nu-i răspunse. Deodată se 
plecă cu tot corpul înainte şi pe faţa lui 
apăru o expresie aspră, îndărătnică... 
Kolea privi de după copaci şi în 
depărtare văzu doi oameni care 
trăgeau, aler- gînd de la un tufiş la 
altul. Trăgeau în direcția şoselei. Ca 
răspuns la împuşcăturile lor, dintr-acolo 
se auzeau rafale de automat. 

Unul dintre ei era scund, vînjos, cu 
bluza descheiată la piept. Celălalt... 
Kolea îşi încleştă făl-cile pînă la durere; 
nu e cu putinţă să aibă alt- 

cineva mişcări atît de cunoscute... Ştia 
parcă dinainte cum o să ridice mîna 
slabă, cu cotul ascuţit... Cum o să 
fugă... L-ar fi recunoscut dintr-o mie... 

— Tată!  Tăticule! strigă Kolea, 
ducîndu-şi miîi- nile pîlnie la gură. 

Dar o lovitură puternică îl sili să-şi 
lase brusc mîinile în jos. 

— Prostule! Mucosule! auzi Kolea la 
ureche. Vrei să-l nenoroceşti chiar tu? 

Feodor se pregătea să mai adauge 
ceva, dar se opri. Îşi ridică automatul şi 
se lipi de copac. 

Kolea văzu că din tufişurile de la 
marginea şoselei, chiar în spatele 
tatălui său, apăruseră patru hitlerişti. 
Unul dintre ei, acela care mergea în 
frunte, ţinea în mînă un obiect. Uite, 
ridică brațul şi îndată va  azvirli 
obiectul... 

Era atît de cumplit, încît Kolea, fără să 
vrea, închise ochii. Pe obraz i se 
prelingeau şiroaie de lacrimi. 

— Tăticule, dragă tăticule, fereşte-te! 
Fereş-  te-te, te rog! murmura el. 

E puţin probabil însă că băiatul 
înţelegea adevăratul sens al celor ce se 
petreceau. Doi bărbaţi curajoşi, dar 
care îşi pierdeau forţele — şi unul 
dintre ei era tatăl său — se 
condamnaseră la moarte, devenind ţinta 
hitleriştilor pentru a-i apăra pe ceilalţi... 

Alături de Kolea răpăiau automatele. 
Trăgeau Feodor şi Haritonov, care 
voiau să-l salveze pe Alexei Ohotnikov şi 
pe tovarăşii lui. 

Primul căzu hitleristul care ţinea în 
mînă grenada. După el, fluturindu-şi 
caraghios braţele în aer, se prăbuşi pe 
spate încă unul. Ceilalţi doi, culcîndu-se 

la pămînt şi  neînţelegind pesemne 
dincotro vine primejdia, începură să 
tragă şi ei în neştire. Automatele lor se 
înăbuşeau parcă de fu-rie şi gloanţele 
păreau fără sfîrşit. Cîteva zbu- rară pe 
deasupra capului lui Feodor, retezînd o 
ramură groasă. Foşnindu-şi frunzele, 
creanga se prăvăli. 

Kolea nu mai vedea nimic în afară de 
spatele îngust al lui Feodor, bluza lui 
cenuşie, leoarcă de năduşeală, şi umerii 
care-i tresăreau de încordare. În el, în 
Feodor, era concentrat visul lui Kolea: 
speranţa că tatăl lui va fi salvat şi că va 
rămîne de-acum înainte alături de el... 

Cîteva Împuşcături încă, şi automatele 
hitleriş- tilor amuţiră. 

Feodor se lipi de copac şi Kolea băgă 
de seamă că miinile îi sînt cuprinse de 
un tremur mărunt. Kolea îl văzu din nou 
pe Alexei traversînd cîmpul şi tîrînd pe 
jos automatul. Mergea împleticindu-se. 
Cu mîna stîngă ţinea cureaua armei, iar 
dreapta şi-o dusese la piept. In jur 
stăruia o linişte neobişnuită. Liniştea 
care se lasă îndată după ce încetează 
tragerea... 

Tata mergea clătinîndu-se ca bătut de 
vînt, şi atît de încet, încît distanţa dintre 
el şi Kolea părea că nu se micşorează 
de loc. Băiatul nu mai putea să aştepte. 
Nu mai avea putere să aştepte. Şi 
Feodor zări dintr-o dată silueta lui 
strecurindu-se printre tufişuri. 

— Stai! strigă Feodor. 

Dar Kolea nu mai auzea nimic. 
Alerga... Alerga în întîmpinarea tatălui 
său... 

Feodor văzu cum omul acela înalt se 
opreşte şi, încet-încet, se lasă jos de 

parcă pămîntul îl trage spre el. Băiatul 
se repezi şi-l îmbrăţişă, străduin- du-se 
să-l ţină pe picioare. 

Feodor se întoarse brusc spre 
Haritonov: 

— Dacă se-ntîmplă ceva, acoperă-mă 
cu foc! strigă el şi porni în goană în 
întîmpinarea lui Kolea şi a tatălui său. 

Peste o oră, toată tabăra de partizani 
ştia că un grup de prizonieri, în frunte 
cu Alexei Ohotnikov, reuşise să evadeze 
din lagărul fascist, că zece oameni 
ajunseseră cu bine, dar că Alexei 
Ohotnikov era grav rănit. Şi că, 
împreună cu prizonierii, fugiseră şi doi 
poliţai: unul murise pe drum, iar 
celălalt, hotărit să rupă cu trecutul, 
venise la partizani. 

„„„Trecură multe zile pline de griji pînă 
cînd Alexei Ohotnikov fu în afară de 
pericol, O rană adincă în piept este 
foarte primejdioasă pentru un om istovit 
de o muncă peste puterile lui şi de o 
foame îndelungată. 

De fiece dată cînd îşi recăpăta 
cunoştinţa şi începea să desluşească 
cele ce se petreceau în jurul lui, Alexei 
Ohotnikov vedea o fetiţă cu codițe. Era 
Maia, prietena fiului său. Multe nopţi 
nedormite a petrecut Maia lîngă patul 
bolnavului şi, credincioasă ordinului lui 
Miheev, nu-l lăsa pe Kolea să se 
apropie: emoția putea să-i fie fatală lui 
Alexei. 

Într-o dimineaţă, după ce-l examină, 
Miheev oftă uşurat: momentul critic 
trecuse, viaţa rănitului era salvată. 

În aceeaşi zi, Ohotnikov ceru să vină la 
el comandantul taberei de partizani. 
Kolesnikov nu stătu multă vreme lîngă 

Alexei. Rămase numai atît cît îi îngăduia 
felcerul, dar amîndoi reuşiră să discute 
lucruri foarte importante. Cu mîna lui 
slăbită şi nesigură încă, Ohotnikov mai 
schiţă o dată pe hartă planul raionului 
fortificat, amplasarea cazematelor şi 
cîmpurile de mine. Nu ştia prea mult, 
dar ceea ce ştia el şi cele ce mai 
completau oamenii care fugiseră 
împreună cu el aveau importanță nu 
numai pentru partizani, dar şi pentru 
armată. 

Kolesnik putea să trimită harta cu 
însemnările făcute de Alexei Ohotnikov 
peste linia frontului. Comunică prin 
radio cu Marele Pămînt, cerînd să ise 
trimită un avion. 

...Cu inima strinsă, Kolea trecu prima 
oară pragul bordeiului unde zăcea tatăl 
său. Înecat de emoție, văzu trăsăturile 
ascuțite, durerea mută din ochi şi părul 
aproape cărunt... 

De cîte ori nu-şi închipuise Kolea 
întîlnirea cu tatăl său! I se va agăța de 
git, îl va îmbrăţişa, se va ghemui la 
pieptul lui. Acum însă băiatul era sfios. 
Trecu încet pe lîngă pat şi se aşeză 
alături, pe o banchetă. 

Tata îi luă mîna: 

— De ce eşti abătut, fiule? Fii mai 
vesel! şi zîmbi. 

Faţa lui Kolea se lumină. 

— Ei, şi-acum aşază-te şi lasă-mă să te 
privesc mai bine... la te uită ce-ai 
crescut! 

Tata se săltă într-un cot, îl trase pe 
Kolea spre el şi îl sărută apăsat. Şi de- 
abia atunci, Kolea se lipi de omul care-i 
era nespus de drag şi rămase aşa, fără 

a scoate o vorbă. În sfîrşit, i se împlinise 
visul... 

Tata îl mîngiia pe păr şi tăcea. Abia 
acum îşi dădea seama că se întorsese 
într-adevăr la viaţă, îi povesti lui Kolea 
toate  peripeţiile prin care trecuse; 
unele, Kolea le ştia de la tovarăşii 
tatălui său. 

La cîteva zile după moartea lui 
lurenev se află că Meyer nu crede că a 
fost o întîmplare nenorocită. Institui o 
anchetă şi interogă foarte aspru pe 
poliţai. Petka şi Vasili Dmitrici îi 
spuseră lui Ohotnikov că din zi în zi 
trebuie să se aştepte la o răfuială 
straşnică. Nu le rămînea decît un singur 
lucru: să încerce să fugă, deşi 
momentul nu se arăta tocmai prielnic. 
Cel mai greu lucru era să iasă din 
lagăr. 

Odată, într-o seară mohorită de 
toamnă, un grup de deţinuţi se 
întorceau de la lucru.  Întîrziaseră 
intenţionat, lăsînd să se întunece. Toţi 
ştiau că nu se vor mai înapoia în lagăr. 
Numai Eremenko nu plecase cu ei. Îşi 
dădea seama că nu-l ţin puterile şi nu 
ieşise la muncă. 

Oamenii aveau la dispoziţia lor doar 
trei ceasuri. Nădăjduiau că în timpul 
acesta cei din lagăr nu vor sesiza lipsa 
lor. Se hotărîră că atît cît îi vor ţine 
puterile să meargă toţi la un loc. 
Fugiseră în total douăzeci şi şapte de 
oameni. Aveau numai două automate — 
cele ale poliţailor. Cîteva bucăţi de pîine 
economisite cu mare trudă se aflau într- 
un sac pe care Kravţov îl ducea în 
spinare. 

Greu le-a fost, ce să mai vorbim! Din 
douăzeci şi şapte au ajuns numai zece. 
Ceilalţi au murit pe drum sau au fost 
prinşi în timpul urmăririi organi- 

zate de Meyer. Pe toate drumurile 
circulau patrule de motociclişti. În sate, 
poliţaii se legau de fiecare nou venit. Şi 
în aceste condiţii, evadaţii trebuiau să- 
şi procure alimente. 

Ohotnikov se temea ca Petka şi Vasili 
Dmitrici, cuprinşi de spaimă, să nu-i 
trădeze. Dar Vasili Dmitrici fu omorit 
chiar a doua zi, în timpul unui schimb 
de focuri, cînd fuseseră descoperiţi de o 
patrulă în apropiere de şosea. După 
această În- tîmplare, Petka se schimbă 
foarte mult,  străduin- du-se din 
răsputeri să-şi răscumpere greşeala. De 
cîteva ori fugarii au fost salvaţi de 
uniforma lui nemţească, într-o zi, el opri 
pe drum o maşină cu alimente şi ceru 
şoferului cîteva cutii de conserve. Nu 
putură să atace maşina, deoarece 
înăuntru se aflau cinci soldaţi înarmaţi. 

De cîte ori nu s-a tras din ambuscade 
asupra fugarilor! Morţii erau lăsaţi pe 
loc. Cei care rămi- neau în viaţă 
mergeau noaptea, ocolind drumurile, 
ducînd în spate răniții. Ultima oară, 
S.S.-iştii îi ajunseseră din urmă pe cînd 
se apropiau de locul unde îi aşteptau 
partizanii. Atunci, Alexei Ohotnikov şi 
un tovarăş de-al lui se hotăriseră să 
acopere cu trupurile lor retragerea 
grupului. 

— Mă gindeam că de data asta nu mai 
scap — spuse el, oftînd. 

Tatăl şi fiul stătură mult timp de vorbă 
în bordeiul mic, din fundul pădurii. Dar 
încercările prin care trecuse el însuşi, 
Kolea i le povesti numai atunci cînd 
Alexei se însănătoşi de-a binelea şi 
deveni unul din ajutoarele lui 
Kolesnikov. 

C A P I T O L U 


ÎNTÎMPLĂRI DE DEMULT 


În dimineaţa zilei de 28 iunie 1942, pe 
unul din drumurile militare, la apus de 
Voronej, din dreptul unei căsuțe 
prizărite şi cenuşii, umbrită de sălcii 
prăfuite, plecă un camion. Erau puţini 
acei care ştiau că aici, în căsuţa asta 
scundă, cu trei ferestre, se afla casa de 
campanie a Băncii de Stat. De obicei 
casa se afla împreună cu statul major al 
diviziei. Dar cu cîteva zile în urmă, din 
ordinul comandamentului, casa, 
împreună cu alte instituţii de spate, fu 
mutată mai departe de linia frontului. În 
camion, sub o foaie cenuşie de cort, se 
afla o ladă mare de fier, încuiată şi 
sigilată. De bună seamă că mult se 
trudise meşterul care făcuse această 
ladă. Ca să fie mai trainică, o ferecase 
în cercuri de fier, iar ca să fie mai 
frumoasă, o împodobise de sus pînă jos 
cu ţinte şi încrustaţii de aramă foarte 
ciudate. Nici un incendiu n-ar fi putut 
topi pereţii groşi ai lăzii, nici un 
spărgător experimentat n-ar fi putut să-i 
deschidă încuie- toarea. 

La drept vorbind, lada asta ar fi fost 
mult mai potrivită într-un colţişor 
tăinuit al unui conac, în- tr-o casă de 
negustor sau, pur şi simplu, într-un 

magazin de consignaţie, unde ar fi fost 
poate observată de un amator de 
antichităţi. 

În cancelaria de campanie a 
conducerii diviziei nu prea era la locul 
ei. Dar se întimplase că fosta casă de 
bani a diviziei, care stătuse ani 
îndelungaţi la statul major al diviziei şi 
slujise cu cinste şi dreptate, cu vreo trei 
luni în urma refuzase într-o bună zi să 
se mai descuie şi oamenii fură nevoiţi 
s-o spargă. 

Şeful serviciului financiar al statului 
major al diviziei, căpitanul de 
intendenţă Sokolov, nu era dintre acei 
care se dau uşor bătuți. Se dusese la 
şeful spatelui diviziei din care făcea 
parte, se interesase prin vecini şi peste 
vreo două zile, în locul lăzii vechi şi atît 
de obişnuite ca înfăţişare, apăru o ladă 
ferecată şi împodobită, cu o încuietoare 
ingenioasă care ar fi putut concura cu 
cel mai solid dintre dulapurile de fier 
moderne. 

Deoarece lada cea nouă era foarte 
grea, o coborau arareori din maşină. În 
ultimele săptămîni, statul major al 
diviziei se mutase mereu, şi căpitanul 
Sokolov, ca să evite pierderi inutile de 
timp, prefera să-şi ţină contabilitatea de 
campanie pe roate. 

Sub acoperişul de foaie de cort al 
camionetei se hurduca, pe asfaltul 
sfărimat de şenilele tancurilor şi pe 
făgaşurile cocoşate ale drumurilor de 
ţară, întreaga arhivă, dosarele legate cu 
sfoară groasă, actele financiare, o masă 
de campanie pliantă şi nişte scaune 
pliante, cu spetezele foarte subţiri, de 

placaj, scaune care constituiau obiectul 
unei deosebite mîndrii a lui Sokolov. 

„Poftim, admiraţi-le! spunea el. Cînd le 
pliez, poţi să le pui şi într-o geantă!” 

Lucrurile personale, şeful secției 
financiare şi le păstra într-o valiză 
neagră,  ponosită, dar destul de 
încăpătoare. 

Întreaga gospodărie era păzită de doi 
pistolari şi, meritul lui Sokolov, paza 
era excepţională. Cei doi pistolari 
păzeau cu acelaşi zel lada cu bani, do- 
sarele cu acte şi scaunul pliant, pe care 
şedea de obicei şeful lor cînd plătea 
solda militarilor. 

La drept vorbind, poate că Sokolov 
exagera lău- dînd ordinea exemplară a 
„subunităţii sale de luptă”. Era totuşi 
surprinzător să  întîlneşti în iureşul 
războiului o maşină atît de bine 
întreţinută. Stăpînul ei, într-o manta 
care părea cam strimtă pe trupul lui 
vînjos, cu umerii drepţi, şedea în- 
totdeauna alături de şofer. Uşor lăsat 
pe speteaza banchetei, îşi  netezea 
barba deasă, castanie, cu care se 
mîndrea (tovarăşii o numeau „,barbă de 
partizan”, şi se pare că asta îi făcea lui 
Sokolov o deosebită plăcere). Sus în 
camion fumau cei doi pistolari. Sokolov 
era ceea ce se numeşte un om pedant. 
Nu uita nimic şi nu greşea niciodată. 

Cînd un ofiţer aducea o cerere pentru 
a se trimite familiei solda, ridica uşor 
din sprincene şi-l privea atent. După ce 
împăturea hîrtia, o punea cu multă grijă 
în portharta lui galbenă. Din clipa aceea 
puteai fi sigur că treaba s-a şi făcut. 
Cererea nu rămînea niciodată uitată pe 
undeva, şi solda locotenentului Firsov, 

sau poate a vreunui maior Sidorenko, 
era imediat expediată şi se plătea, în 
Bugulum sau în regiunea Gorki. 

Dacă respectivul mulțumea, el dădea 
din mîini: „Se poate, dragul meu? Ăştia 
sînt bani, nu surcele!” În ziarul diviziei 
apăruse o notiţă intitulată „Grija faţă de 
om”. Printre altele, în notiţă se aduceau 
laude şefului secţiei financiare a 
statului major al diviziei. Căpitanul 
Sokolov o decupase cu grijă şi o 
ascunsese în buzunarul de la piept. Se 
vedea cît de colo că era bucuros şi 
măgulit. 

Sokolov era un om agreabil. Ştia să 
povestească cu mult haz întîmplări 
vinătoreşti. li plăcea la nebunie să 
vineze şi să pescuiască şi, oftind, 
spunea că în timp de pace îşi petrecea 
întotdeauna concediul în pădure sau pe 
malul apelor. 

Făcea parte dintre oamenii care, cum 
se spune, se descurcă în orice 
împrejurare. Pretutindeni avea 
cunoscuţi. Işi făcuse relaţii printre 
inten- denţi, la cooperativa militarilor, 
la atelierul de cizmărie al statului major 
al armatei, ba chiar şi la frizerie. 

Aceste numeroase relaţii le folosea 
arareori pentru el, personal, dar îşi 
ajuta cu multă plăcere tovarăşii. Îţi 
făcea impresia că lucrul acesta îi dădea 
o deosebită satisfacţie. Într-un cuvînt, 
era un băiat de viaţă, agreabil, care nu 
supăra pe nimeni. 

Cu tot acest număr uriaş de cunoscuţi 
însă, So- kolov nu avea prieteni 
adevăraţi, oameni care să-i fie 
apropiaţi. 

— Dracu' să te ia! îi spunea odată 
maiorul Medinski, comandantul 
batalionului sanitar al diviziei, un om 
inteligent, vioi, dar puţin cam grosolan 
şi dispus să trîntească, şi cînd trebuia şi 
cînd nu trebuia, adevărul în faţă. Pe toţi 
îi cunoşti, cu toţi eşti pertu, fără tine nu 
se poate face nimic, şi totuşi, nu ştiu 
cum să zic... r 

Sokolov nu se supăra. li făcea chiar 
plăcere că oamenii văd în el ceva 
deosebit. 

— Ce să-i faci! răspundea «l, 
netezindu-şi mulțumit barba de 
partizan. Poate că aşa trebuie să fie. 
Nu prea poţi să fii cu sufletul deschis 
pentru toţi, cînd răspunzi pentru sute 
de mii de ruble. la-ncearcă să stai 
puţin în locul meu... 

Era greu să-i răspunzi şi discuţia 
înceta de la sine. 

„„.Şi tocmai omul acesta, care ştia atît 
de bine să se adapteze împrejurărilor, 
tovarăşul acesta bun şi ordonat, ofiţerul 
conştiincios, dispăruse într-o zi fără 
urmă. 

În dimineaţa zilei de 28 iunie, 
camioneta lui Sokolov plecase ca 
întotdeauna într-o deplină „ordine de 
luptă” într-o cursă obişnuită: Sokolov 
trebuia să ridice bani de la casa de 
campanie a Băncii de Stat — 300 000 
de ruble — pe care urma să-i plătească 
ofiţerilor statului major şi tuturor celor 
care făceau parte din comandamentul 
diviziei. 

Peste o oră, banii au fost luaţi în 
primire. Sokolov se iscălise cu peniţa-i 
de aur a stiloului, cu scrisul său elegant 
şi citeţ, cu o înfloritură la capăt, şi se 

aşezase din nou în cabină, lîngă şofer. 
Maşina a plecat din sat, dar la locul de 
destinaţie — statul major al diviziei — 
n-a mai ajuns... 

Pe atunci, divizia se găsea în direcţia 
loviturii principale a inamicului. 
Impotriva ei porniseră în ofensivă două 
divizii de tancuri. Două sute 
de „„Junkers”-uri şi ,.Messerschmidt”-uri 
bombardau 

fără încetare dispozitivele de luptă şi 
formațiunile de spate. Luptind, divizia 
începu să se retragă spre Voronej. 

În război, zile ca asta nu sînt o 
raritate: dimineaţa începe ca de obicei. 
E linişte. Marea gospodărie ostăşească 
îşi duce viaţa obişnuită, simplă în 
aparenţă, dar plină de frămîntări şi 
complicaţii. Şi deodată liniştea dispare. 
Rămas bun, căldură atît de scurtă a 
unei locuinţe străine, bucurie scurtă a 
odihnei, a somnului, a mîncării mîncate 
pe îndelete! Din nou pămîntul se 
cutremură sub picioare şi văzduhul 
vuieşte! 

Aşa s-a întîmplat şi în ziua aceea 
memorabilă de iunie. 

„Soldaţii au pornit la luptă împotriva 
unor auto- blindate germane care 
pătrunseseră în spate. Unul dintre ele 
fusese avariat, iar celălalt reuşise să 
fugă. La un kilometru ele locul unde 
avusese loc lupta ardeau pe drum 
resturile sfărimate de proiectile ale 
camionetei diviziei, camioneta atit de 
cunoscută şi care trecuse prin atitea 
încercări! Contabilitatea de campanie a 
căpitanului Sokolov... Oricare soldat din 
divizie ar fi recunoscut-o. Lîngă maşină 
se aflau cadavrele unuia dintre pistolari 
şi al şoferului. Şeful secţiei financiare, 
Sokolov, precum şi celălalt pistolar 
dispăruseră. Dispăruse şi lada ferecată, 
cu banii şi actele. Dar soldaţii găsiră 
într-un şanţ un scaun pliant care, prin 
cine ştie ce minune, scăpase neatins. 
Un scaun dintre acelea cu care se 
mîndrea atît de mult căpitanul 
Sokolov... Şi portţigaretul lui, făcut de 
comandă, din plexiglas, cu o 

monogramă foarte  întortocheată pe 
capac... 

Soldatul şi şoferul fură îngropaţi într- 
un cring de la marginea drumului, 
alături de cei care fuseseră ucişi în 
această luptă. Pe căpitanul Sokolov, pe 
cel de-al doilea pistolar şi lada cea 
trainică nu i-a mai căutat nimeni... 
Divizia putea să nimerească într-o 
încercuire şi trebuia ca, la ordinul 
comandamentului, să se facă un marş 
forţat pentru a ocupa apărarea în 
raionul Voronej. 

Curînd, la statul major al diviziei a fost 
trimis un alt şef pentru serviciul 
financiar, care nu semăna de loc cu 
primul. Inalt, slab, adus de spate, cu 
două perechi de ochelari, avea un nume 
ciudat: Barabaş. Pe căpitanul Sokolov, 
care fusese trecut pe listele celor 
dispăruţi fără urmă, tovarăşii începură 
să-l dea treptat uitării. 

La drept vorbind, de Sokolov îşi 
aminteau adeseori tovarăşii lui de 
muncă. Nu, nu s-ar fi putut spune că 
era prea iubit, dar de lăudat îl lăudau 
toţi: şi comandanții, şi tovarăşii... 

C A P I T O L U 
L XXXIII 


LOVITURA DE PE SEIMA 


De la luptele din iulie trecuseră opt 
luni. După un scurt răgaz, divizia în 
care servise căpitanul Sokolov fusese 
transferată unei armate vecine şi 
trimisă într-un nou sector al frontului, 
pe cursul mijlociu al Seimei. Divizia 
ocupă poziții de-a lungul malului rîului, 
în faţa unui orăşel complet distrus de 
hitlerişti. 

Colonelul Iastrebov, comandant cu 
experienţă care îndeplinise multe 
misiuni grele, îşi pregătea unităţile 
pentru ofensivă. Comandantul armatei 
îl chemase la el şi dădu diviziei 
următoarea sarcină de luptă: să scoată 
hitleriştii din fortificațiile de pe malul 
rîului, iar apoi, cotind spre sud, să eli- 
bereze străvechiul oraş rus O. Era o 
acţiune importantă pentru asigurarea 
succesului pe tot frontul. 

Urma să aibă loc o bătălie în cursul 
căreia divizia trebuia să forţeze Seima 
şi să ocupe malul opus al rîului. 
Misiunea nu era dintre cele mai uşoare. 
Spre apă cobora o pantă abruptă, pe 
care duşmanii o transformaseră într-o 
adevărată fortăreață. Săpînd 
nenumărate lăcaşe de tragere unite 
prin şanţuri de comunicaţie, «i 

instalaseră acolo mitraliere, tunuri, 
aruncătoare de mine. 

În seara din ajunul ofensivei, lîngă 
cazemata în care se afla punctul de 
comandă al diviziei se opri o maşină din 
care coboriră doi oameni îmbrăcaţi în 
paltoane civile, cu gulere cenuşii de 
miel. 

Cel mai în vîrstă, un bărbat uscăţiv, 
deşi avea vreo 50 de ani, era avintat şi 
ager în mişcări. Doi ochi negri, 
neobişnuit de vii şi înfundaţi în orbite 
luminau faţa lui smeadă. Avea o privire 
deschisă şi pătrunzătoare, plină de 
tinereţe. Gulerul  paltonului era 
descheiat. De sub şapca dată puţin pe 
ceafă ieşea rebelă o şuviţă de păr 
negru. 

Sări sprinten din maşină şi, în 
aşteptarea ofițerului de stat major, care 
se dusese să raporteze comandantului 
diviziei despre sosirea lor, începu să se 
plimbe pe cărarea îngustă, acoperită de 
zăpadă  bătătorită. Ca să se mai 
încălzească, îşi pocnea călcîiele unul de 
altul. 

Însoţitorul lui cobori din maşină fără 
grabă. Scoase un picior, se sprijini cu 
nădejde în el şi după aceea, chibzuind 
puţin, îl scoase şi pe al doilea. Îşi frecă 
mîinile înmănuşate cu mănuşi groase şi 
îşi înfundă căciula pe urechi. 

Faţa înroşită din pricina gerului avea o 
expresie neobişnuit de serioasă, pe care 
ochii albaştri, co- pilăroşi nu reuşeau s- 
o îndulcească. Se uită întîi în dreapta, 
apoi în stinga şi, tuşind, spuse cu un aer 
grav: 

— În sfîrşit, am ajuns! 

Chiar în clipa aceea, uşa cazematei se 
deschise larg şi în pragul ei apăru 
însuşi comandantul diviziei, colonelul 
lastrebov, un om mărunt şi uscăţiv, 
căruia numele i se potrivea de minune!. 
Avea un profil ascuţit, cu nasul ca un 
cioc de pasăre. Sprincenele coborau 
aproape vertical deasupra, ochilor 
rotunzi şi căprui, totodată şi veseli, şi 
severi. 

Soldaţii din divizie îl numeau „Micul 
nostru uliu”. Ei nu ştiau că asta îi fusese 
porecla cu care terminase şcoala 
militară şi academia şi că la fel îl 
poreclise şi comandantul armatei din 
care făcea parte divizia comandată de 
el. 

leşind în  întîmpinarea oaspeților, 
Ilastrebov salută şi strigă cu glas sonor, 
care răsună puternic: 

— Poftiţi, tovarăşi! Intraţi! 

Cel uscăţiv se întoarse brusc şi porni 
repede spre i 
comandant, cu paşi sprinteni. In urma 
lui, cu mers legănat şi lăsînd pe zăpadă 
urme bine conturate, păşea tovarăşul 
său. 

— Bună ziua, tovarăşi — spuse cu 
amabilitate comandantul diviziei, 
stringînd cu putere mîinile oaspeţilor. 
V-am aşteptat! O să luptăm mai bine 
ştiind că, împreună cu noi, intră în oraş 
şi Puterea sovietică. Dumneata, dacă nu 
mă-nşel, eşti Artiom Danilovici Gromov, 
secretarul comitetului orăşenesc de 
partid. 


1 Jastrebov, de la „iastreb” care în limba rusă 
înseamnă uliu. (n. r.) 

— Chiar el — răspunse uscăţivul. lar 
dînsul este Serghei Filipovici Morozov, 
preşedintele sovietului orăşenesc. 

Morozov înclină uşor din cap, 
păstrindu-şi expresia severă, apoi 
întrebă cu un aer preocupat şi grav, de 
parcă s-ar fi aflat în tren şi trenul s-a 
oprit în cîmp: 

— Cînd ajungem la destinaţie? 

— Exact după orar — răspunse 
zimbind lastre- bov — deşi ar fi posibil 
să survină întirzieri neprevăzute. 

Gromov rise, Morozov îl privi 
întrebător şi după aceea, uitîndu-se la 
Iastrebov, ridică uşor din umeri. 

— Uite, vezi? Aşa sînt militarii — zise 
el, of- tînd, apoi se aşeză în faţa măsuţei 
pe care se afla harta. Nu pot trăi fără să 
glumească. Pentru noi însă, tovarăşe 
colonel, este foarte important ca divizia 
să cucerească oraşul cît mai repede şi, 
mai ales, prin surprindere. Prin 
absolută surprindere... 

— De ce? întrebă  lastrebov şi, 
trăgindu-şi banca, se aşeză în faţa 
preşedintelui sovietului orăşenesc. Dar 
deodată îşi aminti ceva şi zise: Vă rog 
să vă scoateţi paltoanele! Vreţi să 
mîncaţi? De altfel, nici nu vă întreb... 
Serguşkin! Zboară la bucătar şi spune-i 
să aducă aici mîncarea — ordonă el os- 
taşului de legătură. Şi asta, cît mai 
repede... Pentru trei, ba nu, pentru 
patru persoane, fiindcă vine şi şeful de 
stat major. 

Serguşkin porni în goană să 
îndeplinească ordinul. În dreptul uşii se 
opri şi se dădu la o parte, lăsînd să intre 
un ofiţer înalt. În scurta albă de miel, 
încins cu o curea lată şi cu diagonală, 

cu o porthartă mare pe şold, omul 
acesta părea uriaş, ocupînd toată uşa. 

— Iată şi pe şeful nostru de stat major, 
loco-  tenent-colonelul  Stremeannoi. 
Vorbeşti de lup, şi lupul... — spuse 
Ilastrebov. Şi-acum, Egor Ghena- devici, 
orice s-ar întîmpla, trebuie să cucerim 
oraşul. Ințelege şi dumneata: vine cu 
noi şi conducerea organizaţiei 
orăşeneşti de partid, şi conducerea 
sovietului. 

— Aha, va să zică aşa stau lucrurile! Ei 
bine, în cazul ăsta o să ne străduim — 
spuse Stremeannoi, cu un zîmbet plin 
de subînţeles. 

Cînd îşi scoase căciula albă de miel şi 
scurta groasă, se micşoră dintr-o dată 
aproape la jumătate. Acum se vedea că 
omul acesta, care nu avea mai mult de 
27—28 de ani, era foarte slab, dar 
foarte vînjos şi rezistent. Avea talia 
subţire şi umerii laţi. În mişcările lui se 
vădeau încrederea şi siguranța. 
Privindu-l, te gîndeai fără să vrei că 
schiază bine sau poate e fotbalist ori 
atlet. In orice caz, un bun sportiv... 

Părul bălai ca spicul de griu încadra o 
faţă palidă şi prelungă, pe care era greu 
să ţi-o închipui înroşită de căldură sau 
de ger. Deasupra gurii mijea o 
mustăcioară aurie. 

Cînd Stremeannoi intră în cazemată, 
Gromov. observă că şeful de stat major 
şi comandantul di- viziei schimbară o 
privire plină de înţeles; se vedea că 
oamenii ăştia lucrează bine împreună. 

Şi într-adevăr, în lunile acelea grele, 
pe care lastrebov şi Stremeannoi le 
petrecuseră în lupte  (Stremeannoi 
fusese numit şeful statului major al 

diviziei, cu o săptămînă înainte de 
memorabila bătălie din iunie), se 
obişnuiseră să se înţeleagă din-tr-o 
privire. 

Fiecare aprecia la celălalt calităţile 
care-i caracterizau pe amîndoi: bărbăţia 
şi priceperea de a lua o hotărire justă în 
situaţii grele. 

Salutînd oaspeţii, Stremeannoi reţinu o 
clipă mîna preşedintelui  sovietului 
orăşenesc şi, închizind un ochi cu 
şiretenie, spuse: 

— Dumneavoastră, tovarăşe Morozov, 
după cum se vede, nu vă mai amintiţi de 
mine... Eu însă v-am recunoscut 
imediat. 

— Cum? Vă cunoaşteţi?! se miră 
Gromov. 

— Nu — răspunse scurt Morozov. 

— Depinde cum o iei! şi Stremeannoi 
rise. Dumneavoastră aţi avut mai multe 
cunoştinţe ca mine, dar noi, ce să zic? 
Noi nu v-am avut decit pe 
dumneavoastră... 

În ochii lui Morozov se citi neliniştea. 

— Nu-mi aduc aminte... — spuse el. In 
ce împrejurări ne-am întîlnit? 

— Numai în biroul dumneavoastră de 
audienţe. Am făcut atunci destulă 
gălăgie, ca să nu mă uitaţi chiar atit de 
repede... 

— Şi de ce ai făcut gălăgie? întrebă 
Morozov, cu un ton dojenitor. S-ar fi 
aranjat totul şi fără gălăgie. 

— Nu s-a aranjat nici cu gălăgie, nici 
fără gălăgie. Stremeannoi oftă. Am tot 
umblat, v-am rugat, am ocărit, dar toate 
au fost de prisos; pînă la urmă, tot nu 
mi-aţi reparat acoperişul căsuţei unde 
locuiam! Poate că acum o să-mi primiţi 

cererea? Stradela Sevasteanovski nr. 
23 

— Ia te uită! E doar de-aici, din oraş — 
se adresă Iastrebov lui Gromov, arătînd 
spre  Stremeannoi, cu o mişcare a 
sprîncenelor. Merge acasă la el, nu într- 
un loc oarecare! 

— Da, într-adevăr, acasă — repetă 
Stremeannoi şi faţa lui se posomori 
dintr-o dată. Aici m-am născut, aici am 
terminat şcoala şi tot aici am început să 
lucrez la centrala electrică. Ca mun- 
citor... După ce am terminat institutul, 
tot aici m-am întors ca inginer de 
schimb. N-am lucrat însă multă vreme; 
numai vreo doi ani; nu m-au mai lăsat 
hitleriştii pe urmă... 

— Dar în oraş a rămas cineva din 
familia dumi- tale? întrebă cu grijă 
Gromov. 

— A rămas tata... Acum nu mai ştiu... 

Morozov scoase din buzunar un 
carneţel: 

— Şi care-i adresa dumitale? 
Sevasteanovski 2? O să-ţi reparăm 
acoperişul, fii liniştit, negreşit o să-l 
reparăm. Numai să intrăm în oraş. 
Atunci a fost, desigur, o scăpare din 
vedere... lartă-ne, frate. O scăpare din 
vedere. Se întîmplă... 

Gromov se lovi cu palmele peste 
genunchi: 

— Dragă Serghei Filipovici, eşti 
grozav! Ce avînt ţi-ai luat! Vezi întîi 
dacă a rămas casa întreagă. Poate că 
nici nu ai pe ce pune acoperişul... 

Morozov îi aruncă o privire blajină: 

— Asta cam aşa e, ai dreptate — zise 
el, dus pe gînduri. Să vedem întîi dacă 

mai este casa. Dacă e întreagă, îi 
punem şi acoperişul. 

Luă carneţelul şi notă ceva în el, cu un 
scris  citeţ, dar mărunt ca nişte 
mărgeluţe. Gromov privi peste umărul 
lui şi citi cu jumătate de glas: 

— „Sevasteanovski 2, locotenent- 
colonelul Stre- meannoi. Dacă este 
întreagă, să fie acoperită cu tablă.” 
Doamne fereşte, Serghei Filipovici! Se 
poate să scrii aşa ceva? şi izbucni în 
hohote de ris. 


Fără voia lor, Iastrebov şi 
Stremeannoi riseră şi ei. 

Morozov dădu din umeri 
imperturbabil: 


— De ce te miri? Scurt şi limpede. Nu 
înţeleg ce-i de ris aici?! 

— Nu ai simţul umorului, Serghei 
Filipovici! 

— Nu-l am, e adevărat — încuviinţă 
Morozov, Uite, şi nevastă-mea îmi 
spune mereu: „Eşti un om plicticos. 
Serioja, n-ai umor nici de doi bani!” 
Şi cu toate astea, orice i-aş spune, ea 
ride. 

Cei din jur izbucniră în hohote de ris. 

Morozov dădu din mînă: 

— Rideţi, rideţi, că sînt obişnuit! 

Uşa se deschise şi în cazemată intră 
bucătarul, un flăcău înalt, îmbrăcat cu 
halat alb peste manta. În mîinile lui 
mari şi înroşite de ger ducea cu grijă 
un ceaunaş, cîteva farfurii de aluminiu, 
cu- ţite şi furculiţe. In cazemată se 
răspîndi un miros ademenitor de carne 
prăjită cu piper şi foi de dafin. 

Ilastrebov împărţi carnea în farfurii, şi 
turnă oaspeţilor cîte un pahar de votcă. 

— Ei, tovarăşi — spuse Gromov — să 
bem paharul acesta în cinstea celui de- 
al doilea, pe care-l vom bea în oraş! 

— Minunat toast! îl susţinu lastrebov 
şi ridică paharul. Dar explicaţi-mi, vă 
rog, ce treabă urgentă aveţi în oraş... 
De altfel, nici noi n-avem de gînd să 
tărăgănăm lucrurile... 

— Asta e clar — şi Gromov se plecă 
peste marginea mesei, apropiindu-se de 
Iastrebov. Ştim cu precizie că hitleriştii 
intenţionează să scoată din oraş tot ce 
poate fi încărcat în mijloace de trans- 
port şi să ia cu sila pe toţi cei apți de 
muncă. Ar fi bine să-i putem împiedica. 
Dumneavoastră ce credeţi? 

— Tot aşa — răspunse  Iastrebov, 
zimbind. Trebuie să recunosc că şi noi, 
eu şi tovarăşul Stre- meannoi, avem 
unele informaţii cu privire la acest 
lucru... Şi, cum să vă spun, 
considerentele noastre... 

— Bineînţeles! reluă Gromov. lartă- 
mă, tovarăşe lastrebov, dar eu şi 
Serghei Filipovici nu sîntem militari. 
Gîndim ca civili. În timp ce veneam aici, 
am tot chibzuit la diferite probleme 
operative... Uite ce ne-am gîndit: dac- 
am reuşi să ocolim repede oraşul şi să 
tăiem drumul spre apus, i-am prinde pe 
hitlerişti ca într-o pungă şi n-ar mai 
avea decît o singură grijă: cum să-şi ia 
mai iute tălpăşiţa. 

— Bine gîndit — spuse lastrebov — 
dacă misiunea care ne stă în faţă s-ar fi 
limitat numai la cucerirea oraşului. Din 
păcate însă, aceasta nu este decît prima 
parte. Greutățile cele mari ne aşteaptă 
de-abia după aceea şi după ce vom 
trece de oraş. Mai spre vest, cam la 

vreo 50 de kilometri de oraş, hitleriştii 
au construit fortificaţii într-un întreg 
raion. Întîlni privirea întrebătoare a lui 
Gromov şi dădu din cap: Vă explic 
îndată. Mina lui mică, uscăţivă, dar 
puternică, luă cu un gest obişnuit 
creionul. Socoteala duşmanului este 
următoarea: dacă noi reuşim să 
străbatem spre Belgorod, ei vor să 
oprească ofensiva noastră uite aici, la 
vreo 70 de kilometri spre est. După 
datele pe care le avem, fortificațiile sînt 
construite destul de solid: cazemate, 
baraje antitanc, şanţuri antitanc, 
cîmpuri de mine, baraje de sîrmă 
ghimpată... Într-un cu- vînt, tot ce 
trebuie. Drumurile de ţară şi şoselele 
sînt ţinute sub foc suprapus. O să avem 
de luptat din greu. lastrebov bătu 
îngîndurat cu creionul în masă. 
Observaţi că dispozitivul raionului n-a 
fost ales la întîmplare... 
Comandamentul hitlerist caută să 
ocupe drumurile şi să ne forțeze să 
mergem drept peste cîmpiile troienite 
de zăpadă. Or, în acest raion, cîmpiile, 
după cum ştiţi, sînt tăiate în lung şi-n 
lat de văi, iar pe dealuri se întind crîn- 
gurile. Locul este foarte potrivit pentru 
apărare... Iastrebov tăcu o clipă, apoi 
urmă: Aşa că, slavă Domnului, avem la 
ce ne gîndi... 

— Da, într-adevăr, situaţia e destul de 
serioasă — vorbi Gromov. Dar dacă ştiţi 
că există un raion fortificat, aveţi, 
probabil, şi date despre el. 

— Bineînţeles că ştim destul de multe 
— conveni lastrebov — dar ar fi trebuit 
să ştim şi mai mult. Vă închipuiţi cîte 
eforturi am economisi şi, mai ales, cîte 

vieţi am cruța dacă, pornind să cucerim 
raionul fortificat, am cunoaşte toate 
datele despre el. Tovarăşi, pot să vă 
spun un singur lucru: vom face tot ce ne 
stă în putinţă, şi chiar mai mult decît 
atit. Divizia va acţiona după planul co- 
mandamentului. Interesul nostru este 
să eliberăm oraşul în cel mai scurt timp 
posibil. Să sperăm că vom termina 
operaţia cît mai repede! În oraş sîn- tem 
aşteptaţi! 

Morozov asculta cu atenţie şi pe faţa 
lui rotundă apăru o expresie de 
concentrare. 

— Da — zise el — organizaţia noastră 
ilegală a lucrat foarte bine! Păcat că pe 
mulţi n-o să-i mai văd niciodată! Au 
murit... Uite, nu demult, partizanii ne- 
au transmis prin radio că a fost omorit 
în luptă un tovarăş foarte bun. 
Conducătorul organizaţiei ilegale... De 
altfel, tovarăşe Stremeannoi, e tizul 
dumitale... Poate că l-ai cunoscut? 

Stremeannoi păli şi se sprijini cu 
mîinile de masă: 

— În oraş n-au fost decit doi 
Stremeannoi: tatăl meu şi cu mine... 

Morozov privi descumpănit la Gromov. 

— Artiom  Danilici — întrebă el — 
poate că ai încurcat numele de familie? 

— Pe acesta îi chema Ghenadi 
Andreevici — spuse Gromov. 

Locotenent-colonelul se ridică încet, 
îşi trecu mîna peste frunte de parcă şi- 
ar fi netezit părul şi se îndepărtă. Stătu 
multă vreme într-un colţ, fără să se 
întoarcă... 

Peste cincisprezece minute, Serguşkin 
conduse oaspeţii în cazemata alăturată. 
Abia intrară, că uşa se deschise din nou 

şi pe scări cobori în goană şeful secţiei 
speciale, maiorul Voronţov. Faţa lui 
rotundă,  rumenită de ger, părea 
tulburată. Se opri în mijlocul blindajului 
şi timp de cîteva clipe privi undeva, în 
colţ, închizînd ochii din pricina luminii 
puternice. Miinile şi le ţinea adînc 
înfundate în buzunarele scurtei 
îmblănite. La şold îi atîrna un pistolet 
într-un toc nou, de piele galbenă. 

Stremeannoi îşi trase scăunelul mai 
aproape: 

— Stai jos, tovarăşe Voronţov! 

Voronţov dădu înciudat din mînă, îşi 
scoase şapca şi se aşeză. 

— Uite ce-i, tovarăşi — spuse el, 
privindu-l cînd pe lastrebov, cînd pe 
Stremeannoi. Acum o oră, unul dintre 
ilegaliştii noştri, Nikita Borzov, a tre-cut 
linia frontului. În timp ce se apropia de 
poziţiile noastre, fasciştii au tras asupra 
lui şi l-au rănit mortal... Eu am mai 
apucat să stau de vorbă cu el. Mi-a 
comunicat că ieri noapte gestapoul a 
împuşcat în oraş cinci tovarăşi. Se vede 
că i-a trădat un ticălos. 

lastrebov îl privi posomorit pe sub 
sprîncenele-i stufoase. 

— Şi nici un fel de amănunte? Nici o 
bănuială? întrebă el repede. 

— Nimic... Nu s-a putut stabili cine e 
trădătorul. 

Stremeannoi se ridică agitat: 

— Dar Borzov nu avea nici un indiciu? 

Voronţov îşi  desfăcu mîinile a 
neputinţă: 

— Nu. N-a putut să-mi spună nimic 
precis. 

Tăcură toţi trei. 

Apoi Voronţov se sculă în picioare, îşi 
înfundă şapca pe cap şi ieşi grăbit. 

Cînd comandantul diviziei şi şeful de 
stat major rămaseră singuri, acesta din 
urmă întinse din nou harta pe masă şi 
începu să dea ultimele dispoziţii... 

Le mai răminea foarte puţin timp. De 
la statul major al armatei se primise 
ordinul de luptă ca fix la ora 6 să se 
înceapă pregătirea de artilerie, iar la 
6,45 să se treacă la ofensivă. 

In blindaj se auzeau sunînd tot timpul 
telefoanele.  lastrebov vorbea cu 
comandanții regimentelor, indicîndu-le 
caroiajele asupra cărora trebuia să 
atragă atenţia artileriştilor, mai ocăra 
pe cîte unul, lăuda pe altul, făcea 
observaţii. 

Aşa trecu noaptea. Fix la ora 6, din 
zeci de tunuri izbucni prima salvă. 

Evenimentele se desfăşurau cu o 
iuţeală uimitoare. Nici Ilastrebov nu se 
aşteptase la atita operativitate. 
Artileria, bine reglată, neutraliză chiar 
din primele clipe punctele de foc ale 
inamicului,  nimicind cazematele şi 
tranşeele în care se ascundeau servanţii 
aruncătoarelor de mine şi distru- gînd 
tot sistemul de transmisiuni dintre 
subunitățile inamicului. Hitleriştii, luaţi 
prin surprindere, se străduiră să tragă, 
dar focul intens al artileriei nu-i lăsa 
nici să-şi ridice capul. In acelaşi timp îşi 
făcură apariţia „,Il”-urile şi „„Petleakov”- 
urile şi asupra inamicului se prăbuşi un 
covor de bombe. Iar în clipa în care 
„Katiuşele” mascate în tufele de salcie 
îşi ridicară glasul, linia întîi a apărării 
inamicului amuţi pentru totdeauna. 

Pionierii trecură repede la acţiune, şi 
primele tancuri, spărgind din mers 
gheaţa cu şenilele, se năpustiră pe 
malul drept şi o luară în sus, stirnind 
vîrtejuri de zăpadă. Pe făgaşurile adînci 
făcute de tancuri porni de îndată 
infanteria. 

Peste o jumătate de oră, soldaţii 
luptau în  adîn- cimea apărării 
inamicului, alungindu-l tot mai departe 
de mal. Hitleriştii începură să se 
retragă în dezordine pe şoseaua care 
ducea spre oraşul O., unde se găsea 
statul lor maior şi unde nădăjduiau să 
poată organiza apărarea. Dar în acest 
timp, unul din batalioanele de tancuri, 
făcînd o manevră de învăluire, pătrunse 
în spatele, unităţilor germane care se 
retrăgeau. 

Văzînd că se află în primejdia de a fi 
complet încercuiți, germanii schimbară 
direcţia şi, la 20 de kilometri de oraşul 
O., cotiră brusc spre vest, stră- duindu- 
se să scape de urmăritori. 

Hitleriştii se retrăgeau  înnebuniţi 
peste cîmpul înzăpezit, aruncînd tot 
ceea ce nu puteau duce cu ei. Pe şosea 
zăceau autobuze avariate, tunuri, arun- 
cătoare de mine, mormane întregi de 
proiectile, învelitori împletite din pai de 
orez. 

La statele majore ale inamicului, aflate 
în oraşul O., izbucni panica. Valizele 
zburau grămadă în maşini, iar stăpînii 
lor se aruncau aproape din mers în 
urma bagajelor şi porneau în goană pe 
şosea. Nu se ştia cît timp se va mai 
putea circula. Unităţile lăsate pentru 
acoperirea trupelor în retragere ocupau 
în grabă poziţii de-a lungul suburbiei 

nord-estice a oraşului. Soldaţii erau 
foarte demoralizaţi. Auziseră că s-a rupt 
frontul şi nu se mai gîndeau decit să-şi 
salveze propria lor viaţă. 

La 10 dimineaţa, în apropierea 
oraşului  apărură primele tancuri 
sovietice. Se dezlănţui o luptă aprigă pe 
distanţe scurte. 

Colonelul  lastrebov îşi  instalase 
punctul de comandă într-un tufăriş des, 
pe panta unui deal, de unde se vedea 
bine cîmpul de luptă şi străduţele de la 
periferia oraşului. 

Morozov şi Gromov erau alături de el, 
la punctul de comandă, şi urmăreau 
prin luneta stereoscopică tancurile care 
străpungeau cu şenilele barajele de 
sîrmă şi striveau tranşeele inamicului. 
Infanteria sovietică, acoperită de 
tancuri, se strecura tot mai aproape de 
oraş. 

În ultimele cîteva ore, lastrebov 
descoperi la preşedintele  sovietului 
orăşenesc trăsături sufle-teşti cu totul 
noi. Îi plăcuse că Morozov, chiar sub 
focul artileriei, rămăsese la fel de 
imperturbabil cum fusese în cazemata 
bine încălzită, la adăpostul unui 
acoperiş alcătuit din trei rînduri de 
bîrne groase. 

În timpul acesta, Morozov, care nu-şi 
lua binoclul de la ochi, cerceta cu 
atenţie casele îndepărtate, turnurile, 
resturile podului feroviar aruncat în 
aer. Se apropia clipa cînd el şi Gromov 
vor intra în oraş, unde vor trebui să 
lucreze mult. Va fi desigur foarte greu. 

Se gindea că va trebui să hrănească, 
să îmbrace, să aprovizioneze cu lemne 
pe toţi aceşti oameni care-i aşteptau cu 

înfrigurare, care  înduraseră chinuri 
cumplite sub ocupaţia hitleristă. Da, da, 
desigur, divizia lui lastrebov îşi va 
îndeplini misiunea şi va porni mai 
departe, iar ei doi vor rămîne în oraş, 
unde vor avea atitea de făcut. 

C A P I T O L U 


ÎNTOACEREA 


Fix la ora 2, sau vorbind în limbajul 
comunicatelor militare, la ora 14.00, 
oraşul era complet eliberat de hitlerişti. 
La periferii se stinseserā ultimele 
împuşcături. Colonelul Iastrebov, 
încartiruit într-o casă nu prea mare de 
pe strada principală şi care se păstrase 
destul de bine, raporta la telefon 
comandantului armatei că ordinul a fost 
îndeplinit: divizia a eliberat oraşul. 

Era de ajuns o privire fugară ca să-ţi 
dai seama de uriaşele distrugeri lăsate 
în urmă de hitlerişti. Cele mai bune 
case din oraş fuseseră nimicite — 
aruncate în aer sau arse. Clădirea albă 
a teatrului orăşenesc, care odinioară, 
seară de seară era inundată de lumină, 
îşi căsca acum găurile negre ale 
ferestrelor sparte, în dosul cărora se 
vedeau mormane de cărămizi arse şi 
traverse ruginite, îndoite în chip ciudat; 
un pod feroviar mare, cu două des- 
chideri, aruncat în aer de explozivi 
chiar în mijloc, se răsturnase în rîu, şi 
de departe aveai impresia că două jivine 
uriaşe, cu spinările rotunde ca de 
elefant, sprijinindu-se în pilonii de 
piatră cu picioarele din spate şi 
cufundîndu-se cu cele din faţă în apă, 

beau, beau într-una fără să-şi 
potolească setea. Pe dealul din 
marginea oraşului se vedea silueta 
întunecată a unui siloz uriaş, distrus şi 
el. Semăna cu o cetate veche, după un 
asalt cumplit. Erau aruncate în aer şi 
vechea clădire a gării, şi foişorul de apă 
din cărămidă roşie, care semăna cu un 
turn de şah, şi centrala electrică. O 
grea pierdere pentru oraş era şi 
dispariţia celor mai valoroase tablouri 
din muzeu. 

Cînd Morozov află că pînă în ajun, 
seara, tablourile se mai aflau încă la 
locul lor, simţi că se sufocă de furie. 
Faţa-i deveni pămîntie. 

— Nu, e de necrezut! Să le care chiar 
de sub nasul nostru? Asta-i culmea 
ticăloşiei! bombăni el. 

Gromov îşi păstra calmul şi în 
momentele acestea grele, continuînd să 
fie la fel de comunicativ, aproape vesel. 

Din clipa în care el şi Morozov apărură 
pe străzile oraşului, fură imediat 
asaltaţi de cetăţeni, care voiau să afle 
ce se petrece la Moscova, în ţară, pe 
fronturi... Gromov nici nu apuca să 
răspundă la toate întrebările, să strîngă 
toate mîinile, să  consoleze, să 
liniştească şi, la rîndul său, să pună şi el 
un potop de întrebări. Se informa vrind 
să afle tot ceea ce se referea la oraş. 
Cum au trăit oamenii, ce au distrus 
hitleriştii şi ce n-au apucat să distrugă; 
dacă au mai rămas întregi 
întreprinderile mai importante — uzina 
de maşini agricole, fabrica textilă şi 
atelierul de reparat vagoane. Şi deşi 
ştia dinainte şi îşi simţea sufletul greu şi 
întristat, dorea să se urce cît mai 

repede în maşină, ca să vadă cu propriii 
săi ochi proporţiile distrugerilor, să-şi 
dea seama de unde şi cu ce trebuie să 
înceapă refacerea. 

Hotăriră să cerceteze oraşul împreună 
cu Stremeannoi. Acesta însă întirzia. 
Trebuia să instaleze statul major, să 
stabilească legătura cu comandamentul 
armatei, cu regimentele din vecinătate 
şi cu propriile regimente, să dea 
indicaţii referitoare la paza oraşului, să 
numească un comandant al oraşului. 

Cînd Morozov propuse să intre în casă 
să se mai încălzească, apăru şi 
Stremeannoi, încheindu-şi scurta din 
mers. 

— Să mergem, tovarăşi! spuse el cu 
glas tare, făcînd semn cu mîna 
şoferului. Să vedem şi noi cum stau 
lucrurile... 

Stremeannoi şedea lîngă şofer, cu 
corpul aplecat înainte, sprijinindu-şi 
coatele pe genunchi. Privea cu atenţie 
casele cunoscute din copilărie, 
gardurile de lemn, copacii din scuarul 
oraşului, care se înăl-tau deasupra unui 
grilaj scund, de fontă, cu nişte dinţi 
asemănători harpoanelor şi cu 
ornamentaţii greoaie de frunze de 
măslin. După cum spunea o veche 
legendă, grilajul acesta fusese turnat pe 
timpul Ecaterinei a Il-a, la uzinele 
„Demidov” din Ural. 

Morozov şi Gromov stăteau în spate, 
vorbind preocupaţi. Stremeannoi nu-i 
auzea. Ciudat!... Oare acesta era oraşul 
în care îşi petrecuse copilăria? Cerceta 
urmele luptelor care se dăduseră 
recent, urmele unei robii grele ce 
durase aproape un an... 

La întretăierea a două străzi — 
Spartacus şi Karl Marx — zăcea un 
autobuz german, cu geamurile sparte, 
cu portierele smulse de o explozie 
puternică. Autobuzul era cenuşiu, iar pe 
caroseria lui, un dragon negru îşi 
întindea în direcţii diferite trei capete 
mici, hidoase, încununate cu coarne. 
Acest semn războinic aparţinea unităţii 
care ocupase oraşul. Acum „dragonii 
negri” se găseau la vreo 50 de kilometri 
de oraş... 

Morozov se  aplecă în afară, 
străduindu-se să desluşească dacă e 
cineva în interiorul autobuzului, dar 
maşina lor coti după colţ, ajungînd în 
dreptul unei case de piatră, cu un etaj, 
cu tencuiala  scorojită, căzută. Pe 
alocuri se vedeau cărămizile înnegrite, 
măcinate de vreme, de ploi şi de vînt... 

„„„Cîte amintiri îl legau pe Stremeannoi 
de această casă!... Uite aici, unde se 
cască gaura asta neagră a uşii smulse 
din ţiţini, el, copil încă, îşi cercetase 
îndelung carnetul de comsomolist, care 
abia îi fusese înmînat de secretarul 
comitetului orăşenesc. 

Maşina intră într-o piaţă. 

In colţ, o clădire înaltă, roşie. Şcoala! 
Cîţi ani din viaţă îşi petrecuse aici tatăl 
său! Şi cît de fericit ar fi fost dac-ar fi 
putut să intre în oraşul eliberat! In 
fiecare seară, cu pas domol, ieşea pe 
uşa cancelariei, cu un vraf de caiete sub 
braţ. Acasă, după ce cina şi se odihnea 
puţin, lua în mînă un creion bicolor — 
roşu şi albastru — şi începea să 
controleze tezele. Cu albastru punea 
nemilos notele 2 şi 3, şi cu atita 
supărare, încît deseori rupea virful. Din 

cauza asta, doiurile se terminau întot- 
deauna cu o coadă lungă ca de cometă. 

Notele 4 şi 5 le punea întotdeauna 
simplu, dar cu dragoste, rotunjindu-le 
cu creionul roşu. 

Şoferul frină. Zidurile clădirii emanau 
un miros înţepător de han. Ferestrele 
de la parter mai păstrau încă gratiile de 
fier grele, iar deasupra intrării se mai 
vedeau o firmă neagră, mică, pe care 
sta scris în nemţeşte, cu vopsea albă şi 
litere gotice: „Kommandatur”. 

— la te uită, ticăloşii, au stricat 
bunătate de clădire! se oţări Gromov. 
Acum zici că-i o închisoare, nu alta. 

Morozov oftă şi nu spuse nimic. 
Ocolind piaţa, maşina pătrunse într-o 
stradă laterală. Mai încolo era strada 
Orlovskaia... De-a lungul ei se aflau că- 
suţe înconjurate de livezi. De multe ori 
Stremeannoi, împreună cu alţi copii, 
făcuse adevărate incursiuni asupra 
merilor şi vişinilor. Stăpiînii livezilor îi 
socoteau spaima grădinilor, lucru care-i 
măgulea mult pe copii. 

Deodată inima i se strînse. Fără să 
vrea, îşi muşcă buzele pînă la sînge. E 
cu putinţă? Unde-i strada? Acum nu mai 
sînt nici grădini, nici garduri, nici case. 
De jur împrejur se întindea un uriaş loc 
viran. Copacii fuseseră tăiaţi, casele 
distruse. Rămăseseră doar mormanele 
de cărămizi vechi, prăvălite pe temeliile 
de piatră. 

— Le-au desfăcut oamenii, ca să aibă 
lemne de foc — spuse Morozov. Au ars 
ce-au putut... 

De-aici pînă în strada Sevasteanovski 
era foarte aproape. Trebuia să 
traverseze doar locul viran, unde se afla 

parcă îngropată toată copilăria lui, să 
ocolească ghereta staţiei de 
transformatoare clădită din piatră, care 
se păstrase, şi colo, în dreapta, a doua 
casă după colţ... 

Pe ghereta staţiei de transformatoare 
era desenat un craniu şi două fulgere 
negre încrucişate. Cînd Stremeannoi 
avea nouă ani, se temea să se apropie 
de gheretă, crezînd că va fi omorît pe 
loc. 

— Opreşte puţin! spuse el şoferului. 

Erau primele cuvinte pe care le rostea 
din clipa în care se urcase în maşină. 

Maşina se opri şi Stremeannoi se 
întoarse cu tot corpul spre dreapta, 
privind încordat o căsuţă de lemn, cu un 
singur etaj. Fațada dădea la stradă şi 
căsuţa nu se deosebea cu nimic de 
celelalte. De ambele părţi ale 
pridvorului nu prea înalt, cu trei trepte 
lăsate într-o rînă, străjuiau posomoriţi 
doi copaci bătrîni şi scorburoşi. Nu se 
simţea nici o adiere. Dar supunîndu-se 
parcă unei voințe nevăzute, ramurile 
copacilor se clătinau din cînd în cînd, 
scuturind pe trepte pămătufuri de 
zăpadă imaculată. Stremeannoi privea 
copacii şi tăcea. După felul cum işi 
strînsese buzele, după privirea 
încordată, cei doi însoțitori înţeleseră 
că asta este casa despre care le vorbise 
în glumă în cazemata de pe malul 
Donului... 

Tăcură cîteva clipe. 

— Poate vrei să cobori din maşină, 
tovarăşe Stremeannoi? întrebă Gromov, 
stingherit, atingîn- du-l uşor pe umăr. 

Fără să se întoarcă, Stremeannoi 
clătină din cap: 

— Nu, nu cobor... E inutil... Totul e 
pustiu acum... 

— Poate că nu... la te uită! La 
fereastră se vede o oală. Geamurile sînt 
proaspăt lipite cu hirtie de parcă ar 
locui cineva... 

Stremeannoi cobori din maşină. Urcă 
cu paşi repezi treptele pridvorului şi 
dispăru în dosul uşii. Cînd se întoarse, 
faţa lui era răvăşită. 

— La gară, Varlamov! spuse el 
şoferului. 

Maşina ocoli gropile făcute de obuze şi 
ieşi la bariera de cale ferată pe care o 
traversă. Strecurin- du-se cu greu pe 
lîngă dărimăturile clădirii şi ale pompei 
de apă, ieşi în piaţa mică din faţa gării, 
unde, înainte de război, în mijlocul unui 
scuar, se înălța monumentul lui Lenin. 
Acum nu mai rămăsese decît 
postamentul de granit. Şoferul frînă 
brusc. 

Stremeannoi coborî din maşină, iar în 
urma lui scoţindu-şi căciulile, coboriră 
şi ceilalţi. 

În faţa lor, pe un răzor de flori 
acoperit cu ză-padă şi aplecat în pantă, 
zăceau cadavrele prizo-nierilor 
împuşcaţi de  hitlerişti. Erau vreo 
douăzeci. Unii în mantale soldăţeşti 
rupte ferfeniţă, alţii în scurte vătuite, 
fiecare aşa cum îl ajunsese moartea. În 
uniformitatea acestor trupuri întinse pe 
pămînt era ceva înfiorător. 

De după colţul unei case se ivi tiptil un 
băiat — să tot fi avut vreo nouă ani. 
Purta o hăinuţă scurtă, din stofă 
militară, care nu-l apăra de frig, 
deoarece copilul se zgribulea cu un aer 
jalnic. În picioare avea nişte pislari 


427 


peticiţi şi răspeticiţi, iar în cap, o 
căciulă soldăţească ruptă. Băiatul se 
apropie încet de grilajul scuarului. Faţa 
lui mică cît un pumn era serioasă, 
aproape severă. Ochii mari, cenușii îi 
cercetau cu priviri pătrunzătoare pe 
necunoscuţi. 

Timp de o clipă stătu, aşteptînd parcă 
să fie întrebat de ce a venit. Dar ei nu-l 
observară şi băiatul, văzind că nu-l 
întrebă nimeni, le spuse: 

— Azi-dimineaţă i-au împuşcat... pe la 
9. Nu vroiau să plece... 

Gromov se întoarse: 

— Nu vroiau să plece, zici? 

— Ihi... 

— Unde i-au trimis? Nu ştii? întrebă 
Stre- meannoi. 

— În lagăr. 

— Da’ lagărul unde-i? 

— Uite-acolo. Mergi drept înainte, 
pînă în capătul străzii, apoi o iei la 
stînga — şi băiatul arătă cu mîna în ce 
direcţie trebuiau să se îndrepte. 

— Ei, şi acum, tovarăşi, să mergem! 
Spuse Gromov. 

— Staţi puţin! Varlamov, ai la tine 
ceva de- mîncare? 

— Am, tovarăşe locotenent-colonel. O 
cutie de conserve. 

— Dă-o-ncoa'! Băieţaş, ia vino mai 
aproape! 

Nehotărit, băiatul se apropie. 

— Uite, ţine asta — şi Stremeannoi îi 
întinse o cutie albă de conserve. Ia-o cu 
tine, o mănînci acasă!... 

Băiatul luă cutia, dar privirea lui 
rămase tot gravă şi speriată. Fără să 
mulţumească, stringind cu putere cutia 

la piept, dispăru undeva, în dosul unei 
case... 

— Tovarăşe locotenent-colonel! 
Tovarăşe loco- tenent-colonel! 

Stremeannoi se întoarse. Alergind, 
venea căpitanul echipei pentru 
stringerea capturilor, şi omul abia mai 
putea să respire. 

După ce fusese grav rănit la piept, l-au 
numit într-un serviciu de spate. Pînă 
azi, în echipa pentru  stringerea 
capturilor nu prea avusese mult de 
lucru, dar evenimentele se 
precipitaseră, iar acum echipa muncea 
pe brînci. Soloviov alerga dintr-un capăt 
în altul al oraşului, cu sufletul la gură. 

— Ce este? întrebă sever Stremeannoi. 
Ce s-a întîmplat? 

— Tovarăşe  locotenent-colonel  — 
raportă căpitanul — am găsit cinci 
depozite mari cu alimente şi 
echipament! Vedeţi biserica aceea? şi 
căpitanul arătă spre o biserică mare, 
veche, cu o clopotniţă înaltă. E ticsită 
pînă în virf cu lăzi cu conserve, unt, 
vin... Alimentele acestea hrănesc o lună 
de zile întreaga noastră armată! 

— Pune pază severă în jurul bisericii! 
zise Stremeannoi. Inamicul nu este prea 
departe şi ne putem aştepta la orice. 
Fără permisiunea mea, nu dai nimănui 
nici un strop! 

— Am înţeles, nici un strop! şi, 
salutînd, Soloviov se întoarse în pas 
alergător. 

Gromov, Morozov şi  Stremeannoi 
porniră spre maşină. 

— Încotro? întrebă Morozov. Spre 
lagăr? 

— Bună idee! Acolo să mergem. 

Abia apucară să-şi ocupe locurile în 
maşină, că dintr-o stradă lăturalnică 
ieşiră în piaţă cîţiva soldaţi înarmaţi cu 
automate care escortau doi prizonieri. 
Hitleriştii, îmbrăcaţi în vestoane scurte, 
cu gulerele ridicate, păşeau zgribuliţi. 

Fără să vrea, Stremeannoi îşi opri 
privirile asupra unuia dintre prizonieri, 
un om între două virste, îndesat, cu 
ochelari fumurii. Simţind privirea cuiva 
aţintită asupra lui, prizonierul îşi 
îndreptă umerii şi se întoarse. Chiar în 
aceeaşi clipă, şoferul dădu drumul la 
motor şi maşina porni, lăsînd în urma sa 
şi prizonierii, şi soldaţii care îi escortau. 

Deodată, mîna înmănuşată a lui 
Morozov atinse uşor umărul lui 
Stremeannoi, care se întoarse. 

— Muzeul este aici, în colţ — vorbi 
Morozov. Hai să ne oprim o clipă! 

Se apropiară şi se opriră în faţa unei 
clădiri de piatră, cu etaj, îmbrăcată 
toată în plăci albe de ceramică. O 
inscripţie întunecată, în mozaic, arăta 
că aici este „Muzeul oraşului”. 

O uşă înaltă de stejar, dată în lături, 
atîrna prinsă numai într-o singură 
balama. Scara cu balustradele sculptate 
era plină de moloz şi de urme murdare 
de picioare. 

Stremeannoi, Morozov şi Gromov 
urcară şi intrară în prima sală. 

Peste tot, pustiu. Pe pereţii murdari se 
vedeau cîrligele tablourilor, pe care 
atîrnau bucăţi înno-date de şnur. Ici- 
colo se zărea strălucirea aurie a 
ramelor care nu mai înrămau tablouri, 
ci pătrate şi ovaluri de perete zgîriat 
murdar. Pe podea zăceau aruncate 
bucăţi de scîndură, saci rupti, cuie... 

— Mda!  mormăi încet  Gromov, 
străduindu-se să  înăbuşe zgomotul 
paşilor, care  răsunau puternic în 
clădirea pustie, şi merse cu grijă 
înainte. 

Traversară sala şi intrară în încăperea 
următoare. Se opriră în prag, uluiţi. 
Într-un colţ, aplecat deasupra unei lăzi 
mari din scînduri, stătea un bătrîn 
mărunţel, cu umerii aduşi, într-o scurtă 
roasă de blană. Cu degetele lui lungi şi 
slabe alegea ceva cu multă grijă. 
Bătrînul era pleşuv, dar barba-i căruntă, 
nerasă de multă vreme şi care se 
răsucea în sus, într-un fel foarte 
caraghios, îi acoperea toată faţa. 

Auzind paşi în spatele său, aruncă 
asupra celor intraţi o privire piezişă, de 
pasăre de pradă. Recu- 

noscîndu-i, se întoarse brusc şi, 
cuprins de o uimire plină de bucurie, îşi 
desfăcu braţele în lături, fără să scape 
din miîini două tablouri mici, cu rame 
negre. 

— Serghei Filipovici! Tovarăşe 
Gromov! spuse el, cu glasul înecat de 
emoție. V-aţi întors! Ei, asta e într- 
adevăr grozav! Foarte bine! Mă bucur! 

— Cum? Chiar dumneata?! se miră 
Morozov. Stremeannoi abia recunoscu 
glasul acela atît de cald! Cît de simplu 
şi de omenesc răsuna! Ce bine îmi pare 
că eşti viu şi nevătămat, Grigori Fomici. 
Un singur lucru nu înţeleg: ce faci aici 
între ruinele astea? 

— Cum adică, ce fac? şi bătrînul îl 
privi uimit prin sticlele ochelarilor 
aşezaţi strimb pe nasul subţire şi 
coroiat. Cum vine asta, ce fac? Am venit 
la serviciu. De astăzi s-a instalat în oraş 
Puterea sovietică, dacă nu cumva 
greşesc... 

— Eşti un om minunat, Grigori Fomici 
— spuse Gromov, apropiindu-se de ladă. 
Şi tot atît de minunat este că ai rămas 
în viaţă. 

— În viaţă! şi bătrînul clătină amărît 
din cap. Ce folos că eu sînt în viaţă, 
dacă muzeul a murit! Aţi întirziat, 
tovarăşi! Aţi întirziat cu o singură zi... 
Şi doar i-am povestit amănunţit despre 
toate astea lui Nikita Borzov. A reuşit să 
ajungă pînă la voi? 

— Da — zise posomorit Morozov — dar 
pe cînd trecea linia frontului, a fost grav 
rănit şi a murit... Tot ce-a fost mai de 
valoare au cărat hitleriştii cu ei, nu-i 
aşa? 

— N-aş putea spune că tot! se aprinse 
bătrînul. Am reuşit să mai salvez cîte 
ceva. Se întoarse şi arătă cîteva 
acuarele pe care apucase să le pună sub 
sticla unei vitrine ce se afla lîngă 
fereastră. 

Toţi trei se aplecară asupra vitrinei. 
Era atit de ciudat să vezi în sălile 
acestea pustii, murdare, dărăpănate, 
albastrul gingaş al mării de pe acuarelă, 
profilul fin al femeii într-un şal viu 
colorat, petele de soare jucîind pe 
frunzişul crud al unui crîng... 

— Acuarelele astea le-am sustras una 
cîte una —continuă bătrînul, scuzîndu- 
se parcă, şi puse cu duioşie pe 
marginea vitrinei mîna lui uscăţivă. Sub 
pielea subțire ca pergamentul se 
vedeau vinele albastre, îngroşate. Le 
scoteam şi le băgăm la piept, sub 
cămaşă... Şi arăta cum făcuse: privind 
în jur, îşi desfăcea repede scurta, apoi o 
încheia repede. În mişcarea asta era 
atîta gingăşie şi atita tristeţe totodată, 
încît Stremeannoi oftă fără să vrea, 
mutîndu-şi privirile în altă parte. Se 
simţea parcă vinovat că nu apucase să 
vină la timp şi dăduse posibilitate 
hitleriştilor să jefuiască fără milă 
muzeul. 

Trecu printre  lăzile puse în 
neorînduială una peste alta şi se opri 
lîngă lada aceea mare, deasupra căreia 
stătea aplecat Grigori Fomici în clipa 
cînd intrase el. 

— Dar aici ce-i? întrebă el. S-ar părea 
că sînt tablouri. 

— Da, tablouri — zise bătrînul, oftînd. 
Nişte reproduceri conştiincios făcute şi 
cu grijă... dar reproduceri... Noroc că 
au mai rămas şi astea... La drept 
vorbind, le-aş da pe toate pentru acele 
zece pinze de valoare pe care le-au luat 
hitleriştii... 

— Dar din cele contemporane s-a mai 
păstrat ceva? întrebă Gromov. 

— Nimic — răspunse Grigori Fomici. 
Pe acelea le-au distrus imediat. Mai 
bine să nu ne reamintim. 

— Dar în lăzile celelalte ce ai? se 
interesă Morozov. 

— Obiectele care au fost la etajul de 
sus — răspunse bătrinul. Vase vechi, 

arme de pe vremea lui Pugaciov, 
manuscrise... şi cîte altele... După cum 
vedeţi, aveau de gînd să ia tot, pînă la 
ultimul capăt de aţă.... Dar cînd s-au 
simţit strinşi cu uşa, au înşfăcat 
bucăţica cea mai grasă şi şi-au luat 
picioarele la spinare... Aşa se face că au 
rămas celelalte. Se vede treaba că n-au 
mai avut timp... 

— Şi totuşi, tare aş vrea să ştiu cine a 
manevrat aici — rosti Stremeannoi 
printre dinţi. Poate c-o să avem ocazia 
să ne mai întîlnim... 

Gromov îl privi cu un zîmbet uşor: 

— În cazul ăsta nu-l invidiez... Dar 
dumneata ce crezi, Grigori Fomici, cine 
a făcut toate astea? 

Bătrinul strînse din umeri: 

— Numai primarul. Asta e opera lui 
Blinov. El a fost aici cel mai mare 
cunoscător de obiecte de artă. Ţineţi 
minte cînd pregătisem totul pentru 
evacuare, împachetasem, făcusem 
tablourile sul, iar el, tilharul, m-a forţat 
să le pun din nou la loc pe toate... 
Cunoscător în artă!... Ăsta, da, 
cunoscător! Venea aici cu preţuitorii ca 
să evalueze tablourile. Pentru fiecare 
tablou fixa preţul în mărci... Tilharul! 
De altfel nu pot garanta că tocmai el le- 
a luat. Amatori pentru bunurile noastre 
au fost destui pe-aici! 

— Dar oamenii din oraş n-au observat 
cine le-a luat şi în ce direcţie au fost 
duse tablourile? întrebă din nou 
Gromov. Oamenii observă tot. Dum- 
neata nu i-ai întrebat? 

— l-am întrebat — răspunse trist 
bătrinul — dar asta s-a întîmplat 
noaptea, şi noi n-aveam voie să ieşim 

noaptea pe stradă. Te aştepta pedeapsa 
cu moartea. Totuşi cineva a văzut cum 
ticălosul de Blinov a încărcat maşina, 
înfundînd-o cu baloturi. Dar ce era 
acolo, tablouri sau şube de astrahan, 
asta numai el singur ştie... Eu ştiu doar 
atit: că noi nu mai avem cele mai de 
preţ tablouri. Asta-i tot... — şi bătrinul 
se întoarse, suflîndu-şi cu zgomot nasul. 

Se aşternu o linişte grea. 

Preocupat, Morozov se scărpină în 
cap: 

— Da! Da!... Fi, Grigori Fomici, vino 
miine la mine, cam pe la douăsprezece, 
să mai stăm de vorbă, să ne mai gîndim. 

— Dar unde te găsesc miine? întrebă 
bătrinul. 

— Cum unde? Lucru ştiut, la Sovietul 
orăşenesc. Că ăsta a rămas întreg! 

— În clădirea veche? Asta-mi face 
mare plăcere. Am să vin, am să vin 
neapărat. Să ştii... 

Striîngind pe rînd mîna slabă şi rece a 
bătrinului, se îndreptară spre ieşire. Iar 
el, aplecîndu-şi capul într-o parte, privi 
lung în urma lor. Pe faţa lui era 
întipărită o expresie ciudată: şi de bucu- 
rie, şi de tristeţe. 

— La lagăr! ordonă scurt Stremeannoi 
cînd se urcară în maşină. 

Dar chiar în aceeaşi clipă, de după colţ 
apăru din nou căpitanul Soloviov. Ca să 
nu-l supere pe şeful de stat major, se 
străduia să nu alerge, făcînd paşi 
extraordinar de mari, de aproape o 
jumătate de metru. 

— Tovarăşe  locotenent-colonel  — 
începu el, tulburat, apropiindu-se de 
maşină şi punînd mîna pe bordul ei. Am 

găsit administrația financiară din 
localitate. 

— Administrație financiară? întrebă cu 
interes Morozov şi, cu o vioiciune care 
nu-i era de loc caracteristică, dădu să 
iasă din maşină. Da’ unde-i? la du-ne 
acolo! 

— Ce poate să fie? şi Stremeannoi 
ridică  înciudat din umeri. Nişte 
bancnote hitleriste, probabil... 

Nu voia să renunţe la hotărîrea de a 
merge la lagăr. 

— Nu, sînt şi bani de-ai noştri, 
sovietici. O sumă colosală. Chiar acum 
se numără. Dar, mai ales, ştiţi ce-am 
găsit? Soloviov îşi trase capul între 
umeri şi le vorbi în şoaptă, cu un aer 
tainic: Lada noastră de fier! [ineţi 
minte lada aceea care s-a pierdut atunci 
cînd ne-am retras de la Voronej? 

— Crezi că-i aceaşi ladă? 

— Vai de mine! Cum de nu! N-am 
recunoscut-o numai eu! Toți ai noştri 
spun că este lada şefului secţiei 
financiare, Sokolov. 

Stremeannoi clătină neîncrezător din 
cap: 

— Mă îndoiesc. Şi unde-i lada asta 
celebră a lui Sokolov? La administraţia 
financiară? 

— Nu. E chiar aici, alături. 

— Alături? Da’ cum a nimerit aici? 

— Foarte simplu, tovarăşe locotenent- 
colonel, hitleriştii au vrut s-o care cu ei. 
O şi încărcaseră... Poate că aţi băgat de 
seamă că acolo, în colţ, se află un 
autobuz cu nişte dragoni pe el. Ei bine, 
chiar în autobuzul acesta... Măiculiţă, 
ce matahală! De-abia am tirît-o... 

— Interesant — spuse Stremeannoi — 
o fi chiar lada aceea? Nu-mi vine să 
cred... 

— Chiar aceea, tovarăşe locotenent- 
colonel. Şi Soloviov, ca să fie crezut, îşi 
duse mîna la inimă. Toți au recunoscut- 
o. Veniţi s-o vedeţi şi dumneavoastră. 
Sau vreți întîi să vă  duceţi la 
administraţia financiară? 

Stremeannoi se întoarse spre Gromov, 
cerîndu-i parcă sfatul, apoi cobori din 
maşină. 

— Bine... Să vedem întîi ce-i la 
administraţia financiară, pe urmă om 
vedea şi lada. Dar repede. Înainte de a 
se întuneca trebuie să ajungem la 
lagărul de prizonieri. 

L XXXV 


DIN NOU LADA FERECATĂ 


Administraţia financiară a hitleriştilor 
fusese amenajată într-o casă de piatră, 
cu două caturi. Inainte de război, în 
clădirea asta funcţiona Secţia 
orăşenească a Băncii de Stat. 

Cînd Stremeannoi şi Gromov intrară în 
sală, primul lucru pe care-l văzură fu o 
masă mare de lucru pe care se înălța un 
morman de bani, păzit de o santinelă. 
La mesele vecine, furierii statului major 
numărau banii şi treceau totalul 
sumelor într-un registru. 

Deasupra casei mai atirna încă 
anunţul de pe timpul primarului: 

„Domnilor contribuabili! Nu uitaţi că 
datoria voastră este să plătiţi impozitele 
la termenele fixate de conducerea 
oraşului. Cei care nu plătesc sînt 
socotiți de către comandamentul 
german drept sabotori, fiind pasibili de 
a fi dați în judecată”. 

Soloviov mergea în fața lui 
Stremeannoi, cu paşi sprinteni, cu 
pieptul scos uşor înainte. Era foarte 
mîndru că acesta acceptase propunerea 
lui de a vizita administrația financiară. 
Orice s-ar spune, e plăcut să arăţi 
şefului cît de bine ai organizat serviciul. 

Inventarierea trofeelor se făcea într-o 
ordine exemplară. 

— Ce de-a bănet, Doamne! Ce de-a 
bănet! exclamă Morozov, ridicîndu-şi 
sprîincenele blonde. Cît poate să fie, 
aproximativ? înirebă el pe un furier 
mustăcios, care făcea parte dintre 
lucrătorii contabili. 

Bătrinul număra cu multă dibăcie 
banii, şi vraful de pachete bine legate 
creştea văzînd cu ochii. 

— Pînă acum sînt vreun milion şapte 
sute de mii — rise furierul. Un pachet 
de bani, strîns legat cu sfoară, apăru 
din nou în faţa lui. În general nu sînt 
prea mulţi. Vreo cinci-şase milioane. 

— Asta-i bună! i se pare puţin!? se 
miră Morozov. Păi e un buget întreg! 

Gromov ocoli masa, luă o hirtie de o 
sută şi începu s-o cerceteze cu atenţie. 

— Dar nu vi se pare suspect — se 
adresă el lui Stremeannoi — că aici sînt 
atiţia bani absolut noi- nouţi? 

— Ce vrei să spui, Artiom Danilici? 
întrebă Morozov, luînd o bancnotă. 
Crezi cumva că sînt falsi? 

— Tot ce-i posibil. 

Crezi c-au fost aruncaţi intenţionat 
aici? 

— Lucrul ăsta trebuie controlat — 
răspunse Gromov. 

— Hm!... Morozov luă cîteva hirtii şi, 
aplecîn- du-se de parcă le-ar fi admirat, 
începu să le cerceteze. 

— Să facem o expertiză — propuse 
Stremeannoi. Bineînţeles că aşa nu le 
putem pune în circulaţie. 

— Nu-i nevoie de nici o expertiză — 
zise Morozov. E limpede că banii sînt 
falsi. 

— Eşti aşa de convins, Serghei 
Filipîci? întrebă Gromov, întorcîndu-se 
spre el. 

— Foarte convins... Mai uită-te o dată, 
dar mai atent, ca să te convingi şi 
dumneata. 

Gromov scoase dintr-un pachet o 
hîrtie şi începu s-o cerceteze cu atenţie. 
O răsuci în toate felurile, o privi la 
lumină, o pipăi, încercînd grosimea 
hîrtiei cu degetul. Stremeannoi luă şi el 
o hîrtie de o sută, scoase din buzunar o 
bancnotă şi începu să le compare cu 
multă migală. Trecură cîteva clipe. 

— Nu — rosti în sfîrşit Gromov — nu 
văd nimic. Bani ca toţi banii! 

— Ei, da' dumneata, Stremeannoi, ce 
zici? 

— Eu? Ce să zic? Dacă-mi dai solda în 
banii ăştia, o iau fără nici un pic de 
şovăială. 

— Eh, voi, experţilor! la  daţi-le 
încoace! Morozov luă bancnotele şi le 
puse alături. Priviţi! 

Vedeţi? Numerele şi seriile lor sînt 
aceleaşi. Pe hirtia asta este seria BC 
718223, şi pe cealaltă, la fel. Am 
controlat un pachet întreg de bani din- 
tr-ăştia noi, şi toţi au aceleaşi numere. 

— Extraordinar, Serghei Filipici! 
exclamă Gromov. Cît e de simplu. De ce 
să mint, nici nu mi-a trecut prin cap! 

— Ce să fac cu banii ăştia? întrebă 
preocupat Stremeannoi. 

— Să-i arzi, bineînţeles! zise Gromov, 
Cîteva bancnote le vom trimite la 
Moscova pentru a fi studiate. 

— Ai dreptate! Căpitane! şi 
Stremeannoi îl chemă pe căpitanul 
Soloviov, care chiar în clipa aceea aşeza 

teancurile de bancnote, bine legate, 
într-un sac de foaie de cort. Verifică 
banii cu cea mai mare atenţie. Dacă 
găseşti printre ei bani buni, dă-i la o 
parte. 

— Păi asta am şi făcut, tovarăşe 
locotenent-co- lonel — raportă Soloviov. 
Şeful secţiei financiare, Barabaş, a 
ordonat de la bun început ca banii noi 
să-i numărăm separat. Dar cum 
ordonaţi: ce să facem cu banii buni? 

— Cîţi sînt? 

— O sută cincizeci şi şase de mii. 

— Predă-i la unitatea noastră 
financiară maiorului Barabaş. 

— Am înțeles, tovarăşe locotenent- 
colonel! Voi executa! 

— Şi-acum, hai să vedem lada! spuse 
Stremeannoi şi se îndreptă spre uşă, 
făcîndu-i semn lui Soloviov să-l urmeze. 

De data asta însă nu mai plecară cu 
maşina. 

Soloviov îi duse pe nişte ulicioare 
dosnice, prin curţi şi grădini de 
zarzavat, şi-i scoase în strada vecină. 
Peste cîteva minute treceau cu toţii pe 
lîngă un loc mistuit de foc, printre plopi 
şi mesteceni înnegriţi de flăcări. În faţa 
lor se înălţau în dezordine grinzi arse, 
mormane de cărămizi sfărimate, de 
moloz. 

— Staţi, tovarăşi! spuse Stremeannoi, 
privind în jur. Unde ne duceţi? Aici, 
dacă nu mă-nşel, a fost clădirea Şcolii 
tehnice de agricultură. Acum nu-ţi mai 
poţi da seama ce e. Şi ce frumuseţe de 
grădină a fost pînă la război. 

— Dar  hitleriştii ce-au făcut aici? 
întrebă Gromov. 

— Gestapoul orăşenesc — răspunse 
Soloviov. După cum vedeți şi 
dumneavoastră, e un loc mai ferit şi are 
în jur mult teren... 

Gromov dădu tăcut din cap. 

— Ei, dar lada unde-i? întrebă 
Stremeannoi. 

— Am adus-o aici, în ghereta asta, 
unde era paza gestapoului. Am pus o 
santinelă s-o păzească. 

— Bine, bine, o să vedem. 

Traversară grădina şi intrară într-o 
căsuţă de lemn, aflată chiar lîngă 
poarta care dădea în stradă. 

Intrară într-un coridor îngust, 
despărțit cu placaj, în care era o 
ferestruie bine acoperită cu o scîndură, 
iar în spatele despărţiturii, o cămăruţă. 
Într-un colţ se afla un godin, iar în 
celălalt un birou grosolan, pătat cu 
cerneală violetă. 

În mijlocul camerei se afla o ladă. 
Aşezat pe marginea ei, un ostaş într-o 
scurtă îmblănită, bine tăbăcită, îşi 
răsucea tacticos o ţigară groasă. Vă- 
zindu-l pe  Stremeannoi, ostaşul se 
sculă. 

— Haide, arată-mi şi mie lada — zise 
vesel Stremeannoi. Într-adevăr, asta-i 
lada noastră! N-aş fi crezut c-o să mai 
am prilejul s-o văd vreodată! 

Se aplecă, o privi cu atenţie, îşi trecu 
mîna peste capacul ei, pipăind barele 
de fier cu ridicăturile dese ale țintelor şi 
puzderia de plăcuţe de aramă 
închipuind cînd o steluţă, cînd o 
romaniţă, cînd o scoică. 

Morozov cerceta şi el cu un aer 
preocupat lada. Văzînd că nu există nici 
un fel de lacăt sau broască pentru 

cheie, stabili, datorită direlor de ceară 
roşie de pe pereţii ei, în ce parte se 
desface capacul. 

— Nu-nţeleg totuşi cum se deschide 
lădoiul ăsta? întrebă el. 

— Uite, ai să vezi acum — răspunse 
Stremeannoi,  continuînd să  pipăie 
capacul. Aha!... lată căuşul... lată şi 
miînerul... Carul mare... 

— Ce fel de car? se miră Gromov. 

— Ai răbdare. O clipă. 

Stremeannoi apăsă cîteva ţinte, răsuci 
o romaniţă la stînga, o scoică la dreapta 
şi ridică cu uşurinţă capacul greu al 
lăzii. 


— E lada noastră — spuse «el, 
triumfător — dar conţinutul nu-i al 
nostru! 


Lada era plină vîrf cu diferite obiecte 
de aur înghesuite aici, în frigurile 
ultimelor clipe dinaintea plecării. 

— Aşa — spuse Gromov. 

Soloviov se aplecă şi scoase un pachet 
învelit în ziare, în care găsi 
douăsprezece ceasuri de aur, de mînă şi 
de buzunar, şi încă multe obiecte dintre 
cele mai variate, care n-aveau decît o 
singură trăsătură comună: valoarea lor. 

— Nimic de zis, a jefuit zdravăn, 
tilharul! rosti Morozov. lar tu, 
Stremeannoi, ai spus: „Conţinutul nu-i 
al nostru”. Cum adică, nu-i al nostru? 
Totul este al nostru! De la noi a fost 
furat. la vezi, nu mai e nimic? 

— Ba da — răspunse Soloviov şi 
scoase din ladă cîteva mape cu acte. 

— Sînt mai mult acte nemţeşti — zise 
Gromov, desfăcîind una din mape şi 
citind cîteva documente. Ia te uită, asta- 
i interesant! Ia uitaţi-vă şi voi! Aici e un 

act foarte interesant: dispoziţia de a 
trimite oamenii la construirea 
fortificațiilor. Ia-l, tovarăşe 
Stremeannoi. Să fie cercetat întîi la 
divizie, apoi să ni-l daţi înapoi... 

Stremeannoi luă în grabă actul pe 
care i-l dăduse Gromov şi îl parcurse 
repede cu ochii. Dar chiar primele 
rinduri bătute la maşină îl dezamăgiră. 
Era traducerea în limba rusă a 
dispoziţiei date de Schwartzkopf, 
reprezentantul „Todt”-ului, către 
primarul oraşului Blinov. In această 
dispoziție se cerea intensificarea 
transportării forţei de muncă în raionul 
unde se construiau fortificațiile. Actul 
era datat cu două luni în urmă, şi dacă 
reprezenta o oarecare valoare, aceasta 
consta doar în faptul că era o mărturie 
că inamicul nu-şi încetase lucrările nici 
chiar în timpul celor mai aprige geruri 
de decembrie. Prin urmare, 
comandamentul hitlerist îşi pusese în 
aceste fortificaţii speranţe mari. In rest 
în cele douăzeci de rînduri nu mai 
găsiră nimic important. 

Stremeannoi cerceta atent celelalte 
acte din mapă, dar nu mai găsi nici unul 
care să se refere la raionul fortificat. 

Băgă actele în porthartă şi se întoarse 
spre So- loviov: 

— Ei, căpitane, fă te rog un inventar al 
obiectelor, dar bagă de seamă să nu se 
piardă nimic. Apoi, conform 
inventarului, trebuie să le predai 
Sovietului orăşenesc. Poate că se vor 
găsi stăpînii, dacă mai sînt în viaţă. Şi 
trînti capacul. Să mergem, tovarăşi! 

— Stai, stai niţel! îi spuse Morozov. 
Explică-mi întîi cum se deschide. 

— E un lucru destul de complicat. 
Trebuie să cunoşti puţină astronomie. 
Închipuie-ţi cum arată Carul mare. 

— Ei, hai, lasă fleacurile — spuse 
Morozov — te rog, fără magie! 

— Păi nici nu apelez la magie. 
Sistemul de deschidere este construit 
într-un mod, pur şi simplu, foarte 
original. Pentru a putea deschide lada 
trebuie să apeşi cîteva ţinte. Sînt o 
mulţime şi aproape toate sînt ţinte 
obişnuite. Dar şapte dintre ele sînt 
false. La drept vorbind, sînt butoane şi 
nu ţinte. Trebuie să le apeşi într-o 
anumită ordine: întîi butonul trei din 
primul rînd, uite aici, la mijlocul barei 
de fier, apoi butonul şase, uite aici, pe a 
doua bară, butonul cinci pe a treia, apoi 
pe aceasta, pe aceasta şi, după cum 
vezi, toate butoanele sînt aşezate în 
formaţia Carului mare. Prin urmare, 
nici-un fel de magie. Şi acum, pentru a 
putea deschide capacul trebuie să 
răsucim romaniţa asta şi scoica asta... 
Vezi? Asta-i tot, şi lada s-a deschis! 

— Curată minune! zise Morozov. Şi 
care înţe-lept o fi născocit-o! Ia spune- 
mi, de ce ai ţinut obiectul ăsta atit de 
rar în unitatea voastră? Nu era mai 
simplu să vă faceţi rost de un seif obiş- 
nuit? 

— De simplu, era mai simplu, însă se 
spune că şeful secţiei noastre financiare 
era o fire romantică. Împreună cu el ne- 
am bătut destul capul. Se pare că lada 
asta a nimerit la noi de la nişte spanioli, 
cînd divizia noastră a acţionat pe front 
primăvara trecută, la Leningrad. Am 
nimicit una din unităţile lor, iar statul 
major l-am luat împreună cu financiarul 

şi cu lada. Aşa se face că a nimerit la 
noi ca trofeu... 

— Se-ntîmplă... Gromov se uită la ladă. 
Şi lucrurile au soarta lor ca şi oamenii. 
Interesant este cum a nimerit aici, în 
oraşul ăsta ocupat? Şi cui a servit? 

— Şi eu aş vrea să ştiu. E o istorie 
ciudată, tovarăşi — zise Stremeannoi şi 
povesti pe scurt, lui Morozov şi lui 
Gromov, evenimentele de lingă Voronej 
şi împrejurările în care lada dispăruse 
atunci. 

— Ciudat, într-adevăr — conveni 
Gromov. Dumneata, Serghei Filipovici, 
n-ai auzit niciodată de Sokolov? 

— Nu. 

— O fi murit... 

Stremeannoi clătină din cap: 

— S-ar putea, nu e exclus... Un singur 
lucru nu pot pricepe. Lada e întreagă. 
Prin urmare,  hitleriştii i-au aflat 
secretul. Doar nu s-au dus să-i întrebe 
pe spanioli. 

Porniră pe cărare, înapoi spre maşină. 
Deodată, între doi copaci carbonizaţi se 
zări zidul casei vecine. Stremeannoi se 
opri fără să vrea. Bucăţica aceea de 
perete, proaspăt vopsită în verde, înca- 
drată de ruinile mohorite, negre şi arse, 
i se păru foarte ciudată. 

— Dar asta ce mai e? întrebă el. Cine a 
locuit aici? 

— Primarul — răspunse atotştiutorul 
Soloviov. Se spune că înainte aici a fost 
o creşă. După aceea şi-a instalat el 
reşedinţa. 

— Reşedinţa? rise Gromov. Tare aş 
vrea să ştiu unde-i acum reşedinţa lui. 
Dacă n-o fi în vreo ripă... 


447 


— Da, şi asta pentru scurtă vreme — îi 
spuse Stremeannoi peste umăr, pornind 
repede înainte. 

LAGĂRUL DE PRIZONIERI „OST— 
24” 


La poarta lagărului de prizonieri, 
Stremeannoi sosi singur. Timpul era 
foarte măsurat. Aveau multe treburi şi, 
ieşind din grădina pirjolită care în- 
conjura ruinele gestapoului, Morozov şi 
Gromov îşi luară rămas bun de la 
însoţitorul lor. 

Gromov se duse la atelierele căilor 
ferate, iar Morozov porni spre Sovietul 
orăşenesc, de pe faţada căruia fusese 
smulsă inscripţia „Primăria oraşului”. 

Să găseşti lagărul, nu era un lucru 
chiar atît de simplu. 

La început, Stremeannoi îi arătă 
şoferului pe unde s-o ia, dar constată că 
acolo unde înainte fusese drum, maşina 
se oprea aproape la fiece cotitură din 
pricina unor colţi antitanc sau a unor 
reţele dese de sîrmă ghimpată întinse 
de la un capăt la altul. Exploziile 
bombelor  lăsaseră  pilnii adînci, 
adevărate gropi peste care nu se putea 
trece. Pînă la urmă, Stremeannoi 
renunţă să mai dea explicaţii şi lăsă 
şoferul să ajungă la lagăr cum l-o tăia 
capul. Şoferul îi ceru o ţigară, se dădu 
jos la primul colţ, stătu de vorbă cu un 
cîrd de băieţi care apărură pe 

neaşteptate dintr-o fundătură, apoi, 
bombănind şi ocărînd de mama focului, 
începu să ocolească hîrtoapele, locurile 
virane,  ulicioarele şi  fundăturile, 
călăuzindu-se nu atît după indicaţiile 
căpătate, cît după instinctul acela care 
nu dă greş al şoferului cu experienţă, 
obişnuit ca în orice situaţie, ziua sau 
noaptea, să-şi ducă şeful acolo unde i s- 
a ordonat. 

În sfîrşit, şoferul viră pentru ultima 
oară, se scufundă într-o groapă şi ieşi 
din nou la suprafaţă... 

— Am sosit, tovarăşe locotenent- 
colonel! 

Iată-l, dar, locul acesta blestemat! 

Porţile stăteau larg deschise. Alături 
de ele, pe un stilp, era bătută o tăbliță 
de lemn cu 9) inscripţie 
nemţească „OST-24”, Hitleriştii 
înconjuraseră cu un gard înalt de sîrmă 
ghimpată două străzi periferice lungi şi 
le transformaseră într-un lagăr de 
concentrare. 

Maşina intră încet pe poartă. 
Stremeannoi sări jos şi se opri locului, 
privind în jur. Acum un an, străzile 
acestea erau la fel ca şi cele din vecină- 
tatea lor. N-aveau nimic deosebit. 
Aceleaşi căsuțe, aceleaşi grădiniţe, 
aceleaşi curţi năpădite vara de iarbă, 
iar iarna troienite de zăpadă... Dar 
acum? Acum totul arăta altfel. li era pur 
şi simplu cu neputinţă să-şi închipuie că 
el, Egor Stremeannoi, păşise cîndva pe 
acest pămînt. Şi doar lucrul ăsta se 
întîmplase de atitea ori! 

„Îşi aminti cum în toamna dinaintea 
războiului se întorsese acasă chiar pe 
una din aceste străzi, venind de la 
vinătoare. Era seară. In faţa porţilor, 
bătrinele şedeau pe bănci, la taifas. 
Băieţii jucau fotbal, punînd hainele în 
chip de porţi. Cîinele lui se aruncase 
tam-nisam asupra mingii... Mingea se 
lovise de el şi zburase într-o parte. Toţi 
izbucniră în ris şi începură să strige: 
„Ăsta da fotbalist!” Iar el mergea cu pas 
legănat, fluieriînd. Simţise o oboseală 
plăcută răspîndindu-i-se în tot trupul... 

Nu, nu se poate! A fluierat el oare 
cîndva pe strada asta? Aici, unde acum 
nu îndrăzneşti să rosteşti un cuvînt?... 

Stremeannoi privi şirul de căsuțe 
cenuşii, cu  fe-. restrele murdare, 
nespălate de multă vreme... Căsuţele 
astea păreau moarte. Nici o dîră de fum 
nu se ridica din coşurile îngheţate... Pe 
drumul pustiu nu se vedea ţipenie de 
om... 

Ar fi vrut să plece cît mai repede, să 
se cufunde în  vălmăşeala aceea 
tumultuoasă a vieţii, pe care o lăsase 
dincolo de poarta lagărului. Dar făcu un 
efort, îşi luă mîna de pe bordul maşinii, 
traversă drumul şi, urcînd treptele 
crăpate, intră în prima casă de lîngă 
poartă. 

Penumbra tulbure şi aerul închis al 
unei încăperi reci şi neîngrijite îl învălui 
ca o ceaţă. Mirosea a haine năduşite, a 
paie putrede. Cea mai mare parte a 
camerei era ocupată de nişte paturi de 
lemn. Într-un colţ zăceau un morman 
de cîrpe murdare şi cutii de conserve 
afumate în care se fiersese probabil 
mîncare... 

Stremeannoi stătu o clipă în prag, 
scrutînd toate ungherele. 

— E cineva pe-aici? întrebă el, ca să se 
convingă că cercetase cu atenţie. 

Nu-i răspunse nimeni. Trecu dintr-o 
căsuţă în- tr-alta. Pretutindeni acelaşi 
lucru: cîrpe murdare, cutii de conserve, 
paturi de lemn, paie putrede. Găsi 
cîteva lucruri uitate: o  gamelă 
soldăţească, un briceag cu lama 
ciopîrţită, un capăt de lumînare prins 
de un pervaz... Toate acestea trădau că 
pregătirile de plecare se făcuseră 

noaptea şi în mare grabă. Cine ştie al 
cui era cuțitul, gamela, cui a luminat 
pentru ultima oară lumînarea asta de 
ceară?... 

În fiecare căsuţă, Stremeannoi repeta 
cu glas tare: „E cineva pe-aici?” Şi de 
fiecare dată, întrebarea lui rămînea fără 
răspuns. Încetase să spere... Dar într- 
una din căsuțe, poate a cincea sau a şa- 
sea, de pe un pat de lemn, sus, se auzi o 
voce stinsă, abia auzită; 

— Da! 

Stremeannoi se apropie, însă din 
cauza întunericului nu reuşi să vadă 
nimic. 

— Cine-i acolo? 

— Eu. 

— Cine eşti dumneata? Vino aici! 

— Nu pot — răspunse omul, cu aceeaşi 
voce stinsă. 

— De ce nu poți? 

— Am picioarele degerate. 

In fund, pe patul de lemn, se auzi un 
foşnet, iar din paie apăru un cap 
ciufulit, apoi umerii acoperiţi cu o bluză 
militară veche şi ruptă. Gemînd, omul 
se tîrî pînă la marginea patului. 

— Aşteaptă, vin să-ţi ajut — spuse 
Stremeannoi şi, urcîndu-se pe patul de 
jos, se prinse cu o mînă de stilpul ce 
susţinea paturile, iar cu cealaltă cu- 
prinse umerii omului şi-l trase spre el. 

Omul gemea de durere. Stremeannoi îi 
cuprinse umerii cu mîna dreaptă, cea 
stingă i-o vîri pe sub genunchi şi îl trase 
jos. Omul era uşor ca un fulg, într-atât 
era de slab. Şedea acum pe patul de jos, 
cu spatele rezemat de perete, şi respira 
greu. In întunericul care se lăsase, 
Stremeannoi nu putu să-i desluşească 


453 


chipul neras de multă vreme. Mîi- nile 
muncite şi pline de vînătăi zăceau fără 
vlagă pe genunchi. Picioarele, în cizme 
negre, atîrnau inerte... 

— Cine eşti dumneata? întrebă din nou 
Stremeannoi. 

— Un prizonier... Am căzut pe Tima — 
răspunse soldatul, frecîndu-şi tot timpul 
genunchii, care se desenau ascuţiţi prin 
pantalonii rupţi. 

— Dar ce ai la picioare? i-au degerat 
tare? 

— Mă ard ca focul... Mă dor... Nu mai 
pot răbda. Omul tācu o clipă şi, 
înfrîngîndu-şi durerea, rosti printre 
dinţi: Am fost la construirea raionului 
fortificat. Ne-au cărat de acolo timp de 
douăzeci şi patru de ore, pe ger. Am 
mers pe jos. Şi ce încălţăminte crezi că 
aveam? Nici una... 

— Ascultă — întrebă Stremeannoi — 
despre ce raion fortificat vorbeşti? 
Acela care se află la vest de oraş? 

— Da, cum o iei drept pe şosea... 

— E departe de-aici? 

— Cam vreo patruzeci de kilometri. 

— Şi ce-ai făcut dumneata acolo? 

— Păi ce să fac?... Am construit 
cazemate, am săpat şanţuri... Of, 
tovarăşe şef, nu mai am putere! 

— Am să te duc la spital — zise 
Stremeannoi — şi acolo te vor ajuta. Ai 
putea să ne-arăţi pe hartă unde sînt 
cazematele? 

— Cred că da. 

— Da’ cum ai nimerit aici? 

— Ne-au adus înapoi, ca să încărcăm 
maga- ziile. 

— Cînd? 

— Ilacă, să tot fie vreo patru zile de- 
atunci. 

„Patru zile! se gîndi Stremeannoi, 
uluit. Aşadar, 

a fost înainte de ofensivă.” 

— Dar unde sînt ceilalţi? 

— lau dus de-aici. Noaptea... Dar 
unde, nu ştiu... Of, picioarele, picioarele 
mele! se văită el şi şi le cuprinse în 
miîini, legănîndu-se încetişor. 

Stremeannoi scoase lanterna din 
buzunar şi lumină picioarele soldatului. 
Simţi că-i vine ameţeală. Ceea ce 
crezuse el că sînt cizme erau de fapt 
picioarele înnegrite de cangrenă. 

— Ce nenorocire! '[ine-te de umerii 
mei, prietene. Stremeannoi îl ridică şi, 
luîndu-l în braţe ca pe un copil, îl scoase 
în cerdac. 

Îl aşeză pe bancheta din fund a 
maşinii, îl acoperi cu pătura, pe care o 
avea întotdeauna la el, şi se aşeză 
alături. Maşina porni. 

— Din ce divizie faci parte? îl întrebă 
Stremeannoi, privind îndurerat barba 
roşie, încîlcită, şi faţa brăzdată de cute 
adinci. 

Ceva asemănător unui zîmbet flutură 
pe faţa soldatului. 

— Păi sînt din divizia noastră, o sută 
douăzeci şi patru — spuse el încet. 

— Şi din ce unitate? 

— Corpul de gardă al statului major... 

Stremeannoi îl privi fix. 

— Eremenko! strigă el fără să vrea, şi 
glasu-i tremură de emoția revederii. 

În omul bătrîn şi istovit care şedea 
lîngă el îţi era aproape cu neputinţă să-l 
recunoşti pe Eremenko, care numai cu 

un an în urmă ar fi fost în stare să 
frîngă în miini o potcoavă. 

— Eu sînt, tovarăşe comandant — zise 
soldatul, oftînd din greu. 

— Da’ pe mine mă recunoşti? 

— Cum de nu! V-am recunoscut de 
prima dată... 

În clipa aceea maşina săltă peste o 
hîrtoapă. 

Eremenko se lovi cu picioarele de 
speteaza banchetei din. faţă şi gemu 
sfişietor. 

— Condu mai cu grijă! ordonă 
Stremeannoi cu severitate şoferului. 

Maşina începu să meargă mai încet. 
Şoferul ocolea cu grijă toate hîrtoapele 
şi mormanele de pe drum. Eremenko 
şedea ghemuit pe banchetă, cu ochii 
închişi, cu capul dat pe spate. 

Prin urmare, asta era! Stremeannoi îşi 
aminti tot. Eremenko era cel de-al 
doilea pistolar care dispăruse o dată cu 
şeful secţiei financiare. După toate 
probabilitățile, el ştia ce s-a întîmplat 
cu Sokolov. 

Stremeannoi puse încetişor mîna pe 
umărul soldatului: 

— Tovarăşe Eremenko...  tovarăşe 
Eremenko... nu ştii cumva ce s-a 
întîmplat cu Sokolov? Unde e? 

Soldatul tăcea. 

Stremeannoi puse mîna pe mina lui. 
Era rece. Şi numai după aburul uşor 
care-i ieşea din gură îşi dădu seama că 
Eremenko mai trăieşte. 

Peste un sfert de oră, Eremenko fu 
dus la spitalul de campanie care ocupa 
cele trei etaje ale clădirii de piatră unde 
fusese şcoala. Peste o jumătate de oră 
se afla pe masa de operaţie şi chirurgul 

îi ampută amîndouă picioarele, pînă la 
genunchi. 

C A P I T O L U 
L XXXVII 


DOI OSTAŞI 


În razele reci ale soarelui străluceşte 
faianța albă a sobei pe jumătate 
dărîmată. Soba asta rezistă în mijlocul 
unei îngrămădiri haotice de scînduri, de 
bîrne prăbuşite, de moloz. Doi oameni 
stau şi privesc ruinele, şi pe fata lor e 
întipărită multă tristeţe. Feţe asprite de 
suferinţă... 

Unul dintre ei, înalt, nu prea tînăr, e 
îmbrăcat într-o scurtă  îmblănită, 
afumată toată şi care de mult şi-a 
pierdut culoarea iniţială. Scurta asta a 
fost albă cîndva, dar acum e cafenie. 
Bucăţile smulse au fost cusute de miini 
neîndemînatice; celălalt, un băiat 
îmbrăcat într-o haină vătuită, are faţa 
arsă de vînt, cu pomeţii ascuţiţi; în mînă 
tine un automat nemtesc de captură, a 
cărui curea lată şi-a petrecut-o pe după 
gitul subţire; din pricina greutăţii, 
băiatul stă cu umerii uşor încovoiaţi. În 
flăcăiaşul ăsta, prea serios pentru vîrsta 
lui, e greu să-l recunoşti pe băieţandrul 
care plînsese cîndva în hohote în 
hulubăria pustie... 

— Katia, Katia! şopteşte Alexei... Să 
mergem, Kolenka, e timpul... 

Aruncă o ultimă privire pe locul unde 
se înalţă ruinele casei lor, se întorc şi 
pornesc de-a lungul străzii distruse şi 
arse. Merg şi tac, gîndindu-se la tinăra 


458 


femeie blondă, căreia îi spuneau 
„mamă” şi „Katia”... 

Detaşamentul de partizani ieşise din 
pădure şi defilase în formaţie strînsă, în 
piaţa oraşului, prin faţa 
reprezentanţilor comitetului regional şi 
a comandantului diviziei, lastrebov. Era 
ultima paradă. Spre seară se va hotări 
soarta lor. Cei mai mulţi vor intra în 
rîndurile armatei, iar ceilalţi vor ră- 
mîine să lucreze la reconstrucția 
oraşului. 

Alexei Ohotnikov ştia că va pleca cu 
armata, deşi Kolesnik căutase să-l 
convingă să rămînă în oraş. Gara e 
distrusă. Depoul, distrus şi el. Muncă, 
slavă Domnului, pînă peste cap! 
Comitetul regional caută specialişti. Cu 
Kolesnik, lucrurile stau altfel: el e ofiţer 
de carieră. Alexei Ohotnikov, din cauza 
suferințelor îndurate şi a rănii care a 
lăsat urme, trebuie să se întoarcă la 
munca paşnică. 

Kolesnik vorbea convingător şi Alexei 
era gata să accepte. Are un băiat... Şi 
un băiat care mai trebuie să crească 
pînă să fie mare! 

— Kolea, unde locuieşte Klavdia 
Feodorovna? 

Alexei se opri. Nu, el nu mai poate să 
îndure privirea înţelegătoare şi supusă 
a fiului... 

— Să mergem! şi porniră din nou. 

Pe strada distrusă, mergeau alături 
doi ostaşi: tatăl şi fiul. Amîndoi ştiau că 
cel mic va rămîne, iar cel în vîrstă va 
pleca departe, pe drumuri necunoscute. 

— Am vorbit cu Klavdia Feodorovna — 
zise tata — vei locui la ea împreună cu 
Viktor şi Maia. 

Kolea tăcea. 

— Tu trebuie să înveţi... — urmă tatăl. 
Nu se poate să nu înveţi!... lar eu 
trebuie să plec... Tre- buie! Înţelegi! 
Ridică glasul, temindu-se parcă de 
rugăminţile băiatului. Cunosc bine 
raionul fortificat... Am să le arăt unde 
sînt cazematele, apoi mă-ntorc. 

Kolea tăcea, dar tăcerea lui era mai 
grea decît cuvintele. 

— Automatul pot să-l port? întrebă el 
deodată. 

— Nu se poate — răspunse sever 
părintele — acum nu se mai poate. 

Pe stradă păşeau doi ostaşi. Unul 
înalt, celălalt abia ajungindu-i la piept. 
Ajunseră la o răscruce. Se opriră. Cel 
înalt se aplecă, îl sărută pe cel mic, îi 
spuse ceva, se întoarse şi porni mai 
departe. Iar cel mic, în scurta înnegrită 
de fum, privi în urma lui şi-şi înghiţi 
lacrimile ca un om mare. Şi abia cînd 
cel vîrstnic dispăru din raza lui vizuală, 
cel mic se lipi de un gard şi izbucni în 
hohote de plins... 

CORA. PPS Paro U ul 
XXXVIII 


EVENIMENTELE SE PRECIPITĂ 


De departe vîntul aduse în oraş zvonul 
abia auzit al canonadei de artilerie. Era 
armata vecină, care scotea inamicul din 
raionul fortificat. În piaţă se auzea 

zgomotul hîrleţelor care scormoneau 
pămîn- tul îngheţat. Un pluton de 
pionieri săpa un mormînt frăţesc pentru 
soldaţii împuşcaţi de hitlerişti. Iastrebov 
fixase pentru a doua zi înmormiîntarea 
solemnă a celor împuşcaţi. 

Pe străzile pustii umblau patrule. Din 
cînd în cînd treceau maşini cu faruri 
albastre. Cercetaşii aduseră la 
cunoştinţă lui lastrebov că hitleriştii, 
retrăgin- du-se spre Novii Oskol, sapă 
tranşee şi primesc rezerve. E posibil ca 
în zilele următoare să încerce să treacă 
la ofensivă. 

lastrebov ceru permisiunea 
comandantului armatei să continue 
urmărirea inamicului. Statul major al 
armatei avea însă alte planuri. 
Iastrebov primi ordinul să organizeze o 
apărare puternică a oraşului şi să 
aştepte indicaţii. 

Stind la masa de lucru, Stremeannoi 
vorbea la telefon cu comandanții de 
regimente cînd de la sta- tia de radioi 
se aduse o telegramă de la statul major 
al armatei. După felul cum zîmbea 
locotenentul uscăţiv, care-i întinse hiîrtia 
cu textul descifrat, Stremeannoi înţelese 
că vestea pe care a primit-o este bună şi 
importantă. 

Şi într-adevăr, telegrama aducea 
numai bucurii. Stremeannoi o parcurse 
repede cu ochii şi exclamă fără să vrea: 
„Oho!” Trecu în camera vecină, unde 
colonelul lastrebov discuta cu locţiitorul 
politic al unităţii, colonelul Korneev, un 
om scund, vînjos, cu mişcări potolite, 
mare amator de tutun bun şi de glume 
bune. 

Şedeau la masa pe care se aflau 
comunicatele operative. şi hărțile 
acoperite cu multă grijă. In încăpere se 
afla şi un străin îmbrăcat civil, un om 
cam de vreo 50 de ani. Poate să fi avut 
mai puţin, dar lunile trăite sub ocupaţie 
îl costaseră mulţi ani de viaţă. Părul lui 
negru, cîndva des şi ondulat, era acum 
atît de rar, încît i se zărea pielea 
capului. Obrajii erau acoperiţi de o 
barbă deasă şi căruntă. Paltonul, vechi, 
ascundea nişte pantaloni subţiri, rupţi. 
Bătrînul purta ochelari, legaţi la 
rădăcina nasului cu aţă. Lentila stîngă 
era plesnită. Discutînd cu comandantul, 
omul se uita din cînd în cînd la 
telefonistul care şedea într-un colţ şi 
mînca supă dintr-o gamelă. 

Lîngă fereastră stătea maiorul 
Voronţov, şeful secţiei speciale, cam de 
aceeaşi vîrstă cu Stremeannoi, însă 
arătînd mult mai vîrstnic, poate datorită 
faptului că era predispus la îngrăşare. 
Ţinînd uşor întredeschişi ochii căprui, 
pufăia liniştit din ţigară, ascultînd atent 
ceea ce povestea omul îmbrăcat în 
palton. Acesta ţinea în miîini cîteva 
fotografii, pe care cei doi le văzuseră 
probabil, aşteptind ca lastrebov şi 
Korneev să le cerceteze şi pe celelalte. 

Aruncînd O privire civilului, 
Stremeannoi se apropie de lastrebov şi, 
stăpînindu-şi cu greu zîmbetul, rosti cu 
glas tare: 

— Tovarăşe general-maior, permiteti 
să mă adresez. 

Iastrebov îl privi mirat şi sever: 

— Lasă glumele, Stremeannoi! Acum 
avem ceva mai important de discutat.... 
Fă te rog cunoştinţă. Este fotograful din 

localitate. Ne-a adus nişte fotografii 
foarte interesante... Vom putea să le 
imputăm unora. Şi lastrebov îi întinse 
lui Stremeannoi vraful de fotografii. 

Stremeannoi luă din mîinile lui vreo 
zece fotografii, care nu se uscaseră 
încă. Erau făcute pe hîrtie mată, 
nemţească, zimţată pe margini. Una din 
ele înfăţişa nişte S.S.-işti jucînd fotbal, 
fără tunici, cu  mînecile cămăşilor 
suflecate. Alta: aceiaşi indivizi stăteau 
în jurul unei mese, în uniforme şi cu 
decoraţii, cu paharele întinse spre 
obiectivul aparatului. Printre ei se aflau 
şi cîteva femei. Cea de-a treia fotografie 
îi reprezenta pe hitlerişti în maşini, cu 
căştile şi şepcile trase bine pe frunte şi 
cu automatele pe genunchi. Nu uitaseră 
să se fotografieze lingă spînzurătoare, 
chiar în momentul unei execuţii, şi la 
cimitir, printre crucile de mesteacăn... 

În aceste fotografii, lateral sau mai în 
spate, se distingeau siluetele cîtorva 
civili. Pesemne participaseră şi ei la 
cele întîmplate, dar îţi puteai da seama 
că oamenii aceştia sînt doar subalterni 
şi că între ei şi stăpinii lor este o 
distanţă uriaşă. 

— Da, tovarăşe general, fotografiile 
acestea ne vor fi de mare folos — spuse 
Stremeannoi şi, dîn- du-se un pas înapoi 
ca să nu-l observe lastrebov, trecu 
telegrama locţiitorului politic. 

— Iar îmi spui?! se supără lastrebov. 

— Tovarăşe general, de fapt de ce vă 
tot legaţi de şeful de stat major? zise 
zimbind Korneev. După părerea mea, 
are perfectă dreptate. Sînteţi într-ade- 
văr general... Poftim, priviţi! şi îi întinse 
lui  lastrebov telegrama. Pentru 


463 


eliberarea oraşului vi s-a acordat gradul 
de general-maior şi sînteţi decorat cu 
Ordinul Drapelul Roşu. 

— Dar divizia? întrebă lastrebov. 

— Nimeni n-a fost uitat, Dmitri 
Mihalici. Divizia a primit mulţumiri. S-a 
ordonat decorarea tuturor acelora care 
s-au evidenţiat în luptă — spuse Stre- 
meannoi, fără a-şi mai stăpîni bucuria. 

lastrebov cercetă multă vreme 
telegrama şi, nu se ştie de ce, îşi 
încruntă supărat sprîncenele. O mai citi 
o dată, apoi o dădu la o parte. 

— Nici nu-ţi vine a crede — rosti el, cu 
glas scăzut. Patru evenimente, şi toate 
în aceeaşi zi! 

— Trei le cunosc, tovarăşe general. 
Lui Stremeannoi îi plăcea să-l numească 
pe lastrebov general. Doar cu cîteva 
luni în urmă fusese loco- tenent-colonel, 
iar la începutul războiului, maior. 
Primul eveniment, eliberarea oraşului. 
Al doilea, gradul de general pe care l-aţi 
primit. Al treilea, ordinul de decorare... 
Dar al patrulea? 

— Ei, ăsta-i cel mai puţin îmbucurător 
— vorbi stingherit Iastrebov. Împlinesc 
azi patruzeci şi cinci de ani. 

— Vă felicit, Dmitri Mihalici — spuse 
Korneev, strîngmdu-i voiniceşte mîna. 
Lucrul acesta trebuie sărbătorit. Astfel 
de evenimente se întîmplă doar o dată 
în viaţă. 

— Şi eu vă felicit, tovarăşe col... — 
Stremeannoi se încurcă, dădu din mînă 
şi, îmbrăţişîndu-l pe Iastrebov, 
continuă: Dragă tovarăşe general... 

lastrebov se eliberă cu greu din 
îmbrăţişarea lui puternică. 

— Bine! zise el, înveselit. Felicitările le 
primesc numai întovărăşite de flori... 
Haideţi să  isprăvim treburile. Vă 
mulţumesc, tovarăşe lakuşkin — se 
adresă el fotografului, care stătuse tot 
timpul tăcut la o parte. Din întreaga lui 
înfăţişare se simţea însă că participă cu 
tot sufletul la ceea ce se petrecea în 
cameră. Aţi procedat just aducînd la co- 
mandament aceste fotografii. Vă 
mulţumesc. Văd că aţi dus-o greu aici. 
Aţi stat şi la închisoare! Cum aţi reuşit 
să salvaţi fotografiile? 

— Pachetul cu fotografii l-am înmuiat 
în smoală şi apoi l-am îngropat în 
grădina de zarzavat. Aşa se face că s-au 
păstrat. 

— Bună idee! Luaţi şi nota! Iastrebov 
se aplecă deasupra mesei şi, luînd o 
foaie de hirtie, scrise pe ea citeva 
cuvinte. Duceţi-vă la şeful aprovizionării 
şi el o să vă dea raţia... 

— Mulţumesc, mulţumesc mult, 
tovarăşe general! Ilakuşkin zîmbi larg, 
dezvelindu-şi dinţii lungi şi galbeni, 
strînse mîinile pe rînd şi porni spre uşă. 

— Ei, Voronţov — se adresă Iastrebov 
maiorului cînd uşa se închise în urma 
lui lakuşkin. Vezi ce material important 
ţi-a adus? Ce zici? După părerea mea, e 
un om interesant. 

— Da, indiscutabil — conveni 
Voronţov, adu- nînd fotografiile şi 
făcîndu-le teanc. Am să iau toate 
fotografiile, n-aveţi nimic împotrivă? 

— la-le, te rog! spuse lastrebov şi 
dădu din cap, în timp ce-i mai întindea 
nişte fotografii pe care le ţinea în mînă. 
Ţie o să-ţi prindă bine, pentru albumul 
de familie... Eu n-am ce face cu ele... 

Stu-  diază-le cum trebuie... Sînt 
documente care constituie probe vădite. 

— O clipă, tovarăşe Voronţov! spuse 
Stremeannoi, observînd privirea plină 
de aşteptare a maiorului. Vreau să mai 
văd citeva... 

Luă ultimele trei fotografii. La una din 
ele, atenţia îi fu atrasă de silueta unui 
ofiţer neamt în vîrstă, îndesat, cu umerii 
foarte drepţi... Ofiţerul privea undeva, 
într-o parte. Purta o haină largă de 
piele, cu grade de general S.S., şi se 
adresa unei mulţimi care stătea cu 
capetele plecate, în faţa clădirii 
primăriei oraşului. Ceva din înfăţişarea 
acestui ofiţer i se păru cunoscut lui 
Stremeannoi. Unde îl mai văzuse 
oare?... Şi deodată, în mintea lui 
apărură cei doi prizonieri pe care îi 
văzuse în dimineaţa aceea pe strada 
oraşului. Cel mai în vîrstă, cu gulerul 
ridicat şi cu ochelari fumurii... Sigur...! 

Stremeannoi ieşi ca o furtună din 
cameră, sări de pe pridvorul înalt şi-l 
ajunse din urmă pe lakuş- kin chiar în 
clipa cînd fotograful întreba pe san- 
tinela de la poartă cum poate ajunge le 
depozitul de alimente. 

— Tovarăşe Iakuşkin! Tovarăşe 
lakuşkin! îl strigă Stremeannoi. Spune- 
mi, te rog, cine-i ofiţerul ăsta? Ştii 
cumva? Nu, nu ăsta! Uite ăla din 
spate... 

lakuşkin îşi potrivi ochelarii şi luă 
fotografia din mîinile lui Stremeannoi. 

— A! Credeam că întrebaţi despre 
oratorul în haină de piele, care-i Kurt 
Meyer, şeful gestapoului, iar cel din 
spate, primarul Blinov. O celebritate în 
felul său. 

— Primarul? Şi de ce poartă uniformă 
de S.S.-ist? 

— l-au îngăduit hitleriştii. În ultimul 
timp umbla numai în uniformă militară. 

— Mulţumesc! Stremeannoi se 
întoarse repede în cameră şi chemă la 
telefon comandamentul militar al 
oraşului. 

Îi răspunse maiorul Tepluhin. 

— Tovarăşe maior — vorbi repede 
Stremeannoi — acum trei ceasuri au 
fost aduşi la dumneata doi prizonieri... 
Da! Ofițeri. Cum? Numai unul? Nu, doi 
trebuie să fie... Unul dintre ei e scund, 
vînjos, cu ochelari fumurii... Unde? Nu, 
nu cel şchiop, celălalt... A fugit? Cum 
de-aţi permis aşa ceva? Să vă ia dracu'! 
Ştiţi cine a scăpat din mîmile voastre? 
Primarul! Trădătorul! Chiar el! Trebuie 
să-l găsiţi, orice s-ar întîmpla... Din 
pămînt... Aţi auzit?... Repetaţi ordinul! 

Maiorul 'Tepluhin repetă ordinul la 
telefon. Stremeannoi dădu dispoziţii ca 
toate permisele să fie controlate cu cea 
mai mare severitate şi numărul de 
patrule să fie dublat. Apoi îi relată lui 
Voronţov întimplarea, îi dădu fotografia, 
iar cînd Voronţov plecă, Stremeannoi se 
aşeză din nou la lucru. Dar nu se putea 
concentra de loc. „Ciudat! se gindea el, 
păşind enervat dintr-un colţ în altul al 
camerei. Ce bine mi s-a întipărit în 
minte S.S.-istul de azi- dimineaţă! L-am 
văzut pentru prima oară şi poftim!”... 

O VESTE NEAȘTEPTATĂ 


În seara aceea, toată energia 
motoraşului care de obicei lumina statul 
major al diviziei a fost cedată spitalului 
şi tipografiei, unde se tipărea primul 
număr al ziarului oraşului eliberat 

La o masă mare, acoperită cu un 
cearşaf, în lipsă de faţă de masă, şi 
slab luminată de cîteva lumînări de 
stearină şedea sărbătoritul — generalul 
Ilastrebov. Masa era încărcată cu sticle, 
cutii de conserve, farfurii cu salam, 
peşte conservat şi cartofi fierţi aburind. 
Proaspătul general mai purta grade de 
colonel, întrucît magazia militară nu 
prevăzuse o avansare atît de rapidă. In 
jurul mesei, pe taburete, scaune şi lăzi, 
şedeau  locţiitorul politic  Korneev, 
Stremeannoi, care era mereu chemat la 
telefon, Gromov şi Morozov, care erau 
foarte obosiţi. Ziua fusese agitată şi 
bogată în evenimente. Cercetaseră tot 
oraşul, stătuseră de vorbă cu zeci de 
oameni şi acum ştiau ce trebuie făcut 
de urgenţă în oraşul pustiit de inamic. 
Tot aici se afla şi Kolesnik. De mult nu 
se mai simţise atît de liniştit şi bine ca 
astăzi. 

Dincolo de camera în care se 
sărbătorea evenimentul, statul major al 

diviziei ducea munca obişnuită, plină de 
încordare şi răspundere. Tele- foniştii 
nu tăceau o clipă: „Aici Volga, 
ascult!”, ,„,„Niprule, Niprule, răspunde 
lui cincizeci şi şase!” Uşa se trintea 
mereu. Cizmele bocăneau pe duşumea. 
Flacăra gălbuie a lumînărilor tremura şi 
se  răsfringea pe pereţi, lungind 
umbrele. 

Cînd se umplură paharele, Iastrebov 
se sculă în picioare. Se ridicară şi 
ceilalţi. 

Iastrebov începu: 

— Vreau să vă felicit în oraşul pe care 
l-a eliberat divizia noastră. Am stat 
multă vreme pe malul răsăritean al 
Donului. Multă vreme am aşteptat 
ordinul... Şi iată că, în sfîrşit, înaintăm 
spre apus. E dureros să vedem oraşele 
noastre în ruină şi oamenii noştri atît de 
chinuiti... Vreau ca în primul rind să-i 
cinstim aşa cum se cuvine pe cei care 
au murit pentru Patrie... Comandantul 
diviziei tăcu şi îşi plecă fruntea. 
Păstrară un moment de reculegere. Dar 
ceea ce este mai important — continuă 
el — şi de asta sînt convins, e că 
lovitura pe care am dat-o noi va grăbi 
distrugerea totală a inamicului. 
Prieteni, să bem pentru victorie! 

Răsună clinchet de pahare. Toţi erau 
emoţionaţi. 

Stremeannoi duse paharul la gură. 

I se întîmpla adeseori să se scoale de 
la masă pentru a citi ultimele rapoarte. 
Cele mai importante dintre ele le arăta 
pe loc lui lastrebov, şi atunci acesta se 
ducea în camera vecină, la telefon, şi 
raporta comandantului armatei. 

De la statul major al armatei întrebau: 
cîte şi ce muniții trebuie aduse; dacă 
există date noi cu privire la raionul 
fortificat; cînd să se trimită maşinile 
după răniţi; cum merge evidenţa 
capturilor; cîţi soldaţi şi ofiţeri inamici 
au fost luaţi prizonieri; în ce stare e 
oraşul. De la comitetul regional al 
partidului se interesau dacă se va pune 
repede în funcţiune centrala electrică, 
precum şi alte întreprinderi, şi rugau 
ca, în limita posibilităţilor, populaţia să 
fie aprovizionată cu alimente şi com- 
bustibil. 

Cei adunaţi în jurul mesei îşi 
împărtăşeau impresiile bătăliei de 
dimineaţă, îşi aminteau de întiîlnirile 
care avuseseră loc de curînd. Gromov 
povestea despre un bătrin bolnav, un 
lucrător de la căile ferate, vechi 
membru de partid, care făcuse în ghe- 
reta lui o locuinţă conspirativă pentru 
partizani, transmiţind informaţii relativ 
la mişcarea  eşaloanelor inamice. 
Bătrînul îşi păstrase carnetul de partid, 
şi prima întrebare pe care i-o pusese lui 
Gromov fusese: „Lovarăşe secretar, cui 
plătim acum cotizaţia de membru de 
partid?” 

— Ştiţi — spuse lastrebov — mi s-a 
raportat că la marginea oraşului a fost 
găsită maşina şefului gestapoului din 
localitate, distrusă de o bombă de 
avion. 

— A fost omorît? întrebă Morozov. 

— Nu se ştie. N-a fost găsit. Probabil 
c-a fugit. 

În depărtare se auziră cîteva explozii 
puternice. Erau artificierii care curăţau 
cîimpurile de mine. Jos, deasupra 

acoperişului, zbura o patrulă de bom- 
bardiere. 

În clipa aceea uşa se deschise încet şi 
în prag apăru comandantul batalionului 
sanitar, maiorul medic Medinski. Nu 
prea înalt, gras, era îmbrăcat cu halatul 
alb, peste care îşi aruncase în mare 
grabă mantaua, fără a mai apuca s-o 
îmbrace cum trebuie. După faţa lui 
tulburată, Stremeannoi înţelese că la 
spital se întimplase ceva neobişnuit. 

Văzind în cameră atiţia oameni, 
Medinski, stingherit, se retrase dincolo 
de pragul uşii, dar Stremeannoi îl urmă 
în aceeaşi clipă în camera vecină. 

— Ce s-a întîmplat, tovarăşe 
Medinski? 

Medicul îl luă deoparte, să nu-i audă 
nimeni, şi spuse încetişor: 

— O veste  neaşteptată,  tovarăşe 
locotenent-co-  lonel. A fost găsit 
căpitanul Sokolov! 

— Sokolov? Extraordinar! Fostul şef al 
secţiei financiare? 

— Chiar el. 

— Şi unde-i acum? 

— La noi, la spital. 

— Dar cum a nimerit la voi? 

— A fugit pe drum dintr-un eşalon cu 
prizonieri de război. Hitleriştii îi duceau 
spre apus. El însă a reuşit, nu se ştie 
cum, să scape. Cei din escortă au tras 
asupra lui şi l-au rănit la piciorul drept. 
Dacă l-aţi vedea cum s-a schimbat! Ce 
manta ponosită, ce cizme! Vai de el! Tot 
e în zdrenţe! S-a salvat printr-o minune! 

— Şi în ce stare este? 

— E slăbit, dar vioi. Glumeşte chiar. 
Mi-a spus să vă transmit salutări. Spune 
c-ar vrea să vă vadă. 

Stremeannoi rămase pe gînduri: 

— Bine. Voi veni imediat. Păşi spre uşa 
pe care aiîrna scurta lui, apoi se 
întoarse. Dar cum se simte soldatul 
Eremenko, căruia i-ai amputat azi 
picioarele? Ştii, acela din lagărul de 
prizonieri? 

— Eremenko? A murit acum o 
jumătate de oră. Nici nu şi-a mai 
revenit, sărmanul. Operația a fost prea 
grea, iar el era sleit de puteri. Gîndiți-vă 
şi dumneavoastră... 

Stremeannoi se opri în prag: 

— Spui c-a murit... Da... Da... Ei, ce să- 
i faci!... Vin şi eu îndată... 

Işi îmbrăcă în grabă scurta şi, dînd 
ofițerului de serviciu dispozițiile 
necesare, ieşi din încăperea statului 
major... 

XL 


ÎNTÎLNIREA 


Cînd  Stremeannoi intră în curtea 
spitalului, doi sanitari scoteau pe uşă o 
brancardă. După rigiditatea corpului 
turtit şi lipit parcă de pinza brancardei 
se vedea că duc un mort. Eremenko! 
Stremeannoi privi faţa întunecată, cu 
ochi închişi, adînc înfrundaţi în orbite. 
„Ah, fir-ar ei blestemaţi să fie! Cît a 
suferit omul ăsta! Şi-acum, totul s-a 
sfîrşit!”... 

Stremeannoi îşi scoase căciula şi, 
lăsînd sanitarii să treacă prin faţa lui, 
privi în urma lor pînă ce cotiră după 
colţul casei. Apoi, dintr-o smucitură, 
deschise uşa grea şi intră în spital. 

Îl  învălui mirosul cunoscut al 
saloanelor de spital, al podelelor abia 
spălate, al eterului şi al formolului. 
Becurile electrice, rare, luminau slab. 
În celălalt capăt al coridorului stăteau 
îngrămădite pupitrele şcolare. 

Clasele fuseseră transformate în 
saloane. Uşile stăteau larg deschise, 
lăsînd să se vadă paturile înghesuite 
unul lîngă altul. Şi în coridor se aflau 
paturi. O singură uşă era închisă. „Aici 
e probabil cabinetul lui Medinski” — se 
gîndi Stremeannoi şi întredeschise uşa. 

Pereţii şi dulapurile erau acoperite cu 
cearşafuri albe. Pe măsuţa nichelată de 
instrumente  străluceau, în lumina 
puternică a unui proiector prins de 
perete, sticluţe, ceşti, pensete, bisturie 
şi foarfeci de diferite forme. Pe masa de 
operaţie din mijlocul camerei se afla un 
rănit, acoperit pînă la piept cu un 
cearşaf. O femeie în halat alb şi cu 
mască pe faţă îi cosea rana cu mişcări 
repezi şi sigure. 

Auzind scîrţiitul uşii, sora întoarse faţa 
acope- rită pînă la ochi şi se uită 
întrebător la Stremeannoi. 

Acesta zîmbi stingherit, dădu din mînă 
şi închise repede uşa. 

„Dar unde-i Medinski? Unde s-o fi 
dus?” 

În aceeaşi clipă, şeful spitalului apăru 
în capul scării, 


— Sokolov nu-i aici, tovarăşe 
locotenent-colo- nel, e sus, în salonul 
pentru cei răniţi uşor — zise el, 


aplecîndu-se peste balustradă. Medinski 
îşi scosese mantaua.  Halatul-bine 
călcat, şireturile legate cu grijă la spate 
şi la miîini insuflau calm şi siguranţă. I- 
am spus că veniţi să-l vedeţi. 

— Şi ce-a zis? 

— S-a bucurat nespus de mult. Nici nu 
vă puteţi închipui cît de chinuit este 
omul acesta. 

Medinski îl conduse pe Stremeannoi la 
etajul întîi. Trecură pe lingă sala de 
pansamente din care, prin uşa bine 
închisă, răzbăteau gemetele unui rănit 
şi un glas de femeie tînără: „Hai, dragul 
meu, hai bunul meu, mai rabdă puţin! 
Incă o clipă şi sînt gata”. 

— Cine face pansamentul? Nu-i cumva 
Anna Petrovna? întrebă Stremeannoi, 
oprindu-se şi as- cultînd. 

— Da, chiar ea. Aţi recunoscut-o 
imediat. 

Stremeannoi dădu din cap: 

— Cum să n-o recunosc! Cît s-a mai 
chinuit femeia asta cu mine... N-am s-o 
uit toată viaţa... 

Ajunseră la capătul unui coridor lung 
şi larg. Uşile celor cinci clase erau date 
în lături. La ultima, Medînski se opri: 

— Aici... Mai aveţi nevoie de mine? 

— Nu, mulţumesc. Dacă voi avea 
nevoie, te voi căuta. 

— Am înţeles. 

Medinski plecă, dar Stremeannoi nu 
deschise uşa. Zăbovi cu mîna pe clanţă. 
Işi amintea cu o uimitoare claritate 
capul ciufulit al lui Eremenko, bezna 
care înconjura patul de lemn, ochii lui 
de mort, căzuţi în fundul capului, cu 
pleoapele aproape negre... Dar Sokolov 
cum arată oare? 

Stremeannoi deschise uşa, intră în 
salon şi dădu imediat cu ochii de 
Sokolov, care se afla culcat în patul din 
margine, lîngă fereastră. În salon se 
vorbea tare şi se ridea. Văzîndu-l pe 
Stremeannoi, amuţiră toţi. De pe patul 
de lîngă uşă îl fixau ochii mari, cenuşii 
ai locotenentului Fediunin, care în ajun 
nimerise sub un bombardament. 
Avusese noroc. Scăpase cu viaţă. Suflul 
exploziei trecuse pe alături, dar îi 
intraseră trei schije într-un picior. 
Stremeannoi îl cunoştea bine şi era 
fericit că scăpase atît de uşor. 

— Noroc, Fediunin! spuse el, trecînd 
pe lîngă locotenent. Nădăjduiesc că n-ai 
să stai mult în spital. 

— De ce să stau mult? Peste două 


săptămîni mă-ntore la unitate — 
răspunse Fediunin, zîmbind cu toată 
gura. 


Afară de Sokolov, Stremeannoi nu mai 
cunoştea pe nimeni. Erau soldaţi din 
diferite unităţi, care îl întîmpinară însă 
ca pe-o veche cunoştinţă. 

— Bună ziua, tovarăşe locotenent- 
colonel, aţi venit să ne vedeţi? grăi un 
soldat mustăcios, mai în vîrstă, cu 
umărul bandajat. 

— Se-nțelege... 

— În salonul numărul nouă totul este 
în ordine, tovarăşe şef! Toți sînt 
prezenţi. Nimeni nu lipseşte nemotivat 
— raportă în glumă soldatul. 

Stremeannoi zîmbi: 

— Văd că aveţi chef de luptă! 

— Şi încă ce chef! răspunse din 
celălalt colţ un artilerist bandajat la 
cap. Aici la noi există o perfectă 
cooperare între toate categoriile de 
trupe, de la artilerie la bucătăria de 
campanie. Sîntem gata să pornim! 

— Asta-i bine — zise Stremeannoi, 
privindu-l. Artileristul avea o faţă lată, 
ciupită de vărsat. Ochii, care păreau 
foarte negri sub bandajul alb, erau vii şi 
cercetători. Mai intraţi în reparaţii, mai 
stringeţi şuruburile şi... la drum! 

Trecu de patul artileristului şi se opri 
în dreptul geamului. În colţ sta culcat 
fostul şef al serviciului financiar. 

— Bună ziua, tovarăşe Sokolov. 

Făcînd un efort, Sokolov se ridică de 
pe pernă. Mîna dreaptă îi era bandajată 

şi imobilizată cu o faşă legată în jurul 
grumazului. Stremeannoi îi strînse cu 
putere mîna stingă. 

— Cît sînt de bucuros că aţi venit! 
spuse Sokolov, emoţionat, continuînd să 
stringă mîna lui Stremeannoi. 
Pierdusem orice speranţă. Nu credeam 
c-o să ne mai întîlnim vreodată. Este o 
adevărată minune că am rămas în viaţă. 

Pe obrajii lui palizi, nebărbieriţi, se 
rostogoleau lacrimi de bucurie. De cînd 
îl văzuse pentru ultima oară, Sokolov se 
schimbase foarte mult. Dar Stre- 
meannoi nu putea să-şi dea seama în ce 
consta această schimbare. Îmbătrînise, 
slăbise? Da... Totuşi... nu asta era 
schimbarea. Nu mai avea barbă? Ce-i 
drept, lucrul acesta schimbă foarte mult 
un om, dar la el era cu totul altceva, 
ceva imperceptibil... Stremeannoi 
privea încordat faţa buhăită şi plină de 
vînătăi a lui Sokolov. Acesta zîmbea cu 
buzele  tremurinde şi-l rugă pe 
Stremeannoi să stea pe pat, la 
picioarele lui. In salon era mare 
înghesuială şi nu mai rămăsese loc 
pentru taburete. Sokolov vorbea, 
vorbea într-una, grăbit, fericit şi emo- 
tionat. Se temea ca tăcerea să nu-i 
alunge oaspetele. 

— Ce bucurie mi-ați făcut! Şi cu 
degetele tremurătoare atinse cotul lui 
Stremeannoi. Sînteţi locotenent-colonel. 
Imi aduc aminte... Cînd aţi fost numit la 
noi, eraţi încă maior. Şi nu sînt de- 
atunci decît vreo şapte-opt luni... Numai 
opt luni! Se lăsă pe pernă şi-şi acoperi 
ochii cu mîna. Cîtă suferinţă şi durere s- 
au adunat în aceste luni... Dumnezeule, 
cît chin! 

— Nu te frămînta, tovarăşe Sokolov — 
spuse Stremeannoi, străduindu-se să-l 
liniştească, insu- flîndu-i calmul lui. Nu 
trebuie să-ţi mai aminteşti de toate 
astea! 

— Dar nu pot uita! Nu pot... — izbucni 
Sokolov, aproape strigînd, şi glasul îi 
tremură. Vreau să vă povestesc cum am 
căzut prizonier. Puteţi să m-as- cultaţi? 

— Bine, bine, povesteşte — îi răspunse 
Stremeannoi. Dar fii calm, te rog! 
Tovarăşii nu te deranjează? 

— Nu, nu! zise tot atît de aprins 
Sokolov. S-audă toţi! N-am secrete... Vă 
amintiţi, tovarăşe locote- nent-colonel, 
în ce împrejurări am fost făcut pri- 
zonier? 

Stremeannoi încuviinţă din cap. 

— Bine — continuă Sokolov. Afară de 
şofer, în maşină mai erau doi pistolari: 
Berezin şi Eremenko. Cînd ne aflam la 
jumătatea drumului spre Seme- novka 
— vă amintiţi că acolo urma să fie 
instalat statul major al diviziei noastre 
— de după nori au apărut cîteva 
„Junkers”-uri. Au început să bom- 
bardeze şoseaua... Am oprit maşina şi 
ne-am aruncat în şanţ... Chiar în 
apropierea noastră a căzut o bombă de 
o sută de kilograme. Schijele au avariat 
în aşa hal maşina noastră, încît nu mai 
puteam pleca cu ea. Doar s-o fi dus în 
spate... Ce era să facem? 

— Foarte simplu. Trebuia să remorcaţi 
maşina şi s-o trageţi după voi — zise 
vecinul lui Sokolov, şoferul Gheraskin, 
care, din pricina exploziei unui butoi cu 
benzină, avea faţa arsă. Rana începuse 
să se vindece, dar era unsă cu alifie 

groasă, verde, care-l făcea 
înspăimîntător la vedere. 

— Uşor de zis — se enervă Sokolov, 
întorcîn- du-se repede spre Gheraskin. 
De o sută de ori am încercat să oprim 
maşinile care treceau pe-acolo. Da' de 
unde! Nu ne-auzea nimeni. N-au vrut să 
oprească nici în ruptul capului. 

— Se întîmplă! rosti  împăciuitor 
Gheraskin. 

— Ce era să fac, tovarăşe'” 
Stremeannoi? şi Sokolov îl apucă pe 
Stremeannoi de mînă. Spune şi 
dumneata! In maşină aveam lada cu 
bani, pentru care răspundeam cu capul. 

— Încurcată treabă! exclamă 
mustăciosul. 

— Păi asta-i! Sokolov prinse din zbor 
privirea lui plină de compătimire şi-i 
răspunse printr-o înclinare a capului. 
Foarte încurcată... Atunci m-am hotărît 
să trimit pe unul din pistolari, pe 
Eremenko, să meargă pe jos pînă la 
statul major al diviziei, să ceară ajutor. 
lar eu, celălalt pistolar şi şoferul am 
rămas să păzim lada cu bani. 

— Bine-ai făcut! îl aprobă Fediunin. 

— Ei, şi pe urmă — continuă Sokolov, 
încurajat de atenţia plină de prietenie a 
celor din salon — pistolarul a plecat... A 
trecut o oră, au trecut două, dar 
Eremenko nu se mai întorcea. Ajutor, 
de nicăieri. Şi deodată a început iar 
bombardamentul. Ne-am culcat din 
nou în şant. Sokolov tăcu o vreme, apoi 
reluă. Ce s-a întîmplat mai departe, nu 
mai ştiu... Am fost contuzionat... Cînd 
mi-am revenit, eram prizonier... Într-o 
baracă... Toată ziua am zăcut pe un braţ 
de paie putrede, fără strop de apă... 

— Ticăloşii! se auzi din celălalt capăt 
al salonului. 

— Dar nenorocirea s-a întimplat mai 
tirziu — spuse posomorit Sokolov — 
cînd au aflat din acte că sînt şeful 
secţiei financiare. Atunci să-i fi văzut!... 
Îşi trecu mîna sănătoasă peste frunte şi 
închise ochii de parcă ar fi vrut să 
gonească o nălucă. 

— Dar despre soarta celor care au fost 
cu dumneata, ştii ceva? întrebă 
Stremeannoi, căutînd să-i alunge măcar 
pentru o clipă amintirile care-l chinuiau. 

Sokolov îşi ridică pleoapele umflate şi- 
l privi. 

— Numai despre unul dintre ei — 
vorbi încet şi închise din nou ochii. 

— Care? 

— Unul dintre pistolari, Eremenko. 
Translatorul mi-a spus c-a fost închis 
într-un lagăr de prizonieri, dar se pare 
c-a murit. 

— Dar dumneata unde-ai fost? 

— Eu — răspunse Sokolov cu un 
zimbet schimonosit — am stat aproape 
tot timpul la gestapo, în beci. Uneori mă 
interogau de trei ori pe zi, pe urmă mă 
dădeau uitării săptămîni întregi... 

Stremeannoi se apropie de el: 

— Dar la construirea raionului 
fortificat n-ai fost? 

— Cum de nu! Acum o săptămînă m-au 
trimis acolo. Ce fortificații! Doamne, ce 
fortificații! în- cleştă dinții, din care 
cauză fălcile i se umflară. Putea să piară 
toată divizia şi tot nu l-ar fi cucerit! 

— Cred că  exagerezi,  tovarăşe 
Sokolov! Te-au speriat, şi atita tot! Nu-s 
chiar atît de înspăimîntă- toare cum ţi s- 
au părut dumitale. Totuşi e bine c-ai 

fost acolo... Vorba zicalei: „Orice rău e 
spre bine”. Mai tîrziu voi trece pe la 
dumneata cu harta şi vom sta de vorbă 
mai pe-ndelete. Deocamdată caută să- 
ţi aminteşti cum este organizat sistemul 
de foc în raionul fortificat. 

— Nu pot să dau prea multe relaţii 
despre întregul raion fortificat — zise 
Sokolov, după ce se gîndi puţin. N-am 
văzut decît cîteva fortificaţii. 

— Unde? Care? 

— Nişte cazemate la marginea unui 
sat. Erau vreo cinci. Despre astea pot să 
vă vorbesc amănunţit. 

— Ei, ce să-i faci, vei spune ce ştii. Se 
lăsă o tăcere apăsătoare. L-am găsit pe 
Eremenko! zise Stremeannoi, ca să 


pună capăt liniştii. Chiar eu l-am 
adus la spital. Avea picioarele 
degerate... 


Nici n-apucă să termine, că Sokolov se 
schimonosi la faţă, maxilarele i se 
umflară şi holbă ochii. 

— L-aţi găsit pe Eremenko? Asta-i 
foarte bine. Acum o să avem pe cine 
împuşca! Vroiam tocmai să vă 
povestesc. El e acela care a adus 
maşina aia blindată de la hitlerişti în 
care a fost pusă lada cu bani. El! 
Ticălosul! Nemernicul! Din cauza lui 
m-au luat prizonier... Din cauza lui au 
murit şi şoferul, şi Berezin. 

— De unde ştii toate astea? întrebă 
Stremeannoi. 

— Am aflat în timpul interogatoriului la 
gestapo... Am fost şi confruntat cu el! 
Acum unde e? Spune- ţi-mi unde e, 
trebuie să-l distrug pe ticălosul ăsta! 
Laşul! Am să-l string de git cu propriile, 
mele miini! 

_Sokolov sări din pat. Faţa îi ardea. 
Într-un acces de furie, izbi cu mîna 
bolnavă în speteaza de fier a patului şi 
gemu de durere. 

— Linişteşte-te,  tovarăşe Sokolov, 
linişteşte-te! strigară ceilalţi bolftavi. 

Stremeannoi îl luă de umeri şi-l aşeză 
pe pat. 

— Culcă-te imediat! Eremenko nu mai 
este! A murit. N-a suportat operaţia. 

Sleit de puteri, Sokolov se lăsă pe 
pernă. Faţa şi pieptul i se acoperiră de 
broboane de sudoare. Cîteva clipe 
rămase cu ochii închişi. 

Stremeannoi privi îngrijorat fața 
umflată şi congestionată a rănitului. Se 
aplecă deasupra lui şi deodată tresări... 
În cuta din colţul gurii, în mişcarea 
capului era ceva foarte cunoscut... In 
aceeaşi clipă, simţindu-i parcă privirea, 
Sokolov deschise ochii şi-l privi ţintă. 

— Spuneţi c-a murit? întrebă el încet. 
În sfîrşit! Aşa şi merita. 

— Cîinele! „exclamă cu ură 
mustăciosul. Asta merita să fie 
spînzurat, nu alta... Păcat c-a murit de 
moarte bună! 

Stremeannoi privi cu coada ochiului la 
mustăcios şi se ridică de pe pat. 

— Încotro,  tovarăşe  Stremeannoi? 
întrebă Sokolov, îngrijorat, apoi adăugă 
rugător: Mai staţi puţin! 

— Mă-ntorc îndată — aruncă 
Stremeannoi din mers. Ţi-am adus ceva 
bun, dar am uitat jos, în buzunarul 
scurtei. Vin numaidecit. Deocamdată 
odih- naşte-te. N-ai voie să vorbeşti 
atita. 

Stremeannoi ieşi repede din salon, 
cobori, scoase din buzunarul scurtei un 

pachet de ciocolată şi, ur- cînd cîte 
două trepte deodată, ajunse din nou 
sus. În drum se opri la cabinetul lui 
Medinski, îi dădu acestuia unele 
dispoziţii şi se întoarse în salon. Sokolov 
îl aştepta sprijinit în cot, privind 
îngrijorat spre uşă. 

— Şi ce-a fost mai departe? întrebă 
Stremeannoi,  dîndu-i ciocolata şi 
aşezîndu-se la picioarele lui. 
Povesteşte! 

— Mai departe? Sokolov dădu din 
mină. Mai departe... Tot timpul mi-au 
cerut să deschid lada. Li se părea, 
probabil, că acolo sînt zăvorite docu- 
mente foarte importante... Eu însă 
ştiam că, în afară de bani, nu mai era 
nimic. Dar nu voiam să deschid lada. 
Puteţi să mă credeţi sau nu, dar pur şi 
simplu nu-mi permitea onoarea. Aşa au 
trecut mai bine de trei luni de zile. 
După aceea... 

Tăcură toţi, aşteptind să vadă ce va 
spune Sokolov. Locotenentul Fediunin, 
săltîindu-se între perne şi întinzindu-şi 
gitul, îl privea ţintă, fără să clipească. 
Soldatul cel bătrin îşi tot ciupea 
nerăbdător  mustaţa.  Gheraskin se 
apucase de bărbie, fără să observe că-şi 
murdărise toată mîna cu  alifie. 
Stremeannoi şedea nemişcat, cu mîinile 
pe genunchi, şi asculta atent. 

— Apoi...  — continuă Sokolov, 
stingherit şi bil- bîindu-se puţin — într-o 
noapte m-au scos în curte, m-au pus la 
zidul magaziei, au îndreptat automatele 
spre mine şi mi-au spus: „Sau deschizi 
lada, sau vei fi împuşcat”. Sokolov se 
întoarse spre Stremeannoi: „Ei, mi-am 
zis eu, tovarăşe locotenent-colonel, să-i 

ia naiba de bani, tot nu ne mai sînt de 
nici un folos... lar pe mine să mă 
omoare din pricina lor?”... 

— Şi ai deschis-o — zise Stremeannoi. 

— Da, am deschis-o. De unde ştiţi? 
Sokolov îl privi uimit. 

— În primul rînd, pentru că dumneata 
eşti în viaţă, răspunse Stremeannoi, în 
hohotele de ris ale celor din jur. În al 
doilea rînd, pentru că astăzi am văzut 
lada cu propriii mei ochi. Şi-atunci m- 
am gîndit: dacă lada-i întreagă, poate că 
şi dumneata eşti viu şi nevătămat... 

Sokolov ridică din umeri. 

— Judecaţi-mă cum vreţi, tovarăşe 
locotenent- colonel — spuse «el, 
plecîndu-şi resemnat capul. Eu, 
bineînţeles, sînt vinovat... Dar gindiţi-vă 
şi dumneavoastră, aş fi murit şi m-ar fi 
îngropat. Ei tot ar fi forţat lada şi, pînă 
la urmă, ar fi deschis-o. 

Răniţii se priveau tăcuţi între ei, 
cîntărind în sinea lor fapta lui Sokolov. 

— Asta cam aşa-i — rosti cineva cu 
timiditate- Dacă ar fi fost acolo acte sau 
documente secrete, mai zic... Da' erau 
bani. Nu merită să moară un om din 
pricina banilor... 

Sokolov privi cu recunoştinţă spre 
colţul de unde răsunaseră aceste 
cuvinte. 

— După aceea m-au băgat la 
închisoare — continuă el, întorcîndu-se 
din nou spre Stremeannoi. Chiar aici, la 
marginea oraşului. Am stat acolo pînă-n 
ultimele zile. Azi noapte, pe 
neaşteptate, am fost ridicaţi şi urcați în 
maşini. Mi-am dat seama că ai noştri au 
început probabil ofensiva. M-am hotărît 
să fug... La o barieră, în timp ce trenul 

trecea peste un pod, am sărit din 
maşină... Hitleriştii au observat şi au 
început să tragă... M-au rănit... Dar am 
reuşit să m-ascund în tufişurile de pe 
malul rîului. Apoi m-am întors. Asta-i 
tot. Ş 

— Tot?... Intrebă Stremeannoi, 
preocupat. 

— Da. 

In salon se aşternu o linişte 
apăsătoare. 

Uşa se întredeschise şi se ivi capul 
pleşuv al lui Medinski: 

— Tovarăşe  locotenent-colonel, vă 
caută cineva. 

— Vin îndată — zise Stremeannoi şi 
ieşi din salon. 

Stătu cîteva minute în spatele uşii şi 
se întoarse tulburat. 

Sokolov observă numaidecit. 

— Ce s-a întîmplat? întrebă el. 

— O chestiune destul de neplăcută — 
răspunse  Stremeannoi,  plimbîndu-se 
printre paturi. Ei, lasă, o să-ţi spun eu 
mai tîrziu. Unde ne-am oprit? 

— Nu mai e nimic important. Am 
povestit tot. Nu mai am ce adăuga — şi 
Sokolov se uită la Stremeannoi, cu o 
privire calmă şi încrezătoare. Mîna lui 
stingă însă se stringea spasmodic, 
frămintind cutele păturii şi trădind 
nelinişte. 

Deodată lumina se stinse. Salonul se 
cufundă în beznă. 

— S-a stricat motoraşul — se auzi 
glasul mustăciosului. 

— O fi adormit mecanicul — spuse în 
batjocură Gheraskin. 

— 1 s-a terminat combustibilul! 

Răniţii izbucniră în ris. 

Stremeannoi ieşi în coridorul 
întunecat şi strigă: 

— De ce s-a stins lumina? 

Din întuneric i se răspunse: 

— Se aprinde numaideciît. 

— Aduceţi o lampă cu gaz! 

— Îndată! S-a-nţeles! 

Dincolo de uşă se auziră paşi grăbiţi. 
Cineva cobora repede pe scară, 
bocănind. Altul urca. Se zări o rază de 
lumină care dispăru imediat. 

— Aici, aici! zise Stremeannoi, 
adresîndu-se cuiva care trecea pe 
coridor. Ce ai în mină? O lampă? 
Aprinde-o imediat! Chibrituri n-ai? Nici 
eu... Se-ntoarse în salon, iar omul cu 
lampa rămase în uşă. Tovarăşe Sokolov, 
nu ai chibrituri? 

— Nu — răspunse Sokolov — nu 
fumez. 

— Cine are chibrituri? 

— Luaţi-le, tovarăşe locotenent-colonel 
— spuse Gheraskin, întinzîndu-i prin 
întuneric cutia. 

Stremeannoi luă chibriturile, dar în 
aceeaşi clipă le scăpă jos. 

— Ei, drăcie! se înfurie el. Tovarăşe 
Sokolov, chibriturile n-au căzut lîngă 
dumneata? 

— Nu — răspunse Sokolov — se pare 
că au căzut lîngă patul vecin. 

— Auzi? se adresă Stremeannoi omului 
care stătea în uşă. 

— Aud — răspunse acesta. 

— Ce auzi? 

Tăcere grea... 

— Ce auzi dumneata? repetă 
Stremeannoi, mai insistent şi mai tare. 

Omul din prag îşi drese glasul şi 
răspunse încet şi răguşit: 

— Aud glasul lui Blinov, primarul 
oraşului. 

— Lumină! strigă tare Stremeannoi. 

— Lumină! strigă Medinski în coridor. 

Dar chiar în aceeaşi clipă, Sokolov sări 
din pat şi se repezi spre fereastră. 
Apucă doar să scoată rama cînd 
Stremeannoi îl înşfăcă şi-l aruncă pe 
pat, apăsîndu-l cu toată greutatea 
corpului său vînjos. 

În lumina care se aprinse apărură doi 
oameni încleştaţi într-o luptă pe viaţă şi 
pe moarte. Răniţii săriră din paturile 
lor, ca să vină în ajutorul lui 
Stremeannoi, dar acesta nu mai avea 
nevoie de ajutor. Sokolov era imobilizat, 
legat fedeleş cu cearşaful de pat. 

În pragul salonului se ivi fotograful 
lakuşkin, cu o lanternă în mînă. Intr-o 
tăcere plină de încordare se apropie 
încet de Sokolov şi se aplecă deasupra 
lui. 

— Mă recunoaşteţi, domnule Blinov? 
întrebă el. Sînt fotograful Ilakuşkin. V- 
aţi fotografiat la mine. 

— Minciuni!  Scorneli! urlă Sokolov, 
străduin- du-se să scape din cearşaful 
care-l ţinea strins legat. 

În uşă apăru Voronţov. Trecu încet 
printre paturi, scoase din buzunar o 
fotografie şi i-o arătă lui Sokolov: 

— Priveşte, domnule primar... Şi 
bineînţeles că ai să te recunoşti... 

Răniţii se ridicară din paturile lor şi nu 
se mai culcară. Mustăciosul tremura ca 
prins de friguri. Stătea lîngă patul lui 
Sokolov şi cerea să i se dea un automat 
să-l împuşte pe trădător. Locotenentul 
scrişnea din dinţi. Nu-şi putea ierta că-l 
crezuse cinstit, compătimindu-l chiar. 

Deodată Gheraskin se năpusti asupra 
lui Sokolov şi ridică pumnii. 

— Nu-l atinge! Treaba asta o va hotări 
tribunalul! interveni Stremeannoi. 

Peste cîteva minute, Sokolov fu pus să 
se îmbrace şi, escortat de un soldat, fu 
dus pe ulițele întunecate şi pustii la 
secţia specială, ca să i se ia 
interogatoriul. 

XLI 


TAINA 


— Tovarăşe general, am venit să v- 
aduc la cunoştinţă declaraţiile pe care 
le-a făcut Sokolov la interogatoriu... Am 
greşit, nu Sokolov, ci Sommerfeld. 

— Cum vine asta, Sommerfeld? 
întrebă Iastrebov. E neamţ? 

— Da, e spion neamţ, şi nu un spion de 
rînd, ci unul de talie mare... A fost 
trimis în Rusia cu mult timp înainte de 
război. A trecut graniţa pe la nord, şi de 
atunci a trăit sub numele de Sokolov. 

— Da... Da... 

Maiorul  Voronţov scoase dintr-o 
geantă mare, galbenă, procesul-verbal 
de interogatoriu şi-l puse pe masă în 
faţa lui lastrebov. Mai erau acolo o 
mulţime de hărţi şi comunicate. În 
stînga generalului, într-un toc de piele 
galbenă, se afla telefonul, iar în 
dreapta, un penar de metal, plin cu 
creioane. 

lastrebov se aplecă deasupra foii de 
hîrtie. Nete- zindu-şi fruntea cu mina, 
citi cuvînt cu cuvînt pro- cesul-verbal de 
interogatoriu. 

— Tovarăşe Voronţov, cum s-a aflat că 
Sokolov este de fapt  neamț?... 
Sommerfeld, sau cum ai spus? Un spion 
atît de încercat să recunoască... 

— Da,  tovarăşe general — zise 
Voronţov — a recunoscut. 

— Ciudat! 

— Nu-i chiar atît de ciudat, tovarăşe 
general. Au fost dovezi zdrobitoare. 

— Care? 

— Printre actele pe care le-a ascuns în 
lada cu pricina am găsit un document. 
lată-l!  Voronţov deschise geanta 
voluminoasă şi scoase cîteva foi de 
hîrtie, acoperite cu un scris subţire şi 
ascuţit, cu cerneală albastră. După cum 
vedeţi, sînt scrise chiar de mîna lui şi 
semnate de el. Se-vede că e copia 
datelor autobiografice pe care le-a 
trimis şefilor săi. 

lastrebov luă foile pe care i le dădu 
Voronţov şi, fără să se grăbească, le citi 
cu atenţie de la început pînă la sfîrşit. 

— Uluitor! exclamă el, pocnindu-şi 
degetele. Cum de n-a distrus el un 
asemenea document? Ce lipsă de 
prevedere! 

— Tovarăşe general, de aia cad 
spionii, pentru că nu prevăd unele 
lucruri — îi răspunse Voronţov şi zîmbi. 

— Şi-apoi... mai e ceva foarte ciudat — 
zise lastrebov. Cum se poate ca pe un 
spion atît de experimentat, hitleriştii să- 
l] facă numai primar? l-ar fi putut 
trimite înapoi. Puteau să-i aranjeze o 
fugă din lagăr sau ceva similar. 

— Nu-i nimic ciudat — răspunse 
Voronţov. Ne-am interesat în mod 
special de problema aceasta. Hitleriştii 
socoteau că oraşul este un important 
punct de sprijin şi se străduiau din toate 
puterile să-i nimicească pe ilegalişti. 
Dar n-au putut găsi un om cu 
experienţă, potrivit pentru treaba asta. 

Atunci s-au hotărit să-l folosească pe 
Sommerfeld... În oraş, toată lumea îl 
credea rus. Ei a lansat zvonul că 
hitleriştii l-au făcut primar cu sila, dar 
că el, chipurile, este un om cinstit. A 
acordat chiar unele favoruri... Intre 
timp căuta pe toate căile să ia legătura 
cu ilegaliştii. 

— Şi n-a reuşit să stabilească această 
legătură? întrebă Iastrebov. 

— O căuta mereu, dar ilegaliştii n- 
aveau încredere în el. 

— Dar moartea celor cinci prizonieri e 
opera lui? 

— A lui şi încă a cuiva... De altfel nu şi- 
a trădat încă agenţii... Tace cu 
încăpăţinare. Dar încăpăţina- rea lui 
este prostească. O să-şi piardă el 
răbdarea şi o să înceapă să vorbească... 
O să spună tot. Sînt convins de asta. 

— Ai dreptate, dovezile sînt 
zdrobitoare. lastrebov îi întinse lui 
Voronţov procesul-verbal de in- 
terogatoriu. Şi ce-a spus despre raionul 
fortificat? 

— Pentru asta am şi venit, tovarăşe 
general. Va trebui ca şeful de stat major 
sau şeful secţiei de cercetare să asiste 
azi la interogatoriu. Să pună întrebările 
care-i interesează. 

— Bine — zise lastrebov. Cînd trebuie 
să vină ei la dumneata? 

— Peste vreo patruzeci de minute. 

lastrebov se sculă repede, se apropie 
de uşă şi, întredeschizînd-o, strigă: 

— Tovarăşe Stremeannoi, vino te rog 
la mine! 

Dincolo se auziră glasuri: „Şeful de 
stat major la general!” „Locotenent- 
colonelul Stremeannoi la general!” 

Uşa de la intrare se trinti şi 
Stremeannoi năvăli în cameră, aducînd 
cu el un val de aer îngheţat. Era cu 
scurta  îmblănită şi cu  portharta 
atîrnîndu-i pe şold. 

— M-au scos din maşină, tovarăşe 
general! Din ordinul dumneavoastră 
plecam să iau în primire muniţia. 

— Ai ceva mai important de făcut! 
spuse lastrebov. Chiar acum va trebui 
să asişti la interogatoriu. Cum îl 
cheamă... — se uită la Voronţov — ei, la 
interogatoriul ăluia, cum îi zice, nu 
Sokolov, altfel... 

— Sommerfeld — îi suflă Voronţov; şi 
surprin- zînd privirea uimită a lui 
Stremeannoi, explică: Este adevăratul 
nume al vechiului dumitale coleg 
Sokolov... Unele amănunte ale 
interogatoriului le-am şi comunicat 
tovarăşului general, iar dumitale am să 
ţi le aduc la cunoştinţă mai tîrziu... pe 
drum... 

— Şi ce să fac cu muniţia, tovarăşe 
general? întrebă Stremeannoi. 

— Să plece şeful aprovizionării cu 
muniţie... Nu-i nimic, lasă, se descurcă 
el... lar dumneata împreună cu şeful 
secţiei de cercetare trebuie să, asistați 
la interogatoriu... 

— Am înţeles! Dar ce facem cu şeful 
cercetării? L-am trimis la unul din 
regimente. 

— Cu atît mai mult trebuie să asişti 
dumneata. Nu merită, să-l chemăm 
înapoi pentru atîta lucru. 

— Am înţeles — repetă Stremeannoi. 

lastrebov se sculă şi, cu un aer 
preocupat, făcu cîţiva paşi prin cameră. 

— Străduiţi-vă să obţineţi informaţii cît 
mai amănunțite despre raionul 
fortificat. Cît mai amănunțite — repetă 
el, oprindu-se în faţa lui Stremeannoi. 
Sînt convins că Sommerfeld ştie multe... 
Şi asta o să ne prindă foarte bine... De 
altfel — se adresă el lui Voronţov — nu 
înţeleg de ce n-a fugit totuşi 
Sommerfeld la timp? Ce Llo fi 
împiedicat? 

— Şi pe mine m-a intrigat acest lucru, 
tovarăşe general — zise Voronţov. La 
primul interogatoriu l-am şi întrebat. 
Susține că relațiile dintre el şi Kurt 
Meyer, şeful gestapoului, erau foarte 
încordate, dar nu mi-a dat amănunte. 
După cîte înţeleg, s-au certat de la nu 
ştiu ce împărţeală — jafuri de-ale lor — 
şi unul din oamenii lui Meyer a pus sub 
roțile camionului lui Sommerfeld o mină 
antiinfanterie. În urma exploziei, 
Sommerfeld şi-a pierdut cunoştinţa şi n- 
a mai putut pleca... Pînă şi-a revenit el, 
ceilalți au apucat să scoată din maşină 
toate tablourile. 

— Tablourile!? întrebă mirat 
Iastrebov. 

— Da, tablourile — repetă Voronţov. 

— Lucrurile încep să se lămurească — 
zise lastrebov. Ei, dar voi i-aţi arătat ce- 
am găsit? 

Voronţov rise: 

— Da, mult timp ne-am bătut capul cu 
jucăria asta. Am răsucit scoicile încolo 
şi-ncoace.. Acum însă pot să deschid 
lada cu ochii închişi. Dumneavoastră n- 
aţi băgat de seamă ce fund gros are? 
Eu cred că Sommerfeld mai ascunde 
acolo multe taine. 

În aceeaşi clipă se auzi în depărtare o 
împuşcă- tară izolată, apoi rafala unei 
mitraliere. 

Comandanții ascultară atenţi. 

— Probabil că se verifică armamentul 
— fu de părere Stremeannoi, apoi se 
adresă lui Voronţov: Şi mai departe? 

— Mai departe, el susţine că festa i-a 
jucat-o unul dintre oamenii de încredere 
ai lui Kurt Meyer, agentul T-A-87. După 
cum vedeţi, ca să se răzbune pe fostul 
său prieten, este gata să denunțe un 
spion pe care Meyer a mizat totul. 

— Şi cine se ascunde sub acest cifru? 

— Nu ştie. 

— Ciudat... Cunoaşte cifrul şi nu 
cunoaşte pe cel care-l poartă. 

— Aceeaşi întrebare i-am pus-o şi eu. 
Sommer- feld pretinde că cifrul i l-a 
dezvăluit Meyer într-una din discuţiile 
lor, cînd şeful gestapoului a vrut să-i 
arate cît este de puternic şi cît de 
întinsă e reţeaua lui de informaţii. Asta 
se întîmpla înainte ca relaţiile dintre ei 
să fie rupte definitiv. Meyer vorbea 
despre T-A-87 ca despre unul dintre 
agenţii cei mai încercaţi şi iscusiţi, 
căruia i se  încredinţau cele mai 
importante misiuni ale gestapoului. Dar 
cum arată acest om, Sommerfeld nu 
ştie. Nu ştie nici dacă este bărbat sau 
femeie. 

— La urma urmei — interveni 
Stremeannoi — ce importanţă au pentru 
noi declaraţiile acestea? T-A-87, după 
ce şi-a îndeplinit misiunea, a plecat din 
oraş o dată cu hitleriştii. 

— Ei, aici e aici! replică Voronţov. 
Sommerfeld susţine că T-A-87 a fost 
lăsat pentru acțiuni  diversioniste. 

Hitleriştii sînt convinşi că în curînd vor 
ocupa din nou oraşul. De aceea, pentru 
ei este foarte important să aibă aici o 
agentură. 

Ilastrebov clătină îngîndurat din cap. 

— Din această informaţie trebuie să 
tragem toate concluziile. Chiar astăzi 
voi sta de vorbă cu Kor- neev. Iar tu, 
Stremeannoi, acţionează pe linia ta, ia 
măsuri energice pentru apărarea 
oraşului şi a tuturor obiectivelor 
militare. 

— Am înţeles! spuse Stremeannoi şi se 
ridică. 

Se ridică şi Voronțov. Punîndu-şi 
actele în geantă, se adresă lui 
Stremeannoi, care se pregătea de 
plecare, încheindu-şi scurta: 

— Ştii, Egor  Ghenadevici, după 
părerea mea, tablourile se află totuşi în 
oraş. 

— De ce? Ai anumite indicii? 

— Nu, deocamdată n-am nici un fel de 
indiciu. Dar hai să raţionăm: T-A-87 a 
furat tablourile din însărcinarea lui Kurt 
Meyer, chiar în ultima clipă. Prin 
urmare, tablourile împreună cu alte 
bunuri furate trebuie să fie în maşina 
lui Meyer. Noi am găsit maşina, nu-i 
aşa? Şi, după cum ştii şi dumneata, am 
mai găsit două valize pline cu lucruri de 
valoarei. Dar de tablouri, nici urmă... 

— Nici Meyer nu mai este — zise 
Stremeannoi. Tablourile sînt mai 
valoroase decît lucrurile pe care le-a 
ascuns în valiză. Şi, în afară de asta, 
mult mai uşoare... Să duci cu tine zece 
pînze făcute sul, nu constituie nici o 
problemă. 

Voronţov ridică din umeri: 

— Se poate. În treaba asta mai sînt 
multe puncte nelămurite. 

— Asta aşa e — zise Stremeannoi după 
ce se gîndi puţin — dar, în cele arătate 
de dumneata, există o anumită logică. 
Eu cred că Morozov şi Gromov ar face 
bine să caute tablourile în oraş. Să 
vorbesc cu ei despre asta? 

— Vorbeşte. 

În aceeaşi clipă se auzi trîntindu-se o 
uşă. În camera vecină intră cineva care 
întrebă cu glas tare dacă maiorul 
Voronţov se află aici. 

Voronţov sări în picioare şi deschise 
larg uşa: 

— Ce s-a întîmplat, tovarăşe 
Anişcenko? Intră! şi se dădu la o parte, 
ca să poată intra sergentul- major 
Anişcenko, un om scund, slăbuţ şi 
foarte tînăr. Faţa copilăroasă, acoperită 
de un puf blond, era congestionată din 
pricina tulburării şi a alergăturii. Stătea 
în faţa comandanților, pierdut, fără că- 
ciulă, cu părul vilvoi. Unde ţi-e căciula? 
întrebă  Voronţov, simțind că s-a 
întîmplat ceva grav. 

Sergentul, fără să înţeleagă parcă 
întrebarea, îl privi absent: 

— L-au împuşcat pe primar! şi oftă. 

— Ceee?! strigă  lastrebov, şi în 
aceeaşi clipă se repezi spre sergent. 
Cine-a îndrăznit? 

— A-ncercat să fugă — vorbi sergentul 
şi începu să se retragă spre uşă. Il 
duceau la interogatoriu... Iar el, cîinele, 
a încercat să fugă spre carierele de 
piatră, prin nişte curţi dosnice... A 
doborit soldaţii din escortă şi a fugit, 
tilharul! 

— Nu l-aţi putut prinde viu? întrebă 
Stremeannoi. Din pricina emoţiei, faţa 
lui palidă se acoperise de pete roşii. La 
dracu’! Nici nu se putea întîmpla ceva 
mai rău! L-aţi scăpat din miini aşa, 


prosteşte... 
— Nu s-a putut, tovarăşe locotenent- 
colonel — vorbi soldatul cu un aer 


vinovat. Nu s-a putut cu nici un preţ. 
Vedeţi şi dumneavoastră că s-a întu- 
necat de-a binelea. Ba e şi ceaţă! Iar el 
apucase să treacă dincolo de centura 
oraşului. Mă gindeam că dacă reuşeşte 
să intre în cariere, nu-l mai prinde nici 
dracu’! Pînă acolo mai avea doar vreo 
sută de metri... Noi am vrut să-l 
prindem viu! 

Voronţov, care tăcuse tot timpul, luă 
geanta şi porni spre uşă. Era palid. 

— Anişcenko, vino cu mine să-mi arăţi 
locul unde s-a petrecut tărăşenia asta. 

— Am înţeles! 

leşiră amîndoi în goană. 

Comandantul diviziei şi şeful de stat 
major rămaseră singuri, privind tăcuţi 
fereastra prin care se zărea oraşul. Din 
hornurile caselor se înălța spre cerul 
întunecat un fum albicios. Femeile, cu 
coşuri în mînă, se grăbeau spre 
prăvăliile unde se vindea pîine. În oraş 
viaţa îşi relua cursul normal... Pe ei însă 
îi aştepta un drum lung şi greu... Va 
trece o zi, vor trece două, şi zorile îi vor 
întîmpina undeva, la marginea pădurii, 
într-o căsuţă de lut. Oraşul va rămîne în 
urmă... Oraşul de care-l legau pe Stre- 
meannoi cele mai scumpe amintiri din 
copilărie. Cînd îl va mai revedea oare? 

— Ce să-i faci, Stremeannoi! spuse 
lastrebov, stingîndu-şi ţigara. Şi-acum, 

poţi pleca unde ai plănuit. Cînd te 
întorci dumneata, voi pleca eu în 
inspecţie la regimente. 

Şi  Stremeannoi părăsi încăperea. 
Peste o clipă, maşina lui trecea în viteză 
prin dreptul ferestrelor, dar lastrebov 
nu mai auzea nimic. Se aplecase con- 
centrat deasupra hărţii, făcînd 
însemnări. Ordinul de luptă referitor la 
ofensiva care continua trebuia să 
găsească unităţile diviziei bine 
pregătite. 

MOROZOV PRIMEŞTE VIZITATORI 


Stremeannoi a avut o zi foarte grea. 

O mulțime de treburi se iveau la tot 
pasul şi se cereau imediat soluționate. 
La depozitul de materiale de artilerie 
fusese adusă muniția. Sosiseră şi 
rezervele. Avioanele inamicului 
distruseseră legătura cu unul din 
regimente. Trebuia neapărat să ajute pe 
şeful transmisiunilor să refacă cît mai 
repede linia. Din ordinul comandantului 
diviziei trebuia să stea de vorbă cu 
corespondenții care sosiseră chiar 
atunci şi pe care Îi interesau amă- 
nuntele luptei date pentru eliberarea 
oraşului. 

Intr-un cuvînt, şeful de stat major avea 
multă bătaie de cap. Dar în mijlocul 
acestor treburi importante, 
Stremeannoi revenea mereu cu gîndul 
la evenimentele din ultimele zile. Lupta 
dată pe căile de acces spre oraş. 
Străzile cunoscute, cu urmele 
incendiilor şi bombardamentelor, 
porţile larg deschise ale lagărului de 
prizonieri... Capul lui Eremenko cu 
părul vîlvoi, corpul lui nefiresc de scurt 
pe targa, în curtea spitalului... O 
amintire lua locul alteia. Salonul de la 
etajul întîi şi faţa puhavă, prefăcută, a 

acestui jalnic trădător, Sokolov... Ba nu, 
primarul Blinov, adică spionul 
Sommerfeld. 

Stremeannoi nu putea să-şi dea seama 
cînd a recunoscut în omul culcat pe 
patul de spital pe ofiţerul S.S. care 
trecuse prin faţa lui, ascunzîndu-şi 
bărbia în gulerul mantalei şi ochii în 
dosul lentilelor fumurii ale ochelarilor. 
Oare cînd a încetat să mai creadă în 
vorbele şefului secţiei financiare, a 

omului care părea atit de deschis la 
suflet şi care spunea, pare-se, numai 
adevărul? Şi de ce a fost nevoie ca el, 
şeful de stat major al diviziei, loco- 
tenent-colonelul Stremeannoi, să pună 
la cale această înscenare — 
copilărească la drept vorbind — cu 
stingerea luminii în salon? Era absurd. 
N-ar fi putut să identifice în Sokolov pe 
primarul Blinov şi în plină lumină, cu 
ajutorul fotografiilor şi al declaraţiilor 
martorilor? Nu degeaba a fost Voronţov 
atit de nemulţumit. Şi cum de i-a trecut 
prin cap? De unde? Probabil din 
străfundul amintirilor din copilărie, din 
cărţile de aventuri, citite cîndva, 
demult... La urma urmei, lucrurile nu 
ieşiseră chiar aşa de prost. Dacă nu i-ar 
fi venit ideea să stingă lumina, Sokolov 
n-ar fi încercat să fugă. Or, tocmai 
această încercare de fugă l-a demascat 
iremediabil. Intr-un cuvînt, este limpede 
că nu s-a pasionat cîndva inutil după 
romanele de aventuri. De cîte ori nu l- 
au certat părinţii! Da, trebuie să recu- 
noască, aceste cărți, citite şi răscitite, 
îşi aveau rostul lor. Extraordinarele 
aventuri ale călătorilor plini de 
bărbăţie, curaj şi nobleţe, care 
scormoneau insulele şi peşterile pustii 
unde se aflau ascunse comori, 
pergamente cu iscălituri cifrate şi alte 
minunăţii, erau foarte instructive. 

Şi fiindcă îşi aminti de comori 
ascunse, ar fi vrut să ştie unde au 
ascuns hitleriştii tablourile. Voronţov 
are probabil dreptate. Trebuie să fie pe 
undeva pe aici prin oraş sau, în cel mai 
rău caz, pe aproape. S-ar putea să fie 
ascunse sub podeaua magaziei din 

vecinătate, de pildă. Vor putrezi acolo 
sau le vor ronţăi şobolanii şi nimeni nu 
va şti nimic... 

Nu, trebuie să se ducă la Morozov să 
afle cum stau lucrurile, dacă nu s-a 
găsit cumva vreun om care să fi lucrat 
la fortificaţii; de asemenea, voia să-l 
întrebe dacă n-au nici o ştire despre 
tablouri. Îl muncea gîndul să înceapă 
cercetările. A doua zi dimineață, 
revenind de la regiment, Stremeannoi 

trecu pe la Sovietul orăşenesc şi-l găsi 
pe Morozov primindu-i pe cetăţeni în 
audienţă. Zeci de oameni îşi aşteptau cu 
răbdare rîndul în sală şi pe coridor. 
Sosiseră şi doi locţiitori ai preşedintelui, 
care primeau şi ei, străduindu-se să 
răspundă la numeroasele cereri, ajutînd 
populaţia cu ce se putea. 

Stremeannoi urcă scara largă, cam 
murdară, şi străbătu un coridor lung 
unde aşteptau îngrămădiţi oamenii. 

Il găsi pe Morozov în cabinetul 
neîncălzit. Pungile de sub ochi arătau 
cît este de obosit. În faţa lui stătea o 
femeie în vîrstă, cu o broboadă neagră 
şi îmbrăcată cu o haină vătuită, veche, 
de culoare kaki, peticită cu albastru pe 
la coate. 

— Înţeleg, Klavdia Feodorovna — 
spunea încet Morozov. Totul este foarte 
limpede. 

— Nu, nu înţelegi nimic — se stropşea 
femeia, aplecîndu-se peste masă. 

— Te încredinţez că înţeleg. 

— Am douăzeci de copii... douăzeci! 
Auzi! De la cinci la paisprezece ani! Şi 
nici un băț de lemn. Înţelegi? 

— N-am încă mijloace de transport. 
Oraşul a fost eliberat de-abia de trei 
zile. Mai aşteaptă puţin! Pe dumneata 
am să te aprovizionez printre primii... 
Desfă un gard şi pune-l pe foc! O să 
facem altul nou în locul lui... 

— Un gard! Hm! rise femeia. Care 
gard? De al meu să nu mai vorbim, dar 
şi gardul vecinilor l-am ars... 

— Salut, tovarăşe Morozov! spuse 
Stremeannoi, apropiindu-se de masă. 
Cum merge? 

— Nu mă mai întreba! şi Morozov 
ridică spre el ochii obosiţi, în care se 
citea totuşi multă încredere. Klavdia 
Feodorovna, poftim, în faţa dumitale se 
află însăşi puterea militară. Şi arătă cu 
mîna spre Stremeannoi: Adresează-te 
lui, poate că te va ajuta. 

Femeia se ridică şi, cu o mişcare 
bruscă şi avin- tată, îi întinse lui 
Stremeannoi mîna. 

— Şuhova, Klavdia Feodorovna — 
spuse ea. Ăsta e numele meu. Judecaţi şi 
dumneavoastră, tovarăşe comandant! 

Stremeannoi se opri la marginea 
mesei, lîngă părţile în litigiu, şi privi cu 
mult respect la femeia în vîrstă, care îi 
cucerise dintr-o dată afecțiunea. 

— Tovarăşa Şuhova este responsabila 
Casei copilului — insistă Morozov — şi 
cere să-i dăm ceea ce i se cuvine de 
fapt. 

— Foarte bine — zise Stremeannoi — 
dacă are dreptate, să-i dăm. 

— Eu n-am nimic împotrivă — vorbi 
Morozov, desfăcîndu-şi braţele în lături 
a neputinţă — dar n-am mijloace de 
transport. Transportul nu este încă 
organizat. Trebuie să mai aşteptăm. Ne 
zbatem să rezolvăm într-un fel 
problema. 

Şuhova îl privi cu o furie nestăpînită. 

— Eu pot să aştept, tovarăşe Morozov 
— spuse ea, ridicînd tonul — eu pot să 
aştept cît vrei, dar copiii, ei nu pot 
aştepta! Şi lucrul acesta dumneata nu 
vrei să-l pricepi de fel! 

— Şi care e oful dumitale? întrebă 
Stremeannoi. 

— Nu e mare lucru — zise Morozov. 
Vreo două maşini cu lemne. 

Stremeannoi scoase din porthartă un 
blocnotes şi un creion. 

— O s-aveţi lemne, Klavdia 
Feodorovna. Daţi-mi vă rog adresa. 

— O s-aveţi! îngină Şuhova şi, lăsîndu- 
se greu în fotoliu, îşi acoperi faţa cu 
mîinile, izbucnind în hohote de plins. 

Morozov se ridică în picioare şi se 
apropie de ea. 

— Klavdia Feodorovna, ce-i cu 
dumneata? 

Stremeannoi tăcea, înțelegînd că nu 
există cuvinte care ar fi putut s-o 
liniştească. 

— Cît e de greu!... Doamne, cît e de 
greu! spunea Klavdia Feodorovna, 
străduindu-se să-şi potolească hohotele 
de plins. Simt că mă lasă puterile... Dac- 
aţi şti prin ce-am trecut... 

— În curînd, totul va intra în normal, 
tovarăşă Şuhova — zise Morozov, ţinînd- 
o stîngaci de umăr. Sînt fericit că eşti în 
viaţă. Ai făcut un lucru mare. [i-am 
asigurat alimente pentru copii, iar 
lemnele ţi se vor trimite în cursul zilei 
de azi. Ei, şi asta-i bine... Vino, peste 
zece zile, atunci toată gospodăria 
oraşului va fi pusă la punct. O să vezi. 

Şuhova se linişti treptat, îşi şterse 
lacrimile şi se ridică. 

— Vă mulţumesc, vă mulţumesc din 
suflet — i se adresă ea lui Stremeannoi. 
Mi-aţi luat o piatră de pe inimă. Poftim, 
aici în cererea pentru lemne e indicată 
adresa noastră — şi arătă o hîrtie de pe 
biroul lui Morozov. 

— Nu vă frămîntaţi, vă găsim noi — 
zimbi  Stremeannoi.  Sinteţi grăbită, 
Klavdia Feodorovna? Plec şi eu îndată, 
aş putea să vă duc cu maşina. 

Şuhova încuviinţă din cap şi se aşeză 
din nou pe scaun, ştergindu-şi pe furiş 
ochii cu colţul batistei. 

Fără să se amestece în discuţie, 
Klavdia Feodorovna privea pe fereastră 
şi se gîndea la ale ei. Dar cînd veni 
vorba despre tablouri, se învioră şi 
începu să asculte cu atenţie. 

— Eu cred că merită totuşi să le 
căutăm — zicea Morozov. Dacă în graba 
retragerii n-au apucat să le scoată din 
oraş, n-au avut nici timpul material să 
le ascundă prea bine. Trebuie să le fi 
aruncat în grabă în vreo magazie 
părăsită sau în vreun pod, şi zac acolo. 
Numai că noi nu ştim unde sînt. 

— Nu credeți oare — interveni 
deodată Şuhova — că în treaba asta v-ar 

putea ajuta băieţii mei cei mari? Ei 
cunosc fiecare colţişor din oraş, 

— Aveţi dreptate — zîmbi Stremeannoi 
— copiii sînt cei mai indicaţi pentru o 
treabă ca asta. Şi eu, dac-aş avea 
paisprezece ani, m-aş entuziasma la 
asemenea propunere. 

Morozov dădu din cap: 

— Bineînţeles! Pentru orice 
băieţandru este foarte măgulitor, dar e 
mai bine ca să nu li se dea 

astfel de însărcinări. Să nu nimerească 
undeva peste vreo mină. 

— Nu e vorba de asta! zise Klavdia 
Feodorovna. Băieţii ăştia au trecut prin 
multe. Doi dintre ei au fost într-un 
detaşament de partizani şi ştiu bine ce 
sînt minele. Totuşi, eu nu  le-aş 
încredința o astfel de treabă. Să stea de 
vorbă cu oamenii, să afle, asta da, dar 
nimic mai mult. 

— Într-adevăr, aşa e —  încuviinţă 
Morozov. Uite ce m-am gîndit, tovarăşe 
Stremeannoi, poate ar fi bine să 
înştiinţăm populaţia că Sovietul oră- 
şenesc roagă pe toţi cei care ştiu ceva 
despre locul unde se găsesc tablourile 
să anunţe imediat. Şi, în general, 
întrucît tablourile sînt în oraş, să ne- 
ajute, cît le stă în putere, să le căutăm. 

Stremeannoi căzu pe gînduri. 

— Asta e o idee bună! Sînt convins că 
oamenii vor răspunde acestei chemări. 
Apoi se întoarse către Şuhova: Dar 
dumneavoastră ce credeţi, Klavdia 
Feodorovna? 

— Fiecare va face tot ce-i va sta în 
putere — zise ea. Ei, şi-acum e timpul 
să plec. Călătorului îi şade bine cu 
drumul... 'Tovarăşe locotenent-colonel 
cînd credeţi c-o să ne trimiteţi lemnele? 

— Chiar astăzi — răspunse 
Stremeannoi. 

— Dacă se poate, nu prea tirziu, 
pentru că la descărcat îmi vor ajuta 
copiii. 

— Am înţeles, tovarăşe şef, să nu le 
trimit prea tîrziu! răspunse zîmbind 
Stremeannoi şi îi întinse mina lui 
Morozov. La revedere, Serghei 
Filipovici. N-ai de gînd să faci o mică 

pauză? Hai să mergem la statul major 
să mîncăm. 

Morozov clătină din cap: 

— Se vede că azi nu mi-e dat să 
mănînc. Ai văzut cîţi oameni aşteaptă? 

— Păi aşa o să stai aici pînă la noapte! 

— Am să stau, ce să-i faci — replică 
Morozov, oftînd. E timp de război. E 
nevoie de operativitate. 

— la te uită ce operativ ai devenit! 
zimbi Stremeannoi. 

Morozov zîmbi şi el: 

— Bine, bine, lasă aluziile, tovarăşe 
locotenent- colonel. Pleacă, mănîncă şi 
nu mă mai ispiti... Uite, eu n-am pierdut 
încă speranţa că voi găsi omul care 
cunoaşte bine raionul fortificat. Intreb 
pe fiecare. Dar deocamdată — făcu un 
gest de nepu- tinţă — n-am găsit pe 
nimeni. Adevărată nenorocire! 

Şuhova şi Stremeannoi ieşiră din 
birou. În urma lor intră o femeie înaltă, 
căruntă, care povestise pe coridor 
despre fiul ei dispărut fără urmă... 

Co A P~ I IO LAU L 
XLIII 


ÎNCEP CERCETĂRILE 


Chiar din prima zi a eliberării oraşului, 
Klavdia Feodorovna începuse să 
organizeze Casa copilului. Se înțelesese 
cu Morozov ca, temporar, să ocupe casa 
în care locuise primarul Blinov, o casă 
cu un etaj, bine întreţinută, şi care de 
curind fusese complet renovată. Se 
vede că primarul avea de gind să se 
aşeze temeinic şi pentru multă vreme 
aici, deoarece nu precupeţise 
cheltuielile. 

Băieţii au fost cazaţi la parter, iar 
fetiţele la etaj. Klavdia Feodorovna 
locuia într-o cameră mică, sub scară, 
care îi servea şi de cancelarie. 

În magazie şi în pivniţă, Şuhova şi 
copiii găsiră mari rezerve de alimente 
de captură, care puteau să le ajungă 
pină avea să se pună la punct aprovi- 
zionarea oraşului. 

Întorcîndu-se de la Sovietul orăşenesc, 
Klavdia Feodorovna îşi scoase 
broboada, scurta vătuită, şi trecu în 
camera ei. Era foarte preocupată. 
Trebuia să facă rost de topoare, 
ferăstraie, să se gindească pe care 
dintre copii va putea să-i pună la tăiatul 
şi aranjatul lemnelor. Dar nu stătu mult 
pe gînduri. Strigă prima fetiţă care-i 

ieşi în cale — Maia Şu- bina — şi-i spuse 
să-l caute imediat pe Kolea Ohotnikov şi 
cîţiva băieţi. Maia plecă în goană. Cît ai 
clipi din ochi, în cămăruţa Klavdiei 
Feodorovna se adunaseră toţi copiii 
mari, care o ascultau cu mutrişoare 
serioase. 

— Mergem noi, Klavdia Feodorovna — 
vorbi Saşa Zubavin, un băiat înalt, 
blond, cu ochelari. Era foarte miop şi, 
dacă-şi scotea ochelarii, avea un aer de 
om zăpăcit, chiar speriat. Mergem noi 
să cerem de la soldaţi topoare şi 
fierăstraie. Ne vor da cu siguranţă. 

— Bineînţeles c-o să vă dea. Spuneţi-le 
că îi rog eu şi că mîine le trimitem 
înapoi, întregi şi nevătămate. 

Băieţii se ridicară şi porniră în grup 
spre uşă. 

— Kolea şi Vitea, voi rămîneţi aici — îi 
opri Klavdia Feodorovna. Avem de 
discutat ceva... Închise bine uşa şi se 
aşeză la masă. Pe faţa ei apăru expresia 
de încordare  lăuntrică, pe care o 
surprin- deai cu greu, însă pe care 
copiii o cunoşteau bine, şi de aceea îşi 
dădură seama că e vorba de ceva foarte 
serios. Uitaţi-vă ce este, copii — zise ea, 
în- cruntîndu-se — aveţi de îndeplinit o 
misiune importantă. 

De îndată ce Klavdia Feodorovna rosti 
cuvîntul „misiune”, atît de cunoscut 
copiilor, amindurora începură să le 
strălucească ochii de emoție. 

— Ce trebuie să fac? întrebă Kolea. 

— Nu te grăbi şi nu mă-ntrerupe... 
Ascultaţi: astăzi mi s-a adus la 
cunoştinţă din partea Sovietului 
orăşenesc că  hitleriştii au prădat 
muzeul. Au vrut să fure cele mai bune 

tablouri, dar n-au apucat. Tablourile 
sînt pe undeva prin oraş. 

— Şi trebuie găsite? întrebă repede 
Kolea. 

— Nu, Kolea — zise Klavdia 
Feodorovna, pri- vindu-l cu severitate. 
Nu trebuie să le căutaţi. Trebuie să 
mergeţi din casă în casă şi să întrebaţi 
oamenii. Poate că în felul acesta veţi 
afla ceva despre ele. 

— Numai atîta?! făcu dezamăgit Vitea. 

— Nu-i un lucru uşor — îl dojeni 
Klavdia Feodorovna. Ştiţi şi voi cît de 
important este să daţi de urma lor... 
Dar băgaţi de seamă, copii, fiţi cu grijă, 
în oraş mai sînt încă multe mine. 
Străduiţi-vă să nu călcaţi pe zăpada 
neumblată. 

RUINELE DE PE DEAL 


Băieţii mergeau unul după altul pe 
zăpada bătătorită, de-a lungul zidurilor 
şi gardurilor. În frunte păşea Kolea, cu 
două lopeţi grele pe umăr. În spatele 
lui, la o distanţă de doi metri, venea 
greoi Vitea, îmbrăcat într-un palton 
vechi, cu miînecile scurte şi rupte la 
manşetă. Miîinile mari, înroşite de frig, 
şi le vîrise în buzunare aproape pînă la 
cot. Nu avea mănuşi şi-i îngheţaseră de 
tot. 

Aşa ajunseră la prima răscruce. 

Lîngă un stilp de telegraf, aplecat într- 
o parte, Kolea se opri. 

— Ei, Vitka, încotro o luăm? La 
dreapta sau la stînga? 

— Nu ştiu. Dacă ar fi după mine, m-aş 
duce acasă. Pînă cînd să mai hoinărim 
aiurea pe străzi? 

Înfuriat, Kolea  înfipse în zăpadă 
lopeţile. 

— De ce eşti bleg? întrebă el, mînios. 
Te-ai co- cîrjat ca un moş, că dai cu 
nasul de pămînt! 

Ultimele cuvinte, Kolea le rosti cu 
satisfacţie: le auzise de la un plutonier 
care ocăra un soldat încet şi stîingaci în 
mişcări, cînd, cu o oră în urmă, în 
curtea lor intrase maşina cu lemne. 

— Da’ tu ce vrei de la mine? se oţări 
Vitea. Mai spune şi tu un lucru ca 
lumea! Ce-i aia: „Dai cu nasul de 
pămînt!” 

— Ei, dacă vrei un lucru ca lumea, 
atunci hai să intrăm pe poarta asta. 

— Şi iar n-o să găsim nimic! O să ne- 
alegem numai cu ocări. 

— Ia te uită la el ce delicat e! Nici să-l 
ocărăşti n-ai voie... 

Şi Kolea se-ndreptă spre o casă 
scundă de lemn, înconjurată de garduri 
vechi, magazii şi alte acareturi. Intră 
plin de curaj în curte, puse lopeţile 
lîngă  cerdac.şi se  îndreptă spre 
magazia înaltă, de cărămidă, care-i se 
păru un loc foarte potrivit pentru a 
ascunde tablourile. La uşă atîrna un 
lacăt mare, ruginit. Abia puse mîna pe 
el şi lacătul cedă. Nu era încuiat. Il 
scoase din belciuge într-o clipă Uşa 
scîrţii şi din întunericul magaziei 
guiţind fericit le sări în faţă un 
purceluş. 

În aceeaşi clipă, uşa căsuţei se 
deschise şi în cerdac ieşi valvirtej o 
băbuţă bătrină, tare bătrină, cu cipici în 
picioare şi încinsă cu un şorţ de stambă. 

— Pungaşii! Ia te uită la ei! ţipă ea. 
Am scăpat purceluşul ăsta de Hitler, şi 
acuma vor ei să mi-l fure! Să ştiţi că 
strig după ajutor! Derbedeilor! Afară cu 
voi! Nici urma să nu vă rămînă! 

Vitea se pierdu cu firea, se dădu 
înapoi şi fugi spre poartă. Dar Kolea nu- 
| urmă. Păşi plin de în- drăzneală spre 
bătrină, se opri în faţa ei şi-i spuse cu 
demnitate: 

— Mai mare ruşinea, bunicuţo, să 
ocărăşti aşa! N-avem noi nevoie de 

purceluşul dumitale... Dacă vrei, ţi-l 
prindem imediat!... 

— Ei, vezi, tocmai asta nu vreau! vorbi 
supărată bătrînă. Il prindeţi voi, da’ nu 
pentru mine... Hai, pleacă, întinde-o cît 
mai eşti teafăr! Că de nu, te-ating cu 
nuiaua! 

Guiţind fericit şi scurmînd pămîntul cu 
ritul mic cît un bănuţ, purceluşul alerga 
pe cărarea dintre casă şi magazie. 
Kolea se aplecă, înşfăcă purcelul, îl 
băgă în magazie şi închise uşa. Văzînd 
cum stau lucrurile, bătrină se mai 
linişti. 

— Bine, bine, du-te! zise ea pe un ton 
mai paşnic. Şi altă dată să nu mai umbli 
haihui prin curţi străine! 

— Noi, bunicuţo, nu umblăm haihui — 
spuse Kolea, apropiindu-se de cerdac. 
Noi căutăm tablouri. 

— Ce tablouri? 

— Alea din muzeu care-au dispărut. 
Hitleriştii au vrut să le scoată din oraş, 
dar n-au apucat şi le-au ascuns... Dar 
unde, nu se ştie. De-aia le căutăm noi. 

— Păi la noi în curte nu-s nici un fel de 
tablouri — grăi bătrina — nu-s nici în 
curtea vecină, nici în cealaltă. Despre 
tablourile acestea am fost anunţaţi şi de 
Sovietul orăşenesc... Dac-ar fi fost aici, 
le-aş fi dus singură, nu v-aş fi aşteptat 
pe voi. 

Aruncîndu-şi lopeţile pe umăr, Kolea 
se-ndreptă spre poartă. 

În aşteptarea lui, Vitea ţopăia pe 
zăpadă. 

— Afurisită treabă! se necăji Kolea. 
Tablourile nu-s la ea şi, de altfel, pe 
strada asta nu sînt nicăieri. 

— Da” ea de unde ştie? 

— Ştie, dacă spune! Şi toată lumea 
ştie că tre-buie să caute tablourile. 
Sovietul orăşenesc a şi anunţat. 

— Atunci de ce să le mai căutăm noi? 
întrebă Vitea. Le vor căuta oamenii prin 
ogrăzi şi magazii şi cineva tot o să le 
găsească... Să-i spunem tuşii Klavdia să 
trimită sugacii pentru treaba asta. Hai 
acasă! 

— Nu merg — se încăpăţină Kolea. 
Dacă vrei, du-te; eu rămîn să le caut. 

Pentru orice eventualitate, mai intrară 
în cîteva curţi, dar nu mai gospodăriră 
singuri, ci, plini de răbdare, întrebau 
locatarii. Toată lumea ştia că tablourile 
au dispărut din muzeu, presupuneau 
unde ar putea fi, îşi spuneau părerea, 
dar îi încredinţau că în curtea lor nu se 
află nici un tablou... 

— Nu, în felul acesta n-o să le găsim 
niciodată — zise Kolea cînd, peste un 
ceas, se opriră la celălalt capăt al 
străzii. Uite ce cred eu: ar trebui să le 
căutăm acolo unde nu le caută nimeni şi 
unde nu există locatari. 

— Adică unde? întrebă cu interes 
Vitea. 

— Ei, prin ruine, în subsolul vechii 
biserici, în  cavourile din cimitir. 
Mergem, ce zici? 

Vitea se însufleţi dintr-o dată. 

— Ei, asta-i cu totul altceva, 
bineînţeles că mergem! 

— Da’ încotro o pornim? 

— Unde vrei tu. 

— Atunci să ţmergem întîi la ruine — 
rosti hotărît Kolea. 

Copiii numeau  „ruine” zidurile 
silozului care fusese distrus de 
avioanele germane în timpul primelor 


517 


bombardamente. Ca să ajungi acolo, 
trebuia să traversezi tot oraşul, şi 
băieţii porniră... 

Deodată, de după colţul unei case 
aproape dări- mate şi arse, le ieşi 
înainte Maia. Fetiţa purta un palton 
prea scurt pentru ea şi nişte pislari prea 
mari. Din cauza asta părea şi mai mică. 

— Eh, Maika — spuse necăjit Kolea — 
mare ghinion cu misiunea asta! Curat 
chin! Umblăm fără nici un rost. 

— Da' ce vreţi să faceţi voi? întrebă 
ea. 

— Uite, avem un plan. 

În ochii Maiei străluci o rugăminte. 

— Luaţi-mă şi pe mine! îi rugă ea. 

— Nu, nu, degeaba ne rogi, că tot nu 
te luăm! zise Vitea. Mergem într-un loc 
primejdios. Nu e pentru fete. 

— Mie nu mi-e frică. 

Şi Maia plecă cu băieţii. 

Tot mergînd, ajunseră la marginea 
oraşului.  Trecuse de ora patru. 
Incepuse să se întunece. Silozul dărîmat 
se înălța ca o masă informă şi uri- aşă 
pe deal. De jos părea tare mohorit, 
aproape înfricoşător. Lîngă drum, în 
dreapta, se afla un stilp pe care era 
bătută o tăbliță de lemn cu o inscripţie 
scurtă şi categorică: „Minat”. Kolea se 
opri şi-i spuse sever Maiei: 

— Bagă de seamă, să mergi numai pe 
drum ca să nu dai de niscai mine. 

Maia încuviinţă tăcută din cap. 

— Să ştii că n-apucăm să ajungem azi 
şi la biserică, şi la cimitir — zise Vitea. 

— Nu-i nimic, mergem mîine. 
Important, e că am început. 

Kolea şi Vitea începură să urce repede 
dealul; Maia ţinea pasul cu ei. 

Îngheţase  zdravăn. Ca să-şi mai 
încălzească mîinile, le freca mereu una 
de alta. Drumul coti brusc spre 
dreapta, ocolind dealul. Pînă la siloz 
mai rămăseseră vreo cincizeci de metri. 
Se vedea că de mult nu mai trecuse 
nimeni pe-aici, deoarece drumul era 
troienit şi nici urmă de paşi. Trebuia s-o 
ia drept peste cîmp. Kolea se opri 
nehotărit. 

— De ce te-ai oprit? întrebă Vitea. 

— Poate că sînt mine. 

Cercetară cu atenţie distanţa care îi 
mai despărţea de siloz. Pămîntul era 
acoperit de un strat gros de zăpadă, 
neatins de picior de om. 

Amurgul care se lăsa molcom îi 
învăluia cu o ceaţă albăstruie. 

— Băieți — zise deodată Maia, care 
stătea deoparte. Ia uitaţi-vă ce-i aici! 

Băieţii se apropiară în fugă. 

— Unde? întrebă repede. Kolea. Ce-ai 
găsit? 

Maia îi arătă ceva pe zăpadă: 

— Ia uitaţi-vă... Urme pe zăpadă care 
duc spre siloz. 

— Adevărat, sînt urme! observă şi 
Kolea. 

— Ei, vezi! Vitea puse cu grijă piciorul 
în urma aceea mare şi adincă: E cineva 
care a vrut să ajungă acolo. 

— Dacă a reuşit să treacă, înseamnă c- 
o să trecem şi noi. Kolea păşi înainte: 
Trebuie să mergem însă numai pe 
urme, ca să nu rătăcim. 

— Stai, Kolea! strigă deodată Maia. 

Kolea se întoarse: 

— Ei, ce mai e? 

— Da’ dacă el e acolo? 

— Care „el”? 

— Omul care a trecut pe-aici. 

— Ce să facă acolo pe asemenea ger? 
A făcut ce-a avut de făcut şi şi-a văzut 
omul de drum. De-atunci poate să fi 
trecut o săptămînă. 

Vitea porni în urma lui Kolea. Dar 
Maia, tre- cînd printr-un vicleşug în faţa 
lui Vitea, porni între cei doi băieţi. 
Înfundîndu-se pînă la genunchi în 
zăpadă, copiii ajunseră la zidurile silo- 
zului şi se opriră în dreptul unei 
spărturi mari şi întunecate. Aici urmele 
se pierdeau de parcă se topiseră. 


— Acum trebuie să acţionăm — zise 
Kolea. Tu, Maia, rămii aici şi ne- 
aşteaptă. 


— Bine! se învoi fata. 

— Eu şi cu Vitea intrăm înăuntru, să 
cercetăm ce-i pe-acolo. Dac-o s-avem 
nevoie, o să te strigăm. Pînă atunci tu 
stai de pază. 

— Bine! repetă ea. 

Băieţii intrară prin spărtură, se 
căţărară pe nişte dărimături şi 
nimeriră sub o boltă care se formase 
din două ziduri prăbuşite unul peste 
celălalt. Zăpada nu pătrunsese aproape 
de loc aici. Pe jos, numai movile de 
pietriş, ciment, drugi de fier, Kolea şi 
Vitea făcură cu greu vreo zece paşi, 
cînd deodată văzură în zid o uşă 
întredeschisă. Dincolo era întuneric. O 
beznă atît de adîncă, încît nu îndrăzniră 
să intre. Rămaseră în prag ascultînd. 
Printre dărimături şuiera sinistru vintul. 
Undeva, în depărtare, se auzeau 
bubuituri... Un tun antiaerian... Dincolo 
de nori, huruitul unui avion... 

Uşa asta misterioasă îi speria şi în 
acelaşi timp îi atrăgea. Kolea o împinse 
încetişor; uşa scîrţii şi se deschise. 

Cu  giturile întinse, băieţii priviră 
înăuntru şi, prin întuneric, zăriră o 
scară ce ducea jos. 

Ce-o fi asta? Li se păruse?... De 
undeva, din adîncuri, ajunse pînă la ei 
un geamăt. 

— Ai auzit? întrebă Kolea. 

— Am auzit — răspunse Vitea. 

Tăceau amindoi... Vîntul şuiera... 

— Ce poate să fie oare? întrebă Kolea. 

— Da” tu ce crezi? 

— Că e cineva acolo. 

— Cine? 

— Cin' să fie? Un om! Că iarna doar 
nu sînt bufniţe. 

— Kolea, Vitea! auziră deodată în 
spatele lor. Aţi găsit ceva? 

Maia se căţără pe un zid dărimat şi 
cobori la ei. 

— Am găsit — răspunse posomorit 
Kolea. 

— Ce, ce-aţi găsit? 

— Nu ce, ci pe cine! Un om. 

— Care om? 

— Probabil acela ale cărui urme le-am 
văzut noi... Zace acolo jos şi geme... 

Maia îşi frinse miinile: 

— Şi de ce mai staţi pe gînduri? Poate 
că moare chiar în clipa asta! Urmă un 
moment de tăcere încordată. Atunci, 
uite ce este, băieţi — spuse hotărită 
fata. Să mergem împreună... Toţi 
deodată. Nu poate să ne facă nimic... 
Unul contra trei! 

Kolea şi Vitea nici n-apucară să-i 
răspundă, că Maia se şi strecură pe uşă 
şi se mistui în întune- ric. Porniră 
amindoi în urma ei. Pe scară, Kolea o 
luă înaintea lui Vitea şi se apropie de 
Maia, strîn- gînd în mînă o lopată. S-ar 
putea să fie atacați... 

Coboriră într-o beznă  desăvirşită. 
Omul gemea greu, hiîriia... Din cînd în 
cînd bolborosea ceva, dar nu se putea 
desluşi nici un cuvînt. Maia se 
împiedică pe scară de ceva. Se auzi un 
huruit. Judecînd după zgomot, nu putea 
fi decît un obiect de metal care se 
rostogolise. Copiii tresăriră şi în- 
cremeniră pe loc. Apoi Kolea se aplecă 
şi începu să pipăie scara cu mîinile. 

— E o lanternă — şopti el la urechea 
Maiei. 

Fata îi transmise lui Vitea: 

— O lanternă... 


522 


O pipăiră pe întuneric. Toţi trei se 
gîndeau la acelaşi lucru: s-o aprindă sau 
nu? 

În sfîrşit, Maia strînse încetişor cotul 
lui Kolea, care înţelese. S-o aprindă! Un 
snop de raze spintecă întunericul, 
lunecă pe zidurile negre şi umede ale 
subsolului, pe unde cîndva trecuseră 
tevile caloriferului. Lîngă treapta de jos 
a scării zăcea un om fără cunoştinţă. 
Alături de el se aflau cîteva cutii goale 
de conserve şi un rucsac desfăcut. 

Dintr-o ochire, copiii înţeleseră că în 
faţa lor se află un hitlerist. Şi nu unul 
de rînd. Judecînd după mantaua 
acestuia, se vedea limpede că este un 
ofiter superior. Kolea cercetă cu 
lanterna întunericul din jur. În subsol, 
nici ţipenie. Hitleristul era singur. 

Copiii se apropiară de el. 

Pentru orice eventualitate, Vitea îi 
cercetă buzunarele. Erau goale. 

— Ia să-i vedem fața — propuse Maia. 

Snopul de lumină lunecă pe ochii 
închişi, pe nasul scurt şi bont, pe bărbia 
lată... 

— El e! Nu vedeţi? şopti îngrozită 
Maia. 

— Cine? Care? întrebă Kolea. 

Deodată Maia se dădu la o parte. 
Ofiţerul deschise ochii bulbucaţi, întinse 
mîinile şi începu să strige: 

— Zu mir! Zu mirl! 

Copiii încremeniră de spaimă cînd îl 
recunoscură. Pînă nu demult, numai 
numele acestui om împrăştia groaza în 
tot oraşul. 


1 La mine, la mine! (în limba germană în text). 
(n.t.) 

Da, copiii nu greşiseră. În faţa lor se 
afla chiar şeful  gestapoului: Kurt 
Meyer, cel care fusese stăpînul 
oraşului... Acum zăcea aici, ca un cîine 
alungat de  stăpin... O explozie îl 
azvirlise afară din maşină. Şoferul 
fusese omorit, iar el scăpase numai cu o 
rană la piciorul stîng. Asta se întimplase 
în apropiere, la cotitura drumului. 
Biruindu-şi durerea, izbutise să ajungă 
pină aici, în subsol. Adusese cu el o 
rezervă de alimente şi două încălzitoare 
chimice, care puteau să-l încălzească 
multă vreme dacă le ţinea la piept. Dar 
o rană nu este un lucru simplu. Norocul 
îl părăsise pe Kurt Meyer. Visase 
bogății, mărire, decoraţii, şi în locul lor 
venise moartea, care-l găsise într-un 
subsol mizer unde, printr-o întîmplare, 
nimeriseră trei copii curajoşi... 

— Ce să facem cu el? întrebă Kolea. 
Noi n-o să-l putem scoate de-aici. E 
greu al dracului. 

— Trebuie să chemăm pe cineva în 
ajutor — propuse Vitea. 

— Şi ce se mai umfla în pene cînd 
umbla prin oraş! spuse Maia. 

Deodată, îngrozită, ea îl apucă pe 
Kolea de mînă: 

— Repede! Uită-te! Uită-te la el! 

Kolea îndreptă lanterna spre faţa lui 
Kurt Meyer. Printre pleoapele abia 
întredeschise priveau spre copii doi 
ochi strălucitori. Kurt Meyer nu mai 
gemea. Părea că-şi revenise. Acum 
privea şi se străduia să înţeleagă ce se 
petrece. Tăcea. Apoi începu să-şi mişte 
încet buzele. 

Fără voia lor, copiii se dădură înapoi 
înspăimin- taţi. Faţa lui umflată şi 

acoperită de o barbă deasă era 
îngrozitoare la vedere. Se hotăriră să se 
ducă după ajutor. Dac-ar fi bănuit ce 
avea să facă omul acesta în următoarele 
cinci minute, ar fi procedat altfel. 

Cînd ieşiră din ruine, luînd cu ei 
rucsacul lui Kurt Meyer, se întunecase. 
Ajutîndu-se unul pe altul, trecură peste 
hîrtoape, străbătură în fugă distanţa 
pină la drum şi se opriră, răsuflind din 
greu. În jur era pustiu. Nici o maşină, 
nici ţipenie de om. 

Din adîncul ruinelor ajunse pînă la ei 
zgomotul înfundat al unui foc de 
revolver... Kurt Meyer, în- ţelegind că 
nu mai este nici o speranţă, trăsese 
pentru ultima oară... 

Despre lucrul acesta, copiii aflară mai 
târziu. 

Acum îi stăpînea un singur gind: să 
ajungă cît mai repede în oraş. Alergau 
tăcuţi, respirînd anevoie. Vîntul le bătea 
în faţă şi le îngreuna fuga. Prin piclă se 
zăreau contururile primelor case de la 
marginea oraşului. Deodată zăriră un 
om, a cărui siluetă se contura 
nedesluşit prin negura albicioasă. Omul 
venea în întîmpinarea lor. Copiii fugeau 
din ce în ce mai repede, străduindu-se 
să nu rămînă unul în urma celuilalt. 

Cînd se apropiară, omul se opri şi 
strigă: 

— Voi sînteti, copii? Ce faceţi aici? 
Unde fugiţi? Şi în glasul lui răsuna 
multă blîndeţe. 

Copiii îl recunoscură pe lakuşkin, 
fotograful din piaţă. 

— Alergăm spre casă! strigă Vitea. 

Incetiniră paşii; acum mergeau liniştiţi 
de parcă ar fi depăşit o anumită linie 
invizibilă, dincolo de care rămăsese 
subsolul acela sinistru şi înspăimîn- 
tătorul Kurt Meyer. 

— Ştiţi de unde venim? strigă Kolea, 
bucuros că se întilneşte cu lakuşkin şi, 
fără voia lui, îi apucă de mînecă. Ştiţi de 
unde? De la ruine! 

— Cum? Ce zici? lakuşkin nu înţelese: 
De unde? 

— Ei, de la siloz... — şi Viktor îi arătă 
cu mîna prin întuneric. Ştiţi pe cine am 
găsit acolo? 

— Pe Kurt Meyer! şeful gestapoului! 
continuă Maia. 

lakuşkin încremeni de uimire: 

— Ce tot vorbiţi, copii? E cu putinţă? 
Pe Kurt Meyer? Da' cum a ajuns acolo? 

— Nu ştim — spuse Kolea, clătinînd 
din cap — dar de văzut, l-am văzut cu 
ochii noştri... E acolo, în subsol! 

— E singur şi e rănit — adăugă Maia. 

— Şi în jurul lui sînt o mulţime de cutii 
de conserve — completă Viktor. 

— Asta e cu neputinţă! Şi lakuşkin îşi 
desfăcu mîinile cu neîncredere. Cred că 
vi s-a năzărit din senin... Ce subsol? Ce 
conserve? Şi pentru ce v-aţi dus acolo? 

— Noi am căutat tablourile — zise 
Vitea. Ştiţi, acelea care au fost furate 
din muzeu... Dar de ce nu ne credeţi? 

— Nimeni n-o să vă creadă. 

— Aha, aşa! Bine! Atunci uitaţi-vă ce 
am în spate! vorbi Kolea. Ei, aţi văzut? 
Ce-i asta? 

lakuşkin se uită. 

— O raniţă! Nemţească parcă — spuse 
el, uimit. Glasu-i devenise mai blind. 

— Păi raniţa asta am luat-o noi de la 
Meyer. 

lakuşkin începu să pipăie repede 
sacul: 

— Ia te uită! Chiar aşa este... N-or fi în 
el niscaiva conserve, copii? Tare sînt 
flămînd, la drept vorbind... Aşadar, aţi 
spus că l-aţi văzut chiar pe Kurt Meyer? 
întrebă el din nou. 

— Chiar pe el, în carne şi oase! rise 
Kolea. Dacă nu mă credeţi, duceţi-vă şi 
uitaţi-vă! Noi ne grăbim s-ajungem 
acasă! 

— Duceţi-vă, duceţi-vă, copii — spuse 
lakuşkin. Eu locuiesc aici aproape. Am 
ieşit să caut nişte lăzi de proiectile... N- 
am cu ce face focul... Hai, plecaţi mai 
repede... 

Copiii porniră spre oraş. Tuşind şi 
tirîndu-şi picioarele, lakuşkin scruta 
întunericul, să descopere în marginea 
drumului vreo ladă de proiectile goală, 
azvirlită acolo de  hitleriştii în 
retragere... 

ÎNCĂ UN MISTER 


Divizia primise ordin de înaintare spre 
Oboian, localitate pe care trebuia s-o 
elibereze. Dis-de-di- neaţă, lastrebov 
adună comandanții de regimente şi le 
expuse sarcinile de luptă ale 
regimentelor. Pînă la începerea 
ofensivei mai rămăsese doar o zi şi o 


noapte. 
Stremeannoi şedea în biroul său şi 
cerceta ultimele rapoarte. 


Întredeschizînd binişor uşa, în cameră 
intră translatorul statului major. 

— Tovarăşe locotenent-colonel, 
permiteţi să intru! 

— Intră. E ceva urgent? întrebă 
Stremeannoi, fără să-şi ridice privirea. 

— Da. Am tradus cîteva documente, 
tovarăşe locotenent-colonel, şi am venit 
să vă raportez. 

— E ceva important? 

— Nu. Numai documentul referitor la 
fortificaţii. Dar şi acela are un caracter 
prea general; se referă mai ales la 
repartizarea forţelor de muncă. Mai 
există un document într-adevăr 
interesant, dar aş putea spune că este 
interesant mai mult din punct de vedere 
psihologic decît militar. 

— Ce document? 

— Un carnet de însemnări al şefului 
gestapoului, Kurt Meyer. Ştiţi, carnetul 

acela pe care mi l-a adus responsabila 
Casei copilului... Din păcate are prea 
puţine însemnări şi, ca să zic aşa, numai 
de ordin personal. 

Stremeannoi îşi desprinse privirea de 
pe şirurile violete ale raportului şi 
ridică ochii spre translator: 

— Şi ce-ai găsit dumneata interesant 
acolo? 

— Caracterul însemnărilor, tovarăşe 
locotenent- colonel. Felul de a gîndi. Aş 
putea spune că e un hitlerist tipic al 
generaţiei vîrstnice. E greu să vă explic 
în două cuvinte. Mai bine uitaţi-vă dum- 
neavoastră... cînd aveţi timp. 

— Cînd am timp? şi Stremeannoi 
zimbi. Bine, lasă-l aici. Poate că s-o 
întîmpla vreodată să am timp... Şi zicînd 
asta, puse peste un vraf de hirtii cele 
cîteva coli bătute la maşină pe care i le 
dăduse translatorul. 

Seara, adunind hiîrtiile de pe masă, 
Stremeannoi dădu peste însemnările lui 
Kurt Meyer. Cercetă în grabă cîteva 
pagini prinse cu o clamă, dar ceva îi 
atrase atenţia în mod deosebit. Se aşeză 
pe scaun şi, punîndu-şi colile dinainte, 
se apucă să le citească de la început. 

Da, trebuia să recunoască: era meritul 
lui Kurt Meyer, deoarece fiecare 
însemnare constituia o trăsătură de 
caracter din care se năştea treptat un 
portret destul de expresiv. 

Stremeannoi îşi aminti de fotografiile 
pe care i le arătase fotograful lakuşkin, 
precum şi de altele, găsite în arhiva 
gestapoului... Un om înalt, blond, 
voinic... Un cap mare, bărbie lată. Nasul 
bont... Un aer de om  încrezut, 
grosolan... Ce fotografie atot- grăitoare! 


529 


Şi totuşi, rîndurile înghesuite din car- 
netul de note vorbesc mai mult decît 
fotografiile. 

Iată nişte adnotări foarte laconice: „11 
septembrie 1942. Au fost executaţi 150 
de oameni”; „25 septembrie — 176. Doi 
s-au opus. Au fost împuşcaţi pe loc”. 

Kurt Meyer descria amănunţit 
ofensiva din octombrie. Se entuziasma 
de pitorescul priveliştii... dar regreta că 
piloţii ruşi... au stricat spectacolul... 
Mai departe înjura pe un oarecare 
căpitan Frei; acesta venise la el, cu o 
scrisoare de la soţia sa, care se afla pe 
moarte. Căpitanul ceruse o învoire. 
Drept răspuns, Meyer îl ameninţa că-l 
va trimite în linia întîi. „Un soldat 
neamt nu se înduioşează. Dacă-ţi moare 
nevasta, nu-i nimic, găseşti alta. In 
Germania sînt destule văduve.” 

Cîteva însemnări atraseră în mod 
deosebit atenţia lui Stremeannoi. 

„4 noiembrie. Primarul începe să mă 
enerveze. Este prea încrezut. E convins 
că numai el ştie cum trebuie să se 
poarte cu ruşii. E un intrigant! Totuşi 
are legături puternice la Berlin. Este 
recunoscut ca unul dintre cei mai buni 
specialişti în problema rusă. Nu am 
nimic împotrivă. Să rămînă în Rusia 
pină la moarte, şi chiar după... cu toate 
mesele, blănurile şi divanele lui... Dar 
ceea ce trebuie să recunosc este faptul 
că are un miros de copoi. Nu mi-aş fi 
închipuit că într-un orăşel ca ăsta să gă- 
sesc atîtea lucruri de valoare!” 

„15 decembrie. Mare porc e primarul 
ăsta! I-am spus să facă o razie în piaţă, 
dar n-a fost în stare! Şi mai susţine, 
idiotul, că se va răfui cu toţi ilegaliştii şi 

partizanii şi că în curînd va obţine de- 
plina lor încredere. 

Astăzi am fost iar la muzeu. După 
părerea mea, nu-i nimic interesant. Dar 
Miţi mi-a spus că unele tablouri sînt de 
mare valoare”... 

Ajungînd aici, Stremeannoi se opri 
fără voia lui: „la te uită! Prin urmare, 
Kurt Meyer a pus de mult ochii pe 
pradă! Interesant! Foarte interesant!” 

Stremeannoi citi atent însemnările 
pînă la sfîrşit, căutînd date care să se 
refere la situaţia militară. Despre asta 
nu pomenea însă nimic. În schimb 
dădea din ce în ce mai des peste 
însemnări cu privire la primar. Pesemne 
că relaţiile dintre cei doi S.S.-işti se 
înrăutăţeau pe zi ce trecea. 

„Nu pot încredința absolut nimic 
acestui carierist! scria Meyer. Sînt 
convins că, în ciuda înţelegerii dintre 
noi, trimite denunţuri în fiece zi. Vom 
vedea pînă la urmă care pe care.” 

„M-am convins că este pur şi simplu 
un mare prost — scria el mai departe. 
Un provincial oarecare! Face pe 
misteriosul, vorbeşte în şarade. Un 
spion obişnuit, de care te debarasezi 
uşor în clipa cînd nu mai ai nevoie de el. 
A-l cunoaşte e tot atît de simplu ca a 
afla secretul încuietorii lăzii cu care se 
mîndreşte el atît. O singură dată am 
văzut cum o deschide şi-mi ajunge. 
Carul mare, apoi Carul mic.” 

Pe Stremeannoi îl fulgeră o idee cu 
totul neaşteptată. Se sculă şi începu să 
se plimbe agitat prin cameră. 

„Probabil că Voronţov are dreptate: 
lada trebuie să aibă un fund dublu... 

Dar cum se poate ajunge la această 
despărţitură secretă?” 

Îşi aminti de o discuţie pe care o 
avusese demult cu Sokolov şi care, în 
aparenţă, n-avea nici o importanţă. 

Ei, Stremeannoi, îi propusese să 
înlocuiască lada ferecată şi greoaie cu o 
casă obişnuită de fier, dar întîmpinase 
din partea lui Sokolov un refuz ca- 
tegoric. 

„La ce bun? spusese el. Cei de la 
secţia financiară s-au obişnuit cu lada 
asta. Priviţi cum e lucrată! Adevărată 
artă, aş putea spune! lar în ceea ce 
priveşte  trăinicia ei, pentru asta 
garantez cu capul! Scapă teafără din 
orice foc. Ia  uitaţi-vă,  tovarăşe 
comandant, ce fund are! Dintr-un fier 
extraordinar. Şi gros de aproape un 
deget!” 

Într-adevăr, fundul era neobişnuit de 
gros şi ar fi putut foarte bine ascunde o 
despărţitură secretă. 

Acum era limpede de ce n-a vrut 
Sokolov să înlocuiască lada asta cu o 
casă de bani obişnuită. Poate c-o 
stricase în mod intenţionat pe cea ve- 
che, atunci cînd aflase că lada găsită 
are o despărţitură secretă. 

Cine ştie ce taină păstra fundul dublu! 
Obiecte de preţ, documente importante! 

Aluzia la Carul mic poate fi o simplă 
glumă, o ironie. Totuşi Carul mare nu e 
o scorneală... Ţintele de pe ladă sînt 
aranjate într-adevăr în formaţia Carului 
mare... Şi atunci de ce acest Car mic n- 
ar fi bun pentru despărţitură secretă? 
Ar trebui să încerce. Dar întîi să afle 
mai precis cum arată Carul mic. Va 
trebui să întrebe pe  meteorologul 

diviziei, iar apoi să se ducă la Voronţov, 
deoarece lada se află la el. 

Stremeannoi băgă în buzunar 
însemnările şi ieşi, îmbrăcîndu-şi din 
mers scurta îmblănită. 

C A P I T O L U L 
XLVI 


„OPERAŢIA K.V.” 


Kolea şi Vitea se sculară cu noaptea în 
cap. Păşind încetişor ca să nu trezească 
pe nimeni, tre-cură în sufragerie şi se 
aşezară la masă. Deşi se străduiau să 
discute calm, se înfierbîntau din ce în 
ce mai mult. 

— Nu — zicea Vitea, bilbiindu-se de 
enervare. Eu nu-u mă-mă mai duc ni- 
nicăieri. Mie-mi ajunge în-în-tîmplarea 
de a-a-laltăieri. Tu ce vrei, să ne dea a- 
afară? 

Klavdia Feodorovna, aflind că 
încălcaseră dispoziţiile ei şi se duseseră 
totuşi la siloz, se supă-rase foc. 

Cu asemenea indisciplinaţi, ea nu 
poate răspunde pentru fiecare în parte. 
Şi apoi, este o totală lipsă de respect 
faţă de ea. Klavdia Feodorovna le vor- 
bise cu mult calm şi-apoi ieşise din 
cameră. Şi iată că acum Vitea refuza să 
mai plece în căutarea tablourilor. 

— N-o să ne dea nimeni afară — 
repeta  îndărătnic Kolea. Klavdia 
Feodorovna ne-a vorbit pur şi simplu în 
linii generale. De ce să ne dea afară? N- 
am făcut nimic rău. lar dac-o să ne dea 
afară, am să mă duc la comitetul 
orăşenesc. 

In fundul sufletului însă, Kolea se 
considera vinovat. Dar mai mult ca 
orice îl chinuia faptul că nu i-a dat prin 
minte să strige patrula. Să înnebuneşti 

nu alta! Dacă l-ar fi trimis pe Vitea în 
oraş, ar fi reuşit să-l prindă viu pe Kurt 
Meyer. N-ar mai fi avut timp să se 
sinucidă. Cu alte cuvinte, n-ar fi scăpat 
de judecată şi n-ar fi dus cu el în 
mormiînt informaţiile preţioase care se 
puteau obţine de la el. 

Toată noaptea Kolea s-a răsucit de pe 
o parte pe alta, certîndu-se în gînd cu 
Klavdia Feodo- rovna, închipuindu-şi 
cum l-ar fi adus la comandament pe 
Kurt Meyer, rănit, dacă ei ar fi procedat 
cum trebuie şi neamţul n-ar fi apucat să 
se împuşte. Spre dimineaţă luă o 
hotărire. El şi cu Vitea vor continua în 
cea mai mare taină cerceiările. În oraş 
mai sînt încă destule ascunzişuri. Chiar 
aici, alături... 

Hotărirea era plină de riscuri, dar 
dacă vor găsi tablourile, n-o să-i certe 
nimeni. Ba mai mult decît atît, vor fi 
date uitării şi cele petrecute ieri. 

Această nouă acţiune se hotărî s-o 
intituleze „operaţia K.V.”: denumirea se 
născuse din împreunarea  iniţialelor 
celor două nume — Kolea şi Vitea. 

După ce operaţia căpătă şi o denumire 
proprie, Kolea se simţi chiar vesel. 
Evenimentele din ajun nu i se mai 
păreau atit de grave şi ardea de nerăb- 
dare s-o ia de la început! S-o şteargă 
neobservat din casă şi, pe-aci ţi-e 
drumul... Dac-ar fi trăit Ghenadi 
Andreevici, cu siguranţă că el l-ar fi 
încurajat: „Acţionează, Kolea!” Chiar 
aşa i-ar fi spus... 

Şi deodată, toate planurile cad baltă... 
Din cauza cui? Din cauza acestui tipicar 
plicticos de Vitka! De unde i-o fi venit 
ideea asta? Pînă nu demult era un om 


535 


în toată firea. Nu ştia ce-i frica, arunca 
cu grenade în duşmani, iar acum... o 
mămăligă! Nu e de recunoscut! Kolea îl 
ocăra, îl certa, îl convingea, îl ruga, dar 
în zadar. Vitea nu se clintea din 
hotărîrea lui... 

— Am spus că nu mă duc, şi nu mă 
duc! 

Discuţia se isprăvi printr-un categoric: 

„N-ai decît să rămii!” strigat de Kolea, 
care îşi puse pe umeri scurta vătuită şi 
ieşi în fugă trintind uşa. 
_Vitea rămase tăcut vreo zece minute. 
În timp ce se certa cu Kolea, afară se 
luminase de-a binelea. Umbrele nopţii 
se risipiseră treptat, în strălucirea unei 
dimineţi însorite şi reci. 

Cei din casă începură să se trezească. 
Se auzea cum rîd fetele în camera lor. 
În antreu, cineva turna apă într-un vas. 
Altul, tropăind, trecea în goană pe 
coridor. „Pînă să ne dea demîncare, mai 
avem o jumătate de ceas sau chiar un 
ceas — se gîndi Vitea. Mă duc să mă uit, 
poate că n-a plecat încă!” 

Işi îmbrăcă paltonul ponosit şi ieşi în 
cerdac. 

Era o dimineaţă senină, liniştită. Pe 
balustrada cerdacului se odihnea o fişie 
de zăpadă, uşoară şi gingaşă ca un puf. 

Vitea cobori grăbit treptele. Zăpada 
scîrţiia sub picioare. Aerul era uimitor 
de proaspăt şi curat. Făcu cîţiva paşi, 
apoi Vitea se opri locului şi privi în jur. 
Unde-o fi Kolka? Maia scoase capul prin 
uşa întredeschisă şi dispăru imediat. De 
undeva din dreptul pivniţei auzi glasul 
prietenului său: 

— Vitea, Vitenka, vino aici! 

Kolea nu era supărat, se arătă doar 
nerăbdător şi îngrijorat. Bucuros că n-a 
rămas singur, Vitea străbătu în goană 
curtea. Îşi găsi prietenul într-un colţişor 
ascuns, între pivniţă şi magazie. Kolea 
stătea pe creasta unui troian înalt de 
zăpadă şi, ţinîn- du-se cu mîna de 
vîrfurile ascuţite ale ulucilor, privea în 
curtea vecină, unde pînă nu demult, 
printre tei bătrîni şi tufe dese, se afla 
cumplita clădire a gestapoului. 

— Uite ce este, Viktor — vorbi el, 
foarte serios — trebuie să cercetăm 
neapărat ruinele astea. 

— Ce să mai cercetăm acolo?! se miră 
Vitea. A ars tot. 

— Poate că nu e chiar tot. 

— Bine, atunci hai! 

Ocolim sau sărim gardul? 

— Sărim! 

Se căţărară pe gard şi, făcîndu-şi vînt, 
săriră dincolo, unde se cufundară pînă 
la genunchi în zăpada adincă şi 
pufoasă... De aproape, ruinele păreau 
sinistre. Mai urite şi mai triste decît din 
depărtare. Nu mai rămăsese decît 
temelia de piatră. Îngrămădite unele 
peste altele, zăceau bîrne arse, 
cărămizi, moloz. Băieţii le ocoliră cu 
grijă şi se opriră în faţa treptelor 
năruite de cărămidă care duceau la 
subsol. Uşa joasă şi ferecată cu drugi de 
fier şi cu un zăvor greu sta 
întredeschisă. 

— Intrăm? şovăi Kolea. 

Trase spre el uşa grea, care se 
deschise încet, şi băieţii păşiră într-un 
coridor îngust de piatră ce tăia 
probabil subsolul în două, pe toată 
lungimea casei. Dar nu reuşiră să facă 

decît vreo cinci-şase paşi. Coridorul era 
blocat de cărămizi, bucăţi de fier şi 
moloz. Lîngă intrare rămăsese o uşă în- 
treagă, deşi acum nu mai folosea la 
nimic. Alături se căsca o spărtură mare, 
de două ori mai mare decît uşa asta 
cumplită, scundă, ferecată în fier... Uşă 
de închisoare... Băieţii o priveau tăcuţi, 
o pi- păiau, se uitau prin ferestruie. Nu 
se simțeau de loc la largul lor... 

— Dacă nimereşti în dosul unei astfel 
de uşi, nu mai scapi cîte zile ai — spuse 
încet Vitea. 

— Uneori se întîmplă să mai şi scapi — 
răspunse Kolea. 

Se strecurară prin spărtură şi intrară 
în camera cu pereţii cenuşii de beton şi 
cu pardoseala din lespezi mari de 
piatră. Ceva mai sus de nivelul pă- 
mâîntului se aflau două ferestrui înguste, 
cu gratii de fier. Prin tavanul prăbuşit 
se revărsa o lumină albăstruie. 

_— Tu ce crezi, aici îi împuşcau oare?... 
Intrebă în şoaptă Vitea. 

— Nu, nu aici. Cred că-i duceau 
undeva mai departe... — răspunse tot 
atît de încet Kolea. Închipu- ieşte-ţi şi 
tu: e noapte, oamenii dorm pe paturile 
de lemn. Deodată se deschide uşa şi 
cineva strigă: „leşi afară!” Omul se 
scoală şi porneşte spre moarte... Şi 
Kolea oftă, amintindu-şi de beciul în 
care se întilnise cu cei doi bătrîni... 
Dacă n-ar fi fost ei, cine ştie ce li s-ar fi 
întîmplat lui şi Maiei... Ia te uită, ce-o fi 
asta? întrebă el deodată. 

— Unde? Unde? Nu văd nimic! se 
agită Vitea. 

— Uite aici, pe zid! Chiar deasupra 
capului tău... Ia te uită ce scrie... 

— Aşa e! 

Băieţii se căţărară pe pat şi începură 
să cerceteze cu atenţie literele inegale, 
stîngace, zgiriate cu ajutorul unui cui 
sau al unui ciob de sticlă. 

„Fedea, taci din gură 
cineva prin scris. 

„Valecika, m-au omorît la 27 
octombrie. Creşte tu copiii”... şi urma o 
iscălitură, pe care însă nu putură s-o 
desluşească. 

— Ia te uită colo, mai sus oleacă, ce 
inscripţie lungă! S-o citim! spuse Kolea. 

Şi băieții,  săltîndu-se în vîrful 
picioarelor, începură s-o citească. 

Trecură vreo zece minute pînă cînd 
reuşiră să descifreze liniile strimbe, 
zgiriate pe perete: „Tovarăşi, noi vom 
muri. Ne-au mai rămas doar trei ore. 
Luptaţi, tovarăşi, munciţi, trăiţi. Noi am 
rezistat pînă la sfîrşit”. Urmau apoi 
numele:  „Şubin, Fomicev, Korobov, 
Samohin, Kondratenko”... 

— Il-ascultă! zise deodată Vitea. Cred 
că Şubin este tatăl Maiei. i-aduci 
aminte? A fost arestat şi a, dispărut fără 
urmă... 

Kolea întoarse tăcut capul spre Vitea. 
Îl privea cu ochi mari şi întunecaţi. Şi 
Vitea înţelese. Kolea se gindea la mama 
lui... Şi ea trecuse poate prin beciul ăsta 
înainte de a fi spînzurată... 

Băieţii continuară să caute. Kolea se 
chinci şi începu să silabisească un 
cuvint pe care cădea umbra patului. Se 
străduia să-i înţeleagă sensul, dar nu 
reuşea. 

Cînd în sfîrşit silabisi cuvîntul, băiatul 
tresări şi îl apucă pe Vitea de umăr: 

— Vitea, ia te uită ce scrie aici! 


n 
! 


poruncea 

— Ce, ce? Unde? 

— Aici, vezi? „Feriţi-vă!” 

Vitea privi peste umărul lui, dar nu 
văzu decit nişte zgîrieturi. 

— Nu văd — zise el, încordindu-şi 
privirea pînă la durere. Omoară-mă, dar 
nu văd nimic! 

— Uită-te şi tu mai atent... Ei, un’ te 
uiţi? Acolo jos, lingă pat. „Fe-ri-ţi-vă!” 
Ultimele litere sînt în dreapta, chiar sub 
pat. Şi mai scrie ceva. Probabil că este 
numele aceluia de care trebuie să te fe- 
reşti. Numai că acolo-i o beznă, de îţi 
dai cu degetele în ochi... Nu se vede 
nimic... De unde facem rost de 
chibrituri? 

— Băieți, sînteţi aici? se auzi vocea 
Maiei. 

Ridicîndu-şi capetele, văzură în golul 
dintre două bîrne faţa ei înroşită de ger. 

— Cum de-aţi ajuns acolo? Pe scară 
sau prin tavan? Cobor şi eu acum. 

— Nu! strigară într-un glas Kolea şi 
Vitea şi, sărind de pe pat, fugiră repede 
în curte. 

— Încotro? întrebă bănuitoare Maia. 
Aţi găsit ceva şi nu vreţi să-mi spuneţi... 

— Nu, dragă, n-am găsit nimic de soi 
— vorbi Kolea, suspect de blind şi 
prietenos. Mai bine să plecăm de-aici. 
Să căutăm în alte locuri — şi sări de pe 
mormanul de cărămizi sparte. 

— Aha! Ia te uită cine-i aici! Din dosul 
unui horn se auzi un glas cunoscut. 
Peste tot colindă băieţii ăştia, peste tot 
îi întilneşti... 

Băieţii se întoarseră. La cîţiva paşi de 
ei, pe o birnă arsă, stătea lakuşkin, 
zgribulit în paltonul lui vechi. În mîini 
ţinea  trepiedul, iar aparatul de 

fotografiat, pus într-un toc vechi de 
piele, îi atîrna pe umăr, prins de o 
curea. Ochii întunecaţi şi bulbucaţi 
priveau prin lentilele sparte ale 
ochelarilor, miraţi, alarmaţi, 
nemulţumiţi parcă. 

— Ce căutaţi voi în subsolul ăsta? 
întrebă el, apropiindu-se de ei. Se vede 
că vreţi cu tot dinadinsul să daţi peste o 
mină şi să săriţi în aer. 

— Noi am intrat numai aşa, să ne 
uităm — zise Viktor. 

— Aşa, să vă  uitaţi?... rise acru 
lakuşkin. Cînd o să explodeze o mină, n- 
o să mai puteţi vedea nimic... 

— Dar dumneata ştii ce-am găsit noi 
acolo? sări aprins Kolea. 

— Ei, ce mare lucru aţi găsit? întrebă 
lakuşkin, ironic, îndreptindu-şi 
ochelarii, care-i căzuseră într-o parte. 
Cătuşe? Bombe? Ce grozăvii aţi găsit? 

— Nici un fel de cătuşe şi nici o bombă 
— vorbi liniştit Vitea. Pe perete sînt 
nişte inscripţii... Cei condamnaţi la 
moarte şi-au scris acolo numele... 

Emoţionat, Kolea îl dădu la o parte pe 
Vitea şi continuă el: 

— Mai este acolo şi numele unui 
trădător... pe perete, chiar sub pat... 
Scrie: „,Feriţi-vă”, dar de cine să te 
fereşti, n-am putut  desluşi prin 
întuneric. Aveţi cumva chibrituri? 
Haideţi să ne uităm! 

Maia se înfurie: 

— Nu vă e ruşine? Voi aţi stat şi aţi 
citit şi pe mine nu m-aţi lăsat! Şi se 
năpusti pe scara blocată de cărămizi 
sparte. 

— Maia, Maia! Nu te duce! strigă 
Kolea în urma ei. 

Dar fetiţa dispăruse după uşă. 

— Peste tot îşi vîră nasul împieliţaţii 
ăştia!... mormăi lakuşkin, clătinînd din 
cap. Ei, fie, hai, am să mă duc şi eu să 
văd ce e cu inscripţiile alea... 

Cu paşi mici, ca să nu se împiedice de 
vreo piatră, icnind, bătrînul începu să 
coboare în urma Maiei. Băieţii se 
înţeleseră dintr-o privire şi porniră în 
urma lor. 

Maia stătea pe pat, cu gitul întins, şi 
se căznea să citească inscripţiile 
zgiriate pe perete. Cu ochii ficşi, cu 
privirea încordată, fetiţa descifra literă 
cu literă, de teamă să nu-i scape vreun 
cuvînt. Zidul acesta plin de amărăciuni 
vorbea cît o istorie întreagă... 

„Bine-ar fi să nu vadă nimic” — se 
gîndi Kolea, îngrozit de durerea Maiei. 
Dar fetiţa văzuse... citise şi înţelesese... 
Se sprijini cu mîinile de perete, chiar pe 
locul unde era zgiriat adînc şi limpede 
numele ce-i era atît de drag. 

— Tată, tată! strigă ea, şi lacrimile 
începură să-i curgă şiroaie. 

Băieţii, palizi, nu ştiau ce să facă, cum 
s-o consoleze. 

— Eh, copii! oftă lakuşkin. Ce durere, 
ce mare durere!... Se apropie de Maia, 
o săltă încetişor şi, luînd-o în braţe, o 
cobori de pe pat. Haide, fetiţo, nu mai 
plinge! Bătrînul o mîngiia pe umăr cu 
mîna lui aspră cu degete lungi, 
noduroase,  îngălbenite de tutun. 
Lacrimile n-ajută la nimic... Ce să-i 
faci... Uite, eu am să fotografiez acum 


peretele şi am să-ţi dau în dar o 
fotografie... Hai,  linişteşte-te, li- 
nişteşte-te! Băieți — spuse «el, 


întorcîndu-se spre Kolea şi Vitea — 

duceţi-o acasă, nu trebuie să mai stea 
aici! 

— Să mergem, Maia! zise Kolea şi o 
luă de mînă. 

Sughiţind, Maia porni supusă. 
Desfăcîndu-şi trepiedul, lakuşkin începu 
să potrivească aparatul, ca să 
întipărească pe vecie ultimele cuvinte 
ale oamenilor care îşi dăduseră viaţa 
pentru patria lor... Cuvinte care aveau 
să rămînă în istorie... 

Cînd se apropiară de gard, băieţii nu 
observară că din pragul gheretei de la 
poartă, îi urmărea un soldat. După ce 
mai stătu puţin locului, cercetind cu 
privirea ruinele arse, soldatul intră în 
gheretă, trîntind uşa în urma lui. 

Copiii se  întoarseră acasă şi-i 
povestiră totul Klavdiei Feodorovna. 
Maia plîngea în hohote. Klavdia 
Feodorovna o luă lîngă ea, mîngiind-o 
cu cuvinte pline de duioşie. 

Credincios cuvîntului dat, lakuşkin 
aduse o fotografie mare, umedă încă. Pe 
fotografie se vedeau atît de limpede 
inscripţiile, încît păreau săpate în 
granit. 

Klavdia Feodorovna îi mulţumi din 
toată inima. Vru chiar să-i plătească, 
dar lakuşkin refuză categoric şi se grăbi 
să plece, spunînd că nu şi-a făcut decit 
datoria faţă de fiica unui tovarăş mort 
pentru patrie. 

— Să-i rămînă o amintire de la tatăl 
ei... 

Klavdia Feodorovna se hotărî ca 
deocamdată să nu-i dea Maiei 
fotografia. Suferința pe care o încerca 
fata era prea mare. Să mai treacă un 
timp şi pe urmă... Înainte de cină, Kolea 

şi Vitea luară nişte chibrituri şi, fără să- 
i vadă Maia, porniră din nou spre 
subsolul gestapoului. Se întunecase de- 
a binelea, dar băieţii merseră pe 
cărarea bătătorită şi nimeriră repede în 
celulă. Se lăsară în genunchi în faţa 
patului şi Kolea aprinse un chibrit. 

Flăcăruia galbenă, tremurătoare 
lumină marginea patului, apoi peretele 
cenuşiu şi zgrunţuros. 

— Acum vezi? întrebă Kolea. 

Vitea privea în direcţia chibritului. 

— Nu văd nimic — răspunse el. Dă-mi 
mie chibritul! Kolea îi dădu cutia şi 
Vitea aprinse cel de-al doilea chibrit. 
Ţinînd flăcăruia foarte aproape de 
perete, desluşi cu greu cuvîntul: ,,Feriți- 
vă”. Văd, văd! strigă el, tulburat. 

— Şi acum luminează sub pat! Ce-i 
acolo? 

Dar chiar în clipa aceea chibritul arse 
pină la capăt şi îi fripse degetele. Fără 
să simtă durerea, luă din cutie trei 
chibrituri şi le aprinse dintr-o dată. 
Chibriturile se aprinseră fisîind. Vitea le 
apără cu palma şi se vîri sub pat. 

— Ce-i, ce-i acolo? Ce vezi? întrebă 
nerăbdător Kolea. 

Vitea nu răspundea. Se auzeau numai 
icneli şi pufăieli. Cînd chibriturile se 
stinseră şi în cameră se făcu întuneric, 
ieşi de sub pat. 

— Nu înţeleg nimic — zi.se eL Poate 
să fi fost şi vreun nume, dar tencuiala a 
căzut jos. Nu pot descifra nimic. 

— Ia nu mai născoci bazaconii! 

Kolea se vîrî sub pat, arse aproape 
toate chibriturile, dar nu putu să 
desluşească nici el nimic. Tencuiala 
căzuse pe pardoseala de beton, formînd 

o grămăjoară mică, şi din inscripţie nu 
mai rămăsese aproape nimic. 

— Dar asta ce-o fi? întrebă deodată 
Viktor, privind în colţul cel mai 
întunecat. Ia luminează aici! 


— Ce-i acolo? 
— Nişte bețe! 
Kolea aprinse ultimul chibrit şi, în 
lumina slabă, copiii desluşiră 


contururile vagi ale unor obiecte. Vitea 
întinse mîna şi apucă unul dintre ele. 
Era un rulou gros de pînză aspră. Peste 
cîteva minute, în faţa copiilor se aflau 
cîteva rulouri de grosimi şi lungimi 
diferite. 

— Tu ce crezi, ce să fie astea? întrebă 
Vitea. 

— Nu ştiu — răspunse Kolea — că 
înainte n-au fost aici. 

— Adevărat că n-au fost! întări Viktor. 
Azi-di- mineaţă am scotocit prin toate 
colţurile. M-am băgat şi sub pat. 

— Cine le-o fi pus aici? 

Băieţii tăcură, pipăind rulourile. 

— Poate Iakuşkin! fu de părere Kolea. 

— Sigur că el — întări Vitea. Nu ţi-ai 
dat seama că voia să scape cît mai 
repede de noi? 

Şi atunci, în mintea lui Kolea se 
perindă scena  întilnirii cu  bătrinul 
fotograf, cînd Ilakuşkin, aflînd că a fugit 
de la unchiul Nikita, îl adăpostise la el... 
Îşi aminti cum unchiul Nikita intrase în 
casa lui lakuşkin, îl luase cu forţa şi-l 
dusese în subsol, ca pe un arestat... 
Unchiul Nikita nu voia pentru nimic în 
lume să-l lase pe Kolea la lakuşkin. De 
ce? Poate că ştia ceva despre bătrîn? De 
altfel, şi maiorul de la statul major al 
armatei care venise la Casa copilului, 

după ce băieţii îl găsiseră pe Meyer, îi 
întrebase amănunţit despre fotograf 
cînd ei i-au spus că l-au întîlnit pe 
bătrin lingă ruinele silozului. Şi în 
mintea lui Kolea încolţiră bănuieli ciu- 
date... 

Deodată, sus lîngă intrare, se auzi 
căzînd o piatră, apoi nişte paşi. Sub 
bolta subsolului prinse să joace o rază 
de lumină. 

— Veniţi după mine! Aici jos! auziră 
băieţii un glas necunoscut. 

Ar fi vrut s-o ia la fugă, dar înţeleseră 
că era prea tirziu şi că nu mai aveau 
cum să iasă. Fără să se sfătuiască, 
intrară amindoi sub pat şi se pitiră. 

— E cineva aici! auziră ei din nou 
acelaşi glas. 

— Nu cred.  Şobolani poate — 
răspunse altul. 

Paşii se apropiau. Răsună zgomotul 
unui pat de puşcă lovit de pardoseală. 

— Hai, repede, arată-ne unde le-ai 
ascuns! auziră din nou copiii. 

Şi atunci, la ureche le ajunse vocea 
tremurătoare a lui lakuşkin: 

— Ce tot vorbiţi! Nu le-am ascuns eu! 
Le-am găsit sub pat... 

Raza lanternei lunecă pe pereţi şi 
lumină la un moment dat rulourile 
aflate pe jos. 

— De ce sub pat? rise omul care ţinea 
lanterna. lată-le aici, pe jos! 

Kolea  încremeni, văzînd cum raza 
lumina mîinile omului care număra 
rulourile. 

— Unu... doi... trei... — începu să 
socotească lakuşkin. Trebuie să fie 
zece, dar văd numai nouă. 

— Poate că ai greşit la socoteală? 

— Nu! replică lakuşkin. Lipseşte unul. 

— Bine, să facem procesul-verbal — 
spuse omul. 

Se auzi ţăcănitul încuietorii unei genţi 
de campanie; în subsol se aşternu 
liniştea şi se auzi numai foşnetul hîrtiei. 

— Afurisită treabă! Mi s-a rupt 
creionul! N-a- veţi cumva un briceag? 

— Cum de nu — răspunse îndatoritor 
lakuşkin — poftim! 

— Lukin, ia ţine tu lanterna! 

Raza de lumină tremură şi se muta. 
Băieţii auziră cum briceagul zgiria 
lemnul creionului. 

— Ei drăcie, stricat mai e briceagul 
dumitale! zise supărat omul. Nu ascute 
de loc! Şi-apoi e şi rupt... Ia-l, că tot n- 
am ce face cu el. După o scurtă pauză, 
întrebă: N-are cineva un creion? 

— Am eu, tovarăşe sergent — răsună 
un glas, pe care băieţii nu-l auziseră 
încă. 

Prin urmare, împreună cu lakuşkin 
sînt patru! Unul dintre ei este sergent şi 
au cu ei arme. Ciudat, de ce oare pe 
lakuşkin îl  întovărăşesc oameni 
înarmaţi? După glas, fotograful pare 
nesigur, aproape speriat. 

Ce să facă? Să iasă de sub pat? Dar 
cei veniţi aici împreună cu lakuşkin ar 
putea crede că ei sînt înţeleşi cu 
fotograful. 

— Aşadar, susţineţi că n-au fost decît 
zece tablouri — vorbi sergentul. 

— Zece?— confirmă lakuşkin — aşa i- 
am spus şi tovarăşului Morozov: „Am 
găsit zece tablouri”. 

— Şi erau sub pat? 

— Exact! Sub pat. 

Sergentul tăcu. 

— Asta-i adevărat — zise el — au fost 
sub pat! Dar cine le-a scos de-acolo? Şi 
vezi, lipseşte unul... 

Kolea simţi că Vitea îl împunge 
încetişor în coaste cu ceva tare. Întinse 
mîna şi degetele îi alunecară pe o pînză 
aspră, strinsă sul. Cel de-al zecelea 
rulou! Acum situaţia lor e de-a dreptul 
deznădăjduită. Sergentul se va uita sub 
pat, şi-a- tunci... 

Dar experienţa este lucru mare. Kolea 
smulse din mîna lui Vitea ruloul şi 
strănută tare, ca să fie auzit. 

— Cine-i acolo? strigă sergentul, şi 
aproape în acelaşi timp se auzi zăngănit 
de arme. De bună seamă că soldaţii se 
pregăteau să tragă. 

— Noi sîntem — răspunse Kolea de 
sub pat. Aici se află ceea ce căutaţi 
dumneavoastră! 

În aceeaşi clipă, raza lanternei se 
îndreptă spre ei. 

— la ieşiţi de-acolo! ordonă sever 
sergentul, aplecîndu-se. Şi repede! Cîţi 
sînteţi? 

— Doi — răspunse Kolea. 

De data asta, Viktor se arătă mult mai 
agil. În timp ce Kolea ieşea tîrîş, el sări 
repede în picioare. 

— Nu mai e nimeni? întrebă încă o 
dată sergentul. 

— Nimeni — replică Vitea. 

Raza lanternei lunecă pe feţele lor. 
Copiii închiseră ochii din pricina luminii 
puternice. 

— Aşa! Acum vă recunosc — zise 
sergentul. Voi sînteţi de la Casa 
copilului. 

Kolea dădu din cap.  Sergentul 
îndreptă lanterna spre  lakuşkin, 

luminîndu-i faţa. Luat prin surprindere, 
chipul bătrinului arăta grozav de istovit. 
Umbre puternice îi schimbau cu 
desăvîrşire expresia. Ochii încercănaţi îi 
căzuseră în fundul capului, iar nasul 
ascuţit se lungise şi mai mult. 

— Pe ei i-ai fotografiat? întrebă 
sergentul. 

— Da, pe ei. Ce faceţi aici aşa de 
tirziu, copii? De ce nu vă duceţi la 
culcare? întrebă lakuşkin. Să vedeţi voi 
ce-o să păţiţi de la Klavdia Feodorovna! 

Sergentul se apropie şi, luînd unul din 
rulouri, îl desfăcu. Toţi încremeniră de 
uimire. Soldaţii care 

stăteau în prag se aplecară şi ei. Copiii 
se lăsară în genunchi, ca să vadă mai 
bine minunea ce li se arăta în faţa 
ochilor. În lumina tremurătoare a lan- 
ternei străluceau culorile unui portret 
vechi — o fată tînără, într-o rochie albă, 
largă, brodată cu perle. Fata nu era din 
cale-afară de frumoasă, dar zimbetul 
liniştit şi înţelept o făcea minunată. 
Părea că fata se adresează peste 
veacuri oamenilor, transmiţindu-le ceva 
foarte important. Sergentul rulă pînza 
şi vraja se risipi într-o clipă. Ai fi zis că 
întunericul devenise şi mai adînc în 
beciul ăsta umed şi friguros... 

— De ce-aţi mai venit iar aici, băieţi? 
întrebă sergentul, îmbunat parcă. 

— Am vrut să citim o inscripţie — 
vorbi Vitea. 

Sergentul părea bine informat: 

— Sub pat? 

— Da! Acolo jos — răspunse Kolea. 

— Şi aţi citit-o? 

— Un cuvint l-am desluşit, dar pe 
celălalt l-a şters cineva. 

Sergentul nu mai zăbovi. 

— Uite ce-i, copii — zise el — ia 
ajutaţi-mă voi. Luaţi rulourile, fiecare 
cîte cinci bucăţi... şi duce- ţi-le cu grijă. 
Mergeţi înainte. Noi venim în urmă. 
Apoi se întoarse spre lakuşkin: Pe 
dumneata te sfătuiesc să mergi liniştit. 
M-ai înţeles? Eşti arestat! 

— Am să mă pling — răspunse surd 
lakuşkin. Sînt un om cinstit... Lucrul 
acesta poate să-l confirme însuşi 
tovarăşul Morozov. El mi-a spus că 
trebuie să fiu răsplătit. 

Copiii luară rulourile, care nu erau de 
loc uşoare. Dar niciodată pînă atunci, 

Kolea şi Vitea nu încercaseră un 
sentiment atît de complex. Bucuria se 
împletea cu simţul răspunderii. Ei 
găsiseră tablourile pe care le căuta tot 
oraşul. Fiecare din aceste pînze era o 
adevărată minune! Copiii ştiau prea 
bine lucrul acesta. 

Iar în spatele lor, tîrîndu-şi picioarele 
şi tuşind bătrineşte, păşea omul pe 
care-l escortau soldaţii... 
CALI. 1 "04. A 
XLVII 


EROII SE DESPARI 


Cînd  Stremeannoi intră la secţia 
specială, Voronţov se ridică tăcut de la 
locul lui, aruncă ţigara şi, fără să 
întrebe nimic, îl conduse în camera 
vecină. 

Trasă lîngă perete, stătea faimoasa 
ladă. 

— Am crezut că ai şi uitat de ea — zise 
Voronţov. 

— Aproape că uitasem — şi 
Stremeannoi zîmbi. Dar vezi că a 
intervenit ceva... Întîmplător am dat 
peste o însemnare din jurnalul lui Kurt 
Meyer şi am vrut să mai arunc o privire 
asupra  lăzii. Poftim, citeşte şi 
dumneata! Întinse lui Voronţov o foaie 
de hîrtie, pe care, cu creion albastru, 
erau subliniate cuvintele Carul mare... 
Carul mic... 

Voronţov citi atent hiîrtia acoperită cu 
rinduri dese. 

— Mda, într-adevăr, s-ar putea să fie 
aşa — spuse el. Poftim, descîntă, eu nu 
te-mpiedic! 

Se aşeză pe pervaz, îşi aprinse o 
ţigară şi, închi- zînd un ochi din pricina 
fumului, începu să-l urmărească pe 
Stremeannoi, care se aplecase deasupra 
lăzii şi o deschidea după procedeul 
obişnuit. 

Ţinta a treia din primul rînd, a şasea 
din al doilea, a cincea din al treilea... 
Răsuci romaniţele, scoicile, şi capacul 
se ridică aproape singur. 

Stremeannoi privi înăuntru. Nici o 
schimbare. Fundul neted, lustruit lucea 
ca oglinda. Nici vorbă să-l poţi ridica. 
Lăsă din nou capacul şi, urmărind 
schema constelaţiei pe care 
meteorologul i-o desenase pe hirtie, 
începu să apese cu grijă ţintele aşa cum 
sînt aşezate stelele în Carul mic. 

Primele două ţinte le nimeri repede, 
deşi nu erau acelea care trebuiau 
apăsate ca să poţi deschide capacul. 

— Aşa — zise mulţumit Stremeannoi. 
Cred că sînt pe drumul cel bun. 

Pînă să găsească cea de-a treia ţintă, 
fu nevoit să-şi bată destul capul. Dar 
faptul că pierdea timp nu-l mai supăra. 
Kurt Meyer îl pusese pe drumul cel bun, 
vorbind de Carul mic. Meşterul care 
făcuse lada însă nu respectase cu 
precizie poziția stelelor, aşa încît 
constelația nu-l mai putea ajuta. 
Trebuie să se descurce singur. 

Iată şi ţintele patru şi cinci. 

Le-a găsit pe toate, le-a apăsat, dar 
fără folos. Fundul dublu al lăzii nu se 

deschise. Nu se mişcă nici cu un 
milimetru. Enervat, dîndu-şi seama de 
neputinţa lui, Stremeannoi lovi din 
răsputeri cu pumnul în capacul lăzii. 

Voronţov îl urmărise cu atenţie pe 
Stremeannoi, care pipăise pînă atunci 
orbeşte, căutind cu virful degetelor 
ţintele. Deodată, pierzîndu-şi răbdarea, 
se sculă şi se apropie de ladă. 

— Eşti inconsecvent în ceea ce faci 
dumneata — spuse el. 

Stremeannoi se întoarse: 

— Ce? 

— Uite, am să-ţi explic. Cînd ai deschis 
capacul, ai apăsat la început şapte ţinte, 
aşezate după schema Carului mare, iar 
apoi ai răsucit o romaniţă şi o scoică. 
Aşa-i sau nu? 

— Exact! încuviinţă Stremeannoi. 

— Iar acum, nu ştiu de ce, ai renunţat 
la acest principiu. Intenţionat? 

Stremeannoi privi faţa concentrată a 
lui Voronţov şi clătină din cap: 

— Nu, mi s-a părut pur şi simplu că nu 
poate fi vorba de o repetare a 
sistemului. 

— Încearcă şi repetă. 

— Aşa voi face. 

Se lăsă în genunchi, apăsă din nou 
toate ţintele pe rînd, iar apoi răsuci 
romaniţa şi scoica. De data asta însă, 
condus de instinct, le răsuci în sens in- 
vers. 

În fundul lăzii răsună un ţăcănit... 

Pierzîndu-şl firea de bucurie, deschise 
capacul şi văzu că fundul neted şi 
strălucitor se ridică. Băgă o mină în 
ladă, la început pînă la cot, apoi pînă la 
umăr, se aplecă şi începu să caute cu 
înfrigurare. Voronţov urmărea mişcările 

lui avîntate, cu un zîmbet reţinut. 
Dezamăgit, Stremeannoi se ridică în 
picioare: 

— Dracu' ştie ce-i asta! Nu mai înţeleg 
nimic! 

— Ce anume? Lădiţa noastră e goală? 
întrebă calm Voronţov. 

De-abia acum se uită şi el înăuntrul 
lăzii:  despărţitura misterioasă era 
goală! 

— Nimic! zise Stremeannoi şi trînti cu 
zgomot capacul lăzii, lăsîndu-se greoi 
pe el, Eram con- vins că... 

Voronţov trase adînc fumul în piept şi 
se îndreptă spre fereastră. 

— La drept vorbind, nici nu credeam 
că vom găsi ceva — rosti el. Treaba-i 
mult mai complicată decît pare... 

— Ce vrei să spui? 

Voronţov arătă cu ţigara spre ladă: 

— Să dai de tainiţa unei lăzi şi să 
reuşeşti s-o deschizi, nu este, la urma 
urmei, un lucru chiar atît de complicat, 
tovarăşe Stremeannoi. Mult mai greu 
este să dibuieşti adevărata faţă a unui 
om, tainiţa din sufletul lui. Cu atit mai 
mult, cu cît există oameni care ştiu s-o 
mascheze bine, cu multă viclenie, şi 
ajungi la ea mai greu decît la tainiţa 
lăzii noastre!... 

Stremeannoi îl privi uimit: 

— Nu prea înţeleg... 

Voronţov dădu din cap: 

— Asta pentru că nu ştii încă tot. 

— Ce nu ştiu încă? 

Voronţov nu avu timp să răspundă. Se 
auziră bătăi în uşă şi în prag apăru 
sergentul Anişcenko. Faţa zîmbitoare şi 
bucuria din ochii lui arătau cît era de 

nerăbdător să comunice o veste extrem 
de importantă: 

— Permiteţi să raportez,  tovarăşe 
maior! 

— Ei, ce e, ce s-a întîmplat? întrebă 
Voronţov. 

— Totul este în ordine, tovarăşe maior. 

— Cum este în ordine cînd nu mi-a 
telefonat încă? 

— O să telefoneze, tovarăşe maior! 
După cum aţi ordonat, l-a trimis, la 
dumneavoastră după răsplată. 

— Ei, dar creionul l-aţi ascuţit? 

— L-am ascuţit, tovarăşe maior! 

— Şi? 

— Totul este în ordine, tovarăşe maior. 
Chiar aşa cum aţi presupus 
dumneavoastră. Şi Anişcenko începu să 
se frămînte, lăsîndu-se de pe un picior 
pe altul. Pot să vă spun două cuvinte în 
secret? 

Voronţov ieşi cu ei, iar peste o clipă se 
întoarse mai însufleţit, aproape vesel. 
Deschise sertarul biroului şi puse 
înăuntru un pacheţel cît o cutie de 
chibrituri. 

— Tovarăşe Stremeannoi — zise el — 
rămîi aici. Trebuie să ies pentru o clipă 
şi te-aş ruga să fii atent la telefon. 

— Bine. 

Stremeannoi simţea că se pregăteşte 
ceva important şi aştepta cu interes 
deznodămîntul.  Voronţov îşi aruncă 
mantaua pe umeri şi ieşi. Soneria tele- 
fonului îl smulse pe Stremeannoi din 
gîndurile lui. 

— V-ascult! vorbi el în receptor. 

La celălalt capăt ai firului auzi vocea 
cunoscută a preşedintelui sovietului 
orăşenesc. 

— Tovarăşul Voronţov? 

— Nu, nu-i Voronţov, e Stremeannoi... 
Te-ascult, Serghei Filipovici! 

— Ce s-a întîmplat, a greşit 
telefonistul? Nu te-am sunat pe 
dumneata. 

— Nu, ţi-a dat legătura bine. Voronţov 
a ieşit, şi eu, ca să zic aşa, îi ţin locul. 

— Ei, bine... Dumitale am vrut să-ţi 
telefonez ceva mai tirziu. Morozov 
vorbea foarte grav: Te felicit, tovarăşe 
Stremeannoi. 

— Pentru ce, Serghei Filipovici? 

— Cum, pentru ce? S-au găsit 
tablourile! Toate zece! E adevărat că nu 
le-am văzut încă, dar am trimis după 
ele... 

— Şi cine le-a găsit? 

— Fotograful Iakuşkin! L-am trimis la 
Voronţov să-l răsplătească. 

— De ce la Voronţov? El este acela 
care se ocupă cu treaba asta? 

Morozov rise încurcat: 

— Nu ştiu! Aşa a cerut Voronţov. 
Întreabă-l pe el... Şi-acum, la revedere 
şi să fii sănătos! 

Stremeannoi puse telefonul în furcă; 
în clipa aceea intră şi  Voronţov, 
congestionat la faţă din pricină că 
mersese prea repede. În prag se 
întoarse şi ordonă: 

— Cum vine lakuşkin, îl trimiţi la 
mine! 

— Ce-i cu dumneata, tovarăşe 
Voronţov, ai devenit şeful secţiei de 
premiere? întrebă Stremeannoi şi zîmbi. 

— De ce mă-ntrebi? A telefonat cumva 
Morozov? 

— Da. 

Voronţov îşi scoase mantaua şi se 
aşeză la masă. 

— Aici este ceva care nu merge cum 
trebuie — zîmbi el. Dar, după cum ai să 
vezi îndată, asta nu mai are nici o 
importanţă. 

— Nu-nţeleg absolut nimic — spuse 
nedumerit  Stremeannoi. Ce legătură 
are fotograful lakuşkin cu treaba asta? 
La urma urmelor, te rog să-mi explici şi 
mie ce se întîmplă aici? 

— Poftim! 

În aceeaşi clipă, dincolo de uşa 
biroului se auziră voci, uşa se deschise 
şi în cameră intră Anişcenko, urmat de 
lakuşkin, care era cu mîinile legate la 
spate; doi soldaţi cu automate se opriră 
în prag, aşteptînd ordine. 

— Ei, lakuşkin, ai venit după răsplată? 
întrebă Voronţov. Ia loc! Să stăm puţin 
de vorbă. 

Anişcenko puse pe masă aparatul de 
fotografiat, trepiedul şi obiectele pe 
care i le luase lui lakuşkin în timpul 
percheziţiei, îi dezlegă mîinile şi ieşi din 
cameră, închizînd uşa în urma lui. 

Cu toate că fusese poftit să ia, loc, 
lakuşkin continua să stea în picioare, 
frecîndu-şi palmele amorţite. Bătrînul 
era atît de abătut, încît Stremeannoi se 
gîndea dacă nu cumva se pripise 
Voronţov. Ce primejdie putea să 
prezinte bătrinelul ăsta prăpădit, cu 
umerii aduşi?... 

— Ce se întîmplă, tovarăşe Voronţov? 
întrebă cu glas plîngăreţ lakuşkin. Se 
poate să mă aresteze pe mine? De ce? 
Pentru că am căutat cu atita de- 
votament tablourile şi le-am găsit?... Se 
poate? După ce am ajutat la 


557 


demascarea  trădătorilor!... Apoi se 
întoarse către  Stremeannoi: Da’ 
dumneata, tovarăşe şef, dumneata n-ai 
văzut cum l-am recunoscut eu pe 
primar? Atunci pentru ce toate astea? 
Pentru ce? 

lakuşkin îşi acoperi faţa cu mîinile, 
cuprins de o desperare fără margini. 

— Stai jos! Ia loc, lakuşkin! spuse 
Voronţov. O descurcăm noi imediat şi 
vedem dacă a fost sau nu o greşeală. 

lakuşkin se aşeză supus la masă, 
punindu-şi mîinile pe genunchi şi 
arătînd, prin întreaga sa atitudine, că 
este gata să-l ajute să descurce iţele 
acestei neînţelegeri, atît de neplăcute 
pentru toţi. 

— lată ce este, lakuşkin! De dumneata 
depind foarte multe lucruri... În primul 
rind, propria dumi- tale soartă. De 
aceea te rog să răspunzi sincer la 
întrebări — zise Voronţov şi trase spre 
el pachetul cu obiectele care-i fuseseră 
luate arestatului. Unde ai fost 
percheziţionat? 

— În cameră, la ieşire. 

— Ai predat tot? 

— Da. 

— Ia să vedem ce este aici... 

Maiorul desfăcu ziarul şi Stremeannoi 
văzu o batistă boţită, o legătură de chei 
— probabil de la locuinţa lui lakuşkin — 
un briceag rupt, cîteva monede şi cîteva 
hirtii de zece ruble. Tot aici mai era un 
buletin şi o delegaţie, amîndouă foarte 
vechi şi jerpelite... În general părea că 
nu este nimic interesant. Voronţov 
desfăcu batista, o cercetă cu atenţie, o 
puse deoparte, apoi numără monedele, 
opri una din ele, scutură legătura cu 

chei, ca să vadă dacă nu cade ceva din 
vreo cheie, apoi îşi aruncă în treacăt 
privirea asupra actelor. 

lakuşkin îl urmărea liniştit pe 
Voronţov, care cerceta conținutul atît 
de simplu al buzunarelor lui. 

— Şi nu le e ruşine oamenilor 
dumneavoastră să chinuiască un bătrîn! 
spuse el, cînd Voronţov termină cu 
cercetarea lucrurilor. După toate apa- 
renţele, nu se ivise nimic nou. La ce bun 
toate astea? Oare n-am voie să port în 
buzunar o batistă şi cheile de la casă? 

— Bineînţeles că ai voie — spuse 
Voronţov. 

— Atunci daţi-mi toate lucrurile înapoi. 

— Stai niţel — şi Voronţov trase 
lucrurile de la marginea mesei. Apoi, 
schimbînd dintr-o dată tonul: Ia spune, 
lakuşkin, unde ai locuit dumneata 
înainte de război? 

Luat prin surprindere, fotograful se 
fistici: 

— Eu?... Pînă în nouă sute patruzeci 
am locuit în Bielorusia apuseană, în 
oraşul Lida. 

— Aşa... Şi după aceea? Cum ai 
nimerit aici în oraş? 

lakuşkin se aplecă cu tot trupul 
înainte şi începu să vorbească aprins: 

— Vedeţi, în timpul lui Pilsudski eu am 
dus-o foarte greu. Ani de zile am 
îndurat foamea. Cînd s-a putut să mă 
întorc în Rusia, bătrîn şi singur cum 
eram, m-am hotărît să plec într-un oraş 
mic, de stepă, unde sînt mulţi vişini, 
multă linişte şi multe grădini... Să-mi 
trăiesc ultimii ani în tihnă... 

— Asta-i frumos — făcu Voronţov. Aş 
putea spune că, aşa cum prezinţi 

dumneata lucrurile, este chiar poetic... 
Maiorul îşi sprijini coatele pe masă şi se 
lăsă cu pieptul înainte. Dar ia spune, 
lakuşkin, cum de-au nimerit tablourile 
la dumneata? Unde le-ai găsit? 

Fotograful ridică mirat din umeri: 

— Am căutat şi-am tot căutat, pînă le- 
am găsit... Toţi oamenii din oraş le-au 
căutat... Trebuie să recunosc însă că am 
avut mai mult noroc decît alţii... Le-am 
găsit în subsolul gestapoului, sub pat... 
M-au dus acolo băieţii aceia de la Casa 
copilului, ca să-mi arate nişte 
inscripţii pe un perete, cu numele celor 
ucişi şi, din întîmplare, am dat peste 
ele. 

Voronţov îl privi pe Stremeannoi şi-i 
zîmbi din colţul gurii, făcîndu-i semn să 
urmărească mai atent mersul 
interogatoriului. Stremeannoi, care şi 
pină atunci urmărise totul cu multă 
luare-aminte, observă că în liniştea 
aparentă a lui lakuşkin se ascunde o 
mare încordare. 

— Aşadar, toţi au căutat, ai căutat şi 
dumneata — repetă Voronţov. Asta-i 
bine. Se sculă în picioare şi, înconjurind 
masa, se aşeză în faţa lui lakuşkin: Dar 
dacă am să-ţi spun că tablourile nu le- 
ai găsit în subsolurile gestapoului, ci în 
siloz? Chiar în seara cînd au fost acolo 
băieţii de la Casa copilului, dumneata 
te-ai strecurat şi ai luat tablourile, 
aduse aici de Kurt Meyer. Era lucrul cel 
mai de preţ, pe care el, rănit, a mai avut 
putere să-l ia cu el... La asta ce poţi 
răspunde? 

lakuşkin dădu din umeri: 

— Degeaba îmi spuneţi mie toate 
astea! N-am fost în nici un siloz... E 

adevărat c-am întîlnit copiii pe drum şi 
ei mi-au povestit că fuseseră acolo. Dar 
nu m-am dus... Şi de ce m-aş fi dus, la 
urma urmei? 

— Noi nu sîntem copii — zise sever 
Voronţov. În aceeaşi noapte, dumneata 
ai transportat tablourile într-un loc 
ascuns, apoi te-ai hotărit să le găseşti... 
Să faci un dar Puterii sovietice. Şi pot 
să-ţi mai spun un lucru: pînă în ultima 
zi, ele n-au fost în subsolul gestapoului. 

— Unde au fost înainte, nu ştiu — 
răspunse lakuşkin. Ştiu numai unde le- 
am găsit. 

Voronţov se aplecă din nou spre el: 

— Bine. Atunci de ce ai şters de pe 
perete — ştii, acolo, sub pat — numele 
trădătorului? Ţi-a- duci aminte că scria: 
„Feriţi-vă”... Cuvîntul l-ai lăsat, dar 
numele l-ai şters. 

— N-am şters nimic... Nu ştiu nimic... 
Habar n-am... Ce inscripţie?... Ce 
nume?... 

Voronţov trase spre el ziarul cu lucruri 
şi scoase briceagul cu lama ruptă. 

— Unde ai rupt briceagul ăsta, 
lakuşkin? 

— Nu ţin minte — şi fotograful îşi 
încreţi fruntea. A, da, odată cînd am 
vrut să deschid o cutie cu conserve şi n- 
am reuşit... 

Voronţov se sculă, se întoarse la locul 
său şi scoase din sertarul biroului un 
pacheţel pe care-l desfăcu. lakuşkin 
urmărea cu gitul întins mişcările 
maiorului,  uitindu-se în  pacheţelul 
desfăcut. Stremeannoi se ridică şi el de 
pe scaun şi se apropie de masă. Pe 
hîrtie se vedea o bucăţică de metal. 

— Priveşte aici, lakuşkin! şi Voronţov 
puse bucăţica de metal lîngă lama 
ruptă: era virful briceagului. Te-ai cam 
grăbit şi ai rupt lama. lată bucata care- 
ti lipseşte... A fost găsită sub pat. Ce ai 
de zis? 

lakuşkin îşi frecă nervos genunchii cu 
palmele. 

— Nimic — răspunse el brusc şi 
începu să tuşească. Daţi-mi batista! 

— la-o pe asta — şi Voronţov scoase 
din buzunar o batistă şi i-o întinse lui 
lakuşkin. Este curată, acum am scos-o 
din valiză. 

Dar lakuşkin nu mai tuşea. Cu faţa 
încordată, încruntat, îi urmărea pe sub 
sprîncene pe maior. 

— Tovarăşe  Stremeannoi, vino mai 


aproape — spuse Voronţov, cercetînd 
din nou lucrurile fotografului. Uite ce 
descoperire interesantă... Priveşte! 


Voronţov desfăcu batista lui Iakuşkin. 
Cu o lamă, pe care o păstra între foile 
carnetului de note, tăie grijuliu unul din 
colţurile batistei... Din tivul gros se 
rostogoli pe masă o pilulă mică şi 
neagră. Otravă! continuă Voronţov. E 
de ajuns să striveşti pilula asta între 
dinţi, şi moartea este fulgerătoare. 
Înveli pilula intr-o hîrtiuţă şi o puse într- 
o cutie de chibrituri. Ei, lakuşkin, acum 
vorbeşti? 

Fără a-şi întoarce faţa, lakuşkin privea 
cu coada ochiului la Voronţov. Se 
gîrbovise, capul îi intrase adînc între 
umeri şi părea că îmbătrînise mult din- 
tr-o dată. 

— Vorbeşte, te rog, te-ascult! spuse 
liniştit Voronţov. 

— Da, e adevărat, am fost în legătură 
cu gestapoul — începu lakuşkin. Dar 
numai în calitate de fotograf... Nu mă 
lăsau în pace... Cînd refuzam să 
fotografiez cadavrele sovieticilor 
împuşcaţi, mă amenințau cu moartea... 
Din cauza asta, în oraş unii începuseră 
să mă considere trădător! Am suferit 
îngrozitor, dar n-am putut scăpa de 
gestapou... Şi-a- tunci cînd aţi venit 
dumneavoastră, am crezut că acest 
coşmar s-a sfirşit pentru totdeauna. De 
aceea am început să vă ajut atît de 
activ... Da, m-am străduit să capăt 
încrederea dumneavoastră. Mi se părea 
că, demascînd din toate puterile meie 
pe duşmani, voi reuşi să obţin această 
încredere... Adevărat, eu am şters 
numele trădătorului de sub pat... Era 
numele meu. 

— Şi asta-i tot ce ai de spus? întrebă 
Voronţov. 

— Tot — răspunse lakuşkin. 

— Eşti sigur că-i absolut tot, pînă la 
sfîrşit? întrebă Voronţov, subliniind 
ultimul cuvînt. 

— Da, pînă la sfîrşit. În ce priveşte 
otrava... mi-a dat-o Kurt Meyer, de 
milă... dacă partizanii m-ar fi considerat 
trădător, eu n-aş fi putut să-mi 
dovedesc nevinovăția. 

— Şi-acum cinci minute ţi s-a părut că 
n-o să poţi face lucrul acesta? 

lakuşkin ridică mîna speriat: 

— Nu, nu, cum se poate”! 

— Şi totuşi mi-ai cerut batista... Ei 
bine — spuse  Voronţov,  lăsîndu-i 
impresia că-l crede — explicaţiile pe 
care mi le-ai dat au destulă logică. 


563 


Uşurat, lakuşkin se lăsă pe speteaza 
scaunului şi, cu dosul palmei, îşi şterse 
sudoarea de pe frunte. 

Stremeannoi îl privea cu curiozitate. 

„lată că s-a deschis tainiţa” — gîndi el 
şi, fără să vrea, se uită la Voronţov. 

Aplecat peste masă, maiorul îl privea 
pe  lakuşkin cu încordare, încît 
Stremeannoi, surprinzîndu-l, se întrebă: 
„De ce-l priveşte oare aşa de stăruitor? 
S-ar putea să mai existe încă o tainiţă?” 

Dar în aceeaşi clipă, Voronţov se 
ridică de la locul său şi, cu un gest 
brusc, aruncă în faţa lui lakuşkin o 
monedă, sau mai bine zis o jumătate de 
monedă de aramă valorind cinci copeici, 
pe care o scoase din sertar. Văzînd 
moneda, fotograful se trase înapoi. 
Sîngele îi fugi din obrajii congestionaţi 
şi năduşiţi. 

— Ei, lakuşkin, ajunge! Rolul pe care l- 
ai jucat s-a sfirşit! Omul care posedă 
cealaltă jumătate a monedei se află în 
camera vecină. Vrei să te confrunt cu 
el? 

— Nu, nu trebuie — şi lakuşkin îşi rînji 
dinţii lungi şi galbeni. Aveai impresia că 
e gata să sară şi să-l muşte de beregată 
pe Voronţov. 

— Tovarăşe  Stremeannoi — vorbi 
Voronţov —  dă-mi voie să fac 
prezentările: în faţa dumitale se află 
agentul gestapoului T-A-87. 

lakuşkin se smuci de la locul lui şi se 
prăbuşi neputincios peste marginea 
mesei. 

„lată că s-a deschis şi cea de-a treia 
tainiţă” — se gîndi Stremeannoi. 

Voronţov se sculase de pe scaun şi, cu 
mîinile în buzunare, se opri în faţa lui 
lakuşkin: 

— Şi-acum să-mi spui ce-ai făcut cu 
portharta pe care i-ai  şterpelit-o 
primarului, atunci cînd zăcea fără 
cunoştinţă. Ştii cînd? În autobuzul pe 
care l-ai aruncat în aer, cu o mină anti- 
infanterie. În portharta aceea erau nişte 
acte. Unele din ele se refereau la 
raionul fortificat. 

O licărire vie şi vicleană însufleţi ochii 
stinşi ai lui lakuşkin. Dădu din umeri: 

— De ce le-aş fi păstrat? Se-nţelege că 
le-am distrus. 


— Nu — spuse Voronţov — nu le-ai 
distrus. 
— Credeţi? 


— Sînt sigur. Eşti prea calculat, ca sa 
fi făcut asemenea prostie. Dumneata 
cunoşti bine preţul fotografiilor şi al 
tablourilor... Ştii cît valorează şi actele 
militare, mai ales atunci cînd sînt 
necesare pentru operaţiile care 
urmează să aibă loc. 

— Într-adevăr, valorează foarte mult 
— rosti deodată Iakuşkin şi se chinei de 
parcă s-ar fi pregătit să facă un salt. 
Aveţi dreptate, le cunosc preţul şi fiţi 
sigur că n-am să le dau ieftin. 

— Şi care-i preţul pe care-l ceri? zîmbi 
Voronţov. 

— Viaţa. 

— Nu-ţi promit. Nu depinde de mine. 
Dacă vrei să rişti, n-ai decit. 

lakuşkin stătu cîteva clipe pe gînduri. 
Cu ochii mijiţi, privea undeva, peste 
capul lui Voronţov. 

— Ei, ce să fac? Voi risca — şi întinse 
mîna spre  trepiedul aparatului 
fotografic. Permiteţi? 

— Aşteaptă! zise Voronţov şi, trăgînd 
trepiedul spre el, desfăcu unul din 
picioruşe în două, apoi, cu grijă, scoase 
din ţeavă un film făcut sul. 

— Ăsta-i? întrebă el. 

— Da — răspunse lakuşkin, 
sprijinindu-se greoi de masă. Pe el se 
vede totul foarte bine. Am fotografiat eu 
însumi. Uitaţi-vă la lumină. Originalele 
sînt distruse. Ca să le păstrez, era şi 
incomod, şi primejdios. 

Stremeannoi se ridică repede şi privi 
negativul peste umărul lui Voronţov. 
Acesta îi dădu filmul, pe care 
Stremeannoi îl cercetă cu atenţie. 

Printre clişeele a nenumărate ordine şi 
rapoarte erau cîteva în care se vedea o 
grămadă de semne şi de linii 
întortocheate. Se părea că fiecare desen 
diferă de celălalt. Dar ochiul 
experimentat al lui Stremeannoi desluşi 
îndată că acestea sînt părţile unui 
singur plan; probabil că lakuşkin le-a 
fotografiat sector cu sector. 

— Ei, cum e? întrebă Voronţov. 

Îngîndurat, Stremeannoi rulă filmul. 

— O să facem o copie şi o să vedem 
mai bine —spuse el, uitîindu-se la 
lakuşkin. 

— O să fiţi mulţumiţi — întări agentul. 
În clişeele astea o să găsiţi multe 
lucruri care vă vor fi de folos. 

Voronţov îl strigă pe Anişcenko, 
ordonîndu-i să-l ia pe arestat. 

— Să mergem! spuse Anişcenko. 

lakuşkin se ridică şi, cu umerii aduşi, 
porni resemnat în urma ostaşului. 

— Interesant — vorbi Stremeannoi 
după ce se închise uşa. Cum o să se 
întilnească el cu agentul pe care l-ai 
arestat? Se vor recunoaşte fără mo- 
nedă? 

Voronţov se sculă şi se plimbă prin 
cameră. 

— Da —  zîmbi el. Într-adevăr, 
interesant. Numai că nu se va întilni cu 
nimeni, tovarăşe Stremeannoi. 

— Inteleg. I-aţi aşezat separat. 

Voronţov se spri jini de marginea 
mesei. 

— Am să-ți împărtăşesc un mare 
secret — zise el, de data aceasta serios. 
Din păcate, pe omul care are cealaltă 
jumătate de monedă nu l-am arestat 
încă. lakuşkin n-a rezistat pur şi simplu 
în faţa atacului psihic. L-am dejucat. 
Acum, bineînţeles, va trebui să aflăm 
care au fost legăturile lui şi locuinţele 
conspirative. 

În clipa aceea se auzi o bătaie timidă 
în uşă. Voronţov strigă: 

— Intră! 4 

Uşa se deschise încet. În prag stăteau 
Kolea şi Vitea, ciufuliţi şi obosiţi. 

— Noi am vrea să plecăm! zise Kolea. 

Voronţov le făcu semn cu mîna: 

— Intraţi, intraţi şi staţi puţin jos! 

Băieţii intrară şi se aşezară stîngaci pe 
taburetul pe care stătuse lakuşkin. 
Stremeannoi îi privea cu o vădită 
nemulţumire. De ce au venit tocmai 
acum băieţaşii aceştia cînd începuse o 
discuţie serioasă? Ce nevoie avea 
Voronţov de ei? Mai bine îi trimitea 
acasă, decît să-şi piardă vremea. Dar 
Voronţov era foarte preocupat de copii. 

— Ei, cît pe-aci să ne stricaţi toată 
treaba! li se adresă el, sever. De ce v-aţi 
băgat în subsolul ăla? Asta vă-ntreb! 

— Am căutat tablourile — răspunse 
Kolea. 

— Şi le-am găsit — completă Vitea. 

Voronţov îşi desfăcu braţele în lături: 

— Despre faptul că erau acolo, 
Anişcenko îmi raportase încă în cursul 
zilei! Iar bătrinelul acesta blind ar fi 
putut să vă împuşte. Sînteţi doar cerce- 
taşi cu experienţă! Se poate? 

— Ei, cercetaşi! zîmbi Stremeannoi. 
Lasă-i să plece acasă, tovarăşe 
Voronţov! Haide, nu mai ţine lecţii de 
morală unor ţînci. 

— la descheiaţi-vă paltoanele — zise 
Voronţov — şi arătaţi ce fel de ţinci 
sînteţi voi! 

Cînd Stremeannoi văzu decoraţiile 
strălucind pe pieptul copiilor, îşi 
desfăcu larg braţele. 

— Aşadar, voi sînteţi! exclamă el. Am 
auzit multe isprăvi de-ale voastre! Care 
dintre voi este Ohotnikov? 

— Eu — răspunse Kolea, zîmbind cu 
toată gura. Locotenent-colonelul acesta 
înalt i se părea deosebit de simpatic. 

— Kolea, am pentru tine o veste 
importantă:— vorbi Stremeannoi. Astăzi 
a fost decorat tatăl tău. A acţionat cu 
succes în cercetarea raionului fortificat. 
Grupa lui a adus o „limbă”! Scrie-i o 
scrisoare! Neapărat să-i scrii... Auzi? 

— Am să-i scriu! zise Kolea, dar inima 
lui era neliniştită. Cît de mult ar fi vrut 
să fie alături de tatăl lui, să-l vadă în 
fiecare zi, să-l ajute la nevoie... 

— Şi-acum, băieţi, puteţi pleca — 
spuse Voronţov. 

Dar Vitea, care tot timpul se lăsa de 
pe un picior pe altul, rosti cu glas 
plingăreţ: 

— Tovarăşe şef! Spuneţi-i vă rog 
Klavdiei Feodorovna să nu ne certe! 

Rugămintea era atît de neaşteptată, 
încît Stremeannoi se lăsă cu pieptul 
peste masă, rizînd în hohote. 

— Ei, ce ţi-am spus? Copii!... Adevăraţi 
copii! 

Kolea se înfurie şi, pe neobservate, ii 
trase lui Vitea un ghiont zdra văn. 

— Mare prost mai eşti, mă! şopti el. 

Voronţov rămase însă serios. 

— Am să-i spun directoarei voastre că 
v-aţi purtat vitejeşte — îi linişti el —dar 
cu o singură condiţie, copii. Tăcu puţin, 
apoi continuă: De azi înainte să vă 
ocupați de un singur lucru: de învăţă- 
tură! Şi-acum, hai să vedem tablourile. 

— Sînt aici?! se miră Stremeannoi şi 
dădu  înciudat din mînă. La drept 
vorbind, şi eu m-am străduit să le 
găsesc! Mi-ai luat-o înainte, Voronţov! 
Mi-ai luat-o înainte! Ei, să mergem căci 
în curînd va trebui să plecăm mai 
departe. 

Peste o jumătate de oră, copiii se 
întoarseră acasă. Aşa a luat sfîrşit 
„operaţia K.V.”, şi asta a fost ultima 
misiune militară la care au participat 
Kolea şi Vitea. 

„„„Au trecut ani de-atunci. Kolea, Vitea 
şi Maia au crescut, dar au păstrat 
pentru totdeauna în amintirea lor acele 
zile... În încercări grele s-a născut 
prietenia lor... 

Şi-n inimi au păstrat toată viaţa 
deviza: „Să crezi în tovarăşul tău, să 

nu-l părăseşti în clipe grele, să lupţi 
pentru el.!” 
Să crezi!... Să lupţi!... Să învingi!... 

